
INTRODUCERE 


Cine pătrunde în universul fastuos şi facinant al basmului popular românesc, este surprins 
şi încîntat să descopere lumile de frumuseți ale graiului şi imaginaţiei strălucite a poporului 
român, florile spiritului, ale sensibilităţii şi înţelepciunii multimilenarului neam românesc, unele 
dintre cele mai originale și specifice întruchipări artistice ale geniului său creator. Cartea de față 
este — cu toată modestia pe care se cade să o manifest, în calitatea mea de culegător — o nouă 
revelaţie și atestare a geniului spiritual inepuizabil, al poporului român, înfăţișînd talentul său 
povestitor şi arta sa narativă în admirabile și semnificative ipostaze şi creaţii. Prin marea bogăţie 
Şi varietate a temelor și motivelor poveştilor populare prezente în această carte, provenind 
dintr-o străveche şi înzestrată zonă etnofolclorică, de la ramul sud-dunărean al neamului româ- 
nesc, al românilor din Timoc, o distinctă vatră a Romaniei orientale, spiritualitatea populară 
românească ni se dezvăluie în noi filoane şi cristalizări estetice şi morale. 

Înscriindu-se în primul rînd în sfera imaginarului artistic românesc, a concepţiilor şi 
viziunii artistice specifice neamiului românesc, prin substanţa spirituală şi morală, ca și prin 
modalitatea de a povesti, basmul românesc din această colecţie poartă și marca influențelor străine, 
a infiltrațiilor motivelor narative balcanice, îndeosebi al folclorului sudslav, aparţinind sirbilor 
şi bulgarilor, alături de care românii din Timoc şi-au dus existenţa. 

Volumul Poveşti populare românești este o carte reprezentativă și expresivă a tuturor 
genurilor şi speciilor prozei populare românești, prezentindu-le într-o proporţie echilibrată, cores- 
punzător ponderei pe care o au în realitatea folclorică general românească, în această privinţă 
florileg:ul de față rezistind comparaţiei, prin multitudinea motivelor și arta de a le îmbina, cu 
două dintre colecţiile fundamentale ale basmului românesc: culegerea Legende sau basmele româ- 
nilor a lui Petre Ispirescu şi Antologie de proză populară epică a lui Ovidiu Birlea. 

Era parcă de așteptat, de prevăzut ca o zonă etnofolclorică așa de prodigioasă cum este 
aceasta pe care o cercetăm, în care eposul popular, cîntecul epic a avut o nestinsă vitalitate şi 
a cunoscut o înflorire maximă, în confluență cu balada celorlalte popoare balcanice, ca și epica 
populară în proză să exceleze. Și într-adevăr, vigurosului talent epic al rapsodului popular din 
Timoc îi corespunde o rară artă de a nara a povestitorului popular. Dacă balada fantastică are 
o însemnată pondere în eposul popular al românilor din sudul Dunării, asupra căreia şi-a pus 
pecetea, în cadrul prozei populare din această zonă, basmul fantastic, care cunoaşte cele mai 
variate întruchipări, excelează în primul rînd, imprimîndu-șşi efigia specifică. 

Este momentul să amintim definiţia revelatoare pe care o formulează G. Călinescu pentru 
basmul popular: 

« Basmul e un gen vast, depășind cu mult romanul, fiind mitologie, etică, ştiinţă, observaţie 
morală etc. Caracteristica lui este că eroii nu sînt numai oameni, ci şi anume ființe h'merice, 
animale. Şi fabulele vorbesc de animale, dar acestea sînt simple măști pentru felurite tipuri de 
indivizi. Fiinţele neomenești din basm au psihologia şi sociologia lor misterioasă. Ele ccmunică 

cu omul, dar nu sint oameni. Cind dintr-o narațiune lipsesc acești eroi h:merici, n-avem de-a 
face cu un basm. 

Basmul fiind — după expresia aceluiaşi G. Călinescu — «o oglindire în orice caz a vieţi 
în moduri fabuloase » — şi din această nouă carte de poveşti populare românești se poate revela 
existenţa, universul spiritual și moral al poporului român, atitudinea și reacţia sa în faţa vieţii și 
istoriei, năzuinţele şi aspiraţiile sale, reflecţiile și expresiile sale favorite, structurile și modalităţile 
artei sale narative. 

O mai cuprinzătoare definiţie, a bogăției de semnificaţii şi ipostaze ccmpoziţionale a 
basmului popular, așa cum se înfăţişează în această carte, găs m la Ovi:d.u Birlea: 

« Basmul! este o naraţiune puternic 'schematizată, dar veros milă, în care protagonistul 
uman învinge toate piedicile şi este răsplătit la urmă prin cîştigarea tronului împărătesc sau prin 
îmbogăţire. Verosimilitatea caracterizează atit basmul nuvelistic, cît şi cel fantastic, decit că are 
alte coordonate. Apoteoza eroului din final este atit de caracteristică, încit acolo unde lipseşte, 
naraţ.unea își pierde profilul de basm, devenind o specie mixtă, basm-legendă, chiar dacă per:- 
peţ ile se desfășoară intocmai după canonul basmului. Lipsa acelui happy ending e semnul cel 
mai viz bil că varianta respectivă reprezintă o abatere, de cele mai multe ori un fenomen singular 
în ansamblul. variantelor tipului... În opoziţie cu legenda, basmul este :o naraţiune optimistă 
care insuflă ascultătorilor vigoare şi încredere în viață. În ciuda traiului lor zbuciumat, avind a 
înfrunta atitea calamităţi și a îndura spolierile atîtor exploatatori.. din :lăuntrul și din afara 
graniţelor, păturile populare nu și-au pierdut nădejdile într-un viitor mai luminos pe care l-au dorit 
mereu, trsnsm.țind visul generaţiilor următoare. Mobilul care a generat basmul ca specie literară 
a fost tocmai:tendinţa de a arăta cum trebuie să fie orinduită viaţa pe pămint după jaloane 
drepte, cel bun fiind răsplătit, iar cel rău pedepsit în chip exemplar, morala ce se desprinde din 
toate basmele: ilustrează cea mai generală normă etică: binele învinge întotdeauna răul. Spre 
ilustrare, basmul tratează conflictele cele mai frecvente în societatea umană din. toate t mpurile. 
Cel mii pregnant oglindește această trăsătură basmul fantastic. În ciuda sceneriei sale cu atitea 
elemente miraculoase, adesea derutante, basmul fantastic reflectă problemele mari ale societăţii, 
cu vechime multimilenară, pe care le-a amalgamat în conturul unei lumi ideale, lipsită de orice 
mstehne. Acţiunea din basme are întindere biografică, dar spre deosebire de. epopee şi roman; 
eroul e urmărit numai pînă la nuntă, care de obicei coincide și cu obţinerea tronului, reprezentind 
deci punctul culminant nu numai al acţiunii din basm, ci şi apogeul ce se poate închipui în 
viaţa unui om »?. 

Dacă așa cum arăta G. Călinescu, basmul este o creaţie literară de o mare complexitate 
şi de o mare încărcătură de simboluri şi semnificaţii, totodată povestea populară este, așa cum 
sublinia Ovid.u Birlea, un receptacol şi o oglindă a visurilor şi năzuinţelor poporului, din care 
se pot reconstitui filozofia, morala şi idealul său de frumuseţe, existenţa sa: reală şi 'tăpturile 
închipuirii sale originale. Avusese perfectă dreptate primul exeget monografic al basmului româ- 
nesc, Lazăr Șăineanu, arătind specificul naţional pe care îl exprimă mitologia fiecărui popor, aşa 
cum poate f ea refăcută din poveştile poporului: 

( Fiinţele mitice din poveștile populare, deşi pretutindenea fundamentul aceleași, îmbracă 
însă o formă particulară și variată, după diversele grupuri etnice. Alăturea cu zmei; și balaurii în 
vecinică luptă cu elementele bune, apar fetii-frumoşi şi Ileana Cosînzeana, apoi zinele şi diferitele 
lor manifestaţiuni bune sau rele (Ielele, Rusalii, Vilva, Mama- Pădurei), uriași Și pitici (Strimbă- 
Lemne, Sfarmă-Piatră, Statu-Palmă), monștri de diferite categorii (ca Jumătate- de- Om) şi întregul 
acel complex de personificări ale fenomenelor luminoase (Soare, Luceafăr, Zorilă) sau intunecoase 


1 G. Călinescu, Arta literară in folclor. Apud: Frumosul românesc în concepția şi viziunea poporului, 
1977, p. 315. l i í E e 

2 Ovidiu Birlea, Mică enciclopedie a poveştilor româneşti. Apud: Frumosul românesc în concepția şi viziunea 
poporului, 1977, p. 255-256. sina da 

(Miazănoapte, Murgilă) și chiar ale unor abstracţiuni (Ursitoareie, Norocul, Moartea), cari 
constituie fondu! mitologiilor poporale »* 

Provenind dintr-o zonă marginală a graiului românesc, care totuși constituie puntea de 
ezătură dintre dialectul dacoromân și cel macedoromân, spiritualitatea populară a românovla- 
vilor din sudul Dunării fiind una dintre cele mai păstrătoare de motive mitice străvechi, a avut 
în acelaşi timp rolul de a vehicula continuu subiectele și temele folclorice dintre nord şi sud, 
între diferite graiuri şi popoare. 

Dacă cineva şi-ar exprima dorința să cunoască basmul popular românesc și ar citi mai 
întîi această carte, şi-ar face o imagine cvasicompletă despre tipurile cele mai productive, mai 
caracteristice și mai răspîndite ale poveştilor populare românești, care circulă mai frecvent, atît 
pe plan intern cît și pe plan internaţional. O simplă trecere în revistă a principalelor tipuri de 
basme, cu episoadele și motivele lor caracteristice, din această colecţie ar fi în măsură să convingă 
de acest lucru. Să purcedem la această sumară analiză tipologică cu basmul fantastic, cu care 
s2 deschide colecţia, în cadrul cărei categorii sînt selecţionate unele dintre cele mai tipice și înche- 
gate naraţiuni populare. Astfel, primul tip al Basmului propriu-zis, tipul A. Th. 300, cuprinzind 
episodul cu omorirea balaurului stăpiînitor al unei fîntîni, fiind unul dintre cele mai frecvente în 
poveştile românești — după cum arată Ovidiu Birlea în notele Anrologiei sale — şi care de obicei 
se combină cu alte tipuri, precum A. Th. 301, 302, 303, 304, 315, 318, 326, 327 etc. îl întîlnim 
în basmul Iovan Iorgovan, din colecţia noastră (pe aceeași temă ca şi balada cu același titlu), 
combinat cu tipul A. Th. 301. Episodul luptei voinicului cu zmeii, din cadrul tipului A. Th. 301 
apare în primul basm al colecției noastre, Pătru Făt-Frumos, precum şi în povestea Fiul vacii. 
În combinaţie cu alte motive, episodul omoririi balaurului din cadrul tipului A. Th. 300 poate fi 
găsit, de asemenea, în basmele timocene Muma Pădurii, Robinson şi Pestisorul rosu, ult'mul cuprin- 
zind şi episodul cu fraţii gemeni născuţi în mod miraculos, motiv cunoscut în toată ţara, din 
cadrul tipului A. Th. 303. De alfel, motivul naşterii miraculoase se întrețese cu alte motive și 
în cadrul basmelor Petrişor cel iubit şi Împăratul cu doi feciori. Tipul A. Th. 306, pe motivul 
fstelor împăratului care rup la joc încălţămintea în fiecare noapte, este întîlnit în basmul Floarea 
grădinarului, fiind cunoscut şi răspîndit în toată ţara, în forma sa clasică, fiind povestit de Petre 
Ispirescu în Cele 12 fete de împărat și palatul cel fermecat, tip frecvent în toată Europa. Tipul 
A. Th. 315, pe tema mamei trădătoare, este întîlnit în două din poveştile colecţiei noastre: Poves- 
tea lui Pipăruș Pătru şi Cerbul fermecat. Tipul A. Th. 325 pe motivul copilului cedat diavolului, 
care îl învaţă « magia autom=tamorfozărilor în felurite animale și obiecte » (O. Birlea, Antologie) 
este întîlnit în colecţia noastră în basmul Of! În Antologia lui Ov. Birlea, varianta se cheamă 
Băiatu la şcoala diavoului. Basmul, originar din India, este destul de răspîndit la noi şi se întilneşte 
frecvent în toată Europa. 

Narațiunea Poveste de o muiere cu un om, precum şi Moartea-nașe, ambele: din colecția 
noastră, se încadrează în tipul A. Th. 332, pe motivul nașului (Sfintul Arhanghel Mihail, Moar- 
tea, Dumnezeu) care își ajută finul să se îmbogăţească, sau care îi amină luarea vieții — fiind unul 
dintre tipurile cele mai răspîndite la noi și în Europa, în genere. 

Narațiunea Geamfichia şi cei nouă fraţi, încadrindu-se în tipul A. Th. 365 E, pe motivul 
Lenore, pe aceeaşi temă ca şi cîntecul epic, este unul dintre cele mai productive şi răspindite 
tipuri pe plan naţional şi european. 

Basmul Copilul născut cu cartea-n mînă, din colecţia noastră, este o variantă frumos poves- 
tită a basmului din colecţia lui Petre Ispirescu, Legende sau basmele românilor, întitulat WVoinicul 
cel cu cartea în mînă născut, despre care cercetătorul C. Bărbulescu arată: « Basmul Vonicul cel 
cu cartea în mînă . . . face parte dintr-un grup de basme în care este vorba despre eroismul unui 
tînăr care a rezistat în trei rînduri la niște încercări foarte grele şia salvat o prinţesă din puterea 
unui farmec (Tip A. Th. 401), contaminat adeseori cu alt basm asemănător despre tînărul soț 
care, călcînd o interdicție, şi-a pierdut soţia pe care a trebuit să o caute înfruntind multe greutăți 


3 Lazăr Şă:neanu, Basmele române, 1978, p. 33. 

(Tip A. Th. 400). În folclorul internaţional aceste basme sint foarte cunoscute și răspindite — 
amestecate între ele, combinate cu alte tipuri din pricina afinităţii unor motive. În folclorul 
românesc am întîlnit pînă acum 20 de variante din întregul grup, între care cinci variante sint 
foarte asemănătoare cu basmul povestit de Petre Ispirescu (Tip 401 B*), dintre acestea cea mai 
veche variantă fiind culeasă de F. Obert înainte de 18564. 

Basmul Broasca-Roasca, din colecţia noastră, reprezintă naraţiunea în proză pe acelaşi 
motiv ca și cîntecul epic, cu același titlu, din primul nostru volum de folclor: Poezii populare de 
la românii din Valea Timocului, 1943, balada fiind colecţionată de la cel mai talentat rapsod popular 
timocean, Sima Prunaru. Povestea Broasca-Roasca se încadrează în tipul A. Th. 402, pe motivul 
soţiei-animal, reprezentind o variantă a poveștii lui P. Ispirescu, Broasca restoasă cea fermecată. 
În lucrarea lui Lazăr Șăineanu, Basmele românilor, 1895, această poveste se încadrează în 
Secţiunea I Poveşti mitico-fantastice, ta cap. I. Ciclul păsărilor sau om-animal, B. Tipul Melusina. 

Basmul Fiica florilor, din această colecție, pe tema substituirii soţiei împăratului de către 
O soră vitregă (verișoară) a sa, încadrindu-se în tipul 402, este aşa cum arată Ov. Birlea, în notele 
„Antologiei sale, unul dintre cele mai răspindite la noi, fiind atestat în toate provinciile în peste 
80 variante. 

Povestea Cele trei roade de aur, din acest volum, este o variantă povestită foarte simplu și 
succint, a poveștii lui P. Ispirescu, Czle trei rodii aurite, incadrîndu-se în tipul A. Th. 408, fiind 
atestată îndeosebi în sudul țării, cunoscută şi sub titlul Fara din Dafin. 

Unul dintre tipurile cele mai productive şi mai frecvente și anume tipul A. Th. 425, pe 
motivul căutării « soțului pierdut » sau a «soțului monstruos » este prezent şi în colecția noastră 
în trei variante: Povestea cu poarca, Dovlerele şi Dinu Făt-Frumos. De asemenea şi în colecţia 
lui P. Ispirescu se găsesc trei variante ale acestu: basm: Porcul cel fermecat, Dovleacul cel năz- 
drăvan şi Făt-Frumos şi fata neguzătorului. În lucrarea lui L. Şăineanu basmul este clasificat la 
primul tip A. Tipul bărbat-animai sau Amor și Psyche. Cităm din comentariul lui C. Bărbulescu 5 
la acest tip de poveste: 

« Basmul Porcul cel fermecat, ascultat de povestitor (P. Ispirescu, 2.4.) în copilărie de la 
mama sa, şi publicat în Columna lu: Traian în anul 1876, cu citeva săptămini mai înainte de 
a-și publica Ion Creangă Povestea porcului în revista Convorbiri literare, face parte dintr-un ciclu 
de basme cu o mare răspindire la popoarele europene, fiind semnalat şi la alte cîteva popoare în 
Orientul Apropiat, India, în Canada, La Zuni în Noul Mexic sau în Jamaica. Vechimea basmului 
pare să fie foarte mare, deoarece o variantă literară a lui se găseşte inclusă în lucrarea lui Apuleius» 
Măgarul de aur, scrisă în secoiul ai II-lea al erei noastre. Specialiştii i-au acordat o 
atenţie mai deosebită, din pricina asemănării sale cu legenda lui Cupidon şi Psyche, făcînd studii 
întinse asupra a peste o mie de variante culese din folclorul a 62 de popoare din toată lumea. În 
folclorul românesc sînt cunoscute pînă acum 52 de variante tipărite şi 10 variante culese pe 
bandă de magnetofon în ultimii 2ni». 

Unul din basmele cele mai închegate, mai dezvoltate şi mai frumos narate din colecţia 
noastră, care se încadrează în tipu! A. Fh. 465 A, pe motivul soțului invidiat şi persecutat pentru 
soţia frumoasă, este basmul Andrei. Tipul A. Th. 480, cuprinzind în colecția noastră 3 variante 
ale basmului despre fata babei şi fata moșneagulu;, apărut în formă clasică, la P. Ispirescu și; 
I. Creangă, este des întîlnit în ciculaţia vie şi cules pînă în zilele noastre din toată ţara. 

Tipul A. Th. 510 al Cenișeresei, persecutată de mama vitregă, combinat cu tipul A. Th. 
511, pe motivul mamei metamorfozate în vacă năzdrăvană şi care îşi ajută fata persecutată, le 
găsim şi în două din poveștile colecției noastre: Pipilcuța şi Vaca neagră. Tipul acesta de basm 
este unul dintre cele mai cunoscute şi răspindiie la noi, ca şi la toate popoarele. La P. Ispirescu 
sînt două povești pe aceeaşi temă: Zina munților şi Găinăreasa. În lucrarea sa Basmele române 
L. Şăineanu remarcase de aproape acum un secol popularitatea şi marea frecvență a basmului: 


1 C. Bărbulescu. Introducere la Pe:re Ispirescu, Opere, I, 1979, p. LXI— LXII. 
3 Ibidem, p. LXI—LXII. 

« C=nuşereasa e unul d'n basmele cele mai populare și în toate colecţiunile se află repre- 
zentat acel exemplar de cop.lă blindă, supusă, prigonită și injosită, dar căreia îi este rezervat un 
splendid viitor. La diferitele popoare acest ideal al inocenţei şi frumuseţei poartă un nume derivat 
de la vorba «cenuşă », după faţa-i minjită şi mai ales după ocupațiunea-i înjositoare (ea spală 
vasele şi curăţă vatra), la care e condamnată de mama-i vitregă sau şi (în basmele străine) şi de 
surori invid:oase. La italieni Cenuşereasa se numește Cenerentola, la francezi Cendrillon, la spanioli 

enicienta şi Ventafochs (« Suflă-n foc»); .la grecii moderni Xouasoeyovsooviod (« Balegă- 
samar »). La popoarele slave Cenușereasa e asemenea reprezentată printr-un derivat din pepeli 
«cenușă » (sirb. Pepeliuga, cf. Pipelcura), ca şi la cele germanice: Aschenbrădel, Aschenputtel, 
Cinderella etc. Trăsătura caracteristică a acestui tip e pantoful sau condurul, care revelează ade- 
vărata miîndreţe a eroinei, mult timp ascunsă sub un exterior respingător » 6. 

În aceeaşi lucrare, L. Să:nzanu descrie tipul sîrbesc al Cenuseresei, care într-adevăr sea- 
mănă cu cele două variante din colecţia noastră, după cum va putea oricine face comparaţia, 
problema împtumutulu: sau a influenţe: dz la un popor la altul rămiînind deschisă, de rezolvat 
poate într-o cercetare monografică viitoare: 

« Varianta sirbească cu acelaşi nume conţine o introducere — vaca năzdrăvană — care se 
rapoartă la tipul precedent, şi pe care o întîlnim şi în unele versiuni romanice de mai la vale. 
Mama vitregă dînd fetei să toarcă o întreagă traistă de lină, vaca o ia în gură şi mestecînd-o, firul 
ieşea tors din ureche. Apoi mama vitregă porunceşte s-o taie, vaca sfătuieşte pe fată (ca şi într-o 
poveste rusească de mai sus) să nu măniînce din carnea-i, ci să stringă oasele şi să le înmormin- 
teze sub o piatră. Într-o duminică, mama vitregă, înainte de a merge cu fata ei la biserică, vărsă 
în toată casa o strachină mare de mei şi o amenință cu moartea, de nu-l va culege pînă la 
întoarcere. Ducindu-se la mormîntul vacei, Cenușcreasa găsi o ladă deschisă plină cu hainele 
cele mai scumpe şi deasupra-i două porumbite albe, cari o povăţuiră să se îmbrace cu una din ele 
şi să meargă la biserică, iar ele vor culege meiul. Aşa se arăta ea în trei rînduri şi cea din urmă 
oară pierdu panroful drept. Pornind din casă în casă să-l cerce, feciorul de împărat ajunse şi la 
casa mamei vitrege şi, nebrodindu-se în picioarele fetei sale, o întrebă dacă se mai află cineva 
în casă şi ea tăgădui. Atunci cocoşul, zburind pe albia pe care mama vitregă o ascunsese pe Cenu- 
şereasă, strigă: « Kikiriki ! Fata sub albie e virită aici ! » Pantoful i se potrivi în piciorul drept şi 
feciorul de împărat o luă de soţie »?. 

Tipul A. Th. 510 B, pe motivul tatălui incestuos, care după moartea soţiei doreşte să ia de 
nevastă pe fiica sa şi care fugind în lume de teama păcatului se căsătoreşte, după multe peripeții, 
cu un împărat, are două variante în colecția noastră: Pielea de măgar şi Giîscărita, fiind unul dintre 
cele mai răspindite basme populare româneşti. 

O variantă a basmului lui Ion Creangă, Harap Alb, poate fi socotită povestea din colecția 
noastră Cerbul de la baltă, care cuprinde combinările celor două tipuri: tipul A. Th. 531, pe motivul 
spinului (al omului roşu) şi tipul tovarășilor năzdrăvani (tip A. Th. 513). Ov. Birlea în volumul 
Poveştile lui Creangă (1967) arată că tipul A. Th. 531 (spinul) este atestat în întreaga Europă, dar 
şi în India şi în America, iar tipul A. Th. 513 (al tovarăşilor supranaturali) este răspîndit în 
Europa, precum şi sporadic în Africa (cf. catalogului Aarne-Thompson, ed. 1964). 

Tipul de basm A. Th. 545 B, pe motivul căpătuirii unui tînăr sărac de către un animal, 
prieten (vulpe, pisică etc.) este reprezentat în colecţia noastră de două variante frumos povestite: 
Vulpea lui Rosgojel şi Mîrtanul năzdrăvan. Fiind cunoscut şi atestat în folclorul european, în Asia 
şi Africa, tipul acesta de basm este frecvent întîlnit şi în literatura noastră populară, fiind cunoscute 
20 variante, după cum afirmă C. Bărbulescu în studiul amintit. 

O variantă a poveştii lui P. Ispirescu, Pasărea măsiaszră, care se încadrează în tipul 
A. Th 550B am inclus şi noi în colecția noastră şi anume: Pasărea Zambilă. În folclorul românesc 
basmul este atestat în vreo 40 de variante. 


* L. Şăinianu, Basmele române, 1978, p. 475. 
? Ibidem, p. 476. 

În lucrarea Basmele române, L. Șăineanu rezumă lapidar şi extrem de limpede tipul 
basmului acesta: 

«Un împărat cu trai feciori are nevoie de o pasăre măiastră spre a impodobi o clădire 
măreaţă (mănăstire, biserică, turn). Feciorul cel mai mic izbuteşte s-o ia, ajutat fiind de un animal 
recunoscător. În cale, întîinindu-se cu fraţii săi, dinşii îi răpesc pasărea şi caută din invidie să 
prăpădească pe voinic, aruncîndu-l într-o prăpastie. Dar el scapă, fraţii perfizi sunt pedepsiţi şi 
pasărea care rămăsese mută din momentul răpirsi, începe iarăşi a cînta » 8. 

Tipurile de basme A. Th. 566 şi A. Th. 567, care de obicei se combină în poveştile 
populare româneşti, primul pe motivul fructelor producătoare de stare animalieră (şi « doctor 
bun », vindecător), iar al doilea, avînd episodul găinii miraculoase sint prezente şi în această colec- 
tie a noastră. Primul tip 565, are, in acest volum, 2 variante: Ghiunea Ghiuzel sau Ghina cea fru- 
moasă şi Doctor bun, iar al doilea tip 567 are, de asemenea, două variante: Cei trei fraţi împărați 
ş: Doi frați. Ambele. sint cunoscute şi răspîndite la noi, în Europa şi în Asia, dar al doilea este 
mult mai frecvent şi productiv. | 

Basmul Dreptatea şi Srrimbătatea, Gin colecția noastră, încadrindu-se în tipul A. Th. 6:35, 
tip foarte răspîndit şi popular în folclorul românesc şi universal, se impune printre cele mai fru- 
moase basme povestite în limba română, prin limpezimea şi voiciunea stilului, prin dramatismul 
situaţiilor şi prin valoarea morală exemplară. pe care o degajă. La P. Ispirescu basmul se cheamă 
Dreptate şi Nedreptate. 

Tipul A. Th. 670, atestat în folclorul românesc în numeroase variante, precum şi pe plan 
internaţional, este reprezentat în această colecţie de basmul Omul care ştie graiul animalelor, care 
se circumscrie în linii mari episoadelor şi motivelor tipului. 

Mai dorim să consemnăm din cadru! capitolului Basmului fantastic, din colecţia noastră, 
două variante ale tipului 707 C*: Doi feti logofeți şi Trei fete mari în cînepă, tip atit de specific 
folclorului românesc, cunoscut îndeosebi din varianta lui P. Ispirescu, Înşir-te inărgăritari, pre- 
lucrat şi de V. Alecsandri în versuri, şi care diferă atît de mult de tipul internaţional Copii: cu 
părul de aur. Sint cunoscute pînă azi peste 70 variante româneşti ale tipului 707 C*. Basmele din 
colecția noastră, fără să fie în vreun fel tributare lui Petre Ispirescu, să fie reflexe ale basmului 
Înşir-te mărgăritavi, se apropie foarte mult de naraţiunea povestitorului muntean, provenind 
din acelaşi fond popular comun, general românesc. 

Capitolul Basinelor nuvelistice, din colecția noastră, fără să aibă aceaşi pondere însemnată 
ca Basmele fantastice, cuprinde totuşi o seamă de tipuri dintre cele mai specifice şi caracteristice 
pentru basmul popular general românesc, dintre care dorim să comentăm doar cîteva mai 
populare şi frecvente. 

Astfel, basmul Fata înțeleaptă din acest volmun se încadrează în tipul A. Th. 875, unul 
dintre cele mai răspindite în toate provinciile, atestat în peste 60 variante, centrat pe motivul 
conflictului dintre bogat şi sărac şi a o serie de întrebări, la care fata săracului dă răspunsurile 
potrivite. Cercetătorii tipului au conchis că basmul este o creație europeană, care are însă la bază 
unele motive şi elemente orientale. 

Tipul A. Th. 910, pe motivul sfaturilor primite drept simbrie, este atestat în colecţia 
noastră prin varianta Ivanciu cel sărac. Acelaşi tip A. Th. 910, în combinaţie cu tipul A. Th. 615, 
pe motivul dreptății și nedreptăţii, e prezent în colecția noastră prin basmul Binele și răul, coerert 
şi frumos povestit. 

Tipul A. Th. 930, pe motivul destinului de care nu te poţi feri, orice ai face, apare în 
colecţia noastră atit în narațiunea populară Ursizorile, cît şi în cintecul epic Stăncuza sau Ursitoriie, 
balada fiind culeasă de la rapsodul popular timocean Sima Prunaru. O comparare a celor două 
piese, una în proză, cealaltă în versuri, ridică interesante probleme privind procesul de creație 
în folclor, creativitatea populară în genere. 

Basmul lui Petre Ispirescu Hozu împărat, făcînd parte din tipul A. Th. 950, are un frumos 
corespondent, în colecţia noastră, în basmul Împăratul hoț, care deşi se circumscrie motivului 


« L. Şăineanu, op. cit., p. 358. 


întîlnit atît în folclorul românesc, cît şi în folclorul universal, nu este creat pe baza izvorului 
scris, ci poartă, profund imprimată, pecetea autenticităţii populare. În studiul despre basmele 
lui P. Ispirescu, C. Bărbulescu arată privitor la acest basm amintit mai sus: 

« Hotu împărat (Tip A. Th. 950) este unul din puţinele basme pe care le găsim consemnate 
literar în antichitate. Este vorba despre comoara lui Rampsinitus, întemeietorul dinastiei a XX-a 
egipteană, în jurul anului 1200 î.e.n. Basmul este foarte răspîndit în întreaga lume datorită în 
mare parte includerii lui în istoriile lui Herodot in sec. al V-lea î.e.n. Herodot însuşi l-a auzit 
însă din sursă orală cum mărturiseşte: « să dea crezămînt surselor egiptenilor cel care le socoteşte 
vrednice de crezare. Cit despre mine, în toată povestirea mea, nu fac decit să scriu cum am 
auzit spusele unuia şi ale altuia ». În folclorul românesc am consemnat pînă acum 14 variante » ?. 

Un alt basm despre dracul (zmeul) cel prost, reprezentind o combinare a mai multor tipuri 
A. Th. 1072-+1071-4+1094-+-1149, frumos povestit din colecția noastră, este: Szan leneșu. 

Un alt basm, de o mare frumusețe poetică, care se încadrează în tipul 2014, din acest 
volum, este Gingărașul. 

Al treilea capitol al colecţiei noastre, Basme despre animale, fără să exceleze prin bogăţia 
temelor şi forma artistică, cuprinde totuşi cîteva poveşti demne de menţionat, ca Ariciul și vulpea, 
Capra şi lupul, Cum a păcălit vulpea lupul, care prin universul lor fabulos şi viziunea artistică 
simpatetică, ne amintesc caracterizarea acestei specii făcute de Ovidiu Birlea: 

« Basmul despre animale se vădeşte mai arhaic decit basmul propriu-zis, întrucit are la bază 
o viziune mai primitivă despre lume. Ea presupune credinţa că animalele au nu numai un suflet, 
similar celui uman, dar chiar şi un limbaj propriu prin care ele se înțeleg şi pe care îl poate 
descifra şi omul, mai ales cel dotat cu însuşiri speciale. La început, omul s-a apropiat cu sfială 
de unele animale, le atribuia puteri miraculoase. Un fel de mister încununat de un nimb 
plutea în jurul celor cu manifestări mai ciudate. De aci pînă la venerarea lor nu era decit 
un pas» 10. 

Mult mai bine reprezentat, în colecţia noastră, este cel de al IV-lea capitol, Snoave, în 
care sint reținute texte închegate şi frumos povestite, din tipurile cele mai originale şi specifice 
din repertoriul românesc, precum şi unele piese caracteristice pentru slavi şi popoarele balcanice, 
în genere. Astfel, în cadrul acestui capitol apar 5 snoave din cunoscutul ciclu al lui Păcală: Păcală 
şi taica popa, Păcală şi popa, Păcală şi hotii, Păcală cu purcelu, Cum a vîndut Păcală vaca, la 
care trebuie să adăugăm snoava Păcală, din capitolul Anexe, înregistrată şi transcrisă fonetic de 
R. Marcovici. Astăzi se cunosc peste 100 variante ale ciclului Păcală, răspindite în toate provin- 
ciile ţării, mai frecvente fiind întilnite în Transilvania. Tot Ovidiu Birlea trasează conturul 
acestui ciclu în cadrul universului snoavei populare româneşti: | 

« Există totuşi snoave în care în centrul atenţiei stă personajul pozitiv, dar acesta este de 
obicei figura care întruchipează istețimea populară menită să dejoace planurile împilatorilor de 
toate categoriile, pedepsind fără cruțare chiar exponenţii claselor dominante din trecut. Aceştia 
sint personificarea aspiraţiei necurmate a straturilor populare spre dreptate şi echitate socială» 
întruchipate de Păcală (Pepelea) la noi, Giufă în folclorul italian, Till Eulenspigel în cel german, 
Cioha în' O mie şi una de nopți etc. În repertoriul nostru, figura lui Păcală (Pepelea) se vădeşte 
mai complexă, rezultată din suprapuneri şi contaminări. El apare în unele snoave ca întruchipare 
a prostiei funciare care, după păreri unanime, fac parte din stratul cel mai arhaic, prezent şi la 
popoarele primitive, unde eroul civilizator este in acelaşi timp şi personajul bufon; manifestindu-se 
în formele tipice ale neghiobiei, care în fapt se dovedeşte aparentă după atare viziune arhaică. La 
noi, Păcală uneori simulează prostia prin faptul că isprăvile săvirşite presupun o istețime sub- 
terană, trădată de împrejurarea că exploatează sensul propriu al unor exprimări figurate sau chiar 
cuvinte, numai cu intenţia de a provoca risetele cele ma: nestăvilite » 1:. 


»* C. Bărbulescu, op. cit., p. LXVI. 
1» Ovidiu Bîrlea, Folclorul românesc, i, 1981, p. 211. 
1! Ibidem, p. 235. 

După Păcală, cele mai frecvente personaje ale snoavelor şi din această colecţie sînt popii, 
ţiganii etc. după cum se satirizează şi unele defecte morale şi deficienţe fizice ale oamenilor. Sînt 
prezente în cîteva snoave din colecţia noastră şi unele personaje care întruchipează pe Păcală la 
popoarele balcanice: Bai Giora şi Bai Ganea la bulgari şi Nastratin Hogea la turci. 

Ultimul capitol al volumului Poveşti populare româneşti cuprinde Legendele ce circulă la 
românovlahii din sudul Dunării şi care au în centrul lor figuri populare ale istoriei, mitologiei şi 
spațiului popoarelor balcanice: Alexandru Macedon, Solomon împăratul, Împăratul Traian trece-n 
țară, Prinţesa de la Gamza, Împăratul Constantin cel Mare, Craleviciu Marcu și Mircea cel Mare, 
şi Poveste despre Baba Novac din vremea turcului. 

Desigur că cea mai puternică şi sensibilă rezonanţă în sufletul şi tradiţiile poporului român 
a produs personalitatea cuceritorului Daciei, cea mai vie şi nestinsă amintire în memoria locui- 
torilor Romaniei orientale se păstrează în jurul figurii istorice a împăratului Traian, după cum 
arată şi folcloristul Ovidiu Birlea: 

« Cea mai veche amintire despre o figură istorică este cea despre împăratul Tratan (Marcus 
Ulpius Traianus). E drept că în unele colecții, începînd cu Tradițiile lui Marian şi unele răspun- 
suri la chestionarul lui Densuşianu, sint pomeniţi şi dacii, dar nu mai încape îndoială că e la 
mijloc o intruziune livrescă, din manualele şcolare. Doar împăratul Traian face excepţie, dar sub 
forma Troian, împrumutată de la slavi după părerea unanimă (deşi Schuchardt atestă forma 
Troiano în latina vulgară), după ce aceştia au luat-o de la populaţia romanizată din bazinul dună- 
rean. Legendele despre Traian constituie un capitol aparte al folcloristicii pentru considerente de 
pondere unică. Exceptînd pe Alexandru cel Mare, Traian este singurul monarh a cărui amintire 
a trecut dincolo de graniţele statului pe care l-a cîrmuit, dar spre deosebire de cel dintii, a cărui 
amintire a fost copios alimentată de faimosul roman popular, cea a lui Traian a dăinuit numai 
pe cale orală şi mai cu seamă pe o perioadă excesiv de lungă, de aproape două milenii. Această 
împrejurare a dat naştere altui fenomen folcloric neobişnuit de rar: amintirea s-a canalizat în 
două direcţii total opuse, evoluind pînă la limitele absolute, spre cufundarea în nimic, prin trans- 
formarea numelui într-un substantiv comun, iar pe de altă parte spre divinizare, prin ridicare 
în panteonul zeilor păgini » 12. l 

S-a putut observa cum în spaţiul spiritual al basmului popular românesc din sudul Dunării, 
în Categoria snoavei s-au infiltrat personaje specifice folclorului bulgar, ca Bai Ganea şi Bai 
Giora, iar în categoria legendei au pătruns personaje specifice eposului popular sîrbesc, precum 
Marcu Cralevici şi Baba Novac (ultimul prezent deopotrivă şi în cîntecul epic românesc nord- 
dunărean). 

Dacă pînă acum cercetătorii şi-au putut forma o imagine revelatoare despre marea bogăţie 
şi vitalitate a eposului popular românesc care circulă la românovlahii din Timoc, în fapt despre 
geniul poetic epic al poporului român, din această colecţie specialiştii vor avea revelaţia aceleaşi 
înzestrări spirituale excepţionale şi pe tărimul epicii populare în proză, multe teme şi motive 
străvechi, mitice circulind într-un gen sau altul, într-o formă compozițională sau alta. Cum mai 
arătam, între balada fantastică şi basmul fantastic s-a petrecut o osmoză genetică continuă, multe 
motive mitice străvechi traco-getice şi greco-romane refugiindu-se în aceste specii conservatoare, 
dar de o mare vitalitate pînă în zilele noastre. Ca o dovadă a influenţei reciproce între aceste 
genuri viguroase ale creației populare româneşti, eposul popular şi epica în proză, este şi exis- 
tenţa, chiar în cadrul acestei cărți a multor basme cu o frazare cadenţată, a pătrunderii în miezuj 
poveştilor a numeroase versuri populare, care fac mult mai expresive şi gradate momentele acți- 
unii, precum şi replicile personajelor. La fel se poate explica ajungerea pînă la noi în cîntecul 
epic a unor subiecte mitice antice, numai printr-o confluență neîntreruptă cu tradiţia orală a 
basmului, care, se ştie, conservă de-a lungul mileniilor reminiscenţe şi relicve ale mentalității 
populare arhaice, ale unor concepţii animiste şi totemice, ale unor civilizaţii şi creaţii spirituale 
de mult dispărute, ale gîndirii şi artei celor mai vechi locuitori ai acestor meleaguri. 


:2 Ovidiu Biriea, Folclorul rom înesc, I, 1981, p. 139—131. 

Un basm nuvelistic, Poveste de băiatul milos (tip A. Th. 981) care poartă nealterată marca 
autenticității populare, orale, povestit de Prunaru Dobrilă, fiul celebrului lăutar Sima Prunaru, 
din comuna Zlocutea, judeţul Craina, Jugoslavia, narează despre un străvechi obicei, din preistorie» 
din timpuri imemoriale (şi care în naraţiune este plasat în vremea împărăției turceşti), acela al 
omoririi bătrinilor, care nu-şi mai pot face rost de hrană, nu-şi mai pot purta de grijă. Venind 
ordinul de la împărăție să-şi omoare bătrinii, toţi îl împlinesc, numai un băiat milos îşi 
ascunde tatăl: 

« Colo într-un sat, su poala la un munte, erea un băiat cuminte şi milos, avea un tată 
bătrin, care crescusă copilul tot din cerşie, pină la-ncălţătură şi îmbrăcătură. Băiatu era mult 
sărac şi rămas de sătenii lui. Veni poziv din sat, roc de-o săptămînă să-şi omoare bătrinul, şi 
să ivească în sat cînd îngroapă. Porni el mare plins şi milos cum erea nu îndrăjnea să omoare pe 
tată] lui. Într-o zi, plîngînd, vorbi cu tată-su şi zisă: Tată, taicuțul meu, ai auzit, cum ie rînduj 
l-ai bătrîni? Da tată-su-i zisă: — Taică, mai bine tu pe mine, decit gelatu pe tine, căci eu 
sint bătrîn da de tine îmi pare rău că eşti tînăr. Băiatu vorbeşte plingind şi-i zice: — 
Tată, aide cu mine să te pitul, că trag nădejde că s-a schimba ăsta zacon ». 

În basm se povesteşte, în continuare, cum venind vremuri grele, de foamete, dispărind 
chiar săminţa grînelor, împăratul cere să aducă fiecare bucate împărăției, sub pedeapsa cu moar- 
tea, şi cum numai acest om, care şi-a cruțat tatăl, sfătuit de acesta, a putut împlini porunca. Ceea 
ce îl determină pe împărat să nu mai omoare pe bătrîni, care s-au dovedit oameni înţelepţi. Poves- 
tirea e condusă cu multă dibăcie şi meşteşug artistic, cu momente dramatice, tensionate, iar 
înțelesul și morala, fără să fie explicite, se degajă cu pregnanţă. 

De la acelaşi povestitor, Prunaru Dobrilă, provine narațiunea Poveste de un mos cu o 
buturoagă (tip A. Th. 503), pe motivul celor trei obiecte miraculoase pe care le primeşte omul 
sărac de la un personaj mitologic (în alte variante fiind Dumnezeu), text redat în acelaşi stil 
arhaic tradițional şi într-un limbaj regional: 

« Moşul s-a năcăjit să trăiască aşa greu, ama fără lemne n-a putut, aşa că moşu într-o zi, 
iel loa de acasă o traistă pe umere şi un topor şi pleca după buturoage de-ale mici, ceva să să 
spargă cu toporul. Mergind moşu prin pădure, ciocănind prin buturogi, ajunsă la o buturoagă 
mare şi cam putredă. Moşu, cum o văzu, să-nchină, s'făcu o cruce cu mina a dreaptă, să ruga 
lu Dumnezeu aşa: « Doamne, cu puteria ta, ajută-mă să sparg cu toporul buturoaga asta, să-mi 
umplu şi eu traista!» După ruga moşului ridică toporul sus şi dete o dată în buturoagă, sparsă 
o aşchie bună ! Mult i-a fost drag la moş că din buturoaga aia mare umple moşu traista. Moşu 
iar ridică toporu şi-l înfige în buturoagă; sparsă un nod bun, pînă moşu să bage nodu de butu- 
roagă în traistă, iacă iasă din buturoagă altu moş luminos ca soar?li şi luminosu de moş zice la 
alălant moş aşa: « Bine moşule, ce rău ţi-am făcut ţie, de spargi cu toporu casa mea». Moşul 
sărac porni să povestească la alant moş cum e rindu, cum a rămas fără babă, fără copii, nepoți, 
aşa: «că mult ieu sînt şi sărac, n-are care să vadă de mine, bani n-am să cumpăr lemne şi nu 
pot să duc, mă doare picicareli şi şelili, mă năcăjesc cu o traistă, ce pot, să adun». Da moşu al 
luminos se roagă de săracul de moş să nu-i spargă casa că-i dă ce cere săracul de moş. Săracul 
de moş spune: « dă-mi ce vreai tu, luminosule ! » Moşul cel luminos îi dăruie mai întîi moşului 
sărac un măgar năzdrăvan care face bani, apoi o găină miraculoasă care ouă galbeni şi la urmă o 
măciucă magică, de fag, ce-i da mincare. Și povestea sfirşeşte prin pedepsirea celor care rivniseră 
la sărăcia moşului, dorind să-i ia măciuca: ,„De-aci încolo moşu-i judeca «nu după graiul lor, 
ci după faptele lor», că «păsărica vicleană dă singură-n laţ». 

Într-unul dintre basmele narate cu rară artă din această colecţie, Mustăciosul (tip A. Th. 
650), apare o figură mitologică străveche, un monstru uriaş straniu, produs al unei imaginații 
populare bogate şi originale, pe care trebuie să-l înfrunte eroul uman al poveştii: 

« După ce se săturară, odiniră cîta şi o luară la taină. — Vreţi voi să măritaţi fata asta după 
mine? — Vrem, amă se ţine de ea o hală. Vine la amiaz întotdeauna la ea. — Astăzi vine? — 
Vine. — Ce ală e aia? — Mustăciosul! — Unde şede? — Care ştie? Mai stai cita să-l vezi. — Măi 
băiete, dincotro vine el? — Vine de la scăpătat. — Și cum vine? — Vine cu o mustață pe pămînt 

de mătură drumurile şi ogaşele, iar dealurile le doboară şi face cimpii; iar cu alălaltă mustață 
şterge stelele pe cer, le tulbură, le mestecă, le rupe. Într-o parte de mustață are 365 de cuiburi 
de arăţi, prefecători, bufnițe, berze, golumbi, toate moadele de păsări. Și cînd vine, vine ciripind, 
fringe pădurile, făcînd larmă mare, rupe ciocile, astupă ogaşele, opreşte apele. Stă băiatul şi să 
gîndeşte: aşa ceva n-a mai auzit. — Baş o să stau să-l văd la amiaz. — Să stai numai pitulat, 
colo-n tufă, acolo fă-ți crovu şi stai pitit, că urlă ca un cutremur. Să pierde lumina de pe pămint. 
Cînd porneşte din slăvile cerului e mare, dar cu cit s-apropie să face mic ca un voinic. Să dă jos, 
şede cu ea cît vrea şi iar pleacă-n sus». 

În basmul Muma Pădurii, basm întîlnit în numeroase variante în folclorul românesc, pe 
lîngă figura Mumii Pădurii, mai apare o ființă mitologică monstruoasă, care prin înfățişarea-i ne 
aminteşte de Sfinxul mitologiei antice, pe puterea căreia îşi ţese faima Muma Pădurii, care amă- 
geşte voinicii şi le răpeşte viaţa. Plecind în căutarea fratelui mai mare omorît de Muma Pădurii, 
fratele cel mic, mai isteţ şi mai viteaz, o ameninţă cu moartea: 

€ — Nu mă omori, voinice, că nu eu l-am făcut pe frate-tu stană de piatră, ci ala sălbatică 
din pod. Dacă mă scapi, eu îţi spun cum s-o omori pe namila din pod. — Bine, mătuşă, spune 
şi eu mă ţin de vorbă şi ridică baba de pe jeregai. -- Ala cea mare n-are putere decit cind pune 
ghiarele ei pe pămînt. În mîinile ei poartă două bite fermecate. Cum dă-n om, şi-l preface stei 
de piatră, da cu alta dă-n om şi-l înviază pe loc. Vezi fratele tău stă aci de vreo doi ani şi dacă 
ai avea bitul fermecat, l-ai putea-nvia. Voinicul, ţinind calul de friu, intră în bordeiul babei cu 
sabia-n mînă. Cum intră, o ală mare cu ghiare ca de zmeu se lăsă-n jos gemind aşa de tare că 
se cutremura pădurea de fugeau. speriate toate lighioanele. Da voinicul, cind văzu că şi-a scos 
afară picioarele, trase o dată cu sabia de-i reteză picioarele dintr-o lovitură. O ală mare căzu 
jos pe pămint, ama nu mai putu să facă nici un pas şi cînd înstinsă ghiarele de la miini să-l 
prindă pe voinic, el trase încă o dată şi-i tăie minele. Mai trasă încă o dată de-i căzu capul, 
la pămînt. dindu-se de-a berbeleacul ca un dovlete scoțind foc şi otravă pe gură. Din mîinile 
alei căzură două bite. Voinicul luă bitele şi le privi cu băgare de seamă. Dete cu una-n ciine şi 
cîinele se prefăcu într-o stană de piatră. Îi dete din nou în cap cu celălalt bît şi copoiul începu 
să se gudure lingindu-i de bucurie mîinile ». 


Din aceeaşi familie a monştrilor mitologici, moşteniţi în basmul popular din mitologia 
antică, păgină, poate chiar dintr-un substrat mai vechi, al miturilor primitive, apare Cerbul de 
baltă în povestea cu acelaşi titlu, pe care trebuie să-l înfrunte eroul, ajutat de o bătrină, care-i 
dă o piele vrăjită: 

« Cerbul era o fiară mare cu coarnele ajungind prin virfurile copacilor şi cu o gură mare 
cît o şură. Se cutremura pămîntul cînd trecea spre baltă să bea apă, să se scalde. După ce se 
scălda, se-ntorcea cu fața spre voinicul din groapă. Pătru trasă cu gida şi-l lovi la partea stingă, 
chiar la casa sufletului. Cum îl lovi, fugi spre un deal mare cu pielea fermecată într-o mină. 
Cerbul sorbi apa din baltă şi o azvirli după Pătru ca să-l doboare. Dar el se prinsă de tulpinele 
copaciior şi apa să-ntoarsă cu pietre mari şi copaci la vale, fără să-l smintească din loc. Cerbul 
însă cu gida infiptă în cap nu-l lăsă. Cînd fu gata-gata să-l ajungă, îi aruncă în față pielea cea 
fermecată, cerbul se-mpiedică de un ciutac, căzu şi muri. El îi tăie capul şi-l duse împăratului. 
Se miră împăratul de curajul slugii ginerelui său, iar omul cel roşu se bucură că de-acum înainte 
cerbul de baltă n-are să-i mai omoare oastea lui Verde-mpărat şi el va putea face nunta cu 
frumoasa crăiasă a acestuia ». 


Spre deosebire de fiinţele fantastice descinzind în universul basmului popular românesc 
din mitologia păgină sau poate chiar dintr-un fond antropologic mult mai vechi, care inspiră 
omului sentimente de groază, terifiante, figurile mitologiei creştine, Dumnezeu, Arhanghelul 
Mihail, Sfintul Nicola sau chiar Moartea, care apar în tipul A. Th. 332, al naşilor supranatu- 
rali, sînt mult mai familiare omului în poveştile româneşti, mai accesibile şi mai binevoitoare, 
eroul apropiindu-şi-i sau respingindu-i cu nonşalanţă. Astfel, în basmul Moartea-nașe, omul sărac 
pornit în căutarea unui naş care să-i boteze copilul, se întilneşte mai întîi cu Dumnezeu: 

x Iată că într-o zi, pe la chindia mare, se-ntiln: cu un om. Era îmbrăcat în aine cam neo- 
zişnuite şi cu barbă albă, ce-i ajungea la genunchi. Se dete-n vorbă cu moşu. Moşu începu să-l 
ispitească: — Ce vinturi te-a pus pe astfel de drumuri fără căpătii, pe unde picior de om încă 
7-a îndrăznit să calce? Omul nostru se uită cu băgare de seamă şi nu văzu alte urme decit 
pe ale moşului. Lăsă capul în jos, apoi zise: — Moşule, sînt om sărac, vin de la marginile lumii 
şi caut un om drept care să-mi fie naş, ca să-mi boteze copilul, de curind născut într-un bordei 
sărac. -- Cu voia ta eu aş putea să-ţi fiu naş, zise moşul. Fruntea săracului se lumină de bucurie, 
apoi zise: — Dacă-i așa, atunci este drept să te-ntreb pe cine am ales ca naş? — Da, răspunse 
moşul, eu sint Dumnezeu ! — Cum, dumneata eşti Dumnezeu? O, ce nenorocire, zise săracul. 
— De ce nenorocire, omule? Nu te bucuri':că Dumnezeu ţi-a ieşit în cale să te ajute? — Nu 
mă bucur |! Dacă eşti Dumnezeu, atunci nu-mi eşti naş, fiindcă dumneata nu eşti om drept! Dacă 
eşti Dumnezeu, pentru ce ai lăsat în lumea asta atitea rele ş: pacoste? Pentru ce pe unii i-ai 
făcut bogaţi, da pe alții săraci lipiţi pămîntului? Aaa... nu, nu, dumneata nu eşti un om drept. 
Și unui cine i-ar fi milă de trupul meu, gol şi plin de răni, de ție nu ţi-e milă, cum nici la cei 
zvuţi nu le este milă de cei săraci». 

A doua zi omul sărac se-ntilni cu Sfîntul Nicola, care se oferi să-i fie naş, dar pe care îl 
refuză iar. A treia zi se întilni cu Moartea: 

« Omul acesta era deosebit față de alți oameni. Era un vlăjgan mare şi urit, fața păroasă, 
ochii negri schinteitori, care te sfredeleau cu privirea crudă ca de fiară sălbatică. Vorba lui era 
scurtă şi lovea ca o săgeată. Pe şoldul sting atîrna o sabie mare îngrozitoare, pe care se prelin- 
geau picături mari de sînge încă cald. Îl cuprinseră fiorii privindu-l încă o dată din creştet pină-n 
călciie. Nu mai cuteza să spuie nici o vorbă. Stătea puţin ca să-i vină curaj. Ba să-l întrebe cine 
este? Îşi luă inima-n dinţi şi-i zise: — Bine, naşule, drept ar fi să ştiu şi eu pe cine am ales 
să-mi fie naş? De aceea te-aş ruga spune-mi cine eşti dumneata? — Chipul meu şi sabia ar putea 
să te facă să gh:ceşti: Sint moartea ! — Dumneata moartea? zise tremurind de frică săracul. — 
Da, chiar eu, întări ea. — Atunci să ştii că este bine! Mă învoiesc să-mi fii naşe, pentru că eşti 
un om drept. Dumneata nu sprijini nici pe cel bogat, nici pe cel sărac. Mergi la fiecare şi fără 
îndurare curmi firul vieţii şi celor bogaţi şi fericiţi şi celor săraci şi oropsiţi. Apoi mă bucur că 
am făcut o alegere bună, am avut mare noroc. Un lucru n-o să-ți placă, fiindcă sint sărac şi 
n-am nimic în afară de petecele de pe mine şi acest toiag. — Tot una este pentru mine, avut, 
ori neavut, tînăr ori bătriîn, sabia mea nu alege, cînd vine sorocul. Lasă tu sărăcia la o parte, că 
te voi ajuta să ajungi om bogat, zisă moartea. După o cale lungă şi întoarsă, săracul ajunge cu 
naşul său la bordeiul unde muierea lui îl aştepta cu fiul său nebotezat. Boteză naşul pruncul şi 
se făcu o mică veselie, la care ceilalți oameni din sat nu veniră, din miîndrie, în casa săracului.ec 

Acţiunea basmului continuă prin îmbogățirea omului sărac cu ajutorul naşei, pe care finul 
o păcăleşte, amînindu-şi moartea în mai multe rînduri, la fel ca şi în povestea lui Ivan Turbincă 
şi în alte versiuni din tradiția orală. 

Supravieţuirea mitului antic elin al lui Oedip, pe tema fatalităţii, a destinului, în tradiţia 
orală (din care l-a preluat şi prelucrat în teatrul său Sofocle) a popoarelor balcanice, în dubla 
ipostază, a cîntecului epic şi a naraţiunii în proză, aşa cum se întîlnesc şi în colecția noastră, este 
după noi un adevărat miracol al creativității populare în genere şi în special al spiritualității populare 
româneşti. Dacă narațiunea în proză Ursizorile — basm nuvelistic (tip A. Th. 930) — s-a schimbat 
de-a lungul vremii, cu fiecare nouă povestire, ajungind pînă la noi o copie palidă a mitului grec 
antic, cîntecul epic Srăncura sau Ursitorile — colecţionat de noi de la cel mai talentat rapsod timo- 
cean, Sima Prunaru — interpretat cu multă grijă faţă de tradiţia orală şi memoria colectivităţii, 
păstrează în liniile lui mari conturul mitului literar din opera marelui tragic grec, fără să vedem 
în el un reflex al creaţiei culte antice, ci doar izvorind din aceeaşi sursă inepuizabilă a culturii 
populare, din care-şi au sorgintea şi piesele lui Sofocle. 

Pentru comparaţie cităm, în paralel, un fragment din poveste mai întîi şi apoi un fragment 
din baladă, în care este surprins momentul ursitului, care arată atit confluenţa, cît şi diferența 

dintre cele două creaţii populare, precum şi modalitatea diferită de a păstra şi transmite mitul 
lui Oedip: 

« Muierea şi omul ei, cum rostiră masa pentru ursitori, adormiră duşi, de puteai toca 
lemne pe ei. Negustorului îi pierise somnul şi se tot văita, ce piază rea l-o fi-ndemnat să bată 
la ăst bordei sărăcăcios şi murdar. Gîndindu-se ce-o să se facă de ruşine la ziuă, auzi uşa bor- 
deiului scirțiind. Deodată căscă ochii mari şi zări trei zîne intrind pe uşe-n sobă. Cele trei zine, 
cu pletele de aur răsfirate peste umăr, cu aripi şi cămăşi subţiri ca pînza de păianjen, se aşezară 
pe lingă masa pusă şi se-ntrebară una pe alta, ce să facă cu copilul? Ce soartă să aibă? Să aibă 
noroc sau să fie nefericit şi fără noroc pe lume? Care mai de care-şi da cu părerea, iar negustorul 
sta cu urechile ciulite ca iepurele şi asculta. Cea mai mare zină grăi către surorile cele mai mici: 
— Surioare  bălăioare, cu cosiţele din soare, haide să-l ursăm, acum să nu-l luăm. Dar cînd o 
creştea, cînd s-o însura, chiar la cununie, calu-i poticnească, capul să-i răpească, să se pome- 
nească. Cea mijlocie auzind aşa, o apucă mila de bietul copilaş, rugîndu-le astfel pe surori: — 
Hai, fă surioare, ce păcat, ce jale, la vreme de tinereață, să-i curmăm frumoasa viaţă ! Mai bine 
să moară pruncu — acum, să n-ajungă pe-aşa drum. Dar zîna cea mică, cea mai frumuşică, sta 
şi chibzuia, apoi le grăia: — Voi suratelor, surioarelor, fermecatelor ! Staţi, nu vă grăbiţi, copil 
să-l ursiţi. Că este sărac, cu o cergă-n pat, hai noi să-l ursăm şi să-l procopsăm. Pe negustor să-l 
moştenească, avuția-i izidească şi frumos să îmi trăiască, negustorul prăpădească. Surorile aşa 
se ogodiră, aşa şi-l ursară. Puseră mina pe trocul cu apă şi pe busuioc şi-i stropiră fața prun- 
cului. Toate se-nchinară, aşa mi-l ursară şi-afar” îmi plecară. » 

S-a putut observa ritmarea frazei poveştii, desigur sub influența baladei populare, care 
circulă în acelaşi mediu folcloric, cum se va putea compara cu fragmentul poetic pe care îl cităm: 

« Cînd copilul mi-l năştea, / Şi trei zile se-mplinea, / Stăncuța pe strat şedea. / Lină verde 
de-o lalea, / Iacă sara să-nsera, / De pe strat mi se scula, / Trei turte de pîine făcea / Şi masa mi-o 
intindea: / Cîrpă albă peste masă, / Trei steble de busuioc, / Iubeşte copii cu foc, / Şi un troc cu 
apă rece / Aşa lucru-şi isprăveşte. / Iar pe strat mi s-aşeza, / Lîngă copil s-aşeza, / Lîngă copil 
să culca / Mina sub cap îi punea, / Ţiîţişoara-n gură-i da, / Da pe ea somnu-o fura. / Cu copil 
la piept uidea, / Dar omu-su ce-mi făcea? / El în ginduri că-mi intra, | Toată noaptea nu-mi 
dormea ... / Lină verde trei granate, / Doamne, la mijloc de noapte, / Baş cu sudori”li de moarte, / 
Ursători'li îmi veniră / La soba mare intrară, / Ocol mesii că deteră; / Dar ursoaica a mai mare 
| Busuiocu-n mină-l lua / Şi-n trochiță mi-l muia, / Cu apă rece stropea, / Da Stăncuţa îmi dor- 
mea. / Iar ursoaica a mai mare / La capul copilului să trăgea / Şi ceva bolborosea. / A mijlocaşe la 
buric, / De-a mai mică la picioare. / Dar ursoaica cea mai mare / Deştiu-n sticlă mi-l băga, / Pe 
copil mi-l miruia / Și din gură-aşa-mi vorbea: / Voi, surorile mele, / Iubite cu dor şi jele, / Ai 
copilul să-l ursăm, / Ș-acuşi cu noi să-l luăm. / Mijlocaşa-aşa-mi vorbea: / Ai copilul să-l ursăm, 
/ Copilaşu să trăiască / Vacul să şi-l văcuaiscă, / Cinşpe ai cînd s-o-mplinea, 'Tum-te-atunci s-o 
cununa. / Atunci copilul să-l luăm, / Toată nunta s-o stricăm, / Inima să le-o rupem! Dară 
ursoaica a mai mică, / Bat-o Maica Precista / Și Sfinta Duminica / Şi ziulica de mîne / Cu toate 
zilele bune, / Că nu-mi vorbea nici un bine: /-Su:orilor ursitorilor, / Zinilor, visătorilor, / Las? 
copilul să trăiască, / Vacul să şi-l văcuiască; / De la optşpe ai de zile, / Să se-ntimple o minune: 

mumă-sa s-o-nsura, / Baş cu ea s-o curuna, / Să se ducă pomina / Piste toată lumea ! /. 
Numa-atita că-l ursară / Si cocoşii îmi cîntară, / Da ursoaicele-mi plecară ». 

În fiecare creaţie populară este înfăţişată împlinirea ursitei, aşa cum o rosteşte zîna cea 
mai mică. S-a putut deja observa, din premizele ursitului, îndepărtarea de forma clasică a mitului, 
pînă la degradare şi demitizare, în basmul popular, şi urmărirea îndeaproape a tiparului mitului 
antic în balada populară şi în acest caz cu diferenţele specifice fireşti. 

Acelaşi fenomen al coexistenţei aceluiaşi motiv atît în cîntecul epic, cît şi în narațiunea 
în proză l-am putea urmări în cazul subiectului Broască-Roasca, din care se vede pe de o parte 
poetizarea poveştii sub influența baladei, cît şi supraviețuirea fabulosului, al elementului miraculos, 
fantastic, specifice epicii în proză, în eposui popular. 

Prezenţa masivă a versului popular în cuprinsul prozei epice din acest volum, nu numai 
ın zormulele iniţiale, mediane şi finale ale naraţiunilor, ci şi în alte secțiuni ale lor, este desigur 
nu numai un rezultat al osmozei dintre genuri, mai ales în cazul cadenţării, ritmării şi rimării 
cuvintelor, ci o dovadă sigură a vechimii povestitului şi a poveştilor pe care le-am ales spre a fi 
publicate acum. 


Și totuşi există numeroase basme în această colecţie, în care asistăm la desfăşurarea unui 
epic pur, dintre care se detaşează povestea Andrei, o compoziţie desăvîrşită din acest punct de 
vedere, în care acțiunea curge neîmpiedecată de nici o intruziune lirică sau poetică, după cum 
se poate observa din tonul precipitat al începutului naraţiunii: 

« Andrei, băiat sărac, s-a băgat la împărat argat cu puşca pentru mîncare de viînat. Să 
vîneze în pădure ce pofteşte împăratul: iepuri, golumbi, iribițe, mistreți. Merge Andrei într-o 
zi şi găseşte o pasăre pe creangă, o guguştiucă. Întinde Andrei puşca s-o împuşte, ea se roagă: 
— Stai, Andrei, nu mă împuşca că dacă nu m-oi împuşca are să fie ferice de tine cit oi fi tu viu 
pe lume. Andrei a pus arma la picior şi pasărea a scăpat. Da girlița îi spune: să mă iei acasă 
ja tine. A luat-o acasă. Cind s-a dus cu ea acasă, a pus-o la fereastră că aşa a cerut ea: — Pune-mă 
ia fereastră. Cînd vezi că cucăi, să dai cît poţi cu pumnu-n masă, o să te găsească mare noroc. 
A pus-o acolo, şi cînd ea a cucăit, a dat cu pumnul în masă şi ea s-a speriat şi s-a prefăcut în 
femeie frumoasă, ca ea alta nu s-a mai văzut pe pămînt. — Andrei, eu nu sînt pasăre, eu sînt 
fată de împărat. Cum putuşi să mă capeţi, să dai de mine? Să m-asculţi, şi să vezi ce bine o 
să fie de tine! Auzi, noi aici n-o să putem trăi la împăratul, să te duci să faci o colibă cit de 
proastă. Aici sînt multe slugi. Acolo vii la coliba ta, te spăl, te cîrpesc, te arănesc, aşa ca la 
casa noastră. El a ascultat, s-a dus deasupra de sat, a făcut o colibă, a luat-o pe Măria şi-a dus-o 
la coliba lui ! Da el tot l-a ascultat pe împărat şi i-a adus vinat. Însă el doar dormea la nevasta 
lui în pădure la colibă!» 


Poveştile cele mai autentice din această colecţie excelează nu numai prin arta narativă pură, 
ci şi prin modalitatea unică de a mînui dialogul, care înviorează ritmul acţiunii, îi dă un accent 
mai dramatic, contribuie la tensionarea şi dezlegarea conflictelor dintre personaje, la armonizarea 
relaţiilor lor. În acelaşi basm, Andrei, întîlnim un adevărat model al dialogului, ca o dovadă în 
plus a oralității nealterate a poveștii. 

« — Deloc să-l iei pe Andrei să-l duci acolo la Cum Naum. Arăţul s-a dus şi el pe nisi- 
pină în pustietate la Cum Naum — era între nişte grăbari într-o pustie şi acolo se opresc. — Aici 
nu e nimic! — Bagă-te-n grăbar şi strigă: — Cum Naume, ieşi afar’ la mine. Arăţul s-a întors 
şi el a uidit singur. Strigă el: — Cum Naume, ieşi încoa'la mine, aşa cum te-a învăţat arățu. 
Da Cum Naum nu se vede. — Iată-mă, aicea sînt. — Păi nu te văd. — Nu cutez să mă arăt. 
Mă vede împăratul. Dar dacă vrei îţi dau să mănînci. S-a pomenit cu un astal încărcat de bună- 
tăți. — Măniîncă, Andrei. — Cume Naume, ieşi la mine la masă. — Nu cutez, eu doar lucru, dar 
nu mănînc. Împăratul mă vede. — Las? că nu te vede ! Șezi de mănîncă. — O să mă omoare ! — 
Nu te spun eu. — Cine te mai vede? — De ani de zile îl slujesc şi nu-mi dă mîncare. De-ar fi 
bun şi să mă roage ca tine ce l-aş mai păzi. — Bine, şezi cu mine că nu te spune nima. — Ce 
cați aici? — Am venit după tine. — Hai, ce-aş mai pleca! Numai să-mi dai mîncare. Vezi pe 
mine nima nu mă vede şi fac orice. Apoi a mincat. — Bodeaproste că mă săturai şi eu o dată. 
Vrei să fii tu stăpiînul meu? — Vreau. Plec cu tine. Lasă-ţi calul şi te duc eu zburînd sus în 
vint, numai să-mi dai să măninc.» 

Întreprinzînd această analiză a valorilor etice şi estetice ale universului basmului românesc, 
am reuşit, sper, să relevăm citeva dintre multiplelc feţe ale mitologiei naţionale, să circumscriem 
specificul imaginarului artistic românesc, să oferim o idee despre ipostazele artei narative româ- 
neşti, să sugerăm dimensiunile impresionante şi izvoarele inepuizabile ale geniului epic al 
poporului român. 

Această «mare carte » a prozei populare româneşti ar merita, desigur parcurgerea celei 
de a treia etape a cercetăzii şi anume o minuțioasă analiză a valorilor lingvistice şi stilistice pe 

care le revelează tezaurul spiritual al românovlahilor timoceni. Este prea bine cunoscut faptul că 
urme ale unei unitare vetre lingvistice, rămășițe ale acelei Romanii orientale în sudul Dunării 
pot fi întilnite la tot pasul în toponimia întregului spaţiu balcanic. Chiar şi din limitata analiză 
estetică întreprinsă s-a relevat, cred, unitatea indestructibilă a limbii române în nordul şi sudul 
Dunării, marea bogăţie şi puritate a graiului românovlahilor, cu toate că se află la marginea spa- 
țiului românesc, rara forță expresivă a cuvîntului în naraţiunile populare care provin de la cei 
mai talentați creatori şi povestitori populari. Fiindcă o analiză adîncită a valorilor lingvistice şi 
stilistice pe care le cuprinde volumul Poveşti populare românești ar presupune o cercetare aparte, 
pentru a oferi totuşi o imagine plastică, nuanţată, autentică şi sintetică asupra graiului româno= 
vlahilor suddunăreni, ne mărginim a realiza un florilegiu expresiv a două specii folclorice prezente 
în această carte, datorate profesorului Ratomir Marcovici, provenind din Homole, în transcriere 
fonetică (pe care noi le vom cita în transcriere literară). Iată citeva ghicitori care excelează ca 
produse ale unei fantezii originale şi prin magia cuvîntului poetic: 

« Am o mioriță cu matele pestriţe. (Pepenele verde). | Ce nu stă-n cui? (Oul). | Am o 
coșarcă plină de cai — toţi îs cu coadele dinafară. (Srrachina cu lingurile). | Am o găină cu min- 
tea-n coadă (Cintarul). |] De la munte pin’ la punte tot zale mărunte. (Furnicile). | Ce e mai 
iute pe pămînt? (Gîndul). | Nu te culci pînă nu-l ţuci. (Ulciorul). | Am o sită plină de alune 
şi am o nucă-n mijloc. (Luna cu stelele). | Am doi bumbiţi, cît gode le dau, atît se duc, hotar 
nu mai au. (Ochii). Joacă un iepurel sub un curpinel. (Fusul cu caterul la furcă). Am zece 
fetițe, toate zsce-mbrăcate-caciuliţă. (Degetele la mînă). Reproducem cîteva proverbe şi zicători 
pentru spiritul de observaţie, experienţa de viaţă şi înțelepciunea pe care le concentrează şi pentru 
forța lor plastică şi nuanţa expresiei lingvistice: 

«Nu e bun cu rău, dar şi mai rău fără rău; La pomul a! lăudat nu te duci cu traista; 
Conacul e de oameni făcut; Tot natul cu zănatul; Pe drumul al din ocol mai iute ajungi; Dacă 
te-ai prins în joc, ori joacă, ori nu te nici prinde; Din foc mai uideşte ceva, a din apă nu uide- 
şte nimic; lepurul să-ntoarce la cîrtog; Pasărea să-ntoarce la cuib; Omul cînd se-neacă şi de 
pai se prinde; Mutul ştie toate limbile; Tot va fi, dar noi n-o să mai fim; Omul e ca oul; 
Omul e ca frunza din lemn; Fierul se bate pînă e cald; Mai întîi sări, apoi zi hop; După-nvăţ 
şi dezvăţ; Nu e foc fără de fum; Să te păzeşti de omul al tăcut ca de cărbunele al potolit; 
Ce-a fost am văzut, ce va fi o să vedem; Nu e cum vrem noi numai cum e scris; Ban la ban 
merge; A trăit traiul şi-a mincat mălaiul; Dracu nici nu ară, nici nu grapă, numai impreună 
d-ai nebuni; Oaia care nu-şi duce lina, lupii o mănîncă; Care nu se face nu moare; Și săminţa 
bătrină răsare; Nu te încălzești la focul al de putregai; Limba de la mumă nu se zauită; Omul 
se plinge de trei ori: după ţiţă, cînd vrunu îi fură fata şi cînd e bătrin după tinerete; Cum e 
părintele, aşa e şi copilul; Îi dai un deget şi-ţi ia mîna-ntreagă; Cum ţi-aşterni, aşa te culci; 
Acuma haiducii nu-s în pădure numa în canțelarii; Tot natul trage cărbuni pe turta lui; Șarpele 
nu-şi arată picioarele; Una spune, alta gîndeşte; Al urit nici la moară nu prinde rînd; Al frumos 
cum se duce toarnă-n coş; Minte de zvîntă pămîntul (sparge, rupe pămîntul, stă soarele-n loc); 
Cit scaperi cu amnarul; A tunat în mintea copilărească; S-a pierdut moşul baba; Să suie-n pod 
să sară-n cioareci; Nu-l prinzi nici de cap nici de coadă; Ploaie ca cu găleata; Cască din sură 
ca puiul de cuc; La cîmpul al roşu cînd va oua cocoşul; I-a pus mina-n cap». 

Altădată, din eposul şi lirica populară, din cîntece bătrineşti şi doine, iar acum din epica 
populară în proză, basme, legende şi snoave, am căutat să relevăm contribuția creatoare inesti- 
mabilă a umanităţii românovlabhilor timocen: la patrimoniu! spiritual naţional şi în genere la 
cel universal. Dăinuind de milenii în vatra strămoşilor lor, românii şi-au gravat şi transfigurat, 
spre neuitare, crîmpeie din viaţa şi istoria lor zbuciumată într-o spiritualiate mirifică, singulară, 
cîntecul, povestea şi graiul fiindu-le cele mai nobile şi perene blazoane şi însemne ale trecerii 
urmașilor lui Orfeu și ai Meşterului Manole pe pămînt, întru cinstirea şi eternitatea neamului 
românesc, a întregii umanităţi. 


CRISTEA SANDU TIMOC 


NOTĂ ASUPRA EDIŢIEI 


Volumul Poveşti populare românești reprezintă un florilegiu al prozei populare pe care am 
colecționat-o de mai bine de o jumătate de--secol de la românii din sudul Dunării, din Timoc 
(vatra mea de obirşie), care vine să completeze imaginea pe care am dorit să o ofer asupra spiri- 
tualității lor prin culegerile anterioare pe care le-am consacrat poeziei populare: Poezii populare 
de la românii din valea Timocului, cu o introducere de N. Cartojan, 1943 şi Cântece bătrineşti şi 
doine, cuvînt înainte de Tudor Arghezi, E.P.L., 1967. 

Doresc să amintesc că opera de cercetare şi culegere a graiului şi folclorului românovlabhilor 
din valea Timocului cunoaşte o istorie centenară şi ea a fost ilustrată şi animată de o pleiadă de 
învăţaţi români şi străini şi care au tipărit o seamă de iucrări valoroase, din care amintim: Emil 
Picot, Chants populaires des Roumains de Serbie, Paris, 1889; Gustav Weigand, Die rumänischen 
Dialekte der Kleinen Walachei, Serbien und Bulgarien, Leipzig, 1900; G. Giuglea şi G. Vilsan, De 
la românii din Serbia, culegere de literatură populară, Bucureşti, 1913; C. Cvijić, Les Roumains 
de Serbie, 1918; Emanoil Bucuţa, Românii dintre Vidin şi Timoc, Bucureşti, 1923; Silviu Dragomir, 
Vlahii din Serbia în sec. XII—XV, Cluj, 1923; Emil Petrovici, Românii dintre Timoc ṣi Morava, 
Sibiu, 1941; Ion Pătruț, Folclor de la românii din Siîrbia, Bucureşti, 1942. Avind exemplul acestor 
mari înaintaşi şi a atîtor cercetători valoroşi, istorici, lingvişti şi folclorişti, ne-am străduit să colec- 
ționăm folclorul, autentic popular, poetic şi în proză, îndeosebi eposul şi epica românovlahilor 
din stînga şi dreapta văii Timocului (ei îşi spun români, iar sîrbii şi bulgarii le zic vlahi), circulînd 
într-un frumos grai popular, amintindu-ne particularităţile lingvistice ale Olteniei şi Banatului, 
ținuturile româneşti norddunărene cu care s-au aflat permanent într-un strins contact. 

Dacă eposul popular românesc, provenind din sudul Dunării, aşa cum s-a putut constata 
îndeosebi din culegerile lui Giuglea şi Vilsan (din 1913) şi ale mele (din 1943 şi 1967), este deo 
mare bogăție şi varietate tematică şi de o mare frumuseţe artistică, fiind prezente şi o seamă 
de tipuri şi motive folclorice balcanice, care se explică prin conviețuirea cu popoarele sudslave, 
epica populară din volumul de față, Povești populare românești, exprimînd, ca şi eposul popular, 
în plenitudinea sa, universul imaginar românesc, cunoaşte şi unele infiltraţii tipologice şi de artă 
narativă specifice creației populare meridionale. 

Predomină în cadrul colecției noastre antologice de poveşti tipurile principale care circulă 
în spaţiul est-european, şi' îndeosebi în spaţiul românesc, ponderea cea mai însemnată avînd-o 
basmul fantastic, ca o dovadă în plus a vitalității artei narative la aceşti grăitori de limbă româ- 
nească, deşi este bine reprezentat şi basmul nuvelistic, iar snoava şi legenda cunosc întruchipări 
artistice, în circulația vie, dintre cele mai interesante şi demne de consemnat, 

Am început culegerea naraţiunilor populare prezente în această carte în tinerețea mea. 
prin 1933, odată cu poezia populară, în primul rînd din mediul familial, al satului natal, cu timpul 
lărgind | orizontul cercetării la întregul spaţiu al satelor româneşti din valea Timocului (din stînga 
şi dreapta rîului, din Serbia şi din Bulgaria), continuiînd activitatea, în mai multe etape, pînă 

prin 1980. Dacă unele poveşti, auzite în copilărie de la membrii de familie sau de la bătrinii 
satului, le-am consemnat mult mai tîrziu, repovestindu-le cît mai apropiat de autenticitatea 
folclorică şi graiul popular, majoritatea naraţiunilor populare le-am înregistrat direct pe teren, 
la dictarea povestitorilor, neintervenind în nici un fel. Totuşi unele texte mi-au fost trimise în 
țară scrise de mînă, cu litere chirilice, de povestitorii înşişi, pe care m-am străduit să le transpun. 
cît mai fidel față de modalitatea artistică şi lingvistică a originalului. Pot spune că deşi mi-a 
venit mult mai greu să alcătuiesc colecția de proză populară în comparaţie cu culegerile poe- 
ziilor populare, am avut bucuria descoperirii unor povestitori talentați, cu nimic mai prejos 
decit a cîntăreților populari şi a lăutarilor de la care am cules creaţia poetică. Adeseori am colec- 
ționat basmul popular de la aceeaşi informatori de la care am înregistrat balada populară. 

Avînd ca model cercetările şi culegerile de naraţiuni populare româneşti realizate de cerce- 
tătorii de la Institutul de cercetări etnologice şi dialectologice, din care Ovidiu Birlea a publicat 
o importantă lucrare: Antologie de proză populară epică, 3 vol., 1966, dar şi colecţiile valoroase 
ale unor folclorişti ca Gh. Vrabie, Basmul cu Soarele și fata de împărat, 1974 şi Ion Nijloveanu 
Basme populare româneşti, 1982, în acelaşi timp bucurindu-mă şi de sprijinul autorizatului cerce- 
tător al basmului popular românesc (autor al catalogului acestuia, aflat în manuscris), C. Bărbu- 
lescu, am adoptat următoarea clasificare a textelor din volumul Poveș:i populare româneşti: 
I. Basme fantastice — 64 texie; II. Basme nuvelistice (şi alte basme) — 28 texte; III. Basme 
despre animale — 6 texte; IV. Snoave — 34 texte; V. Legende — 9 texte, 

Se poate afirma că prin tipologia sa, prin structura sa tematică şi motivică, prin ejuejsans 
ideatică şi sensibilă, prin substratul mitologic şi universul personajelor, prin arta narativă, prin 
valorile etice şi estetice, dar mai ales prin expresivitatea stilistică şi lingvistică, basmul popular 
din această colecţie se ataşează universului spiritual românesc şi în genere celui romanic, apar- 
ţinînd acelei Romanii orientale despre care vorbesc lingviştii, deşi unele texte interferente pot fi 
socotite ca rod al contextului istoric, cultural şi lingvistic balcanic. Căci românovlahii din 
Timoc, deşi aparţin prin obirşie comunității romanice orientale, avind un contact strîns şi 
neîntrerupt cu trunchiul neamului românesc din nordul Dunării, convieţuiesc de secole alături 
de sirbi şi bulgari, constituind o punte de legătură şi prietenie dintre poporul nostru şi 
popoarele sud-slave. 

Credem că prin editarea acestei colecții de poveşti populare româneşti tradiționale se va 
îmbogăți patrimoniul nostru cultural cu o operă care atestă marea bogăţie spirituală a poporului 
nostru, timbrul specific, original al universului imaginarului românesc, în contextul sud-est- 
european, frumuseţea morală şi strălucirea creativității omului simplu, simțul înnăscut al fru- 
mosului, umanismul şi înțelepciunea populară. 

Deşi am fost preocupați noi înşine de selectarea în cadrul acestei colecții în primul rînd 
a naraţiunilor populare autentice, de redarea basmului popular în graiul originar al povestito- 
relui — am transcris fonetic, fără semne diacritice, unele texte după înregistrări pe bandă de 


magnetofon — În secțiunea Anexă facem loc unor texte dialectale (naraţiuni, proverbe, ghicitori 
etc.) culese şi transcrise fonetic, cu semne diacritice, de profesorul Ratomir Marcovici, cu scopul 


de a surprinde evoluţia graiului popular din ultimele decenii. 

Volumul Poveşti populare româneşti se va încheia cu un indice al informatorilor. 

Dorim să mulțumim pe această cale, în primul rînd folcloristului C. Bărbulescu, pentru 
sprijinul acordat la clasificarea narațiunilor populare, precum şi lectorului de carte Ioan Șerb 
pentru ajutorul dat la definitivarea şi editarea acestei colecții de folclor românesc. 

POVEŞTI POPULARE ROMÂNEŞTI 


BASME FANTASTICE 


PĂTRU FĂT-FRUMOS 


Au fost odată trei frați. Cel mai mic și mai viteaz se numea Pătru. S-au 
însurat ei pe rind și cîteșitrei au avut fiecare cîte un copil. Într-o zi le zic 
la femei să vie cu demîncare că ei se duc departe, departe la plug. Se mirară 
ele şi-i întrebară: 

— Unde să vă aducem mîncare că nu cunoaștem locul de arat? 

— Uite ce e: o să tragem o brazdă lungă pînă la capul pămîntului, voi 
să veniți cu oalele-n cap cît mai fuga cu mîncare. 

S-au sculat femeile cu noaptea-n cap, au fiert ce au fiert şi au plecat. 
Pleacă cu prinzul cea mare. Cînd colo, vede două brazde, una veche și alta 
proaspătă că aburea pămîntul. Ea o luă pe brazda nouă, care fusese trasă 
de zmeu. 

Brazda a dus-o pînă la ușa ce s-a deschis în pămînt. S-a deschis ușa, 
iar ea a trecut sub pămînt în lumea zmeilor. Celelalte două cumnate așteaptă, 
aşteaptă, dar ea nu se mai întoarce! 

— Vai, surată, ce-o fi? se întrebau ele una pe alta. 

Îi veni rîndul la cea mijlocie. Luă oalele şi cotărița cu mîncare şi se duse cu 
mîncare la oameni. Cînd colo i se fac şi ei două brazde. Una veche și alta nouă. 
O apucă și ea pe cea nouă, pînă ajunsă şi ea în lumea cealaltă, în lumea zmeilor. 

Sara așteaptă, așteaptă, să-i vie cumnata dar nici ea nu se mai întoarce. 

— Doamne sfinte, ce-o fi cu leica mea de nu mai vine! Căzu pe gînduri 
Și a treia zi se duse ea cu merinde la bărbaţi. Cum ieși. pe poartă, în față 
1 se fac două brazde. Nu ştia pe care s-o apuce. Hai s-o apuce pe cea nouă 
că e făcută de bărbatul ei de Pătru Făt-Frumos. Şi se duse pe brazda nouă 
pînă ce ajunse la ușa ce despărțea lumea albă de lumea neagră. Un zmeu 
mic o trase de mînă pe lumea cealaltă și o duse la palatul său. Copiii rămaseră 
flămînzi și pling de foame pe vatră. 

„Da bărbaţii ară de zor ogorul dar şi ei nemîncaţi și nebeuţi de trei zile. 
Se miră ei ce-o fi cu muierile de nu mai vin cu mîncare. Lasă plugul pe 
brazdă și dau fuga acasă. Cind acasă, văd în loc de o brazdă, două brazde. 

— Măi fraților, să ştiţi că muierile noastre au fost furate de zmei. 

— Hai după ei să-i omorim, zise cel mic, Pătru Făt-Frumos. 

— Hai! Ascuţiră săbiile, luară baltagul cu dinșii și o funie lungă și duși 
au fost. Dau de poarta aceea zidită în pămînt, pe care o deschideau și intrau 
în lumea lor, cu fetele și femeile frumoase. Deschid ei poarta și se înțeleg 
să 'se lase spre fundul pămîntului pe rînd. Începe cel mare și le cere să-l 
tragă-n sus dacă vor simţi că se mişcă funia. 


Îl legară pe cel mare și dă-i cu el în fundul pămîntului. Pe la mijloc se 
sperie, zbici de frînghie și cei doi frați îl traseră sus la lumina soarelui. 

Îi veni rîndul mezinului. Se duse și el jos dar mișcă funia să-l scoată 
afară că se speriase. 

Așa îi veni sorocul să-și încerce norocul și cel mai june, Pătru Făt- 
Frumos. 

El le zise: 

— Mie să-mi daţi drumul tot mai jos! Şi-i dădură zor de ajunse pină 
jos. Cînd acolo sub pămînt, se deschidea o altă lume, cu grădini luminate și 
palate frumoase de aur şi argint. Se plimbă el printre trandafiri și-l zări 
cumnată-sa cea mare. 

— Lele, frateo, fugi că te mănîncă zmeul și-ți rămîne copilul sărac. 

— Leică, lasă tu frica şi spune-mi pe unde vine zmeul tău de la vinătoare. 

— Pe la podul de aramă, frateo ! 

— Ai să vezi ce poate fratea al tău! | 

Se duce el la podul de aramă și se pitulă după un picior. 

Vine zmeul călare pe un armăsar, care varsă foc și pară. Ajunge la pod. 
Se opreşte, sforăie şi nu mai face un pas. 

Zmeul îl îndemna să pășească fără frică înainte: 


— Hai, leu, paraleu, 

De ce-ţi este podul greu? 
Ce-ţi văd friul tare ros, 
N-o fi Pătru Făt-Frumos? 
Că cioara i-a dus osciorul 
Iar vintul, perișorul ! 


Pătru cum îl vede îi sare înainte. 

— Cum vrei să ne luptăm? 
În săbii să ne tăiem, 
Mai bine ne săgetăm. 
Eu aleg luptă direaptă, 
Pe ea Pătru o așteaptă! 


— Vreau și eu luptă direaptă îi grăi zmeul. 

Îl apucă zmeul și cînd îl ridică-n sus și-l dete-n jos, îl vîrî în păuuut 
pină-n genunchi. 

leși Pătru din pămînt, se opinti și-l înfipse pe zmeu pînă-n gît în 
pămint. Apoi scoase paloșul și-i tăie capul. 

De aci se duse la leică-sa mezină la palatul de argint al zmeului. Ea cum 
îl văzu se sperie. 

— Lele, frateo, cum ai ajuns aici? Dacă te prinde zmeul te omoară și 
rămîn copiii săraci! Fugi, Petre, nu mai sta. 

— Nu mă tem de zmeul tău, spune-mi doar pe unde vine zmeul de la 
vinătoare? 

— Vine pe la podul cu zale de argint, arcuite în vînt. 

El se duse şi se ascunse sub pod. Cum se apropie zmeul aruncă din 
depărtare buzduganul pînă la pod. Ieşi Pătru Făt-Frumos şi i-l aruncă îndărăt. 

— Hei, ce drăcie! Cine se-ncumete să se ascundă sub podul de argint 
din țara zmeilor? 

Calul de frică nu urnește din loc. 
— Hai, leu, paraleu, 
De ce-ţi este podul greu? 
Ce-ţi văd frîul tare ros, 
N-o fi Pătru Făt-Frumos? 
Că cioara i-a dus osciorul 
ar vintul perișorul. 


- Eu sint şi vreau să ne luptăm! Să vedem, care pe care! 
În săbii să ne tăiem, 
Mai bine ne săgetăm ! 


Eu aleg lupta direaptă, 
Pe ea Pătru o așteaptă! 


— Luptă direaptă vreu, pe viață şi pe moarte, zise zmeul turbat de 
minie. 

Se repezi zmeul şi-l înfipse în pămînt pe Pătru pînă la briu. Sări Pătru, 
îl prinse pe zmeu și-l înfipsă pînă la nodul lui Adam pe zmeu. Trase paloșul 
şi-l tăie capul. 

Și pleacă el de aici pe calul zmeului pînă la palatele de aur unde știa că 
este iubita lui, cu care s-a cununat. 

Cum îl văzu muierea îl întrebă: 

— Petre, cu cine ai lăsat copiii? Fugi, Petre, că rămîn copiii și fără 
de tine. 

— Nu te speria ! Spune-mi repede pe unde vine zmeul de la vinătoare? 

— Vine pe la podul cu zalele de aur și picioarele de taur. 

Se repezi la pod și se ascunse. Din depărtare vine zmeul. Calul sforăie 
ȘI se oprește speriat. 

Zmeul cade pe gînduri și își îndeamnă calul: 


— Hai, leu, paraleu, 

De ce-ţi este podul greu? 
Ce-ţi văd friul tare ros, 
N-o fi Pătru Făt-Frumos? 
Că cioara i-a dus osciorul 
Iar vintul perișorul ! 


Se repezi Pătru de sub pod la zmeu zicîndu-i: 
— Eu sint Pătru Făt-Frumos, 
Care-n lume n-a mai fost. 
Vrei în săbii, ne tăiem, 
Mai bine ne săgetăm ! 
Eu aleg lupta direaptă, 
Pe ea Pătru o aşteaptă! 


— Aleg lupta direaptă ! Şi porniră lupta, din zori și pină-n sară, galbeni 
ca turta de ceară. Dar nici unul nu se putea birui. 
Trece-n zbor pe deasupra capului lor un vultur, iar zmeul setos îl 
roagă: 
— Vulture, stăpin pe zări, 
Peste zări şi peste mări; 
O să-ți dau un stirv de om, 


Și năramze dintr-un pom |! 
Stropește-mă cu apă rece, 
Pînă puterea nu-mi trece! 
Pe Pătru cu apă caldă, 
Capul la pămînt să-i cadă! 


Pătru Făt-Frumos cînd văzu vulturul, se rugă şi mai frumos: 


— Eu îți dau trei stirvuri mari, 
N-o să poţi să le mai cari! 
Dă-mi un strop cu apă rece, 
Cînd cu aripa vei trece, 

C-am să-ţi urc pe vîrf de stai, 
Numai capete de zmei ! 

S-a lăsat vulturul din zbor și l-a stropit cu o picătură de apă rece de 
i-au venit puterile la loc. A tras paloșul și i-a tăiat capul zmeului. Apoi s-a 
dus la muierea lui şi i-a spus: 

— Am tăiât toți zmeii, cheamă cumnatele și să ne întoarcem în lumea 
albă la copii și la frați. 

— Petre, Petre, mare curaj ai avut, binecuvîntat să fii pentru bunătatea 
şi vitejia ta. Să ieşim din împărăția zmeilor, însă pînă atunci să te-nvăţ și 
eu ceava. 

Ja de pe polița zmeului biciul ăla cu fire de aur și păr de balaur. Este 
biciul fermecat. Învirteşte-te de trei ori și pocneşte o dată, că palatele de 
aur ale zmeului se prefac într-o nucă de aur. 

Aşa a și făcut. A luat biciul fermecat și nuca de aur și au plecat la 
leică-sa mijlocie. Acolo s-a învirtit de trei ori, a dat cu biciul fermecat şi 
palatul de argint s-au făcut mici, mici, cît o nucă de argint. 

De aci s-au dus la leica cea mare. A tras și aici cu biciușca şi a luat 
palatele de aramă ale zmeilor, prefăcute într-o nucă mică de aramă. Pusă 
nucile în pozănari și se duseră la poarta pămîntului, pe unde intră și 
jes zmeii. 

Roagă vulturul să se ducă în lumea albă să-i caute frații să le lungească 
funiile, să-l scoată la lume și la țară. 

Veniră frații, sloboziră funiile de scoaseră muierile. Mai rămăsese Pătru 
Făt-Frumos, care-n lume n-a mai fost. 

Acum ce se gîndi Petrişor. IJa să pun eu la încercare credința fraților 
mei! Şi în loc să se lege de funie legă un pietroi și în virf îi puse fesul. 
Traseră frații traseră, și cînd ajunsă la mijloc, dintre lumea albă şi lumea 
zmeilor, îi dădu drumul bolovanului și se făcu praf. 

Se întristă cînd văzu că frații săi îl urăsc şi începu să plingă. Numai la 
asta nu s-ar fi aşteptat. 

Îl jeli muierea şi copiii mulți ani şi ridicară mîna de el. Cu cît timpul 
trecea ei sărăceau, iar cei doi frați haini se îmbogăţeau. 

Copiii erau chinuiți, după porci prin ciulini și mărăcini că n-aveau și 
ei pe nimeni să-i ocrotească, să-i apere. Mama copiilor ajunse și ea în zdrențe 
argată la cumnaţi. 

Dar Pătru Făt-Frumos nu se lăsa și se tot ruga să scape din pustietatea 
de sub pămînt. 

Îi crescuse barba pînă-n glezne și îi albise părul. Credea că în lumea 
zmeilor o să-i putrezească oasele. Dar într-o zi, văzu un moșneag în pustiu 

călare pe o iapă năzdrăvană cu douăsprezece ărpii. Stătea la marginea drumului, 
se gîndea la copii, la muiere și plingea. 

— Ce plingi, băiete? 

— Pliîng că frații m-au părăsit $ și m-au lăsat să mor în pustietatea asta. 

— Nu te teme, eu te-am văzut că ești drept și bun și de aia am venit 
să-ți dau iapa asta năzdrăvană cu douăsprece arpii. Încalecă şi du-te sănătos. 
El i-a sărutat mîna moșneagului, i-a mulțămit, a sărit pe iapă şi a zburat. Trei 
zile şi trei nopți a zburat pînă a ieşit sus prin poarta deschisă a pămîntului. 

S-a dus drept la bordeiul lui să-și vadă copiii şi muierea. Cînd i-a văzut 
slugi la fraţii săi, chinuiți, flămînzi și goi, a luat nuca de aramă, a scos biciul 
fermecat s-a învîrtit de trei ori și atraso dată și s-a făcut un palat mare de aramă. 

A chemat-o pe cumnata cea mai mare și i-a zis: 

— Aici să stăpîneşti tu cu copiii fratelui meu cel mare. 

— Dar de ce nu și cu el? 

— Cu el nu, el o să se prefacă în porc, aşa cum se și cade după direptate. 

Cînd se uita ea, vine spre ei un porc colțos și negru grohăind: goh ! 
goh! goh! și rima prin gunoaie după demîncare. 

Ia nuca cea mică de argint, se învîrte de trei ori și trage cu biciul fermecat. 
Cum trase, odată din nucă răsări ca din pămînt un palat mare și frumos de 
argint. O cheamă pe cumnata cea mezină zicîndu-i: 

— Cumnată, ăsta e palatul tău şi al copiilor, căci frate-meu e blestemat 
să se prefacă în porc. Așa i-a fost lui ursita, precum i-a fost și sufletul. 

— Vai, cumnate, ce bun ești, dar iartă-l pe frate-tu să fie și el cu noi 
stăpin în palatul de argint. 

— Nu eu l-am blestemat, ci un moș cu barba albă! Asta i-a fost jude- 
cata după ce m-au părăsit în acea pustietate, în împărăţia zmeilor. Uite-l cum 
rimă în gunoi. 

Apoi a chemat muierea lui și copiii, s-a învârtit de trei ori într-un picior, 
a tras cu biciul și din nucă a răsărit un palat mindru de aur, că la soare te 
puteai uita, dar la el ba! 

Au tunat în palatul lor și l-au stăpînit în voie bună și înțelegere, îndes- 
tulați cu de toate. 


De la mare, pin” la mare, 
Toată lumea privea-n zare. 


IOVAN IORGOVAN 


A fost odată ca niciodată. 

A fost odată un om sărac lipit pămintului. Într-o argea trăia, înghesuit 
cu doi copii frumoși nevoie mare şi cuminţi. La nașterea lor muma le sădi 
în semn de aducere amirte cîte un măr. Copiii rămaseră săraci de mumă, 
căci într-o zi mumă-sa fu prinsă de o furtună groaznică în pădure după surcele 
ŞI cînd să se-ntoarcă acasă un puhoi de apă de munte o izbi de stînci şi o 
purtă pînă departe spre mare de se arăniră peştii cu trupul ei. 

Sărmanul om cu mare greutate își crescu copiii aducîndu-le mîncare: 
poame din pădure și carne de fiare sălbatice. Cu doru-n piept de soția lui pier- 


dută, se-mbolnăvi. 


Cei doi frați își îngrijeau merii, îi săpau pe lingă rădăcină, le culegeau 
omizile de pe frunze, îi udau cînd era secetă și în timp ce creșteau copiii, 
creșteau și merii. Fiecare se lăuda spunînd: 

— Mărul meu este mai frumos decit al tău! 

— Ba al meu este mai mare şi mai drept! 

Tatăl copiilor care între timp își pierduse minţile, se stinse într-o zi. 
Copiii rămaseră singuri fără nici un ajutor! Își adunară merele din meri le 
așezară în foale din bordei și plecară în pădure după poame sălbatice pe caii 
lor albi ca zăpada, însoţiţi de niște cîini iuți ca bătaia vîntului. 

Copiii se-nvăţară aci nu numai să culeagă poame, dar începură să vîneze 
iepuri, vulpi și mai tirziu lupi și urși. Pe lingă bordeiul lor creșteau pui de 
lupi pe care îi arăneau cu carne de cerbi şi căprioare. Cinii lor se-mprieteniră 
cu lupii și așa mergeau la viînătoare de urși, cerbi, boi sălbatici, vulturi, cocoși 
Și găini de munte. 

Cei doi fraţi crescuseră gogeamite măgădani mari şi le veni așa pe nesim- 
tite vremea de-nsurat. Cercetară mari întinderi de pămînt și ape și nu găsiră 
vietate omenească. 

Atunci fraţii se-nţeleseră să pornească amindoi în lume să-și cate neveste. 
Cel mare să meargă spre soare-răsare, iar cel mic spre soare-apune. Ei se mai 
înţeleseră că cine se va întoarce mai întii să privească frunzele de la mărul 
fratelui plecat în lume. Dacă frunzele vor fi verzi, înseamnă că fratele său este 
în viaţă, dar dacă frunzele mărului se vor usca, înseamnă că fratele îi este mort. 

Cei doi fraţi aveau metrii, caii, săbiile și ciinii la fel. După ce-și făcură 
jurământul de credință cu fața spre sfîntu soare, caii năzdrăvani se avintară 
pe întinderile fără margini ale pămîntului și merseră, merseră fără să dea 
de izvor sau picior de om. 

Ama după cîteva stămini fratele cel mic merse spre apus, dete de o 
fîntînă cu apa rece și curată ca lacrima. Îşi adăpă calul ostenit de drum și 
beu şi el. Da-n sus de fîntină auzi un glas omenesc. Deschisă mai bine ure- 
chile şi auzi un suspin. Se sui pe cal şi văzu o fată mare despletită cu faţa 
la pămînt plîngind. S-apropie de fată și-o întrebă: 

— Fată mare și frumoasă, ce cați în sălbăticie și ce ți s-a-ntîmplat de 
verși lacrimi de singe? 

— Sînt fată de-mpărat. 
Di la Țăligrad. 

Băiatul cel sărac scoase un țăruș, priponi calul și după ce căută-n toate 
părțile din împrejurimi şi căile pe care ar putea veni balaurul să-nghită fata 
de-mpărat, se așeză lingă fată şi o rugă să-i cate-n cap pînă el se odihneşte 
puţin, că e dubărit și ostănit de drum. 

Băiatul durmia pe poala fetii, iar fata plingea. Lăcrămile fetii erau așa 
de fierbinţi că unde picau pe obrajii voinicului, fața i se opărea, ama el nimic 
nu simțea de ostănit ce eria. 

Da-n răsărit de soare, se vede-o ală mare, vine șerpuind limba-ascuţind, 
copite ardicînd, oichii schinteind, flăcări aruncînd. Fata zo, îmi plinge cu 
lăcrămi de sînge, voinicul simți, flăcărili ca-n vis, sări-n picioare, dezlegă roibul, 
s-aruncă pe el își luă vînt și cînd îl văzu ala de balaur vine și spune voini- 
cului: 

— Voinice călare, vrei să te-nghit cu cal, ori să-l arunc după mal? 
Cîţi voinici au fost pe lume şi mi s-au împotrivit, iată oasăle lor jos în Valea 
Plîngerii. 

Voinicul aruncă o privire în jos și cînd văzu acolo mormane întregi de 
capete și oase, se-ngrozi şi se gîndi la frati-său. Ce-i dete lui în gînd: să 
scoată arcul. Voinicul cînd slobozi o săgeată, trei capete-i zbură de la trup 
și cînd își luă zborul peste namilă dintr-o lovitură cu sabia, încă trei mai 
taie. Ala se zbătea în ghearele morţii, pe nări și pe gură vărsa foc și venin, și 
grăbea spre fată s-o-nghită. Fata tremura de groază, zbiera, codrii clătina, iarba 
să usca, păsările-ngheța de mila fetii. Voinicul însă cînd sări o dată de pe 
un stei de piatră îl izbi pe balaur atît de tare că-i aruncă la pămînt încă două 
capete, care se zvircoleau sărind din copac, în copac, din virf, în virf, de 
brad pînă picau la pămînt blestemind. 


Ala după ce pierdu opt capete tot mai vru să prindă-n ghiarele sale pe 
frumoasa fată, ama voinicul sleit de snagă avu grijă de scoase din timp arcul 
său fermecat și cînd trase o săgeată i se-nfipse drept în cap, că năpraznica 
arătare cutremurîndu-se de frică-n fața morții, se-ntoarse cu coada ciormănită 
de voinicul cel sărac și să ascunse în valurile Dunării. 


Voinicu-l urmări pînă ce balaurul de-acum fără opt capete se lăsă la 
fundul apei înroșind cu sîngele veninos care cura țuțuroaie pînă ce ieși din 
apă și tună în peştera di la Golumbăţ. Cînd intră balaurul în peșteră iar 
îl blestemă. 

Voinicul să-ntoarnă, tăie limbile de la ale opt capete, le băgă-n traistă 
şi mearse la fată. Fata îi da înainte cu plinsul, credea bag seama că de lacrămi 
balaurul se va îndura. Cînd aruncă privirea, văzu grămezi de carne făcute loman 
pe cîmpul din faţa fîntînii. Fata de-mpărat sări-n braţele voinicului, mulțu- 
mindu-i fericită că i-a dăruit viață. Merse la o baltă de singe umplu palma 
mîinii drepte cu sînge, apoi îi făcu sămn pe spate. Fiica-mpăratului îl rugă 
pi voinic să treacă pi la-mpărat, pentru a-l cisti cu un lucru mare, pentru 
vitejia lui. Voinicul făgădui frumoasei fete că-n trei zile va trece și pe la 
palatul împăratului și schimbă inelele cu fata. 

Ajunsă la palatele sclipitoare ale tatălui său şi-i povesti. Bătrînul împărat 
se minună de isprava voinicului care a răpus șerpele și trimeasă vorbă-n toa- 
tă-mpărăţia să vie voinicul ca să-i dea pe fie-sa de soție și să-l facă împărat. 

Auzind de treaba asta și un ţigan căldărar merse de-şi umplu disagii 
cu cele opt capete şi le aduse la-mpărat. Împăratul se bucură nespus de 
mult și nu știu cum să-i mulțămească pentru vitejia lui față de singura lui 
fiică. De aia împăratul hotărî să-și căsătorească fiica cu ţiganul tuciuriu ! 

În zadar plîngea și să văicărea biata fată spunînd împăratului, că adevă- 
ratul voinic care-a scăpat-o de la moarte este un dănac înalt și sărac, cu calul 
alb, că împăratul nu-i da crezare şi începu nunta. 

Ţiganul odată ajuns împărat își rupsă tălpile la joc şi multe pozne făcu 
de se minunau nuntașii. Da fiica-mpăratului sta tristă, plingea, să văicărea și 
la țigan nici că să uita. Împăratul o certa şi-i da sfaturi să se poarte frumos 
cu bărbatul ei. Fata degeaba-i arăta împăratului inelul primit de la voinic că 
el ținea ca un catîr că numai ţiganul este viteazul care-a scăpat-o și pe fie-sa 
şi-ntreaga împărăție de namila spurcată de balaur care mînca în fiecare zi 
cîte-un cap de om. 


Baş cînd nunta eria-n toi, intră-n curtea-mpăratului, voinicul cel viteaz 
pe un cal alb ce mergea în buestru și scotea flăcări pe nări. Voinicul sări jos, 
merse drept la-mpărat, apoi îi spuse că el este cel care a scăpat fata de 
la moarte. 

Împăratul mînios i-a arătat cele opt capete de balaur şi pe ţiganul cel 
viteaz, după care dete ordin să-l spînzure pe voinicul mincinos în grădina de 
alături. Se pregăti spinzurătoarea, s-adună oștirea și călăul fu gata, ama voinicul 
ridea de toate pregătirile astea. 

Nuntașii să opriră din joc să-l vadă pe voinicul necunoscut cu laţul de 
gît. Împăratul porunci să-l prindă pe voinicul cel sărac și să-l ridice pe un 
scaun sub spinzurătoare. Voinicul rîse și de treaba asta și se sui să fie 
spinzurat. | 

În timpul ăsta auzi şi fata-mpăratului că-n grădină o să fie spînzurat 
un voinic. Se repezi și ea acolo ca o nălucă și cînd ajunsă mare-i fu mirarea 
văzîndu-l baş pe voinicul cel sărac subt spinzurătoare zîmbind nepăsător, în 
timp ce călăul se pregătea. Fata văzînd toate astea dete un țipăt de groază și 
pintre lacrămi abia-i putu spune împăratului: 

— Tată, ăsta este voinicul cel viteaz care a omorît balaurul. Uite pe spatele 
lui sămn făcut de mîna mea cu sîngele alei. 

— Nu să poate fiica mea, dovada cea mai bună n-o are nici el şi nici tu. 
Capetele balaurului aduse de ţigan sînt dovada. 

— Mărite împărate, unde s-a pomenit pe lume capete de şarpe fără limbi, 
întrebă ficiorul. 

Împăratul cătă capetele și le găsi fără limbi! 

Apoi mireasa-i arătă-mpăratului inelul pe care l-a schimbat cu voinicul 
la fîntînă unde s-a dat lupta cu namila de şarpe. Băiatul aruncă scaunul de 
sub spînzurătoare şi veni la mireasă de schimbă inelul. Împăratul văzînd că 
țiganul ]-a-nșelat, porunci să fie prins și spînzurat în locul voinicului. Ama 
tiganul fugise şi abia-l putură soldaţii găsi pitulat prin nişte grădini. Tiganul 
după ce fu spînzurat, fu legat de patru cai și spintecat în bucăți, iar carnea lui 
fu aruncată s-o mănince păsările ceriului. 

Mare nuntă-mpărătească s-a făcut după întimplarea asta. Voinicul cel 
sărac căpătă ţoale mîndre-mpărătești şi sabie de aur, iar mireasa lui eria atît 
de bucuroasă şi fericită, că tot timpul să uita şi zîmbea la iubitul ei soț. 
Ginerile şi mireasa îmbrăcați în toale de nuntă păreau că sînt frumoşi ca 
niște luceferi. 

Veselia ținu ca pe vremuri cite-o lună şi-o săptămînă de cînd să punea 
luna și uidia cît secera. 


MUMA PĂDURII 


Trăia-n voie bună și-n pace o pereche-mipărătească. Într-o zi, plecară 
tinerii călări departe prin cuprinsul împărăției şi deteră piste o grădină de 
pomi şi de flori aşezaţi în rînduri. Erau rînduri cu flori albastre, alte rînduri 
numai cu flori albe şi roșii, iar altile cu flori galbine. Un rînd înflorea, da 
alălant se-nchidea. Pe urmă pomii tot așa, cînd unii-nfloreau, ailanți dau în 
pîrg de-și puteau tinerii culege mere, smochine, năramze, lămii, struguri și 
cîte și mai cîte altele. De aci voinicul vru să intre într-o pădure-ntunecoasă cu 
niște copaci groși şi-nalți, de nu putea trece o rază de soare la pămînt, plină 
de tot felul de ale sălbatice. 

În pădurea asta n-a intrat pînă azi cap de om. Cine intră aici nu să mai 
întoarce, doar oasăli-i rămin risipite de alele sălbatice şi sub .rădinele pădurii 
îi spuse-mpărăteasa tinărului împărat, oprindu-l să mai calce pin ale-mpre- 
jurimi ! 

„.. Tînărul împărat nu putea răbda să nu vadă ce s-ascunde în tainele acestei 
păduri. Ispitit de frumuseţea pădurii adînci, într-o zi, fără știrea împărătesii, 
intră aci cu calul și cîinele său. 

„ Cum făcu un pas în pădure, copacii începură să se clatine, de să loveau 
vîrf de vîrf și ramură de ramură. Alele sălbatice spăimîntate fugeau care-ncotro. 
iar în faţa voinicului i ieși o babă răzimîndu-se de un bit. 

— Bine-ai venit, muică, că de cînd trudesc și tot gătesc și de-o mie 
de ani nime nu-mi mai vine să-l ospătez. 

— Da cine ești, mătușă2 

— Eu sînt Muma Pădurii, ce dau ajutor la tot natu. 

După un drum îndelungat, tînărul împărat înflămînzi și ceru o fringhie 
să lege calul și cîinele. După ce-i legă, întră-n bordeiul babei și-ncepu să 
mănînce. 

Tocmai cînd mîncau și beau, scobori din pod o ală mare şi turbată, 
n-apucă nici s-o vadă că să pomeni lovit cu ceva-n cap de se prefăcu într-un 
stei de piatră. Namila de ală merse dete-n cal și-n cîne și-i prefăcu și pe ei 
în stei de piatră. 

Cînd sara-mpărăteasa văzu că soţul ei nu mai vine, înțelese că a intrat 
în pădurea fermecată şi a pierit. A dat veste-n toată-mpărăția, doar se va 
afla vrun voinic care să-l poată găsi și învia, ama nima nu s-afla. 

La un rînd de vreme, fratele voinicului cel mic să-ntoarce la argea și 
mare-i fu mirarea văzînd frunzele din mărul fratelui său uscate ! Nici nu mai 
scobori de pe cal și plecă să-i caute-n lume mormîntul. Merse la miazăzi, nu-l 
găsi, o apucă la.apus, iar nu-l găsi, porni spre soare-răsare, cătînd de-a lungul 
și de-a latul împărăției şi-ntr-un oraş se-ntilni cu o femeie tînără plingind, 
îmbrăcată-n negru călare pi-un cal roșu ca focu. 

— De ce plingi, nevastă, ori tata-i pierdut ori soțul te-a lăsat? 

— Nici tată n-am pierdut, nici soțul nu m-a lăsat, numai că soțiorul 
meu a intrat într-o pădure fermecată și zînele l-au omorît. Din vorbă-n vorbă, 
fratele desluși că femeia aceasta este soţia fratelui său. 


Înnoptară la palatul împărătesc şi mult se bucură cînd află că fratele său 
se-nsurase cu fata-mpăratului, ama păcat că murise. Toată noaptea nu dormi 
de grije. Făcu tot felul de planuri. 

Abia cîntară o dată cocoșii și să sculă, își țăsălă calul, îl arăni, își luă 
cîinele și să-ndreptă spre pădurea cea fermecată. Cumnată-sa îi spusă că, 
pădurea aia mănîncă cap de om dacă intri-n ea; cine-a tunat acolo, nu s-a mai 
intors. 

Voinicul, cum s-apropie de pădure, scoasă sabia, privi pe subt desișul 
pădurii și nu văzu nimic. Intră în pădure cu cînele înainte. N-apucă să facă 
cîțiva pași că văzu un foc cu o bălbătaie mare ce lumina toată pădurea. :ca 
ziua. Cu băgare de seamă s-apropie și văzu un bordei iar lingă bordei o babă 
cu dinții de lină, bătrină și cocoşată abia ţinîndu-se de un bit. 

— E, muică, bine c-ai venit că de o mie de ani gătesc și nime nu-mi 
vine la masă, să bem și să mîncăm împreună. 

„— Maică, n-am venit de flămînd aici în pădure, eu îl cat pe frate-meu, 
voinicul cel care a ajuns din copil sărac împărat. 

— Pe aici, muică, de cînd eu Muma Pădurii stăpinesc pădurile de o 
mie de ani de cînd aici îmi fac veacul, n-am văzut picior de om. 

Cînd baba s-aplecă să puie niște tăciuni pe foc, el aruncă pe fereastră 
o privire şi-l văzu pe frate-su prefăcut într-un stei de piatră, cu cal și cîine 
cu tot. Atunci împinsă baba cu ochii pe jeregai: de să aprinsă. Baba începu 
să se văicărească spunînd: 

— Nu mă omori, voinice, că nu eu l-am făcut pe frate-tu stană de piatră, 
ci ala sălbatică din pod. Dacă mă scapi, eu îţi spun cum s-o omori pe namila 
din pod. 

— Bine, mătușă, spune şi eu mă țin de vorbă și ridică pe babă de pe 
jeregai. 

— Ala cea mare n-are putere decit cînd pune ghiarele ei pe pămint. 
În mîinile ei poartă două bite fermecate. Cum dă-n om şi-l preface stei de 
piatră da cu alta dă-n om și-l înviază la loc. Vezi fratele tău stă aici de vreo 
doi ani și dacă ai avea bitul fermecat l-ai putea-nvia. 

Voinicul, ţinînd calul de friu, intră în bordeiul babei cu sabia-n mină. 
Cum intră, o ală mare cu ghiare ca de zmeu se lăsă-n jos gemînd aşa de tare 
că se cutremura pădurea de fugeau speriate toate lighioanele. Da voinicul, cînd 
văzu că și-a scos afară picioarele, trase o dată cu sabia de-i reteză picioarele 
dintr-o lovitură. O ală mare căzu jos pe pămînt, ama nu mai putu să facă 
nici un pas și cînd întinsă ghiarele de la miini să-l prindă pe voinic, el trase 
încă o dată şi-i tăie mîinile. Mai trasă încă o dată de-i căzu capul la pămînt 
dîndu-se de-a berbeleacul ca un dovlete scoţind foc și otravă pe gură. Din 
mînile alei căzură două bite. Voinicul luă biîtele și le privi cu băgare de 
seamă. Dete cu una-n cîine și cîinele se prefăcu într-o stană de piatră. Îi dete 
din nou în cap cu celălalt bit şi copoiul începu să se gudure lingîndu-i de bucurie 
mîinile. | 

Văzînd el care este bitul vieţii, dădu cu el în capul fratelui prefăcut în 
stană de piatră și frate-su deschisă ochii; rămasă mirat cum de calul său și 
câinele sînt prefăcuţi în piatră. 

Fratele său mai dete o dată-n capul calului și câinelui, și calul de foame 
incepu să pască, iar cîinele începu să alerge după niște pui de căprioare ce 
treceau pe lingă bordei. 

— Frate dragă, lung vis am mai visat și rămîn mirat cînd văd prefăcut 
în piatră calul și cîinele, iar tu te afli lingă mine. 

— Dacă nu eria Muma Pădurii, să te ospăteze, nu visai doi ani aici și 
erai împreună cu împărăteasa ta. 

Fratele cel mic acum înviat, văzind-o pe Muma Pădurii o băgă-n colibă, 
o închisă, adună surcele și lemne uscate și-i dete foc. Focul ardea și baba 
gemea blăstămind şi cînd fu focul mai în toi s-auzi o mugitură ca de o vacă 
sălbatică, o pocnitură așa de tare, că eria să le plesniască urechile. Crăpă fierea 
babei răutăcioase și focul fu aruncat prin pădurea care s-aprinse de-a curme- 
Zișul, de eria să-i prindă și pe cei doi voinici. Pădurea arsă și toate lighioanele 
sălbatice trecură în grădina împăratului cu pomi și cu flori. 

Voinicii să-mprieteniră cu alele sălbatice şi curățară-mpărăţia de vrăji- 
toare. Plecară cu lighioanele sălbatice din pădure-n pădure şi arseră pe foc 
toate mumele pădurilor. 

Supușii împăratului trăiau acum fără frică de ale şi de vrăjitoare. 

La o vreme împăratul cel bătrin muri și atunci fiul cel mic ajunsă-mpărat. 
El văcui sub soare-n pace și-n sănătate-n țara sa cu muierea lui, iar pe fratele 

lui cel-mai mare îl făcu gheneral. Ama fratele cel mare nu să mulțumi cu 
cinuri mari şi plecă iar în lume să ajute pe ai săraci. Ajunsă iar acasă şi văzu 
mărul fratelui cu frunzele verzi, pe urmă colindă lumea-n lung și-n lat. 
Și-ncălecai pe-o șea, 
Și vă spusăi povestea așa. 


FIUL VACII 


A fost un împărat care avea trei feciori mari și frumoși. Al treilea fecior* 
fiind mai cuminte şi mai isteț la minte era cel mai mult iubit. Moare într-o 
zi mama lor și toţi o pling, însă el nu se putea despărți de lingă ea. Mamă-sa, 
deşi moartă, sufletul nu-i ieșise afară din casă și vedea pe fiecare cît se omoară 
după moartea ei. I se arătă în vis și-i zise să se gindească la ea oricînd s-ar 
afla în supărare şi greutate că ea va veni la el prefăcută-n vacă și-l va ajuta. 
Împăratul după moartea împărătesii era tot mai trist. Pe faţa lui era numai 
supărare și adîncă întristare. 

— De ce stai, tată, trist? îl întrebară copiii. 

— Aţi avut şi voi o soră și a bătut într-o zi un vint turbat, a învăluit-o 
într-un nor şi dusă a fost de acel vînt în loc necunoscut. 

— Noi o s-o găsim! Se lăudară feciorii cei mari. 

Toţi trei îşi aleseră cai, își luară de-ale gurii pentru cale lungă și ple- 
cară-n lume s-o caute pe sora lor furată de mult de vint. Merg împreună pînă 
ce ajung la o groapă mare, ce ducea undeva în altă lume. Fratele cel mai 
mare zice că el este cel mai viteaz și curajos și se scoboară pe fringhie în 
lumea neagră s-o caute pe sora sa. Coboară el pe fringhia de cerpen și pe la 
mijloc se sperie și miscă frînghia să-l scoată afară. Fac o nouă fringhie din 
cerpen și mai lungă. Încearcă de data asta și fratele mijlociu. Se spăimîntă 
insă de adincime și întunecime şi face semn să-l scoată la lumină. Noaptea îi 
veni la cel mic în vis, mamă-sa și zise să facă fringhia de zece ori mai lungă 
și să coboare că acolo va da de sora lui. Așa făcu și cobori pînă la fundul 
prăpastiei, pășind în lumea cea neagră. Merse el înainte să-și caute sora 
incins cu sabie și fără cal. Cînd colo, dă nas în nas cu un zmeu negru și urit 
ca ciuma. Cum îi zări ascunzișul sări pe zmeu și-l tăie în bucăţi. În față simte 
niște uși grele de fier. El sparge ușa și intră. S-aprinde o lumină și vede o 
fată frumoasă ca o zînă şi strălucitoare ca o stea. Mai vede o ușă. O sparge şi 
pe aceea. Dă iar de o fată frumoasă ca o ziînă. Mai dă de o ușă, o sparge și pe 
aceea și ce credeţi, chiar acolo sta sora lui legată de zid ca să nu fugă. 

— Tu ești Fiul Vacii? 

— Da, eu sînt, răspunse el. 

— Am ştiut că ai să vii să mă scapi! 

— De unde? 

— Mama a venit în vis și mi-a spus că tu ești un frate isteț și curajos. 
Ce bine e că m-ai găsit ! Acum să vedem cum ieşim cu toţii din gura zmeilor ! 

Pe drum mai scăpară o zînă din ghearele unui zmeu care-i sugea sîngele. 
Acum erau patru fete şi un băiat. Ajunseră la locul de urcare în lumea cea 
albă pe fringhie. El le făcu semn fraților să: și pe rînd urcară fetele la lumina 
soarelui. 

Mai trebuia să se suie și el. Se gindi el, că fraţii lui ar putea să-l pismu- 
iască pentru curaj și frumuseţe și l-ar putea omori ca să nu se facă de rîs 
față de împărat că ei n-au izbutit nimic. | | 

Ca să le încerce credinţa de frate, leagă un pietroi de frînghie și face 
semn să-l tragă în sus. Îl trag pînă la jumătate, apoi îi dau drumul și bolo- 
vanul se face bucăți. Iată ce încredere poți să ai și-n fraţi, își zise el în gînd 
și porni înainte. Mergînd prin a lume neagră vreme lungă să-i ajungă dete 
față-n faţă de un moș. 

— Moşule, spune-mi ce să fac să ies la lumea albă, că m-am uscat de viu 
în lumea cea întunecată. 


— Băiete, băiete, cine te-a-ndemnat să calci în lumea asta capul ţi-a 
mîncat. Încearcă să urci nouăzeci şi nouă de scări care duc spre poarta cerului. 
În drum dacă vei da mai întîi peste un berbec negru ești pierdut. Pe-aici îţi 
rămîn oasele. Dar dacă vei da peste un berbec alb, ești scăpat și poţi ajunge 
în lumea albă de unde ai pornit așa cutezător cum eu n-am mai pomenit. 
Băiatul urcă din scară-n scară, pînă ce ostenește și adoarme. A trecut pe lingă 
el berbecul cel alb, dar nu l-a văzut. Deodată s-a pomenit cu berbecul negru 
că-l împunge. Se scoală și suie înainte pînă ce dă de o tară pustie numai cu 
nisipuri, mărăcini, vînturi turbate şi scorpii. I se făcea pielea de giscă pe unde 
călca, însă trăgea nădejde că Vaca Neagră, mumă-sa, îl va scoate odată și 
odată la lumină. Acolo oamenii de foame se mincau unii pe alţii, ţipau, chirăiau 
și se băteau. În vis veni mumă-sa şi-i zise să caute un copac mare putred că 
acolo este pasărea măiastră. Să-i scape puii de la șarpe și ea o să-l treacă în lumea 
albă. Ajunse el la acel copac putred și vede un balaur care este gata să-i 
înghită puii. El trage sabia și-l taie pe balaur. Puii se bucură şi-l sfătuiesc să 
se pitule undeva că muma lor e lacomă și mare și din el nu-i ajunge o înghi- 
ţitură. Se înspăimîntă cînd auzi şi se pitulă printre tufe de spini. Pasărea 
măiastră cobori din nori ca o vijelie. Cînd văzu balaurul mort, întrebă cine l-a 
omorît. Puii tac nu vreau să spună, ca să nu-l mănînce pe băiat. Pasărea măiastră 
nu se lasă, îl caută, şi dă de băiat. 

— Mi-am dat eu seama că numai un voinic putea să omoare balaurul. 
De ani de zile îmi mănîncă puii și o să ajung bătrînă fără lăstar pe lume. 

— Eu am omorît balaurul fiindcă știu că ai să mă ajuţi să mă scoţi din 
pustie în lumea albă. 

— Să-mi dai nouă vaci fripte, nouă buţi de vin, nouă cuptoare de piine 
și nouă cară de lemne pentru foc. i 

— Vai de mine, Pasăre măiastră, de unde să găsesc eu aici în pustia 
asta atitea bucate? Și începu să se plingă şi să se vaite. Veni noaptea, și cum 
adormi, mumă-sa merse la acel moșneag de sub poarta cerului și ceru ajutor 
pentru fiul ei. Cînd se sculă, toate erau gătite, numai să zboare. Mîncă bine, 
bău bine pasărea, încărcă pe ea cuptoarele de piine, buțile cu vin, vacile tăiate 
şi carăle cu lemne ca să facă foc în zborul lor pînă acolo sus. Şi-au luat zborul. 
El prăjea fleici de carne și i le băga-n gură și pîine după pîine, îi azvirlea pe 
gîtlej, ca într-o peşteră adincă. Zburară zile, săptămîni și luni de zile pînă ce 
mincară tot. Pînă și cel din urmă butuc de lemn fu înghițit. 

„_.— Băiete, mi-e foame! Nu mai avem mult, ori îmi mai dai ceva ori 
picăm în adînc și murim amindoi. El luă sabia și tăie două bucățele de carne 
din talpa piciorului și i le viri pe gură. Cum înghiți bucăţile întări zborul 
și ieși pe lumea albă. | 

— Băiete, acuma să-mi spui de unde ai avut carnea cea de pe urmă, că 
tare a fost dulce. 

— A fost din tălpile picioarelor mele! 

— Dacă știam că este așa de dulce carnea de om, te înghițeam și nu te 
mai scoteam pe lumea albă. Acum că am sosit osteniți să mă ospătezi iar cu 
nouă cuptoare de pîine, nouă buţi de vin, nouă vaci, bine fripte la frigare ca 
să mă pot întoarce în lumea mea. El ajunse la împărat, îi povesti cum l-au 
înșelat cei doi fraţi şi au vrut să-l omoare ca să se însoare cu zînele cele frumoase. 
Împăratul ospătă bine Pasărea măiastră cu bunătăţile cele mai alese de pe faţa 
pămîntului, o încărcă cu de toate pentru drum lung şi pasărea se întoarse în 
țara pustie. 

Apoi îi luă pe cei doi fii netrebnici, îi sui pe cîte un măgar şi-i mînă în 
împărăție cu tobele să afle lumea de ce fel de fapte sînt buni. După care i-a 
pedepsit, legîndu-le cîte un pietroi de git și înecîndu-i în văzul mulțimii. Pe 
Fiul Vacii îl căsători împăratul cu zîna cea mai frumoasă și toți nuntaşii o 
făcură lată, bînd și petrecînd pînă ce le ieşi părul prin căciulă şi cămașa prin 
cioareci, 


ROBINSON 


A fost un împărat care n-avea copii. La urmă i-a dat Dumnezeu o fată. 
La a treia zi cînd se pun ursitorile, mamă-sa a visat că o s-o fure cineva cînd va 
împlini 20 de ani și pe urmă ea s-a întristat. Da regele a încurajat-o că o va 
păzi şi n-o s-o poată nimeni s-o fure. I-a făcut palat separat cu învăţători, cu 
profesori şi învăță fata că nu mai era proastă. 

Părinţii îi spuneau că nu mai e lume decît ei sînt, însă din cărți citea ea 
că mai este lume, că mai sînt oameni. Într-o zi, vine mă-sa la ea şi-i zice; 

— Voi ce ziceţi că nu mai e lume pe pămînt? 

— Păi uite în geografie, în istorie ce scrie? 

Pe urmă se duce la împărat și-i zice ce s-a întîmplat. Da împăratul zice: 

— Lasă că nu e nimica; să ducem fata acasă ca s-o păzim și n-o s-o fure 
nima. Și-a potolit-o. Fata s-a făcut mare și a învățat şi a văzut că sînt şi alți 
oameni pe pămînt. Și aveau două fete care o păzeau, fete de onoare. Palatul 
era lingă mare, da ea zise: 

— Aaaa, uite barca, uite barca ! Şi s-a pus o punte pînă la zid. Şi le zice 
fetelor: ai să vedem barca. Și ea înainte: tico, tico, și ajunsă în barcă şi puntea 
s-a ridicat. Fetele rămaseră în grădină și vasu să dusă cu fata. Spuseră împă- 
ratului, iar el răspunsă: 

— De bre, așa o fi fost să fie ! Da a dat ordin în toată ţara, că cine va găsi 
fata, îi va da 30 de arginti. 

Care va pleca s-o cate? S-a adunat lume, tineret, armată, Lumea tace, 
nima nu zice nimic. De trei ori strigă asta, dar a treia oară un ostaș sărac zice: 


— Eu plec, împărate | Da a zis cu o gură mai moale. Da vecinii au zis 
că el a zis. 


— Tu ai zis, mă, că pleci? 
— Eu! 
Şi i-a dat 30 de arginți. 

— Să mă lași șasă zile răgaz să mă gîndesc cu ce să plec în căutarea ei. 
Da el a luat banii, a luat vro cinci-șasă ațlaci şi a plecat cu ei din crîșmă-n crișmă 
și în ale şasă zile nu le-a ajuns banii. Pe urmă s-a dus la împărat și i-a zis: 

— Îmi dai pentru trei ani mîncare, beutură, muzică, şi doișpe marinari. 

I-a dat şi au plecat pe mare. Ei s-au pus pe beutură și pe chefuri și-au 
mers cât au mers pînă s-au săturat de beutură și de toate. Într-o zii s-a părut 
că vede un punct negru pe mare și a îndreptat vaporu într-acolo. Da el mer- 
săsă numai trei luni. Da punctu tot să mărea. Era un ostrov. S-a dat jos cu tot 
ce a avut. Să duc în pădure, dau peste o căsuță. Acolo, un moş. Au lăsat acolo 
cazanu în care găteau. Îl întreabă pe moș de ce nație e? Da căpitanul era deș- 
tept, îl întrebă în toate limbile și nu le-a răspuns. Au pus cazanul și-au plecat 
la vînat să mănînce ceva proaspăt. Cînd cazanul fierbea, moșul se trage lingă 
cazan şi-l soarbe. Cînd vin ei n-au ce mînca! Da ei nu-l cred şi-l ceartă pe 
bucătar. A doua zi, iar după vînat și ei au plecat. Alt bucătar a rămas. Moşul 
cînd a văzut că e gata miîncarea, a luat cazanul de urechi l-a ridicat la gură 
şi l-a sorbit. Da Robinson era militar, i-a zis să rămînă el. Cînd se trage moșu 
să soarbă i-a dat una-n cap și l-a omorît. El l-a bircăit pe moș în pozănare și 
a dat de o cheie de aur. Da în odaie nu era nici un loc pentru cheie. A cătat 
Și a găsit în dușumea și a sărit de acolo în copac. Pe scări în jos, o cameră cu 
perdele și canapele. Nu e nima în ea, altă ușă vede, intră, vede oglinzi și o fată. 
Ea cînd l-a văzut s-a speriat și i-a zis: 

— Ce caţi aici, că e un zmeu care la trei luni vine la mine şi te omoară. 

— Noi sîntem plecați în cătarea ta. 

Iese el afară, vin cu toţii, văd cazanul plin şi pe moș mort. Pe urmă o 
duc pe fată la vapor, să plece cu toate bogăţiile și au plecat cu vaporul ! După 
trei zile fata și-a adus aminte că a uitat inelul pe geam cu monogramul lui 
tată-său. El se întoarce cu vaporu, iar coboară, găsăște inelu pe geam. Se-ntoarce 
la vapor, da căpitanul de vapor a luat vaporul și-a plecat. El a început să se 
plingă ce-o să se facă el singur aici în insulă. 

Pe mare căpitanul a pus-o pe fată să jure că el a găsit-o. Da Robinson 
stă singur și plinge și se plimbă prin pădure. Avea o pușcă și împușca păsări» 
da n-avea pîne. În ostrov, dă de-o baltă, cu sălcii mari, cu ierburi și cuiburi, 
cu scări pînă la cuib, de parcă era acolo un sat. Intră în baltă și pe scară în cuib, 
cînd acolo două babe sălbatice. Stă el cît stă și aude oameni. Vede sălbatici 
cu lănci pe umeri, cu nuci cu lapte de cocos; veneau cu demîncare acasă. 
Fiecare s-a dus la cuibul lui. A venit și aci unul. Le-a dat la babe da i-a dat 
Și lui; nu i-au făcut nimica. A durmit toți. 

A doua zi, iar s-a dus la vînat și-i mergea lui bine cu laptele ăla. Ziua la 
amniază să făcea că doarme, iar babele îl încercau să vadă dacă e tare carnea 
să-l măniînce. A scos sabia și le-a tăiat şi a fugit. S-a suit într-un copac stolos 
și cînd au venit sălbaticii nu l-au găsit ! Toți l-au cătat. Au trecut pe subt el 
da nu l-au găsit. S-au dus pînă la margine şi iar nu l-au văzut. S-au întors 
înapoi și el s-a dat jos de acolo. A venit la marginea mării, a tăiat cămașa, a 
Jegat-o de-o prăjină, a pus prăjina la marginea mării şi a făcut sămne, că dacă 
va trece vrun vapor să-l vadă. Și a trecut un vapor și l-a văzut, a tras la margine 
s-a dat el jos și l-a luat și pe el. Da vaporu era din altă țară. Acolo el nu ştia 
limba din aia țară. Da s-a cunoscut că e un străin. L-a văzut un moș. 

— Tu eşti strin? 

— Ai cu mine acasă! 

L-a povestit ce i s-a întîmplat. I-a dat cheile, ama i-a spus să nu umble 
într-o odaie. Moşu a plecat și el a rămas cu cheile. 

Băiatul, cum a plecat moșul, drept la odaia unde a zis moşu s-a dus. 
Cum a deschis-o, a început să bată tunuri, puşti, mitraliere. A închis. ușa, dar 
degeaba. A auzit moșşu. 

— Nu ţi-am spus să nu umbli acolo? 

— N-am umblat! 

— Ei, n-ai umblat! 

— Uite nu mai poți sta aici, n-am milă de tine. Da îţi dau un băț, un 
portofel, o floare galbină, și o sabie. Și i-a mai spus: 

— Pe băț încaleci și unde te gîndești acolo ajungi. Cu sabia, la ce te gîn- 
dești, ea singură taie capete de oameni răi, da floarea de oi minca-o te prefaci 
în orice vietate ce te gîndești. Iar portofelul, cînd te gindești la bani, îţi vin 
banii ca pe apă. 

I-a dat şi-a plecat; da el n-a crezut în ce spune moșu. Da ia să facăo 
incercare ! S-a încălecat pe bățul ăla și s-a pomenit în orașul la care s-a gîndit. 
Pe urmă să pune și face grămezi de bani, să îmbracă bine, merge la otel, trăieşte 
bine. Mănincă bine, bea bine. Pusă el afară o firmă cît o conservă și trece într-o 
zi împăratul și se miră că el are bani şi nu ştie ce face cu ei! Îl cunoaște pe 
impărat și să împrietenesc. 

După cîtva timp veni şi fata cu vaporu! Se scoală într-o dimineaţă și 
vede orașul tot împodobit. Otelierul îi spune tot ce s-a întîmplat: 

— A sosit fata împăratului, vine azi în port. A venit armată, muzică și 
era mare veselie. Da căpitanul cu ea la braţ și muzica le cîntă. El se uită şi nu 
Zice nimic. Ajunge să se facă și nunta, să se cunune. Cheamă el împăratul, 
cheamă şi pe cei de la otel. Vine și el. 

Cum e obiceiul mireselor să se servească ea întii; servește pe toţi invi- 
taţii, da cînd a ajuns la el, a luat paharul a băut și inelul l-a pus în pahar. Ridică 
ochii la el, da ea a leşinat și a căzut jos, pe urmă a înviat. 

Pe urmă ea a povestit cum s-a jurat ca să n-o arunce-n mare căpitanul 
și cum l-a lăsat pe el în pădure. Împăratul, supărat zice: 

— Să-l închidem, or să-l omorîm? 

Da Robinson zice să-l lase liber, să nu-i facă nimic. Și-a făcut nuntă 
frumoasă. Da în timpul nunţii ea s-a îndrăgostit de un alt împărat care era 
chemat la nuntă! 

Împăratul acela îi scria lui ta-su că va face război, împăratul vede răvașul, 
plinge și merge la Robinson să-i arate. Da Robinson nu era sigur încă, dacă 
taie sabia. Merge la graniță cu sabia și se gîndeşte pînă-i taie pe duşmanii 
toți. Vin acasă și împăratul vecin îi scrie la fată că soţul ei are o sabie fermecată 
și să i-o ia că altfel nu mai tună-n casa ej. 

Da ea nu știa care e sabia. Robinscn durmea cu ea subt cap. Cercetează 
ea și să duce să i-o ia! Da cată prin sclad o alta și i-o schimtă și-i scrie împă- 
ratului străin că i-a schimbat sabia și din rcu începe războiul. 

— Da împăratul și Robinscn pleacă fără grijă că o să-l bată pe împă- 
ratul vecin. Cînd Robinson strigă: 

— Taie sabie, taie, sabia nimic ! Și i-a luat robi pe împărat, împărăteasă 
și la pușcărie cu ei. Da Robinson a scăpat cu fuga. Acum fata s-a dus cu acel 
împărat, iar Robinson mai rămăsese numai cu floarea galbenă. Ce să facă el 
se duce pe picioare la împăratul dușman, înghite floarea. Da împăratul avea 
un lac frumos.în fața palatului; s-a uitat cum în lac răsărea soarele. Cum a 

înghiţit floarea s-a prefăcut în rățoi. A venit împăratul și împărătița în balcon 
şi să uită la răţoi și să miră. 

— Ce răţoi frumos! Ce răţoi frumos! 

Da nu se depărtau de sabie. Se dezbracă și fuge după răţoi; strigă cît 
îl ţinea gura: 

— Prinde-l viu, prinde-l viu ! 

Dă rățoiul fugea pînă la mijlocul lacului. 

— Ia sama să nu fie vro ispită ! 

— Ce ispită, fămeie, nu vezi că e rățoi? 

Răţoiul la mijlocul lacului s-a dat de-a scufundişelea a pus mina pe sabie 
şi iar s-a prefăcut în om. Și fugi prin palat după ea. L-a omorit pe împărat, 
de ea fuge. Şi el a zis: 

— Nu fugi, că pe tine nu te omor! 

Da ea nu credea și fugea de să omora cu firea de spaimă. A prins-o. 

— Spune unde e închisă mumă-ta şi tată-tu? 

Atunci ea i-a dat portofelul şi banii și el a iertat-o. Da mumă-sa și tată-su 
au cerut s-o omoare, patru trădare și au omorit-o, iar el s-a însurat cu altă 
împărătiță. 


PEȘTIȘORUL ROŞU 


A fost un pescar sărac lipit pămîntului și toate îi mergea de-a-ndoaselea. 
El avea un bordei cutrupit cu paie, fără leauri, fără vite în bătătură. A venit 
ziua de Paşti! Toată lumza s-a premsnit frumos, a roșit ouă, s-a îmbăiat cu 
«rodul pămîntului » să nu-și piardă neamul, a mîncat și s-a veselit frumos, 
numai el a stat trist că nu-i dăduse Dumnezeu nici o bucurie. Hai să se ducă 
de Paști să arunce năvodul, poate cade vreo mreană să-și facă ciorbă de mîncare, 
că-i chirăiau copiii de foame. Se duce, se-nchină, aruncă năvodul şi cînd colo, 
năvodul gol. Da în fundul năvodului un peștişor roşu plînge. 

— Omule, ai milă de mine, că poate vei fi odată la grea cumpănă și eu 
am să te scap de la nevoi. Am să te-nvăţ să dai cu năvodul unde tulbur eu apa, 
că acolo se adună mii de peşti şi ai să te faci bogat. 

— Ei, peștișorul taichii, sărac sînt eu și așa, n-am să mă îmbogăţesc numai 
cu solzii tăi de aur ! Și l-a aruncat în apă. Peştişorul roşu a tulburat apa, omul a 
aruncat năvodul și a umplut luntrea cu crapi și somni, de nu mai știa ce noroc 
a dat paste capul lui. 

Săriră copiii şi muierea cu coșurile de deșertară luntrea și se umplură de 
bănet. A fost bucurie mare și mulțumire, faţă ds Cel de sus, în ziua întîia de 
Paști. A doua zi de Paști iar umplu luntrea cu pește și a treia la fel. 

Începu să prindă omul ch=ag. Mai întâi își cumpără o iapă, pe urmă se 
puse să-și ridice casă și pe lîngă casă lzauri mari pentru vite și grine. Ceilalți 
pescari se mirau. Ei nu se alegeau din bălăit mai cu nimica, iar ăsta se procop- 
sise în scurtă vrem2. Îi ieși vorbă-n sat că umblă cu măghii, că altfel nu se poate, 
Cînd se înţoli muierea şi nurorile și se duseră la horă-n sat, muierile alelante. 
le ispiteau în ciudă zicindu-le: 

— Fă, voi ştiţi ceva de prindeți pește. Bărbatul tău umblă cu necuratul 
de prinde atîta peşte, faceți măghii, că altfel nu se poate. 

— Nu facem, fa daică, măghii, de unde să știm noi să umblăm cu diavolul ! 
Cu ucigă-l toaca, neam de neam din neamul nostru nu s-a dat de partea necura- 
tului și am ajuns noi să facem o așa ruşine ! Muierii însă îi intră în cap că băr- 
batu-su face ceva și ea trage ruşinea lui după ea. Vine bărbatul de la bălăit, 
ea o să-l ia deoparte pe cornul casei şi cu inima-n dinţi o să-i zică: 

— Măi bărbate, pune mîna pe piept şi te jură că tu nu umbli cu măghii? 
Spune cum de se poate acuma să umpli năvcdul cu peşte și înainte cînd trăgeai, 
prindeai cîțiva juveţi, pe care-i mîncam cu măruntaie cu tot? jură-te, măi 
bărbate, jură-te ! 

— Măre, să-ți vezi tu de treabă cu măghiile, că de nu pun joarda pe tine. 

— Nu se poate, măi bărbate, lumea vorbeşte pe la colțuri că ești în slujbă 
cu necuratul, să nu păţim ceva?! 

— Auzi, muiere, dacă nu-ţi pui friu la gură și lacăt la inimă, te iau toți 
dracii din baltă, să ştii! 

Femeia, n-are ce face, tace şi rabdă. 

Altă dată iar se duce la horă, muierile dau buluc peste ea și-i zic în faţă: 

— Fă, nu te mai fă, că bărbatu-tău umblă cu vrăji! Dar cînd s-o sătura 
dracul de el, o să rămii fără avere şi fără bărbat. Ai să te saturi tu! Vine femeia 
acasă supărată cu nurorile și fetele şi toate se pun pe laviţă şi pling parcă l-ar 
fi bocit pe un mort. Soseşte și bărbatul cu copiii, le vede, tac, dar şi ei căzuți 
pe gînduri. Muierea iar îi zice: 

— Nu te mai duci de azi înainte la pește că te îneacă dracul. Știi bine că 
cine-și vinde sufletul dracului pînă la urmă se duce după el. Dracul își bagă 
coada în toate şi atunci cînd crezi că doarme în poala mă-sii. Nu crede, mă, 
în măghii, că-ți prăpădești casa și copiii ! 

— Fă muiere, nu fac vrăji, dar dacă mă las de pescuit o să ajung iar un 
nemernic, de o să-şi lase găinații ciorile pe capul nostru. O să te văd eu atunci 
cînd o să dai la Timoc cu ciobul ca să iese peştele la mal descîntînd: 


Ieși, rău, 
Din pirău; 
Că-i mai rău, 
Făr'de rău! 

— Măi bărbate, lasă-te de măghii că mult este pînă la rai, dar de iad, 
un pirleaz te desparte. 

Ce era să facă bietul om? Dacă l-a tocat atîta la cap, el n-a avut încotro 
ȘI i-a spus taina cu peştișorul roșu. 

A doua zi, a pus vîrșiile, a aruncat năvoadele și n-a picat nici un juvete. 
De acum fugeau peștii de el cum fuge dracul de tămiie. 

— Să prinzi peştişorul roşu și să-l bagi în oală, auzi? 

Așa i-a poruncit muierea. El nu se poate pune în colţi cu ea şi se duce 
să prindă peştele. Îi părea rău, dar n-avea ce face. Cu muierea şi cu dracul nu te 
poţi pune. Peștişorul roşu îl vede, iese la oglinda apei și-i grăiește: 

— Ştiu că muierea ta ţi-a poruncit să mă omori ! Dacă crezi că așa se cade 
să-mi mulțumeşti, fă-o ! Dar mai întîi şi-ntii am și eu o rugăminte, zise peşti- 
şorul roșu. Să mă prinzi și să mă tai în patru bucăți. Căpăţina s-o dai s-o mă- 
niînce femeia ta. Bucata ce vine o dai la iapă și o alta la cățea, iar coada, s-o 
îngropi în grădina cu flori pe strat. 

El a făcut întocmai cum l-a rugat peşștișorul roşu. La nouă luni, ce să 
vezi? Muierea i-a născut doi gemeni frumoşi ca doi luceferi de pe cer. Iapa i-a 

născut doi mînji frumoși și cățeaua doi căţei dolofani și jucăuşi. Din coadă au 
răsărit două trestii înalte. Tot ce s-a făcut, născut și crescut erau la fel de ase- 
mănătoare, cum seamănă două picături de apă. 

Creșteau copiii și mumă-sa nu-i putea deosebi unul de altul, pînă ce 
ajunseră dănaci, tocmai buni de însurat. Crescură minții, crescură căţeii și 
crescu trestia. Fiecare şi-a ales un cal şi cîte un cîine de vînătoare. Într-o zi, 
unul dintre fraţi îi spune celuilalt: 


— Frăţioare, simt că se mișcă pămîntul sub picioarele mele. Simt un dor 
de ducă ! Trebuie să plec în lume, fără ştirea părinţilor. Tu să ai grijă, să mergi 
pe stratul din grădină și să vezi dacă s-a pălit un fir de trestie să știi că mă aflu 
la strimtoare mare. Dacă s-au pălit amîndouă firele, să știi că nu mai am scă- 
pare. Iar dacă te-i uita pe batistă și vei vedea trei picături de singe să știi că 
eu am murit. 

— Ba, că nu e cu putinţă să mă despart de tine, a zis celălalt, dar el n-a 
ascultat, a dat pinteni calului și dus a fost. A plins mamă-sa și tată-su că l-au 
pierdut și l-au uitat. Ajunge el într-un oraș mare și frumos numai din mar- 
mură albă. Acolo, trage la un han să conăcească. Leagă calul și-i dă zob, își 
ia cînele și cere hangiului să-l ospăteze cu ceva bunătăţi. Lîngă el la o masă 
stau doi moșnegi cu bărbile atîrnind pînă în pămînt, cu lulelele lungi cît o 
schioapă și măciucile mari cît pumnul. Se tăinuie ei ca să n-audă băiatul și 
povestesc despre fiica împăratului că este lunatică. Îi fură luna sufletul noaptea 
şi se urcă pe burlanul palatului sus pe creasta castelului, merge, ridică mîinile 
spre lună și o cheamă s-o ducă sus, acolo la ea. Lumea de jos o privește, se 
minunează, stă împietrită de frică să nu cadă, ea parcă are aripi de pasăre, 
dansează pe virful palatului, un glas din cer se coboară și îi cîntă și nimeni nu 
ştie ce taine se ascund în toate întîmplările astea, șoptesc bătrînii. 

El trage cu urechea, dă pinteni calului și se duce drept la palatul poleit 
cu aur al împăratului. Sosi mijlocul nopţii, se adună mulțimea să vadă minunea 
cu suflarea oprită de frică și o văzu și el pe fiica cea frumoasă dansînd pe coama 
palatului. 

Într-o altă seară îşi leagă copoiul şi se furișă în curtea palatului. Se sui 
într-un balcon şi se pitulă acolo. Era la mijloc de noapte, cu fiori de moarte. 
Pe burlanele palatului se sui prințesa într-o cămașă albă ca spuma de mare. 
Luna era mare și se vedea un cap de om în mijlocul lunii. Cînd trecu de streşini 
mergea cu ochii-nchiși și mîinile îndreptate spre lună. Dansa și parcă săruta 
un Făt-Frumos coborit dintr-o stea. Se auzeau trimbiţe și un glas cîntînd 
cu dans frumos te făcea să uiţi că eşti pămiîntean. Ea îmbrăţișă iubitul și se 
lăsă pe burlan să intre în palat. El îi trase două palme, ea se sperie cînd se deș- 
teptă și fugi rușinată la patul ei. 

Oșştenii simțiră băiatul, îl legară fedeleș și-l aruncară în temniţă să-l 
spînzure într-o sărbătoare mare, ca să se sperie mulțimea să nu mai sară peste 
gardul împăratului. Îl bat, îl schingiuiesc şi el nu spune nimic. Se plînge fata 
că cineva a bătut-o. Împăratul e foc şi pară. Dar cine este bătăușul? Dă poruncă 
să se aducă toți tinerii din împărăție şi să treacă prin fața prinţesei, doar, doar 
l-o recunoaște pe careva. 

Se adună întregul tineret, cîtă frunză şi iarbă şi pe nici unul nu l-a recu- 
noscut. Unde să fie nebunul se gîndiră mai marii împărăției, vraci și filozofi 
şi aflară că mai este unul singur, un spion prins în iscoadă noaptea în grădina 
împăratului. Cum l-au dus pe ăsta, fata l-a recunoscut. Atunci împăratul l-a 

pus la cazne și mai mari, El le-a suferit pe toate, cum le sufere cînele și măgarul, 
Din sara aceea, fata nu se mai suie pe casă. Doarme liniştită și nu mai vedea 
luceferi în lună care o cheamă să se mărite cu ei. Se făcură pregătirile de scoa- 
tere la spînzurătoare a flăcăului. 'Trecuseră cîteva zile de atunci. Cînd colo, la 
palat mare bucurie că fiica împăratului nu mai este lunatică. Scoaseră băiatul 
în tîrg să-l spinzure în văzul norodului, că cică e spion ticălos și păcătos. E tot 
numai zdrențe și pielea de pe el vînătă de bătăi. Sunară trîmbiţele, călăul vru 
să-i puie ştreangul la gît, cînd s-aude din depărtare strigînd împăratul să 
oprească, să oprească spînzurătoarea. Cînd ajunse împăratul, drept la flăcău 
se duse. Îl dezlegă de lanţuri zicîndu-i: 

— Măi băiete, or ce-o fi dar tu mi-ai scăpat fata din mîinile diavolului, 
nu mai are sufletul robit de lună. Să mergi la palat să te înţolesc precum e un 
fiu de împărat și să ţi-o dau de soție. Să facem nuntă să se ducă pomina peste 
mări şi peste țări. 

— Nu se poate, prea înălțate împărate, că eu am alte ginduri, alte tre- 
buri, am poruncă să fac ceva şi trebuie să colind lumea. Fratele care-i rămăsese 
acasă, vede frunzele pălite la o trestie și își dă seama că ceva rău s-a petrecut 
cu el. A căzut pe gînduri și s-a pregătit să plece să-l caute. Dimineaţa, vede 
că trestia s-a înviorat. Și-a dat el socoteala că din încurcături mari a scăpat 
frate-su teafăr și a rămas pe loc: de aceea a reînviat trestia. Împăratul îl umplu 
de bani, băiatul își luă calul și pe aici ţi-e calea neică. 

Merse el cît merse și ajunse într-un oraș mare, cu case înalte, poduri 
mari şi lume frumoasă. Dar toate casele erau cernite și lumea tristă. 


Leagă calul și intră într-o cafenea. Niscai oameni stau la o masă şi se 
vaită că s-a aflat o ală mare de balaur, care le bea toată apa din fîntină și pe 
deasupra o vrea de soție pe cea mai frumoasă fată din împărăție, pe fiica 
împăratului. 

Într-o văgăună numai capete şi oase de voinici care s-au încumetat să 
se lupte cu balaurul. Nu era om şi oştire pe lume care să-l înfrunte pe acest 
diavol ce dărima copacii, prăvălea bolovanii şi pirjolea totul pe unde trecea. 
Tremura lumea de groaza lui și în chiar acea zi lîngă fîntînă fiica împăratului, 
frumoasă ca o zînă și tînără, aşteptă să vie balaurul, să-și facă seama cu ea. 

Flăcăul îngenunchie în faţa ei rugînd-o să n-aibă frică și să-i ție capul 
în poală să se odihnească fiind ostănit de drum. Fata îl lăsă să-și aşeze capul 
pe şoldurile ei albe și să-i cate în cap. Flăcăul adormi dus, în timp ce se auzi 
balaurul dărîmînd pădurile și scoțind flăcări din cele douăsprezece guri, cu 
limbile lungi ca niște sulițe. 

Fata înmărmuri de frică. Îl mișcă pe băiat: 

— Scoală-te că vine fiara şi ne mănîncă. Scoală ! El nici vorbă să audă. 
Fata începu să plingă şi lacrimile ei erau atît de fierbinţi încît îi arseră fața 
flăcăului și acesta sări drept în sus, parcă ar fi fost opărit. Puse mîna pe gidă 
şi sabie, se azvirli pe cal şi zbură în văzduh după zmeu. S-au luptat, de la prînz 
pînă la chindie și numai șapte capete i-a tăiat. Se umpluse văile şi piraiele de 
sînge. Îi ceru balaurul fetii un ulcior cu apă, dar ea îi dădu apă voinicului 
necunoscut. Cînd se lăsă sara îi slăbiră puterile, îi mai tăie două capete, apoi 
încă două și mai rămase cu unul. Vărsa pară și otravă, dar voinicul se ferea, 
răsucea sabia și-i reteză cel de pe urmă cap. Prinţesa răsuflă de bucurie și-i 
dădu ulciorul cu apă voinicului. El scoate limbile cu otravă, le pune în disagi, 
îşi ia rămas bun de la fată şi pleacă, fiindcă așa e scris lui să colinde lumea şi 

s-o apere de necuratul. Prinţesa se întristă că nu merge la împărat să-l dăru- 
iască pentru vitejia lui, dar lui de asta nici că-i păsa. La fîntînă mai întîi sosi 
un general trimis de împărat să vadă ce a mai rămas din fiica sa. El tăie capetele, 
luă fata călare şi-i arătă împăratului, de ce este în stare. Împăratul de bucurie 
zor nevoie să mărite fata după el! Ei i-a scăpat viața şi norodului i-a dat apă. 
Peste tot era o mare veselie. Numai fata nu vrea să se mărite ! Zice că nu este 
el viteazul. Generalul arătă capetele şi împăratul își face socoteala că biata 
fată şi-a pierdut minţile de teamă și de groază. 

Împăratul nu ia în seamă văicăreala prinţesei şi dă înainte cu pregătirile 
de nuntă. Auzi, colindînd prin împărăție şi voinicul că un ofițer împărătesc 
să cunună la mănăstirea de aur cu fiica împăratului, că ela fost singurul care 
a făcut zob namila de balauri. 

Se supără voinicul și îşi zise în gînd: ia să-i învăţ eu minte pe oamenii 
vicleni şi ticăloși ! Întoarse calul şi se opri drept în faţa altarului unde sta prin- 
tesa plingînd lingă mire; amindoi cu coroanele pe cap. Deodată bătu pintenii, 
se aplecă în fața măriei sale împăratul și grăi: 

— Prea înălțate împărate, aflu că sînteți un împărat înţelept, ceru-vă 
să-l întrebaţi pe acest mire viclean și ticălos, care se dă drept viteaz fără pereche, 
cu ce drept ia soție pe o fiică de împărat așa de frumoasă? Atunci ginerele 
răspunse: 

— Eu am omorît balaurul ! 

— Cu ce dovedești? 

— Cu cele douăsprezece capete ! 

— Să le arate limbile, măria-ta ! 

— Unde sînt limbile, băiete? îl întrebă împăratul. 

— Limbi n-a avut, că așa sînt balaurii ! răspunse mirele. 

— Iată limbile, prea înțelept împărat ! Dezleagă desagii și le izidi pe jos. 
Atunci împăratul se mînie foc şi strigă la popi, protopopi și mitropoliți: 

— Staţi, fraţilor, staţi. Opriţi nunta ! Pînă acum acest dregător a spîn- 
zurat tilharii cei mici, iar pe cei mari i-a făcut scăpați, acum a venit vremea să 
fie spînzurați tilharii cei mari şi să scape cei mici. A poruncit să ridice spîn- 
zurătoarea şi în văzul lumii, necredinciosul general a fost spiînzurat, de s-a 
dus vestea despre cinstea împăratului. 

— Ce să facem, măi băiete, acum cu tine? Eu zic să fac o mănăstire de 
pomină cu vîrful în nori și acolo să vă cununați. Așa a și făcut şi pe amindoi 
i-a cununat, de ajunse voinicul ginerele împăratului. Flăcăul prinse gustul 
dragostei şi toată ziulica se juca cu prințesa prin păduri şi poienile cu flori 
încît uitase de taţi și de frați. Într-o zi, rămîne în palat și-i criceşte muierea: 

— Măi, în soba asta să nu intri niciodată dacă vrei să fie bine. 


— N-am să intru, îţi jur ! zise el, dar de la o vreme îl muncesc gindurile 
ce-o fi în odăile acelea? Îşi băgă dracul coada în oala lui şi-l îndeamnă să des- 
chidă odăile să vadă ce minunăţii zac ascunse acolo? ! Deschise ușa și de-aci 
intră într-o grădină, la grădină o poartă de aur și o babă îl pofteşte: 

— Intră, maică, intră, că aici e raiul pe pămînt. Trece un pod peste un 
rîu şi acolo o pădure și mese întinse cu ulcioare cu vin și bunătăţi pentru d-ale 
gurii. Cîntau lăutarii și fetele se omorau jucînd și iubindu-se cu băieţii. Dracul 
nu-l lăsă numai așa, ține capul în poala mă-sii și-l îndeamnă să se așeze pe chef. 
Vin nişte zîne şi-l poftesc undeva în Pădurea Fermecată și cum îi dau să bea 
vin fermecat se împietrește și rămîne stană cu cîne cu tot. 

Îl așteaptă soția, îl aşteaptă împăratul, însă ia-l de unde nu-i! Cotrobăiră 
şi-n gaură de şarpe, dar nimic! Se lăsă peste toți o tristeţe ca de moarte. 

Fratele său vede trestia cum se păleşte și i se-ndoaie, scoate batista şi 
pe ea trei picături de sînge. Înseamnă că e mort. Și-a zis în gînd, a sărit pe cal 
și-a pornit-o în lume ca fulgerul. Ciînele nu se lasă nici el și tot după el pînă 
ce dă de palatul împăratului. Cînd îl vede fata se bucură, crezînd că este soțul 
ei și-l mustră. 

— De ce n-ai ascultat și te-ai dus în pădurea fermecată că acelea nu sînt 
zîne, ci e zmeoaica vrăjitoarea care te stropeşte cu apă fermecată, te adoarme 
cu vin Și te împietreşte pe veci. Dar bine că n-ai ajuns la ea. Se culcă el cu ea 
dar stă bosumflat. Se întoarce și ea cu spatele la el și adorm supăraţi. El se 
preface că doarme. Se scoală şi își ia cînele, deschide ușa la odaia cu pricina, 
merge tot înainte şi o babă numai osul şi pielea cu un dinte-n gură îl tot poftește 
să treacă puntea în Pădurea Fermecată. 

— Babo, zise el, dau drumul cînelui și te face praf, spune unde l-ai 
împietrit pe fratele meu? 

— Ba, păcatele mele, nu știu nimic! 

— Bine, atunci să te sfișie-n bucăţi, că umbli cu măghii. 

Se repezi cînele şi-i rupse o bucată de carne din pulpă. 

— Ba, maică, lasă-mă că spun și laptele ce l-am supt de la muma! Uite 
acolo e Pădurea Fermecată și pe poienile cu flori, pe lingă fîntîni și izvoare 
numai Feţi-Frumoși și fiice de împărați, împietriţi de mii de ani, de cînd a 
fost potopul. 

— Să-l înviezi pe fratele meu dacă vrei să scapi cu zile! Îl trecu puntea, 
luă apă fermecată într-un ciob, îl stropi de cîteva ori, apoi îngenunchie și spuse 
niște vrăji şi descîntece, aruncă apa printre picioare pe statuie și piatra se pre- 
făcu în carne şi porni pe picioare. Se văzură fraţii faţă-n față și cînii lor cre- 
dincioşi la fel. Se sărutară și porunciră vrăjitoarei să învieze toate pietrele ador- 
mite, că altfel o spînzură de limbă. 

Cînii amindoi sar pe ea și de voie, de nevoie, toți tinerii care visaseră 
atitea mii de ani în Pădurea Fermecată, căpătară glas și se puseră pe jocuri şi 
cîntece, iar pe zmeoaică o sfişiară cînii în bucăţi de o mîncară ciorile și vulturii. 

Se deschiseră atunci porțile spre palat, căzură zidurile mari de piatră 
dintre cele două lumi şi veniră aci toți împărații să vadă minunea și zînele 
rămase pe pămînt. Veni și soţia voinicului nostru. Dar mare a fost încurcătura ! 
Ea vede doi soți la fel de frumoși. Plinse de bucurie că l-a regăsit iar el îi po- 
vesti pățania cu vrăjitoarea și suferințele îndurate de Peștişorul Roșu. 

Sosi atunci și fiica împăratului care iubea luna, stelele și luceafărul care îi 
furase sufletul. Atunci el îi povesti soţiei sale de ce l-a aşteptat pe fratele său. 
Știa că are să vină în Pădurea Fermecată, se pregătiră de nuntă mare între 
fratele său gemen și prinţesa pe care o vindecase de boala lunii, cu două palme. 


Iar cînd văzură moşnenii atitea fete frumoase neiubite în Pădurea Ferme- 
cată, se puseră pe joc şi veselie, că vorba bătrinească, o viaţă are omul și: 
Cît e moșul de bătrin, 
Tot ar minca măr din sîn! 
Iar apoi: 
Făcură o nuntă împărătească, 
Mii de ani să pomenească, 
La buni fraţi ca dumneavoastră ! 

PETRIȘOR CEL IUBIT 


A fost odată un împărat și o împărătiță care n-aveau copii; erau trişti 
şi tot palatul era trist că n-aveau copii. Într-o zi trece pe acolo un moş cu un 
urcior în mînă cu apă şi strigă: 

— Apă vie pentru copii! Apă vie pentru copii! Aude și împăratul și 
servitorii lui, spuseră reginei și a trimes după el să-l aducă pe moş. Da moşul 
era galbin şi slab ca un sfînt. I-a dat regina vin și mîncare; i-a umplut traista 
cu bunătăţi și i-a dat și el să bea apă din urcior și aimîndoi au beut apă din 
urciorul fermecat și a plecat moșul. După nouă luni regina moare și moare, 
tot palatul e trist că moare regina ! 

Dădură veste în ţară că moare regina, apoi a luat ea o plapumă în cap 
şi apoi a născut ! Pe urmă a născut o fetiță și i-a pus numili Luminiţa. Pe urmă 
la geamul ei a crescut un măr cu două mere. Creștea fata, creștea şi măru fără 
alte crengi și în vîrf eria un măr de aur. Creştea așa de repede că se ridicase 
sus de tot și numai mărul din virf strălucea. 

Fata se făcu frumoasă și tatăl ei se numea Ciutură-împărat. Cînd îi veni 
vremea de măritat, împăratul a zis că ăluia îi va da fata care să va sui în virf 
să ia mărul. Da cine să suia cădea și murea, pînă nu mai veni nima la fată și 
lumea să spămîntă și nima nu mai îndrăznea. 


Da găinăreasa împăratului avea un fiu numit Petrişor. Într-o sară visează 
că vine moșul al cu apa vie și-i zice: 

— Tu Petrişor, ai să iei merele de aur, să te sui că tu ai să le iai. 

— Fugi, muică, nu încerca că toți s-au prăpădit şi nu l-a lăsat. El s-a 
dus la fierar şi-a făcut două fiare de legat și a plecat la rege că el vrea să ia 
merele. S-a pregătit în săcui cu mîncare, a adurmit și a uitat să se scoale. Da 
moșu în somn i-a zis: 

— Scoală, Petrişor, sări, ce mai stai! 

El s-a sculat, s-a dus la rege și i-a spus. S-a dus și la pom să se suie și 
s-a suit pînă nu s-a mai văzut așa de înalt crescusă. 

S-a dus Petrişor și mumă-sa a rămas plîngînd. Da pomul tot să îngroșa 
și în vîrf cu trei crengi groase. El a apucat-o pe cea din mijloc. A mers el trei 
zile şi trei nopţi pe craca aia și acolo dă de o căsuţă mică. Bate la ușă: 

— Cine e? 

— Om bun. 

— Dacă ești bun intră că de nu, dau drumu la căţelușă cu dinţi de oţel, 
te face prau şi te aruncă jos din ceri. Da el a spus că a plecat după merele de 
aur. I-a dat pîne, azimă, brînză şi i-a arătat drumul la sora Sînta Vinerea. I-a 
dat să mănînce și pe urmă nici ei n-a știut încotro. Și încă după trei zile a ajuns 
la Sînta Duminica, ea a zis: 

— Dacă ești om bun intră, de nu dau drumul la cățelușă cu dinţi de oțel. 

L-a culcat pe un pat de flori pe ramura aceea și a visat că s-a deschis 
cerul și moșul i-a dat două mere de aur în mînă. Cînd s-a trezit a văzut merele 
de aur lîngă el. Le-a luat, a mulțămit la Sînta Duminica, care eria toată albită 
și a luat merele să le ducă acasă. Da Sinta Duminică i-a zis să nu biîrcăie la ele 
pînă acasă și a plecat el pe jos. Mergînd el în jos, zice o cioară: 

— Petrişor, Petrişor, tu mergi, da ti-au ruginit merele-n sîn. Da el tace 
şi n-o bagă-n seamă. Da a doua oară a bircăit la mere n-a ascultat-o pe Sinta 
Duminica. S-a făcut ceață, n-a mai văzut nimic, încotro s-o ia. El eria acum 

la locul în care se desfăceau crengile și el în loc s-o ia în jos a greşit direcția 
şi cînd colo, se termină drumul și dădu acolo de un palat mare. Bate la ușă 
şi iese de acolo un zmeu. Ce să zică el acum? 

— Ce caţi, băiete? 

— Să mă bag argat. 

— Bine, vino la mine argat. Uite ce ai la mine de făcut? Eu am trei cai, 
le dai fîn să măniînce, îi țăsăli, şi la douășpe noaptea le dai o tavă de jăratec 
de foc. Băiatul a primit că n-avea ce să facă! i 

Îi plăcea zmeului de el că avea grijă de cai. Și într-o zi zmeul îi spune 
că are de gînd să meargă la o nuntă în pustietăți peste mări. 

— Petrişor, eu plec la nuntă, tu să nu scoţi caii din grajd că dacă eu aflu, 
de acolo prau s-alege detine. Da cînda ajuns el la cai, caii au început să vorbească: 

— Ei, săracu băiat, dacă ar şti el ce să facă, ar scăpa și el de zmeu, am 
scăpa și noi. 

— Păi ce să facă? zisă un cal mai tînăr. 

— Să ia 90 de mături și să măture de 90 de ori măidanu să nu rămiie 
fir de pai și atuncea să ne ia să ne scoată afară și pe noi. 

Atunci el a făcut aşa: a găsit 90 de mături, a măturat de 90 de ori și paiele 
le-a adunat, că paiele strigau la zmeu. A scos apoi un cal, pe al doilea şi cînd 
să-l scoată pe al treilea, calul a călcat pe un pai şi l-a îngropat la o piatră în 
pămînt. Atunci calul a auzit cum chirăie, da calul i-a zis: 

— Fuga, aruncă-te şi au scos ărpiile şi au zburat cu Petrişor. Zboară ei 
şi în zbor văd îndărăt o cioară. 

— A, nue cioară, e zmeul ! Și au scos alt rînd de ărpii și mai iut au zburat. 
Ia uită-te ce să vede? 

— Să vede o roată de foc după noi. 

— Atunci a scos a treia arpie și au trecut otarul. Atunci zmeul a căzut 
şi a murit, făcîndu-se cărbune și caii au scăpat cu Petrişor. El drept la mă-sa-n 
bătătură. Caii au zis: 

— Ia-ne, Petrişor, căpestrele și dă-ne drumul, da cînd oi avea nevoie să 
scuturi din friul galbin, vînăt şi negru. Şi a plecat Petrişor acasă, a ascuns merele 
pe masă și casa s-a luminat de mere. Nu se duce la împărat. Da aude că s-a 
făcut război. A venit vestea că trebuie să se ducă la graniță. 

— Lasă, mă, să se ducă cei mai tari! 

El s-a suit pe o mîrţoagă și s-a împotmolit în imală. Cînd trec ostașii, 
vitejii pe lîngă el, ridcă s-a împotmolit. După aia el a ieşit de acolo, a 
zdrăncănit din căpăstrul galbin şi a venit galbina. 

— Petrişor intră în ureichea mea a stîngă și ieşi pe dreapta și a ieșit în 
toale de argint, a ardicat ărpiile şi pe front. Și Lingură-împărat s-a pus pe fugă 
şi-l bătu el pe Lingură-împărat de-l făcu loman. Da împăratul îi spune reginei: 
că un înger a trimis Dumnezău de l-a bătut pe Lingură-împărat. 

El să duce acasă, dă drumul calului. Da unu Furtună-împărat, declară 
și el război; zdrăncăne el căpăstrul negru, să bagă pin urechea stîngă și iese 
pin dreapta, zboară la frontieră și-l face zob şi pe ăsta. Era în aur îmbrăcat, 
da cînd să întoarce mîrțoaga lui, iar în noroi. Soldaţii, ofițărimea rîd de el. 

— Ce faci, mă, cu mirţoaga, ai fost și tu la război, hai? 

— Am fost, mă, am fost. Şi atunci împăratul iar a zis că un înger de 
aur l-a ajutat. 

Acuma vine și Roşu-împărat și-i declară război. El zdrăncăne căpăstrul 
vinăt și merge la rege, da nu-i da calul, fură calul, ajunge la mlaștină, iar se 

pun cu ris şi batjocură. La urmă zdrăncăni de friu, intră în urechiea stingă și 
ieși prin dreapta, numai în haine de aur, cu pietre nestemate pe el, cu sabie 
de aur, ce strălucea. Cînd ajunsă la Roșu-împărat, îl birui și pe ăsta, da cineva 
îl atinsă cu sabia și singeră. Mergind pe drum ajunse pe rege îi trase batista 
şi se legă la dești. 

Regele îl văzu și crezu că el este îngerul; ajunsă iar la mlaștină îi luă 
căpăstru, intră în mlaştină cu miîrţoaga lui. 

Se face acum nuntă la un împărat; îl cheamă pe rege, regină și o iau și 
pe fată. Da Petrişor cheamă calul cu căpăstrul galbin, zboară în horă și se 
prinde lîngă Luminiţa. Da el soarele ca de frumos ! Pe urmă el pleacă, da Lumi- 
nița zice: 

— Mumă, tînjesc după îngerul ăla. 

Vine altă nuntă în altă țară, merge regele cu regina şi cu Luminiţa și el 
ia frîul negru, la fel coboară-n horă, joacă cu ea și dispare. 

— Mumă, eu mă îmbolnăvesc cu gîndul la el; are oichii negri ca ai lu: 
Petrişor. 

— Bine, maică, tu să iei o sticlă de apă de crin și cînd joci cu el să-i torni 
pe păr că el n-o vedea. 

A treia oară iar nuntă, a chemat pe vînătul, iar trece prin ureichea stingă 
şi dreaptă, iar în ţoale de aur. Apoi iar lingă Luminiţa joacă și ea cu sticluța îi 
toarnă pe păr, da pe părul lui a crescut o floare de crin. Lumea vede, dar el nu 
vede la şale nimic. Jar a dat drumul la cal și s-a dus acasă. Da fata cade bolnavă. 
Într-o zi, găseşte batista regelui cu sînge pe ea, o spală, o pune pe gard. Cînd 
văd ele, cred că găinăreasa a furat-o. Pe fereastă văd sîrmele de aur ele luceau 
ca o lampă aprinsă. Atunci s-a dus la rege și a zis că găinăreasa i-a furat batista. 
El se duce. 

— Nu, eu am dat batista îngerului în război! 

Da cum au văzut două mere de aur pe masă, a zis fata: 

— Să vină Petrişor să vedem ce este? 

Cînd vine Petrişor el cu crinul crescut în păr! Atunci văd ei că el e 
îngerul care a biruit armatele. 

— Eu sînt! 

Arată caii să-i vadă şi ei. A luat el căpestrele, a zdrăncănit au venit toți 
trei caii și s-a băgat în ureichile ălui vînăt, a ieșit în ţoale de aur cu pietre 
nestemate. 

— Vrednic ești, Petrişor, să iai fata mea, zice împăratul. Da găinăreasa 
sta în fruntea mesii, cînd colo, ea eria soție de împărat, că pe omul ei l-a omărit, 
da ea a fugit cu copilul la Ciutură-împărat, unde s-a băgat slugă ca să scape și 
n-a spus nimic. 

A fost nuntă mare și bună. 


ÎMPĂRATUL CU DOI FECIORI 


A fost odată un împărat și împărăteasa lui, care nu aveau copii. Ce să 
facă ei, ce să dreagă ca să aibă copii? Au umblat ei pe la toți doftorii, dar degeaba. 
Au dat sfoară în țară să vină şi ghicitori. Un ghicitor le-a spus că ei au un măr 
în grădină care rodeşte numai un măr. Dacă ei vor minca din măr, împără- 

teasa va naște un băiat. Au trimis ei atunci bucătăreasa să culeagă mărul, care 
tocmai se copsese. Curăţă ea mărul de coajă și îl duce împăratului și împără- 
tesei: Mănincă ei din măr miezul și bucătăreasa mănîncă şi ea cojile. La un an 
și bucătăreasa și împărăteasa nasc cîte un băiat, care creșteau frumoși ca doi 
braji şi creșteau împreună, fiindcă se născuseră în aceeaşi zi și în același ceas 
și minut. Băiatul împăratului fu botezat Simon iar al bucătăresei Gheordache. 
I-a dat împăratul pe amindoi la școală. Cînd au terminat ei școala, au fost de 
20 de ani. Umblînd ei așa prin ţară, au auzit că într-un județ din împărăția 
lor se află o comună, unde o dăscăliţă are o școală unde învaţă două fete pe care 
le ține închise și ziua și noaptea şi sînt frumoase ca soarele. 


Auzind ei treaba asta, vin la tatăl lor și-i cer bani mulți să plece pin tară 
să vadă lumea. S-au dus ei în satul cu pricina şi au tras la o babă lîngă școala 
dăscăliții. Spun ei babei de ce au venit și că vrea să vadă cele două fete 
ale dăscăliței. 

Baba le spune că e greu, fiindcă sînt închise, dar ca să poată intra trebuie 
să sape o galerie de la casa babei pe sub drum pînă la școală. Să cumpere haine 
de femeie și să meargă să-și tundă părul fiindcă fetele sînt tunse. 

A tocmit baba oameni de au săpat galeria pînă la școală, a mai cumpărat 
patru cai din cei frumoși și iuți și apoi a vorbit cu dăscălița că i-a venit două 
nepoate din alt sat și ar vrea să le dea să înveţe cu fetele ei la școală. 

< Dăscălița a primit să le aducă la ea să doarmă și să învețe, dar întîi să le 
controleze dacă sînt fete și nu băieţi. Ea a pus într-un lighean cenușă cernută 
şi le-a cerut ca peste noapte se-și facă lipsa mică în ligheanul cu cenușă și dimi- 
neața să controleze dacă-s fete sau ficiori. Se spune că dacă or fost băieți ar fi 
risipit cenușa. Feciorul babei Gheordachi mai isteț decît Simon, cînd auzi, 
luă cu el o țeavă de stuf de la babă și acolo o tăie în două și jumătate o dete 
fratelui său și și-au făcut lipsa mică prin ţavă ca să nu se cunoască în cenușă 
că sînt băieți. 

Dimineața baba s-a dus la dăscăliță şi a întrebat cum sînt. Dinsa a spus 
că sînt fete şi nu băieți. Trăind ei acolo împreună cu fetele, două luni, s-au 
destăinuit că ei sînt feciori de împărați și ar vrea să le ia. S-au înțeles să fugă 
peste noapte, fiindcă fetelor le-a plăcut băieții. Cînd doarme dăscălița au plecat 
toți patru prin galerie pînă la casa babei, au luat caii și-au plecat peste munți. 
Cind să treacă ultimul munte în vîrful lui, un pui de pasere a început să cînte: 
« mult sînteți buni și frumoși, dar cînd vă veţi duce acasă, împăratul are să 
vadă nevasta lui Simon așa de frumoasă, are să-i facă cafă cu otravă să-l otră- 
vească și să-i ia nevasta. Dacă vei spune asta te vei face stană de piatră » Gheor- 
dache, fratele lui Simon, care cunoștea limba păsărilor, opri calul și ascultă și 
se întristă. 

Cînd au ajuns la al doilea munte, și cînd să-l treacă în vîrful lui, puiul 
de pasăre a început iar să cînte: « sînteţi frumoși și buni, dar cînd veţi ajunge 
acasă împăratul are să-i pună otrava în ciorbă dacă nu poate cu cafea să-l otră- 
vească și să-i ia nevasta ». Auzind aceasta Gheordache, a oprit calul și a ascultat 
mai bine, fiindcă Dumnezeu îl dăruise să cunoască limba pasărilor. Simon 
atunci l-a întrebat: De ce a oprit calul și ce a ascultat. Dinsul i-a spus: 

— Nişte pui de păsări cîntau frumos despre noi. 

Au ajuns la al treilea munte, pentru că aveau de trecut trei munți, puiul 
a început iar să cînte: 

« Sinteți buni și frumoși, dar cînd veţi ajunge acasă, împăratul are să 
vadă nevasta lui Simon aşa de frumoasă şi are să dea drumul la un şarpe să-l 

muşte cînd va dormi în cameră cu nevasta şi să i-o ia, dar dacă nu reușește cu 
cafea sau cu ciorbă». 

Gheordache a frînat calul a oprit şi a ascultat ce spune puiul. După ce 
au trecut munţii au mers ce au mai mers toți patru călări pe cai și au ajuns acasă. 

Împăratul, de bucurie, a întins o masă şi a pus cafea pe masă să mănînce. 
Gheordache a lovit cu genunchiul în masă și a vărsat cafeaua pe masă, s-a 
sculat apoi şi a sărutat mina împăratului și a zis: 

— Jartă-mă, tată, că am greşit de bucurie că am sosit acasă cu nevestele 
noastre. Împăratul l-a iertat. Atunci s-a adus pîine și ciorbă, iar Gheordache 
a început să vorbească tare să ridă de bucurie și ca din întîmplare a dat cu cotul 
în masă de a răsturnat toată ciorba din toate străchini. S-a sculat de la masă 
și a sărutat iar mîna împăratului și a zis: 

— Să mă ierți, tată, că de bucurie mare că am luat fetele cele mai fru- 
moase și nu știu ce fac. Împăratul îl iertă. 

Sara cînd se culcară, Simon și Gheordache aveau camerele una lingă 
alta. Gheordache luă o sabie și se furișă în camera fratelui său sub pat şi cînd 
veni şarpele pe o gaură din zid îi tăie capul și trase şarpele afară din gaură. 
Simon, cînd s-a trezit a aprins lumina și l-a văzut pe fratele său cu sabia scoasă 
Şi i-a strigat că vrea să-l omoare ca să-i ia nevasta că e mai frumoasă ca a lui. 

Gheordache i-a arătat că i-a fost trimis șarpele să-l muşte să moară şi 
împăratul să-i ia nevasta. Simon nu l-a crezut. Atunci Gheordache i-a spus: 

— Eu am să-ți spun cum este treaba, dar atunci am să mă fac stană de 
piatră albă. Simon i-a zis: | 

— Spune-mi ca să te cred. Atunci el i-a spus: 

— Cînd am trecut peste întîiul munte, ne-a cîntat un pui care spunea: 
« sînteți buni şi frumoși, dar cînd veţi ajunge acasă împăratul o să vadă nevasta 
lui Simon așa de frumoasă, are să-i facă cafea cu otravă, să-l otrăvească să-i 
ia nevasta. Dacă vei spune aceasta și la alţii, te vei face stană de piatră albă. » 
Dar eu am vărsat cafeaua cu genunchiul de pe masă și te-am scăpat de la 
moarte. Cînd am ajuns la cel de-al doilea munte, iar a cîntat: « sînteţi buni şi 
frumoși, dar cînd veţi ajunge acasă împăratul o să vadă nevasta lui Simon așa 
de frumoasă, are să-i facă ciorbă otrăvitoare, să-l omoare și să-i ia nevasta ». 
Atunci eu am dat cu cotul, am răsturnat ciorba şi te-am scăpat de la moarte. 

Cînd am ajuns la al treilea munte, puiul iar a cîntat: «sînteţi buni și 
frumoși, dar cînd veţi ajunge acasă împăratul o să vadă nevasta lui Simon așa 
de frumoasă, are să dea drumul la șarpe să-l muşte, să moară şi să-i ia nevasta ». 


Atunci eu m-am ascuns aci și cînd a venit șarpele, l-am omorît şi te-am scăpat 
de la moarte. Pasărea a mai cîntat că dacă voi spune mă voi face stană de piatră. 


Și în acel moment s-a făcut stană de piatră. Dimineaţa, cînd împăratul 
s-a sculat s-a dus să vadă ce s-a întîmplat, l-a găsit pe Simon cu nevasta sănă- 
toși ! I-a povestit împăratului că Gheordache a vrut să-l omoare și să-i ia nevasta, 
dar el s-a făcut stană de piatră. Împăratul a luat atunci stana de piatră și a 
pus-o la poartă că de pe ea să încalece pe cal. 

După un an, nevasta lui Simon a născut un băiat, tocmai în ziua de Paști. 
Dimineaţa, cînd tocmai împăratul era la biserică, nevasta lui Simon a luat 
copilul, s-a dus la poartă să-l dea de stana de piatră să-l omoare pentru sufletul 
lui Gheordache. În timpul cînd era să-l dea cu capul de piatră, Gheordache s-a 
sculat viu, a prins copilul şi-a întrebat-o ce vrea să facă? 

— Pre sufletul tău vreau să-l dau jertfă. El a cerut hainele noi să se îm- 
brace să meargă la biserică. După ce s-a îmbrăcat s-a dus la biserică și a intrat 


30 


în biserică cîntînd psalt, de la ușă, căci era dăruit de la Dumnezeu și cu glas 
din ceruri. 

Împăratul s-a mirat şi a spus la cîntăreți că dacă era Gheordache n-ar fi 
întîrziat așa de mult cu slujba. Gheordache avea în mînă și un stat de busuioc. 
Cînd a trecut pe lingă împărat i-a sărutat mîna și i-a dat busuiocul spunîndu-i: 

— Cinstit nepot ai din partea lui Simon și a mea și trece mai departe în 
strană lîngă cîntăreți. Aci a cîntat așa de frumos că slujba s-a terminat şi împă- 
ratul rămăsese pe loc de frumuseţe și de mirare că e Gheordache sau e sufletul lui. 

După ce s-a oprit slujba, împăratul a plecat acasă și la poartă n-a mai 
văzut stana de piatră și atunci a înţeles că el a înviat și a venit la biserică. 

A venit şi Gheordache, și-a luat nevasta care se cernise și au petrecut 
şi poate mai petrec şi azi, dacă n-or fi murit. 


FLOAREA GRĂDINARULUI 


A fost odată un împărat care avea douăsprezece fete. Și măcar că erau 
de neam mare și vestit, dar oriunde, fetele multe sînt sărăcie la casa omului. 
Împăratul le ţinea pe toate închise la un castel și în fiecare dimineață le scotea 
cu rîndul să le plimbe prin grădină ca să nu le fure vreun vrăjitor ori zmeu 
aciuat prin tufe. În fiecare dimineaţă, împăratul le aducea douăsprezece perechi 
de papuci de aur și douăsprezece rochii albe de mireasă. 

Fetele le luau, le îmbrăcau și pînă seara le rupeau, că făceau mare pagubă 
la casa împăratului. Orice ar fi făcut împăratul cu ele, nu le putea stăpini să-l 
asculte şi pace. 

Un băiat sărac, ce mergea din stăpîn în stăpin, fuge de la boier într-o 
zi pentru că nu-i plătea simbria și se opri drept în fața florăriei împăratului. 

— Ce te uiţi, măi gură-cască și nu vii să lucri, îi zise mai marele gră- 
dinarilor. | 

— Ba cum să nu viu, stăpîne, chiar asta este şi pofta inimii mele! Îl 
ogodi ajutor de grădinar de flori, zicîndu-i: 

— Uite, băiete, ce ai să faci în fiecare zi. Să sapi douăsprezece răzoare, 
să pliveşti douăsprezece straturi de flori și să le uzi și în fiecare dimineață să 
duci la fiicele împăratului douăsprezece buchete de flori. 

De aci înainte, cum se vărsau zorile, el culegea florile cele mai frumoase 
și le ducea la geamul frumoaselor prințese. Fetele voioase, primeau florile, 
îl priveau, îi zimbeau și-i mulțămeau, iar el pleca tot rușinat, cu capul în jos. 

Într-o noapte îi vine în vis o zînă și-i spune: « du-te în colţul florăriei, 
ai să găseşti o nuia de putregai care străluceşte noaptea, s-o ştergi bine şi s-o 
pui în pămînt. Din ea au să răsară trei flori galbene. Ele înfloresc în fiecare 
noapte într-o clipă şi tot într-o clipă se închid. Dacă ai să prinzi clipa aia și ai 
să săruţi pe una din ele, atunci nu se mai închide şi rămîne să se pălească. 
Tu s-o înghiţi dacă vrei să te faci nevăzut și să vezi tot ce e pe lume, dar lumea 
pe tine să nu te vadă». 

Pindește o noapte, pîndeşte două, pîndeşte nouă şi nu poate să prindă 
clipa ca să sărute floarea cînd se deschide. Dar o dată-i izbutește şi după ce o 
sărută, înghite floarea galbenă, se face nevăzut și zboară te miri pe unde. 

Dimineaţa le duce cîte o chită cu fiori şi busuioc, să le fie cu noroc, şi 
după ce le dă, iese afară, făcîndu-se nevăzut. Apoi iar intră în odaia lor să vadă 

ce îndeletniciri au. Îşi dă el seama că nu-l simt deși sta pe lampa ce atîrna pe un 
cinghil de aur în mijlocul odăii. Cea mai mare le poruncește o dată celor mici: 

— Îmbrăcaţi-vă, dea să scoborim să nu întîrziem. 

S-au îmbrăcat cu rochii albe de mireasă, s-au legat una de alta să nu se 
piardă și pe o scară adincă au scoborit în fundul pămîntului. Au intrat prin 
peșteri şi tunele-pină ce au ieșit la un luminiș, era aci o altă lume, se vede 
treaba, și-a zis băiatul, care se ținea scai după ele. 


Acolo se opresc la o fintînă, beau apă, chiotesc și joacă pînă ce le prinde 
seara la joc. Coboară încet soarele spre asfințit și atunci abia bagă el de seamă 
că pădurea are frunzele de argint. N-are răbdare, se-ntinde și rupe o creangă. 
Pădurea simte, se-nfurie şi se mişcă să prindă hoțul care a rănit-o dar nu 
vede nimic ! El se urcă în vîrful pădurii şi scapă. Prinţesele stau îngrozite la 
fintînă, văzînd că pădurea are picioare și merge. Apoi se pune o furtună și dă 
un potop de apă, că abia scăpară bietele fete cu viaţă. 

— Fa, aici nu este lucru curat. Cineva ne-a simţit, zise una dintre ele! 

— O fi, că pînă acuma așa ceva nu ni s-a întîmplat, răspunseră alte surori. 

Se potoleşte furtuna, se culcă pădurea și tac păsările. Ieși o lună mare 
și frumoasă de se vedeau oamenii lucrind pe ea la ogoare. Ajung la marginea 
unui lac mare și frumos strălucitor ca oglinda. Acolo la mal le 'aşteaptă două 
corăbii de aur cu patru marinari la fiecare. Se sui şi el în corabie și poposiră 
la un castel minunat la poalele unui munte de argint strălucitor ca soarele. 
Mai mulți flăcăi le veniră în ajutor să coboare din corăbii și cum puseră piciorul 
pe pămînt se încinseră niște dansuri drăceşti de-şi prăpădiră şi papucii şi 
rochiile. Își face băiatul socoteala că băieţii ăștia nu sînt oameni, ci mai îndată 
sînt diavoli sau zmei prefăcuţi în piele de om. După ce ostăniră și rămaseră 
desculțe, în niște rize de rochii de li se vedeau pulpele şi șoldurile, se-ntoarseră 
precum veniseră. Apoi se culcară și adormiră buştean. El se duse în grajd 
și adormi de asemeni. Dimineaţa, cînd le aduce florile, strecoară în chita prin- 
țesei celei mai mici ramura de argint ruptă din acea pădure fermecată. Prin- 
tesa primește chita, zimbește şi nu zice nimic. 

În seara următoare iar pîndeşte pînă ce înfloreşte floarea cea galbenă 
şi iar rupe o floare, o sărută și o mănîncă. Apoi iar se face nevăzut. Stă în odaia 
lor şi aşteaptă să coboare în altă lume cu ele. De data asta corăbierii le duc la 
niște izvoare cu apă fermecată care dădeau tinerețe fără bătriînețe omului. 
Beură ele apă, apoi niște flăcăi le purtă cu cîntecele pînă ce le momi într-o 
pădure cu frunzele de aur. El iar n-are de lucru, rupe o crenguţă și o păstrează. 
Se cutremură iar pădurea, ţipă, porneşte să caute dușmanul și dacă nu-l găseşte 
se pune cu potopul și furtuna, Prinţesele abia scapă cu viață pe sub steiurile 
de piatră, 

— Trebuie să fie ceva cu noi, nu este lucru curat, zise o fată, 

— Trebuie, dar de horă și de petrecere nu ne lăsăm, măcar de rămînem 
în pielea goală, zise cea mai mare. Și iar se puseră pe chiote și joc, de făcură 
ferfeniță papucii, rochiile albe de mireasă. Apoi se întorc acasă. A doua zi, 
băietul pitulă frumos în chita micuței prințese, ramura de aur ruptă din pădurea 
cu pricina. 

n noaptea a treia, sărută floarea a treia galbenă şi o înghite şi pe aceea, 
după care se face nevăzut. Fetele iarăși se iau de mînă, coboară scări, trec prin 
tunele și peșteri, se urcă pe corăbii și ajung într-o poiană cu flori albe și roșii; 
lingă o pădure cu frunze strălucitoare ca diamantele și în loc de lămpi, luminau 
mii de licurici pînă ce coboară aproape de ei luna. 

Zmeii veniră la fete. Le cîntară cîntece frumoase de se înduioșa pădurea 
și izvoarele și le poftiră să se mărite cu ei. Ele n-au vrut şi iar s-au pus pe joc 
și petrecere de și-au făcut rochiile zdrenţe şi papucii bucăți de iapă moartă. 

Pe el nu-l răbdă inima și din nou rupe o creangă cu frunza de diamante 
ascunzînd-o în sìn. Să fi văzut acum cutremur în pădure, vaete şi pipete. Copacii 
dădeau cu crengile se aplecau în jos să omoare pe cel ce-i rupe din trupul ei, 
însă băiatul zboară deasupra și nimeni n-are ce-i face ! Vine cutremur, furtună 
și iar potop de ploaie ca și mai înainte. Se întoarseră acasă frînte de oboseală, 
iar dimineaţa grădinarul, ascunse în chita cu flori, ramura cu frunze de dia- 
mante. Cum i-a dat-o prinţesa s-a roşit ca racul. 

— Dece vă roșiţi, răpită ? Parcă v-aţi încălzit prea mult la dansul cu zmeii. 

— Dar de unde Ştii 2 

— Ei, ştiu eu de undeva ! 

— Dumneata știi să cînți și să dansezi frumos? 

— Ştiu! 

— Bine, atunci să cînt eu la ghitară și tu să joci. Ea cîntă și el dansă mai 
frumos decît zmeii. Dete împăratul peste ei dansînd şi se răsti: 

— Hei, de aceea am sărăcit că voi cu dansul şi cîntecul vostru nu mai 
conteniți de o să mă duceţi la sapă de lemn cu atîţia papuci și rochii rupte. 
De data asta am să vă fac pentru cea din urmă oară pantofi de nuntă și rochii 
de nuntă. Fiecare să vă măritați cu cine vă e pofta însă una să rămîneți cu mine 
să am şi eu stilp la bătrâneţe. iti 

Se lăsă iar noaptea şi ele s-adunară pe mormîntul lui mamă-sa ca să dea 
la noroc, cine să moștenească împărăţia și să ia scaunul de aur după moartea 
împăratului. Toate ar fi dorit să ajungă împărătese. Grădinarul iar se făcu 
nevăzut, se vîri printre ele și făcu în așa fel ca norocul să-i pice micei prințese. 
Așa se și întîmplă. Ea rămase pe pămînt cu tînărul grădinar, iar surorile cobo- 
riră jos în lumea zmeilor și făcură acolo nunta jucînd pînă ce rămaseră în 
pielea goală. De acolo niciodată nu s-au mai întors pentru că poarta le-a închis-o 
grădinarul și ele s-au măritat cu zmeii. Iar feciorul, s-a căsătorit cu fiica cea 
mai mică și mai frumușică a împăratului, pînă ce din grădinar și florar, ajunse 
împărat. La nunta lui tot poporul a fost chitit cu flori din grădinele împărătești 
și s-a făcut o nuntă mare, cum alta n-a mai fost sub soare. 


FETELE DIN MOARĂ 


Era un morar și avea trei fete și era bogat. Într-o zi, a plecat muma 
cu ele la bilci. Trec prin pădure și ajung la un loc, se-ntilnesc cu un domn 
bine îmbrăcat și domnul a vorbit cu ele ca și cînd le-ar cunoaște, l-ar cunoaște 
și pe morar. Ele au plecat la bilci, iar domnul în altă parte. Cînd s-au întors 
de la bilci, s-au întîlnit cu domnul și le-a zis: 

— Să-i spuneți domnului morar, că o să-i fac o vizită, da el cu inele 
de aur; da muierile zic: 

— Sînteţi cunoscuţi? 

— Nu zise morarul. 

Și să dusă. 

— Uite de ce am venit, să vă cer pe fiica a mai mare în căsătorie, da 
să mi-o dați cu mine să vadă și ea averea mea. Fata a plecat cu el cu trăsura. 

Merge în pădure fata, merge, cînd colo, s-abate pe un drum întunecat și ajung 
la o casă mare. 

— Aci ţi-e palatele? 

— Da aci ! Da ea a văzut că lucrul nu este curat ! El făcu pe seriosu și zice: 

— Na cheile colea, că plec, după două-trei zile vin. Da să nu intri în 
camera asta, zise el şi plecă. 

— Bine, zise ea și rămasă aci. 

Fata curioasă să duce drept la odaia aia, să vadă ce este? 

Cînd colo, aci numai capate de fete înfipte în tăpi. A început ea să plingă 
da nu poate fugi că e încuiată. 

— Ce ai umblat acolo? Şi o aduce acolo şi-i taie capul! Pe urmă iar să 
duce la morar, să maschează și-i cere fata mijlocie.. Zice: 

— Bună ziua, am venit să cer fata mijlocie, că ailaltă e ferice de ea! 
Pe urmă să venim citeși patru să facem nuntă. Și-a dat-o morarul. 

O duce el cu trăsura în fundul pădurii; se-ntristează ea și i-a dat și ei 
cheili să nu umble în odaia aia. Și ea curioasă vede capul lui soru-sa a mare! 
A pornit să plingă. Cînd vine el iar zice: 

— Ai fost acolo? Te tăiem, se duce şi o taie și pe ea. Iar să preface pînă 
o ia şi pe-a mică; au dat-o și pe-a mică, da ea era mai deşteaptă şi să face veselă. 

— Ja cheili și să nu intri în camera asta. 

A intrat şi ea și a văzut capetele la surorile ei. Cum să scape ea de aci? 
Desface și alte camere și găsește numai lăzi cu aur, giuvaieruri și altele. Zice ea, 
scap eu de-aici! A golit o ladă cu pietrele nestemate și le-a pus în ladă și 
deasupra a pus giuvaierurile. A luat cheia și a pus-o la fel ca să nu priceapă el. 

Cînd el vine, ea veselă, îl pupă că a venit el. 

— Ştii ce, m-am gîndit s-o aducem și pe mama și tata să vadă şi ei pala- 
tul tău. Am văzut că ai scumpete mare, să luăm o ladă și s-o ducem s-o vadă. 

A pus ei lada în trăsură și s-a dus la ta-su veselă. Ajunși, au dat lada jos 
ȘI i-a zis să meargă și el acolo; a desfăcut ea lada și s-a uitat, da lui muică-sa 
îi face sămn să cheme miliția şi casa morarului să umple de armată! Cînd a 
intrat miliția, fata deșchide lada și să văd capetele fetelor. Și-l duce pe el mili- 
ţia, pe urmă o duce pe ea să vadă casa lui. Da el avea o haită de criminali. 
S-au dus acolo şi în cale au ieșit tovarășii lui cu armile. Au omorît ei din mili- 
țieni și au ajuns criminalii și au legat-o de un pom, fugărindu-i pe alți mili- 
țieni. Cînd colo, trece un om cu un butoi în car. 

— Moşule, dezleagă-mă, că hoţii m-au legat. Bagă-mă-n butoi. Da 
s-au întors ei la fată, da n-o găsesc. Ajung ei pe moş. 

— Moşule, n-ai văzut pe fată? 

— N-am văzut. 

Și-au ajuns acasă și fata a scăpat în butoi. 


ÎMPĂRATUL FĂRĂ COPII 


A fost odată ca niciodată, că dacă nu era, nu se povestea. A fost un împă- 
rat care nu avea copii. ȘI dacă nu avea copii, se plingea la toţi sfetnicii săi și-i 
întreba, ce să facă ca să aibă Copii. Sfetnicii îl sfătuiau să dea sfoară prin tară 
să caute vraci care să facă ca împărăteasa să nască copii. A mai umblat încoace 

şi încolo, pe toate drumurile prin toate părțile lumii și nu putea afla nimic 
care să poată face ceva ca împărăteasa să aibă copii. 

Într-o bună zi, trece un om pe acolo prin comuna unde era împăratul, 
căci auzise şi el de povestea împăratului fără copii, și începu să strige: 

— Leacuri de copii, leacuri de copii! 

Cînd auziră oamenii de acolo, sfetnicii și tot satul ziseră: 

— Ce vorbă este asta, dacă ăsta are leacuri de copii, numai împăratul 
ar vrea să facă un copil. Au dat fuga și i-au spus împăratului. Cînd auzi împă- 
ratul, zise: Să-l aduceţi la mine să vedem, ce leacuri de copii are omul ăsta. 

Se duce omul la împărat și cu plecăciune zice: 

— Să trăieşti, înălțate împărate. 

— Bună ziua, mă omule. Ce este? Aud că dumneata ai leacuri de copii. 

— Da, împărate ! Am leacuri de copii. 

— Ce, și anume! 

— Uite, mărul ăsta, cine-l va minca va face un fecior de mare ispravă. 

— Bine ! Mă omule ! la împăratul mărul, și-l dă împărătesei să-l mănînce. 
Ea zice: 

— Da, multe mere am mai mîncat eu şi n-am făcut copii, dar din mărul 
ăsta! Da! să-l mănînc și pe ăsta, n-o să fie rău. 

Ia mărul, iese afară cu el în curte, îl curăță frumos și se apucă să-l mănînce. 
După ce mănîncă ea mărul, o gloabă de iapă care umbla pe-acolo prin curte, 
vine şi mănîncă și ea cojile. 

Împărăteasa nu i-a dat nici o seamă că iapa a mîncat sau n-a mîncat 
cojile. La un timp, după trei, patru luni de zile, împărăteasa se simte că o să 
fie rost de copil și zice: 

— Mă împărate ! o să fie rost de copil, după cum mă simt eu. Mare bucurie 
pe împărat, fiindcă avea să aibă și el un fecior acum la bătrineţe, ca să-i moște- 
nească tronul. Trecu cinci luni, trecură şase, trecură opt, la a noua lună se 
aude în toată curtea că moare și moare împărăteasa. 

— Măi, da ce are să moară? zic unii! 

Nu mai trece mult și se aude că împărăteasa a născut un fecior. 

— Băăă! 

Bucurie mare în toată împărăţia că împărăteasa a născut un fecior. În 
timpul ăsta, cînd împărăteasa a născut un fecior şi gloaba de iapă născu și ea 
un minz cu un corn. 

Băăă ! Fată şi iapa un mînz cu un corn. De minune, un mînz cu un corn 
nu s-a mai văzut. 

La palatul împărătesc, veselie mare că împăratul are un copil care să-i 
moștenească împărăţia. Supușii împăratului se întrebau ce va fi cu copilul, 
fiindcă copilul creștea și creștea și cîrlanul. Copilul crescu frumos cu părul! de aur, 
un fecior voinic de toată frumuseţea. Ciîrlanul crescu și el și se făcu mare și 
năzdrăvan, că nu mai putea nimeni să-i dea de mîncare și nici să pună mina pe el. 

Împăratul porunci slujitorilor săi: 

— Închideţi cârlanul, acolo într-un grajd undeva și lăsaţi-l în plata lui 
Dumnezeu. Vedem noi ce o fi şi cu el. Cînd avu copilul opt ani se ducea și 
punea mîna pe cirlan, îi dădea de mîncare. Cîrlanul nu-i făce nimic copilului. 
Cînd copilul avu nouă ani, se trezi împăratul că nu-i nici copil, nici cîrlan. 
Supuşii împăratului se întrebau: 

— Băăă ! unde e copilul, unde e copilul, nu-i nici calul. Calul, calul, 
dar nu e copilul. Dă-i sfoară-n ţară după copil. Bietul împărat era cu jale mare, 

n-a avut ce să mai facă. L-a pierdut din urmă pe copil, s-a dus, s-a dus, copilul 
l-au luat zmeii și l-au băgat slugă la ei acolo şi pe cal l-au băgat la grajd. Copilul 
rănea la cal şi vedea și de alți cai, aducea apă, toca lemne, făcea tot ce trebuia 
prin curtea zmeului. Calul era năzdrăvan. Copilul se ducea lingă cal, acolo 
şi se plingea. 

— Măi calule, măi, om mai scăpa noi de aci, ori ba, ori zmeul ăsta 
ne-or mînca și oasele nouă la amîndoi. 

Într-o bună zi calul îi zise: 

— Noi o să scăpăm de aci dacă o vrea Dumnezeu și uite cum: Ne tre- 
buiesc multe lucruri. 


— Ce ne trebuie? zise copilul. 

— Mie nu mi-ar trebui așa multe, dar ţie îţi trebuie multe. Tu te fă 
bărbier şi să bărbierești prin curte. Mai are zmeul și alte slugi și odată şi odată 
are să te cheme să-l bărbierești și pe el. Cînd l-oi bărbieri să faci în aşa fel să-l 
atingi cu briciul şi iute să dai cu batista ta, să iei sîngele zmeului. Să mai iei 
și cîteva fire de păr tot din barba lui. După aia să vii la mine şi să-mi spui. 

După aia, copilul s-a declarat bărbier. A bărbierit încoace şi-ncolo, 
pe unul mai bine, pe unul mai rău, pînă s-a învăţat. 

Cînd auzi zmeul că e un bun bărbier, l-a chemat la el să-l bărbierească. 
S-a dus copilul și l-a bărbierit. S-a făcut o dată, de două ori, de trei ori ca să 
nu bănuiască zmeul nimic. În sfîrşit, odată pe cînd îl bărbierea pentru a nu 
ştiu cîta oară, l-a atins cu briciul. Repede a scos batista, l-a șters, i-a luat și 
cîteva fire de păr din barbă și-a băgat batista în buzunar. 

Zmeul nici n-a băgat de seamă lucrul ăla. El bucuros s-a dus și i-a 
spus calului. 


— Uite măi, calule! am şi din sîngele zmeului şi din barba zmeului. 

— Bine |! zise calul, lasă că tot ne mai trebuie ceva. Tu la care fîntînă 
te duci şi aduci apă? Ce fîntîni sînt? Una este sleită cu aramă, alta de jur împre- 
jur cu argint și una cu aur... Tu să te duci să bagi deștiul într-a cu aramă 
și te legi la dește: unul într-a cu argint și unul într-a cu aur, dar să te legi 
la dește. Cînd te-o întreba cineva, să spui că te-ai tăiat. Să bagi seama să nu 
te vadă cineva că s-a sfîrșit cu noi. 

Copilului atît i-a trebuit, s-a dus și a băgat deștiul unul într-a cu aramă, 
unul într-a cu argint și altul într-a cu aur. La aia cu aur a dat și pe cap și și-a 
făcut şi capul tot de aur. Cînd s-a dus la cal! 

— Măi! zice — băgai mîna, am deșştele și cu argint și cu aramă și cu 
aur, da dădui şi pe cap! 

— Ce făcuşi, mă? 

— Păi ce să fac, îmi făcui și capul de aur. 

— Caută o beşică și pune-o în cap. 

El a căutat o beşică și a pus-o în cap. De aci înainte l-a numit chelu. 

— Ei! zice — tot mai trebuie să avem ceva. 

— Ce mai trebuie să avem? 

— De acolo unde se culcă zmeul, zice — de unde doarme el, de sub 
patul lui, de acolo să faci tot ce-i putea să iei o pietricică cît de mică și s-o 
bagi în poznari. Cînd le-oi avea pe astea toate, să vii la mine și să-i dăm drumul. 

El a făcut cum a putut şi a luat și pietricica aia. 

— Calule, luai și pietricica. 

— Ei bine, găteşte-te şi la noapte, cînd om socoti noi că toate slugile 
dorm și o dormi şi zmeul, tu vii la mine şi nu mai pui mîna să mă iei de frîu, 

îmi tragi căpăstrul din cap, sui pe mine din grajd şi s-o luăm, că are zmeul o 
iapă bălană, care, cît fug eu de tare, da aia mă întrece încă o dată. Dacă ne 
prinde cu aia, e cam rău de noi pînă trecem de hotarul zmeului. Cînd om trece 
de hotarul zmeului, nu mai are putere asupra noastră. Zice băiatul: 

— Om trăi, om muri, noi tot fugim. 

Sara cînd au socotit ei că s-au culcat toate slugile şi s-a culcat şi zmeul 
și au adormit, s-a dus în grajd șia tras căpăstrul de pe capul calului, a încă- 
lecat și-au luat-o la fugă și dă-i bătaie! Japa năzdrăvană, care o avea zmeul 
a început să necheze. Zmeul a sărit din somn şi a fugit la grajd. Zise: 

— Ce-i, bălană? 

— Ce să fie? Săi pe mine și întinde-o repede! 

— Păi ce e? 

. — A fugit băiatul, chelul cu cal cu tot şi avem timp să-l prindem, poți 
să și măniînci, poți să și bei că tot trecem de el pînă la hotarul tău. Se duce 
zmeul înapoi, ce să mai mănince, ce să mai bea, lui nu-i era de copil, îi era 
necaz de cal — că era năzdrăvan. A pus mîna pe iapă și a întins-o după el. 
Miînă, fugi, dă-i bătaie și copilul cu calul năzdrăvan și zmeul cu iapa năzdrăvană. 

La un timp copilul zice: 

Măi calule, mă arde în spate! 

— Ei, zice — să ştii că e zmeul după noi. Cînd te-o arde rău de tot, tu 
să arunci piatra aia jos. 

— Măi! zice — mă arde rău. 

— Aruncă piatra, 

Cînd a aruncat piatra, s-a făcut un zid de piatră. Cînd a ajuns zmeul 
la el, s-a pus cu paru pe el, cu pumnu, a ros, a trecut prin el și după copil. 
Bietul copil a zis: 

— Jar mă arde în spate! 

— Te arde rău!? 

— Mă arde rău! 

— Aruncă firele de barbă! 

Cînd a aruncat firele de barbă s-a făcut o pădure deasă, de nici pasărea 
nu putea să treacă prin ea. Cînd a ajuns zmeul la ea, s-a pus şi roade, și roade 
și roade la ea, taie și cu paloșul pînă cînd o trecu. 

— Ei! zice — mai avem decît sîngele. Cu ăla scăpăm noi că nici mult 
nu mai e pînă trecem de hotarul zmeului. Iar zice copilul: 

— Măi! mă arde în spate de nu mai pot! 

— Aruncă sîngele, că nici mult nu mai e pînă la hotarul zmeului. A arun- 
cat batista și s-a făcut un pîrîu de sînge. Cind a ajuns iapa acolo s-a oprit. 
Zice zmeul: 

— Dă-i bătaie, bălano, că trece de hotar și nu mai avem putere asupra lui. 

— Mai dă-i şi tu — zice — că uite, ăsta acum e sîngele tău. 

Cînd a auzit zmeul că e sîngele lui, de ciudă a crăpat. 

Cînd auzi copilul: 

— Măi zice, auzii o bubuitură> 

— Măi zice, zmeul crăpă. Și acum sîntem liberi. De aci înainte i-a dat 
drumul și mînă și mînă pînă au dat de livezi mîndre, pline de flori și miresme 
— calul zice: 

— E! mă copile eu rămîn aci. Tu să ştii că aci în comuna vecină este o 
împărăție mare. 

Tu te duci, ia de la mine căpăstrul ăsta, te bagi slugă la împărat. El are 
trei fete. Tu să nu pui ochii, nici pe-a mare, nici pe-a mijlocie și numai pe a 
mică. Cînd vei avea nevoie de mine să scuturi căpăstrul, că eu sînt lingă tine. 

— Binee ! 

Luă copilul căpăstrul și plecă. Se duse în sat acolo, cine are nevoie 
de o slugă? 

— Cine să aibă decît împăratul, ziseră oamenii. 

Se duse el, se înfățișă împăratului și-l rugă să-i fie slugă. 

Împăratul îi zise: 

— Măi băiete, aș avea nevoie de slugă și n-aş avea nevoie, da, zice: te 
bag la grădina de flori că am un grădinar bătrîn și ar fi timpul să-l schimbăm 
ŞI să rămii tu. 

— Bine, împărate. Unde e nevoie, acolo intru și eu. 

Se duce la grădinar să-l pună la lucru. 

— Bine ! mă copile, zice grădinarul, rămii aci cu mine, te învăţ aci un an, 
doi şi pe urmă eu plec și tu ai să rămii în locul meu să îngrijeşti de grădina 
împăratului. 

Eee ! stătu el un an de zile, se arăta un băiat destoinic, priceput şi mergea 
de minune că era o mîndrețe. Se duce bătrinul grădinar la împărat și-i spune: 

— Mărite împărate, sînt bătrîn, nu mai pot, ar fi bine să mă lăsaţi să 
plec că băiatul care mi l-aţi dat la grădină este foarte priceput, lucrează bine 
și grădina este o frumusețe cum n-a mai fost niciodată. Dacă vreţi să o vedeţi ! 

— Bine! Nu e nevoie să merg să o văd. Să meargă fetele. 

S-au dus fetele, s-au uitat şi niciodată n-au văzut grădina mai frumoasă 
ca acum, plină cu fel de fel de flori ce nu le mai văzuseră. Spuseră tatălui lor 
de minunăţiile de flori din grădină şi cerură ca băiatul să fie mai departe grădinar, 

Fu chemat la împărat și-i zise: 

— Bine tu rămii de azi înainte grădinar. 

— Bine, împărate ! 

Stătu el cît stătu, un an, doi, în care timp în fiecare duminecă împăratul 
se ducea la biserică. La un timp, cînd îi veni lui odată bine. 

— Măi, zice, copilul da tot stînd eu pe aci calul meu și-o aduce aminte 
de mine ori ba? Scutură căpăstrul, într-o duminică pe cînd era împăratul la 
biserică, veni calul, lepădă beşica din cap, rămase cu părul lui de aur, sare pe 
cal și face grădina toată praf. În timpul ăsta, împăratul lăsa cîte o fată în fiecare 
zi acasă. Fata mică rămasese acasă. Cum face el, cum nu face că fata cea mică 
îl vede. 

— Măi! cine să fie ăsta şi ce e cu el? 

Nu zise nimica, se uită bine la el, cum face grădina praf, apoi cum îi dă 
drumul calului. Cînd vine împăratul de la biserică, trece prin grădină și cînd 
se uită, o vede făcută praf. 

— Măăă! da ce e aici? 

— Împărate, a venit o herghelie de cai și degeaba m-am ţinut la ei că 
mi-au făcut-o praf. Şi mi-au rupt și straiele de pe mine ! Erau să mă şi omoare. 

— Măi se poate? 

Fata cea mică era pe acolo pe-aproape și zice: 

— Da, tată și eu văzui, veni toată herghelia, și ce făcuuu! prăpădul 
lui Dumnezeu, era să-l omoare, săracul ! 

— iii! potopul împărate, da dregem noi altă dată, punem iar alte flori, 
să facem o grădină tot mai frumoasă de cum a fost. Ei, acum fetei celei mici 

îi intră la inimă, grădinarul. Gîndi ea că aici nu e curat. Că nu e un om de 
rînd, dar nu spuse nimănui și nici la surorile ei şi-şi zise: 

— Mă ăsta de face lucrul ăsta nu-i om prost. 

Cînd făcu el grădina și mai frumoasă, în fiecare dimineaţă, ducea la cele 
trei fete, trei buchete de flori. 

El se uită la fetele împăratului şi zise: 

— Mä! asta mare s-a trecut, asta mijlocie e numai bună de măritat și 
asta mică e ca gingia. 

Face el trei buchete de flori, una trecută, una gata să treacă şi una numai 
îmbobocită: Le duce şi le dă fetelor; pe a trecută, o dă la a mare, pe a care e gata 
să treacă o dă la a mijlocie şi a mai frumoasă o dă celei mai mici. Cînd văd 
treaba asta fetele mai mari, că dă ăleia mai mici florile mai mîndre le iau și 
dau fuga la tatăl lor și-i spune: 

— Uite ce mi-a adus grădinarul ăsta. 

— Ce v-a adus? 

— Uite ce floare mi-a adus mie, spune a mare, cea mijlocie spune: 

— Uite! ce flori mi-a adus mie. 

A mică spune şi ea: 

— Tată, uite ce flori mi-a adus mie. 

— Ei, cu omul ăsta nu e lucru bun, zice împăratul. 

— Ia chemaţi-l încoace la mine. Trimite după el şi-l aduc în fata 
împăratului. 

— Mă omule, ce flori ai adus în dimineața asta la fetele mele. Uite, asta 
e trecută, asta e gata să treacă şi asta abia începe. 

— Împărate să-mi fie cu iertare. Eu am adus florile aşa cum sînt fetele. 
A mare e cam trecută, a mijlocie e gata să treacă şi asta mică e gata îmbobocită 
și eu aşa le-am adus florile. 

Cind aude împăratul zice: 

— Eiji ! şi asta e o idee bună a omului ăsta. Înseamnă că eu am întârziat 
cu fetele mele şi ele s-au ajuns că n-au să se mai mărite! Eu am să dau sfoară 
în țară că-mi mărit fetele. N-a mai trecut mult și împăratul aşa a făcut, a dat 
sfoară în ţară că își mărită fetele. Dar cum? Să se strîngă toți feciorii, care 
vreau să se însoare și fetele să-și aleagă pe cine vrea. Au venit mulţi feciori 
şi s-au sfătuit cum să facă. Să dea fetelor cîte un măr în mînă și zice: 

— Fetele le punem sus, şi care fată i-o place de băiat să dea cu mărul în el. 

Fetele şi-au luat cîte un măr, s-au urcat în foișor și prin faţa lor treceau 
în rînd, feciorii. A mare își alese unul, mai mare, mai frumos, aşa cum i-a 
plăcut, a mijlocie şi-alese şi ea altul. A mică cum sta cu mărul în mînă, trecură 
toți feciorii și nu alese nici unul. 

— Mă tată, tu nu aleseşi nici unul? 

— Tată, nu trecu al meu. 

— Păi unde e al tău? 

— Păi, dacă mie nu-mi place nici unul. 

— Ehei ! mă cu asta avem bucluc. Să mai treacă o dată. 

— Tată, nu trecură toți! 

— Cum nu trecură toți? 

— Să treacă şi din curte. 

Ei, atunci împăratul zice: 

— Toată curtea să treacă prin naintea fetii. 

Numai că ea mai era sus. 

Trecea toată curtea, văcar, porcar, treacă şi grădinarul. El n-avea căciula 
decît beşica aia în cap. Trece și el pe acolo ghebejit. Fata pac! cu mărul în 
cap la grădinar. 

— Au! capu, au capu. 

— Ce-ai făcut mă, întrebă împăratul, tu ai greşit. 

— Tată, n-am greşit. De ăsta-mi place. 

— Nu se poate, zice împăratul. Îi dă alt măr și zice: 

— Să mai treacă o dată toată lumea. Mai trece o dată şi iar îl pocnește 
cu mărul în cap. 

— Nu se poate, să mai treacă o dată. A treia oară iar trece grădinarul 
și iar îl pocnește cu mărul în cap. 

— Al tău să fie, zice împăratul, şi ieşi cu el afară din împărăţia mea. 
Să te duci unde oi vedea cu ochii. La mine n-ai ce mai căuta. Mă făcuși aci 
de rușine cu cea mai cebăluită slugă, cu chelu, n-are nici un fir de păr pe cap. 
Își ia bărbatul şi pleacă. Îi ştia ea rostul lui. Unde să ducă, unde să ducă, dă 
într-o margine a împărăției. În marginea împărăției intră şi ea acolo într-un 
bordei. Cum intră, ce amar găseşte în bordei, mai nimic. Dă cu deștiu pe pereţi 
şi-i face de aur, se umple bordeiul cu tot ce trebuie numai și numai de aur. 
Pe afară rămîne tot un bordei prăpădit. Făcură surorile ei nuntă împărătească, 
fără ca pe ei să-i bage în seamă, fără ca să poată da pe acolo, că nu i-ar fi 
primit nimeni. 

— Stai pe pace, zise el către nevasta lui, vedem noi ce facem. Nu trecu 
mult după asta și un împărat vecin plecă cu război împotriva tatălui său, că 
de ce n-a dat fetele după feciorii lui. Împăratul își strînse oastea, veniră și cei 
doi gineri cu oastea lor. Atunci zise băiatul către nevasta lui: 

— MĂ, lasă-mă să mă duc şi eu. 

Ea zice: 

— Mă, tu nu te duci! 

El zice: 

— Mă, lasă-mă să mă duc și eu, că dacă nu sînt eu acolo să știi că-l 
biruie. Încălecă şi el pe un măgar și se ia după ei. Merge ce merge călare pe 
măgar, pînă ajunge la o mlaştină și se nămolește cu măgar cu tot. Trece oastea 
pe lingă el. Îl arată împăratului zicînd: 

— Împărate ! uite ginerele ! 

— Lasă, nu mai spuneți de el, lăsaţi-l aci. Trec ei înainte, se duc vitejii. 
După ce trec, el scutură friul, și măgarul se preface în calul lui năzdrăvan, 
lapădă el beşica din cap; încalecă pe calul lui, și zboară ca vîntul pînă acolo. 
Acolo era în toiul luptei. Intră și el în luptă aproape de împărat cînd gata unul 
era să-i taie capul, el iute pune mîna şi-l taie pe el la deşti. Împăratul, cînd 
vede cine l-a scăpat și e tăiat la dești, scoate iute batista și-l leagă. Împăratul 
crede că-i un înger care i-a sărit într-ajutor. I-a biruit pe dușmani şi au 
plecat înapoi. Băiatul a dat pe altă parte, a venit și iar s-a înămolit tot acolo 
cu măgarul. 

— MĂ, ăsta tot aci este, zise împăratul, cât dinspre partea lui, dacă Dum- 
nezeu nu ne trimetea îngerul pe toți ne omora și mie îmi lua gitul. 

Jasă şi el din nămolul ăla şi se duce la bordeiul lui. 

Ei, nu mai trece mult şi împărătesei i se face dor și ei de fie-sa. S-ar duce 
pe la ea și nu s-ar duce, şi frică-i era de împărat şi rușine îi era și rău îi 
părea. Pînă la urmă se duce. Cînd ajunge la bordei, o cheamă afară s-o vadă. 
Fata zice: 

— Mamă, vină înăuntru. 

— Nu intru în bordeiul tău, zice mama. 

— Mamă, numai pînă la ușă vină. 

— Nu intru, vină să te văd, să vorbesc cu tine. 

— Vină, mamă încoace, pînă la ușă. 

Face ea doi pași și intră la ușă. Cînd să intre înăuntru, numai aur peste tot. 

— Mă, da ce e aci la tine? 

— Tu nu vezi ce e, mamă? 

— Păi cine a făcut astea? 

— Păi chelu ăla. 

— De unde are el putere să facă tot în aur? 

— Iaca! de unde! Fl are și capul de aur și dești de aur, de argint și 
de aramă. 


— Nu se poate. 


— Ba e adevărat, mamă. 

Cînd aude împărăteasa, intră la grijă. 

— Mă, cum se poate că eu n-am lucruri de astea în împărăția mea și 
nici n-am văzut la nimeni. Se întoarce împărăteasa acasă și vrea să-i spună 
împăratului, frică îi era, să nu-i spunăăăă, sta cu gîndul acolo. La o petrecere 
mare, cînd împăratul se veselea cu cei doi gineri ai lui, împărăteasa îi zice: 

— Mă omule, dar n-ar fi bine, dacă ar fi şi fata noastră a mică aci? 

— Unde să vină aia ca să ne facă de rușine, zice împăratul. 

— Ea să vină, el nu! 

— Mă omule! ar fi bine să vină și el! 

— Nici cum n-are ce căta el aci, nu merită să stea la masă cu noi. 

— Şi ea e fata noastră și el e ginerele nostru și pe urmă nici nu știi bine 
cine e el? 

— Bine ! Să vină numai fata ! Se duce împărăteasa și trimete după fată 
să vină la petrecere. Fata îi trimite vorbă prin slujitori şi zice: 

— Eu nu pot să viu fără bărbatu-meu, că și el este cineva și e mai viteaz 
și decît tata și decît cumnații mei care țin pe surorile mele. 

— Păi cum? 

— Jaca aşa, spuneţi-i lui tata așa cum vă spun eu. Războiul nu l-au 
terminat ei și n-au fost ei învingători și a fost bărbatu-meu. Mă îngerul care 
a venit şi a omorît toată oastea aia, și i s-a tăiat un deget cînd l-a apărat pe 
tata de nu i-a tăiat gâtul, bărbatul meu a fost. 

— Cum a fost el cînd noi l-am lăsat împotmolit cu măgaru-n baltă la un 
pod și cînd ne-am întors, l-am găsit tot acolo. Ăla a fost un înger trimes de la 
Dumnezeu. Merg slujitorii şi spun împăratului toată tărășenia. Cînd aude 
împăratul toate astea le zice: 

— Mergeţi și spuneţi-i să vină încoace și dacă el se face așa cum a venit 
în război, îl ţin. Se duc slujitorii înapoi și-i spun: 

— Uite, mă: cum e vorba, împăratul spune, că dacă te faci așa cum ai 
fost în război și dacă îi arăţi batista care ţi-a dat-o el cînd te-ai legat la dește, 
înseamnă că ai fost tu. 

Băiatul le zice: 

— Duceți-vă de îndată înapoi că eu vă ajung. 

A ieşit el afară, a scuturat de căpăstru și a venit calul și-a lepădat haina 
de pe el, și-a lăsat pletele de aur pe spate, a luat sabia, a încălecat pe cal, a 

zburat drept la împărat cu nevastă cu tot. Cind l-a văzut împăratul, i se 
făcu frică şi zice: 

— Mă, cine e ăsta? Ăsta e tot ăla care l-am văzut, îngerul. 

El a coborit de pe cal cu nevasta și zise: 

— Să trăieşti, înălțate împărate. Eu sînt ginerele dumitale ăl mic și 
fata a mică. 

— Mă, fata da ! dar tu cine ești? că te-am văzut cînd am fost în război 
cu împăratul vecin. 

— Eu sînt, împărate, ginerele d-tale. 

— Păi cu ce dovedeşti? 

— Batista asta o cunoşti, împărate? 

— Păi asta ar cam fi batista care ţi-am dat-o eu. 

— Asta este, împărate, și eu sînt ăla care te-am scăpat de la moarte. 

— Și acum ce e de făcut? zice împăratul. 

— Păi uite ce e de făcut! Să ne măsurăm puterile. Dacă ginerii ăștia 
ai dumitale va avea puterea pe care o am eu, va face ce fac eu să fie ei moșteni- 
torii tronului, dacă nu să plece de unde au venit și rămîn eu împărat în locul 
d-tale. S-a uitat şi el la gineri și ginerii la el și impăratul zice: 

— Păi cum să vă măsuraţi puterile? 

— Uite, eu încalec pe calul meu, şi ei să-şi dea drumul după mine şi să 
se ție după mine. Dacă m-o întrece rămîn ei, nu m-o întrece, să nu mai aibă 
nici o pretenţie la tron. 

— Bine! a zis împăratul ! 

A ieșit afară, a încălecat pe cal, au încălecat și ei pe caii lor. Al lui era 
năzdrăvan. Cînd au pornit, al lui vânt | Ai lor, dă-i pe aci, dă-i pe dincolo, ce 

să-l mai ajungă. La un timp s-au întors înapoi și au zis: 

— Cu omul ăsta nu ne putem măsura, se duse de nu-l mai văzurăm. 
N-au apucat să isprăvească vorba bine, că a şi fost înapoi. 

— Ce făcurăţi mă cumnați, de ce nu vă ţinurăţi după mine? 

— Păi nici nu te mai văzurăm ! 

— Şi atunci ce e de făcut? 

— Păi noi nu mai avem pretenție la tron și rămii tu moștenitorul tronului. 

Și așa a fost. S-a făcut apoi o nuntă mare la care au fost chemaţi și părin- 
ţii lui, după care se află că el este fiu de împărat. A fost mare bucurie cînd părin- 
ţii lui îşi găsiră fiul și calul năzdrăvan. S-a făcut împărat a două împărăţii, a 
trăit în pace şi cu cumnaţii lui și poate că mai trăiesc şi azi, dacă n-or fi murit ! 

Și încălicai o şea și vă spusei povestea așa, și mai încălecai o mătrăgună 
și vă spusei o mare și gogonată minciună. 


POVESTEA LUI PIPĂRUȘ PĂTRU 


Trăia odată un bărbat și o femeie și aveau un băiat. După un timpa 
murit tatăl. După moartea tatălui, femeia s-a măritat și a luat un alt tată la 
băiat. După ce s-a măritat, omul ăla a vrut să omoare pe băiat ca să scape de 
el şi a zis către femeia lui: 

— Femeie, eu nu pot să sufăr copilul tău pe lingă casă şi eu am să-l omor. 

Femeia fu și ea de părere ca să omoare copilul. Vorbele astea le spuneau 
noaptea în șoaptă pe cînd dormea copilul. Pe cînd ei vorbeau, el încă nu ador- 
mise, după cum crezuseră şi auzise tot ce vorbise tatăl său vitreg. După ce 
adormi a visat că dacă maică-sa îi va da un fir de păr din conciu ei cu ce 
să-și poată face o pușcă cu care să meargă la vînătoare şi numai așa va fi 
bine de el. Dimineaţa, cînd s-a sculat, a rugat-o pe mama lui zicînd: 

— Măicuţă ! te rog să fii bună și să-mi dai un fir de păr din conciul 
matale. 

Atunci măicuța sa i l-a dat. El l-a pus la umăr la mîna stîngă și s-a 
rugat aşa: 

— Doamne Dumnezeule ! fă-mi și mie o pușcă din firuțu ăsta de păr 
de la măicuța mea. Atunci Dumnezeu i-a făcut pușcă. Dacă i-a făcut puşcă 
a doua zi a şi plecat la vînătoare. În drumul lui i-a ieșit un iepure în cale. Și 
dacă i-a ieșit iepurele el a spus: 

— Stai că te-mpușc! că el nu știa mai mult decît atît. 

Atunci iepurele l-a zis: 

— Nu mă împușca, Pipăruș, te rog frumos, că am să-ți dau un pui de-al 
meu, și care-ţi va fi de mare folos. 

— Bine ! a zis băiatul, să mi-l aduci la mine acasă. Dacă nu, cu viață 
nu mai scapi. A doua zi de dimineață, iepurele i-a adus puiul acasă. El a Tuat 
puiul și acesta s-a luat după el ca un căţeluș.  * 

În zilele următoare a plecat iar la vînătoare, lăsînd puiul de iepure acasă. 
Dacă a plecat la vînătoare, s-a întîlnit cu o vulpe. Cind văzu vulpea îi zise: 

— Stai, vulpe; nu mușca, dacă muști eu te împușc și ai să rămii fără 
viaţă. Vulpea speriată îi răspunse: 

— Nu mă împușca, voinice, că am să-ţi dau un pui de-al meu, că așa 
pui frumoși am eu, roșii şi vărgați, cum n-ai mai văzut sub soare. A doua zi, 
dis- de-dimineaţă, vulpea i-a adus puiul, așa cum se învoise. Pînă atunci el 
nu avea nici un cîine afară decît puiul de iepure și puiul de vulpe care se luau 
după el cînd pleca la vînătoare. 

A doua zi, a plecat din nou la vînătoare, lăsînd acasă cei doi pui care 
creşteau văzînd cu ochii. Era bucuros că acum avea un pui de iepure şi un pui 
de vulpe cu care se juca, așa cum se joacă copiii. 

Plecînd la vinătoare, în cale se întîlni cu un lup și-i spuse: 

— Stăi, lupule, că eu am să te împușc. 

Atunci lupul îi zise: 

— Te rog nu mă împușca, că am să-ţi aduc un pui de-al meu, care o 
să-ți fie de mare folos și o să crească şi el pe lîngă puiul de iepure și de vulpe. 

Auzise lupul că el avea un iepure și o vulpe. 

— Bineee, a zis băiatul, să mi-l aduci la mine-acasă, miine la crăpatul 
zorilor. 

Și a doua zi lupul îi aduse puiul. 

I-a lăsat pe toţi trei acasă și a plecat iar la vînătoare și cînd a plecat, 
s-a întîlnit cu cumătrul urs în cale şi îi spune şi lui: 

— Stai, cumetre urs, dacă nu stai am să te împuşc și ai să vezi ce blană 
frumoasă am să fac maicuții mele din blana ta! 

Ursul s-a oprit şi i-a zis: 

— Te rog, voinice, nu mă împușca, că am să-ți dau un pui de-al meu 
şi o să-ţi fie la timpurile grele de mare ajutor. Fără de el cîinii ceilalți ai tăi 
n-au să poată face mare ispravă. 

Zis şi făcut, a primit puiul de urs și a mers mai departe. 

Tatăl său vitreg nu vedea cu ochi buni lighioanele astea care se gudurau 
pe lingă băiat și-l păzeau, așa că le puse gînd rău să le omoare. Aşteptă timpul 
să plece băiatul la vinătoare, ca să le închidă în coteţ și să le puie o piatră mare 
la ușă, să le facă de petrecanie. 

În același timp voia să-l omoare şi pe băiat, dar nu ştia cum? Își aduse 
aminte că într-o pădure trăiau niște căpcăuni cu două coarne în cap şi la pi- 
cioare cu copite de cai. Merse la ei și se înţelese cum să omoare pe băiat. 

Căpcăunii se învoiră, după ce aflară că vînează băiatul cu ciinii lui. 

Tatăl cel vitreg le spuse pe unde și că are un iepure, o vulpe, un lup 
și un urs care-l apără. Atunci căpcăunii îi spuseră să-i închidă în coteţ și să 
le pună o piatră grea la ușă. Ca de obicei băiatul plecă iar la viînătoare în pădure 
lăsîndu-și chiar atunci cîinii acasă. Mergînd el prin pădure se întîlni cu căp- 
căunii. Ei îl văzură şi-i ziseră: 

— Stai că te miîncăm! 

Atunci băiatul le răspunse: 

— Lăsaţi-mă numai un pic să mă urc în copacul ăsta şi să-mi cînt un 
cintecel să mă audă vintul, ca să-l audă măicuța mea că este cel din urmă 
cîntec al meu pe care îl mai cînt. Ei se învoiră şi-l lăsară de se urcă în copac 
și începu să strige către ciinii săi. 

Botezase pe iepure și pe vulpe, ușureii vîntului; iar pe lup și urs, greii 
pămîntului. 

Puse mîna la gură și strigă pe aripa vîntului: 

Uiu-iu-iu, uiu-iu-iu, na-na, 
Uşureii vîntului 

Şi greii pămîntului !. 

Săriți de mă scăpați 
Căpcăunii să-i mîncați ! 

— Dă-te jos acum să te mîncăm, ziseră căpcăunii. 

El se desculță de opinci, le aruncă căpcăunilor, iar aceștia le roaseră 
într-o clipită. Tatăl viterg închisese cîinii în cotețp și le pusese o piatră grea 
la ușă. 

Iepurele care auzi chemarea stăpînului zise: 

— I-auziţi, că ne strigă stăpînul că e la mare primejdie. Vulpea care 
era lîngă iepure îi lipi o labă peste ureche și zise: 

— Taci, urechilă și lasă-mă să dorm că n-ai auzit bine! 

După ce căpcăunii, mincară opincile îi porunciră să se dea jos să-l mănince. 
Atunci băiatul se dezbrăcă de haine și le aruncă căpcăunilor, care într-o clipită le 
făcură făriîmiţă şi le înghițiră. 

El în timpul ăsta strigă din nou! 

— Uiu-iu-iu, uiu-iu-iu, na-na |! 
Ușureii vîntului, 

Și greii pămîntului. 

Veniţi de mă scăpaţi 

Căpcăunii să-i mîncaţi. 

Atunci auzi și vulpea şi zise: 

— Ne strigă stăpînul fraţilor, dar lupul care era lîngă vulpe îi trînti 
o labă, spunînd că îi strică somnul și că n-a auzit bine. După ce căpcăunii 
miîncară și hainele, ziseră băiatului: 

— Dă-te jos să te mîncăm, că nu mai avem răbdare. 

Băiatul, nemaiaviînd ce să le dea, își tăie o bucată de pulpă de la piciorul 

drept și le-o aruncă căpcăunilor zicînd: 
— Uiu-iu-iu, uiu-iu-iu ! 
Uşureii vîntului 
Şi greii pămîntului. 
Veniți de mă scăpați 
Căpcăunii să-i mîncați |! 

Atunci auzi şi lupul zicîndu-le: 

— Auziți că ne strigă stăpînul, hai la el, dar ursul care era lingă lup, 
îi trînti o labă de-l ameți că nu-l lasă să doarmă. Căpcăunii acum porunciră 
băiatului: 

— Acum dă-te jos să te mîncăm că așa ne fu învoiala. 

Băiatul își tăie şi pulpa de la piciorul stîng și le-o aruncă căpcăunilor 
şi strigă din nou: 

— Uiu-iu-iu, uiu-iu-iu |! 
Uşureii vîntului 

Și greii pămîntului. 
Veniţi de mă scăpaţi 
Căpcăunii să-i mincaţi ! 

Atunci auzi ursul, sări din birlog şi zise: 

— Într-adevăr ne strigă stăpînul. Fuga după mine. 

Iepurele nu se lăsă și se repezi în ușă cu capul, dar își jupui pielea din 
cap şi ușa nici nu se mișcă... Se aruncă și vulpea și păţi şi ea la fel. Cînd 
se repezi lupul, uşa abia se clătină. Acum veni și rîndul ursului și cînd se repezi 
aruncă şi uşă și piatră de nu se mai văzură de-a rostogolul. Apoi o luară la 
goană spre pădure la stăpiînul lor. Cind ajunseră, căpcăunii se suiau în copac 
să-l mănînce. Cînd văzură căpcăunii cîinii lui Pipăruş Petru, se prefăcură 
într-o rădăcină. Pipăruș Pătru zise cîinilor: 

— Roadeţi rădăcinile astea că sînt căpcăunii care au vrut să mă măniînce. 
Ciinii roaseră toate rădăcinile, el se dete jos din copac și împreună plecară 
acasă și-l mîncară și pe tatăl său cel vitreg și răutăcios. 

Și de aci înainte Pipăruș Pătru trăi pe ţară-n pace, că n-are nima ce-i face, 


CERBUL FERMECAT 


Avut-a odinioară un bărbat şi c-o muiere mulți feciori și fete. Bărbatu 
era leneș și nu sîrbea la țarină ca toată lumea, în schimb, se ducea la vînătoare, 
cum se duce miîţa la gaura șocîților și nicicînd nu se plictisește. Omul ăsta 
de rău ce era, nici carne pe el nu avea. În casă toți îi tremurau de frică. Aduse 
într-o zi un iepure şi-i porunci la muiere să-l frigă. Muierea îl fripse în tipsie 
așa cum se cuvine. Dar feciorii erau mulți. Venea unul, venea altul și cereau: 

— Mumă, dă-mi şi mie carne că mi-e foame |! Și așa, lua unul, lua altul 
şi iepurele se găta. Cînd a văzut că nu mai este carne, ce să facă de frică să 
n-o omoare bărbatul cel rău și veninos ca un șarpe? Să-și taie sînul și să-l 
puie-n oală la fiert. 

Veni bărbatul flămînd și fără vînat de la pădure: 

— Gata, muiere, mincarea? 

— Gata ! 

— Vino să mincăm |! 

— Mănincă tu că eu sînt cisnovită şi nu mă simt bine. 

El scoase din oală, puse-n blid și mîncă. Deodată i se păru că mănîncă 
carne dulce şi-o întrebă pe muiere: 

— Da ce carne-i asta? 

— Di iepure, îi răspunse femeia ! 

Dar feciorii mai mici n-au de lucru și-i spun că muma lor de frică și-a 
tăiat sinii ca să aibă el ce mînca. 

Atunci el zise: 

— Așa-i dulce carnea di om? 

— Eu nu știu, i-a răspuns muierea. După asta, ce-i mai trăsni prin minte: 
să se-nveţe la carne de om. 

— Muiere, noi avem prea mulţi copii. Hai să punem un ficior, să-l 
arănim, să-l junghiem și să-l mîncăm. Aşa ziseră, aşa făcură. O luară pe fată 
şi o închiseră într-o cocină şi cătară s-o îngrașe. Feciorul mai mic răminea 
tot flămînd, se tot ducea pe lingă fereastră la soru-sa de-i cerea mîncare: 

— Dă-mi, soro, mîncare că-ţi spun de ce ești închisă-n cocină. 

— Da, îţi dau, spune di ce? 

— Pe tine te arănesc ca să te înjunghie de Crăciun. Fata cînd auzi se 
înfioră și se gîndi ce să facă? 

— Frăţiorule scump, tu ascultă de mine ! Mergi, caută o piatră de ascuţit 
brice, şi un brici, apoi vino mîine dimineaţă cu ele la mine să-mi deschizi 
și amîndoi să fugim de aici. Frate-său, o ascultă și așa făcu. 

Dis-de-dimineaţă, pînă nu se sculă tată-su și mumă-sa, cei doi copii 
fugiră. Părinţii, cînd în vărsatul zorilor, văd că nu e fata și nu-i feciorul. Speriat, 
tatăl, plecă prin vecini întrebînd: 

— N-aţi văzut ficiorii noştri? 

— N-am văzut, au răspuns vecinii. 

Merse el mai departe într-un cătun, alergînd după ei cu muierea și cineva 
le spuse că s-au dus încolo pe drumul de cară, copiii. Atunci alergară după 
ei într-acolo. Copiii fugeau, da și ei fugeau după copii, pînă se apropiară de 
urmele lor. 

Fata văzînd că o să-i prindă, îl rugă pe frate-su: 

— Tu frate, aruncă cheptaru. Și se făcură niște rugi mari încluceaţi. 
Cînd ajunseră părinţii se încurcară şi se zgîriară în rugi pînă ce își rupseră 
cămășile și pielea și-o făcură mii de înțepături, cu răni sîngerate, însă 
de copii nu se lăsau și totuna după ei, după ei, gata-gata să-i prindă. 

Cînd se văzură copiii iar la spatele lor cu părinţii turbaţi de mînie, să-i 
piardă și să-i omoare, aruncară cutea și se făcură în urma lor mici plăci care 
smicîiau. 

Atunci copiii o luară pe un drum și mai lung şi se îndepărtară mult 
de primejdie. Dar tată-său şi mumă-sa după ei, ca ogarul după iepure, cît 
pe aci iar să-i prindă din urmă. Cînd văzură ei că sînt pe urmele lor, aruncară 
briciul și se făcură în urma lor niște cuțite cu tăișurile-n sus ascuţite de-și 
tăiară părinţii picioarele şi căzură leșinaţi peste cîmpia pe care crescuseră cuţitele 
ca iarba. Copiii fugiră, fugiră, pină ce ajunseră într-o pădure și se opriră os- 
teniți lîngă un izvor. 

— Eu o să beau apă din izvorul ăsta, zise sora. 

— Ba eu am să beau apă din urma cerbului. 

— Ba să nu bei, că cine bea apă din urma cerbului se preface în cerb 
și ce mă fac eu fără de tine în pustietatea asta. 

— Ba am să beau și ce-o fi, o fi! 

Și cum bău, se dădu peste cap şi se prefăcu într-un cerb mare cu coarnele 
cît prăjinile, noduroase și stoloase. Fata cînd văzu cerbul începu să plingă 
și să suspine în zadar. 

Întristată şi amărîtă în pădure cu alele sălbatice o porni încotro zări 
o lumină cătră un mic cătun de oameni. 

Cînd acolo se opri la o ceşmea, înnoptînd aci de frică. Ce să facă să n-o 
mince lupii și urșii care mișunau primprejur, să se suie în plopul de lingă 
fîntină. Tocmai atunci trecea pe acolo feciorul împăratului să-și adape calul. 
Cum ajunse calul la ceșmea se sperie, iar împăratul nu pricepea pentru ce? 
Cînd se zăuită în vîrful plopului, zări o fată frumoasă ca o zînă din povești. 
Atunci îi porunci: 

— Fată, dă-te jos ! În schimb fata nu se mișca de loc și nici nu-i răspundea 
nimic. Văzînd el atîta nesupunere se duse la palatele sale, puse doi oameni 
cu baltiile ca să taie plopul şi pe fată s-o doboare jos. Oamenii tăiară, tăiară, 
pînă se-nnoptă, căci plopul fiind gros nu pridideau cu tăiatul. Așa plecară 
ei acasă la împăratul și-i spuseră că mai este de tăiat încă un neac şi cade plopul 
mîine dimineaţă. Noaptea, se duse cerbul la plop și linse, linse pînă ce se 
făcu plopul și mai gros, iar tăietura se vindecă ca și cînd nicicînd n-ar fi fost 
înfiptă securea în trunchiul său. Cînd ajunseră tăietorii și văzură plopul și 
mai mare iar fata rizînd de ei în virf, se speriară și o luară la fugă să-și piardă 
urma să nu-i pedepsească împăratul. 

Potera însă îi prinsă şi iar în dimineaţa următoare merseră să taie plopul. 
Tăiară ei, tăiară și seara mai rămase încă un neac și plopul se prăvălea. Rămase 
ca mîine să mai taie puțin și să-i fie pe plac împăratului. Noaptea veni cerbul 
din nou, linse tăietura şi plopul se vindecă, crescînd și mai mare. Cînd văzură 
dimineaţa tăietorii se supărară și-i spuseră împăratului că nu e chip de tăiat 
plopul, că ce se taie ziua, noaptea se vindecă la loc, cum se vindecă carnea 
omului, ba şi mai gros se face. Asta e o minune și nicidecum altceva, ziseră 
speriați tăietorii. 

Merse de încercă și împăratul, dar fără nici un folos. Ce să facă de aci 
încolo ? Nu mai știa ce. Îi dete-n gînd că babele pe toate le-ncurcă și le descurcă, 
să se ducă la o vrăjitoare gîrbovită să-l ajute ea dacă voinicii cu puterea lor 
nu sint în stare. Baba se învoi să scoboare zina de fată din plop pentru un mic 
bacșiș. Luă de acasă podnița pentru copt pîine și făcu focul la tulpina plopului. 
După ce se încintă vatra, frămîntă pîinea și o puse pe vatră să se coacă, gata 
să puie peste ea podniţa. Baba cum era de felul ei vicleană, în loc să puie podnița 
cum se cuvine, o așeză pe dos încît nu acoperea turta de piine. Fata privea 
de sus din plop și se mira de prostia babii, zicîndu-i: 

— Pune, fa muică, ţăstul cu gărd:narul în jos. 

— Cum fa, o întrebă baba. 

— Pune dealtminteri, nu cu apucătorul pe pită. 

— Zău maică nu pricep! Și se prefăcu baba că nu știe să așeze țăstul 
pe pîine. 

Fata văzind-o că este proastă, ca aceea care pune laptele-n oală dar 
întinge pe dinafară, nu mai avea răbdare s-o înveţe, cobori încet jos din virful 
plopului și așeză ea podnița peste azimă. 

— Așa, muică, se coace pîinea, dar se vede că prostia din născare, lecuire 
n-are. Baba rise de bucurie, iar împăratul cu oştirea sa ieşi din pădure, prinse 
fata şi-i dădu o bacica de bucurie. 

— Tu ai să fii soția mea, să mergi cu mine să facem nuntă împărătească. 
O luă călare pe calul său alb înaripat şi zbură ca gîndul la palatele de marmură 
unde-l aşeptau nuntaşii. Și se făcu o nuntă mare cum numai fețele împără- 
eşti au știut s-o facă. 

Cînd veni noaptea cerbul fermecat s-o vadă pe soru-sa în plop, sora ia-o 
de unde nu-i. O apucă el după urme și ajunse la poarta împăratului. Se repezi 
cu coarnele în poarta cea mare şi o rupse. Dimineaţa, cînd se sculă împăratul, 
găsi poarta frîntă şi nu ştia de cine. Chemă maistori şi o dreseră la loc. Sara 
închise poarta şi se culcară. Cerbul veni din nou și frinse poarta. Dimineaţa, 
împăratul iar găsi poarta ruptă. Supărat, porunci să se ungă poarta cu smoală 
și să se lipească de poartă răufăcătorii care fărimă noaptea poarta. Cînd veni 
cerbul și lovi cu coarnele în poarta împăratului, i se lipiră de smoală și rămase 
cu capul lipit de poartă pînă la revărsatul zorilor. Împăratul, cum se sculă, 
găsi cerbul cu coarnele lipite de poartă. Îl prinse şi-l înjunghie fără să ştie 
împărăteasa. Cînd văzu ea cerbul mort, plînse amarnic şi pe zi ce trecea, tînjea 
și se ofilea ca o floare. Bucătarii fripseră cerbul, iar oasele le aruncară în gră- 
dină. Toți mîncară din carnea cerbului numai împărăteasa nu. Din oasele 
aruncate crescu un măr mare și frumos cu merele de aur. Cînd se ducea împă- 
răteasa să culeagă mere, mărul își apleca virful în jos, iar cînd se ducea împăratul 
își înălța crengile şi vîrful şi mai sus. Împăratul se supără, chemă lemnarii, 
îl tăie și-l arse, iar cenuşa o aruncă în grădină și din ea răsări un trandafir 
stolos cu mulți boboci de toate culorile. 

Cînd se ducea împărăteasa în grădină florile se lăsau în jos, iar cînd 
se ducea împăratul florile se lungeau în sus, iar spinii se întindeau de-l înghimpau. 

Împăratul iar se-nvenină de mînie, porunci să se taie trandafirul, iar 
cenușa să fie aruncată în grădină. 

Din cenușă crescu un calapăr frumos, mare și stolos. Cînd se ducea 
la el împărăteasa lăsa florile în jos şi din ele curgeau picături de lacrimi. Fata 
știa că sînt picăturile de la fratele ei şi plingea și ea sărutînd florile de calapăr. 
Cînd venea împăratul să-i miroasă florile, calapărul creștea înalt ca un copac 
și împăratul n-avea ce-i face. Mirat de asemenea întîmplări, într-o zi, o întrebă 
pe soţia sa: 

— Mereu la tine se lasă-n jos mărul de aur, trandafirul și calapărul, iar 
la mine toate se-nalţă. Pe tine toate te iubesc, pe mine toate mă urăsc şi nu 
pricep pentru ce? Atunci împărăteasa-i răspunse: 

— Măria ta, astea nu sînt nici flori, nici meri; sînt sufletul fratelui meu 
prefăcut în cerbul fermecat, pe care tu l-ai înjunghiat făcînd un mare păcat, 
de Dumnezeu neiertat. 


OF! 


A trăit odată un moş care avea nouă copii. Moşul, sărac cum era, s-a 
trudit și pe toţi i-a dat la învăţătură, numai cu unul din ei n-a avut ce face. 
Era tare de cap și nu era bun nici pentru o ceapă degerată. 

Şi-a pus în gind de supărare să scape cumva de el. Să-l ia pe prost de 
mină și să-l ducă-n lum= ca să-i piardă urma. 

Ca să nu-l facă de ris cînd s-a ridica băiețandru și i-a veni de însurat. 
A luat traista cu de-ale gurii și-au plecat în lume. 

A mers mult moșnzagul cu feciorul, pînă ce de osteneală au poposit 
ia o fîntînă să bea apă și să se odihnească. 

S-a așezat unchiașul pe jgheab și s-a pus pe oftat de supărare. În timpul 
ăsta, iată un om necunoscut se iveşte în fața lui, întrebiîndu-l: 

— La ce m-ai chemat, moșule?> 

— Nu te-am chevuaat, omule! 

— De ce ai oftat? 

— Aşa oftez eu, de inimă rea și necaz că uite am plecat cu tontu ăsta 
să-l caut căpătuială ! 

— Bine bine, dar eu am venit fiind chemat pe nume. jPe mine mă cheamă 
Of! Unde te duci cu băiețanul ăsta? 

— Mă duc în lume să i se piardă urma, că e prest și-i tare de cap și nu 
poate învăța ca ceilalți opt feciori ce-i mai am. 

— Moşule, dă-mi mie copilul ucenic, pe un an de zile și dacă nici la 
mine nu învață, atunci poţi să dai cu el peste gard, că niciodată nu va fi în 
stare să prindă de căpățină mai mult decît la mine. 

— Bine omule, fie voia ta, numai să nu mă înșeli! 

— La anul vii pe jgheab, dai de trei ori cu băţu în fintînă și zici de trei 
ori Of! Of! Of! Eu am să te aud și îndată ies din fîntînă şi-ţi aduc copilul 
teafăr precum mi l-ai dat! 

Da moșul a zis: bodeaproste că scăpai de dracu și s-a dus acasă. 

Omul i-a luat copilul, l-a legat la ochi și s-a scufundat cu el în fîntină 
pină în fundul pămîntului. De acolo a pornit cu el pe fundul unei ape mari 
pină ce a dat de casa dracilor. Cum a sosit, nu l-a lăsat pe băiat nici să răsufle 
şi l-a pus la învăţătură. 

Tartorul cel mare îl luă la ispiteală. 

— Cs știi, tu măi băiete, pînă acuma. 

— Păi ştiu şi eu cutare şi cutare trebușoară. 

— Lasă, măi flăcău, nu-l învăța tu pe dracu să tragă cu pușca! Că scot 
eu om din tine de-o să-ți meargă fulgii dacă nu mă asculţi. 

Băiatul ss întristă, văzînd dinții și ghearele înfiorătoare. Apoi îl duse 
în farina diavolilor să-i sădească vie într-o zi și a doua zi s-o și culeagă singur, 

Îi puse-n mînă tîrnăcop, sapă, greblă, cazma şi viţa. 

Băiatul ieşi afară din casa dracilor, se rezimă de un gard şi începu să 
plingă. Fiica tartorelui iadului îl văzu pe sub sprînceană și cum îi plăcu de 
mutra lui, se duse la el întrebindu-l: 

— Ce-i cu tine, măi băiete, de ce plingi? 

— Uite, tată-tu l-a păcălit pe tata și m-a adus aici la talpa iadului ca să-i 
sădesc vie într-o zi şi în alta să i-o coc și culeg. Ori eu nu pot să fac nimic! 
Nici nu mă pricep și nici nu pot! Sus pe pămînt eram vestit în prostie, aici 
cum o să mă descurc eu cu așa nații de tartori înţelepţi? 

— Lasă nu te speria că fac eu în locul tău tot. Numai tu să-mi spui 
cine te ajută. Astăzi mergem şi punem via și miine mergem s-o culegem. 
Zis și făcut. 

A doua zi ia tirna pe mînă și se duse de culege via și-i puse împăratului 
diavolilor struguri timpurii pe masă. 

Se miră diavolul și o-nghiți-n sec. 

— Acum să te prefaci în iepure și să te sui în al nouălea virf de munte, 
ehe, sus de tot și să joci în două labe și cît ai bate din palme să fii după mine, 
altfel te arunc și te fierb în cazanul cu smoală. 

— Am să mă duc, stăpine ! zise el şi iar se porni pe plins. 

Fata iar veni la el, chemă duhurile din fundul mărilor care-l prefăcură 
iepure şi pe toate le isprăvi precum i se poruncise. Mai tirziu l-a pus să se 
prefacă în cîne și să mănince lupii din pădurile dracilor. Iar a plins și iar l-a 
ajutat fiica împăratului. 

Mai la urmă i-a poruncit să se prefacă armăsar și să-i aducă inelul de 
la capul pămîntului, unde o înecase tartorele iadului pe mă-sa pentru că-l 
înşelase. Fata iadului iar i-a venit în ajutor, au călătorit împreună și au adus 
inelul tartorelui. De toate aceste isprăvi s-a mirat dracul, dar n-a avut ce face. 

Odată rămîne el singur acasă și dă într-o sobă de două femei spinzurate. 
Una spinzurată de limbă și alta de picioare. 

O întrebă el pe cea spînzurată de picioare: 

— De ce v-a spinzurat? 

— Fiindcă am sărit multe garduri şi am alergat mult, iar pe ea fiindcă 
a vorbit mult și multe. 

— Și ce-i sînteți voi lui? 

— Muierile lui sîntem amîndouă. Și pe tine are să te spinzure. Uite 
în sobele de dincolo, toate sînt pline de scăfirlii de oameni ! Din ghearele lui 
nici diavolii din baltă nu scapă, damite tu un pămiîntean prost. 

— Şi ce-ar trebui să fac eu ca să scap? 

— Să-i spui că n-ai învăţat nimic și n-ai priceput de la el nimic! 

— Așa am să fac ! Le-a slobozit din spînzurători pe drăcoaice şi s-a făcut 
că nu știe nimic. 

Vine împăratul tartorilor și vrea acum să-l puie la încercare dacă a prins 
ceva într-un an de învățătură. Și-ncepe aşa: 

— E-he, băiatule, acum iar să te mai văd cum îmi pui vie și cum o culegi? 

— Nu ştiu nici s-o pun, nici s-o culeg. 

Dracul cum auzi îl luă la bătaie. 

— Fă-te iepure ! 

— Nu mai pot! Şi iar îl luă la bătaie. 

— Prefă-te în cîine ! 

— Nu știu, stăpîne, nu ştiu! Din nou îl bătu zdravăn. 

— Dacă nu te prefaci în cal, te omor cu bătaia. 

— Omoară-mă, dar nu pot! Îl zvîntă în bătăi şi fiindcă se împlinise 
anul, îl apucă de git și-l dusă la tată-su, pe jghiabul fîntinii auzind Of! de 
trei ori. 

Se ţinu de vorbă, diîndu-i îndărăt copilul, așa cum l-a luat. 

— Moșule, ţine-ţi odrasla că e neam prost şi pune oala-n cap în loc 
s-o puie la foc. Dă-i cu el în birlogul lupilor să scapi de el că e păcat să facă 
umbră pămîntului. 

Plecară ei spre casă mîhniţi, iar tată-su dojenindu-l şi înjurîndu-l. 

Deodată îi zise el lui tată-su: 

— Tată, uite, vezi, se apropie de noi doi vinători. Eu am să mă prefac 
într-un copoi ștrengar, alb cu pete negre, ei o să ceară să vinzi copoiul, 
însă tu să le ceri pe mine 500 lei. Zgarda să nu le-o dai nici în ruptul capului. 
S-apropiară vinătorii și s-au mirat de copoi. 

— Vinzi, moșşule, copoiul? au întrebat ei. 

— Îl vând, taică ! 

— Cit ceri pe el? 

— 500 lei! 

Vinătorii i-au dat pe loc banii și i-au cerut și zgarda. 

— Zgarda n-o dau! 

— Lasă că-l legăm noi şi cu o sfoară! 

Moșul a apucat-o înainte, iar vinătorii de zor s-au afundat în pădure 
după vinat. I-au dat drumul la copoi să prindă iepuri. Iese un iepure, fuge 
iepurele după ta-su, el aleargă, prinde iepurele și i-l dă lui tată-su, apoi se 
preface iar în băiat aşa cum fusese pînă aici. 

În drumul lor trebuiau să treacă pe lîngă cetatea de aur a împăratului. 
Era un oraș mare, bogat şi frumos. Atunci el iarăşi îi zise lui tătine-su: 

— Tată, eu am să mă prefac în armăsar; cînd vom trece prin faţa pala- 
tului, tu să te sui pe mine, împăratul are să mă vadă și i se va lăsa inima la 
mine. Să-i ceri 1000 de lei. Nici în ruptul capului să nu-i dai căpăstrul. Ajun- 
seră la marginea orașului. Tată-său îl ținea de frîu, iar împăratul făcea zimbrii, 
uitindu-se la armăsar. Iese afară împăratul şi-l întreabă: 


— Moşule, de vinzare ţi-e armăsarul ăsta frumos? 

— Nu este, dar pentru un cumpărător de neam ca dumneata este de 
vinzare. 

— Şi cît ceri pe el? 

— O mie de lei! 

— Numai atît? 

— Da, numai atît, însă fără căpăstru! 

— Ba dă-mi și căpăstrele! zise împăratul! 

Un negustor se amestecă prin gloată şi zise: 

— Negustorule, eu îți dau două mii de lei, dacă mi-l vinzi mie. Dacă 
împăratul s-a zgîrcit pentru nimic, se tocmi cu geambașul. 

— Îţi vînd calul pe două mii de lei, dar fără căpăstru. 

— Moşule, îți dau încă pe atît, numai să-mi dai și căpestrele. Îţi dau 
4000 de lei, sînt bani ăștia, nu jucărie.! 

Moșneagul se lăcomi la bani și vîndu și căpestrele. Cui i-ar fi dat în 
gind că geambașul era chiar tartorele iadului, care ieșise pe pămînt să vadă 
ce face flăcăul cel prost. 


Băiatul a simţit numaidecit că dracul este negustorul și la o nebăgare 
de seamă, se zbicește și căpestrele sar peste gard în curtea împăratului. Să 
moară dracul de ciudă. Se văita de burtă și de ficaţi, plinge și oftează, doar 
i-o da împăratul, căpestrele ! Însă nu i le dă de zgârcit ce era. 

În fața palatului din căpestre crescu o floare albă frumoasă, cum nu 
se mai văzuse pe lume. O văzu impăratul și împărăteasa, o mirosiră şi se 
bucurară. 

Geambașul vrea să cumpere floarea cu tot dinadinsul. 

— Mărite împărate, îmi vinzi mie floarea asta? 

— N-o vind! 

— Dau pe ea zece mii de lei, măria-ta! 

Împăratul lacom şi el după bani, ca şi tatăl băiatului, vinde floarea cea 
frumoasă diavolului, îi ia banii şi vrea să plece. 

Cind să se despartă de geambaș, din floare se rupe o frunză și se lipește 

pe cizma împăratului. Dracul, care știa ce este cu frunza se repede s-o ia. 

Împăratul trage piciorul și din frunză iese o dublă de seminte de mei. 
Dracul iar cu gura să adune meiul. 

El se ascunse într-un bob de mei. Se gîndea: dacă mă înghite diavolul 
sint pierdut. Şi tocmai atunci, vede cocoșul seminţele sprînjite şi dintr-o 
lovitură înghite un bob. El pe loc iese din bobul de mei și se preface în vulpe. 

Cocoșul vede vulpea şi fuge. Vulpea aleargă, prinde cocoșul și-l mănîncă. 
Din bobul rămas în cocoș scoate opincile fermecate, se încalță cu ele și pleacă 
în păi de-l procopseşte pe tată-su şi pe toţi frații, cu învăţătura furată de 
a dracu, 


POVESTE DE O MUIERE CU UN OM 


Eria un om cu!o "muiere: avea paişpe copii și toți a trăit, a crescut mari 
Și i-a-nsurat pe toţi. Omul cu muierea mai avea și paişpe nurori şi paișpe nepoți, 
așa că toată nora avea cîte un copil. Toți a trăit bine zdraveni. Da după puţină 
vreme porniră să se îmbolnăvească copiii, care cum să îmbolnăvește din nepoti, 
moare, aşa muriră tof paișpe, după ce muriră nepoţii porni moartea în nurori, 
așa că porniră să sărăcească din pomeni pe cum ie obiciaiu. Muriră nurorli 
toate paişpe. Tot îngropă omul cu muierea, așa porni boala în copiii omului și 
ei muriră toț treișpe, așa că rămasă numai omul cu muierea și un singur copil. 
Aci pe loc se înbolnăveşte muierea la om și în puţine zile muria şi ea. Omul ce 
să facă? Vindu casa cu măidanul, o îngropă, făcu pomana pe obiciaiu nostru. 

Omul lo copilul ce rămasă viu și plecă la odină, drumuind. Omu, el vi- 
sează un vis așa: «să ia copilu să să ducă la mormintu lu Dumnezău, să botează 
din nou copilu, să-i pună alte nume». Mergînd omul cu copilul pe drum în 
pădure să-ntilnește cu un moş în cale. Moşu întreabă pe om, îi zice: «bună 
calea, băiete », și întreabă: «und” te duci băiete cu copilu?» Omul spune la 
moş aşa: «mă duc la mormîntul lu Dumnezău să-i schimb numele copilului 
Că aşa am visat)». 

Moşu spune omului așa: «tu băiete, nu poţi să te duci pînă la mormiîntu 
lu Dumnezău că e rău departe, piste ape mari şi tu n-ai bani să plătești, sărac, 
dar dă-mi mie copilu să-l botez eu». Băiatul spune la moş: «cum să-l dau 
copilu să-l botez, că ieu nu te cunosc, poate m-oi fi vun dușman și nu-ţi dau 
copilu să-l botez)». 

Băiatu luă copilu şi plecă iar la drum la mormintu lu Dumnezău. Mergind 
omu cu copilu la drum pîn păduri pustiniacuri, iară să-ntilnește cu un altu 
moş în cale și iară moșu îi dă bună ziua la băiat. Băiatu mulțămea moșului și 
întrebă moşu pe omul: « unde te duci cu copilul »? Omul spusă că: «am avut 
paișpe copii şi paișpe nurori şi paişpe nepoți, toți a murit, aşa am rămas numai 
eu și copilu ăsta la o odină drumuind, da eu visam așa, să mă duc la mormîntu 
Domnului să schimb numele copilului, barem să trăiască ! » Moşu spusă omului 
aşa: « băiete, nu poț să te duci la mormîntul Domnului că e mult departe piste 
mări şi tu n-ai bani să plătești că eşti sărac, da te rog dă-mi să botez eu copilu! ». 

Mai mergînd pe drum, încă un moș mai întîlni în cale, iar așa spusă, 
ca şi al dintîi moș. A fost Dumnezeu, ama băiatu nu l-a cunoscut, da al de 

doi moș a fost Svete Aranghel; băiatul văzu că amindoi moșii tot o vorbă'spun 
și băiatu odobri, să boteze moșu copilu. « Bine, moșule, aicea în pădure n-avem 
unde să botezi copilu? ». Moşu spusă la băiat: «aide tu cu copilu cu mine că 
eu știu colia un sat și mergem să botezi copilu la biserică ». Și tunară în biserică 
cu copilu, îl botezară pe nume Trăilă, să trăiască. Acuma ieșiră din biserică, 
băiatul strigă numele, unde eu mă duc cu copilu, că eu aicea pe nima nu 
cunosc. Moșu spune la fin: « mergem să cat o casă să șezi cu chirie ». Mersără 
pin sat și găsiră o casă la un bogătaș și nașul vorbi cu bogătașul așa: «dai la 
finul casa la chirie, să şadă în ea ». Bogatul dete casa la fin fără nici o chirie, 
pă face bani. După ce s-a mai cunoscut cu lumea finul, porni să lucreze pe 
bani, la unul și la altul, după vreme mai delungată, iacă vine nașu pi la fin 
să vadă ce face finul> Finul ie om sărac n-are nici scaun să-l roage pe nașu 
să șadă; porni finul vorba cu nașul, așa finul să văita la nașul: « nașule, mult 
sînt ieu sărac dar cum să fac, să mă îmbogăţesc că vezi cum sînt nașule!» 
Spusă finului așa: « lesne fă-te un doctor să lecui lumea ». Finul spune lu nașu 
așa: «ieu n-am învăţat de doctor!» Ama nașu zice: « pornește de te duce pîn 
sate şi intreabă de lume bolnavă ca să lecui, tu că ești doctor, să știi cînd oi 
tuna la omul al bolnav în sobă, ieu sînt acolo, ama pe mine nima nu mă vede, 
decît pe tine te vede toţi ». « Finule, fă aşa tunînd în sobă l-al bolnav, dacă mă 
vezi pe mine la picioarele bolnavului, cere de la omul bolnav bani cît vreai 
tu, că să scoală. Dacă mă vezi, finule, la capu omului bolnav, nu ceria nimic 
bani, finule, am venit să-l iau». 


Finul făcu așa cum i-a zis nașul. Umblă ca un doctor multă vreme, 
multă blagă ridica, să îmbogăţi finul și însură băiatul, pe Trăilă. 

După cîtăva vreme iacă vine moșul pe la fin să vadă ce face finul? Finul 
s-a îmbogățit, nu mai e sărac! Vorbind finul cu naşul, întreabă finul pe nasu: 
« naşule, te rog spune-mi mie din ce o să-mi fie mie moartea mea!» 

« Finule, să cat în cartea mea ! » 

Moşu scoasă o carte, porni foaie după foaie, și găsi că finul, moartea 
lui este din ureiche; o să-l doară ureichea ! Și întrebă cît mai ieste pănă atuncia ? 
Nașu spusă că mai ieste trii ani. Da în carte scrie trii zile. Nașul plecă, de pe 
urmă, la o zi noaptea să pomeneşte cu o durere firul în ureiche. Văitindu-să 
finul și plîngîndu-l finul, să pomeni cu nașul la capu lui. 

Finul văzu că nașu șede la capu finului, finul să-ntoarsă cu picioarele 
unde i-a fost capul, da nașul iar să trasă la cap. Văzînd finu că nașu a venit 
să-l ia pe finu, văzînd că ie nașul sprimit să-l ia pe finu, finul porni să-l roage 
pe nașu așa: « mult te rog, nașule, lasă-mă barem trii zile; mult îmi pare rău 
de averea ce am făcut, s-o văd, da şi am veresie la lume c-am lecuit lumea la 
veresie, să mă duc să adun veresia ! ». 

Auzind naşul ruga finului, să mili și-l lăsă trii zile pe finu-su, îi lo 
durerea din ureiche, rămasă zdravăn finul trii zile. Ce făcu el? În loc să-și 
adune banii, veresia, din sate, jel să dusă la piaţ cu mulț bani și cumpără 
ce-a fost mai bun cal în piaţ şi mai gras și mai frumos; după aia, mai să dusă 
și mai cumpără o sabie mare, frumcasă şi pe urmă mearsă de-și cumpără un 
rind de ţcale turcești. Mai lo și un fes, așa de să îmbrăcă în ţcale turcești, 
cu fesul roşu în cap şi a plecat călare pe calul albu fugind iel de-acasă, să 
nu-l mai găsească nașu. 


Finu mergînd iel pe drum, pin păduri, pustiniacuri, să tilnește cu nași-su. 
În drum nași-su zice: «oco ! finule, unde te ducei? » Da finu-su încură calul 
cît poate, să face că nu-l cunoaște pe nași-su și trece repede pingă naşu măs- 

chirit în ţoale turcești. Nu cere să știe că ie nașul! Văzind nașu pe fin așa 
călare pe cal, nașul știe unde să duce finul. Nașul piere de-acia și să duce 
mult înaintea lui finu-su și șed> nașu de odină. 

Stă odinind nașul, văzu întru alt loc niște oameni la săpat la un om 
bogat. Naşu să dusă la bogatu și să rusă de bogătașul să-i da trii lucrători 
să-i facă o groapă ! Bogătașul îi dete trii lucrători, plecă nașul cu trii lucrători 
pînă colea în marginea drumului unde vine călătorul pe drum. Nașu spusă la 
lucrători așa: «faceţi aicea groapa, doi metri de lungă, da una de lată, da 
de adîncă iar de o mztră. După ce făcură lucrătorii groapa, nașu mină lucrătorii 
iar l-al bogat. Da nașu să pitulă colea după un tirșog stolos. Adăstă să ajungă 
finu-su călare dindărăt; cînd ajunsă călătoriul aproape de groapă să spăimintă 
calu și nu merge neam înainte, sforăie pe nări. Atuncea călătoriul să cubări 
di pe cal jos. « Ce e groapa asta în marginea drumului de să spăimintă calu? », 
da, iar să gîndeşte: « baş astă groapă de mine-i gătită » şi să dubăra de pe cal 
jos și sări în groapă, să culcă să moară, da măsură groapa; «baş dz mine vine 
groapa », zise. Șezind în groapă, văzu călătoriul la capu lui pe nași-su și-i lo 
sufletu la călător! Da călătoriul rămasă în groapă! 

Atuncea, nașu strigă l-al bogat să sloboadă pe ai trii lucrători să vină să 
le plătească lucrătorii. Ei veniră și nașu le spusă: « lote, veni călătoriul pe 
drum și să spăimîntă calu de groapa-asta, căzu călătoriul jos în groapă și muri, 
voi trageţi pămînt pe el, îngropaţi-l, luați-i calul, sabia, vindeți-le și împărțiți 
banii frăţeşte. 


GEAMFICHIA ȘI CEI NOUĂ FRAȚI 


A fost odată ca niciodată, cind morţii veneau din groapă să-și vadă fraţii 
şi surorile și umblau pe lume de se spsriau şi cocoșii la miezul nopţii, cînd 
sufletele lor fugeau în groapă, atit erau de mulţi și cocoșii vesteau miezul 
nopţii. Erau mulţi pentru că la fiecare casă trăiau mulți frați și surori. 

Așa că într-un sat de munte trăiau nouă frați care aveau o singură soră, 
ce se numea Geamfichia. Ei ţineau la sora lor ca la ochii din cap pentru că una 
singură era la părinți. A crescut ea între frații ei și-i iubea întocmai cum și ei 
o iubeau ca soră. Nici unul nu se gîndea că-i va veni și timpul de măritat. 
Într-o zi se pomeniră cu un străin s-o ceară de nevastă. Fraţii nu se învoiră 
să-și dea sora din mijlocul lor. Cel mai mic dintre fraţi, care se numea Dinci 
Costrici, se gîndi că Geamifichia nu va rămîne multă vreme cu ei şi tot va trebui 
să se mărite, dar nu zise nimic. Cînd veneau alţi peţitori, tot la fel frații nu se 
înțelegeau ca să-și mărite sora. 

Azi aşa, mîine așa, fata creștea şi se făcea tot mai mare și mai frumoasă. 
Fratele cel mic se tot gindea cum să facă ca să-și mărite sora. 

Într-o zi, el zise către surioara sa: 

— Soră dragă, eu am să te mărit departe în Grada Limonia, fără să mai 
intreb pe frații mei. 

Cînd fraţii lui erau plecaţi, unii la agri, alţii la vinuri la lucru, puse pe 
Geamfichia pe cal și plecară amindoi în Grada Limonia unde o lăsă pe soru-sa 
la o casă mare, unde trăia un flăcău chipeș și voinic nevoie mare, dar care se 
omora după Geamfichia fiindcă și ea era chipeșă și frumoasă. 

Fraţii cînd se întoarseră acasă, aflară de fapta lui Dinci Costrici. Merseră 
şi spuseră mamei lor care stătea bolnavă în pat, că Gzamfichia a plecat cu Dinci 
Costrici s-o mărite departe. Mama se supără aşa de tare că zise: 

— Să dea Dumnezeu să intre vîrla în casa mea și să uscă tot. Dumnezeu 
auzi blestemul mamei și trimise virla. Muriră cei nouă fraţi, iar mumă-sa ră- 
mase singură în cășile vechili. Dinci Costrici, cînd muri, ceru voie de la Dumne- 
zeu ca după trei ani să-l lase să viască și să se întoarcă pe pămînt să vadă pe 
soru-sa. După ce trecură cei trei ani, Dinci Costrici fese năsălie și-o prefăcu 
în cal. 

El învie, se sui pe cal şi se duse peste nouă munţi la soru-sa în Grada 
Limonia. Cînd se apropie din picioare prau se-a-aridica și din nor rouă cădea 
şi Geamfichia Pitimia la horuri danţul trăgea. 

Cind vede rouă peste lume, începură lumea să fugă la adăpost iar ea zise: 

— Staţi, nu fugiţi, că s-au apropiat zilele cînd frati-meu trebuie să vină 
să mă vadă. Nu isprăvi bine vorba, cînd și fratele ei sosi şi ea-i spuse: 

— Bine că veniși frate după trei ani la cășile mele să le vezi. 

Fratele atunci îi răspunse: 

— Soră dragă, să mă ierți că nu pot veni la cășile tale, că eu tare mult 
mă îngurisesc că mama suflet trage. Soru-sa pliînse că nu poate veni la cășile 
ei, dar el îi spuse: 

— Geamfichia, vii colea pe calul meu şi cît mai curînd să plecăm ca să 
apucăm pe mama cu suflet. Ea încălecă pe cal și chimisira! 

Cînd sosiră la un munte, se auzi cum cînta o pasăre care zicea: 

— Doamne, ce nu am mai văzut, văzui mortul ghiu la poartă. 

Dinci Costrici, care știa limba păsărilor, se făcu că nici nu aude, dar 
soru-sa îl întreabă: 

— Frate, ce spune puiul de pasăre? 

— Ia ce spune; ce nu am văzut-văzui mortu-ghiu la poartă — și zise mai 
departe. Puiul ca puiul, cîntă cîntecele lui, noi să ne grăbim să vedem pe mama 
cu suflet. Mai merseră ce mai merseră și trecură și de alt munte și fratele începu 
să miroase a mort. Atunci fata-l întrebă: 

— Frate | De ce mirosești a pămînt? 

Dinci Costrici îi răspunse: 

— Soră dragă, eu cînd te-am dat pe tine, fără ştirea fraţilor, a intrat o 
ceartă între noi și ne-am apucat să ne facem nouă case și tot eu am făcut lut 
şi de aceea miroseşte corpul meu a pămînt. Tot mergînd ei au ajuns la agrile 
lor şi cînd fata le văzu pirloază, întrebă: 

— Frate dragă, de ce toate agrile noastre so pirlează ? 

Atunci Dinci Costrici îi răspunse: 

— Cînd te-am dat fără voia fraților mei a intrat cearta între noi și pînă 
am făcut cele nouă case, pămîntul a rămas nelucrat. 

Cînd ajunseră la vinurile, fata iar întrebă: 

— Frate dragă, de ce vinurile noastre so pirlează și ale vecinilor so sorbite 
și el răspunse: 

— Soră dragă, eu cînd te-am dat pe tine fără să întreb fraţii a intrat 
cearta între noi şi case făceam. Am lăsat atunci agrili și vinurile la o parte. 

După ce ajunseră în graduri, fratele îi zise: 

— Soră, să te desfaci de pe cal și să te duci la vechile porți de la casa noas- 
tră să te lase în casă că eu rămîn aici. Ieri cînd mă jucam cu firtații mi-am pier- 
dut dăvitu şi vreau să-l aflu. 

Fata plecă, iar ficiorul intră-n mormînt şi calul se prefăcu în năsălie. 
Fata se duse la poarta de la vechili-case și strigă: 

— Mamă, mamă, deschide, deschide! 

— Dar mama zise: 

— Viîrla ! du-te de la casa mea că-mi muriși nouă ficiori, nouă nurori și 
nouă nepoți și începu să plingă. 

— Mamă, mamă, nu e virla, ci sînt eu Geamfichia. 

— Pitimia din nouă frați mai mică? 

— Da... 

Mema, auzind glasul fiicei sale, se duse și deschise şi cum se îmbrăţ:- 
şară pentru totdeauna, muriră îmbrăţișate, implinindu-se blestemul mame. 


POVESTEA ȚIGANULUI 


A fost odată un ţigan care avea atiția copii cîte găuri sînt pe un ciur și 
cu unul mai mult, dar nici o fată n-a fost între ei. 

Și-a zis așa țiganul la nevastă-sa: 

— Dragă nevastă, nouă nu ne mai trebuie copii. Primul ccpil care o să-l 
avem acum o să-l dăm la pădure să fie copilul pădurii. 

Și cum a născut nevastă-sa, a născut o fetiță, aşa de frumoasă a fost că 
cică, cînd venea răsăritul dimineaţa stătea scarele un ceas pe loc și să mira, ce 
frumoasă e fata ţiganului. 

Și într-o noapte, s-a pomenit țigenul că cineva îi tate la ușă. 

— Cine-i, intră | 

Zice dinafară: 

— Nu vrem să intrăm, numai îţi mai amintești, că atunci cînd va fi nevas- 
tă-ta grea ai zis că ultimul copil o să-l dai să fie al pădurii. 

— O Doamne, Dumnezeule, nu ştiu ce e la pădurea mea ! Cum o să dau 
eu fetița mea, da cum o să-ți dau pe singura mea fetiță, dacă vrei poti lua 5—6 
copii? Da a zis cineva de la ușă: 

— Nu ne trebuie alți copii, ne trebuie fetița aia ! Dacă nu ne dai fetiţa 
asta, am să iau viaţa de la toți copiii tăi și viaţa ta. 

— Doamne Dumnezeule, nu știu cine este, da eu am să duc fata la pădure 
acolo unde am spus. 

A luat fata și a dus-o la marginea pădurii, a lăsat-o acolo și a plecat, 

A venit Sf. Maică a pădurii şi s-a dus în cer cu ea. Și fata cînd a fost de 
zece zile, a fost aşa de mare cît alta de zece ani. Cind a fost de 14 ani, ea știa 
să spele, să îngrijească, să gătească și i-a spus Sf. Maică la fată că poate merge 
în 99 de odăi, da la a suta să nu intre, că dacă intră în a suta, atunci îi dă drumul 
jos pe pămînt de unde a venit. Fa a făcut ce i-a zis Sf. Maică. Și într-un timp 
a zis ea: 

Oare ce o să fie în a suta cameră, ce o avea Sf. Maică acolo ca să nu intru 
în ea? 

Şi s-a hotărît să intre în a suta cameră. A mers și a deschis ușa. Cind a 
intrat înăuntru a văzut că Sf. Dumnezeu stă la o masă și scrie, a dat înapoi 
şi a închis ușa și a plecat. A venit Sf. Maică acasă și-i spuse: 

— Vezi, maică fetiţă, ai intrat în odaia a suta, acum te dezbrac și te duci 
pe pămînt. 

Şi ea cînd s-a coborit pe pămînt goală, a fost o şireadă de fîn și s-o ascuns 
în șireadă de fîn și ea a stat acolo și în timpul ăsta a venit un fiu de î împărat 
la vînătoare şi că el a avut plan să se însoare cu o fată a altui împărat în săptă- 
mîna viitoare ṣi voia să vîneze ceva animale pentru nuntă, să aibă carne proas- 
pătă. Şi copoiul lui a dat de un miros în fîn ṣi a lătrat. A început să sape ca s-o 
scoată pe fată afară. 

Și ea a strigat: 

— Dacă e om cu suflet pe aici, să ia copoiul, să nu mă măniînce, că și eu 
sînt o fată cu suflet. Și atunci a răspuns fiul de împărat: 

— Cine e acolo? Că dacă o fi femeie tînără și să nu fie de virsta mea, o 
iau ca sora mea, dacă e în vîrstă o iau ca mamă, dacă e şi mai în vîrstă o iau ca 
bunică, iar dacă-i o fată de virsta mea, o iau de nevastă, că și eu sînt un fu 
de împărat. Și oricine să fie să iasă afară din fîn. 

— Aş ieși, numai mi-e rușine să ies că sînt în pielea goală. Dă-mi ceva 
haine ca să mă acopăr că atunci am să ies. 

Împăratul i-a împins paltul în fîn la ea. 

Și a luat paltul pe ea și a ieşit afară din fîn și a văzut-o fiul de împărat, 
n-a mai putut-o privi, parcă răsărea soarele din obrazul ei. Și a luat-o și s-a 
dus acasă cu ea. Și-a pus-o într-o cameră singură, s-a dus la croitorii lor au 
făcut haine frumoase, apoi s-a dus la tatăl său la împărat și i-a spus: 

— Tată |! eu am găsit ceva ce nu-ți poţi tu închipui. Eu nu am să mă 
însor cu fata logodită, ci cu fata găsită de mine. 

— Să văd şi eu ce ai găsit? Arată-mi și mie! 

Au mers şi au dus-o în cameră la tată-su. Cînd a intrat în cameră la îm- 
părat era întuneric şi fata așa de frumoasă era că s-a luminat camera. Cind a 
văzut-o tată-su s-a bucurat şi a zis să facă nunta cu asta Și s-au cununat amindoi. 

După 2—3 săptămîni moare împărăteasa și împăratul: Au rămas e: doi 
tineri și crăiasa gravidă şi el în fiecare săptămînă se ducea la vinătoare. 

În vecinătatea lui stătea o moașă. El a fost la vînătoare, da moașa a ob- 
servat că împărăteasa trebuie să nască. Și s-a dus la ea. 

— Fată ! tu n-ai avut copii, da tu ai să te urci la pod și de acolo îti va 
cade copilul și eu ţi-l voi arăta. 

S-a urcat sus și-a născut doi copii. Cum i-a prins pe copii, ea s-a dus 
şi i-a îngropat în gunoiul de la grajd și o cățea avînd trei căţei mici, i-a Juat 
i-a pus în coş și i-a dus în casă. Pe ea a dat-o jos. Cînd s-a coborit a arătat 
împărătesei că are trei căţei. Ea a plins, da n-avea ce să facă. Moașa îi spune 
împăratului că nevasta lui are trei căţei. Atunci împărăteasa spune cum s-a 
urcat la pod, cum a născut şi împăratul a întrebat-o: 

— Spune, ce nație, ce femeie ești, că tu nu știi cum trebuie să nasti? 

— Eu nu pot să-ți spun, de unde sînt că Sf. Maica pădurii mi-a spus că 
rămîn oarbă și șchioapă. Și totuși a povestit ea cum a ajuns pe pămînt și din 
ce cauză. 

Și cînd ea a povestit că ea a intrat în camera a o sută, a rămas oarbă, 
mută, surdă şi fără mîini și fără picioare. 

Atunci a luat-o moașa, a pus-o într-un cearceaf și a dus-o la o baltă fără 
fund şi-a aruncat-o acolo. Şi s-a însurat împăratul cu fata moașii, căci avea ea 
o fată și voia s-o mărite cu împăratul. 

După un an aujcrescut doi brazi din cei doi copii, în locul unde au fost 
îngropaţi, că ajungeau cu virful la cer. 

Mama lor, din fundul apei, Sf. Maica a dus-o tot la ea în cer. Și după 
un timp a dat fiecare din cer ei cîte un lucru; luni i-a dato cloșcă cu pui de aur, 
marţi i-a dat o furcă cu fus de aur, joi i-a dat puterea înapoi ce a avut-o, vineri 
i-a dat picioarele, mîinile și ochii-napoi și vedea, sîmbătă i-a dat părul de aur 
și Sf. Duminică a intrat în camera ei. Și Sf. Maria a dus-o la loc în fundul apei 
și 1-a dat acolo un scaun de aur ca să stea pe el. Şi a fost învoită ca să meargă 
la ușa bărbatului ei ca să-i cînte și să-i spună unde-i sînt copiii ei îngropați. 
În cele trei nopţi ea trebui să cînte la bărbatul ei la uşă. Și ea în a treia zi 
s-a dus în faţa porții cu toate darurile şi a început pe scaun să toarcă. Şi nevasta 
împăratului, fata moaşei a văzut-o pe geam ce femeie frumoasă toarce în faţa 
porţii şi are o cloşcă cu pui de aur. Şi ea spune: 

— Du-te, mamă, cumpără-mi mie furca aia de tors. lasă afară moașa 
cînd a văzut-o a recunoscut-o cine-i și s-a dus înapoi și i-a spus cine-i 
femeia aceea. 

— Du-te și cumpără-mi mie furca aia de aur. 

S-a dus moașa şi a întrebat cît cere pe furca de tors. A spus către moașă: 

— Uite, nu-mi trebuie nici un ban, numai deseară să mă lase să cînt un 
cîntec la ginerele d-tale împăratul. I-a dat furca de aur și i-a spus că o lasă să 
cînte la ușă. 

Decuseară a început cintecul, însă moașa bătrină a pus în vinul lui mor- 
fină ca să doarmă și el să nu înţeleagă ce cînta ea. A cîntat ea despre copiii ei 
și despre îngroparea lor și că n-a avut ea trei căţei, ci doi copii, care sînt cei doi 
brazi crescuți pină-n cer. N-a auzit bărbatul nici un cîntec în noaptea aia. 
A doua noapte ia moașa cloșca cu puii de aur și iar a cîntat şi a doua noapte, iar 
a băgat la ginere în vin morfină și a adormit. Și nici atunci n-a auzit nimic. 
Da împăratul ăsta a avut un bătrîn care îngrijea giştele la pășune și a auzit 
cînd a zis către bărbatul ei că mai am o noapte de cîntat și dacă nu mă vei auzi, 
Copiii tăi vor rămîne tot aşa lemn și eu am să rămîn în fundul apei. Şi bătrinul 
a auzit şi miine zi cînd a venit de la vinătoare împăratul, a venit la grajd şi i-a 
spus cele auzite, cum două nopţi a cîntat femeia aceea și el a băut morfina, 
da cei doi brazi sînt copiii dumitale ! Deseară iar o să cînte și iar o să-ţi dea vin 
cu morfină, da dumneata să nu bei. Atunci a spus împăratul: 

— Eu mă duc în casă, îmi iau o haină plină cu cenușă și cînd s-a pune 
mincarea la masă, mă scutur și dumneata să te faci supărat să răstorni tot și 
vinul şi apoi o să aducă alt vin tot cu morfină și iar să te faci supărat pe mine 
și să te duci să te culci în camera ta și peste puţin o să sosească nevastă-ta și 
lar o să cinte: 

Frumosul lumii 
Mina de fier ! 


A fost un împărat şi împăratul s-a însurat fiind de 24 ani și n-a avut copii 
pină la 48 ani și tot socotea cum se face că pînă acuma nu a avut copii cine să-l 
moștenească? Adică n-a avut copiii la 48 ani, că pînă aci nu găsea medic s-o 
facă pe soţia lui să nască. 

Da în vis el a văzut că va avea un copil ce se va numi Frumosul Lumii, 
care va avea luna în ceafă și răsăritul în frunte. La miezul nopţii s-a trezit din 
somn și cu mare bucurie i-a povestit la nevastă-sa visul. După un timp nevasta 
lui a rămas gravidă şi la timp s-a născut un copil de 9 kg. greutate. Într-adevăr 

că a avut luna în ceafă și răsăritul în frunte, a fost chiar Frumosul Lumii așa 
de frumos era. Cînd a avut o zi, era mare cît alții de doi ani. Scria şi citea la 
timp de zece zile fără ca să umble la școală. Și la un timp tatăl lui umbla cu 
suita la vînătoare. Şi tatăl lui la vînătoare întinde masa la prinţ, a stat sub un 
copac, sub care stătuse și unchiul lui pe vremuri și copoiul lui de vînătoare 
s-a apropiat de împărat. A dat porţia lui de mîncare și cîinele s-a dus după 
copac, și de-acolo s-a întins o mînă de fier şi a luat porția de mîncare de la 
cîine. S-a întors cîinele la împărat și a cerut din nou mîncare că-i e foame și 
zice împăratul către oamenii lui mai bătrini: 

— Ce s-a întîmplat cu cîinele ăsta ca a doua oară să mai vină să ceară 
încă o porție de mîncare. Și spun sfetnicii: 

— Împărate, să nu vă fie de mirare că azi a alergat cîinele foarte mult. 
Atunci i-a mai dat. Şi iar așa s-a făcut cum a spus, și a venit nevasta. A început 
cintecul. Cum i-a luat moașa copiii, cum i-a îngropat în gunoi, că ei sînt cei 
doi brazi și dacă nu o va scăpa din greutatea asta să fie el bătut de Dumnezeu, 
să ajungi și tu ca noi în fundul lacului, iar copiii tăi vor rămîne toţi de lemn, 
aşa cum sînt prefăcuți acum în brad. 

El atunci a auzit și a deschis ușa și în momentul acela copiii au ieșit vii 
din gunoi. El cînd a văzut pe copiii lui și nevasta lui s-a mirat nespus. O povestit 
ŞI copiii și nevastă-sa și pe copii şi le-a cerut cum s-o pedepsească pe soacră. 

Pe cea tînără nu ne supărăm, n-a fost pe același loc, numai pe cea bătrină 
s-o legi la coada unui armăsar, să urce călare și să pornească unde va cădea un 
drob de pecină, acolo se va face un izlaz cu pășune și unde o să cadă un strop 
de sînge se va face un piriu, unde va cădea un drob de os se va face un deal 
mare. Şi el a legat-o de coada calului și s-a întîmplat așa cum a spus ea, iar ei 
au trăit mai departe fericiți. 


COPILUL NĂSCUT CU CARTEA-N MÎNĂ 


A fost odată o pereche de oameni care n-aveau copii. Se rugau la culcare 
și la deșteptare să le dea Dumnezeu un copil, că sint bătrîni și n-au un stilp 
la bătrineţe. Azi s-au rugat, mîine s-au rugat, pină ce Dumnezeu le-a dat un 
copil. Cînd să se nască feciorul, s-a născut cu cartea-n mină. 

Părinţii căutau să-i ia cartea din mînă, să i-o puie sub căpătii, dar în zadar, 
el nici mort nu lăsa cartea din mină, nici ziua și nici noaptea. Se puseră a treia 
zi ursitorile. Mumă-sa cu grija în spinare n-a închis ochii toată noaptea, să 
audă ursitorile cînd coboară din cer, ce noroc dau copilului ! 

Veniră ele pe vatra focului și-l ursară ca la opt ani să-l fure un duh 
necurat și părinţii să rămîie cu inima friptă. Copilul, cum începu să vorbească, 
începu să citească și cine era bolnav, îi citea din carte și îndată se înzdrăvenea, 
de i se duse vestea în lume că este un mare vraci. Cînd mai erau trei zile pînă 
să împlinească opt ani, mumă-sa dă de veste la toacă suflarea din sat, să vie toi 
natu să se roage pentru scăparea copilului de la necuratul. S-au adunat cu mic 
cu mare în minăstire, sătenii și se rugau să le scape vrăjitorul care știe tot ce e 
pe lume ! 

Copilul sta în biserică și citea, iar lumea asculta. Deodată, se umplu ca 
din senin miînăstirea de șobolani, care începură să sară, să muște oamenii și 

muierile. Copilul sta în mijloc și citea neluînd în seamă șobolanii. Măi ce să 
fie cu asta ! Se gîndeau oamenii, fără să se urnească din loc. Veni a doua seară. 
Copilul rămase tot în mijlocul sătenilor, citind. Deodată se umplu mînăstirea 
de lilieci ! Liliecii săreau pe lume și o mușcau, doar-doar, va fugi speriată din 
miînăstire. Dar oamenii răbdau orice și de copilul cu cartea-n mînă nu se depăr- 
tau. A treia sară se împlinea opt ani. Acum e acum, își zicea tot natu în gind 
şi fiecare se aștepta la cine știe ce alte îndurări și întîmplări. Cum se înseră, se 
cutremură pămîntul. Din cer începură să cadă trăsnete și fulgere care doborau 
și ardeau copacii. Lumea s-a speriat, dar de copilul minune nu s-au depărtat. 
A venit atunci, pe neașteptate, un popă, care era duhul necurat, a luat copilul 
în subsioară și s-a făcut cu el nevăzut. După ce a zburat cu copilul, s-a luminat 
cerul şi s-au aprins făcliile în mănăstire. Dar cînd se uită lumea, copilul se făcuse 
nevăzut şi nimeni nu ştia cum ! Îl căutară în zadar peste tot, dar copilul nicăieri ! 
Măi, ce minune o fi şi asta, se miră lumea întristată. Părinții rămaseră la ușa 
mănăstirii plingind și ortînd zile în șir doar doar, va mai veni copilul îndărăt. 
Dar copilui nu mai venea. 

Duhul cel rău cum a zburat cu copilul, a încercat să-i ia cartea cea ferme- 
cată din mînă, dar copilul nu s-a lăsat. 

Luptiîndu-se ei printre nori, îi scăpă necuratului copilul și căzu pe o 
claie de paie, într-o arie. Văzind că nu s-a vătămat, a luat cartea și a plecat la 
întîmplare în lume, încotro a văzut cu ochii. Merse el zile și nopţi prin pustiur; 
și din ce mergea da numai de oase albe spălate de ape și arse de soare. Din ce 
mergea, oasele se îndesau iar casele din oase erau dărîmate. Vede într-o noapte 
numai o casă nedăriîmată cu o lumină la o fereastră și cu un gard din capete de 
oameni. Ajunse la poartă, își luă inima-n dinți şi bătu. Deschise ușa un moșneag 
cu barba pînă la călcîie, care mai rămăsese pe lume de la potopul cel mare. 

— Ce cauţi aici, măi băiete, între oasele astea ? 

— Iată, m-a adus moșule şi pe mine soarta pe-aici. 


Moşul l-a poftit în casă, iar copilul i-a povestit cum a fost furat de necu- 
ratul. Apoi moșneagul i-a povestit zile și nopți, altele. 

— Aici a fost un oraş mare și mîndru ca soarele. Împăratul avea o vrăji- 
toare care îi făcea toate voile, fiindcă era frumoasă. Totdeauna i-a făcut pe plac 
şi numai odată nu i-a făcut și ea l-a blestemat să dea potopul și cutremurul 
peste el și os peste os să nu rămiie, așa cum vezi că este. N-a scăpat vietate pe 
pămînt ! Numai fata împăratului cea cu părul de aur a scăpat că era prea fru- 
moasă și i-a fost milă vrăjitoarei de ea. 

— Unde e fata? A întrebat copilul. 

— Este aici în casa mea. 

— Lasă-mă s-o văd! 

— E păcat de tine s-o vezi și să mori. 

— Măcar s-o văd odată şi pot să mor! 

— E păcat de frumuseţea și tinereţea ta; pleacă de aici de vrei să mai 
trăieşti, i-a zis cu rugăminte fata. 

— Nu plec, măcar să mor pe loc, a zis copilul. 

— Te mai rog odată, pleacă-n lume dacă vrei să te las cu zile. 

— Nu plec și de moarte nu mă tem. 


Fata însă n-a avut ce-i face, că el toată noaptea a citit din cartea cea fer- 
mecată. În zori, ce să vezi? Se adunară oasele, înviaseră oamenii, de dinainte 
și de după potop şi orașele se ridicaseră la loc! S-a adunat pe lîngă casa moş- 

neagului dis-de-dimineață o mulțime strigînd și lăudind fapta copilului cu 
cartea în mină. 

— El să fie împăratul, el să fie împăratul ! Că el ne-a dat lumină și viață. 
După doi ani i s-a făcut dor copilului de mumă şi de tată. Îl rodea dorul și nu 
putea sta locului. Atunci fata cea frumoasă, fiica împăratului, văzîndu-l mohorit 
şi atit de dorit de părinţi i-a zis: 

— Du-te în sat la părinții tăi, dar să vii îndărăt. Să-i aduci și pe eiaici! 
Iar dacă nu vor să vină, să te uiţi prin inelul ăsta și să le faci palate înalte și 
luminate cum n-au mai fost alte. Să-i laşi stăpîni peste ele și tu să vii să nu 
m-apuce dorul de tine. Cum i-a zis prinţesa aste vorbe, el dus a fost. A mers 
cit a mers, un an, doi, pînă ce a dat de urmele satului. Cînd l-au văzut părinții 
îmbrăcat împărat, s-au speriat. 

Le-a povestit păţaniile și i-a rugat să vie cu el să fie fericiți și toată viaţa, 
pai să nu ridice de jos. Tot îi roagă el pe părinţi să plece împreună la împără- 
teasa să-și petreacă bătrîneţele acolo, dar părinții în ruptul capului nu vreau 
şi nu vreau. Ce era să facă acum? Să rămîie cu părinţii, îi părea rău de împără- 
teasă ! Să plece la împărăteasă, i se rupea inima după mama și tata ! Dar într-o 
zi, se hotărî să plece aşa precum s-a înţeles cu împărăteasa. A luat inelul cel 
fermecat, s-a uitat odată spre soare prin cercul lui și deodată s-au făcut palate 
impărăteşti numai din aur și argint. Apoi a zis către bătrînii săi părinţi: 

— Astea sînt palatele voastre, să le stăpîniţi și să se mire lumea și țara ce 
a fost în stare să vă facă fiul vostru. 

— Ba, taică, zise tată-său să rămii cu noi, să ne bulguim şi uoi de tine. 
Destul am plins şi am oftat de cînd te-a furat necuratul și te-ai pierdut în lumea 
albă. Dar în zadar, părinţii nu-l puteau îndupleca să rămîie. Își pregăti calul 
cel alb să-și ia zborul şi să plece unde-l chema dorul. 

Pe cînd se pregătea el să plece, un boier îl văzu și se miră de palate.e 
ridicate pentru ai săi părinți, Il rugă în genunchi să intre în palatele sale să-i 
vadă bogățiile și mai la urmă să se ospăteze împărătește. 

Băiatul n-avu încotro, se duse în casa boierului. Aci fu poftit la o masă 
numai cu bunătăți și purcei fripți. Ca să-i fure inelul îi puse în vin afion și-l 
adormi, de puteai tăia lemnele pe el. I-a scos inelul din dești şi pe braţe l-au dus 
slugile la părinţii săi. Cînd s-a pomenit a doua zi, era în bordeiul tatălui, căci 
palatele se pierduseră. Boierul s-a bucurat că numai el are palate, iar inelul 
fermecat l-a pus bine. Rămase băiatul supărat în pragul bordeiului gîndindu-se 
la prinţesa lui. Ea s-a uitat prin alt inel și l-a văzut cum stă mîhnit, iar inelul 
fermecat în chesaua boierului. Stînd supărat numai cu cîțiva galbeni în pungă, 
se pomenește cu doi arapi negri buzaţi, care i-au adus alt inel de la împărăteasă. 

Suflă odată în inel, se uită prin el și iar răsar ca din senin palate mîndre 
împărătești numai din aur şi argint. Jese lumea la răscruci, se miră și vine iar 
boierul, să se mire și el. Îl văd argaţii, sar pe el, îi iau inelul fermecat, îl burdu- 
şesc bine, frîngîndu-i oasele. Îşi luă după aceea rămas bun şi dus a fost. Pe drum 
poposeşte lîngă un izvor să se odihnească, trage la o umbră, priponește calul și 
adoarme. Arapii se duseseră de mult să-i spuie împărătiţei că-i vine împăratul. 

În acest timp, boierul pitiş, pitiş, pînă ce-i fură a doua oară inelul din 
deşti. Cînd se pomeni din somn, inelul fermecat nicăieri ! Măi, cine să-mi fure 
inelul fermecat? Se gîndea el și nu știa că tot boierul cel viclean era cel care-i 
purta simbetele. Împărăteasa iar priveşte prin alt inel fermecat şi-l vede supărat. 
Trimise din nou doi arapi, care-l prind pe boier, îi dau o bătaie bună și-l 
iau inelul. 

Băiatul încalecă şi zboară spre ţara unde era soţia lui împărăteasă. Mer- 
gind el așa zile, săptămîni și luni de zile, iată că se-ntilnește cu doi lăutari, 
care-i grăiră: 

— Împărate luminate, facă-ţi domnu multă parte, de mertic, de sănă- 
tate ! De trei ani de cînd drumuiţi s-a abătut un împărat rău vecin, peste îm- 
părăția voastră și peste trei zile vrea să facă nuntă să vă ia împărătiţa cu sila, 
să-i fie mireasă. Ne-a robit pe toţi cu armata lui și sîntem la grea încercare. 

Cind auzi una ca asta se supără și mai rău, dădu pinteni calului şi ajunse 
cu lăutari cu tot. Porniră lăutarii să cânte ca la nuntă. Împărăteasa lui mergea 
spre minăstire plingînd, lîngă împăratul cel străin şi îngîmfat. El cum îi vede 
coboară de pe cal, scoate sabia și-i taie capul împăratului străin. Mulțimea 
se bucură și de data asta făcu el nuntă mare ca-n povești de se duse vestea 
peste mări şi ţări. 


Și trăiesc și azi în pace, 
Că n-au împărații ce-i face: 


BROASCA — ROASCA 


A fost odată, ca niciodată, pe cînd mergeau ciinii cu colaci în coadă, 
curgea laptele girlă, iar lupii durmeau cu mieii la tirlă. 

Cică a fost un om sărac, ce-și închidea poarta cu paru și gardu cu malu. 
Avea omul trei ficiori, frumoși ca trei bujori, dar de săraci ce erau nici o fată 
din sat nu-i lua în seamă, aşa că le trecu vremea băieților, iar tatăl nu le purta 
nici o grijă. 

ntr-o zi, cel mare, pe nume Dinu Făt-Frumos şi-a luat inima-n dinți 
ŞI i-a zis: 

— Tată, poate tu m-ai blăstămat, ori ursoaica m-a ursat de-am rămas 
eu neînsurat2 

S-a întristat bătriînul auzind înfruntarea şi i-a răspuns: 

— Măi Dumitre Făt-Frumos, care-n lume n-a mai fost. Taica nu v-a 
blăstămat, nici ursoaica n-a ursat, cînd oi zice peliniță să pui mîna pe poliţă 
trei suliți, taică, să luaţi cu ele în cer să dați. Unde suliţa-o fugi Mireasă-acolo 
veți găsi ! 

Se urcară cei trei frați pe un munte, întinseră arcurile, sloboziră săgețile-n 
văzduh și porniră-n căutare. Fratele mijlociu și cel mic găsiră suliţele într-un 
sat apropiat, făcură nuntă şi se căpătuiră, însă Dumitru Făt-Frumos, nu-și 
găsea nicăieri sulița. Îşi luă rămas bun di la tată, di la fraţi, di la cumnate și 
plecă la drum, în lume să-și cate sulița ! Mergea pe roşu-mboiestrind, tot de 
suliță-ntrebînd. Însă pe cine-ntreba, nici vorbă să-i dea de urma suliţii. Merse 
el mai departe spre soare răsare și se-ntilni cu un moșneag cu barbă albă, de 
mătura pămintul. 

— Bună calea moșule! 

— Mulţam tale, nepotule ! ce mergi pe roșu plingînd, din ochi negri 
lăcrimînd ? 

— De trei ani și jumătate, povirnii pe astă parte cat sulița picată, n-o s-o 
aflu niciodată ! 

Moşu îi răspunse că i-a văzut acum un an sulița într-o dimineaţă în 
coadele mărilor, în răsăritul soarelui; la cea salcă cocoţată ce stă cu burta pe 
apă, sta sulița pe o piatră! 

Se întristă el auzind că sulița i-a căzut pe o piatră şi că asta e usrita 
lui, trebuind să facă nuntă cu o piatră. 

— Oi sărac de maică-mea, piatra este scrisa mea! zise el. 

După ani şi ani, ajunsă la sala culcată cu burta pe apă. Cînd colo pe 
salcă, o broască verde ca iarba, cu solzii de aur strălucitori, îi sări drept pe 
Opincă şi-i zise: oac, oac, oac! cu tine-o să mă-mpac! 

El de supărare puse piciorul pe ea, gata s-o strivească. Ea începu să 
chirăie și toate broaștele mării săriră pe el. Dacă văzu că n-are noroc pe lume, 
sări pe cal și fugi unde-o da Dumnezeu, numai să scape de ea. Ajunse la o fin- 
tînă, adăpă calul și se culcă la umbră să se hodinească de atita drumuială. După 
ce se trezi mare-i fu mirarea şi supărarea, văzînd broasca urită și boboșată 
lîngă el. Începu iar să se vaite și să plingă: 

— Oi sărac de maică-mea, broasca este soața mea; cum să merg în sat cu 
tine, să fiu eu de ris pe lume! 

Că tu ești o boboșată, de picioare-ncrăcănată, iară eu sînt Făt-Frumos, 
care-n lume n-a mai fost. 

Mergea calul-mboiestrînd, iară broasca țopăind şi după ei, pînă ce le 
sări în obor. Cînd îl văzu tată-său că vine din coadele mărilor împreună cu o 
boboşată, urîtă și-ncrăcănată luă securea și-l dudăi de acasă pe Dumitru Făt- 
Frumos. Se lăsă noaptea şi Dumitru veni pe furiș în grajd de se culcă în ieslea 
calului. Broasca îl văzu supărat şi-ndurerat, dar nu se lăsa de el. Se apropie, 
corconi odată s-o audă din fundul pămîntului mumă-sa Salomia şi aceasta 
îndată se făcu la picioarele ei. Atunci Boasca-Roasca începu să se jeluiască la 
stăpîna pămîntului, zicîndu-i: 

— Pîn'se varsă zorili, tu să-mi faci conacili, cu argint le poleiești, ele-n 
soare să lucească, Făt-Frumos să mă poftească ! 

Adună muma ei, toată suflarea apelor și zidi conace, palate, ce nu s-au 
mai pomenit pe lume. Apoi luă cheia fermecată, și-i deschise cojile rămînînd 
o crăiasă frumoasă, sub soare mai aleasă. Cînd se vărsară zorile, Dumitru Făt- 
Frumos, se pomeni într-un palat strălucitor ca soarele și cu o zînă frumoasă 
și zîmbitoare lîngă el. 

— Cine eşti tu zîna zînelor, frumoasa frumoaselor; că eu am fost sortit 
deunăzi, să am o broască urîtă să-mi fie ursită? 

— Eu sînt Broasca-Roasca, aceea rîioasă, boboșată și-ncrăcănată de care 
fugeai de rușine ! De acum n-ai să mai fugi, că trebuie să ne pregătim de nuntă. 
Se pregătiră și făcură o nuntă pe sub soare mai frumoasă şi mai aleasă de ajunse 
vestea și la urechile împăratului. 


Pe cînd le era lumea mai dragă, se pomeniră cu lăncieri şi împăratul, 
să-l tragă la socoteală și la ispiteală:; 

— Măi Dumitre Făt-Frumos, care-n lume n-a mai fost! Să-mi faci 
palate frumoasă; ale mele mai aleasă ! Şi-n față de palate, stele de pe cer picate ! 
Cu șir de pruni înfluriţi ca argintu poleiți. Să orbească soarele. Să-l lase picioarele ! 

Dumitru cum auzi porunca începu să plingă și să suspine, aşteptind ca a 
doua zi, să i se taie capul de către călăii împăratului. Cine poate isprăvi pe 
lume asemenea minuni, se gîndea el. L-a prins Broasca-Roasca suspinind și 
l-a întrebat ce are pe suflet, ori nu-i mai place de ea și vrea să-și ia lumea-n cap? 

— Taci Dumitre Făt-Frumos care-n lume n-a mai fost, cît trăiește muma 
mea, de nimic nu te grijea! 

ÎI aşteptă pe Făt Frumos pînă ce adurmi iar în cumpăna nopții, luă 
inelul adus de la talpa apelor, privi odată pin el, văzu tot ce se zbate ps sub 
pămînt şi-i făcu sămn lui mumă-sa Salomia să-i vină în ajutor că se află la 
mare strimtoare. Veni mumă-sa pe pămînt și-i isprăvi tot ce-i poruncise împă- 
ratui. Împăratul cînd zări palatele poleite, cu pruni înfloriţi, rămase înmăr- 
murit. De răutate tot nu se lăsă și-i porunci să-i aducă ţoalele lui taică-su cu 
care s-a cununat şi din lume a plecat! He, he, dar taică-su de cînd putrezise! 
Ce era să mai facă acum ! Îşi da sama că i se cere să facă lucruri peste putinţele 
omenești numai să-l omoare și să-i ia pe cea pe care i-o dăruise soarta. Începu 
să ofteze și să se întristeze. Îl văzu Broasca-Roasca şi din nou îl întrebă ce alte 
necazuri îl pasc să-l scape de ele. 

Cind auzi ea, îi rise: 

— Haa, haa, ha! ce mai cere și-mpăratul; i-nfig eu în cojoc acul! 

Cum se apropie de cumpăna nopţii, iar se uită pin inelul fermecat să 
vadi pe mumă-sa Salomia. Acolo toate lighioanele pămîntului mișună și cată 
de lucru să facă minuni. Mumă-sa cum o văzu, sări sus pe fața pămîntului 
să afle porunca. În vărsatul de zori, Dumitru Făt-Frumos, se ducea în traistă 
cu țaalele de la nunta tatălui împăratului, să i le dea împăratului Barbă-Roșie. 
Ciad îl văzu împăratul că și pe asta a isprăvit-o cum se cuvine, turbă de miînie, 
dar n-avu încotro şi ascunzindu-și minia zise: 

— Măi Dumitre Făt-Frumos, care-n lume n-a mai fost, îţi dau toată- 
mpărăția, în schimb, tu să-mi dai soția! 

— Împărate luminate, să ai noroc ds sănătate și mai puţine păcate. Eu 
nu schimb broschița mea, pe toată-mpărăţia ta. Că nu-ți şade cu ea bine. E 
buboasă, e riioasă şi la ochi e fioroasă. Dar dacă ţi s-a lăsat inima la ea, am să 
mă invoiesc, numai dacă te-nsori cu ea și la nuntă porți hainele cu care s-a 
dus pe lumea ailaltă, răposatul tată-împărat. 

Se învoiră și se porniră ca la orice nuntă mare, forfotelile, rînduielile și 
chemările de nuntaşi, cu trîmbiţe și tobe. 

Dar cum se îmbrăcă împăratul în ţoalele purtate de tată-său pe cealaltă 
lume, se aprinse palatul şi arse împăratul de viu. 

Așa rămase în palatele strălucitoare Dumitru Făt-Frumos și Broasca- 
Roasca și ajunse împărat, piste lumsz-adevărat; trăia cu broschița-n pace, că 
n-au dușmanii ce-i face! 


FIICA FLORILOR 


A trăit odată o fată săracă, fără mumă și fără tată. Fata era frumoasă cu 
părul de aur și fața mîndră ca soarele. Pe unde pășea, pe-acolo creștea iarba 
și înfloreau bujorii și trandafirii. O chema lumea pe locurile sterpe numai 
ca să crească în urma ei florile. Şi tot ce răminea în urma ei era numai miros 
şi flori cît vezi cu ochii. | 

Se mira lumea și se bucura de puterea pe care o are fata asta frumoasă 
să crească pe urmele ei floricele și ocheșele și să moară dănacii după ele. 

A trecut cică odată pe acolo împăratul și a văzut-o cu ulcioarele la fîn- 
tină; cum a zărit-o, i-a căzut fata la inimă, că nu mai avea stare la culcare şi 
nici poftă de mîncare. 

Încălecă armăsarul alb şi drept la fîntîna aceea se opri, aşteptînd să vie 
la apă fata cea frumoasă, Fata florilor, cum o poreclea el. Cum ajunse fata cu 
uicioarele, el nici una, nici alta, îi zicea de-a dreptul: 

— Fetiţo, ştii că-mi eşti dragă şi vreau să-mi fii mireasă ! 

— Vai de mine şi de mine, cum se poate una ca asta? Eu sînt o fată 
săracă şi sînt singură pe lume numai cu mine şi cu Dumnezeu! 

— Chiar de aia îmi place de tine și vreau să ne cununăm; să se mire 
lumea şi ţara de frumuseţea şi bunătatea ta. 

Îi făcu împăratul rochii frumoase din fir de aur şi mătasă, papuci din 
linărie poleiţi cu argint şi o împodobi cu pietre scumpe. 

Sosi împăratul cu nuntaşii să-și ia mireasa şi pe unde mergea ea creş- 
teau bujori şi trandafiri. Calea era lungă și se văzură deodată în neguri, de-ţi 
dădeai cu deştele-n oichi. Deodată, s-aprinsă pe cer un luceafăr şi le lumină 
calea pînă la palatele de cleștar ale împăratului. 

După ce s-a isprăvit nunta, a trimes-o împăratul într-o zi să se plimbe 
cu mătușă-sa și verişoară-sa. Vizitiul le-a dus undeva într-o pădure frumoasă 
cu cerbi şi căprioare, cu licurici și păsări cîntătoare. 

Au intrat mai adînc în pădure, pînă ce s-au ademenit după fragi şi 
cuiburi de păsărei, apoi bunica lor a zis: 

— Dă-i şi lui verișoara ta să încerce rochia ta de mireasă. Să vedem 
cum o să-i stea! 

— Se poate vară-mea, să nu-ţi dau ţie rochia mea de mireasă? Poftim ! 
Și i-a dat rochia. 

Atunci bunica şi verișoara a pus mîna pe ea, i-a scos ochii, au legat-o 
și aruncat-o într-o groapă plină cu urzici. Țipa biata împărăteasă, dar ce folos, 
cine să-i vie în ajutor? A rămas acolo în glodul broaştelor multă vreme, chi- 
răind şi olicăind. 


Cînd se întoarse vizitiul, împăratul văzu că pe unde trecea trăsura cu 
verişoara ei ce sămănau ca două floricele, iarba se pălea şi trandafirii se ofileau. 

— Măi, ce să fie asta, își zise împăratul. Nu este lucru curat! 

În vremea asta în groapă se zbătea de moarte împărăteasa adevărată. 

Pe la un timp trece într-acolo o babă cu o tirnă pe mină să culeagă 
Dureți şi ciuperci. Aude-n vilcea în jos chirăit. 

— Cine ești, fa, acolo? Dacă ești fată, fată să-mi fii toată viaţa, iar de-i 
fi fecior, să-mi fii fecior toată viaţa. 

Fata şi de-ar spune ceva nu poate de leșin și de groaza ce o apucase. 
Stă şi numai suspină. 

Baba coboară pe fringhie de mătasă jos la împărăteasă şi cind aci vede 
o fată frumoasă între bujori şi trandafiri, plină de noroi și cu sînge pe față 

Și-ncolo, toată-n pielea goală ! 

Scoate baba fata din prăpastie și umple tirna cu trandafiri. Însă î împără- 
teasa nu mai vede nimic! O ia baba de mînă şi o duce la o pasăre măiastră 
zicîndu-i să zboare şi să-i aducă în cioc apă fermecată din fîntînile cerului, că 
este o împărăteasă mîndră orbită de o bunică și o verișoară. Că dacă se va 
duce îi va înverzi ciongarul Şi iar va căpăta frunze ca altădată. 

Îşi luă vânt pasărea măiastră şi se duse la poalele cerului unde erau fînti- 
nile cu apa fermecată. Aduse apa, picură în fiecare vedere şi deodată iar se 

făcu ziua pentru împărăteasă ! Dar cînd se văzu în pielea goală, iar începu să 
plingă. 

Atunci baba îi zise: 

— Lasă, maică, nu te mai olicăi și dolicăi, vezi cum pling păsările și se 
apleacă florile de mila ta? Am să te duc eu la izvoarele neîncepute și am să 
te fac frumoasă. 

Ajunse acolo, o spălă şi din florile de trandafiri și bujori îi făcu cît ai 
bate din palme, o rochie mindră să-ți dai sufletul pentru ea. 

Apoi se duseră la casa din pădure a mătușii. Cum intră fata, în casă 
crescură numai iarbă și flori. 

După aceea a trimis-o pe babă să vindă flori împăratului şi să strige: 

— Trandafiri pe ochi, trandafiri pe ochi! 

Împăratul i-a cumpărat florile şi s-a dus la un rîu să se spele pe cchi 
cu trandafirii ca să-i meargă bine și cum s-a spălat pe faţă i-a căzut şi lui 
și împărătesii ochii în apă. 

Mătuşa a luat ochii, i-a legat în basma și s-a dus la fata cea frumoasă 
din pădure. A-nceput împăratul să se vaite și mare tristețe s-a abătut peste 
toată împărăția. 

Fata Florilcr l-ar lăsa orb pe împărat, dar n-o rabdă inima și să duce 
cu baba la fîntîna cu apă moartă și fintina cu apă vie. lau un troc cu apă 
moartă și altul cu apă vie. O învaţă pe babă să bată la poarta împăratului și să 
se prefacă în vrăjitoare. Mătușa ia apa moartă și apa vie și drept la împăratul 
se opreşte. 

— Ce vrei dumneata? zise împăratul cel orb, mihnit pînă la măduva 
oaselor. | 

— Am auzit că te vaiți de lipsă de vdere, eu am leacuri şi vreau să-ţi 
pun ochii la loc. 

Îl spălă cu apa moartă, îi puse ochii la loc în scăfîrlia capului, apoi îi 
spălă cu apa vie și-i veni vederea. 

O rugă să-i dea vederea şi împărătesei. Și cînd să o spele cu apa vie 
căzu trocul jos și se sparse, așa că rămase împărăteasa mai departe, plingînd 
şi chirăind. 

— Ce-mi ceri, doftoroaie, pentru marea bunătate, a întrebat-o împăratul. 

— Nu-ţi cer nimic, decît calul cel bubos din grajd ce trage să moară 
de slab. Și mă rămășesc cu măria-ta că într-o săptămînă ţi-l aduc gras ca 
un pepene. 

Împăratul îi dădu mirţoaga cu care făcuse vitejii în războaie și nu-i 
veni să creadă în spusele mătușii. Luă baba calul de dirlogi și încet, încet, 
ajunse la casa ei pitulată în pădure ! Cum l-a băgat în obor, a ieșit Fata Flo- 
rilor și a-nceput să cînte de răsunau văile. Creșştea iarba şi răsăreau florile pe 
unde pășea această făptură omenească. 

Calul cum auza glasul ei, mînca pînă se umfla ca foalele şi într-o stămină 
de zile se făcu frumos, gras și tînăr. Apoi se duce la împărat și-i zice să vie 
să-și ia armăsarul că-i doboară gardurile. 

— Cum se poate, mătușe, glumești ! Mai dăunăzi îl țineam în proptele 
și acum te vaiți că mă dă de belele?! 

— Aşa este, măria-ta, cal ca al dumitale nu se află pe fața pămîntului. 
Pun capul la rămășag că nu-l poţi prinde de dirlogi. 

— Hai să vedem. 

Încălecară pe niște cai vineţi şi se opriră în pădure la casa singuratică. 
Calul fugea prin obor şi nici un oștean nu se încumeta să se apropie, pe toți 
îi lovea cu copitele sau îi mînca cu dinții. 

Atunci mătușa a strigat să vie Fata Florilor să-l prindă. A coborit fata 
cea frumoasă și i-a dat calul. El îndată a recunoscut-o că este soția lui. I-a 
căzut în genunchi şi i-a cerut iertare luînd-o din nou la palat. 

— Nu face nimic, dar soției tale ticăloase trebuie să-i dăm vederea și 
măcar o povaţă. 

— Eu zic s-o ucidem ! 

— Eu zic nu, a zis Fata Florilor. 

Au încălecat toți pe cai și s-au oprit la palatele poleite cu aur, străluci- 
toare ca soarele. 

— E, verișoară, vino să-ţi pun ochii la loc și să vezi din nou lumina lui 
Dumnezeu ! Tu mi-ai luat și ochii şi bărbatul. Eu îți dau în schimb și ochi 
și bărbat, căci așa se cuvine să fim oameni pe pămînt și nu fiare! I-a spălat 
ochii cu apă moartă, apoi cu apă vie şi i-a venit vederea. 

— Acum vezi, verișoară bună? 

— Văd şi te rog iartă-mă ! Sînt o păcătoasă ! 

— ertată să fii de la mine şi de la Dumnezeu, dar nu ştiu dacă te va 
ierta împăratul, care este așa de bun! 

Uite se ofiliră florile, se uscară copacii, grînele și secară izvoarele, de 
cînd tu ajunseși prin fărădelegi împărăteasă, 

Și acum o povaţă: nu fă rău altuia, că ţie ţi-l faci! Să înveţi ca lucrurile 
rele să le scrii pe valul apei ce curge la vale și să le uiţi fără să te gîndești la 
răzbunare, iar facerile de bine să le scrii pe piatră să înveţe lumea să facă bine. 

Atunci în casa împăratului iar răsări soarele și în cuprinsul împărăției 
sale din nou crescură florile, înverziră copacii, se porniră izvoarele să curgă 
şi păsările să cînte. 

Ferice de împăratul care își alege o asemenea nevastă: 


CELE TREI ROADE DE AUR 


A fost un băiat orfan, necăjit şi pe deasupra lepros. Într-o zi, a luat 
ulciorul şi s-a dus la apă. Aude un glas din adîncul fîntînii nedesluşit. Așează 
urechea pe fintină și ascultă iar. Cineva de jos din fund strigă: 

— Pînă ce nu te vei duce în ţara fermecată să iei cele trei roade de aur, 
n-ai să te vindeci de lepră. Cum auzi, parcă cineva-l înălță-n sus de bucurie. 
Încinsă sabia, luă sacul de merinde şi calul și se duse-n lume. Ca să ajungă 
în țara fermecată, a trecut peste trei prăpăstii, peste trei văi cu zîne, care omoară 
călătorii și-i prefac în stană de piatră. El a trecut peste trei ape mari la mij- 
locul nopții cînd apele dormeau şi a ajuns la grădina cu poamele de aur. Aci 
zinele păzeau pomii, care ziua înfloreau și noaptea se coceau. A pîndit pe cînd 
era cumpăna nopții, cînd toate apele și sufletele de pe lume tac, a furat trei 
mere de aur, le-a pus în sîn şi a plecat. Trece peste toate apele, munții și 
văile teafăr. Ajunge la o fîntină să adape calul. N-are răbdare și vrea să vadă 
cum arată merele de aur. 

Cînd scoate mărul, din el sare jos o ziînă frumoasă ca soarele de pe cer 
ȘI strigă: 

— Apă, apă, apă că mor. Cum strigă a treia oară căzu jos şi muri. El se 
întristă, o îngroapă şi pleacă mai departe. 

Ajunse iar la fîntînă. Iar descălecă, adăpă calul și din nou scoase un măr 
să-l vadă. Din nou, din măr sări jos o zînă frumoasă cu părul lung de aur şi 
începu să strige: 

— Apă, apă, apă că mor. El n-apucă să-i dea apă că zina căzu jos şi 
își dete sufletul. Plinse el după zină, dar ce era să facă, o îngropă lîngă fîntînă 
și merse înainte. Ajunse din nou la o fîntînă. Adăpă calul, apoi îl priponi în 
apropiere. Ar vrea să se uite și la cel de-al treilea măr de aur, dar se teme 
să nu păţească ca mai înainte. Luă apă-n gură şi stropi mărul din sîn. Așa se 
gindi el că este bine și așa a și fost. Cum a stropit mărul, din el a răsărit o 
zină frumoasă, parcă ar fi fost picată din soare. Zina rămase cu el şi-i spuse 
să se spele pe față cu apa din acea fintînă, că este apă din ţara fermecată. Cum 
se spălă căpătă o piele frumoasă albă ca laptele și pieri lepra. Merg ei împreună 
pină ce ajung aproape de satul lui. Ea îi dete pungi cu aur ca să-și cumpere 
trăsuri ȘI cai şi să vie cu argaţii s-o ia de la fîntîna din marginea satului. Băiatul 
își ia calul, își cumpără palate, cai, trăsuri şi argați și se întoarce la zînă. Cînd 
acelo, zîna murise şi-n locul ei îl aştepta o ţigancă. Ce se întîmplase? Pe cind 
zina se urcase într-un pom deasupra fîntînii, vine o tînără ţigancă cu ulciorul 
să ia apă. Vede în oglinda apei un chip frumos de fată cu părul de aur, mai 
frumoasă decît lumina soarelui. Țiganca pînă aci nu mai văzuse oglinda și 
credea că ea este atît de frumoasă. Lăsă ulciorul la fîntînă și alergă la mamă-sa 
spunindu-i ce odraslă frumoasă are, încît se va putea mărita după fiu de 
împărat. Mamă-sa, o vrăjitoare care făcea măghii își dete cu părerea ce este 
şi fugi cu sufletul la gură la fintină. Cînd pe o creangă de copac se odihnea 
o zină cu părul de aur. 

— Ce stai cocoțată ca o găină în vîrf de copac, fetițo? zise țiganca. 

— Aştept pe mirele meu să vie să mă ia! îi răspunse zina. Țiganca 
auzind că este vorba de o procopseală, dobori zîna, o omori şi o aruncă prin 
buruieni. În locul zânii se cocoță pe creangă fata ţigăncii. Cînd veni mirele cu 
tobe și lăutari să-și ia mireasa și s-o ducă la palatele cumpărate, nu este zina. 
Sus pe creanga copacului era o ţigancă uriîtă. 

— Tu ești miresa mea zina? îi zise băiatul mirat. 

— Da, eu sînt! Uite ce păr frumos de aur am, atîrnă pe spinare. Și 
se uită în oglinda apei din jghiabul fîntînii. Cînd se văzu neagră și cănită pe 
fața de pacerneală neagră își pierdu firea şi căzu grămadă peste pietre de îşi 
dădu sufletul. 

De din vale auzi glasul zinei, care înviase pentru că un arici îi adusese 
iarba fiarelor şi i-o pusese peste rană. 

Băiatul, cum o văzu, o sărută de bucurie, se duse cu fata la-mpărat să-i 
cunune și făcu o nuntă mare și mîndră, cum se făcea odinioară în povești. 


MERELE DE?/AUR! 


A fost odată un om care avea trei feciori, frumoși și toți voinici. Singura 
lor avere era un măr care rodea poame de aur. În fiecare noapte cît au fost 
copiii mititei, mărul era păzit de tată. După ce crescură mari copiii, le veni 

rindul lor, mai ales că tatăl îmbătrinise și cineva îi fura în ultima vreme 
merele de aur. 

Pomul acesta era fermecat. Nici împărații nu aveau noroc de așa ceva. 
El dimineaţa înflorea, la prînz lega, la chindie se cocea și noaptea se culegea. 

Îşi adună tatăl feciorii într-o zi și le zise: 

— Ei, taică, vedeţi bine că eu am îmbătrînit, mai văd ca prin ciur, așa 
că o blestemată de fiară în fiecare noapte îmi fură merele de aur și eu nu 
sînt în stare, nici s-o văd nici s-o prind. A venit rîndul vostru să vă-ncercaţi 
puterile și cine va pune mîna pe gadina aia, al lui va fi pomul cu merele de aur. 

— O prindem, o prindem |! răspunseră într-un glas toți feciorii şi îndată 
ce veni seara începură pinda. 

Mai întîi fu la rînd feciorul cel mai mare. El își luă săcuiul cu nuci, 
brînză și pîne, își ascuți cuțitul, pregăti un ciumag și se aşeză sub măr la 
pîndă. Da noaptea era pe atunci mai mare decît acuma. 

Stătu el cît stătu și pe la mijlocul nopții îl apucară niște fiori, pe urmă 
un somn îl dobori la pămînt şi adormi. Cînd se deșteptă din somn, ia merele 
de unde nu-s. 


Plecă el trist la tată-su și-i povesti din fir în păr întimplarea, plingind de 
necaz că fiara sălbatică le-a furat merele de aur. 

Veni în sara următoare rîndul celui mijlocaș. Pregăti și el merinde ca 
ȘI nene-su mai mare, luă ciumagul și cuțitul şi o porni la treabă. 

El fiind mai istet decit primul, tot timpul da ocol pomului de aur ca 
să nu-l doboare somnul. Ocoli el cît ocoli, dar pe la mijlocul nopții, cînd pe 
pămînt coboară și se plimbă toate duhurile necurate, adormi sleit de oboseală 
sub pomul de aur! Cînd se crăpă de ziuă ia merele de unde nu-s! 

Și lui îi furase gadina cea sălbatică merele de aur. 

În zadar plinse el de ciudă că l-a furat somnul, că tată-su îi zise cu 
mihnire mare în suflet: 

— Ei, taică, cît am mai fost eu cu ochi buni și braț sănătos, fiara sălbatică 
n-a cutezat să se apropie de pomul cu merele de aur. Dar acum de cînd vă 
păziți voi averea pe toate le fură, fiindcă voi nu sinteti buni de nimica. 

— Tată, să-ncerc şi eu ! zise cel mai mic şi dacă ru voi putea nici eu 
dovedi, înseamnă că așa ne-a fost nouă soarta, să nu mai vedem merele de aur ! 

Feciorul cel mic își luă merinde și ciumagul, iar în loc de cuțit ceru 
de la tatăl său sabia. Ascuţi el bine sabia și scease din pămînt un mărăcine de 
înălțimea lui pe care-l înfipse bine în pămînt. Se așeză cu barba deasupra 
mărăcinelui și cum cucăia puțin da cu barba-n mărăcini și sărea în sus, pînă 
ajunsă la mijloc de noapte, cu fiorii de moarte ! 

Atunci somnul îl apăsa la pămînt ca o piatră de moară, însă mărăcinele 
îl făcea să tresară de fiecare dată, ținind strinsă sabia-n miră. 

Deodată auzi vn vuiet, un foșnet și la lumina lunii văzu apropiindu-se 
un balaur cu nouă capete. Cum venea el scotea limbile roșii vărsind pară de 
foc la dreapta și la stînga, apoi se apropie de poemul cu merele de aur și încercă 
să fure merele. 

Feciorul cel mic trase cu sabia și-i tăie pe nesimţite trei capete. Bălaurul 
nici nu simţi căderea capetelor crezînd că și acest fecior doarme ca şi ceilalți 
doi. Ridică cele șase capete să culeagă merele de aur iar feciorul cel mic; 
se repezi și trase cu sabia doborînd încă trei capete. 

Balaurul se-nfurie şi cînd cu capetele, cînd cu coada, căuta a-l lovi pe 
voinic. Dar voinicul se dădu după tulpina mărului de aur şi cînd îl izbi încă 

o dată cu sete îi taie și celelalte trei capete; gadina răminînd moartă pe loce 
El adună cele nouă capete și aleargă în revărsat de ziuă să-i vestească întimplarea 
lui tată-su. 

Cînd îl văzu tatăl său alergind îi grăi: 

— Ei, taicule, ce făcuși> 

— Am omorît balaurul cu nouă capete, uite-le și i le arăta. 

— Și merele de aur sînt în pom? 

— Sint, tată, nici un măr n-a putut fiara să fure, că sabia mea i-a dovedit 
puterea. 


Merse tatăl să vadă isprava şi cînd văzu pomul încărcat cu merele de aur, 
zimbi de bucurie, iar fiara fu încărcată în cară şi dusă la pădure unde fu 
aruncată în foc să-i piară urma şi neamul și să se sature de sînge. 

Apoi bătrînul, simțind că i se apropie sfîrșitul își adună feciorii zicîndu-le: 

— lacă simt că muma voastră mă cheamă să mă odihnesc lingă dinsa. 
N-am nici o avere să vă las în afară de pomul cu merele de aur. Ți-l las 
ție, moștenire, deși ești cel mai mic, fiincă cu mintea și brațul tău ai dovedit 
că poţi apăra cu cinste averea strămoșilor noştri. S-o stăpinești sănătos ! 

Apoi bătrînul închise ochii și-și dete duhul, iar feciorul cel mai înțelept 
ȘI viteaz stăpinește şi azi pomul cu merele de aur. 


UN OCHI RÎDE, ALTUL PLÎNGE 


A fost odată un împărat care avea trei copii voinici și frumoși. Împăratu! 
se purta aspru cu ei şi nicicind n-au cutezat să intre în odaia lui. Copiii au 
luat seama la ochii tatălui și tare s-au mirat văzînd că unul ride și altul plînge. 
Mult timp s-au sfătuit ei cum să afle taina asta, dar n-au izbutit. 

Atunci cel mai mare își luă inima-n dinți și intră în odaia cea mare a 
împăratului. Feciorul cum păși pragul îi zise tatălui: 

— Sărut mîinile, tată-mpărate ! 

— Ce caţi în odaia mea? De cind ești n-ai îndrăznit să intri şi acum cum 
de ai îndrăznit? 

— Tată, iartă-mă, am venit să te-ntreb, de ce la dumneata un ochi rîde 
și altul plînge, îi răspunse băiatul cel mai mare. 

Atunci împăratul, supărat, luă un cuțit de pe masă și aruncă după el 
fără a-l nemeri. Băiatul, de speriat, nici nu le-a spus celorlalți ce a zis împă- 
ratul și le-a zis doar atita: 

— Duceţi-vă şi voi să vedeți și să auziți. 

S-a hotărît cel mijlocaș să încerce și el să afle taina ce le rodea inimile 
şi-i ținea ca pe ghimpi. A deschis ușa de aur și a zis: 

— Sărut mîinile, slăvite tată-mpărate ! 

— Da ce caţi de dimineaţa la mine, că de cind ești n-ai cutezat a-mi 
păși pragul iar acuma te văd plin de-ndrăzneală. Ia spune ce este? 

— Tată, am venit să te rugăm să ne spui şi nouă, de ce la dumneata 
un ochi ride, iar altul plinge? 

— Afurisitule ! și luînd un cuţit îl aruncă în copil că fu cît pe-aci să 
i se-nfigă-n inimă dacă nu se da la o parte. A fugit și el speriat fără să poves- 

tească fraților păţania, zicîndu-i celui mic să meargă și el să-şi vadă visul 
cu ochii. 

Cind a intrat altă dată cel mic, s-a închinat aplecîndu-se pînă la pămînt 
în fața împăratului, zicîndu-i: 

— Sărut mîinile marelui împărat și tată. 

— Ce caţi, băiete, la mine fără voia mea, că de cînd te-ai născut, nu 
i-au călcat picioarele pe la mine și acum te-ncumetaşi să-mi calci porîncile ! 
Luă un cuțit și ca şi la ceilalți îl aruncă cu miînie să-l străpungă pe fecior. 
Cuţitul s-a înfipt într-o blană pe care o avea ușa. Copilul, supărat, a luat 
cuțitul și l-a aruncat înapoi înfigindu-se în masa împăratului. 

Împăratul a rămas mirat de curajul feciorului și mulțămit că are un 
fecior îndrăzneţ, îl zise: 

— Bravo, băiete, se vede că ai singe de împărat în tine, ești tînăr, fru- 
mos şi viteaz, pot să-mi pun nădejdea în tine! 

Acum îți voi povesti şi pentru ce un ochi ride și altul plinge! Şi-ncepu 
a-i spune: Vezi tu pomul acela din mijlocul grădinii palatului ? 

— Văd! 

— Acest pom noaptea înflorește, noaptea se coc poamele de aur. La 
mijlocul nopţii înflorește, iar la cocoşi se coc merele de aur și tot atunci 
cineva vine şi-mi fură roadele și de aceea pling că nu găsesc omul care să 
prindă hoţul. 

Un ochi ride pentru că pomul face flori și roade, iar celălalt plinge 
fiindcă pier pînă la ziuă poamele. În zadar am păzit nopţi de-a rîndul să 
prind zinele care mă fură în fiecare noapte că m-am lăsat păgubaș. Nu le-am 
putut nici vedea, nici prinde. 

Acuma este rîndul vostru să vă-ncercați norocul și cine va prinde hoţul, 
va moșteni tronul împărăției. 

Zis şi făcut, feciorii se rînduiră să păzească pomul, începînd cu cel mai 
mare. Se îmbrăcară acesta în toale de zale şi arme grele și păzi toată noaptea, 
văzu pomul cum înflorește, dar după mijlocul nopţii adormi, iar zînele coboriră 
nestingherite, umplură coșuleţele cu fructele de aur şi se-nălțară spre ceri. 

A doua seară îi veni rîndul celui mijlocaș. Văzu şi el cum înfloreşte 
pomul, dar ca prin minune adormi dus și nici nu văzu cine-i furase merele. 

A treia seară veni rîndul celui mai mic. El își luă sabia, se aşeză sub pom 
și de jur împrejur pusă mărăcini. La mijlocul nopții văzu cum înflorește pomul, 
cum leagă și apoi cum se coc poamele. Cind dădură poamele în pîrg, el adormi 
din picioare, dar cînd căzu jos se înțepă de mărăcini și se ridică. Atunci, deo- 
dată auzi un fîlfîit de aripi și din cer se cobori îmbrăcată în rochie de aur 
strălucitoare ca soarele o zină, cu un coș pe mină, care-i zise: 

— Ioane, Ioane, mai bine să te fi bătut Dumnezeu să fi murit cînd te-a 
născut, cînd ajunseși tu să mă prinzi Și să-ți fiu soţie. 

Tatăl tău, toată viaţa m-a urmărit sub acest pom să mă prindă, dar n-a 
putut și de aceea un ochi îi plînge, iar altul îi ride. Iată, mănîncă din aceste 
mere ca să nu mai mori niciodată și să trăieşti cu mine cît o veșnicie. Băiatul 
mincă un măr şi-i veniră puteri nevăzute de parcă era gata să zboare spre soare 
şi stele. 


După ce se crăpă de ziuă, merse cu zina cea măiastră la palatul tatălui 
său, ducîndu-i un coș cu mere de aur. I-a dat un măr bătrînului să mănînce 
și îndată ce a mîncat i-a suris și ochiul ce plîngea, apoi a început a întineri 

bătrînul. Mult s-a bucurat împăratul că fiul cel mic este isteț și a pus mîna 
pe zîna cea frumoasă ca să-i fie mireasă. 

Și se pregătiră de nuntă. Nunta fu mare şi vestită încît s-adunară aci 
toți împărații de pe pămînt. Toți erau mulțămiți, numai mireasa zîna cerului 
nu era în toate voile. Nu-i plăcea felul cum se fac nunțile aici pe pămînt. 
De aceea îi şi zise ginerelui: 

Soţioare, tu ştii că eu nu sînt din lumea asta. Eu sînt învățată să trăiesc 
nu cu pămînteni, ci cu alte ființe. De aceea, eu acum îmi iau zborul spre stele. 
Tu să nu mă caţi în alt loc decit în spatele soarelui unde dogoarea nu este mare 
și se poate trăi. După ce mă voi da de trei ori peste cap și voi prinde ărpii, 
tu să rupi o pană din arpia mea, iar cînd vei dori să zbori cătră mine, s-o 
arunci spre pămînt și vei prinde ărpii şi putere de a zbura. 


POVESTEA CU POARCA 


Nişte oameni aveau o poarcă și ci găsiră un bordei cu paie; poarca face 
zece purcei, unul cra mai frumos. Purceii s-au făcut de vinzare, de tăiat. A 
venit vremea şi la al zecelea purcel şi el a vorbit: 

— Tată, pe mine nu mă tăia! 

ȘI nu l-a tăiat, da el creşte și să face frumos, de drag să te uiţi lael 
şi într-o zi i-a spus: | 

— Tată să te duci împeţit la fetița împăratului și să-i ceri fata de soție. 

— Cum o să-i cer eu fata? 

— Zici așa, tată, că nu te taie şi s-a dus! Ajuns acolo s-a ploconit 
şi a zis: 

— Am venit împețit pentru băiatul meu porcul. 

— Bine, da cum ai îndrăznit? 

— I-am spus că ai să-mi ta: capul, da ce să fac? 

Atunci împăratul a zis că e ceva la mijloc și a zis: 

— Să vii cu băiatul la mine, cu porcul. Și a venit cu porcul, a intrat 
porcul, da porcul era frumos de minune ! 

— Iote, împărate luminate, ăsta este porcul meu. 

— Cum mă, tu vorbeşti? Mai întîi să faci pod di la tine pînă acasă la 
mine, pînă la palatul meu, pod de aur, atunci îți dau fata. El s-a dus acasă la 
el. Casa lui a făcut-o palat, da podul l-a făcut noaptea. Și i-a dat fata. Fata 
nu vrea, da împăratul o sili să facă acolo nuntă. 

După nuntă, împăratul a plecat acasă. Da porcul ziua era porc, da 
noaptea, da pielea jos de rămînea un Făt-Frumos. Și se duc ei la palat și poves- 
tește ea că noaptea porcul se face frumos, ca Făt-Frumos. 

Mumă-sa a învăţat-o: 

— El cînd duarme, tu să faci focul în cuptor și să-i arunci pielea-n foc, 
s-o arzi. 

Ea a crezut că așa e bine, a ars cuptorul, a aruncat-o; da putoarea a umplut 
casa de miros. Cînd s-a trezit din somn a zis: 

— Ah nenorocito, ce-ai făcut? Să ştii că ai să umbli după mine pină o: 
rupe nouă părechi de opinci de fier, atît ai să năcăjeşti. El a plecat acasă, 
care s-a prefăcut în bordei, fără podul de aur și își pierde urma ! Ea a rămas 

acolo şi a așteptat că doar o veni. A făcut ea opinci de fier şi mergind în lungiș 
şi-n curmeziș, pînă a rupt nouă părechi de opinci și a ajuns la Sinta Vineri 
și a întrebat-o unde este omul ei? 

— E-n mijlocul pădurii, într-o grămadă de buturoagi și s-a dus şi J-a 
găsit în buturoagi, că acolo îşi făcusă casă. Mergiînd ea pe drum, născuse cepj- 
lul şi cu el în braţă s-a dus. Cind a văzut el, a zis: 

— Vezi, ţi-am spus eu să asculți? | 

Şi-au plecat acasă şi au găsit iar palatele făcute la loc și podul și sar 
au rămas să trăiască fericiţi. 


DOVLETELE 


Trăia un moş şi-o babă și n-aveau copii, dar tare mult ar fi dorit să aibe 
ŞI ei un copil, ca să se bucure la bătriîneţe. Și au hotărît să plece, să cate ceva 
şi ce vor găsi să fie nărocul lor, să-l aducă acasă. 

Baba a găsit o sămînţă de dovlete; s-au întors zicînd: 

— Moşule, aide acasă, ia-ţi toiagul că am găsit sămînța de dovlete si 
oi s-o punem în pămînt. Şi unde să-l pună, să-l pună în colțul cășii. L-au udat 
şi a crescut un vrej mare și a făcut un singur dovlete mare. Moșu îl vede s-i 
dă cu piciorul, întrebînd-o pe babă să-l rupă, să-l coacă. 

Într-o zi, cînd i-a dat moșul cu piciorul, i-a răspuns cu grai omenesc: 

— Nu-mi da, moșule, cu piciorul, ia-mă-n casă ca să-ţi fiu fecior. 

Azi așa, mîne așa, pînă moșu îi spune babii. 

— Babo, ia vezi ce e cu dovietele ăsta că-mi vorbeşte în grai omenesc. 

S-a dus baba, l-a văzut că vorbește, l-a luat şi l-a dus în casă. I-a pus în 
colțul căşii aşternut de astrucat dovletele. Într-o noapte, se trezește moșul și 
vede un dovlete de toată frumuseţea. A trezit-o şi pe babă și l-au văzut, dar 
n-au zis nimica! A doua zi de dimineață dovletele îi zice babei: 

— Mumă, eu vreau să mă-nsor cu fata țarului nostru. 

Babii i-a fost ruşine, cum o să-i spuie ea că vrea să-nsoare un dovlete cu 
fata ţarului? Dar dovleacul nu a lăsat-o-n pace, n-avea pace pînă nu i-o 
căta mireasă ! 

S-a dus la împărat şi i-a spus: 

— Am venit în peţit, să-mi dai fata după dovletele meu; i-a povestit 
cum s-a născut dovletele. Țarul, știind că asta nu să poate, a zis: 

— Bine, babo, uite, dau fata, dacă într-o zi şi o noapte să-mi construiască 
o șușea, pe de o parte și alta numai cu pomi de aur şi argint de toate felurile, 
cu poame, unii să-nflurească, alții să îmbobocească, unii să aibă poamele coapte, 
alții să aibă poamele legate. 

Baba, cînd a auzit, să-i vie rău, a plecat şi s-a dus la dovlete, dar dovietele 
a întrebat-o: 

— Ei, mumă, ce ţi-a zis ţarul? 

— Lasă, muică, n-ar trebui să mai știi, și i-a spus ce i-a cerut tarw. 
Atunci dovletele a zis: 

— Culcă-te, mumă, că noaptea multe să pot întîmpla, noaptea înţeleaptă 
mai este. Cind baba s-a trezit dimineaţa, a rămas mută de uimire, văzînd că 
tot ce ceruse țarul erau îndeplinite. 

Dovletele a rugat-o din nou să se ducă la ţar și să-i ceară fata. Țarul i-a 
cerut să-i facă un castel din cleștar și să fie mai strălucitor decît al împăratului 
cutare. S-a-ntors ea la dovleac și i-a spus că nu-i dă fata dacă nu-i face palatul 
de cleștar. Dovletele a răspuns la fel și dimineața a văzut palatul de cleștar 
cînd s-a trezit. 

Iar a trimis-o la ţar, iar a refuzat-o ţarul și-i spune că nu-i dă fiica decît 
dacă-i face o caleașcă din aur și pietre scumpe cu roate de aur, trasă de cai 
neîntilniți pe lume, cu potcoave de aur, cu hamuri de diamante. 

A venit acasă baba și-i spusă ce i-a mai cerut țarul și a treia zi s-a dus 
cu caleașca de aur la fiica ţarului și s-a făcut nuntă, dar el era tot dovleac, da 
fiica țarului tot supărată şi plingea. Da împărăteasa îi spunea: 

— Lasă, mamă, nu plîngea că poate n-o fi dovlete, dacă a putut să facă 
atitea minuni. Şi or făcut-o mireasă, au urcat-o în caleașcă, iar dovletele: tăfălog, 
tăfălog pe lingă caleașca de aur, pînă au ajuns la castel. Și-a luat mireasa ră- 
mas bun de la rude, iar sara pe întuneric în odaia de nuntă a intrat un Făt- 
Frumos cu părul de aur! Da ea a zis că e măritată cu dovletele. Atunci el i-a 
povestit că el este dovletele și că este blestemat de o vrăjitoare și va trebui 
să-și ducă povara. Încrezîndu-se crăița, el a adus cojile de dovlete și așa 
să-ntîmpla în fiecare noapte. Ziua, dovlete, noaptea, Făt-Frumos ! 

După o stămînă vine muma ei s-o vadă; a-ntrebat-o cum o duce? Ea 
mulțămită, a răspuns că el nu este un dovlete, este un Făt-Frumos. Ziua e 
dovlete, da noaptea, Făt-Frumos. Mumă-sa a sfătuit-o să se scoale de noapte, 
să încălzească țăstul și să bage coveţile de la dovlete în ţăst și să le ardă. Și a 
doua zi cînd omul ei durmea și a copt coveţile. Cînd a mirosit el cojile, s-a 
trezit şi i-a grăit: 

— Vai, ce-ai făcut, te-ai pierdut pe tine și pe mine; eu eram blăstămat 
să stau nouă zile de la cununie dovlete, după aceea rămîneam pe vecie Făt- 
Frumos. I-a pus la burtă un cerc și a încins-o, că Dumnezău a blăstămat-o 
să nu poată naște pînă nu o pune el mîna pe cerc. 

Da prinţesa era grea și n-a putut naște și a plecat să-l cate și s-a întîlnit 
cu o babă în pădure. 

— Unde ai plecat, maică? 

— Să-l cat pe bărbatul meu, a zis ea. 

Baba era Sînta Vinerea și i-a zis: 

— Maică, eu nu ştiu, dar am să-ți dau un dar și am să te trimit la Sinta 
Simbăta. I-a dat darul o cloță cu șase pui de aur și i-a arătat drumul. A mers 
cît a mers, au trecut patru-cinci ani, da ca fără să nască copilul și a ajuns la o 
babă care torcea din furcă, tort din lină de aur, cu fus şi furcă de aur. I-a dat 
bineţe și i-a spus că vine de la Sînta Vinerea, care o roagă să-i spună dacă nu 
ştie ceva despre omul ei. Baba i-a spus că nu știe, da i-a dat și ea un dar, că 
poate Sînta Duminica îl va găsi și i-a dat în dar furca cu fusul, ca s-o recunoască 
omul ei. A trimis-o la Sînta Duminica, care lucra la o riîșniță și măcina ceva 
boabe de aur. A întrebat-o și ea i-a spus că el este în vale într-un sat, căsătorit 
acolo cu o prinţesă și a învăţat-o să se ducă la fîntînă, la care prințesa ia în 
fiecare zi apă, sara. Da ea pune lucrurile ca să se vadă și să nu i le vindă după 
spusele Sintei Duminici. Doar să ceară noaptea să doarmă lîngă bărbatul 
prinţesei. Şi s-a dus la fîntînă și a făcut așa, s-a dus apoi la omul ei și a adurmit 
şi nu a trecut cu mîna peste ea. A doua noapte la fel, n-a putut să nască, pentrucă 
în fiecare sară muierea lui îl adurmea. În a treia sară n-a mai venit la fîntînă 
prințesa, ci o slujnică, de a cerut morișca, ultimul dar ce-l mai avea, ea i l-a dat, 

dartprințului să nu-i mai dea mîncare acasă și a adurmit fiecare, așa că el n-a 
mai adurmit şi a început să-l strige pe nume și să-l miîngiie, iar el s-a trezit și 
a trecut mina peste muierea lui adevărată și cordonul a plesnit și copilul s-a 
născut. Atunci prințul și-a dat sama cine este. Dimineaţa s-a dus la a doua lui 
muiere şi i-a spus cum s-a chinuit nouă ai de zile, pentru a naște, iar prinţesa 
a doua fiind bună la inimă, a înţăles și nu s-a supărat și l-a lăsat să plece cu 
daruri multe în ţara lui. 


DINU FĂT-FRUMOS 


A fost odată un moș și o babă, încovoiaţi de ani, fără copii. Stăteau mîh- 

niţi şi așteptau Dumnezeu să le ia sufletul. 
ntr-o dimineaţă s-au vorbit să plece în lume. Unul la apus, altul spre 
răsărit şi prima vietate ce le va ieși în cale, aceea să le fie copil. 

Moşul o-apucă pe deal, iar baba spre vale. Moşul nu a găsit nimic, iar 
baba a găsit un pui micuţ de șarpe. L-a pus pe o frunză de căftalan și a strigat 
moșul de pe deal și s-a dus cu puiul acasă să-l crească, ca să le fie copil și ajutor 
la bătrineţe. 


Mai întîi l-a pus în lingura cu lapte. După ce a crescut l-a pus în stra- 
chină, din strachină-n oală și din oală în ciubăr. 

A crescut puiul de șarpe mare și din ciubăr l-a pus în stran, iar din stran 
într-un ardov mare cît o odaie. 

Chiar atunci şarpele ajunsese de douăzeci de ani, tocmai bun de însurat. 
Șarpele scoase capul pe vana ardovului și-i zise lui mumă-sa: 

— Mamă, mi-a venit vremea de însurat, mă apucă fiorii și simt cum tot 
mă perpelesc! Ia-ţi toiagul și du-te împeţit la fiica-mpăratului. 

— Vai de mine, muică, cum o să cutez eu să cer pe fiica împăratului să 
se mărite după fiul meu, care nu e om ca toți oamenii, ci e ală mare spurcată, 
e un șarpe mare cît bivolul. 

— Mumă, nu e nimic, tu numai du-te și-i spune împăratului că eu sînt 
un șarpe. 

Îşi luă baba toiagul și desaga şi hai pe cale pe drumul ăl mare la paiatele 
împăratului împețit. Tremura inima-n ea de frică şi de rușine. La urma urmei, 
ce-o fi o fi, îşi zise ea și se duse. O luasă înainte cu curaj. 

Cînd ajunse la ușa-mpăratului, îi povesti din fir în păr cum l-a găsit 
pe şarpe și cum l-a crescut. Iar acuma n-are ce se face, o vrea mireasă tocmai 
pe fiica-mpăratului, zor nevoie ! Împăratul, cum auzi, nu se supără cu nimic, 
dar îi ceru: 

— Să te duci, babo, la fiu-tu şi să-i spui că o dau pe fata mea sa-i fie 
mireasă, dar să-mi facă de la mine pîn’ la el drum de aur să merg cu căruța 
de argint pe el. 

Să-ntoarsă baba mulțămită și-i spusă șarpelui ce-i poftește sufletul împă- 
ratului dacă vrea să-i dea fata. 

Dar ce-mpăratul poruncea, șarpele-ntr-o noapte furşea. lar o mină pe 
babă la împărăție să-i dea fata și să vadă drumurile poleite cu aur. Împăratul 
însă nu vrea să-i dea fata și-i cere să-i mai facă o minune și mai mare și anume 

un palat mai mîndru şi mai înalt ca al lui. Pe dinăuntru poleit, dinafară zugrăvit. 
Jar se-ntoarse baba la șarpe și-i spuse cum sta tărășenia. 

Noaptea șarpele ieși din butoi, chemă toți șerpii pămîntului și ridică 
palatul mai lucitor decît soarele și decît luna. 

Cînd o isprăvi și pe asta, împăratul n-avu ce să mai facă și-i dete fata. 
În zadar plînse fata, că hotărîrea împăratului era luată. Merseră și ei ca toată 
lumea de se cununară la mănăstire, iar omenirea se minuna de ce vedea. O 
mireasă frumoasă ca o zînă, se mărită cu o ală, cu cîrtojul în ardov. 

Cînd se lăsă noaptea, ieși șarpele afară, de trei ori se suci, se-ncolăci, se 
dete peste cap, se învirti şi rămase luminos și frumos ca un adevărat Făt-Frumos, 
care-n lume n-a mai fost, nici călare, nici pe jos! Mireasa îl privea ca pe un 
soare; nu-i venea să creadă ochilor despre cele ce-i vedea, parcă soarele răsărea. 

Cum cîntau cocoşii, ginerele cel frumos intra în cămașa de şarpe și iar se 
prefăcea în ală mare care se-ncolăcea peste ardov şi ziua se băga înuntru de 
parcă ar fi intrat în fundul pămîntului. 

Jară seara cînd venea, iar din ardov afar’ ieșea, cămașa o lepăda, de tre: 
ori se-ncolăcea, de trei ori se învirtea și mai mîndru rămînea, ca soarele strălucea, 
iar fata se bucura. 

Și-aşa se-ntimpia în fiecare seară, pînă ce într-o zi dis-de-dimineaţă se 
sculă fiica-mpăratului cu noaptea-n cap, făcu focu-n vatră şi o năpădiră gîndu- 
rile, să ia cămașa bărbatului și s-o ardă-n foc, că așa e muierea nemernică, 
n-are de lucru, poftește și la urdă de curcă și la lapte de cuc. 

Făt-Frumos cînd se văzu rămas fără cămașe, supărat îi zise: 

— Căţa afurisită, ești o drăcoaică împodobită, numai coarneie-ți lipsesc ! 
De ce m-ai nenorocit pe ăst pămînt blestemat? 

— N-am ştiut ce fac, iartă-mă ! l-a rugat nevastă-sa. 

El însă îi dă un pumn vîrtos peste nas ṣi peste cămașa lui arsă picară 
trei picături de singe. 

— Sîngele ăsta spurcat să nu se ia, pînă ce eu nu mă voi întoarce după 
nouă ani de zile la tine. Nouă ani și jumătate copilu! să nu-l naști ! Să te chinui, 
burta să-ţi crească, şi blestemul să se împlinească ! 

Plecă Făt-Frumos la capul pămîntului, la scursorile apelor, la-mpără- 
teasa zinelor. Nouă ani și jumătate rămase în țara zinelor și a florilor. 

Dar nevasta lui de dor și de greu ru se mai putea ţine, își blestema zilele 
și suferea. Trecea anu, burta îi creștea, cercul mi-l punea și nu isprăvea. Punea 
unul, punea două cercuri, punea frate pîn’ la nouă. La nouă ani și jumătate, 
de greu nici că se mai putea ! Biata de ea întreba pe soare, soarele de-o-auzea, 
raze îndrepta, pămînt lumina și ei îi vorbea. 

Și de-aci-mi pleca, pe căi mi-apuca, la vînt se ducea, și ea mi-l ruga, 
din gură-i zicea: vînte cel mai mare, vînte frățioare, pe unde-ai umblat n-ai fi 
oare-aflat, pe al meu bărbat, care m-a lăsat? 

Sărmana nevastă cum auzea, începea de plîngea cu lacrimi de singe doar 
l-o-ndura pe Dumnezeu să n-o mai pătimească. 

Dumnezeu de sus o vedea, de ea se-ndura, cobori pe o scară de aur din 
cer şi-i dete: o cioță de aur cu cinci puișori toți de aur, o vîrtelniță de aur și 
cu o motcă din fire de aur. Și-l rugă pe vînt s-o ia pe-o aripă și o luă vintul să 
colinde pămîntul în lungiș şi-n curmeziş să-l cate pe Făt-Frumos. 

Peste nouă zile și jumătate vîntul se opri la o poartă minunată de palat, 
în jur numai cu flori și trandafiri. Și aci o lăsă vîntul și se-ntoarse și el la casa 
lui, spunîndu-i că în palat stă bărbatul ei. 


76 


Se așeză la poartă şi începu să învîrtă la virtelniță adunind motca din 
fire de aur, iar cloşca cu puii pigulea pe lîngă ea. 

Împărăteasa zînelor dis-de-dimineață dete o raită pe la poartă în plim- 
bare. Cînd văzu cloșca cu pui, i se lăsă la pui și de dragul lor nu mai putea. 
Atunci zîna o întrebă: 

— Cît să-ți dau pe cloșca cu puii de aur, frumoaso? 

— Nimica, ia-o dacă-i place, numai să mi-l arăţi şi mie să-l văd pe împă- 
ratul | Făt-Frumos ieșea afară, pe nevastă-sa o vedea, dar n-o cunoştea! A 
doua zi, ieşi iar la poartă cu vîrtelnița adunînd firele de aur. Împărăteasa zînelor 
o vede, se miră şi-i zice: 

— Frumoasă virtelniță ! Cîţi bani îmi ceri, atîția îți dau. 

— Nu-ţi cer nimica ! Ia-o, numai să mi-l dai pe împărat să stau de vorbă 
cu el o noapte. 

Zina luă virtelnița și așa se învoiră îndată. Noaptea veni împăratul şi se 
culcă cu dosu la ea, iar ea de greu nu mai putea, durerile facerii o apucară şi 
din gură așşa-i zicea: 

— Dine, Dine, Costandine, 
Întinde mîna-ncet la mine; 
Să nască fiul din mine, 
Fiul făcut cu tine! 

Bărbatu-su însă tăcea şi nimic nu-i răspundea. 

Atunci ea din nou îl ruga: 


Ai, mă Dine Costandine, 
Fie-ţi milă şi de mine, 
Întinde mîna peste mine, 
Să nască puiul din mine, 
Fiul cel făcut cu tine! 


Abia atunci-nţelegea, mîna peste ea-ntindea, cercurile îmi plesnea, iar 
copilul se năştea. 

Şi era așa frumos cum în lume n-a mai fost. Domnul de sus îi vedea și 
el mi se bucura ! Dacă vîntul îmi venea, aripa o întindea, ei copilul şi-l lua, pe 
arpie s-așeza şi prin nori că îmi zbura, la coadele mărilor și la cîmpul florilor. 
Pe zine le părăsea și copilul şi-l creștea, blestemul s-adeverea. 


ANDREI 


Andrei, băiat sărac, s-a băgat la împărat argat cu puşca pentru mincare 
de vinat. Să vineze în pădure ce pofteşte împăratul: iepuri, golumbi, iribiţe, 
mistreți. Merge Andrei într-o zi și găseşte o pasăre pe creangă, o guguștiucă. 
Întinde Andrei pușca s-o împuște, ea se roagă: 

— Stai, Andrei, nu mă împușca că dacă nu m-oi împușca are să fie ferice 
de tine cit oi fi tu viu pe lume. Andrei a pus arma la picior și pasărea a scăpat. 
Da giîrlița îi spune să mă iei acasă la tine ! A luat-o acasă. Cînd s-a dus cu ea 
acasă, a pus-o la fereastră că așa a cerut ea: 

— Pune-mă la fereastră. Cînd vezi că cucăi, să dai cît poţi cu pumnu-n 
masă, o să te găsească mare noroc. 

A pus-o acolo, și cînd ea a cucăit, a dat cu pumnul în masă și ea s-a spe- 
riat și s-a prefăcut în femeie frumoasă, ca ea alta nu s-a mai văzut pe pămint. 

— Andrei, eu nu sînt pasăre, eu sînt fată de împărat. Cum putuşi să mă 
capeţi să dai de mine? Să m-asculți, și să vezi ce bine o să fie de tine! Auzi, 
noi aici n-o să putem trăi la împăratul; să te duci să faci o colibă cît de proastă. 
Aici sint multe slugi. Acolo vii la coliba ta, te spăl, te cîrpesc, te arănesc, așa 
ca la casa noastră. El a ascultat, s-a dus deasupra de sat, a făcut o colibă, a 
luat-o pe Măria, și-a dus-o la coliba lui! Da el tot l-a ascultat pe împărat și 
i-a adus vinat. Însă el doar dormea la nevasta lui în pădure la colibă ! 

— Măi Andrei, omul meu, fiincă primeşti plată de la împărat, du-te-n 
piață ia-mi doi metri de cădăfea, arnici 5—6 motche, ca să cos și eu ziua să 
nu mă plictisesc. 

— Bine, Mărio, cădăfeaua a fi scumpă și arniciu la fel! 

— Mai ia niște bani pe o lună înainte de la împărat și du-te la tîrguit ! 

Se duce Andrei la împărat mai cere bani pe o lună înainte și se duce 
la piață și-i cumpără cădăfea, arniciul și i-a dat în mînă la colibă. 

Ea a început să coasă, a cusut după voia ei. Andrei nu s-a amestecat. Dar 
împăratul nu știa nimic. Ea a cusut cîteva luni de zile, dar fără să ştie ce face 
Maria. Maria umpluse somotul de cusături pe cidăfea. Cînd a fîrşit de n-a 
mai avut ce să mai coasă, i-a spus: 

— Andrei, mîine e plata, ia chilimul ăsta și du-te-n piaţă. Să baţi doi 
pari în pămînt și să-l pui cu faţa unde tună lumea-n tirg. El așa a făcut. Lumea 
s-a oprit şi nu s-a mai băgat în piaţă și s-a împins om pe om, muiere pe muiere; 
să vadă ce e acolo. Da i-a spus Maria lui Andrei: dacă te-ntreabă cît costă; 
tu să zici, tu, să-mi dai cît vrei, eu nu cer nimic! Așa a și făcut. Atita lume 
s-a oprit că nima n-a mai intrat în piaţă. Nima nu-l întreabă ce costă. Da Andrei 
se uită. Lumea se uită, mirată de frumuseţea chilimului. Vine aghiotantui 
împăratului prin piaţă. El ca mai mare vrea să vadă de ce e lumea grămadă. 
Se bagă și-l vede pe Andrei sluga lui. 

— Ce, măi Andrei, tu eşti cu chilimul? Cine l-a cusut? 

— Maria mea de la colibă ! 

Cind se uită mai bine să vadă ce e cusut de e toată lumea cu gurile căs- 
cate? Și ce credeţi că era? Era palatul împăratului, iar pe scări, împăratul cu 
împărăteasa, dar la spatele lor el, aghiotantul. Mai în vale vede curtea, în lături, 
grădina cu mere, pere, gutui, turme de oi, herghelii de cai, vaci grase, giște, 
curci, caii împăratului. Pe de lături scrie armata împăratului: infanteria, cava- 
leria, artileria, muzica militară. Mai încolo livezi, piraie, păduri, ţarini, bucate, 
lucrători pe semănături și mai departe un munte cu orașe, cu poduri, mări, 
oceane, peştii de mare, cerul cu stelele, luna cu soarele. Toate orașele și pădu- 
rile cusute pe chilimul ăla. O să-l întrebe iar pe Andrei: 

— Ce costă, Andrei? 

— Mi-a spus muierea care-l vrea el să-l preţuiască și cît îmi dă atit iau. 
Aghiotantul stă uluit și-l priveşte ce n-a mai văzut zice: 

— Andrei, eu din capu meu îţi dau 2000 de taleri de aur. Andrei a luat 
banii și s-a dus la colibă şi i-a dat Mărie. 

— Măno, îl luă aghiotantul pe 2000 de taleri. 

Aghiotantul se duce cu chilimul la împărat și la împărăteasă. Cum vede 
împăratul frumusețea asta, stătu și se gîndi: 

— Ce mină, ce minte putea să le facă pe astea? 

— Maria, muierea lui Andrei! 

— Dă-mi-l mie eu îţi dau 4000 de taleri pe el. Şi i-a dat banii. Dar aghio- 
tantul face socoteală că se duce și comandă altul de 2000 taleri și-i rămîne și 
cu cîştig. Și face ea alt chilim, și comandă chilimul. Cind acolo a troncănit 
la ușă: tronc, tronc, tronc și a pășit peste prag cu piciorul, unul înăuntru și 
altul afară. Dar cum ea era așa de frumoasă, nu a mai știut să tragă picioarele, 
nici să vorbească, a rămas înţepenit, stană de piatră. Însă ea l-a cunoscut 
cine era: 

— Hai, intră ! Dar el e împietrit, nu se mișcă ! 

Ea l-a mingiiat că doar o intra. A băgat ea de seamă că el și-a pierdut 
mințile şi abia atunci a băgat piciorul din lăuntru și l-a tras afară și nu i-a mai 
spus de ce-a venit că uitase la ce-a venit ! Se-ntoarse îndărăt. Cînd s-a dus la 
împărat și iar l-a slujit, a uitat de toate. Însă de atunci nu mai mănîncă, nu-i 
mai e foame. Se năpirlește cmul, slăbește. 

— Ce, măi aghiotantule, ai slăbit rău! 

— Hei, măria-ta, este ceva. 

Au trecut două stămîni și nu mănîncă nimic. Stă bolnav. ÎI întreabă 
impăratul ce are. 


— Împărate, să spun. Chilimul ce l-am vîndut l-a cusut Maria și am fost 
la ea să cumpăr altul și cînd am văzut-o cît e de frumoasă, n-am mai știut pe 
ce lume sînt și pe toate le-am uitat, nici chilim n-am poruncit. Cind oi vede-o 
ai să mori ! Cind te gindești că e muierea la o slugă prăpădită, muiere pe care 
n-o au împărații ! Cînd ai vedea, ai să cazi și ai să mori! Și tot așa el a slăbit 
și e gata să moară. 

— Împărate, și dumneata dacă ai s-o vezi, ai să mori. 

— la să mă duc s-o văd, că doar n-o fi aşa cum zici! 

Și s-a dus s-o vadă și împăratul. Da împăratul mai cu autoritate, dar și 
el cum a pășit şi cu un picior afară și altul înăuntru. El stă înlemnit, nu știe 
nici Înainte, nici înapoi, stă cu ochii beliti. 

— Vino, să bei o cafea! 

Dar el a tras piciorul afară și s-a întors îndărăt. Vine și aghiotantul după 
el, dar nu-l întilnește. S-a întors și s-a culcat în pat. 

— Ce e, împărate, întreabă aghiotantul. 

— Ce e, ce nu e, ai direptate. Așa frumuseţe nu e pe pămînt. 

Au mai trecut zile și-l cheamă pe aghiotant. 

— Măi aghiotantule, tu cum oi şti să-l omori pe Andrei, s-o iau eu de 
muiere. Eu împărat să n-o iau cînd mi se poate? În zece zile să-l omori pe 
Andrei, asta-ți cer. 


Aghiotantul ce să facă? Altfel îl spinzură pe el? N-are încotro. Au trecut 
6—7 zile, opt, vine a de zece și el să gîndeşte cum și de ce să-l omoare pe 
Andrei. Dar de silă n-a mai putut și a ieşit pe drum. A intrat în cafenea şi 
pune capul între pălmi și se gîndeşte ce să facă? Da, un beţiv cu poale rupte 
pe el, beat, dă cu pumnu în masă. Se uită la aghiotant cum șede trist şi zice: 

— Bine mă, tu ofițir, aghiotant, di ce nu ești vesel ca mine? Na de bea. 
Plată ai, tînăr ești, om mare ești, ce stai trist? 

— Fugi măi, încolo, că tu nu știi ce griji am eu. 

— Ce griji ai tu cînd ești bogat. Dă-mi mie un pahar de vin că-ţi spun 
eu ce ai și te vindec de tristeţe. Zău dă-mi! 

— Fugi de-aci. 

— Dă-mi vinul și ai să vezi. Aduce vinul negustorul, bea. 

— Hei, mi-ai dat un pahar de vin, l-am băut, ia să-mi spui dirept ce 
grije ai, ce-ai pățit? El s-a gindit şi i-a spus tot cum e treaba. Beţivu îi spuse: 

— Ce-ţi poruncește el, cînd şi el poate să-l omoare că nima nu-l trage 
la socoteală. Du-te de-i spune să-l cheme pe Andrei împăratul. Atunci împă- 
ratul să-i spună lui Andrei: 

— Du-te, Andrei, peste nouă mări și nouă ţări, că este un mirtan într-un 
lemn înalt, un miîrtan care vede tot ce e pe pămînt. Și nima nu-l vede. Pe toți 
1-1 mincat, i-a omorît și pe Andrei o să-l mănînce. 

Se duce aghiotantul şi-i spune că nu-l omoară. 

— Omoară-l dumneata și dă-i ordin să-ți aducă mirtanul care a mincat 


iuna de a făcut munți de oase şi cîmpii de capete de oameni. Împăratul îl cheamă 
pe Andrei: 

— Andrei, du-te și omoară-mi mirtanul peste nouă mări şi nouă ţări, 
că dacă nu, te duc la spinzurătoare. 

Andrei s-a întors trist seara acasă la colibă. Îl rugă să cine dar nu mai cină. 

— Ce e cu tine? 

— Hei, Mărie, împăratul îmi cere să-i aduc miţul de peste nouă mări 
şi nouă ţări, 

— Culcă-te și fără fioare, că sara e capul plin de ginduri, iar dimineaţa 
e mal limpede. S-a culcat şi se scoală dimineaţa. Zice ea: 

— Du-te la fierari la țigani să faci trei bite: de fier, de aramă şi de oţel, 
să vii cu ele la mine. | 

Andrei s-a sculat, a făcut bitele trei și a încălecat calul și ia bitele și pleacă. 

— Vezi, ai un bit dc fier, oţel și altul de aramă. Să ispiteşti din lume pe 
wade e drumul spre mirtan; să nu zmintești drumul. A încălecat și să dusă! 
Da i-a mai dat şi un peșchi să-l aibă la nevoie: de o să-și piardă capul să se 
spele şi să se şteargă și să gindească la ea. 

— Mirtanul are să sară cum te-o vedea. Tu te aperi cu bitul de fier. 
Dacă se fringe al de fier, să-l iei pe-al de oţel şi dacă şi el s-o fringe să-l iei 
pe-al de aramă că el nu se frînge, el! se-ndovigă. Cu bitu ăsta, ăl de aramă, ai 
să-l dobori şi ai să-l duci la împărat să-l vadă. 

Încalecă calul, ia bitele şi se duce. Pe drum, pe cîmpii, dealuri, munţi şi 
ajiunge la o răscruce. Un drum la dreapta, altul la stînga, da altul drept înainte. 
Îarre drumuri o piatră băgată-n pămînt şi-n piatră scrie în trii locuri, trii scri- 
sori aşa: « drumașule, pînă aici, ai drumuit bine, da de aici încolo, dacă apuci 
la dreapta, ai să pierzi capul, dacă apuci la stînga ai să pierzi calul, dacă o ţii 
direpi înainte ai să te însori. Hei, acuma ce să facă? Ce-ar face oricine s-ar 
afla în locul lui Andrei? De, unde s-o apuce? Stă el şi se gîndeşte: s-o ia la 
direapta, pierde capul și fără cap nu se poate. Dacă o ia la stinga, pierde calul 
şi fără cal ce naiba mai face? S-o ia drept, n-a plecat să se însoare ! Dar ce să 
facă? S-a gîndit că e mai bine drept, că doar nu-l pune nima cu sila să se 
însoare. Așa rămîne cu capul și calul şi tot e mai bine. Și-a luat-o drept înainte, 
ce o fi, o fi! S-a dus drum îndelungat pînă a ajuns la o casă, casă bună, pusă 
peste drum, jumătate într-o parte, jumătate în alta și drumul trece prin uşa 
căşii. Da casa are o ușă; deasupra de ușă scrie: « Casă, întoarce-te cu șelile 
la mine ». Omul cum citeşte, casa se întoarce de-a-ndoaselea și mai are un geam 
de sticlă mare. Cînd priveşte-n geam vede o muiere cu dinţi lungi ascuţiţi de 
zineoaică lungi, da păretele de sticlă, nasul de un pas, ochii cît roata carului, 
miinile cit prăjinile, picioarele ca birnele. El a belit ochii la ea: 

— Hei, nepărticitule, de cînd te aştept că n-am mîncat nimic de trei 
zile: dă-te jos de pe cal. Se dă jos, dar acolo mai erau capete de cai şi de oameni. 
S-a speriat. A legat calul și ea l-a luat înuntru, l-a băgat într-o sobă. 

— Dezbracă-te ! Şi s-a dezbrăcat. Tună în albie și scaldă-te să te am de 
cină. Se scaldă el, a tunat în albie și s-a spălat bine. Atunci și-a adus aminte 
de peșchir și s-a șters cu peșchirul. 

— Măi băiete, de unde ai tu psșchirul? Peşchirul e de la mine, băiete! 
De unde-l ai? De la Măria fiica mea?! 

Eu cunosc peșchirul. Bine că nu te miîncai, muică! Stăi, şterge-te. Și 
vine îmbrăcat în ţoale mîndre de aur, dar prefăcută în muiere mindră şi vine 
cu toate mîndre de el. 


— Na, muică, de îmbracă-te ! Se îmbrăcă și se iau la vorbă. El a povestit 
tot cum a fost. Ce caţi aici? El s-a plins de porunca împăratului. 

— Muică, nu te teme, eu te îndirept la mirtan. Și să treci peste mare. 
Îşi dau de aici o oală cu lapte, să iei calul cu tine. La mare să lași calul în pădure 
și să dobori în marginea Dunării cu oala-n mînă de lapte. Să strigi de trei ori: 

— Cuşa, crechetușa | De trei ori. 

Și are să iese din mare muma mea. Ea este o broască mică. Să-i spui 
de unde vii şi unde mergi. Ea are să se umfle cît plastru de fin și are să te 
treacă marea. Să iei oala de lapte pînă să vie ea să aibă ce mînca! Cînd ieși 
dincolo la mal se face mică; să dai cu ea în oală. Acolo ea o să mănînce și iar 
la întoarcere o să se umfle şi o să te aducă pe unde-ai plecat. 

El s-a dus cu oala și a făcut cum i-a spus. A lăsat calul, a luat biteleși 
cum l-a văzut pe mîrtan, l-a bătut cu bitul de fier, s-a frînt apoi cu cel de oțel 
ȘI i s-a rupt apoi cu cel de aramă şi l-a dărimat. L-a luat și îndărăt pe broască 
peste mare la împăratul cu mîrtanul viu ! A venit cu mițu și i l-a dat Împăratului. 

Împăratului nu i-a fost de mît ci de Măria. Ce să facă? Îl cheamă pe 
aghiotant. 


— Ce fac, a tunat dorul în mine și nu mai pot după ea. Omoară-l că 
altfel te omor eu pe tine. Se duce el în cafenea și acolo iar bețivu se leagănă 
și cade peste mese. 

— Ce, iar stai trist? 

— Iar a dat ceva peste mine. lar mi-a poruncit să-l omor pe Andrei. 

— Dă-mi un vin şi-ţi spun că împăratul trebuie să-l omoare, că e servi- 
torul lui, nu al aghiotantului. 

Se duce iar şi-i spune de ce nu poate să-l omoare, 

Împăratul iar îl cheamă pe aghiotant: 

— Cum oi putea pînă mîine să-l omori pe Andrei. 

— Mai bine omoară-l dumneata, că e omul dumitale! 

Îl cheamă împăratul pe Andrei: 


— Andrei, pînă acuma, îți poruncesc să te duci pe lumea ailantă, la tatăl 
meu, să-i spui să dezbrace țoalele ce i le-am dat eu pe toamnă de pomană. 
Şi să te întorci cu ele la mine. Dacă nu te duci, nu mai scapi viu. Andrei se 
întristează și se duce la Măria. 

— Ce e, Andrei, cu tine? Şi-i spune despre tatăl împăratului din 
cealaltă lume. l 

— Nu te supăra, că sara e plină 'de gînduri, iar dimineața e pună de nă- 
dejde ! A tors ea toată noaptea și a făcut un ghem. 

Măria i-a mai spus: să te duci la împărat și să-i spui: 

— Împărate, n-o să mă crezi că am fost pe lumea cealaltă. Dă-mi un 
om de încredere ca să vadă că am fost. Împăratul pe cine să-l dea, îl dă pe 
aghiotant. Și-au plecat ei amindoi cu ghemul în mînă l-au aruncat pe cîmpie 
și ghemul a mers de-a tăfăloaga pînă la groapă, într-un ogaş mare. S-a furișat 
ghemul pe un drum mare, mindru. Aud ceva dudaind și pocnind. Se pomenesc 
cu o căruţă plină de piatră trasă de împărați, care au judecat strimb pe pămînt. 
Şi-i bat cu biciurile dracii de scapără scîntei din pielea lor. Cînd acolo, la car 
îl vede și pe tatăl împăratului la jug, în faţa lui el zice în glumă: 

— Hei, fraţilor ! Ce staţi! Uite ăsta mi-e un cunoscut am ceva treabă 
cu el! 


— Hei, fratele meu, spune mai repede ce ai de spus că-n urmă e tarto- 
rele al mare și ne-o bate că nu facem și noi planul şi nu putem să trăim. 

— Mă rog, de voi, frați, oţiră, baş dacă vă grăbiţi, vă dau pe ăsta pe 
aghiotant pînă vă întoarceţi. Și-l dă și-l înjugă şi dă-i cu bicele pe aghiotant 
de-l zmintesc. 

— Împărate, dezbracă-te repede şi dă-mi ţoalele că le cere fiu-tău şi i 
le dă. Vin dracii și-l dejugă pe aghiotant și-l înjugă pe împărat și se duc 
cu carul, iar ei se-ntorc cu ţoalele îndărăt după aţa ghemului. 

— Na, împărate, ce mi-ai poruncit ţi-am furșii. 

— Hei, voi cire știe de unde le-aţi luat? 

— Întreabă-l pe aghiotant ce-a păţit de la draci. 

Aghiotantul i-a arătat coastele frînte. Însă împăratului nu-i e de toale 
ii e de moartea lui Andrei! 

Împăratul slăbeşte, nu mai mănîncă și iar îl cheamă pe aghiotant. 

— Să-l omori pe Andrei că nu se poate altfel. 

Iar se duce în cafenea aghiotantul și stă trist, citov. Iar vine beţivul 
și-i spune: 

Iar te-ai întristat. Dă-mi un pahar cu vin şi-ţi spun ce-a poruncit? 

— Du-te şi spune să-i dea ordin lui Andrei să plece-n lume să-ntrebe, 
să ispitească, să-l găsesască, pe du-te-ncolo nu știu unde, adu pe-aia nu 
știu ce? Du-te-n colo, nu ştiu unde, adu pe-aia nu știu ce?! Cum Naum? 

Andrei vine acasă trist. Măria îl cunoaște pe faţă. 

— Ce e Andrei? 

— Mi-a dat grijă mare iar. 

— Ce? 

— Să mă duc să-i aduc: «du-te-n colo, nu știu unde, adu pe-aia nu 
știu ce!? Cum Naum?» 

— Bei, Andrei, abia acuma am ajuns ia strimtoare mare. Că eu nici 
n-am auzit de asta că ai mei au fost zmei. Nu ştiu dacă oi putea să scap 
capul tău. 


— Culcă-te, că e mai cuminte dimineaţa decit seara. S-a culcat și mîine 
zi s-a sculat. 

A luat calul şi a plecat, da i-a zis Măria: 

— Du-te dar cu cine te-i întîlni întreabă: 

— Du-te-ncolo, nu ştiu unde, adu pe-aia nu ştiu ce? / 

Cum Naum! Întreabă și ispiteşte că de-aici încolo vine lucrul greu. 
A mers pînă s-a pomenit prin pustietăți, a rătăcit. Dă de o potecă-ntr-o pădure. 
Vede că a mers ceva pe ea, dar se vede că e umblată, ajunge la o poieniță, 
acolo un lemn rotat, dar sub lemn o mogîldeată neagră, culcată la pămînt, 

muicăăă e suflet de om ! Cind acolo o babă culcată cu faţa-n jos. Strigă la ea 
se-ntoarse, da nu are decît un ochi în cap. Se uită unul la altul: 

— Ce e, copile, cu tine de mă găsiși aicea pe mine? 

— Hei și mie-mi pare bine că te văd, poate-ai văzut, ai auzit: « du-te-n- 
colo, nu ştiu unde? Adu pe-aia nu ştiu ce? Cum Naum? » 

— Hei, maică, eu sint aici stăpină, peste toate lighioanele și n-am auzit 
de aste nume. Dar dacă vrei să-ntrebi o să adun toate juavinele să le-ntreb. 
El s-a mai liniştit. l-a-ntrebat dacă știu: « Du-te-ncolo » ! 

— Uitaţi-vă, sînteți toate? Cind colo vine și arătul. 

— De ce cînd am strigat n-ai venit cu ceilanți ? — N-am putut că am dat 
de un om şi m-am luat la taină cu el. S-a jeluit că n-are bere și mîncare, da 
slujește la împăratul cu toată snaga lui. 

— Cum n-are? 

— Nu-i dă împăratul? Ce slujbă are? 

— Îl strigă împăratul aşa: «Cum Naum, fuga să faci mîncare de rîş- 
niță de morișcă. El se mai întinde astalele și pune bunătăţile, nu-i satură. 
Și după ce mănîncă zice: 

— Astringe-te mincare, adunaţi-vă mese. Dar nu se vede nimic și-l 
cheamă Cum Naum. De-ar găsi alt stăpîn ar pleca. Andrei aude. N-are casă, 
n-are toale, doar pe împărat îl slujește. 

— Deloc să-l iei pe Andrei să-l duci acolo la Cum Naum. Arăţul s-a 
dus și el pe nispină în pustietate la Cum Naum — era între niște grăbari într-o 
pustie și acolo se opresc: 

— Aici nu e nimic! 

— Bagă-te-n grăbar și strigă: 

— Cume Naume, ieși afar’ la mine. Arăţul s-a întors și ela uidit singur. 
Strigă el: 

— Cume Naume, ieşi încoa la mine, așa cum te-a învăţat arăţu. Da Cum 
Naum nu se vede. 

— lată-mă, aicea sînt. 

— Păi nu te văd. 

— Nu cutez să mă arăt. Mă vede împăratul. Dar dacă vrei îți dau să 
măninci. S-a pomenit cu un astal încărcat de bunătăţi. 

— Mănincă, Andrei. 

— Cume Naume, ieși la mine la masă. 

— Nu cutez, eu doar lucru, dar nu mănînc. Împăratul mă vede. 

— Las” că nu te vede! Șezi de mănîncă. 

—O să mă omoare! 

— Nu te spun eu. Cine te mai vede? 

— De ani de zile îl slujesc și nu-mi dă mîncare. De-ar fi bun și să mă 
roage ca tine ce l-aş mai păzi. 

— Bine, șezi cu mine că nu te spune nima. 

— Ce caţi aici? 

— Am venit după tine. 

— Hei, ce-aş mai pleca ! Numai să-mi dai mîncare. Vezi pe mine nima 
nu mă vede și fac orice. Apoi a mincat. 

— Bodeaproste că mă săturai și eu odată. Vrei să fii tu stăpinul meu? 

— Vreau. 

— Plec cu tine. Lasă-ţi calul și te duc eu zburînd sus în vînt, numai să-mi 
dai să mănînc. 

A lăsat calul și l-a luat Cum Naum în spinare; a suflat peste el și 
nici el nu se mai vede. 

— Vezi, noi zburăm peste țări și peste mări, unde rătăcesc în lege alte 
neamuri. Fac demîncare și ne ospătăm. 

Așa au zburat pînă la un loc. Atunci trec peste o mare și-i spune Cum 
Naum lui Andrei: 

— La mijloc de mare, Andrei, ne dăm jos, acolo-n mare să vede oraș 
cu cafenele, lăutarii cîntă și faci ce vrei tu pe pămînt. Are să vie englejii cu 
vapoarele, ei au să vadă cafenelele și lumea miîndră și au să zică: 

— Ce e asta? Că am trecut pe aici şi nu era nimic? Dar tu ai să fii gazdă. 
Englejii au să te întrebe: 

— Și noi am trecut pe aici dar nu era nimic, era apă. 

— Al cui e orașul? întrebă marinarii. 

— A răspuns Andrei. Dar cum Naum era tot cu el. Eu îl am pe Cum 
Naum care face orașe pe apă. Tu să mă vinzi englejilor dacă mă cer. Au să-ţi 
dea bani cu vapoarele, dar tu să nu mă vinzi pe bani, numai să ceri trei lucruri 
de la ei: o seceriță mică, o britvă și o piștalcă. Pe alea ei n-o să vrea să le dea. 
Dacă dau, mă vinzi, dacă nu-ţi dau, nu. 

— Bine, dar tu mă lași pe mine, Cum Naum? 

— Nu te las, că tu m-ai săturat pe mine. Eu o să-i las, o să zbor iar după 
tine, dar tu să strigi în tot ceasul: Cum Naum! 

Vin englejii cu vapoare să vadă orașul, negustorii, cafenelele ! Andrei 
stă pe schelă, privește: 

— Care e gazdă aici? 

— Noi tot am trecut pe aici și n-am văzut asemenea oraș frumos. 

— Nu vrei să-l vinzi, avem vapoarele pline de bani. 

— L-aș vinde dar nu pe bani. 

— Dar pe ce? 

— Îmi daţi trei lucruri: o săcuriță mică, o britvă şi o piștalcă. 

— Pe alea nu le dau. 

— Nu-mi daţi, nu vi-l dau! 

— Unde este el? 

— Cheamă-l ! 

— Cume Naume, oamenii ăștia flămînzi vreau să se ospăteze cu astalele 
pe apă. Tirrrr ! și pun astalele pe apă pline cu bunătăţi. După ospăț au văzut 
ce poate. 

— Cume Naums, striga Andrei de pe apă. Cum Naum a suflat peste 
oraș și oraşul a dispărut. 

— Cume Naumz, fă orașul la loc, cu palate luminate. 

Iar a făcut oraşul la loc. I-au dat cele trei lucruri și au plecat intii englejii. 

— Cume Naume, plecăm cu vapoarele? 

— Hai, că aici e vai de vol. 

Andrei a luat cele trei lucruri și a plecat și el. Și ca pe apă merse înainte, 
dar uneori dorm. Cum au adormit, Cum Naum fuge la Andrei. 

— Andrei, uite-mă aici. 

— Cume Naume, nu te întrebai ce e cu cele trei lucruri? 

— Cind întorci securița cu gura-n sus iese armată cîtă frunză și iarbă, 
cînd deschizi britva iese armată cu pistoale cît vezi cu ochii, dar piștalca e 
muzica armatei. — Și dacă cineva face ajutare cu securița îi bate pe toți. Ni- 

meni nu i se poate împotrivi. Merg cu tine, dar nu la împăratul tău. Au coborit 
pe o cimpie unde avea împăratul moșie. S-au dat jos și l-a întrebat: 

— Andrei, ce palate vrei aici? De aur, argint? Şi-a făcut palate strălu- 
citoare ca soarele. S-a dus vestea-n lung și-n lat că a venit pe moșia lui și a 
ridicat palat mai mindru ca al lui. A venit şi a văzut că e al lui Andrei. 

— Andrei, să vii să-mi slujești mie. 

N-a vrut să se ducă. A venit împăratul cu voiscă să-l bată să-i ia pala- 
tele. Dar Cum Naum întoarce securița și iese armată, deschide britva altă 
armată, cîntă din piştalcă, vine muzica militară şi-l calcă pe împărat. 

— Andrei, nu mă omori, vreau să fiu și eu slugă la tine cum ai fost tu 
la mine, că de aveam minte! sănătoasă, duceam o viață mai frumoasă! Dar 
aşa cu lăcomie, Doamne, Deamne, nu se știe! 


PICATĂ DIN CER 


A fost un împărat vestit peste lume, care se însurase și era trist și poso- 
morit fiindcă împărăteasa lui nu avea copii. Și sta el de se topea din picioare 
de grije şi necaz, fără nădejdi şi bucurii. 

Dar pe cînd nu se mai aştepta la nimic decit la moarte, iată că împără- 
teasa cea frumoasă-i rămîne greoane și aştepta să nască un prunc de viţă împă- 
rătească. 

Veni timpul să nască; dar nu putea sărmana, chinuindu-se în zadar. 
Trecu o zi, trecură două, trecură rouă şi nu-l putea face pe prunc și gata. 
Trimisă împăratul după descîntătoare și vrăjitoare, dar cu neputinţă. Pînă 
cînd copilul ţipă în pîntecele mamei să-i dea drumul. 

Mamă-sa-i făcu vrerea să vie pe lume grabnic și cînd îi va veni vremea 
de căsătorit să se însoare cu o fată care să nu fie: 

Nici din mamă, nici din tată, 
Numai zînă din cer picată. 

Cind zise aceste cuvinte, născu un copil frumos cu părul de aur și ochii 
strălucitori ca doi luceferi. Întreaga împărăție se veseli trei zile, trei săptămîni, 
trei luni și trei ani de marea fericire ce dase peste capul împăratului. 

Cele trei ursitoare veniră şi ele ca după obicei și bine îl încondeiară, 
pe fiul împăratului. 
| Cît creșteau alți copii într-un an, el creștea într-o zi, așa că în curind 
îl veni vremea de însurat. 

Trimisă slugi și oștire în cele patru cornuri de lume să-i găsească fată 
frumoasă precum i-a făcut vrerea maică-sa la naștere, dar toţi se-ntoarseră 
cu fețele triste și capetele plecate. 

Dacă văzu el ce văzu, luă sabia și traista cu merinde și o porni la întîm- 
plare în lume. Merse, merse, luni și ani, prin sate și orașe, prin țări și peste 
Mări, însă fata pe plac nicidecum nu găsea. 

Ce să facă? Hai să treacă printr-o pustie mare fără apă, bintuită de 
vânturi, nisipuri și prin care mișunau șerpi și balauri. 

După multe chinuri, sleit de puteri, ajunsă la o margine de împărăție, 
oprindu-se la o fintînă să-și potolească setea. 

Cum bău apă, îi veniră puterile la loc. Își aruncă din întîmplare privirea 
pe ramura unui arbore din apropierea cumpenii fintinii. Cînd colo sus, sta 

o fată în haine de sărbătoare, frumoasă, frumoasă, că întreg copacul și apa 
fintînii străluceau de măreţia ei. Un soare scînteietor parcă poposise să se odih- 
nească o clipă pe ramură. Era o zînă ! Ea îl privi și îi zîmbi, apoi îl întrebă: 

— Pe cine cauţi, voinice, prin această sălbatică pustie. 

— Pe tine te caut, pe zîna zînelor, fata ce nu este nici di-o mumă, nici 
di-un tată, numai din cer picată. 

— Eu sînt aceea și aici te-aştept de cînd mi-a venit vremea de măritat 
nemișcată. Bine că soarta ţi-a îndreptat calea pe aceste meleaguri pustii că 
altfel eram biestemată să mă prefac în șarpe de nisip, ca să mă tirăsc nefericit 
toată viaţa. 

\ Îşi îmbrăţișă el aleasa inimii și se înţeleseră că trebuie să se pregătească 
de nuntă. Dar zina așa fusese blestemată că numai din acest loc pustiu trebuie 
să fie luată cu nuntașii mirelui. 

Plecă el în grabă la împărat, vestindu-i marea bucurie și pornind cu 
nuntaști și mare alai spre acele ţinuturi seci pirjolite de arșița soarelui și fără 
apă. Un an merse la dus, și altul la întors, iar dintre nuntași abia jumătate 
mai rămaseră în viață. 

Zina picată din cer rămase ca o făclie strălucind în acel copac singuratic 
lăsat de Dumnezeu să străjuiască pustiul în bătaia vînturilor sălbatice. 

Ca să-l puie piedici în calea căsătoriei, tartorele iadului trimise pe lume 
o vrăjitoare, o ţigancă, bătrină, numai cu un dinte-n gură. Vrăjitoarea o ade- 
meni să coboare de pe ramură ca să-i dea babii apă că e sărmană, chinuită 
de căldura de jăratec a pustiului și să-i fie milă să-i scoată o găleată cu apă. 
Se înduioșă zina picată din cer și cobori pentru întiîia oară pe pămînt, călcînd 
porunca zinei cerului că numai după ce va veni mirele cu nuntașii să puie 
piciorul pe pămîntul trecător și înșelător. Dar ea de milă uită o clipă poveţele, 
cobori pe nisipul care ardea ca focul și se aplecă să scoată apă babei. Baba 
atunci o împinsă în fintină și o înecă. Cerul se-ntunecă și tocmai atunci sosiră 
nuntașii cu mirele cel frumos, cu veșminte numai de aur și argint. 

Baba așeză pe ramură în haine albe de mireasă pe fiică-sa, o țigancă 
oacheșe și frumoasă, dar nu ca zina cea picată din cer. 

Mirele nu luă seama că-l aștepta o altă mireasă şi porni de aci spre zările 
împărăției sale, cu alai și veselie, dar într-un vas luă apă pentru drum din 
fîntînă și cînd colo, în găleată prinse o mreană cu solzi de aur și argint, încit 
la soare te puteai uita, dar la ea ba. O duse cu grije și o crescu într-un eleșteu 
anume făcut de tată-su. 

Împăratul și împărăteasa mureau de dragul acestei mrene de aur și 
chemă toți împărații și stîlpii pămîntului să vie să vadă minunea dumnezeiască. 

Se mirau fețele împărăteşti şi nu le venea ochilor să creadă cele ce vedea. 

Țiganca la toate aste întîmplări era numai ochi și urechi. Își da ea seama 
că zîna picată din cer n-a murit şi că-i poartă cine știe ce pocinoage. De aceea, 
nici una, nici alta, cu gura toată ziulica pe bietul prinţ să taie mreana de aur 
și s-o frigă pe cărbuni că altfel îi ard ficații de poftă de mreană. Ce să facă 
bietul prinţ de atîta cicăleală? Nu avu altă scăpare decit s-o taie şi s-o frigă 
pe cărbuni. Așa și făcu. Chemă o babă prinsă mreana din eleșteu, o tăie și 
o mîncă ţiganca friptă. Dar babii i se dădură porunci un solz să nu scape pe 
pîrîu cînd va spăla-o că unde-i va sta picioarele acolo-i va sta capul. Dar oricît 
de băgătoare de seamă au fost slujnicile, un solzișor a picat la fund și nebăgat 
în seamă s-a dus purtat de ape pînă ce valurile l-au aruncat la un țărm în acea 
mare împărăție. 

Cind colo, într-un revărsat de zori din solzul de aur crescu un măr 
stolos cu mere de aur și alături un palat strălucitor de cleștar. Cum auzi de 
una ca asta împăratul, cu prințul și ţiganca, pune-te neică pe drumuri istovi- 
toare să vadă altă minune ! Erau cu adevărat lucruri frumoase ca-n povești. 
La soare se mai putea omul uita, dar ja măr și la palat, nicidecum. 

Țiganca însă trăia ca dracu pe drăcilă. Nu mai avea astîmpăr. Avea ea 
presimţiri rele şi căuta din vreme să ia măsuri, Dar vorba aceea, de ce-i era 
frică nu scăpa. Și se puse pe capul prințului și al împăratului să taie mărul, 
iar merele de aur să le dea la porci că sînt vrăjite şi după cum i s-a arătat ei 
în vis mărul este piază rea pentru împărăție. Ce erau să facă sărmanii, că de 
gura babelor și a muierii nici dracu nu te scapă. Găsiră omul potrivit să taie 
mărul. Tocmai atunci, pe o rază de lumină Maica Precista, nemaiputindu-i 
răbda mojiciile, trimise o cerșetoare jos pe pămînt îmbrăcată în zdrenţe, abia 
ţinîndu-se într-un toiag și se rugă de pădurar să-i dea o ramură să-și facă 
umbră sub arșita de foc a soarelui. 

Lemnarul care ciopiîrţea la pomul de aur și-l făcea grămezi să-i dea foc, 
nefiind văzut de nimeni, de milă îi dădu o rămurea din pomul de aur. 

Baba puse rămureaua în sîn și lîngă un izvor cu apă rece cu surcele şi 
crengi își făcu o colibă să n-o mănince fiarele sălbatice din pădure. 

Ramura de aur din măr o aşeză cu luare-aminte la cap, temindu-se 
să nu i-o fure niscaiva răufăcători. 


Cind colo, dimineaţa lingă cerșetoare sta o fată frumoasă ca o zînă din 
povești. Bătrina o binecuviîntă și plecară ele la clacă să despoaie porumbul 
împăratului de foi şi chică. Zina picată din cer ca să nu-i fie văzută faţa așeză 
pe faţă un voal alb, așa că nimeni nu-și da seama că este picată din cer. 

La clacă veneau numai fete, una și una, care mai de care mai frumoasă, 
cu glas frumos și pricepute la spus basme și povești. 

În fiecare seară, povestea o fată. Și la o lună le venea o dată rîndu. Cine 
nu știa să povestească, împăratul chema un călău îmbrăcat în roșu mînjit cu 
singe şi-i lua dintr-o lovitură capul. 

Toate fetele se-ntreceau care mai de care să rostească povești mai fru- 
moase făcîndu-i pe plac împăratului și prinţului. 

Mai la urmă i-a venit rîndul zînei picate din cer. 

Deși i s-a dat porunca să arunce voalul de pe ochi ea a refuzat ordinul 
împăratului. Atunci împăratul supărat a cerut să 1 se taie capul pentru nesu- 
punere. Zina însă l-a liniștit zicîndu-i să aibă răbdare s-o lase și pe ea ca să 
spuie o poveste, cum le-a lăsat și pe celelalte fete și după aceea-i poate 
lua capul. 

Zina şi-a inceput povestea așa: 

A fost odată ca niciodată, că de n-ar fi nu s-ar povesti. A fost un crai 
împărătesc vestit frumos ca soarele şi cum i-a venit vremea de căsătorit a scos 
calul din grajd şi a pornit în lume, în lungiș și-n curmeziș să-și caute aleasa 
inimii. Dar cu cît mergea, cu atita se ostenea în zadar. O zînă din cer ascunsă 
sub poala unui nor vedea toatea acestea și pe cînd prințul era gata să piară 
singur în pustiu cobori pe ramura unui arbore, iar prinţul îi văzu chipul măreț 
în fîntină. Apoi a zărit-o în copac și după cum le era scris de ursită, se înţele- 
seră să vie cu mare alai s-o ia pe cea zină: 

Nici de-o mamă, nici de-un tată, 
Numai din cer picată. 

Zina fu însă înșelată de o zgripţuroaică de țigancă, mare vrăjitoare, care 
o înecă pe zină, iar nunta se făcu din nebăgare de seamă cu fata ţigăncii. 

De aci încolo povesti pe rind și cu tîlc întîmplările petrecute, fără nici 
o zminteală, spre marea mirare a prințului și a împăratului. 

După ce s-a terminat firul povestirii, și-a aruncat vălul de pe față, iar 
ei au rămas încremeniţi de frumuseţea ei. Era cu adevărat picată din cer de 
frumoasă ce era și atunci a grăit: 

— Eu sînt zîna picată din cer! Acum puteţi să-mi tăiați capul! 

— Cum o să-ţi tăiem capul, fata tatii, a zis împăratul, tu eşti lumina 
ochilor și viaţa noastră. Capul să-l tăiem celei ce ne-a înșelat prin meșteşugiie 
șiretlicuri, iar fiul meu de-abia acum să se pregătească de nuntă. 

Pe zăvrăcioacă o legară de patru armăsari şi o rupseră în bucăți, iar nunta 
craiului și ziînei picată din cer se porni de cînd se punea luna și uidea ca 
secera: și ţinu trei zile, trei luni, trei ani și trei sute treizeci de ani. 


FATA BABII 

A fost odată un moş şi moșului i-a murit baba şi-a rămas cu o fată. 
Ce să facă moșul, cocoșul, să-și ia altă muiere! Și ia o muiere mai tînără. 
Femeia asta avea și ea la rîndul ei o fată! Așa se pomeni moșul pe vatră la 
bătrînețe cu două fete! Fata moșului era vrednică, cuminte şi blindă ca o 
mieluşică, iar fiica muierii sale rea, leneșă și proastă. Într-o sară, pune ea mîinile-n 
şolduri și-i zice moșului: 

— Moșule, dacă vrei să mîncăm împreună dintr-o lingură să-ţi ici fata 
și s-o duci în pădure că mănîncă mult. Ce să facă bietul om, începu să cadă 
pe gînduri. Ba s-o ducă, ba să n-o ducă, ba să rămiie cu fata, ca să-i dea cu 
piciorul la muierea cea rea. Se frăminta zadarnic sărmanul că de muierea 
tînără nu se putea dezlipi, cum nu se dezlipește scaiul de oaie. Își luă fata 
de mină şi-i zise: 

— Taică, ne-a bătut Dumnezeu, hai să mergem în pădure să culegem 
bureţi, că nu mai avem de-ale gurii cu seceta asta. Merseră ei cît merseră 
împreună şi într-adins moşul se depărtă și-o lăsă în voia soartei. Ţipă ea în 
zadar prin pădure, dar nimeni nu o auzea, numai frunzele se cutremurau 
de plînsul ei şi de mila ei. Ajunse la o răscruce de drumuri. Încotro s-o ia? 
Asta era greu de ştiut! Hai s-o ia drept înainte. Merse cît merse și dădu de 
o fîntiînă împotmolită de nisip și nămol. — Fată mare, fată mare, zise fintîna, 
vino de mă curăţă că la nevoi îți voi da apă să bei. Fata sumete mînecile și 
curăță la repezeală fintina. 

De aci plecă iar drept înainte către miazăzi. Cînd colo, pe urma ei, abia 
se tirăşte o căţelușă, bolnavă și plină de bube. — Fată mare, fată mare, fii blindă 
și miloasă, curăță-mă și pe mine de bube, că abia îmi mai trag sufletul și poate 
vreodată la nevoie, îți voi fi de vreun ajutor. S-a oprit, a curăţat căţelușa de 
bube, a spălat-o frumos și a mers tot înainte. Ajunse la un cuptor de pine, 
care gifiia de cenușă şi gunoaie. 

— Fată mare, fată mare, zise cuptorul de pîine, curăță-mă de cenușă 
Că ţi-oi da pîne caldă. Fata a sumes minecile și a curăţat cuptorul de gunoaie 
și cenușă, Merge ea înainte să afle un corn de ţară cu suflet de om, dar nicăieri, 

nimic, doar nemărginita pustietate și singurătate, Se oprește sub un păr de 
ostănită şi aude părul plîngînd. 

— Fată mare, fată mare, fie-ţi milă de mine. Mai am citeva ramuri cu 
frunze şi mă mănîncă omizile, scapă-mă de la moarte şi curăță-mă de omizi, 
că-ți voi da vreodată pere. Fata se urcă în păr și îl curăță frumos de omizi, 
se plînse şi ea părului că n-are pe nimeni și o dor picicarele, apoi plecă înainte, 
în voia soartei. Într-o noapte vede ea undeva în pădure o scînteie luminînd. 
Cînd acolo dă de o căsuţă în pădure. Bate la ușă bucuroasă că a dat de picior 
de om. 

— Cine bate, întrebă un glas de femeie. 

— Eu, fata cea cuminte şi pierdută! 

— Intră, maică, eu sînt Sfinta Duminica, stăi şi conăceșşte la maica, 
poate vei fi ostănită și flămîndă. 

— Sînt, Sfîntă Duminica, de ani de zile tat căi necunoscute în pădure, 
dorm în copaci de frica fiarelor și mă hrănesc cu ierburi. Sint blestemată de 
Dumnezeu să n-am și eu noroc pe lumea asta. 

— Lasă, maică, nu te văita de noroc! Ai să vezi tu că cineva de sus, 
are grijă de oamenii buni la suflet. Se spălă fata, cină și se culcă, adormind 
buştean, după atîta cale. Dimineaţa se sculă, iar Sfinta Duminica îi zise: 

— Fata mamii, eu mă duc la mănăstire, să mă rog, tu rămii să dai mîncare 
Ja orătăniile mele. 

— Sfîntă Duminica, mergeţi fără zăbavă, că am eu toată grija casei. 
Deschise la curtea cu păsări, le aruncă boabe, iar la șerpi le dădu lapte. Cînd 
se întoarse de la mănăstire Sfînta Duminică, găseşte casa curată, măturată, 
zugrăvită, păsările şi jigăniile sătule. 

— Maică Sfintă, scoate-mă la lume şi la țară din pustia asta și am să-ți 
fiu roabă toată viaţa! 

— Te scot, maică, însă mai întîi să-mi cauţi în cap, că de mult nu mi-a 
atins mînă de fecioară, vița de păr. Se așezară pe pragul casei și fata începu 
să-i caute în cap. Maica îi spuse: 

— Să ai grijă, maică, eu am să adorm în poala ta, tu să mă lași să dorm 
și să visez. Peste noi va trece o apă mare neagră! Să te ţii bine de prag să nu 
ne ia apa şi să nu te sperii. Mai la urmă va trece o apă albă. Atunci să mă scoli, 
că altfel amîndouă trecem pe valuri în altă lume. Fata așa făcu precum i s-a 
spus. Trecu peste ele o apă neagră cum este păcura, ea se îngrozi de asemenea 
apă dar se ţinu bine și torentul n-o mișcă din loc. După accea, se abătu o apă 
frumoasă albă, cu valuri line și pești de aur, frumoasă ca cerul înstelat. O deș- 
teptă din somn pe Sfinta Duminică şi aceasta se sculă ca după o călătorie lungă 
de zeci de ani. Cum se sculă, luă fata-n braţe şi o aruncă în rîul acesta alb. 
Fata ţipă că se-neacă. 

— Nu te teme, fata mamii, prinde acuma ce vrei tu din valuri: peştișori 
de aur, fluturi sau cutii pline cu lucruri. Fata prinse o cutie şi ieși la mal. Cînd 
se uită în oglindă, era albă ca zăpada, iar părul ei strălucea ca aurul. Era acum 
aşa de frumoasă, încît soarele se oprea în loc și o privea rîvnind la chipul ei 
nemaiîntilnit. Îşi luă cutia și plecă spre un ochi de pădure cu Sfînta Duminică. 
Aci i se arătă calea și o porni iar singură. 

Merse ea vreme lungă să-i ajungă, pînă căzu ostenită de foame şi de 
sete. Părul o văzu chinuindu-se şi-i zise: 

— Fată mare, vino și astîmpără-ți foamea. Îşi astîmpără foamea ȘI cu 
puteri noi porni mai departe. 

Pe drum o apucă iar foamea și o părăsiră puterile. Cuptorul o văzu chi- 
nuindu-se și o strigă: 

— Fată mare, fată mare, nu mă mai cunoşti? Vino de mănîncă pine, 
că tu m-ai curăţat de cenușă! Fata se sătură de pîine și se duse înainte. 

Ducîndu-se înainte îi iese-n cale o cățelușă cu o salbă de pietre scumpe 
şi mărgele. Îi întinde salba și dădu să treacă un rîu. Cînd dincolo de rîu, niște 
lupi urlă, se rînjesc la fetiță și vreau s-o mănînce. Căţelușa latră de zor, sperie 
lupii și fata trece riul. 

Multă vreme a fugit de-aci încolo cu cățeluşa după ea, pînă ce o podi- 
diră apele de oboseală și căzu ostenită. După ce se odihni, aude un glas din 
pădure: 

— Fata mamii, fata manii, vino să bei apă că tu m-ai curăţat de nomol. 
A băut apă, s-a răcorit şi a mai mers o zi, pînă ce au cîntat cocoșii și a ieșit 
dintre sălbăticiunile pădurii. S-a văzut lumina printre tulpini de copaci și 
a alergat bucuroasă la tată-su. Cînd a deschis cutia, acolo, numai aur și argint; 
numai pietre prețioase, de luminau noaptea ca ziua. S-a mirat muma vitregă 
și fără zăbavă îi zise fiicei sale să pornească și ea pe urmele ei să se procopsească, 
precum s-a procopsit fiica moșului. I-a arătat poteca și s-a dus. Păsările, copacii, 
florile, toți simțeau că ea are suflet rău, de aceea tremurau de frica ei. O văzu 
o fîntină sleită și-i ceru s-o curețe, iar ea o înfruntă și întinse pasul grăbită 
după podoabe. O rugă o căţelușă s-o curețe de bube, ea luă un bit și o alungă. 
Plinse un cuptor de piine că este înfundat de funingine și de cenușă și-i ceru 
să-l curețe, iar ea se făcu surdă. O mai rugă și părul plin de omizi să-l curețe 
că se usucă, îl afurisi și nu se abătu de lacomă ce era. 

Ajunse în cele din urmă la o casă. Bătu în ușă și-i deschise Sfînta Dumi- 
nică. Se odihni aci şi se sătură de bunătăţi că drumul i-a fost greu și lung. 
A plecat Sfînta Duminică la mănăstire și a rugat-o să aibă grijă de păsări 
și de oare, să le dea apă și mîncare. Ea încălzi mlatul așa de mult că arse gîtul 
păsărilor, șerpilor şi năpiîrcilor. Cînd sosi acasă, se plinseră păsările și toate 
jigăniile din oborul ei că le-a ars gitlejurile. Maica se supără și tăcu. O puse 
pe fată să-i caute-n cap dacă vrea să se întoarcă la lume și la țară. Îi căută-n 
cap și nu-i găsi nimic. 

— Să ai grijă, zise Sfînta Duminica, că are să treacă peste noi o apă 
mare albă. Tu să te ţii de mine și să nu mă scoli din somn; numai cînd va 
trece o apă neagră să mă scoli. | 

Trecu un șuvoi de apă albă ca spuma de mare, fata se sperie, dar n-o 
deșteptă pe Sfînta Duminica. 


Cînd trecu apa neagră, o deșteptă. Fata ieși din apă, neagră cum este 
catranul, iar Maica albă cum a lăsat-o Dumnezeu. De pe riul negru culeasă 
o ladă mare de lacomă ce era. Sfinta Duminică îi arătă poteca și plecă acasă. 

Pe drum înapoi o apucă foamea și seta. Părul nu-i dădu pere și o bătu 
cu ramurile, cuptorul nu-i dădu pîne și spuza-i umplu ochii. Căţelușa o lătră, 
nu-i dădu salba de aur și lupii o mușcară. Fîntîna nu-i dădu apă; toate se 
revarsă din jgheab și-i seacă izvorul. 

Ajunse acasă neagră, ruptă și flămîndă ca vai de ea cu lada cea mare pe 
spinare gifiind de bucurie, că-i duce lui maică-sa pietre prețioase și 
bogăţie mare. 

Cînd o întîmpină mumă-sa, dădu un chiot de bucurie. Se vedea cea 
mai bogată și fericită muiere din lume. Ca nu cumva să ia ceva din averea lor; 

fata pe furiș deschisă lada. Din ladă săriră șerpii și năpircile, le supse sîngele 
şi le mincă de vii. 

Fata moșului cea cuminte, rămase cu bogăţiile primite, se mărită după 
un Făt-Frumos, făcu o nuntă mare, încît şi azi nuntaşii chefuiesc, cîntă și 
joacă-n horă de-și rup călcîiele, de aceea rămaseră toți desculți. 


MOȘUL ȘI BABA 


A fost odată un moș cu o babă și cu o fată. La un timp îi moare baba 
moşului și rămîne moșul numai cu fata. Moşul însă cît de moș, dar nu putea 
fără de muiere şi se-nsură cu o babă. Baba avea și ea o fată. Și de colo, pînă 
colo, ajunseră moșul cu baba și cu două fete pe vatră. 

Stau ei cît stau și într-o zi îi zice baba moşului: 

— Moșule, să-ți dai fata-n argăţie dacă vrei să mănînci dintr-o lingură 
cu mine. Moşul, ce să facă? Să se despartă de fată îi e greu. Pînă la urmă îi 
zise fetii să plece în lume să-şi cate de lucru la vreun stăpîn. Îşi luă fata săcuiul, 
furca și fusul şi o luă-nainte plingind. Merge ea, cît merge şi cînd colo ajunge 
la niscaiva porci, mulți imoşi, fugind şi coicăind pe cîmpie după lături calde. 
Porcarul o vede pe fată și-i zice: 

— Du-te, fată, de-ntoarce porcii că-ţi voi da un purcel cînd te vei în- 
toarce pe-aici. Ea alergă, întoarse porcii şi se grăbi pe drum mai departe. Merse 
cît merse și întîlni un văcar cu o cireadă de vaci. Pe unele le apucă strechea 
şi fugeau de parcă ar fi scăpat de la cuţit. Văcarul văzu fata şi-o rugă: 

— Aleargă, fată, aleargă, de-ntoarce vacile, că-ţi voi da o junincă cînd 
te vei întoarce. Ea le-ntoarse și prelungeşte calea înainte să-și cate un stăpin. 

Cînd colo, aci dete de o turmă de oi. Nişte oi se răsfirară pe cîrd şi fugiră 
de parcă-ar fi căpiate. 

— Fată, du-te de-ntoarce oile, zise păcurarul, că-ţi voi da o mieluşică 
atunci cînd te vei întoarce. Ei nu-i fu lene, alergă de-ntoarse și oile, pe urmă 
plecă-nainte. Merse iar cît merse și dete de o herghelie de cai, iuți, nărăvași 
şi neîmblinziți. Ciobanii cum o zăriră o rugară: 

— Du-te de-ntoarce caii că-ți vom da cînd te vei întoarce un cîrlan, 
bun de-ncălecat. Fata-ntoarse caii şi hai înainte. Merse ea, merse, cale lungă 
să-i ajungă pînă ce se opri ostenită sub un măr într-o grădină. Mărul o văzu 
și o rugă: 

— Vezi, fata mea, lumea la umbra mea stă și se răcorește, iar toamna 
merele mi le culege și la nimeni nu-i dă-n gînd ca am și eu frunze şi mă usc, 
dacă omizile mă mănîncă. Fie-ţi mile de mine și culege omizile de pe ramurile 
mele și cînd te vei întoarce pe aici am să-ți dau mere să măninci. 

Fata se urcă-n măr, îl piguli de omizi şi plecă-nainte. Era vară călduroasă, 
cu mare zăpuşeală. Se aplecă să bea apă dintr-o fîntînă. Fîntîna însă n-o lăsă 
zicîndu-i: 

— Vezi, fata mea, toţi se apleacă și beau apă din fîntînă, dar unul nu 
mă curăţă de imală că mă-nec de tot! Hai, tu, inimă bună şi arăneşte-mă de 
imală că-ţi voi da apă rece cînd te vei întoarce pe aici. Arăni fîntîna de imală, 
bău apă rece şi prelungi drumul mai departe. Îndată dete peste un cuptor 
cu pîne cu vatra părăsită plin de cenușă. Vru să caute o pită, dar cuptorul 
îi grăi: 

— Fată dragă, toţi cer să le coc pîne, dar nimeni nu mă curăţă, nimeni 
nu-mi şterge vatra. Curăţă-mă tu, dacă vrei să-ţi dau pîne cînd te vei întoarce. 
Îl curăță şi pe ăsta și pleacă mai departe. Ajunsă într-o pădure mare și frumoasă 
cu izvoare și poiene cu flori. Acolo, un moș creştea nişte ale în niște lăzi. Se 
tocmi aici să arănească alele moșului să le dea apă şi mîncare, nici prea caldă, 
nici prea rece. 

Odată se întîlni în pădure cu o bătrină fermecătoare care-i spuse să 
ia seama că în lăzile noi crește şerpi și năpirci, iar în lăzile bătrîne creşte vietăți 
de pe lîngă casa omului și cînd îi va ieși sorocul să ceară de la moş o ladă bătrînă 
să nu ia una nouă. Fata arănea alele pădurii şi luă seama cum șerpii și năpîrcile 
intrau în lăzile noi, iar celelalte în lăzile vechi. Trecură anii și veni vremea 
să ia simbria şi să plece. Într-o zi moșul îi zise: 

— Fata mea, cuminte ai fost, bine m-ai slujit, alege-ţi o ladă dintre cele 
care-ţi vor plăcea mai mult şi să-ți fie de alal ! 

— Eu îmi aleg lada asta bătrină, răspunse fata. Cum şi-a luat lada, i-a 
pupat mîna stăpînului şi s-a dus îndărăt. Avea cale lungă și grea de mers. 
Soarele ardea țărîna sub picioare de-i frigea tălpile, iar tilharii țineau calea 
călătorilor pe la colnice. Călătorii zăceau lihniţi de foame și de sete pe cărare, 
gata să-și dea duhul, dar fata mergea-nainte cu gîndul la Dumnezeu. 

Ajunse la cuptorul de pîine pe care-l curăţise, şi acesta o chemă: 


— Fetiţă, fetişoară, 

Cu cosița gălbioară; 

Cu ochi plini de lăcrămioară, 
a-ţi şi tu o azmioară! 


Fata dădu spuza la o parte, își luă o azimă şi plecă mai departe, înfule- 
cînd din azima cea caldă. 
Ajunse la fîntîna cu apă curată, pe care o arănise de imală. Fîntîna o 
zări ŞI grăi: 
— Fetiţo ce porți mult dor, 
Adapă-te la izvor; 
Ca să ai tu sănătate, 
Mult mertic și bunătate. 


Fata bău din izvorul fîntînii, sărută fîntîna că n-a uitat-o, şi i-a dat zor 
înainte. Merse, cît merse și o zări mărul, încărcat de mere mari, roșii-aurii, 
pe care-l curățase de omizi. Mărul cum o văzu din departe-i făcu cu o rămurea 
semn să se abată să culeagă un sîn de mere. Drumeața nu stătu mult pe gînduri, 
umplu sînul cu mere, mulțămi de bunătate și hai înainte. 

Trecuseră ani de zile de cînd pornise la o așa cale lungă, să-i ajungă, 
cale mare, fără de zare. La o vreme ostenise de tot și căzuse leșinată, cu 
picioarele zgîriate și tălpile pline de răni și bășici. Cum făcea doi paşi cădea. 
În zadar se opintea să meargă că o lăsaseră picioarele. Era pierdută-n pustie- 
tăți, tocmai bună s-o mănince păsările cerului și alele. Dar tocmai cînd își 
pierduse nădejdea, o ajunse o herghelie de cai, răsăriți ca din pămînt. Muma 
hergheliei îi zise: 

— Fată bună, fără de mumă, 
Alege-ţi un călușel, 
Să zbori ca vintul cu el. 

Aleasă un cal mîndru şi voinic, se urcă în seaua de aur şi-i dădu pinteni. 
Merse ea, merse, cînd atingînd cu copitele pămîntul, cînd amestecîndu-se 
cu norii și iar scobori pe pămînt să se hrănească. f 

Cum ajunse la o turmă de oi, păcurarii îi deteră o oaie. Ea luă 
oaia şi merse-nainte. Nu mai avea mult și se apropia de bordeiul ei. Se-ntilni 
cu un gelep, care mîna la tîrg o cireadă de vite care-i grăi: 


— Hai fetițo, fetişoară, 

Ia în dar o văcușoară; 

Ca să-ți fete o vițişoară, 
Să-ţi umpli obor de oară! 


Fata luă o vacă, mulțămi la stăvari și o porni tot înainte. 

Mai avea puţin și ajungea acasă. În cale se-ntilni cu nişte porcari care 
păzeau o mirie cu porci. Porcarii îi dădură şi ei drept mulțămire o purcelușă, 
ea o luă, le mulțămi și se grăbi să ajungă după cîntatul cocoșilor. Cocoşii cum 
o văzură săriră pe garduri și dădură de veste să se știe cine vine, bătind bucuroși 
din aripi și cîntind: 


— Cucuriguu, maguu ! 
Vine fata moșului, 

La argeaua dosului, 
Înţolată, îmblăgată, 

De aur e încărcată; 

Cu blaga legată-n spate, 
Și cu vitele de-o parte! 


Cind auzi una ca asta mumă-sa, măștioai-sa, o secă la ficați vestea 
cocoşilor. Luă o pălcată și după ei prin maidan să-i zvînte-n bătăi: 


— Uşi, uși, uși! 

Pină-n ziua să te uști; 
Că zo-mi eşti mincinos, 
Afurisitule cocoș ! 


Şi nu încetă să blesteme cocoșii de pe mahala să-i ia holera și să-i fure 
noaptea vulpile. Fata moșului cum ajunse, puse lada jos, o deschise și ce 
credeți că era înnuntru? Numai aur şi argint, podoabe nenumărate. Dacă 
văzu măștioană-sa o avere așa de mare, rămase mută și năucă și zor nevoie 
s-o miie şi pe fata ei să se procopsească. Fata ei cum auzi de unde a căpătat 
atîtea avere, nici nu-și mai luă rămas bun. Își luă un toiag, disagii cu mîncare 
și o zori-nainte. 

Ajunse la miria cu porci, porcarii o rugară să le-ntoarcă porcii, ca să-i 
dea un porc cînd s-o întoarce. Ea i-a drăcuit cu porci cu tot văziîndu-şi de 
drum, și gîndind la avere. Ajunse la cireada de vaci. Văcarii o rugară să 
le-ntoarcă vacile că-i dau o vacă cînd s-o-ntoarce. Ea se minie, îi drăcui și afurisi 
și din cale nu se opri. Merse ce merse şi ajunse la o turmă de oi. Păcurarii 
o rugară să le-ntoarcă oile că-i vor da o mioriţă cînd se va-napoia. Îi drăcui 
şi pe ăştia și metse-nainte. Cînd colo dete de herghelia de cai. Stăvarii o ru- 
gară să le-ntoarcă caii, că-i vor da un cîrlan cînd s-o-ntoarce. Ea-i luă în rîs, 
afurisindu-i cu cîrlan cu tot şi-i dete grăbindu-se-nainte. Se opri sub un măr 

plin de omizi. Mărul o rugă să-l curețe de omizi, că se usucă, iar cînd se va 
înapoia-i va da mere să măniînce. Fata a drăcuit mărul și și-a văzut de drum. 
Mărul dacă a văzut-o atît de rea și de îndărătnică a blestemat-o și el: 


— Drum bătut ca bumbacul, 
Unde-oi ajunge să-ți fringi capul; 
Drum bătut ca fuiorul, 

Unde-oi ajunge să-ți rupi piciorul. 


Ajunse la o fîntînă-necată de imală. O rugă fîntîna s-o curețe de imală 
dacă vrea să-i dea să bea apă cînd se va-ntoarce. Ea o-nfruntă și pe fîntînă 
și merse setoasă și flămîndă-nainte, lacomă după avere. Mai la urma urmelor 
se opri la cuptorul de pîine, moartă de foame. Cuptorul o rugă să-l curete 
de cenușă, că-i va da pîine caldă și bună, cînd se va-ntoarce. Ea însă izidi 
cenușa de pe vatra cuptorului, iar pîinea de sub spuză se prefăcu în scrum, 
că nu putu găsi nici o coajă de piine. Iar plecă și de aci drăcuind și bleste- 
mînd prin glionţane și spini pînă ce ajunse la o pădure mare, unde stăpi- 
nea un moşneag mulțimea de ale în lăzi închise ca să nu fugă. Se tocmi la 
moş pe o ladă să-i slujească un an de zile. După ce i s-a isprăvit sorocul mo- 
şul i-a zis să-şi aleagă o lacră din cele ce le avea. Fa, s-a sucit, s-n-virtit, pînă 
ce s-a hotărît. A pus ochii pe lada cea mai mare și mai nouă. Moşul i-a dat-o, 
a legat-o-n spinare şi a plecat la mumă-sa fericită de atîta bogăţie. Dru- 
mul e lung şi greu. Ajunse la cuptorul de pîine, ceru o pită, dar cuptorul 
îi azvirli cu cenușă-n ochi de o orbi. Ajunsă setoasă la fîntîna cu imală, vru 
să bea apă, dar fîntîna o umplu de imală. Se opri sub mărul stolos cu merele 
mîndre, coapte-n piîrg, vru să ia mere, dar mărul o luă la bătaie lovind-o cu 
ramurile, darmite să-i mai dea și mere rumene să mănînce ! 

Ajunse la herghelia de cai, ceru un cal că nu mai poate merge, caii 
o loviră cu copitele de-i frînseră oasele și-i rupseră țoalele. Ajunse la turma 
de oi şi se rugă de ele să-i dea o ţiră de lapte că moare de foame. Berbecii însă 
n-o lăsară și o burdușiră cu coarnele, de o dădură de-a dura prin ţărînă, gata- 
gata să-i spargă lada cea frumoasă. Ajunsă la cireada de vaci, vacile o cunoscură 
şi parcă le apucase strechea, fugeau, se broşcăiau şi cu coarnele o împungeau 
de-și rupse picioarele. Tîriș-grăpiș, ajunse miria cu porcii. Porcii cum o zăriră 
o-ncolțiră și cu dinţii gata s-o rupă-n bucăţi. Abia scăpă şi de ăia și a doajuns 
acasă toată ruptă, singerată, cu oasele friînte, mai mult moartă decit vie. 

Cocoșul cum o văzu, sări pe o leasă și cîntă: 


Cucuriguu, maguu ! 
Vine dracuu, 
Toată ruptă, 
Și bătută! 
Baba cum îl auzi, grăi: 

— Fugi, Cocoş, 

cocoloș, 

că te taie moș! 


Cocoșul însă bătea din aripi și vestea din bordei în bordei întîmplarea 
cu fata cea rea! Cum tună fata-n casă, mumă-sa alergă după fată şi deschise 
lada. Cum o deschise, ţîşniră în toate părţile șerpi, năpirci, iar pe ele le mîncă 
și le morfecară, păn'-se săturară. Și așa pe cei răi îi săturară de avere, iar 
alele de atunci se liberară şi nu mai trăiră-n ladă! 

MOȘU ȘI BABA 


A fost vrodată vrun moș cui i-a murit baba și a rămas văduvoi cu o fată. 
Fl a luat altă babă care a avut iar o fată. 

Baba nouă a mînat pe moş să-și dea fata ca slugă. Fata merge pe drum 
ȘI ajunge la niscai porci. 

— Du-te, fată, întoarce porcii, cînd te vei înapoia o să-ți dau un porc. 

Ea întoarce porcii și pleacă mai departe pe drum. Ajunge la vaci, iar o 
mină să-ntoarcă vacile, că, cînd se va întoarce o să-i dea o vacă. Ea le întoarce, 
prolungeaște drumul. Ajunge la oi, iar o mînă să-ntoarcă oile, că, cînd să va 
intoarce o să-i dea o oaie. Ea le întoarce şi pleacă. Ajunge la cai, o mină să-i 
întoarcă că, cînd se va întoarce o să-i dea un cal. Ajunge la mărul cu meră: 

— Cură-ţă-mă, fată, de omidă că, cînd te vei întoarce o să-ți dau meră 
să măninci; ea îl curăţă de omidă. Ajunge la fîntîna cu apă: 

— Răneaște-mă, fată, de imală că, cînd te vei întoarce o să-ţi dau apă 
rece să bei. 

Ea o răneaște și prolungeaște mai departe. Ajunge la cuptoru cu pini: 

— Curăţă-mă, fată, de cenușă că, cînd te vei întoarce o să-ţi dau o pîine 
să măniînci. 

Ea îl curăță de cenușă și pleacă; ajunge la vrun moş cu care să tocmeaște 
să-i fățuiască niscai lăzi cu ale cărora să nu le dea apă nici prea caldă, nici 
prea rece. Vro babă învaţă fata: 

— Fata mea, tu să iai sama în care ledă să bagă alile alea. 

Fa ia sama și vede că şerpii intră în lăzile cele noi și spune babii. Baba 
i-a spus cînd va pleca să ia o ladă veche că aia i-a fost plata. Cînd ea i-a ieșit 
sorocul să pleace acasă, stăpinu i-a zis: 

— Ia-ţi, alege-ţi o ladă și pleacă. Fa ia o ladă veche și pleacă. Ajunge la 
cuptoru cu pini și-i dă o pine; ajunge la fîntîna cu apă, bea apă; ajunge la mărul 
cu meră, îi dă mere; ajunge la erghelia cu cai, îi dă un cal, ajunge la turma cu oi, 
îi dă o oaie; ajunge la gelepul cu vaci, ia o vacă; ajunge la miria cu porci, îi 
dă un porc. 

Cînd doajunge acasă, cccoșul a cîntat: «cucurigu, vine fata moșului, 
înţolată, îmblăgată, cu blaga în spate şi cu vite după ea.» 

Mumă-sa măștioaică strigă: 

— Cocoş, lovi-te-ar colera, că nu știi nimic. 

Cînd intră fata-n casă şi deschide lada care e plină de blagă de aur. Cînd 
vede mășticaica aşa aveare și atîta blagă, miră pe fică-sa și ea să slujească să 
aducă bogăție. 

Fata măştioaicii pleacă, ajunge la perci, iar așa o mînă să întoarcă porcii, 
că, cînd să va întoarce o să-i dea un porc. Ea n-a vrut. Ajunge la vaci, o mînă 
să-ntoarcă vacili, că, cînd să va întoarce o să-i dea o vacă. Ea n-a vrut. Ajunge 
la oi, iar o mînă să le întoarcă că, cînd se va înapoia o să-i dea o oaie; ea nu 
vrea. Ajunge la cai, acolo o mînă să-i întoarcă că, cînd să va napoia o să-i dea 
un cal. Ea nu vrea. Merge mai departe, ajunge la mărul cu mere, care o mînă 
să-l curețe de omidă că, cînd să va întoarce o să-i dea meară să mănînce, ea 
n-a vrut. 

Ajunge la fîntîna cu apă rece, o mînă să o rănească de imală că, cînd să va 
intoarce o să-i dea apă rece să bea. Ea nu vrea. Ajunge la cuptorul cu pini 
care o mină să-l curețe de cenușă că, cînd să va întoarce o să-i dea pine să 

mănince. Ea nu vrea. Mai la urmă a ajuns la stăpînul la care a servit soră-sa 
vitregă şi acolo să tocmsaște să slujească un an de zile pe o ladă pe care va vrea 
s-o ia cînd va pleca, din cele pe care le păzeaşte. 

Cînd a plecat, a luat o ladă nouă, gîndind că în aia e mai mare blagă. 
Ajunge la cuptoru cu pîni, care o umple de cenușă, ajunge la fintînă, care o 
umple de imală, ajunge la mărul cu mere, o bate cu crengile, dar nu-i dă meară 
să mănînce. Cînd ajunge la cai, ei o bat cu copitele de toată o rup. Ajunge la oi, 
o împung berbecii cu coarnele. Ajunge rău, ne bine la vaci; vacile dau cu coar- 
nele în ea. Cînd ajunge la porci, porcii toată o încolțăsc cu dinţii şi or vrut să o 
mănince de tot. Abia a scăpat de acolo şi abia doajuns acasă toată ruptă și 
omorită şi singeroasă. Cocoşu iar cîntă: 

— Cucuriguuu, vine fata babii, toată ruptă și bătută, dar cu lada plină 
de ale. 

Baba zice: 

— Ici, cocoș, ce știi tu! 

Cînd fata tună înlăuntru, baba alergă și deschide lada din care ţişnesc 
în toate părțile plin de şerpi, lupi, urşi, mistreți și alte ale. De atuncea au rămas 
alili libere, dar pînă atuncea au fost închisă. 


TREI FRAŢI ÎMPĂRAȚI 


A fost odată un om sărac care avea trei copii și atît de sărac era că nu se 
cemea de tilhari că-i vor smulge averile. De aceea el se purta ca omul: 

cel ce n-are nici haină, 
nici la inimă vreo taină! 

Într-o zi, simţi că-i vine sfârșitul, îşi adună copiii pe lîngă vatră şi-ncepu 
a le da poveţe, doar-doar, îi va învăţa cum să scape de sărăcie. Și începu bietul 
tată a le grăi de la inimă ca să le meargă drept la minte: 

— Heeei, copiii mei, sărăcia cînd s-a-ncuibat pe vatră, e ca o stană de 
piatră ! Și eu aș vrea sărăcia, lucia, să nu se ție de voi, precum o viață s-a ţinut 
de mine, ca scaiul de oaie! Nu vreau să vă aud întrebînd-o miine, poimiine: 

— Sărăcie, ce-ai cu mine? 

— M-am avut cu tat-tău bine, 

Și nu mă-ndur nici de tine! 

De aceea, plin de amărăciune, acum, la despărţirea cea mare, îi blestămă 
pe fiii săi, să n-aibă parte de noroc şi sănătate, dacă vor mai aprinde focul 
pe vatra bordeiului, ci să-şi ia fiecare traista-n băț și s-o urnească în lumea 
albă să-și caute norocul și binele fiecare, după priceperea lui. 

Tatăl își dădu sufletul împăcat în mîinile lui Dumnezeu, iar ei pustiiră 
casa, lăsind-o numai cu un cotoi pe vatră și astfel plecară-n lumea albă. 

Trecură peste munți și văi, rîuri și pustiuri, căutînd demîncare și pome- 
turi, ca să nu piară de foame, căci era o mare foamete. Cînd se opriră într-un 
munte se vorbiră să facă focul şi-l mînară pe fratele cel mic după lemne și 
surcele prin pădure. Fratele cel mare și mijlocaşul se înțeleseră că nemaiputînd 
răbda de foame, cum s-o aţiţa focul să puie mîna pe cel mic, să-l taie și să-l 
frigă-n  frigare la foc și apoi să-l mănînce. 

Cel mic, nici nu visa ce soartă-l paşte ! Însă adunînd surcele prin pădure, 
văzu în zare o casă mare, cu ferești în soare. Și se gîndi el că la o casă așa 
mare și frumoasă, trebuie să fie și ceva mîncare, căci tare flămînzi erau. 
Se-ntoarsendărăt la fraţii lui şi le spuse noutatea cu casa cea albă-n zare. Frații cei 
mari cum auziră că pot găsi de-ale gurii, lăsară cuţitele-n teacă și nu-l mai 
tăiară, grăbindu-se la casa cea părăsită din pădure, poate vor da peste ceva de 
mîncare. Cînd ajunseră la poartă, bat în zadar! Casa era pustie. Nimeni nu 
răspundea ! Intrară înăuntru, aci țipenie de om! O masă lungă la mijlocul 
căşii goală. Ce să se facă ei osteniți și flămînzi? Să se așeze la masă de oste- 
neală. Dar cum se aşezară pe săndălii şi cu coatele pe masă, deodată, masa se 
umplu cu bunătăți. Numai purcei fripţi, prăjituri, cafele şi supe. 

Cei mari, cum văzură atita belşug se cruciră şi se mirară că ce să fie asta ?: 
Dar de mincat se temeau. Cel mic însă îi îmbie: 

— Fraților, ce staţi, hai să mîncăm, că de-o fi să murim n-o fi mare 
pagubă. Din pustiul ăsta nici dracul nu ne scapă ! Și se așezară pe mincare și 
pe bere pînă ce se săturară bine gata să le crape burțile. Cînd vrură să plece, 
în mijlocul casei veni un moş cu barba albă pînă-n pămînt zicîndu-le: 

— Uite, copii, mîncarăţi și băurăţi, dar bani nu plătirăți ! Aşa o să staţi 
aici un an de zile. La sfîrșitul anului bani n-o să vă cer, că știu că nu-i aveți, 
dar o să vă pun să răspundeți la trei întrebări. Dacă veţi răspunde; bine va fi, 
dacă nu veţi răspunde, o să vă tai, o să vă omor şi o să vă mănînc fripţi. 

Cînd auziră copiii ce-i aşteaptă li se făcu părul măciucă-n cap și-ncepură 
să tremure de frică. Cel mai mic și mai isteț la minte se gîndi, zicîndu-le: 

— Frații mei, ia să stăm noi să mîncăm și să bem, că mare e anul și pînă 
la anul, ori moare măgarul, ori piere samarul, dar una tot se-ntîmplă. Frații 
se-nvoiră și căzură pe gînduri ce-ntrebări ar putea să fie alea şi ei să nu le 
nimerească. Aşa stau, se gindeau, mîncau, beau și se plimbau. Dar zilele tre- 
ceau și anul se-mplinea. Într-o zi veni moșul zicîndu-le: 

— Copii, un an aţi șezut la mine. Un an v-am arănit, și v-am omenit ! 
Acum a sosit vremea să-mi brodiţi vorbele miine și bine să vă giîndiți! Dacă 
o să-mi răspundeți bine încă un an am să vă mai țin să vă arănesc ca pe copiii mei. 

Fratele cel mic cînd văzu că mai este o zi pînă se-mplinește sorocul, zise: 

— Măi fraților, hai să fugim, că moșu ăsta ne prăpădeşte. Fraţii cei mari 
se temură și nu fugiră. Rămaseră noaptea-n casă să-şi vadă norocul la ziuă. 
Cel mic, temîndu-se peste noapte să nu-l măniînce moșul, plecă pe furiș și se 
culcă sub un stejar mare stolos. Noaptea zburară şi se lăsară pe copac trei 
păsări măiestre. Fiecare începu să se laude cu isprăvile făcute. Una din ele zise: 

— Eu am puiat boală într-o fiică de-mpărat și acum îmi am cuibul în 
trupul ei. Șed degeaba și mănînc din ea, iar de lecuit toți vracii din lumea 
nu fac nici o ispravă. O altă pasăre măiastră nerăbdătoare o întrebă: 

— Bine, soro, dar tu nu spui unde-i leacul ascuns? 

— Leacul, leacul este de negăsit și de nebănuit, chiar subt spinzură- 
toarea împăratului. Acolo este o pată de sînge de om. Din sîngele ăla creşte o 
floare galbenă. Floricica-nfloreşte la mijlocul nopții. Dacă ar ști zăvrăcioaicile, 
doftoroaicele s-o păzească noaptea și s-o culeagă înainte de a se face ziuă 
cînd se-nchide floarea, ar scălda-o şi vindeca fata !. Dar așa, sapa și lopata! 
Copilul era numai ochi şi urechi, toate auzea şi pricepea. O altă pasăre măiastră 
începu să se laude astfel: 


— Eu am adunat toate izvoarele din cutare împărăție și le-am încuiat 
bine, bine, să moară de sete și foame oamenii. Împăratul a căzut la pat de 

necaz. A chemat meșteri și ingineri să sfredelească măruntaiele pămîntului ca 
să izvorască apă. Dar în zadar s-au străduit că la toți le-a tăiat capetele și a 
zidit o culă mare din capete de ingineri să rămiie de pomenire, dacă va pieri 
omenirea din lipsă de apă. Acuma nimeni nu mai cutează să caute izvoarele de 
apă ascunse. Stau toţi și pier cu zilele de sete, oameni, vite, păsări, iarbă, păduri, 
tot se usucă și numai vintul șuieră a pustiu. Una dintre păsări, dornică de a 
afla care este cheia slobozirii izvoarelor, o-ntrebă: 

— Spune, soro, cum se poate găsi cheia de slobozirea izvoarelor, dacă 
te lauzi că știi atitea? 

— Subt vatra împăratului stă ascunsă de mine cheia cu care se deschid 
izvoarele. Dar cum împăratul nici nu visează că sub vatră este leagănul izvoa- 
relor, o să-i dea popa cu cădelnița la cap, că n-are-ncotro. 

Cea de-a treia pasăre măiastră auzindu-le lăudindu-se, porni şi ea să-și 
arate scofala: 

— Voi aţi făcut, ce aţi făcut, însă eu v-am întrecut. Am prins de un an 
trei inși, trei copii. I-am arănit degeaba de un an și miine ori scapă, ori pier. 
Am să-i întreb trei întrebări, trei vorbulițe, dacă le-o zgodi bine va f, de 
nu, am să-i mănînc de vil. 

— Ce ai de gind să-i întrebi? zise una. 

— Ascultaţi ce o să-i întreb: 

Din ce aţi mîncat un an de zile? Dacă vor răspunde din scăfîrlia lut 
tata, e bine. Pe urmă: 

— Din ce aţi beut vin și apă un an de zile? De vor răspunde din pot- 
coava de cal, iar e bine. Si mai la urma urmelor o să-i întreb: 

— Cu ce aţi mîncat bucatele și mîncărurile un an de zile pe de-a boda- 
proste? De vor răspunde cu deștili lui tata, au scăpat. lar dacă n-o brodi-o 
sărmanii, avem să-i mîncăm și să ne veselim. Păsările măiestre, mai zburară 
prin copaci, își piguliră aripile şi se pieptănară, pe urmă-și luară zborul și se 
duseră. Copilul sta jos pitulat, cu inima cît un purice de frică să nu-l simtă 
măiestrele și să-l omoare. Acum răsuflă ușurat şi se-ntoarse la frații săi. Cînd 
ajunse la ei, ăștia mai mult morți decît vii. Se gindeau la ziua de mîine cînd 
nu vor putea răspunde şi-i va mînca moșul. Cum ajunse cel mai mic le grăi: 

— Staţi, măi, ce vă perpeliţi așa, ascultați la mine, eu am să răspund 
și pentru voi. Am aflat taina! Dacă n-ascultați de mine sîntem pierduţi. 
Aţi auzit? 

— Am auzit ! îi răspunse fraţii ca niște glasuri mai mult stinse. Cum 
s-a crăpat de ziuă, moşul a intrat pe ușă gata să-i întrebe, așa precum le-a 
fost înțelegerea. 

— Măi copii, v-am arănit pînă acuma, v-am dat de toate ielea, toate 
bunătățile, dar voi din ce ați mincat, cînd ați mincat?! Copiii încremeniră 
și tăcură ca niște muţi. 

— Din scăfîrlia capului tatălui nostru, răspunse îndată cel mai mic și 
cel mai isteț ! 

— Taci, măi băiete, nu te grăbi, unde ai văzut tu scăfirlia lui tată-tu, 
mort şi-ngropat cine știe unde... 

— Ba din ea am mîncat să ştii. Ziceți și voi măi fraților ca mine. 

— Așa, e moşule, din scăfirlie am mincat. 

— Bineee, să nu vă pară rău ! Însă cum și fraţii întăriră că așa e, moșul 
înnegri într-o parte, de sus pînă jos. După asta moșul iarăși îi întrebă: 

— Eu v-am dat de ați beut din pahare mindre, iar voi să-mi răspundeți, 
cu adevărat din ele aţi beut? 

— Am beut din potcoava de cal, îi răspunse cel mic cu hotărire. 

— Unde aţi văzut voi potcoavă de cal? Luaţi aminte, că de nu chibzuiţi 
bine, de vii o să fiți mîncaţi. 

— Ba așa este, răspunseră și ceilalți doi nătăntoci. 

Cum grăiră frații, moșneagul, de necaz, înnegri și pe cealaltă parte de 
sus pînă jos și uidi cu totul negru ca smoala. 

— Heeei, copii, mai rămase unaaa ! V-am dat de ați mîncat cu furculiță 
și cu linguri, voi spuneţi-mi cu ce ați mîncat? Fratele cel isteţ, în grabă-i 
răspunse: 

— Am mîncat cu deștili lui tata. 

— Măi, ce proşti! Unde aţi văzut voi deștili lui tatăl vostru mort de 
atît ani şi putrezit? Voi amindoi nu dați crezare la nărodu ăsta, nu-l vedeți 
că este smintit? 

— Ba este adevărat, cu deştili lui tata am mîncat, mai întăriră și ceilalți 
doi fraţi, tremurînd de frică. 


Moşul cum auzi și pe-al treilea răspuns, începu de se umflă, se umflă, 
mult, mult și deodată plesni atît de tare că răsunară munții și se mișcă pămin- 
tul din furca lui. Din moș se făcu praf, pulbere și țărină neagră, iar casa lui 
se risipi în cele patru vinturi. Copiii se pomeriră azvirliți tocmai în munte, 
risipiţi prin copaci cu cîte un stei de piatră în mînă. Cînd se desmeticiră ca 
după un vis urit, se văzură între munți pustii și steiuri de piatră, pe care 
mișunau șerpi și balauri. 

Se-nchinară lui Dumnezeu c-au scăpat cu viață și au coborit de pe 
vîrful muntelui în vale. | 

Colindînd ei şi umblind prin munte după pometuri, fratele cel mic, 
iar se pierdu de cei mari. 

Rătăci fără rost zile și nopţi fără să-și găsească fraţii. Într-o zi se slobozi 
într-o joacă mai în jos, auzind o larmă mare, cu bătăi și înjurături. Ce-o mai 
fi aici? Se întrebă bietul copil şi cobori să vadă. Cînd în japcă, vede trei 
cocoși roșii mari și dolofani, cu crestele aplecate, cu pintenii-nodate. Cum îi 
zări rămase-ncremenit. Aşa ceva nici în vis n-ar fi putut să vadă. Cocoşii erau 
mari cît oamenii, săreau unul pe altul cu cioacurile cît ţeglicele, cu picioarele 
cît crecanele, cu penele aurite, cu capete zdrobite. Copilul își luă inima-n dinți 
puse mîna pe o mcacă și sări să despartă cocoşii. 

— Staţi, măi fraților, ce vă certați, ce vă miîncaţi, seama v-o luaţi și vă 
împăcaţi? Unul dintre ei plin de singe cu penele zdrenţuite îi răspunse: 

— Noi sîntem trei fraţi, în japcă blestemați, să trăim, să ne batem și să 
murim. De trei ani ne batem, de trei ani ne certăm și nici cînd pace n-avem; 
pe trei lucruri fermecate, de tata la moarte lăsate. 

— Ce lucruri nene, v-au rămas, de vă ciocniţi și sîngerați parcă aţi fi 
nişte turbaţi, făr' de minte scăpătați ! Atunci un alt cocoș, ţanţoș cu pinteni 
de aur la picioare-i zise: 

— Băiete, logofete, trei lucruri ne-au rămas, pe vrajbă am pornit, rău 
ne-am războit ! 

— Spuneţi odată ce lucruri vă-nvrăjbiră, ce lucruri capul vi-l ciocăniră ? 

— Asta-i una sabie, cu a doua o chesa şi niște foale învechite, de la 
tata-s moștenite. 

— Nu văd ce scumpete zace în dănănăile ăștia, vechi și împuțţite, de nu 
fac două parale? ! 

— Ba fac ! zise un alt cocoș. Cînd vei lua sabia-n mînă toate oștirile din 
lume ţi se adună-n față gata să pornească la luptă, şi ce gindești, aia faci cu 
oştirile. Calci în picioare orice împărăție, orice avuţie o iei cu sila și nici un 
împărat nu cutează să zică împotrivă o vorbă. Ba te mai și laudă că trecînd 
prin foc şi sabie omenirea, ai eliberat-o de la tiranii, ce nu sînt și nici n-au fost. 

Iar chesaua fată bani. Cum o scuturi şi te gîndești să se umple de poli 
de aur, ea îndată face bani, așa că, niciodată nu stă goală, cum nu stă omul 
fără griji. 

— Da foalele, ce e cu foalele, nene? întrebă nedumerit copilul. 

— He! cu foalele nu este un lucru prea mare. Cum vei vedea că eşti 
la strimtoare, te sui călare pe foale și zbori ca vintul și ca gîndul la capul 
pămîntului, în slava cerului, ori la talpa iadului. Unde gindești, acolo ajungi. 
Dacă văzură cocoșşii ce văzură, îl rugară pe copil să le-mpartă el, ca un om 
cinstit lucrurile pe direptate. Copilul luă lucrurile şi chibzui că bine i-ar 
prinde ele la nevoie. 

— Hai să scoborim mai în jos în Valea Plingerii, lîngă acel rîu minu- 
nat, bun de adăpat dar și de scăldat. 

— Hai! Și cum ieșiră din japcă cobori copilul cu cocoşii în Valea Plîn- 
gerii. Ei rămaseră pe ţărmul rîului iar el se aşeză pe foale în mijlocul rîului. 
După asta le grăi: 

— Voi să vă grăbiţi, iute să-naintați lucrurile să le luați. Cine ajunge 
întîi sabia o ia, cine ajunge al doilea, cheseaua de bani, iar al mai din urmă 
foale ciuruite, foalele învechite. 

EI le făcu semn să pornească cocoșii, făloșii, o porniră, dar cum se repe- 
Ziră şi s-apropiară, el ridică sabia și gîndi pe rînd ca fiecare să se prefacă într-un 
stei de piatră şi să rămiie pe vecie la fundul apei. Așa gîndi, așa se șifăcu. 

Ăşti trei cocoşi se vedeau a fi cocoşi, dar ei erau trei zmei care se 
certau pe lucrurile ce le lăsase tatăl lor. 


Cum rămase singur, pusă mina pe sabie, băgă cheseaua-n sin, se așeză 
pe foale și se gîndi unde sînt frații lui pierduţi. Dar cum porni într-acolo, 
în Valea Plingerii, năvăliră zmei, balaurii, năpiîrcile, păsări cu cioc de oţel, 
gata-gata să-l piardă şi să-l înghită de viu. El cum se văzu la strimtoare, se 
aşeză pe foale, ridică sabia și cum dete o dată și gîndi toate fiarele astea să 
se prefacă-n steiuri de piatră negre, toate încremeniră pe vecie, așa cum 
copilul cel istet gîndise. Acum plecă să-i caute pe frații pierduţi. Cum se 
gîndi şi ajunse la frățiorii lui flămînzi și rupți ca vai de ei. Mai întîi le spuse 
tot, cum e rîndul, mai pe urmă le zise să se suie pe foale, să se ţină bine 
că o să zboare în slava cerului. 


Dar cum zburară „peste Valea Plingerii, alți zmei, alți balauri cu fălcile-n 
cer și altele-n pămînt, îi fugărea scoţind foc şi pară, gata să-l înghită. Copilul 
cel mic cum ridica sabia le tăia capetele, din zori și pînă-n înserare, pînă ce 
pe Valea Plingerii curgea acum un rîu de sînge de zmei și de balauri, iar dea- 
lurile și cîmpiile erau pline numai de carne de ale spurcate. Nu se mai auziră 
vaiete și urlete și toate alele sălbatice își găsiră pieirea în Valea Plingerii. Valea 
Plingerii răsuflă liniştită şi de aci încolo pe luncile cu florile, sosiră ciobănițele 
să-și pască oițele. Se bucurară cei trci fraţi, dar deodată tresăriră amintindu- -ȘI 
cel mic, de cele auzite de la păsări.e măiestre despre prinţesa cea de pe patul 
de moarte, Se suiră călări toți trei pe foale și cît se gîndi al mic, atît tinu 

călătoria ! Deodată mai iute ca vintul zburară şi se pomeniră la palatul de 
cleștar strălucitor ca soarele, unde trăgea fiica-mpăratului să moară. 

Cum pusă piciorul pe pămînt, bătu la poarta palatului. 

— Cine eşti, tu măi puștiule! îl întrebă răstit un ostaș înarmat din 
tălpi pină-n dinţi. 

— Eu sînt un doctor și viu s-o lecuiesc pe fiica-mpăratului. 

— Du-te, măi băiete, pe pustie, că te-aude-mpăratul şi-ţi pune și ție 
capul uite colo-n cula aia-naltă zidită numai din capete de doftori și doftoroaie. 

— Eu te rog să mă lași pe mine să intru la-mpăratu, că știu eu ce spun. 

— Bineee ! să nu-ţi pară rău dacă ţi-oi pierde capul. 

Veni ofițărimea și-l duseră la-mpăratul: 

— Împărate-luminate, facă-ți domnul multă parte, de noroc, de sănă- 
tate, eu mă prind așa cum mă vezi mic pipernicit să-ți scol fata de pe boală 
și să nu-ți cer nici o para chioară. Împăratul și curtenii săi, socotiră că ăst 
copil glumeșşte sau e-ntr-o ureche. Însă copilul nu se lăsa și-i dă-nainte că dacă 
n-o va putea vindeca, să poftească împăratul să-i ia și lu: capul și să-l aline 
pe vîrful cetăţii zidită numai din capete de oameni doftoriți. Împăratul se-nvoi 
şi-i dete trei zile, să facă dovada științei sale. Cum veni seara merse de culese 
floarea ce înflorea o dată pe noapte din sînge sub spinzurătoarea împăratului, 
o pusă-n sîn şi merse s-o scalde pe prinţesă cu ea. Cum o scăldă o dată fata 
căpătă roşeață-n obraji şi chip de om înviat din morți. A doua seară de sub 
altă spinzurătoare pîndi pină-nflori floarea, o culese și iar o scăldă pe prin- 
țesă. Prinţesa căpătă viață și glas să grăiască. A treia noapte mai culese o 
floare şi încă o dată o mai scăldă și fata se-nzdrăveni de-a binelea, de parcă 
n-ar fi fost bolnavă niciodată. 


Împăratul se bucură foarte de isprava istețului copil şi-i zise: 

— Măi băiete, băieţele, pentru faptele mari ale tale, îti dau fiica de 
mireasă, să-ţi fie soție-aleasă, iar în marele palat, să fii chiar împărat! 

— Împărate și-nălțate, prea eşti bun şi-mi dai de toate! Eu sînt fiul 
cel mai mic, nu mă pricep la nimic ! Mai am doi frățiori mai mari și s-or mînia 
și m-or blăstăma, c-am luat-o-nainte și nu ne-am însurat pe rînd, precum ne-am 
făcut pe rînd. S-ar cuveni să-ți măriți fiica după fratele meu mai mare şi nu după 
mine cel mai mic! Străjele merseră în oraş pe la dughene de-l chemară pe 
fratele său mai mare să fie mire. Și se făcu o nuntă mare şi frumoasă ca-n 
povești, precum numai la crai și-mpărați se poate face. Fratele cel mic şi 
mijlociu n-au timp de pierdut. Se puseră pe foale și zburară ca gîndul în 
țara însetată unde erau încuiate izvoarele. Cum giîndiră se pomeniră în acea 
împărăție arsă de dogoarea soarelui, vitele și oamenii lingeau roua ce le-o mai 
da Dumnezeu dimineaţa. Întrebară lumea din cetate dacă de mulţi ani nu mai 
au apă și spre mirarea lor, aflară că de peste un veac izvoarele au secat, iar 
viaţa se stinge cu fiecare zi ce trece. Palate și orașe mari rămîn pustii. 


A doua zi, copilul cel isteţ nu mai putea răbda nici el de sete și drept la poarta 
împăratului se opri şi ceru să-i vorbească. Împăratul îl primi, iar băiețașul îi grăi: 

— Slăvite-mpărate, mare-luminate. Văd că împărăţia ta este topită de 
arșița soarelui. Pier vite, pier oameni, piere viaţa ! Eu mă leg, ca un inginer de 
izvoare ce sînt, să vă slobod izvoarele și iar să aveţi apă și viaţa ca odinioară. 

— Măi băiete, vezi tu cetatea aceea-naltă, e făcută numai din capete 
de ingineri de paie ca de-ai de tine. Mai bine vezi-ți de cale să n-am păcate 
și cu un fecior necopt ca tine. 

— Împărate-luminate, eu nu mă tem de moarte! Eu am venit hotărît 
să scap lumea de la sete, să-i dau apă cu izvoare și să crească florile iară. Și 
se-nvoi împăratul să-l lase să descuie izvoarele încuiate. Porni băiatul prin 
palat, priveşte-n deal, privește-n vale, dă-i și prin oborul împăratului, se face 
că-ncearcă, caută și nu găsește căpătiiul. 

Împăratul după el, gîndeşte că ăsta e mic, dar e inginer isteț. Nici prin 
gind nu-i trecea că el este un bondoc de om, ce nimic nu știa! Mai la urmă 
se opri lîngă duvar la vatra focului așa cum auzise de la zînele măiestre. 
Ridică pliocii de piatră şi săpă în vatra focului adînc. Oamenii săpară și porniră 
să curgă izvoarele. 

— Vezi, mărite împărate, aici sînt legate, înnodate și-ncuiate izvoarele 
din împărăția ta. De-acum înainte vor porni izvoarele să curgă în toată ţara. 
Ca prin farmec, toate fîntînile, toate lacurile, riurile cu izvoarele, se umplură 
cu apă şi începură să curgă la vale spre marea bucurie a împăratului. Atunci 
împăratul, plin de drag și de bucurie îi zise: 

— Ascultă, măi băiete, fiindcă este treaba așa, că descuiași izvoarele, 
se umplură mările, înverziră cîmpurile, înfloriră florile şi viaţa-mi luminași 
da şi-mpărăţia-mi luași ! Şi de-acum pînă-n vecie s-o stăpinești tu cu fiica 
mea, care o să-ți fie mireasă și-mpărăteasă ! 

— Ba, mărite împărate, că am un frate, m-o bătea şi m-o certa, că el 
e mai mare şi nu se-nsoară, iar eu mă leg la cap cînd nu mă doare. Noi 
trebuie să ne-nsurăm pe rînd precum ne-am născut. Să-l chemaţi pe el și 
lui să-i faceţi nuntă. 

Cum îl găsiră gură-cască prin oraş, îl chemară la palat și-i spuseră că e 
ginere şi va fi-mpărat. Mijlocariu căscă ochii, credea că visează, dar nunta 
și veselia-ncepu și ţinu luni și ani, iar el tot nu-nţelegea prin ce minune 
i-a pus tocmai lui Dumnezeu mina-n cap. 

Fratele cel mic n-are răbdare să petreacă și să veselească. Îşi încinse 
sabia, ascunse chesaua fermecată-n sîn se urcă pe foale şi zbură peste cîmpii 
și-împărăţii pînă ce se scobori tumite la capul pămîntului la niște palate mîndre 
împărătești de marmoră și de cleştar. 

N-are de lucru și trage la o crîșmă să ia ceva de-ale gurii. Cînd la crișmă 
fiica-mpăratului juca cărți cu un curtean înzorzonat, îmbrăcat numai în toale 
de aur și de argint. Măi și se miră copilul de prințesă că se joacă la cărți prin 
birturi. Ce-ar fi să intre-n vorbă cu ea și să se joace cu ea. Tocmai ofițerul 
de la curte golise portofelul și plecase supărat. Ia s-o-ntreb eu nu Joacă cu mine ? 

— Văd că vă place jocul de cărți și mie-mi place dar dacă n-am cu cine 
juca, stau şi rabd. 

— Ai bani? 

— Am. 

— Hai să jucăm, zise prinţesa. Și se puseră pe Joc frate să-i facă de petre- 
canie paralelor. Pînă dimineaţa fiica-mpăratului pierdu toți banii. Dar ea lua 
seama că punga băiatului fată bani, îndată ce nu mai avea. Cum să facă ea 
să-i fure chesaua cea fermecată care fată bani ! Pune la cale cu crișmariu să-i 
dea vin să bea să-l îmbete pînă și-o pierde de tot minţile. Şi crîșmarul se puse 
pe el cu vin vechi de nouă ani și băiatul de bucurie că i-a luat toţi banii crăiței, 
hai cu ea la băutură: 


Bea cu oala 
Să fugă boala, 

Și cu ploschița 
Să-și ude gurita ! 

Şi aşa beu cu sete pină-și îneacă pipota, de căzu lat la pămînt. Fiica-mpă- 
ratului atît aşteptă. Cum îl văzu, băgă mina-n sînul băiatului și-i fură che- 
saua cu bani. Vru să plece, dar necuratul n-are de lucru de-și vîri coada și 
o-ndemnă să-i ia sabia cu care înfrunți oștirile lumii și foalele cu care zbori 
ca vîntul şi ca gîndul. Ca să nu simtă că l-a-nșelat i-a pus la loc altă chesa, 
altă sabie și foale, asemănătoare ca picăturile de apă. Băieţaşul dormi un somn 
bun și se sculă amiînat, cînd prinţesa hehe, de mult se dusese la palat. 

Cum se sculă vru să-ncerce sabia. O ridică-n sus şi gîndi să se adune oştire 
cîtă frunză şi iarbă, dar oştire ioc. Îi furase sabia și alta la fel îi pusese la loc. 
Cînd văzu una ca asta, simţi cum îl lasă picioarele. Hai să-ncerc și chesaua 
dacă mai fată bani! Da de unde, în zadar o scutura că parale nu mai fata! 
Tiii! zise el în gindul său, şi pe asta mi-a luat-o! Să crape de ciudă, nu 
alta! Ce-i mai rămînea de făcut? Să se urce pe foale și să zboare la palat 
să se plingă. Dar cum se sui pe ele, foalele nu mai au nici o putere să 
zboare ca odinioară. De-acum se văzu pierdut şi se gîndi la vorbele lui 
taică-su, că mintea de-ar creşte pe toate cărările, ar paşte-o măgarii. Plingea 
de necaz și-și da cu pumnii-n cap fără rost. 

De-acum sărac și gol pușcă îşi luă lumea-n cap și plecă la voia-ntimplării 
unde o da sorocul și norocul. Umbla din sat în sat, din cătun în cătun, cerșind 
de mincare. Țoalele, i i se rupseseră de se făcuseră ferfeniță pe el. Îi era rușine 
să mai treacă-n halul ăsta prin lume. Dar e mai bine să meargă-n munte și să-și 
caute de-ale gurii ca jiganiile sălbatice prin păduri. 

Urcind și scoborînd pe potecile neumblate ale munţilor, deodată găsi 
un măr cu mere neobișnuit de mari și frumoase. Hiii! își zise el, bine că 
cel puțin am ce mînca, să nu mor de foame! Dar cum mușcă dintr-un măr, 
să vezi drăcia dracului, îi crescură coarne ca la tap. Cind văzu una ca asta încre- 
meni de frică. Colac peste pupăză, asta-mi mai lipsea își zise-n gînd băiatul. 
Ce să facă acum să scape de coarne? Se suci, se-nvirti, dar coarnele-i atîrnă-n 
cap, ca la un țap. N-are ce să facă, trebuie să rabde și să le poarte dacă așa 
l-a pedepsit Dumnezeu că n-a avut minte să-și păstreze lucrurile ca ochii 
din cap. Acum să sufere ! Ridică mîna de coarne şi merse prin pădure speriind 
ca o arătare cerbii și căprioarele ce se adunau la izvoare să-și stimpere setea. 
Mergiînd după izvoare cu apă curată de munte, în cale dete de un păr, încărcat 
de pere. De sete luă o pară, o mincă și-i căzură coarnele jos, parcă le-ar fi 
luat cineva cu mîna. Heeei, dar fiindcă la minte era isteţ, luă seama că din 
mere ies coarne, din pere pică coarnele, ca și cînd n-au fost. Stai, frate-meu, 
dacă-i aşa că-i vin eu de hac prinţesei, s-o usture la ficaţi, dacă a cutezat să-mi 
fure lucrușoarele mele ! Se-ntoarse la măr, umplu săcuiul de mere, iar sînul 
de pere. De aci plecă drept la curtea-mpăratului. Se plimba prin fața palatului 
și striga ca negustorii, doar, doar, o veni și fiica-mpăratului să cumpere și să-i 
vie de hac. Și cum mergea și se-nvirtea striga: 

Hai la mere, 
Hai la pere, 
Hai la mîndre floricele ! 

Fiica-mpăratului, n-are iar treabă. Ridică capul peste gard să vadă ce 
vinde băiatul. El cum o zăreşte o recunoaşte și mai tare strigă să-i iese sufletul 
din boşogi. Prinţesa cînd văzu merele mari și frumoase nu-i păru rău de bani, 
patru galbeni numără și umplu șorțul. Îi dete lui ta-su și mă-si şi toți se mirară 

de aşa mere frumoase mari şi aurii. Fiecare în palat ședea-n ogeacul lui cu slu- 
gile lui. Prinţesa cum muşcă din măr îi crescură coarnele ca la tap. Degeaba 
tipa, în zadar se zvîrcolea, că de coarne nu scăpa. De rușine se ascunse sub 
pat; sta acolo pitulată zi şi noapte să n-o vadă împăratul și sfătuitorii acestuia. 
Mare rușine căzuse pe capul ei. Împărăteasa veni în odaia lui fie-sa s-o vadă, 
dar n-o găsi. Luă și ea dintr-un măr și-ntr-o doară mușcă din el. Cum mușcă 
îi crescură coarnele. De rușine fuge și ea sub pat să n-o vadă împăratul. Cînd 
pe sub pat se găsi cu fiică-sa și ea ca naiba-ncornorată. Stăteau aci ca slutele 
și ca mutele. Le caută slugile, da nu le găsesc. Zarvă mare! A fost furată 
împărăteasa și fiica de niscaiva zmei își dau cu părerile doftoroaiele și vrăji- 
toarele. Porni împăratul să le cate. Cînd în odaia lor vede mărul pe masă şi 
mușcă de sete și inima rea din măr. Cum mușcă, îndat-i crescură coarnele ca 
la țap. incepu să tragă de ele să le rupă dar în zadar. De ruşine să nu-l vadă 
generalii și mareșalii în halul ăsta, ţişti și el sub pat ! Cînd acolo, soția și fiica, 
amîndouă cu coarne. Începură toţi să se vaite și să-l blesteme pe acel copil 
afurisit care i-a păcălit. 

Dacă văzu împăratul că n-are ce se face, că la deal e greu, iar la vale-i 
rău, își dojeni muierea și fata să iese de sub pat, că doar n-o fi cu bănat să stea 
tot pitulați cu coarnele-n cap: 

— Hai, bre, ieşiţi. zise-mpăratul, că n-avem ce ne face ! De-acum ne-am 
făcut de pomină și Dumnezeu de niscaiva păcate ne-a pus mîna-n cap. leşiră 
și femeile ascunzindu-și de rușine faţa. 

Ce era să mai facă sărmanul împărat? Dete veste prin lume că se caută 
doftoroi și vrăjitori care să le taie coarnele. Se iviră o mulțime. Căci la mămă- 
liga mare, vin multe haimanale. Dar cum le tăiau și mai mari creșteau. La 
cităva vreme, destul de aminat veni și copilul cel isteț, dar de data asta nu 
mai era îmbrăcat în haine ponosite și zdrențuroase. Se îmbrăcase frumos, parcă 
era pui de vraci. Își puse-n poznare doftoriile și veni la-mpăratu să-i doboare 
coarnele. 

Mai întîi, şi-ntii, împăratul îl pofti în palat îl cinsti şi-l omeni ca pe un 
doftor priceput, cum se părea. După aceea, băieţașul zise: 

— Mărite-mpărate și prea luminate, toți avem păcate ! Eu nu voi putea 
să vă dobor coarnele dacă mai întîi n-o să vă spovedesc. Dacă nu o să ascundeți 
NIMIC ȘI o să vă mărturisiți păcatele, atunci eu o să pot lucra și coarnele or cădea. 
Altfel nu facem nimic ! 

Trecu într-o altă odaie şi-n taină se puse să-l ispitească pe împărat ce păcate 
a făcut. Împăratul, ca orice împărat este fără de păcat ! N-o să-și recunoască 
e] că are și păcate. Și așa se vedea pe față că este un mincinos. Veni rindul la 
împărăteasă. Și asta la fel de mincinoasă, că oprea apele-n loc și soarele, cu 
prefăcătoriile și minciunile. O scoase afară să intre fata cea cu pricina. Se 
uită la ea și-o-ntrebă, parcă ar fi fost călugăre nu copil. 

— Spune-mi frumușel; ai vreun păcăţel, pe cel suflețel ? 

— Vai de mine, Doamne, sînt curată băiete, ca roua dimineaţa, ca stea- 
ua-n cer, ca strugurile din vie, ca Maica Stămărie. El o văzu şi pe asta că e 
dintre alea ce dacă spune adevărul se-mbolnăveşte. O scoase afară zicindu-i 
că e mincinoasă și prinţesa ştiindu-se cu musca pe căciulă ieși. 

Pe urmă iar le grăi la toți trei: 

— Fac cea din urmă-ncercare, cinstite fețe-mpărăteşti, de nu-mi spuneți: 
adevărul gol-goluţ, în loc de coarne pe cap o să-mi purtaţi coarne ca necuratul 
din baltă şi să luați aminte bine că: 

Minciuna a umblat, 
cît a umblat 
și-acum i s-a-nfundat ! 

Şi ca să le arate că toți sînt mincinoși, le dete la fiecare cite o linguriţă 
din zamă de mere şi cum beură coarnele le crescură mari ca la cerb. Cînd 
se văzură ei în halul ăsta, de voie de nevoie, intrară pe rînd în odaia lătural- 
nică să se spovedească în fata băiețașului. 

Împăratul din fir în păr spuse cum l-a omorît pe frati-su ca să-i ia locul, 
cum a spînzurat oameni sau pe alții i-a-nchis şi lăsat să moară de foame între 
ziduri. Pe urmă a spus cu cine s-a ţinut şi tot ce god a mai păcătuit. După asta 
l-a poftit afară şi-a venit împărăteasa. 

Împărăteasa mărturisi că din pricina ei a murit cutare general, cutare 
om învăţat și mai la urmă spuse şi cu cine din palat s-a ținut fără să afle-mpă- 
ratul. Văzînd că şi ea a spus dirept o pofti afară să intre la spovedit și 
frumoasa prinţesă. 

Crăița-i zise că ea este fără de păcat ca florile cîmpului, ca Maica Pre- 
cista. Mai la urmă-i mărturisi că are totuşi pe suflet un mare păcat. Şi-i povesti 
din fir-în păr cum l-a-mbătat pe un copil sărac, i-a luat chesaua care făta bani, 
i-a luat o sabie și niște foale. Atunci băiatul a mai întrebat-o: 

— Ascultă, fată, mai ţii tu lucrurile alea? 

— Le ţin, cum să nu! 

— Ştii tu la ce sînt bune? 

— Stiu că doar chesaua puiază parale din senin dar de alelante 
n-am habar. 

— Uite ce-ţi zic eu. Dacă vrei să-ți fie bine și să ai noroc în viaţă să nu-l 
înșeli nici pe-ăl sărac, nici pe-al bogat și cînd vreodată copilul ăla, îţi va cere 
lucrurile să i le dai, că sînt ale lui. Așa să faci! 

— Așa voi face! Ieșiră-apoi afară-ntr-o odaie mare luminoasă, numai 
cu pietre scumpe-mpodobită. 

Luă sticluţa cu zamă de pere şi la fiecare-i dădu o linguriţă. Cum înghi- 
tiră coarnele picară. Cînd văzură minunea, săriră-n sus de bucurie, iar împă- 
ratul începu să joace strigînd: 

Hopa, hopa, 
joacă popa, 
niniu 
şi cu dascălu! 

După ce se desimetici, zise către băiețaș: 

— Măi băiete, logofete, de-acum să-mi fii ginere, dau fata mea să-ţi 
fie mireasă și-apoi împărăteasă ! Că o armată de doftori mari nu ne-au doborit 
coarnele, iar tu cu zamă dintr-o sticluță, făcuși minuni ! Eşti băiat isteț, om 
de mare preț ! 

— Slăvite-mpărate și iar luminate, ca să le faci bine, fă şi pentru mine, 
la nuntă să-mi vie, din dalbă-mpărăţie, cei doi frați, ce-mi sînt împărați, la 
margine de pămînt, unde n-aţi fost nicicînd. Împăratul trimise oştire şi corăbii 
în cele două-mpărăţii să vie şi fraţii lui să se veselească la cea nuntă-mpără- 
tească ce n-o mai fi pe lume altă. Pînă să se pregătească de nuntă, el fuge 
din palat şi cumpără nişte țoale ponosite şi zdrențuite, ca s-o-ncerce pe mireasă 
dacă e om, ori e porc de cîne. 

Trecu pe la poarta palatului, desculț şi zdrențuros, cerînd străjerului 
s-o cheme pe fata-mpăratului că are să-i spuie ceva. Abia au chemat-o la ăst 

coate-goale pe crăiță. Dar pînă la urmă tot au adus-o. Cînd a văzut-o a şi-n- 
trebat-o: 

— Măria-ta, mă mai cunoşti? 

— Ba, te cunosc. 

— De unde mă cunoşti? 

— Din sara aceea cînd am jucat cărţi împreună. 

— Frumos din partea unei împărătese să mă-mbete și să-nșele un copil 
sărac, ca să-i fure lucrurile? Spune, aşa e? 

— Aşa e! Te-am îmbătat şi te-am înșelat, dar să mă ierți. 

— Te iert, dacă-mi întorci lucrurile mele. 

— Ţi le-ntorc. Și fata se ținu de cuvînt. Il luă în palat și-i dete sabia, 
chesaua și foalele. El îi mulțămi. Luă sabia-n mină și se gîndi să se umple 
curţile și tîrgurile de oştire ca să petreacă de nunta lui și se umplură. Pe urmă 
trecu prin fața ostaşilor și scutură chesaua, ca să adune oștirea parale să se pro- 
copsească şi ostaşul că destul e de amărit săracul. După aia se sui pe foale, îi 
arătă prințesei inelul primit de la ea de logodnă și-i zise: 

— Iată eu sînt ăla pe care m-ai înșelat și tot eu sînt ăla care ţi-am pus 
coarne-n cap, ca să te-nvăţ minte să nu mai înșeli. Dacă mă mai vrei să-ţi 
fiu soţ, spune-mi ca să zbor să-mi aduc frații la nuntă. 

Ea îl privi cu uimire şi-i grăi: 

— Vai iubitul meu mire, cum să nu te vreau, vorba mea e sfîntă şi este 
legămînt înaintea lui Dumnezeu pentru mine ! Du-te şi să vii repede că ard 
de nerăbdare să te văd pe veci lîngă mine, stăpînul acestei mari împărăţii. 

Băiatul se sui iar pe foale și cum se gîndi zbură ca gindul și ca vintul 
la fraţii lui împărați şi tot ca gîndul se-ntoarse la nuntă cu ei tot călări pe foalele 
fermecate înainte de a se-ntoarce oștirile şi corăbiile trimise de tată-su. Şi 
de aci înainte unde se porni o nuntă frumoasă ca-n poveşti, la care sosiră și 
jucară și frații lui ajunși și ei împărați prin isteţimea lui, precum şi tot norodul 
și toți craii şi-mpăraţii lumii. De cum se punea luna nouă, jucau nuntașii 
şi se veseleau, pînă rămînea alinată pe cer ca o andrea. Și dă-i nainte cu: 

Hopa, tupa ! 
cît ține nunta ! 
chiote și trai! 
patruzeci de a! 
Și poate că tinerii-mpărați, se vor veseli și nuntașii chiui, și astăzi! 


PIPILCUȚA 


A fost odată 
ca niciodată ... 
că de n-ar fi! 
nu S-ar povesti. 

A fost undeva departe un om lucrător care toată viaţa a fost argat mun- 
cind pe la unu, pe la altul, fără să agonisească vreo avere. În măidanu lui avea 
două-trei găini și un Cocoş frumos, țanţoș și voinic de-ți era mai mare dragul 
să te uiţi la el, cutcurezînd. 

Omul trăia ca pe vremuri în sărăcie, dar se-nţelegea bine cu muierea și, 
în scurt timp, avură o fetiță frumoasă cu părul strălucitor ca soarele. Fetiţa 


106 


creştea, iar lumea se mira de frumuseţea ei. Pe fată au botezat-o Pipilcuţa. 
Pipilcuţa nu numai că era frumoasă, dar era și vrednică. Toată ziua lucra şi 
mai puţin se juca. De mică învăţa să gătească, să ţese și să toarcă, lumea o lăuda 
iar dănacii cum scoaseră capul, puseră ochii pe ea, gata s-o ceară. 

Unele dintre văruicele ei se mindreau că sînt prietene cu ea, iar altele 
o urau pentru cinstea și cuminţenia ei. 

Cum era obiceiul pe atunci, fetele se adunau seara la clăci; cînd la una, 
cînd la alta pînă torceau lîna și cîlții. Fetelor le plăcea să fie împreună, fiindcă 
la clacă povesteau, cîntau, se jucau și veneau după ele să le mai strîngă dănacii. 
Pipilcuţa nu se îngrijea de băieți, avea ea grija casei şi a furcil. 

S-a întîmplat să fie clacă la o văruică. Fetele cele rele o pismuiau pentru 
vrednicia și cuminţenia ei şi se vorbiră în taină, să-i poarte simbetele. Făcură 
legămînt ca pînă la miezul nopţii să furşească toate caierele de lînă, iar cine va 
rămîne pe urmă, aceleia să-i moară muma și să i se prefacă vacă neagră. Pipil- 
cuța știindu-se vrednică torcea, neluînd în seamă nebuniile celorlalte. 

Fetele se întreceau care mai de care să-și termine caierele de lină și de 
miţe mai îndată. Dar nici Pipilcuţa nu se lăsa, mai ales cînd știa că este pus 
preț pe capul mumei. Da zor și nu prididea cu lucrul fără a lua în seamă că 
celelalte fete aruncă lina din caiere după ușe, pe subt pat și o pitulă unde pot. 

Pe cînd trăgea de zor cu gura din caier iar fusul i se învirtea ca un titirez, 
deodată văruicele ei aruncară fusele, furcile goale, iar Pipilcuța rămase încre- 
menită văzîndu-se cea de pe urmă. Își luă fusul și furca şi plecă plîngînd acasă. 
Cînd ajunsă în pragul casei strigă: 

— Mumă, deschide ! 

— Muu!...muu!... Muu!...îirăspunse un glas din casă. Era un glas 
ca de vacă. Fata se spămîntă și nu-i veni să creadă, cînd auzi cum bate cu 
coarnele-n uşă. După ce se deschise ușa, ieși din casă o namilă de vacă neagră 
care mugea înfuriată, dărîmînd și spărgînd tot ce-i ieșea în cale, pînă se duse 
la iesle în grajdul vitelor. 

Tată-su nu se temea de vacă, ci dimpotrivă o ţesela cu grije, îi așternea 
paie în coşere, îi da apă și o arănea cu multă băgare de seamă. Dar Pipilcuţa 
rămase tristă şi abătută; plingea știind că a rămas fără mumă pentru că şi-a 
furşit cea din urmă lucrul. Nu-şi putea ierta acest mare păcat care o chinuia 
făcînd-o să verse multe lacrimi. 


Tatăl ei nu ştia cine a făcut să vie moartea s-o ia pe soţțioara lui și s-o 
prefacă în vacă neagră. Pipilcuţa ştia dar nu cuteza să-i spuie nimic. 

Cu timpul, Pipilcuţa se împreieteni cu vaca ! Începu să stea de vorbă 
cu ea să se înțeleagă și află că nu este vinovată de moartea mumei. 

Ar fi trăit ea şi așa cu mumă-sa prefăcută în vacă neagră, cu coarne mari 
ascuțite, dacă tată-su într-o zi, nu se însura cu o altă muiere. Și nici asta n-ar fi 
fost prea mare lucru dacă muma ei vitregă nu-i făcea două surori pe care ea 
a trebuit să le legene, să le dea lapte de capră, să le spele, să le cîrpească și 
cîte altele, pînă crescură mari împreună. 


Odată vaca neagră a vrut să le ia pe surorile Pipilcuţii-n coarne să le 
omoare, dar tată-su le-o scăpat. De atunci muierea îi da zor lui tată-su să taie 
vaca, să facă din ea pastramă şi din piele foale. Tatăl Pipilcuţii tot amina și 
nu vrea s-o tale. Muierea dacă văzu se prefăcu într-o zi că pleacă cu fetele. 
Necăjit bietul om îi făgădui că are s-o taie. 

Auzind Pipilcuţa toate pregătirile de moarte, merse la mumă-sa și-l 
spuse, tot ce avea de spus. Vaca cea neagră auzind îi zise: fata mea, tu nu 

trebuie să măninci din carnea mea ! Să adui toate oasele, să le îngropi la tirla 
din deal sub rădăcina de buturugi găunoase iar coarnele să le lași puţin ieşite 
afară din pămînt. Cînd cineva te va certa, te va bate, ori te va chinui, tu să vii 
la mine, să dai cu nuiaua de trei ori în coarnele mele și eu am să-ți vin în aju- 
tor. Ai înţeles ! 

— Înţeles, mumă și iar plinse. 

După ce tăiară vaca, Pipilcuţa adună cu grijă oasele și coarnele, le îngropă 
sub buturuga cea mare. 

Da muma vitregă o punea la munci grele, n-o lăsa să se hodinească și 
lucra pînă la miezul nopţii. O bătea şi la horă niciodată n-o lăsa. Muncea 
sărmana ca o roabă și tot n-o mulțumea. 

Într-o duminică, cu năravul dracului în ea, își luă fetele și plecă la horă 
să se veselească. Înainte de a pleca, vărsă în vatra focului în cenușă o baniță 
de făsui și-i spusă să-l aleagă, să aducă apă şi să facă de mîncare pînă se întoarce 
cu fetele de la horă. Pipilcuţa n-adăstă mult și-alergă la mumă-sa. Dete 
de trei ori cu nuiaua în coarne și mumă-sa-i trimeasă o mulțime de fete 
mari, băieți și neveste și pe-a fuga adună tot făsuiul din cenușe, îi făcu 
de cină și-i adusă apă. 

Apoi se întoarsă din nou la mumă-sa, îi dădu iar în coarne cu bitu și 
lumea care o ajutase intră din nou în scorbură. Mumă-sa îi scoasă apoi niște 
toale frumoase de mătase și după ce o premeni, Pipilcuţa căpătă ărpii și zbură 
pînă aproape de horă. Pe cap purta basma de borangic strălucitoare, cămașă 
albă cu flori alese şi dantelă, cu pistelci negre cusute cu trandafiri de aur, 
papuci albi, iar la git cu mărgele şi salbe. Ochii dănacilor erau îndreptați numai 
la Pipilcuţa. Vinise în ziua aia la horă feciorul împăratului. Se prinsă în horă 
lîngă feciorul împăratului. După horă, zbură la trunchiul găunos, lăsă ţoalele 
scumpe întorcîndu-se acasă ruptă și zdrențuroasă așa cum se purta. 

Cînd sosiră acasă, surorile vitrege începură s-o batjocorească aruncînd 
cu cenuşă spre dînsa. Îi povestiră că au văzut pe fiul împăratului jucînd cu o 
zină, privea la ele și rîdea. 

— Tu ai de lucru și bineînțeles că n-ai cînd să mergi la horă, îi zise 
muma vitregă. Pipilcuţa la toate astea asculta cu nepăsare. 

n duminica următoare, muma vitregă plecă iar la horă cu fetele, înainte 
avu grija să-i dea lui Pipilcuța nouă caiere de lină pline cu bondreci să le 
treacă prin dărac, să le toarcă pînă ce se-ntoarce, să mai facă pe deasupra 
mîncare, să aducă apă, să arănească toate oarăli din curte şi abia după aia, 
să măture prin casă. 

Pipilcuţa îndată alergă la mumă-sa, dădu de trei ori în corn cu nuiaua 
și numaidecit mumăsa îi trimisă în ajutor fete mari, muieri, neveste care 
muriseră de curînd, și pe-a fuga îi toarseră caierele de lină, îi aduseră apă în 
găleți, dădură la orătănii și veniră de să băgară iarăși în scorbura de unde 
leşiseră. După aceea, mumă-sa îi scoase din nou alte toale și mai mîndre de 
mătasă. Papuci frumoși cu fir de aur, fustă ca o grădină de flori, iar cămașa 
strălucitoare ca cerul înstelat. 

Fiul împăratului veni iar prinzîndu-se în horă lingă Pipilcuţa. Toți ochii 
erau ațintiți asupra lor. Părul ei sclipea ca firele de aur, strălucea ca soarele, 
iar zimbetul ei de o bunătate fără pereche. Pipilcuţa juca frumos şi nu vorbea 
ci numai ridea. 

Cum tăcură lăutarii, Pipilcuţa își luă zborul lăsîndu-i mumei vestmintele. 
Piecă acasă făcîndu-se că dichisește prin tindă. 

Muma vitregă rămase mirată de vrednicia Pipilcuţei, își luă fetele la 
bătaie că ele nu torc un caier de lină într-o stămînă în timp ce Pipilcuța toarce 
nouă caiere într-o sară. 

A venit o mare sărbătoare și se făcu iar horă-n sat. Veniră fete din multe 
sate, din alte ţări, care mai de care mai frumoase, fiindcă ştiau că vin fii 
de împărați să-și caute mirese. 

Surorile i se gătiră frumos în rochii noi, în papuci de lac, iar muma 
vitregă îi dădu poruncă Pipilcuţii să adune un sac de porumb și altul de linte, 
răsturnaţi de inat în cenușă, să toarcă zece caiere, să vînture porumbul, să spele 
lintea şi s-o usuce, să aducă apă, să adape vitele să dea la găini, să facă de mîncare 
și riînduială pin casă. Dușmanele plecară la horă, soarele se lăsase spre 
asfințit; mai are cît o roată de car pînă apune; atunci Pipilcuţa aleargă la 
mumă-sa plingînd: 

— Mumă, au plecat la horă și mi-au dat de lucru ca să nu furşesc o 
lună de zile. | 

— Nu te teme, fata mea, îi zise mumă-sa, îndată, toate vor fi gata. 

Din scorbură ieșiră fete, băieți, muieri nenumărate, care alergară ca 
gindul la treabă. Unele începură să gătească, altele să adune boabele de porumb 
şi linte, unele vînturară și spălară, altele adăpară vitele și toarseră, apoi plecară 
la iuțeală de se băgară în scorbură la mumă-sa. 


Pipilcuţa dădu din nou cu nuielușa în cornul mumii și vaca neagră îi 
dădu alte primenele și mai frumoase cu papuci din fir de aur, fustă din fire 
de aur şi de argint, cămașă de mătasă împodobită cu flori. De aci își luă zborul 
şi ajunse înaintea surorilor vitrege în sat la horă. 

Fii de împărați jucară tot timpul lîngă ea. O priveau și se minunau de 
frumuseţea ei. După ce se termină cu hora, vru să zboare la scorbura mumei 
să-i ducă hainele îndărăt ca să i le puie-n lacră, dar tocmai cînd să se ridice, 
fiu unui împărat vru s-o prindă și abia-i putu scoate din picior un păpuc. 
Pipilcuța rămase cu un singur păpuc și zbură la scorbură. Mumă-sa n-o certă 
cînd îi aşeză pe coarne ţoalele ale scumpe. 

— Am pierdut un păpuc, mumă, zise. 

— Lasă, fata mea, ăla ţi-aduce năroc. 

Da fiul împăratului a şi pornit din bordei, în bordei, din casă în casă; 
prin împărăție să încerce papucul ca să-i fie soţie acea fată pe al cărei picior 
se va potrivi păpucul. 

Să opri o trăsură de aur trasă de patru telegari toți cu ărpii mari. Tele- 
garii sforăiau și făceau praf pămîntul de sub picioare; din nări le ieșea foc, 
iar din ochi scîntei. 

Pipilcuţa mătura pin casă, cînd muma vitregă o luă cu de-a sila, o urcă 
în pod, îndesînd-o ca pe un căpătii cu pene într-un uloi plin cu cenușă. Biata 
fată nu schinci. Tăcu şi rămase-n pod neștiind nimic din cele ce se 
petrec afară. 


Nebuna crezu că împăratul a venit să-i ceară în căsătorie pe una din fete. 

— Fiţi bineveniţi în casa noastră, mărite împărate. Fetili mele vă 
așteaptă, sînt frumoase ca soarele, vrenice şi curate nevoie mare. Împăratul le 
privi şi văzîindu-le despletite, mucoase şi somnoroase, urite ca muma pădurii, 
scoate dintr-o straiță de argint un papuc alb cu fire de aur și zise: 

— Am venit să încerc păpucul ăsta. Asară la horă am jucat cu o fată 
trumoasă; fata a zburat iar eu abia i-am luat papucul. 

— E păpucul fetei mele, ălei mari, zău ce samănă cu păpucul ei nevoie 
mare, slăvite împărate ! Ia să-ncercaţi să vedeţi! 

— Să-ncercăm, răspunse-mpăratul. 

Fata cea mare s-apropie, își şterse cu podul palmii nasul și-ntinse piciorul 
sting, gros şi noduros ca un butuc. Piciorul botocănos nu intră în papuc nici 
cu virful, da-mi-te cu tocul. 

— Hai încercaţi, măria-ta, că ieri i-a intrat, acum o mai fi crescut fetița ! 

— Nu vezi, femeie, că nici vorbă, nu-i intră nici labele, vrei să stric o 
frumuseţe de păpuc? 

În timpul ăsta fata cea mică să primenisă în rochie albă de mireasă, cu 
mărgele și grimnă la mină, însă tot mucoasă și urită rămase. 

— La mică se potriveşte fiindcă papucii ăştia i-a purtat mai mult ea 
decit soru-sa ! 

— Lasă-ne-n pace, femeie, că ştim noi ce vrem, nu ne înveţi dumneata ! 
Iată că şi piciorul ășteia e prea mare! 

— Ba mai încercaţi, bunule împărate, că păpucul a fost de la fata mea, 
Zău, mai încercaţi o dată ! 

Curtenii bufniră-n ris, fetele se rușinară şi se ascunseră după ușă, iar 
năroada îi da cu cleanța înainte că păpucul a căzut de la fata ei numai că împă- 
ratul e rău și nu vrea să facă direptate. 

— Ai încă vreo fată? 

— Nu mai am nici o fată, măria-ta ! 

— Atunci să mergem dar, curteni ! Și cînd împăratul să se suie în trăsură 
și caii erau gata să plece pe poartă, zbură un cocoș cu pene roșii, galbene și 
verzi, cu o creastă roșie ca sîngele și cu o coadă mai mare decit o secere, bătu: 
de trei ori din arpii cîntînd: | 

Cucuriguuu, magu, 
Pipilcuţa este-n pod, 
Ascunsă după obod; 

În butoiu cu cenușă, 
Plînge Pipilcuţa, plînge ! 

Cocoșul sări jos, se dădu de trei ori peste cap și după aia își luă zborul 
și intră sus în deal în scorbura copacului. Fusese muma Pipilcuţii, care se 
îngrijea ca un înger păzitor, de soarta ei. 

Împăratul auzind glasul cocoșului se miră cum de ştie să vorbească o: 
pasăre așa de frumos. Baba începu să tremure de frică, o apucaseră frigurile 
morții. Își smulgea de ciudă cu dinţii unghiile de la mîini și sîngele cura. 

— De ce-ţi dîrdîie dinţii-n gură, muiere, hai ne arată ce ai ascuns în pod? 

— lartă-mă că de frică nu v-am arătat-o! Pipilcuţa este o fată urită, 
murdară, plină de bube, păduchioasă și leneșă. De aia a şi fugit în pod ca să 
n-o vedeți şi pedepsiți pentru necurăţenia în care-şi face veacul, pentru rochiile 
ei ce curg zdrenţe din ele, pentru ca să nu-i vedeți picioarele botocănoase,, 
mari şi urîte în care nu ar intra cizmă bărbătească da-mi-te un păpuc. 


Acuma, muma Pipilcuţii îi trimisese pe sus cu o întreagă oaste, ălalt 
păpuc din fire de aur, o rochie albă cu razele soarelui, țesută de păienjenii 
pămîntului şi-mpodobită cu stele de aur; care eria atît de frumoasă, încît prin. 
acoperișul casei străbăteau razele de lumină, ca şi cînd din podul casei ar fi 
răsărit soarele ! Pe cap suratele pămîntului care muriseră nemăritate, îl așezară 
o coroană din diamante și rubine ce vărsau raze încît se lumina podul casei.. 

Împăratul îi ceru muierii să se urce-n pod s-o scoboare jos. Răutăcioasa 
se preface că se urcă în pod dar se întoarce zicîndu-i: 

— Nu vrea, mărite împărate, se ferește ticăloasa ! V-am spus eu? Doar 
vă vreau binele, măria-ta ! 

— Bine, dacă nu vrei, mă urc eu! 

Cînd începu împăratul să se suie, scara se lumină, iar cînd ajunse la 
gura podului de strălucire nu putea privi în sus. După ce se frecă bine la ochi, 
lingă coșul casei văzu o fată subțirică parcă ar fi fost trasă pintr-un inel, cu 
părul căzut pe spate în valuri de aur, cu ochii blinzi albaștri ca cerul, cu o rochie 
albă mai subțire decît o pînză de păianjen, împodobită cu funigei de aur care-ţi 
luau ochii, încît la soare te puteai uita dar la Pipilcuţa ba. Fata rămase 
nemișcată ! În timp ce împăratul sta încremenit locului și tulburat. Îmbătat 
de înfăţişarea ei minunată uită pentru ce s-a urcat în pod și deodată hotărit, 
se-ndreptă spre Pipilcuţa, mai frumoasă decît o zînă din poveşti. Cînd vru 
s-o îmbrăţişeze de bucurie, că a găsit o soţie pe plac, abia atunci văzu că 
ține în mînă un papuc alb pe care ar trebui să-l încerce. Cum însă îi plăcuse 
atît de mult de Pipilcuţa se gîndi că s-ar putea ca papucul să nu se potrivească 
și atunci ar însemna să părăsească o fată așa de frumoasă ce nu văzuse de-a 
lungul și de-a latul împărăției sale. Pipilcuţa îi văzu păpucul pe care el îl viri 
în buzunar și-i zise cu un glas ca de înger: 

— Pentru ce nu-l încercați? Datoria măriei voastre este să încercați 
păpucul și la fetele bogate și la cele sărace și la cele urîte ca mine și la cele 
frumoase ca ale mumii mele vitrege ! Daţi-mi-l să-l încerc, aşa cum l-aţi dat 
la toate fetele din împărăție ! 

— Mă tem că nu se va potrivi, iar cu mă mulțumesc să te iau soție pe 
tine aşa cum ești! 

— Nu te teme, măria-ta, încearcă-l și abia atunci ai dreptul să mă cer 
să-ți fiu soţie. 

Împăratul tremura de teamă, scoase păpucul și cu sufletul la gură îl 
încercă. Păpucul nu numai că se potrivea de minune dar și se semăna cu celălalt. 
Atunci împăratul fu atit de fericit, încît zvicni bucuria în el așa de tare că își 
luă mireasa de mijloc și o sărută. 

Începu să sară în sus de fericire, să joace cu Pipilcuţa, nebăgînd de 
seamă că se află în pod încît își umplu capul de cucuie, din loviturile în căpriorii 
și birnele podului. Podul de jocul lor mai, mai era să cadă-n capul răutăcioasei 
și al curtenilor săi. Unii fugiseră pe-afară de teamă să nu li se dărime podu-n cap. 

Atunci, împăratul își luă mireasa de mînă și începu să scoboare. El sco- 
bora, iar Pipilcuţa pe urmă. Cînd Pipilcuţa fu în gura podului, casa se lumină 
ca de un soare, iar muma vitregă fu apucată de friguri și, speriindu-se, se îm- 
piedică de căldarea cu lături fierbinți pentru porci, căzu în căldare de se opări. 

Împăratul îşi luă mireasa, o sui în trăsura de aur și se pregăti de plecare. 

Muma vitregă văzîndu-se plină de răni şi opărită, dîindu-și seama că e 
cu sufletul gata să-i iasă, dădu foc casei de ciudă că 1 s-au dat peste cap 
socotelile. 

Pipilcuţa ajunse la palatul de cleștar, de la marginea mării albastre, 
unde împăratul! făcu o nuntă mare şi frumoasă, care tinu trei luni și trei săptă- 
mini, numai în cîntece, chef și voie bună. 

Și iată cum se răsplăti fata lucrătoare și înțăleaptă și cum se prăpădi 
în flăcări lăcomia și nedreptatea. 

VACA NEAGRĂ 


A fost odată un om și c-o muiere care trăiau fericiţi iubind-o nespus pe 
fiica lor cu părul de aur. 


La un rînd de vreme, se abătu ciuma prin satul lor şi-i luă viaţa mamei 
frumoasei fecioare. Dar cum mama o iubea mult pe fiica ei, rugă pe stăpînul 
cerului să nu-i ducă sufletul laolaltă cu cei morți ci să-i îngăduie a se întrupa 
într-o Viţică ce se născu la moartea acesteia. Stăpinul cerului și al pămîntului 
chibzui că e dreaptă cererea sărmanei și-i îndeplini dorința. 


Viţica era neagră, dar frumoasă și zburdalnică ca un copil. Fetiţa cu 
părul de aur o păștea pe plaiuri cu flori mirositoare și izvoare, jucîndu-se 
împreună, ca doi copu. 

Fetiţa luă capul vițeluşei între mîini îmbrăţișind-o și sărutindu-i ochii 
şi gura îi povestea cum a venit ciuma și i-a răpit ce a avut ea mai scump pe 
lume, mama. 

La rîndul ei viţeluşa plingea și lacrimile i se prelingeau de-i ardeau 
obrajii. Fetiţa creștea și se făcea tot mai mare și frumoasă iar vițelușa 
ajunse vacă. 

Tatăl fetii rămas fără muiere, se însură cu o femeie văduvă, care avea o 
fată de seama frumoasei cu părul de aur. 

Mama vitregă însă o ura pe sărmana orfană văzind-o cît e de frumoasă 
și de cuminte, față de fiica ei care pe lingă că era urită ca muma pădurii, mai 
era neascultătoare și leneșă. 

Ce se gîndi vipera-ntr-o zi? S-o puie la munci istovitoare și s-o omoare. 

Şi-i dădu să toarcă întîi zece caiere de lină într-o noapte. Tată-su, muma 
vitregă şi sora vitregă mîncară și se culcară, iar frumoasa cu părul de aur ajunsă 
de-acum o zdrențuroasă, merse la vaca neagră îi luă capul în braţă și-ncepu 
să plingă. 

Mare-i fu mirarea, cînd vaca îi vorbi cu grai omenesc zicîndu-i: 

— Nu plinge scumpa mea, că eu sînt mama ta, îți văd suferința şi de 
aceea m-am prefăcut în vacă neagră ca să te ajut! Adu-mi tu lina că eu ţi-o 
torc ! Frumoasa cu părul de aur auzind că vaca neagră este mama ei şi mai 
rău o podidiră lacrimile. 

Apoi, îi aduse caierele de lină și la ziuă i le și arătă toarse scorpiei de 
mamă vitregă. Femeia asta cînd le văzu, parcă turba de ciudă. Într-o altă seară 
îi dădu să toarcă un caiere de lînă, de zece chile de lînă. Și de data asta vaca 
neagră îi toarse lina și la ziuă mama cea vitregă rămasă împietrită văzînd că 
fata este atît de îndemiînatică și nu i se împotriveşte poruncilor. 

Îşi puse în gînd să-i dea să toarcă un car de miță într-o altă noapte. 
Și frumoasa cu părul de aur îi aduse ghemele de lină mirîndu-se foarte de 
minunea asta zgripțuroaică de mamă vitregă. 

Stai, își zise răutăcioasa ! voi afla eu cine o ajută pe zdrențuroasa asta 
de fată ! 

Și într-o altă zi, îi porunci să toarcă un car de fuior de cînepă, pîndind-o 
toată noaptea cum lucrează. 

La mijlocul nopţii fata luă fuioarele de cînepă și le duse la muma «i, 
vaca neagră care le toarse cu coarnele la iuțeală. 

Vicleana de mumă vitregă văzînd-o că toarce în grajd cu vaca neagră, 
merse la bărbat zicindu-: 

— Omule, dacă ţii la mine, am să te rog să-mi faci voia mea și să tai 
vaca neagră? 

— Da de ce, măi muiere, că lapte berechet dă, frumoasă este, grasă este 
şi nici un rău nu face! 

— Rău nu face, da are de gînd să facă, mă prostule! Tu nu te uiţi ce 
privire are cînd se uită la fata mea și la mine? Așa că ori tai vaca, or eu plec 
din casa ta. Din două una. Azi vreau să mi se aleagă, ori e laie ori bălaie, că 
n-o mai pot suferi-n ochi. 

Auzind frumoasa cu părul de aur că-l va tăia-o pe mamă-sa, merse plîn- 
gînd și-i povesti vestea cea tristă. Vaca neagră, auzind, îi grăi: 

— Maică, dacă mă va tăia, tu să furi părul din coada mea și să-l ascunzi 
în salteaua ta, iar coarnele să mi le-ngropi în grajd sub iesle. Oasăle să le aduni 
și să le-ngropi pe lunca cu flori, aproape de izvorul unde ne jucam împreună 
ca doi copii, iar din carne să nu mănînci ! 

I se făcu pe plac răutăcioasei femei și tăiară vaca neagră. Fata nu uită 
să ducă la bună îndeplinire dorința mamei sale, vaca neagră. Ascunsă coada 
în saltea, coarnele le-ngropă sub iesle oasele pe măsură ce se aruncară, le adună 
și îngropă unde-i plăcuse la vaca neagră să pască. Apoi iar începe cu noi chinuri 
şi osînde muma vitregă. Și dădu alte caiere de lină să i le toarcă. 

Frumoasa zdrențuroasă lua caierele de lină, mergea la iesle și cum plîn- 
gea, mama ei, vaca neagră, venea, o mîngîia și luîndu-i caierele i le torcea și 
astfel scăpa de cearta acrei mame vitrege. 

Odată, s-a întîmplat ca mama cea vitregă să dea peste coada de vacă 
ascunsă în saltea și răstit o întrebă pe zdrențuroasa: 


— De ce ai ascuns coada vacii în saltea, prăpădito ? 

— Mi-e dor de mama mea și de aceea am ascuns-o, răspunsă fata. 

— Las” că o să-ţi arăt eu! Și iar începea cu chinurile fără de sfîrșit. 
Cînd cu torsul lînei, ori miţelor și cu cîlții. După ce le termină pe toate astea, 
începea cu altele. Îi da orez amestecat cu volbură și neghină să-l curețe apoi 
mei cu neghină și cenușă să-l aleagă și cîte altele! Ea sta lingă grămada de 
orez sau de mei și plingea gîndindu-se la vaca neagră. 

Atunci vaca neagră venea, o miîngiia şi-i spunea: 

— Taci, fata mamii, că pînă la ziuă toate poruncile vor fi împlinite și vei 
scăpa de pedeapsă! Merse ea la împăratul furnicilor, adună toate furnicile 
pămîntului şi la iuțeală orezul cît şi meiul se afla curățat. 


Cînd vedea mumă-sa vitregă atita îndeminare, o apucau boalele şi furia, 
că n-avea cum s-o mai chinuiască ! Şi cădea la pat de zăcea de amărăciune că 
nu se poate răzbuna așa cum îi dă puterea și dorința, căci, vorba aceea, mai 
îndată poţi tămădui pe un nebun, decît pe un îndărătnic de înverșunare. 

Și orice încerca ea împotriva blindei și înțeleptei fetițe nu putea duce 
la bună îndeplinire. 

S-a întîmplat odată, ca o față împărătească, un prinţ Făt-Frumos, să 
dea o serbare, la care putea veni și bogat şi sărac. S-a dus la joc mama cea 
vitregă cu fiică-sa îmbrăcată în rochii frumoase şi strălucitoare, nădăjduind 
că frumosul prinț va pune ochii pe fiica ei. 

Ce să facă acum frumoasa zdrenţuroasă ? S-a înţolit cu o rochie mai veche 
și scăpătată şi a alergat și ea la joc cum fac toate fetele în astfel de-ntimplări. 

Frumosul prinț, îndată ce o văzu îi plăcu şi o chemă la joc. După aceea 
temînd'a-se de mama ei vitregă că o va certa, spunîndu-i vorbe grele de ocară, 


113 


fugi acasă. Prinţul o urmări, iar ea în grabă își pierdu papucul din 
piciorul drept. 

În seara a doua nemaiavînd papucul rămase acasă plîngînd. 

Mama vitregă cu fiica ei merseră din nou la joc și mai frumos îmbrăcate, 
însă prinţul nici nu le băga-n seamă. 

Dădu el veste în toiul jocului că pe acea fată o va alege să-i fie mireasă, 
care și-a pierdut papucul pe care-l arătă mulțimii. Atunci fetele se-mbulziră 
fiecare a-și încerca norocul cu pantoful, dar spre dezamăgirea lor la nici una 
nu se potrivi. 

Se scremu şi fiica mamei vitrege, dar fiindu-i piciorul mai mare rămase 
fără noroc, tristă. 

Prinţul necunoscut, trimeasă vorbă în toate părțile împărăției că va 
porni din sat în sat, în căutarea celei rînduite de soartă. Auzind vicleana de 
mumă vitregă, una ca asta, merse la niscaiva vrăjitori și-i tăie din piciorul 
cel drept fiicei sale, carnea pînă la os, doar se va potrivi pantofiorul pierdut. 

Mare-i fu şi ei dezamăgirea atunci cînd ajunse prințul la casa lor și 
încercă pantoful. Pentru nimic în lume nu intra. În zadar o apucară sudorile 
pe răutăcioasa mamă vitregă încercînd, că totul fu cu neputinţă. De necaz 
își dau cu pumnii-n cap. Atunci prinţul întrebă că dacă mai are în casă și 
alte fete, la care se-nţelege că ele răspunseră că sînt singure, nemaifiind și 
altele. Apoi, frumosul prinţ îşi văzu de cale, iar ele rămaseră tînguindu-se. 

ntr-o zi, se nemeri frumoasa zdrenţuroasă cu găleţile la apă și chiar pe 
aci trecea suita împărătească. Prințul merse la fată să-ncerce pantofiorul, iar 
aceasta lăsă gălețile fugind speriată. După ce fu prinsă i se vorbi care este rostul 
pantofului și ea nu avu încotro încît prințul încercă pantofiorul, care se potrivi 
de minune pe piciorul zdrenţuroasei. 

Prinţul se bucură că aleasa inimei sale este atît de gingașă și frumoasă 
cu părul de aur, încît de îndată merse la părinţii acesteia spre a o cere de mireasă. 
La care muma cea vitregă îi răspunse: 

— Mărite-mpărate, n-avem fată de măritat, iacă asta e fată de măritat, 
nu prăpădita aia zdrențuroasă. 

— O fi şi dînsa de măritat, însă eu o aleg pe aceasta, fiind mai zdrențu- 
roasă, dar pe pofta inimii mele și nu pe brezaia dumitale. 

Făt-Frumos o luă atunci de mireasă pe frumoasa cu părul de aur și 
făcu o nuntă împărătească de se dusă vestea peste nouă ţări şi nouă mări; 
iar mama cea vitregă rămasă plingiîndu-se și zvircolindu-se de ciudă, ca o găină 
jumulită de vie. 

Şi aşa răutăcioasa se prăpădi și se topi, ca ceara de para focului, iar fru- 
moasa cu părul de aur, cu răbdarea trecu marea, ajungînd împărăteasă. 


PIELEA DE MĂGAR 


A fost un crai și o crăiță care aveau o fetiță cuminte și frumoasă. 

Într-o zi, se îmbolnăvi regina şi-şi dădu sufletul. Înainte de a muri, 
lasă cu limbă de moarte o dorință către soţul ei. Să se însoare după moartea ci, 
cu acea fată frumoasă la care i se va potrivi conduruljei din piciorul drept. 

Împăratul rămase trist și fetița asemenea. Trecu o vreme și mai marii 
țării se pun pe capul împăratului să se însoare și gata. Da craiul n-are încotro. 
Iau ei condurul crăiței și pornesc să-i cate potrivire prin țări și mări, dar 
nu găsiră. 

Craiul, care numai la căsătorie nu se gindea, se bucura. Cătară pe rînd 
fetele de boieri, de plugari și mai la urmă roabele și ninic. Se lasă o tristețe 
peste dregători și o bucurie peste împărat. 

Într-o zi, fetiţa lui se joacă prin palat, dă de condur și-l vîră în picior. 
Condurul se potrivește de minune. 

Cînd văzură dregătorii minunea, se bucurară și ziseră că sînt scăpați. 
Să se însoare împăratul cu fiică-sa că așa i-a fost scris. 

Împăratul nu vrea şi nu vrea, iar fiica lui cînd a văzut, a căzut bolnavă 
de nu s-a mai pomenit din plins. 

A văzut-o îngrijitoarea ei cum se topește ca turta de ceară și a învățat-o 
să poruncească trei rochii. Una de argint, alta de aur și alta numai din pietre 
nestemate. 

Zis și făcut ! Și s-a apropiat vremea de nuntă. 

Cînd toate au fost gata sluga a îmbrăcat-o în piele de măgar, i-a pus 
rochiile frumoase într-o traistă și a dus-o pînă a trecut graniţa în altă împărăție 
de i s-a pierdut urma. 

A mers ea singură plingînd şi suspinind prin păduri și printre sălbăticiuni 
pînă ce a văzut într-o noapte un palat mare și frumos. A bătut la poartă și i-a 
răspuns o mulere: 

— Ce cauţi noaptea, fetiţo, la porţile împăratului? 

— Caut de lucru, măicuţă, să mă arănesc. Sînt fată săracă ! la-mă și pe 
mine argată ! 

A luat-o bucătăreasa împăratului de milă și într-o sară de sărbătoare 
și-a cerut voie să iasă şi ea în oraș pentru scurt timp. A lăsat rochia din piele 
de măgar, s-a îmbrăcat în rochia de argint și s-a dus la joc acolo unde venea 
și împăratul. 

Împăratul, cum a văzut-o i-a plăcut de ea și a jucat cu ea de bucurie. 
Apoi cînd i-a plăcut mai mult împăratului, ea s-a furişat prin mulțime şi a 
fugit îmbrăcîndu-se iar în piele de măgar. 

Altă dată iar s-a cerut de la bucătăreasă să se ducă în orâș. Lăsă pielea 
de măgar și se îmbrăcă în rochia de aur. Cînd o văzu împăratul, numai cu ea 
juca, numai cu ea glumea şi numai la ea privea. 

Cum o scăpă din priviri puțin împăratul, ea fugi făcîndu-se nevăzută. 
Se îmbrăcă din nou în rochia de măgar și nimeni nu bănuia că ea ar putea fi 
atit de frumoasă ! 

A treia oară, împăratul își puse în gind să dea o serbare mare să vie tot 
poporul doar, doar, va veni și ea. 

S-a îmbrăcat de data asta în rochia de pietre nestemate, că era atit de 
frumoasă, încît la soare te puteai uita, dar la ea ba. 


Cînd a văzut-o împăratul, a chemat-o la masa lui și i-a pus în dești un 
inel de logodnă, luîndu-i inelul ei în schimb. Acum craiul și-a pus în gînd să 
nu-i mai dea drumul, ci s-o ducă drept la palat ca să facă nuntă cu ea. 

Fata însă nici ea nu se lăsă ușor. Găseşte timpul potrivit şi-i scapă ca printre 
dește împăratului. Se duce la odaia ei, se îmbracă în piele de măgar ca nimeni 
să nu ştie cine este. Cind s-a văzut împăratul singur și fără inel, a căzut bolnav 
la pat. A trimis dregătorii de la domnie să încerce inelul, poate vor da peste 

fata cea frumoasă. Şi au luat-o din sat în sat, din oraș în oraș și n-au găsit cui i 
se potrivește inelul ! 

Au plecat prin alte țări și împărăţii, dar fără de rost că n-au găsit nici 
acolo fata. Mai la urmă cineva n-are de lucru și zice să se încerce inelul la 
roabe şi la argatele palatului. Aşa au și făcut, însă n-au găsit nimic. Mai la 
urmă, pe cînd împăratul trăgea să moară, bucătăreasa împăratului zise că are 
și ea o fată urîtă îmbrăcată în piele de măgar. 

Cum o văd mai marii împărăției, încearcă inelul şi ca prin minune i se 
potrivi ! O dusără în faţa împăratului, dar împăratul cînd o văzu în piele de 
măgar rise că nu este ea și iar căzu bolnav la palat. 

Mama împăratului luă fata cu binișoru, o pusă să se spele și să se îmbrace 
în rochia cu pietre prețioase, apoi o dusă la palatul împăratului. 

Împăratul cînd o văzu, sări în picioare ca vindecat de privirea fru- 
moasei fete. 

— Ea este, zise el, o îmbrățișă de bucurie şi se făcu o nuntă mare, care 
tinu o lună şi o săptămînă, de cînd se punea luna și se uidea ca secera. 


GÎSCĂRIȚA 


A fost odată ca niciodată, un împărat vestit, care trăia fericit cu împă- 
răteasa și fiica lui frumoasă ca o zînă picată din cer. Prinţesa semăna cu mamă-sa, 
cum seamănă două picături de apă. 

La o vreme se-mbolnăvi rău împărăteasa şi simțind că-i va ieși sufletul, 
chemă la iertăciune pe-mpărat și pe fiică, grăindu-le: 

— Eu simt că sfîrșitul îmi este aproape. Tu, împărate, rămii văduv. 
Aş avea după moartea mea, dacă te mai însori încă o dată să cauţi o femeie 
care să-mi semene mie. Dacă nu vei găsi, nici să nu te-nsori. Și cum vorbi, 
sufletu-i ieși, iar împăratul și fiica rămaseră trişti şi îndureraţi cu întreg norodul 
din marea lor împărăție. 

Nu trecu mult și-mpăratului îi veni de-nsurătoare. Trimise în întreaga 
împărăție să-i caute mireasă, să-i semene la fosta împărăteasă. Plecară soliile 
prin cetăți, oraşe şi-n sate, colindară împărăţia în lung și-n curmeziş, însă fără 
nici un folos. Mireasă aşa cum dorea împăratul nu se găsea. 

Pe împărat, ca un om stat și bine mîncat îl apucară frigurile după nevastă 
şi zor-nevoie să trimită sute și mii de solii cu potretul împărătesii ca să-i găsească 
una asemenea, colindînd pe alte împărăţii și alte moşii. 

Se îmbrăcară soliile împărăteşti numai în aur și argint şi colindară lumea, 
însă mireasă la fel de frumoasă, asemenea împărătesii nu găsiră. Se întristă 
împăratul și se îmbolnăvi, căci negăsind mireasă asemenea fostei împărătese, 
o să rămiie văduv toată viaţa și fără muiere. Și cum sta el în jelțul împărătesc 
căzut pe ginduri, îşi zise în sine: vai de boierul ce se roagă mojicului, mai 
bine-mi căutam eu mireasă și mi-o găseam. Plecă și el în lume de căută în zadar; 
căci el căuta una şi da peste alta. Istovit și amărit se culcă în pat să moară de 
ciudă nu alta. Cînd mai luă o dată-n mînă potretul împărătesii băgă de seamă 
că numai fie-sa-i seamănă. Sări-n sus de bucurie și o chemă îndată spunindu-i 
ce a poftit pe patul de moarte mumă-sa: 


116 


— lacă, n-am găsit în lume împărăteasă asemenea ei în afară de tine. 
O fi ăsta vreun semn dumnezeiesc, te iau de muiere. 

— Doamne, înălțate-mpărate, deie-ți Domnul multă parte, de mertic; 
de sănătate; unde s-a văzut şi s-a pomenit, să ia tatăl pe fiică şi fiica pe tată. 
Că va fi păcat, îl lucru blăstămat și mai bine moartă, decît măritată ! Începu 
biata prinţesă să plingă și să tînjească, cum tînjesc florile bătute de brumă 
toamna. Într-o zi, o vrăjitoare o văzu cum se ofileşte, îi ceru trei parale să-i 
ghicească norocul. Îi ghici, dar prințesa n-o crezu. Și o rugă să-i dea o povaţă 
ca să scape din ghearele-mpăratului. Atunci vrăjitoarea-l zise: 

— Du-te la-mpăratul și cere-i dacă vrea să-i fii mireasă să-ţi facă rochie 
și papuci din pele de purec — inele, mărgele și brățară din aur și vei vedea că 
n-are să poată și ai să scapi. 

Îi mulțumi prințesa şi plecă cerîndu-i împăratului să-i ducă la 
îndeplinire dorința. 

Împăratul porunci curtenilor şi generalilor, ostașilor, croitorilor și ciz- 
marilor, să plece-n lume, prin oboare, prin biîrloage, prin bordeie și argele să 
adune pureci, să argăsească şi să croiască pentru prinţesă rochie și papuci 
pentru nuntă cum n-au mai fost pe pămînt și pe subt pămînt. Se făcu o vilvă 
mare și-ntreg poporul plecă la clacă să-i caute pureci, pînă ce-i îndeplini 
dorința prinţesei. 

Cînd văzu prințesa rochia şi papucii, rămase uimită și se miră cum de 
este cu putință aşa ceva ! Dar începu să ofteze și să se tînguiască rugînd-o pe 
vrăjitoare s-o scape de năpastă. 

— Să-i spui împăratului să-ți facă rochie din pînză de aur și ai să vezi 
că ai să scapi. 

Se-ntoarse la-mpăratul şi-i spuse dorința crezînd că nu o să i-o poată 
duce la îndeplinire. 

Împăratul adună pe loc mărimile, le porunci şi-ntr-o zi rochia și papucii 
erau gata. Cînd văzu prinţesa că și ăștia sînt gata şi mai rău se-ntristă şi mai rău 
se puse pe plins şi pe jelit, de parcă avea mortul pe masă, gata de dus la groapă. 

Vrăjitoarei i se făcu milă de ea şi cu ghicitul, cu cerșitul îşi făcu cale 
iar pînă la poarta-mpăratului, sfătuind-o de astă dată să-i ceară să-i aducă rochie 
din rază de soare și papuci din raze de lună. Așa ceva e cu neputinţă să-i facă 
și se vedea scăpată ! Dar împăratul dete vestea-n ţară, că jumătate din împărăție 
îi va da aceluia care-i va aduce rochie pentru nunta prinţesei făcută din raze 
de soare și papuci din raze de lună. Plecară voinicii, pe cai înaripaţi, înălțin- 
du-se-n văzduhuri, alții mînați de aripa vîntului cel mare, spre casa zinelor 
și spre casa zmeilor din cer, căutînd să le fure asemenea rochiță și asemenea 
papuci. După multă așteptare i se aduse împăratului tocmai ce ceruse. De data 
asta prințesa nu mai avea ce să mai poruncească să-i facă și se vedea pierdută. 
Vrășitoarea iar își făcu drum și-n taină mare-i șopti prințesei să-şi lege într-o 
pinză toate rochiile și papucii de nuntă şi noaptea să fugă, că lucrurile ce i le-a 
făcut împăratul, au să-i aducă noroc. Prinţesa nici gînd să se pregătească de 
nuntă. Într-o noapte-și luă bocceaua cu lucrurile cele minunate, se îmbrăcă 
întocmai ca o fată săracă, prinse de un toiag să se apere de răi, se minți pe faţă 
cu funingine şi dădu birul cu fugiţii. A mers, a mers, pînă ce a trecut în altă 
împărăție. Acolo s-a sucit, s-a-nvirtit, tot pe lingă palatele-mpărăteşti pînă ce 
într-o zi un Curtean o tocmi giscăriță, la giștele împăratului. Toată ziulica se 
plictisea prințesa cu giștele pe cîmpie și se chinuia să le scoată din baltă. Ea își 
ținea lucrurile scumpe pitulate într-o șură de paie și cu giştele umbla zdren- 

țuroasă și murdară ca vai de ea. Într-o mare sărbătoare, împăratul, care era un 
flăcău chipeș, frumos şi voinic, gata de căsătorie, porunci să se facă la curte un 
mare bal și să fie chemați și împărații din lume cu fiice și rudenii să-și aleagă o 
soție să-i fie pe plac. 

Giscăriţa, auzind de bal, ca orice fată o ardeau tălpile să se ducă și ea la 
joc. Ca să plece noaptea trebuia să-şi ceară voie de la bucătăreasă. Își luă inima-n 
dinţi și-i ceru voie: 

— Măicuţă, fii bună, dă-mi și mie voie să merg la balul împăratului. 

— Cum, giscărițo, ai înnebunit de tot, să te duci la un bal tocmai tu o 
fată-n zdrenţe și murdară ca scroafa din coteţ, să ne faci de ruşine? ! Ea plecă 
plîngînd în odaia ei gîndindu-se ce-i mai rămîne să facă. 

Celelalte slugi după ea s-o ademenească să meargă la bal cu ei: 

— Giscăriţo, mergi cu mine să te joc la noapte, îi zice un fecior apoi 
altul și altul. La rugile lor ea se făcea că e proastă și le răspundea: 

— Nu știu, n-am văzut, nu știu, n-am văzut. Și cine a auzit, n-a crezut ! 
Dacă o auzeau grăind așa flăcăii de la grajdurile împărăteşti rideau de ea zicînd 
în batjocură: 

— Las-o, bă, că-i nebuna din răstoacă, 

tot ea cîntă, 
tot ea joacă ! 

Văzind ea că bucătăreasa n-o ia-n seamă ba o mai și înfruntă, își ia inima-n 
dinți și intră la împăratul: 

— Înălțate, împărate, 

Facă-ţi Domnul multă parte, 
De noroc, de sănătate ! 

Am venit să te rog să-mi dai și mie ca la o fată săracă și proastă voie să 
merg diseară la bal! Împăratul cînd o auzi și o văzu în halul acela murdară și 
ciufulită îi trase o palmă și-i porunci să vadă de gîște că n-a tocmit-o să joace-n 
horă. Fata plecă mîhnită, dar nu-și pierdu nădejdea. Cînd afară, bucătăreasa 
începu s-o ia la trei păzeşte pentru cutezanța ci să intre la-mpăratul de capul ei 
fără voia mai marilor curteni: 

— Ai, fă, ce ai înnebunit, să mă faci de pomină față de împărat că n-am 
grijă de slugi, cînd tu nu trebuie nici prin față să-i treci măritului împărat. 
Dacă se lăsă noaptea și nimeni n-o mai bzgă-n seamă, pe sub ascuns merse la 
șira de paie, scoase încet din bocceaua ei, rochia și papucii din piele de pureci, 
îşi puse cercei cu pietre scumpe strălucitoare, inele și brățări, se spălă și se 
făcu frumoasă ca o zînă. 

Pe cînd era jocul în toi, iar la ba! sosiseră fiice şi crăiese împărătești, care 
mai de care mai frumoase, doar-doar, pe ele va pune ochii împăratul, iată că 
deschise uşa giscărița şi păși încet în mulțimea ce se veselea şi chiotea de bucurie. 

Numai împăratul sta trist pe un scaun de aur la o masă, netiindu-i nici 
una dintre crăiese pe placul inimii. Dar cînd o zări pe giscăriţă în prag, deodată 
i se însenină faţa și fără să vrea alergă la ea dindu-i mîna să coboare scările. 
Mulțimea căscă ochii la frumoasa necunoscută mirîndu-se de rochia și papucii 
minunați, dar și de pietrele preţioase de la cercei, inele și mărgele. Tot timpul 
impăratul a dansat cu gîscăriţa și de frumoasă ce era o sorbea din ochi, neputind 
să-și mai azvirle ochii și la alte fete frumoase venite de la mari depărtări pentru 
a-şi găsi aici norocul. Ea știa să se poarte frumos și-i vorbea numai frumos 
și cu tilc de-l făcea pe-mpărat s-o preţuiască și mai muit. 

La un timp o-ntrebă: 

— Frumoaso, de unde ești? 

— De la Pălmuș! 

— Lască te caut eu mîine la Pălmiș. Vom veni călări în satul tău și nădăj- 
duiesc că părinții tăi te vor da să fii mireasa împăratului. Ce zici? 

— Poate că da, poate că nu ! Doar știți înălțimea voastră cum sînt părinții, 
care vreau să-şi mărite fetele pe aproape! 

— O să-i aduc şi pe ei la palat şi tot n-am să te las. 

Cam pe la cîntatul cocoșilor cînd balul era-n toi, giscărița fuge fără ca 
împăratul sau slugile sale să bage de seamă. La şira de paie își așeză hainele 
și podoabele și din nou se îmbrăcă în ţoale rupte și zdrenţuite de nu-ți venea 
să arunci nici mucii pe ea. Împăratul cînd se văzu singur, rămas cu buzele 
umflate își puse în gînd, că va răscoli pămîntul, îl va da cu fundu-n sus și cu 
susu-n fund și tot va găsi-o el pe fata cea frumoasă de la Pălmiș. A doua zi 
caută pe hartă satul Pălmiș, care lipsește. Trimise atunci oștirea s-o caute pe 
fată și din iad de-o fi sus pe pămînt s-o scoată şi să i-o aducă. Plecară oștirile 
în lungiș și-n curmeziș, de răscoliră fața lumii în zadar. Cînd soseau acasă, 
curtenii şi oștenii cu veşti proaste, toţi erau trişti că le taie-mpăratul leafa și 
nici capetele nu îndrăzneau de ruşine să le ridice în fața împăratului. Şi rapor- 
tau: că-i laie, că-i bălaie, ba că-i una, ba că-i alta, fără una nu e asta! Numai 
giscărița sta de mătura curtea împărătească și-i rîdea inima de isprava ce-o 
făcea. Împăratul căzu la pat de trist şi de necaz. Un sfătuitor mai înţelept 
îl scoase din încurcătură, povăţuindu-l să facă un alt bal și să cheme pe toți 
împărații şi pe toate crăiesele lumii că între ele trebuie să dea de frumoasa fată 
necunoscută, cu rochia din piele de pureci. 

Băieţii de la curte iar începură să dea tîrcoale pe lingă giscăriță, ca lupul 
pe lîngă tîrlă, îndemnînd-o și ademenind-o să meargă cu ei la balul împăratului. 
Dar ei ziceau, ei auzeau. Mai la urmă-n batjocură-i grăiau: 

— Baba-i surdă 

că a mincat urdă! 


Giscărița din nou merge la stăpiîna slugilor, la bucătăreasă, rugind-o 
frumos s-o lase să meargă la balul împăratului. 


— Fugi, fa, nu vezi că taci ca o mută și te porți ca o slută, tu ești de nasu- 
mpăratului să te duci la un bal ca de-al de ăsta?! Aici vin fețe-mpărăteşti și 
impărătese, nu mucoase ca tine? Dar cum văd, caprei îi pică coada de rîie și ea 
tot în sus o ține. Fugi fa și șterge-ţi mucii că nu ești tu pentru bal. Și o împinsă 
afară ca pe o năroadă aflată-n cerșeală. 

După atita dăscăleală, ea rămase ca mai înainte. Pe-o ureche-i intra, pe 
alta-i ieșea. Pîndi pînă ce străjerul plecă de la ușa împăratului și buzna în palat 
la măritul împărat: 

— Înălţimea voastră, daţi-mi voie și mie la balul de deseară, că am aflat 
că vin băieţi frumoși? Împăratul tocmai își trăgea cizmele. Luă cizma și 
azvîrli-n giscăriță de supărat ce era. 

— Să te duci unde-a dus mutu iapa și să nu te mai văd în fața ochilor, 
că pun slugile să te tundă, auzi? Fata lăsă capu-n pămînt şi nu scoase o vorbă. 
Plecă rușinată, dar făcea tot ce-o tăia capul. Se spălă, se scăldă și se îmbrăcă de 
astă dată şi mai frumos în rochia și papucii din pînză de aur. La gît puse alte 
mărgele, alte brățări și inele, alte podoabe strălucitoare-n părul ei bălai. Și 
plecă așa tiptil tiptil, fără s-o simtă nimeni la balul împăratului. 

Împăratul sta trist, de parcă era lovit de praștie şi nu știa cine l-a lovit. 
Sta posomorit și-și făcea planul, ca ţiganul cum să nu-i mai scape din miini 
frumoasa necunoscută. Dar în zadar aștepta că fata așteptată, nu mai venea. 
Pe cînd își pierduse orice nădejde, iacă intră și necunoscuta. Tot palatul se 
lumină de strălucirea și podoabele ei care luminau ca lumina soarelui. Toţi 
împărații, împărătesele și crăiesele rămaseră cu gurile căscate la ea. Giscăriţa 
era cea mai frumoasă și cea mai aleasă. Împăratul cînd o zări își zise în gînd: 
asta-i și mai frumoasă decit aia de la Pălmiş. Și se jură că n-o să-i scape. O pofti, 
la masa lui și toată vremea dansă cu dinsa povestindu-i cîte-n lună şi-n stele, 
iar ea cîteodată-i răspundea: 

— Aşa e, împărate, zise necunoscuta: 

Păsările se momesc cu grăunţe, 

Fetitele cu vorbuliţe ! 

Și tot natu cade-n laţ, 

Cînd cere minte de la-ailanţi ! 


Ascultindu-i cuvintele-nțelepte, împăratul și mai mult o iubea, de i se 
scurgeau ochii după ea. Așeză pînde ca să o urmărească ce face. Împăratul se 
simţea alături de frumoasa fecioară venită din popor, de parcă ar fi în al nouălea 
cer. Începu s-o coase și s-o descoase, ca să vadă din ce neam este și din ce loc? 

— Sînt din neam 

Ce trage-n ham ! 
Şi din spiță 
făr” de viţă! 
Din Cizmişi 
Unde-l izbiși ! 

— Ahaa ! va să zică ești din Cizmiş? Acolo am să mi te caut și să mi te 
cer părinţilor să-mi fii mireasă, să-mi fii crăiasă, peste lume mai aleasă. 

— Înălţate împărate, facă-ți Domnul multă parte, de noroc de sănătate 
și de muiere bărbată, ca ea-n lume nu-i altă. Mi te văd înfumurat, parcă te-ai fi 
îmbătat. Mai bine măsoară de multe ori și croiește o dată să nu ni se întîmple ca 
celui din poveste, cînd un împărat l-a-ntrebat: 

— Măi chiorule, vezi tu acu-n virful șurii2 

— Acu-l văd, măria-ta, dar şura ba! 

Împăratul, ca-mpăratul, era dus cu gîndurile-n altă parte și ce-nţelegeau 
pereţii și tobele, înțelegea și el. Şi-n mijloc de noapte, cînd se-ntimplă toate, 
frumoasa fată din Cizmiș, se strecură prin mulțime și ca o nălucă se făcu nevă- 
zută ! Împăratul cînd văzu, porunci generalilor, ofițerimii, oștirii, să i se caute 
frumoasa fată în satul Cizmiș și să i se aducă nevătămată la palat. În zadar 
se osteniră, degeaba se-nvirtiră, că de fată nu dădură. 


De data asta împăratul căzu bolnav la pat şi se topea ca un muc de lumi- 
nare, de dorul frumoasei fete necunoscute din Cizmiș. Acuma își da cu pumnii 
în cap că n-a pus mîna pe ea cînd a putut, dar fără folos. Dorul îl usca și la 
față se pirlea văzînd cu ochii. Ce erau să facă sfetnicii? Toți dădeau din colț 
în colț și nu găseau leac. Porniră după ichimi, babe şi vrăjitoare şi vorba aceea: 
« mai puţin leac, dar babii un colac ». Așa îşi irosea el cu mai marii împărăției 
după leacuri. Împăratului nu-i ieșea din minte. 

Altă scăpare de la boală nu era, decît să facă un nou bal, poate va veni 
din nou frumoasa necunoscută și de data asta jura că nu-i va mai scăpa, cum 
nu-i scapă șocitele din gheare motanului. 

Şi după obiceiul împăraților, dă-i frate cu alt bal, alte cheltuieli, alți 
împărați, împărătese și prințese, venite de pe întreaga față a pămîntului. 

Băieții de la grajdurile împărăteşti, herghelii, păcurarii și porcarii, mer- 
seră la giîscăriță rugînd-o pe rînd şi fiecare să meargă cu ei la bal. Giscărița 
făcea pe proasta. 

Flăcăii văzind-o într-o ureche, o credeau zurlie de tot şi cu toată frumu- 
setea ei o lăsau în pace să rămiie acasă cu giștele ei gilcevitoare. Pe partea ailaltă, 
nici ea nu se da bătută. Mai întîi cerea voie să meargă la bal, de la bucătăreasă. 
Bucătăreasa o lua la goană cu linguroiul cel mare plin de zeamă. Ea nu se lăsa. 
Făcea ce făcea şi drept la ușă la împăratul. 

— Mărite-mpărate, deie-ţi Domnul sănătate şi noroc la îmbătate, lasă-mă 
și pe mine la bal. 

— Să-ţi pui lacăt la gură şi fiare la picioare și-n palat să nu mai calci, cu 
toale din găinaţi, tuni în case de-mpăraţi, n-ai puţin obraz pe aici să nu mai 
calci? Apoi supărat luă un bît și o lovi cu el în spate. Fata mîhnită, fugi 
afară supărată. 

Împăratul plecă mai devreme s-o aştepte pe frumoasa necunoscută. 
Sta la intrare, își holba ochii și-și frîngea gitul în zadar. Necunoscuta nu venea. 
De necăjit ce era, parcă-i tuna și fulgera, iar ghineralii și mai marii curții tre- 
murau de frică temîndu-se să nu facă împăratul vreo poznă nefiind în toate 
apele lui. Toţi împărații, împărătesele cu crăițele jucau și se veseleau, numai 
tînărul împărat tînjea și se-ntuneca de inima rea. Deodată, în prag cine răsare 
pe neaşteptate? Tocmai giscărița ! Palatul se umplu de strălucire cînd necunos- 
cuta fată păși pragul. Rochia și papucii ei din raze de soare luminau ca soarele 
în miez de vară. 

Întreaga suflare o sorbea din priviri de mîndră ce era. Unii o asemănau 
cu luceafărul, alții cu stelele, iar împăratul de bucurie își pierdu minţile. Îi 
ieși înainte, îi sărută mina și o pofti la bal. N-au lăsat un joc să le treacă și 
să nu-l danseze împreună. Iar la cîntatul cocoşilor a pus străji s-o păzească 
să nu-i mai scape. Întrebată de e fiică de-mpărat, ea a răspuns că nu e fiică 
de-mpărat și nici de viţă boicrească. Este o fată săracă, făr' de mamă, făr” 
de tată, crescută din piatră ! 

Împăratul a mai întrebat-o din ce sat este ca să știe unde s-o caute dacă-i 
va mai scăpa. Giscăriţa i-a răspuns că este de la: 

Bitiş, 
Bitiş, 
Pîirporiş, 
Împărate, Optsăriș ! 

Împăratul nu-i lua în seamă glumele, căutînd a-i face toate voile iar 
ca să fie mai sigur de ea schimbară inelele. De acum rîdea și se veselea împă- 
ratul ca şi cînd era sigur că frumoasa fată este a lui. Dar la cîntatul cocoşilor 
giscărița păcăli pe împărat și gărzile, ieșind pe o fereastră din palat fără ca să 
fie văzută. Așa pieri pentru a treia oară, iar împăratul rămase adînc îndurerat. 
De data asta căzu bolnav și era aşa de trist și abătut că numai ce nu-i ieşea 
sufletul. Veniră doftori și doftoroaie de la capătul lumii dar leacul nu-l găseau. 
Se duse vestea-n împărăție că trage-mpăratul să moară. Se cătară toate fetele 
din Bitiş şi din împărăție care aveau inele, doar pe cele din palat le uitară 
și de urma fetii nu dădură. Giscărița auzi şi ea și parcă-i pieri pofta să se joace 
cu soarta împăratului și să-și zică în gînd: lasă-l, lasăl-l, pe-mpărat, 

să fie şi supărat, cînd crede în ăi bogaţi, nu se uită l-ai săraci ! Dar de-acum 
socotea că destul l-a chinuit şi căuta să afle împăratul adevărul. Într-o zi, cînd 
i se pregăti cafeaua, intră la bucătăreasă giscărița pe nesimţite și lăsă să-i cadă 
inelul dat de împărat în cafea. Bucătăreasa luă cafeaua și merse să i-o dea 
împăratului. Împăratul sta betejit slab şi ghebejit gata-gata să dea ortul popii. 
Se zbătea bietul om ca peștele pe uscat şi trăia fără nădejde ca dracu-n apă 
mică. Cînd sorbi cafeaua, zări la fund inelul lui. 

— Cum a răsărit inelul în cafeaua mea? o întrebă împăratul mirat. 

— Nu ştiu, Măria-ta ! 

— Cum nu știi? 

— Iacă nu știu, în bucătărie nimeni n-a intrat? 

— Dacă nu afli cine a pus în cafea inelul, slugă necredincioasă, mîine 
vei merge la spînzurătoare în mijlocul tîrgului. Bucătăreasa văzînd că n-are- 
ncotro recunoscu că numai giscărițţa a intrat puţin în bucătărie. Mai marii 
palatului o aduseră pe gîscăriţă, desculță, ruptă şi murdară. Cînd o văzu împă- 
ratul o întrebă: 

— Tu ai pus inelul în cafeaua mea? 

Atunci giscărița răspunse: 

— La o așa întrebare se cuvine și un răspuns bun. Dă-mi răgaz Măria-ta,; 
să mă gîndesc un ceas, ca să-ți dau răspunsul potrivit. Giscăriţa plecă la șira 
de paie, scoase rochia din pînză de raze de soare și papucii din pînză de raze 
de lună, se spălă frumos, se dichisi și intră în palat. Cînd o văzu împăratul, 
mai frumoasă ca o floare de primăvară, îi veniră puterile, sări la ea de-o 
îmbrăţișă cu dragoste și sete. După asta se făcu nuntă mare împărătească, 
iar giscărița, spre mirarea tuturor ajunse crăiasă și va fi trăind și acuma feri- 
cită cu împăratul ei; iar eu încălecai pe-o șea, de vă spusei povestea așa. 


CERBUL DE LA BALTĂ 


A fost odată doi frați împărați. Unul avea copii, dar celălalt nu avea. 
Cel fără de copii era trist şi îngrijorat gîndindu-se cui îi va rămîne împărăția 
după moartea sa ! Şi se gîndi să-i ceară un copil de suflet de la frate-su. Fără 
zăbavă merse deci şi-i ceru: 

— Frăţioare, dă-mi și mie un copil să-mi moștenească împărăţia ! 

— Bine, frate, văd că n-ai avut rod și ca să nu ni se piardă neamul, 
din cei trei copii ţi-l dau pe cel mare ca să-ţi fie de folos ţie şi împărăției. 

Plecă fratele mulţumit așteptind să-i trimită pe fiul cel mai mare. Așteptă 
el o zi, o săptămînă, o lună, un an și crăișorul nu venea! De ce nu venea? 
lacă intrase pe ginduri bietul împărat și nu-și putea da cu socotelile ce se 
intimplase. 

Fratele cel cu trei copii, îl luă pe ăl mare, îl îmbrăcă în haine străluci- 
toare numai din aur și argint, îl armă din dinţi pînă-n picioare îl sui pe un 
cal alb şi-i arătă calea spre noua împărăție. 

Împăratul încalecă și el pe alt roib și pe drum ocolit ajunse înaintea 
fiului său la podul de aramă. Cînd acolo se prefăcea că este o ală mare cu 
dinţii rînjiţi şi sabia ridicată gata să-i ia zilele ăluia care va cuteza să treacă 

peste podul cel mare. Copilul cel mare cînd îl văzu se-nfricoșă foarte, începu 
să tremure, întoarse calul îndărăt și se duse dirdiind de frică la tată-su, care 
pe altă cale ajunse şi mai îndată la palat. 

Îl ascultă pe fiul cel mare povestindu-și pățania și-și dete seama că nu 
e bun să fie împărat. De aceea îl rosti pe cel mijlocari și-i dete drumul înainte. 
Pe altă parte și el i-o luă iar înainte și ieșea iar la podul de aramă. Iar se 
îmbracă în toale de ale ñoroase și iar se spăimîntă și feciorul mijlociu fugind 
acasă. Împăratul pe altă cale, i-o lua înainte și-l aștepta îngrijorat la palatele 
de aur. Copilul îi povestea taina cu fiara de la podul de aramă și groaza ce 
l-a apucat, iar împăratul trist a dat din cap, văzînd că nici acest copil nu prețu- 
iește o ceapă degerată. S-a lăsat păgubaș și de ăsta și căzu bolnav pe patul 
de moarte, văzind ce copii fricoşi poate să aibă. 

Cel mai mic însă nu se lăsă mai prejos şi vru și el să-și încerce norocul. 

— "Tată, dă-mi un cal și paloș și eu omor fiara de la podul de aramă! 
Numai lasă-mă să-mi încerc și eu norocul. 

— "Tăicuţule, te las, numai cumpănește bine ce greutăţi te așteaptă. 
Mai întîi să nu uiţi că e vai de capul încoronat, că treburile împărăției de 
capul lui se lovesc, iar tu ești un nemintos, care crezi că tot ce zboară se 
mănîncă ! 

— Tată, cu mă duc cu credinţa-n Dumnezeu și am să birui! 

Atunci împăratul mi-l rosti frumos ca de plecare pentru cale lungă să-i 
ajungă. Pe de altă parte el îi ieși înainte la podul de aramă, fără ca să simtă 
ceva feciorul său. Din nou se-mbrăcă într-o piele de fiară sălbatică ce urla ca 
turbată la sosirea micuțului crăișor. Crăișorul își luă vînt și cu roibul sări peste 
fiară gata-gata să-i ia capul de la trup. Atunci împăratul aruncă blana și strigă 
la feciorul său să se-ntoarcă: 


— Heiii Petreeee ! întoarce-te o ţiră-ndărăt, că tata vrea să-ți dea cîteva 
poveţe să-ți prindă bine la drumul greu și lung. Copilul întoarsă capu şi se 
opri din cale mirîndu-se că în loc de o fiară sălbatică vede pe tată-su ! 

Împăratul îl îmbrăţişă de bucurie şi-l sfătui cât o fi şi or trăi să se 
ferească de omul roșu, să n-aibă-ncredere-n el și să nu descalece calul. Pe 
deasupra-i mai dădu și pielea cu care i-a spăimîntat la podul de aramă: 

— Na-ţi-o şi cînd ţi-o fi vreodată mai greu să nu uiţi să te arunci pe 
ea și așa o să scapi de năpastă. De-acum mergi cu Dumnezău și să auzim 
de bine. 

— Îţi mulțămesc, tată, şi-ţi voi dovedi că sînt viță de împărat viteaz 
și neînfricat ! Și plecă de-aici înainte singur pe locuri prăpăstioase cu ale, 
sălbăticiuni și oameni răi, iar el singur! Merse el, merse și chiar la calea 
jumătate, îl apucă o sete pe inimă, că nu mai putu răbda şi scobori de pe cal 
să bea apă dintr-un bunar! Mai întîi legă ei calul de stinghia bunarului și 
cobori în jos pe o scară, de beu apă. După ce beu apa se-ntoarse-n sus. Cind 
privi văzu în capul scării pe omul roșu rîzînd ca un smintit că l-a păcălit. I-a 
luat scara şi l-a lăsat să moară-n fundul fîntînu, la-ntuneric ! 

Începu el să ofteze ce-o să se facă? De ce nu l-a ascultat pe tată-su? 
Dar în zadar, omul roșu îl avea la mînă ! Puteau să-i putrezească oasele jos la 
răcoare, dar dacă-i devenea slugă putea vedea și lumina zilei! De aceea, 
omul roșu îi grăi: 

— Băiete, eu îţi vreau binele. Nu sînt un mincinos ca alți oameni. Îţi 
pun scara să ieși la lume, dacă-mi dai calul cu armile tale și ţoalele tale. Iar 

de-acum înainte tu ești sluga mea, iar eu sînt Pătru, fiul cel mic de împărat. 
Dacă te învoiești, grăieşte ! 

— Mă-nvoiesc ! Omul roșu îi pusă scara, îi luă mai întîi armele, hainele 
scumpe și se sui pe calul împărătesc. De aci înainte Pătru mergea pe picioare 
desculț,. iar omul roșu călare ca un mare crăişor de la răsărit. După ani de 
călătorie pe jos, iată-iajunși la cetatea mare împărătească strălucind de 
măreție ca soarele cerului. Stătură locului și se minunau de cele ce vedeau. 
Împăratul le deschisă porţile de aur și-l sărută pe omul roşu crezîndu-l că 
este nepotul său din viță împărătească. Pe slugă însă nici n-o băgă-n seamă. 

Ca să nu-l omoare omul roșu, Pătru îl asculta ca o slugă credincioasă, 
fără să cuteze a-i trece nici pe dinainte, necum să-i întoarcă vorba. Treceau 
anii și el îl asculta cum ascultă cînele pe stăpîn. 

Pe la un timp s-auzi că la o baltă mare s-a abătut un cerb cu coarnele 
numai pietre scumpe şi că face multe rele. Omoară-n cale tot ce este vietate: 
oameni, boi, bivoli, cai, oi, catîri şi cîte altele ! 

A trimis împăratul ostaşi şi călăreţi, cu arcuri, suliți și ţoghii să omoare 
cerbul de la baltă, dar toți cum s-au dus acolo s-au prăpădit. Omul roșu, ca 
să scape de slugă, îl rugă pe împărat să-l trimeată pe Pătru să omoare cerbul 
de la baltă. 

Pătru fiind silit n-are ce se face și se duce. Plecă el oftînd și lăcrămînd, 
gîndindu-se că nu mai are aici nici o scăpare. Pe drum o muiere bătrînă îl 
vede lăcrămînd și-i iese înainte întrebindu-l: 

— De ce plingi măi băiete? Plecă el să-i spună tot necazul. Atunci 
muierea auzind cum stă taina îi grăi: 

— Petre, e drept, cerbul multă floare omenească a băgat în pămînt. Tu 
să mă asculți dacă vrei să scapi. Să sari gardul la mine-n ogradă, să rupi o 
floare de pe stratul de viorele și dacă vei scăpa de cîinele meu, scăpat vei fi 
şi de cerbul de la baltă. 

Sări el gardul în ogradă, rupsă o floare și cînd să sară gardul îndărăt, 
un cîine mare negru se repezi să-l rupă-n bucăți. Aruncă pielea ce i-a dat-o 
ta-su, cîinele se-mpiedică-n pielea fermecată, iar el scapă teafăr. Începu de aici 
încolo să capete curaj și nădejde că are să omoare cerbul. 


Muierea-i dete pielea cea fermecată și-l mai învăță să sape o groapă 
adîncă lîngă baltă. În groapă să facă un om. Pe om să puie pielea cea vrăjită. 
Să ia gida, în vîrf să-i puie un ac. Cerbu va veni să se scalde și să-l ochească 
atunci cînd se va întoarce cu capul către groapă drept la capul pieptului, 
unde zace casa sufletului. 


Cerbul era fiară mare cu coarnele ajungînd prin virfurile copacilor și 
cu o gură mare cît o şură. Se cutremura pămîntul cînd trecea spre baltă să 
bea apă, să se scalde. După ce se scălda se-ntorcea cu faţa spre voinicul din 
groapă. Pătru trasă cu gida și-l lovi la partea stîngă, chiar la casa sufletului. 
Cum îl lovi fugi spre un deal mare cu pielea fermecată într-o mînă. Cerbul sorbi 
apa din baltă și o azvîrli după Pătru ca să-l doboare. Dar el se prinsă de tul- 
pinile copacilor și apa să-ntoarsă cu pietre mari și copaci la vale, fără să-l 
smintească din loc. Cerbul însă cu gida înfiptă în cap nu-l lasă. Cînd fu gata- 
gata să-l ajungă îi aruncă în față pielea cea fermecată, cerbul se-mpiedică 
de un ciutac, căzu și muri. El îi tăie capul şi-l duse împăratului. Se miră împă- 
ratul de curajul slugii ginerelui său, iar omul cel roşu se bucură că de-acum 
înainte cerbul de la baltă n-are să-i mai omoare ostea lui Verde-mpărat și el 
va putea face nunta cu frumoasa crăiasă a acestuia. 

Dar pînă la Verde-mpărat, era cale lungă să-ți ajungă. Cine s-a dus 
acolo, viu nu s-a mai întors. Pe cine să-l trimită atunci împeţit ? Doar n-o să-și 
puie viaţa la cercare omul roşu ! Să-l trimită pe argatul său. 

Plecă el posomoriît dar cu credinţa-n Dumnezeu. Mergînd el zile și nopți 
ajunse la o țarină mare unde arau plugurile brazde mari şi adînci, iar un om 
le înghițea şi tot se văita că moare de foame. Pătru sta-n loc și se crucea 
de cele ce vedea. 

— Te miri de mine? Miră-te mai bine de ăla care a omorit cerbul de 
la baltă! 

— Cerbul di la baltă eu l-am omorît ! 

— Atunci să știi că eu sînt Flămiînjosul! Ia-mă cu tine că-ţi voi fi de 
folos. Și-l luă cu el. Merseră ei ce merseră, cînd colo, deteră de un om voinic 
cît un mal. Nouă piraie-i curau în gură și el sta şi se văita că nu mai poate 
de sete. 

Pătru cînd zări minunea se-nchină de cele ce văzu, iar omul setos îi zise: 

— Ce te miri, bă, de mine. Miră-te mai bine de ăla care a omorît cerbul 
de la baltă? 

— Eu sînt acela care am amorit cerbul de la baltă! 

— Şi eu sînt ăla ce mă numesc Setosu. la-mă cu tine că-ţi voi fi de folos, 
mă voi adăpa pe unde voi da de rîuri și izvoare. 

Plecară de-acum trei inși pe cale, pe cărare, făr'de pic de demîncare. 
Cînd în cale un om îmbrăcat în nouă cojoace, sta de se zgribulea și dirdiia 
de frig înconjurat de toate părțile de foc și tot striga cît îl ţinea gura că nu mai 
poate de ger și mai cerea alte cojoace. Pătru rămase locului mirîndu-se: 

— Doamne, Doamne, ce să mai fie și asta, se vaită de ger, în mijlocul 
focului îmbrăcat în nouă cojoace? 

— Ce te miri, ce te-nduri! Mai bine te-ai mira de voinicul ăla care a 
omorît cerbul de le baltă. 

— Eu am: omorît cerbul de la baltă. 

— Atunci eu sînt Frigurosu şi merg cu tine, poate-ţi voi fi cîndva de folos. 

De-aci înainte pleca împreună cu: Flăminjosu, Setosu și Frigurosu, 
la un noroc! 

Nu merseră mult că văzu pe o cîmpie un găligan de om cu niște picioare 
lungi cît prăjinile, iar mînili cît rişchitoarili. Alerga după un iepure speriat 
de pe cîrtog şi-l bătea cu palma peste fund să fugă mai repede. Se opriră-n 
loc toţi mirîndu-se: 

— Doamne, ce o mai fi şi asta? Lunganul îl auzi, se opri din fugă și-i grăi: 

— Băiete, nu căsca gura, nu te mira de mine, miră-te de ăla care a omorît 
cerbul de la baltă? 

— Eu sînt ăla care am omorit cerbul de la baltă. 

— Atunci, să ştii că eu sînt Fugilă, ia-mă cu tine că poate-ţi voi fi vreo- 
dată de vreun folos. 

L-a luat și pe ăsta și au pornit-o tot înainte. Cind la un timp se opresc 
mirîndu-se de un om care prindea musca, îi da drumul şi iarăși o prindea. 

Omul ăsta îl văzu că se miră ca un copil, grăindu-i: 

— Ce te miri, băiete! Mai bine te-ai mira de ăla care a omorît cerbul 
de la baltă. 


— Eu sînt ăla care am omorit cerbul de la baltă, îi răspunsă Pătru. 
— Dacă tu ești ăla, eu sint Muschilă-Ochilă, ia-mă cu tine că-ţi voi fi 
odată de folos. 

Și de aici înainte plecă băiatul cu: Flăminjosu, Setosu, Frigurosu, Fugilă 
și Muschilă zis Ochilă, drept la Verdeș-împărat. 

— Cum ajunseră li se deschiseră porțile cele mari împărătești, iar Verdeş- 
împărat din tinda de sus le grăi: 

— Să știți că eu fata nu voi da-o decit dacă la o masă îmi veţi minca 
nouă cuptoare de piine, nouă berbeci fripți și pe deasupra încă un bou mare 
în frigare. iar de nu veţi mînca, capetele vi le voi tăia, de s-or duce pomina. 

Cînd auzi Pătru, deodată se-ntristă și-ncepu să plingă că ştia bine ce-i 
poruncea împăratul nici în ruptul capului nu are ce să facă? Miîncăciosu însă 
cum îl vedea oftînd se strica rîzînd ştiind că n-o să-l ajungă bunătățile nici 
pentru o măsea. 

Împăratul porunci de li se aduseră cele nouă cuptoare de pîine, cei nouă 
berbeci fripți și un bou alinat în frigare. Mincăciosu cînd se aruncă pe cuptoa- 
rele de piine le făcu praf dintr-o îmbucătură, iar pe berbeci şi pe bou îi înghiţi 
parcă ar fi mîncat o pipotă de găină. După asta-i veni foame și începind să 
strige că leșină de foame de-nghiţi niște depozite de muniții de la străjerii 
împărăției. De nu-l oprea împăratul era gata să-i înghită oștirea toată ! 

Se miră împăratul că asemenea mîncăcios nu mai văzuse și nici auzise. 
Însă tot nu se dădu bătut și porunci să scoată din pivniţi nouă ardoave de vin 
vechi și de nu le vor bea, capul le va tăia. Setosu puse gura la cep şi le beu 
dintr-o sorbitură pe toate; apoi începu să se vaite că moare de sete. Alergă 
în vale la un rîu și-l sorbi dintr-o-nghiţitură. Toţi curtenii rămaseră cu gurile 
căscate şi cu ochii holbați la namilă, temîndu-se să nu le sece toate riurile 
și toate mările. Setosu de necaz că n-are ce să mai bea se puse pe doagele și 
cercurile de la ardoave și pe toate le mîncă parcă ar fi mincat o coaje de piine. 

Împăratul speriat îl opri: | 

— Stai, bă, că te pomeni că vrei să bei izvoarele apelor și mărilor să lași 
omenirea să piară de sete? Ogoiește-te că ridic toate armatele să lupte cu tine 
și nu ne lăsăm bătuți. Dacă văzu el ce văzu se așeză locului, dar cînd aruncă 
o gură de apă peste un regiment de ostați fu cît pe-aci gata-gata să-i înece. 

Împăratul cînd văzu cu cine are de-a face, s-apucă cu mîinile de păr 
şi-și smulse barba. Supărat, porunci să-i înșele la noapte și să-i culce într-o 
sobă mare de tuci. Noaptea soldaţii de jur împrejur aprinseră nouă cară de 
lemne ca să-i ardă de vii. Pînă la ziuă mai aduseră încă nouă cară cu lemne 
groase să facă cenușă nu friptură. 

Cînd noaptea, focurile ardeau de duduia pămîntul, Gerosu sufla că moare 
de ger. Dimineaţa se scoală împăratul cu noaptea-n cap să-și vadă isprava. 
Cind deschiseră uşa mare-i fu mirarea văzindu-i pe toți suflind în palme și 
bătînd pintenii de frig. 

Impăratul Verdeş se făcea că nu e supărat, însă nu știa la ce greutăţi 
să-i puie, doar-doar le-o tăia capetele. Iacă ce-i mai trăsni prin minte: 

— Unul dintre voi să se-ntreacă cu împărăteasa mea la fugă pînă la Mun- 
tele ăl Mare. Ea să alerge pe o iapă năzdrăvană, iar cel ce se încumetă, să fugă 
pe jos. Dintre ei ieși afară Fugilă. 

Împăratul dete semnalul de începere a întrecerii. Împărăteasa zbura-n 
vînt ca o nălucă, iar Fugilă cu două ulcioare goale-n mînă pășea legănat fără 
grabă. Mai la urmă lungește pasul, ajunge el mai întîi la fintiînă, umple ulcioa- 
rele, se-ntoarce la iapă, o bate cu mîna peste fund pe iapă și-i zice să grăbească; 
apoi se-ntoarce voios la-mpăratul să-i dea apă de izvor din munte să bea. 
Împărăteasa se-ntoarse tîrziu, cu iapa frîntă de oboseală. 

Împăratul dacă vedea şi minunea asta, mai-mai să nu-i crape fierea-n el 
de usturimea de la ficaţi. Pînă acum toate poruncile le duseră la îndeplinire 
şi trebuia să le dea fata să-i fie mireasă omului roșu, ce se da drept om de viţă 
împărătească! Insă Verdeş-împărat tot nu vroia s-o dea decît cu de-a sila. 
Dorea întradins să-i pedepsească pe ăști nătărăi veniți împețit să le rămînă 
doar oasele-nșirate pe garduri. Și iar îi mai veni un gînd negru. Noaptea să se 
culce fiica împăratului sub un măr de aur aproape de Pătru şi dacă în zori 
va pieri din acel loc, le va atîrna capetele-n pari să sperie ciorile din vie. Măi, 
ce-o mai fi şi asta se gindiră ei tremurînd de spaimă ! Peste noapte fiica-mpă- 
ratului se prefăcu-n zînă şi pe o aripă de vînt zbură-n cer. Muschilă-și lungi 
mîinile pînă sus aproape de bolta cerească, trase zîna pe pămînt și o culcă lingă 
Pătru Făt-Frumos, care-n lume n-a mai fost. 

În vărsatul zorilor sosi împăratul zîmbind pe sub mustață, că de. data 
asta, nici tartorele de la talpa iadului nu-i mai scapă. Cînd colo, zîna dormea 
lîngă Pătruță Făt-Frumos ! 

Nu-i venea să creadă ochilor împăratului ce vedea? I se părea că visează, 
dar nu era din păcate vis. Și turbat de mînie nu mai putu pune friu gurii şi 
dă-i înainte cu sudalme și vorbe urite faţă de tînăra prințesă și Pătruță 
Făt-Frumos. 

— Bine, crăiță, așa te-am învăţat cu, așa te-am crescut eu, aşa m-asculţi 
tu de-mi mîncași zilele la bătrîneață ! Eu am crezut că împăratul are armăsar, 
dar văd că a ieşit din el măgar ! Ce rușine ! Te-ai pus lingă un terchea-berchea, 
trei lei perechea ! 

În zadar prinţesa se văicărea şi-i arăta că ea a zburat în slava cerului, 
dar că omul cel cu mîinile lungi a prins-o, că el știa una și bună, că fata lui 
e nebună ! 

După ce toate poruncile fură îndeplinite iar împăratul nu mai știe ce să 
mai născocească ca să nu le dea fata, Pătruță Făt-Frumos, se sculă, făcu plecă- 
ciune în fața marelui Verdeş-împărat, zicindu-i: 

— iată, înălțate împărate, că tot ce ne-ai poruncit ţi-am îndeplinit. 
Ce mai vrei să-ți mai facem că sintem gata. 

— Nu mai vreau nimic, băiete ! Voi pe toate le-aţi izbindit măcar că n-am 
crezut. Acum ce să mai fac? O să rămîn fără de odrasla mea, singur, singurel 
cu motanul în vatra focului. 

— Atunci dă-ne fata s-o ducem precum am primit poruncă de la Roșu- 
impărat | 

— Măi băiete, nici în ruptul capului, nu dau fata după Roșu-impărat, 
care-i pui de drac, făr” de păr pe cap, cu trei fire-n barbă, nu e cm de treabă. 
El te-a înșelat, calul ţi-a luat, tu l-ai ascultat, c-așa i-ai jurat! Eu toate-am 
ghicit de la început! Acum du-te să vie unchiul tău împăratul cu omul roșu 
că eu mă pregătesc de nuntă, ce n-a mai văzut lumea de cînd este lume, iar 
pe fată, o s-o dau eu după cel ce se cuvine s-o dau ! 

Se-ntoarsă Pătruță Făt-Frumos cu ortacii săi și-l spusă unchiului toate 
cele întimplate din fir în păr, numai una n-o spunea, aceea că el este nepotul 
său, crăișor de viță împărătească și nu omul roșu, hain și rău la suflet, bun 
numai pentru înșelat. 

Se rostiră toţi curtenii după obrocul împărătesc, îmbrăcaţi în staie albe 
de aur și argint, numai sluga omului roşu în ţoale ca de argat. 


Cind ajunseră la Verdeş-impărat se lumină curtea de atita strălucire 
și bogăție. Numai cîntece, joc și veselie, la palatele de cleştar ale împăratului. 

Prințesa se îmbrăcase așa de frumos, că la soare te puteai uita, dar la ea 
ba. Însă mulţimea de crai şi împărați chemaţi la nuntă nu văzuseră o mireasă 
mai frumoasă. Era mai mîndră decît o zînă picată din cer. Omul roşu se umfla-n 
pene ca un curcan și zimbea pe sub mustața ce n-o avea, de spîn ceera, 
că prin vicleșuguri ajunse-mpărat ba și la-nsurat. Și în gîndul lui își zicea: 

— Leleee, vulpe bătrînă mai sînt! Nimeni nu mă-ntrece pe lume. 
Toţi mă cred cineva ! Asta e tactică nu jucărie ! Toate îmi merg ca pe roate, se 
mingiia el cu asemenea ginduri. 

Deodată, sunară trimbiţile de aur și nuntașii porniră la mănăstirea cu 
nouă turle, cu nouă clopote şi cu nouăzeci și nouă de popi, să se încoroneze 
şi să se cunune tînăra crăiasă, pe lume aleasă, cu omul roșu. 

Pe cînd gemea biserica de suflare omenească, numai curteni, crai şi 
împărați, Verdeș-impărat se ridică de pe scaunul de aur și grăi: 

— Voi nouăzeci şi nouă de-mpăraţi, cu capete-ncoronaţi și neîncoronați. 
Numai unul dintre voi este hoț! 

— Care, cine, cum? își dădură cu coatele împărații supăraţi la auzul 
acestor cuvinte. 

— Stai, fraţilor şi nu vă mirați ! Toți sînteți împărați! numai unul de 
aici se dă că e de viţă împărat, cînd pe altul l-a-nșelat ! Nici nu e viteaz, numai 
face pe viteazul. O vulpe vicleană împopoţonată în straie-mpărătești, care 
l-ar vinde și pe tată-su ! El se știe acum. Priviţi faţa lui galbenă ca ceara. Pri- 
viți-l cum tremură de frică. Ştie că-l așteaptă afară o țapă în care să stea înfipt 
pînă i-o ciuguli corbii carnea ca să-și mîntuie sufletul cel rău și fără de legile 
sale. Mai priviţi-l pe acest viclean împărat că nu-l mai vedeți ! 

Nuntașii toţi, parcă era un făcut, toţi cu ochii pe omul roşu-galben și 
tremurînd ca piftiile iarna-n furculiță. Cînd se văzu că înșelătorul era omul 
cel roșu și nu mai încăpea nici o îndoială, împăratul mai întrebă o dată: 

— Pătruţă Făt- Frumos; tu eşti cel înșelat, tu ești nepotul împăratului ! 
Tu să spui cum să piară cel ce te-a osîndit să-l Slujești prin viclenie fără milă 
și fără să simtă ce e păcatul. 

— Înălțate împărate, dacă e pe direptate, să nu-l chinuiţi prea mult, 
patru armăsari sălbatici să-i sfirtice trupul în patru colțuri ale pămîntului, 
ca să piară neamul omului roșu şi cel viclean. 

Oştirea prinse pe omul roşu, îl despuie de țoalele împărătești, îl bătură 
şi-l huliră, ca pe lupul şchiop care a mîncat turma de oi, apoi l-au legat de 
patru cal sălbatici și trupul lui rupt s-a dus în patru părți ale lumii, să-i piară 
urma, să-i piară viţa. 

Pătruță Făt-Frumos s-a îmbrăcat în straie împărătești, lar unchiul său 
a plins de bucurie că Verdeş-impărat prin înțelepciunea sa a aflat adevărul 
și i-a scăpat nepotul din robia acelui om viclean. 

După ce nuntașii au răsuflat ușuraţi ca după o dreaptă judecată, s-a 
făcut cununia lui Pătruţă Făt-Frumos cu frumoasa prinţesă şi s-au încoronat 
amindoi ca împărați a întregei lumi. 

Şi s-a pornit o nuntă cu chiote şi veselie, de cînd se punea luna și pînă 
uidea ca secera. S-a chefuit și petrecut numai în cîntece și jocuri, o zi şi-o săp- 
tămină, o lună și ani de zile, c-am fost și eu la nunta lor, pe cînd eram copil 
micşor. 

COPILUL $I DRACUL 


Departe, departe, unde soare răsare, trăia un om cu o muiere care aveau 
un copil. Muierea eria rea ca o scorpie. Toată ziulica se certa cu bărbatul ei. 
Bietul om tot ce făcea nu eria bun. Văzind că nu se poate-nţelege cu muierea 
își luă lumea-n cap și plecă la-ntîmplare-n lume. Merse ei cît merse, trecu 
piste mări și țări și mai urmă dete de-o țară unde trăia o împărăteasă văduvă. 

El merse drept la-mpărăteasă și să plinsă spunindu-i necazurile lui. 
Pînă la urmă omul se băgă-n casă la împărăteasă. 

De chin și inimă rea omul își lăsă la muierea lui cea cu suflet de năpircă 
și copilul, care era cuminte și tare ascultător. Cînd ajunsă copilul mare de 
merse la școală, toți copiii-l batjocoreau că este fără tată şi sărac. 

Toate batjocurile astea nu-l smintiră însă pe copii de la-nvățătură. El 
învăța bine și dascălii de la școală îl lăudau pentru cuminţenie şi vrednicia lui. 
După namneaz, mergea cu oile, cu porcii, ajuta la munca cîmpului lui mumă-sa 
și făcea tot felul de treburi, pe care le făcea un om mare. 

Văziînd el că-n satul lui nu este loc de nici o procopseală, că dealurile 
erau sterpe și pămîntul numai pietriș de nu dădeau nici un rod, văzînd că a 
ajuns la vîrsta cînd se va putea singur descurca-ntre străini, ceru di la mumă-sa 
voie să plece-n lume să-l cate pe tată-su. 

Mumă-sa se-mpotrivi, ama în cele din urmă îi dete-nvoirea cerută spu- 
nîndu-i să se ferească să meargă însă pe drum cu un om cu ţoale verzi și mus- 
tață, că acel om este dracu. 

Și plecă copilu-n lume și merse, pînă ce-i ieşi dracu-n drum. Dracul 
era îmbrăcate în toale verzi şi cu mustață. 

— Unde mergi, băiete? îl întrebă dracu. 

— Caut de lucru și nu găsesc, răspunse copilul. 

— lacă că-ţi găsesc eu! 

— Nu e nevoie de ajutorul dumitale, mă descurc eu și singur. 

Dracul rămasă-n urmă și-l ajunsă iar din urmă. El văzînd cum e-mbrăcat 
îi dete-n gînd că nu e om curat, ci e drac și iar îi înfruntă pe drac nevoind a 
călători-mpreună. Da băiatul trebui să meargă luni și ani, cătîndu-l pe ta-su 
şi dracul din nou îl ajunsă din urmă și-i spusă: 

— De-acum înainte tot de oameni ca mine vei da, așa că degeaba te 
ferești. 

— Eu sînt copil sărac și dorul de tată mă trimite-n lume să-l cat, te-aş 
ruga să nu-mi faci rău! 

— N-am făcut rău la nima, da-mi-te ţie, un călător atît de necăjit. 

Și băiatu să-mprieteni cu diavolul și merse împreună cale-ndelungată. 
Mîncau împreună, beau împreună şi să hodineau împreună. 

La o vreme mergînd ei așa printr-o pustietate fără de apă şi subt o dogoare 
a soarelui de să putea coace oul în nisip, ajunsără sleiți de vlagă la o ciutură. 
Dracu băgă-n ciutură găleata şi scoasă apă de beu și să sătură; cînd veni vre- 
mea băiatului să bea și el, nu mai rămase apă și găleata se desfăcu de săngi 
şi căzu-n fîntină ! 

— Dacă vrei să bei apă trebuie să scobori în ciutură, iar eu te voi ajuta. 

— Nădăjduiesc că ai milă de un om care de zile-ntregi n-a sorbit un 
strop de apă. 

— Ai încredere-n mine ca-n fratele tău; scoboară numai, zise dracul. 

Băiatul scobori din piatră-n piatră pînă ajunsă jos în fundul ciuturii și 
beu apă cu poftă. Dracu îl privi și-i zise: 

— Băiete, eu sînt cu adevărat diavolul și trebuie să-mi fac și eu datoria 
așa cum am porîncă de la dracii mei cei mari. Tu nu știi, copile, că noi stă- 
pînim lumea şi nu este lucru pe lume pe care să nu-l putem face? Dacă vrei 
să mai poți ieși la lumină, făgăduiește-mi că nu-i vei spune lui tată-tu că ești 
cu adevărat fiul lui atunci cînd îl vom găsi. Mai jură-mi că-mi vei da inelul 
de la tatăl tău cînd te vei sui sus din ciutură. Mai ești dator să faci tot ce-ţi 
voi porunci eu, fiindu-mi toată viața argat. Însă poți să afli că-ţi dau dezlegarea 
să-i spui tatălui tău că eşti cu adevărat fiul său numai dacă s-ar întîmpla să mori 
şi după aia să-nviezi. Ai auzit? 

— Auzit și primesc, că n-am încotro. 

Sărmanul băiat de-acum era drac, iar diavolul era fiul ce-și căuta tatăl 
pierdut. Ieși afară din ciutură, scoase inelul primit de la mumă-sa și i-l dete 
diavolului, apoi porniră din nou în lume. După scurt timp ajunseră la palatul 
de marmoră albastră al împăratului ce se afla tumite la marginea-mpărăției 
şi aci aflară că împărat eria baş tatăl băiatului. 

Cum ajunseră la-mpărat, el i se-nfăţișă arătindu-i inelul ce-l schimbase 
la logodnă cu întîia sa soţie. Se bucură nespus de mult împăratul de sosirea 
fiului său și cum nu avea alți fii să grăbi să-i spună că el va fi moștenitorul 
scaunului împărăției. Cînd auzi asta diavolul să bucură, iar adevăratul fiu 
să-ntristă abia stăpînindu-să să nu plingă. Diavolul căpătă ca fiu de-mpărat 
țoale-mpărăteşti și-ncepu să dea argaților porunci, care de care mai grele și 
mai năstrușnice. Cine nu îndeplinea poruncile era condamnat la moarte. 

Împăratul îi spusă-ntr-o zi fiului său, adică diavolului, că este timpul 
să-l însoare şi că cea mai potrivită mireasă ar fi fiica unui împărat dintr-o ţară 
mare și bogată, unde nu este iarnă și este tot timpul numai primăvară şi vară. 

Fiul împăratului chemă pe băiatul devenit diavol și-l trimisă să peţească 
fata-mpăratului de la miazăzi și să fie cu băgare de seamă că altfel unde-i stau 
picioarele îi va sta și capul. 

Băiatul diavol începu să facă pregătiri de plecare-n peţit. Însă întîi el 
plecă la vinătoare. Luă arcul de aur al împăratului, vru să vineze iepuri. Pe 
urmă a luat luntrea și a plecat pe Timoc să pescuiască. Cînd colo, sub o rădinea 
prinsă un peşte cu solz de aurel! Peștele se zbătea şi plingea, iar din gură 
cuvinta: 

— Voinice, nu mă omora, că sînt fiul împăratului peștilor şi de vei lua 
un solz de aur, mult te va ajuta cînd vei fi la nevoie. Voinicul luă un solz şi lăsă 
peştele de aur în apă. 

După aceea, mergind pe cîmp la vinătoare de păsări, vru să ia din zbor 
un vultur mare, ama pasărea-l văzu și spuse: 

— Nu mă omori, că-ți dau o pană din aripa mea și de la mare necaz 
are să te scoată cînd o vei aprinde. 

Pasărea năzdrăvană rupse cu ciocul o pană și i-o aruncă. Băiatul o luă, 
o pusă-n chesa şi merse mai departe la vînătoare, dar nu vină nimic. 

Și aşa tot mergînd el la vînătoare se-mprieteni cu păsări şi animalele 
pămîntului și începu să le învețe limbile şi să vorbească cu ele de tot ce se petre- 
cea în toată lumea. 

Merse băiatul ce merse în fruntea armatei și ajunsă pe o cale pe care 
tăman atuncea trecea o armată de furnigi ce să aflau și ele în război cu 
alte furnigi ce le călcasă-mpărăţia lor. Împăratul furnigilor, veni şi să 
plînsă voinicului şi-l rugă să treacă pe altă parte ca să nu-l strivească cu ar- 
mată cu tot. 

— Dacă-mi cruți armata, de la mare nevoie te voi scăpa, spusă în cele 
din urmă împăratul furnigilor, care s-afla în capul unui lanț lung de furnigi 
ce mergeau rînduite ca nişte soldaţi. Îi dete-n semn o furnigă care să-i fie 
la nevoie de ajutor. 

Băiatului îi fu milă să strivească armata de furnigi și dădu poruncă să 
fie ocolite, și puse să se păstreze bine furniga luată în dar. 

După cîteva luni de mers, ajunsă la fata-mpăratului căreia-l spusă gîn- 
durile fiului de-mpărat, adică gîndurile dracului. Fata-mpăratului să cam mînie 
de cererea asta fiindcă nu-i ardea de măritat. Ca să chinuie armata ginerelui, 
îl supuse la porunci ce nu să puteau niciodată-ndeplini arătîndu-i că dacă nu 
va izbiîndi toate porîncile va plăti îndrăzneala și el și armata lui, cu capul. 

Împărăteasa-i dete întîia poruncă: să aleagă grîul de neghină, mărioară 
și săcară, din nouă ambară într-o singură noapte. 

Cînd a auzit voinicul porînca a rămas încremenit cum de e cu putință 
să izbîndești într-o noapte o muncă de ani și ani de zile. 

Nu stătu mult pe gînduri şi scoasă chesaua de-i spusă furnigii să alerge 
la-mpăratul furnigilor că altfel moartea-l aşteaptă. Furniga-și luă zborul și 
ajunsă la-mpăratul furnigilor baş cînd furșiră bătălia de luaseră-n robie cîm- 
puri întregi de armată de furnigi. Împăratul furnigilor dădu îndată poruncă 
și furnigile toate-l urmară pe drumul ce ducea la voinicul cel necăjit și oropsit 
de soartă. Cum drumul eria destul de departe, abia la mijlocul nopţii ajunseră 
furnigile și-ncepură alesul la cele nouă ambare pline cu grîu. 


Furnigile munciră cu atîta iuţeală că la revărsatul zorilor armata voini- 
cului sculindu-se din somn gata pregătită de moarte, rămasă-nmărmurită 
văzînd în hambare grîul curat și grămezi mari cît dealurile de neghină, mărioară 
ȘI săcară. 

Împărătesii îi fu ciudă cum de are voinicul ăsta atîta putere să izbîndească 
porîncile ei și născoci treburi tot mai grele. Îl chemă cu întreaga armată, merse 
la Dunăre pe un pod de marmoră, își scoasă din mînă inelul, apoi îl aruncă 
în valuri spunindu-i să-l cate și să i-l aducă la palat și abia atunci se va mărita 
cu stăpiînul său. După ce împărăteasa plecă, stătu și să gîndi cum ar putea 
găsi inelul de aur ! Scoasă chesaua și aprinsă solzul de aurel din peștele pe care-l 
aruncă în Dunăre. Toţi peștii Dunării s-apropiară de pod și așteptară porunca 
voinicului. Voinicul care-nvăţase toate limbile lighioanelor de pe pămînt le 
spuse să cate inelul de aur şi să-l scoată fiindcă viaţa lui și: a armatei sale 
este legată de acest inel aruncat de-mpărăteasă. 

Peşti bunaru porniră-n căutare. Să băgară pe subt pietre, pe sub scoici, 
pe subt case de cai sau de oameni și nu găsită nimic!. Împăratul peștilor să 
ridică deasupra apei și îi spuse voinicului că nu-l găsește ! Voinicul îl rugă să 
mai cate o dată. Peştii din nou porniră în lungul și latul Dunării răscolindu-i 
fundul însă în zadar că nu găsiră nimic! 

A treia oară ce-i trecu prin minte voinicului să-i spuie împăratului peștilor 
să cate inelul sub vrun pește bătrîn aflat pe moarte, pe undeva. Împăratul 
peştilor porni cu armata de pești de răscoli toată Dunărea și cînd colo, subt 

un somn bătrîn de vro mie de ani, găsi inelul de aur pe care-l dete voini- 
cului ! 


lar s-a minunat fiica-mpăratului de puterile nevăzute cu care lucrează 
voinicul şi a treia oară l-a pus la încercări ce trec peste firea omenească. L-a 
trimes în lume să Cate și să-! aducă apa morții și apa vieții. 

Voinicul-argat scoase atunci din chesa pana de vultur, o aprinse și vul- 
turul veni în ajutor. Vulturul îl trimeasă că cate nouă topuri de pînză la dugaie, 
să o taie şi să facă pinză pentru a se lega armata la ochi cînd va zbura pe ărpiile 
vulturilor în mijlocul mării. Voinicul pregăti pinza pentru toți și împăratui 
vulturilor scobori din ceri cu toţi vulturii pe pămînt. Voinicul se legă la ochi, 
iar la dreapta legă o troacă goală și la stinga altă troacă goală; își legă la ochi 
bine pe toţi soldaţii și se urcară în spinarea vulturilor. Vulturii zburară zile 
de-a rindul peste întinsul mărilor și iată că deodată se lăsară la pămînt. Vul- 
turii și armata rămaseră să se hodinească, iar voinicul și-mpăratul vulturilor 
au plecat în căutarea izvorului morţii și al vieții. Vulturul a luat troaca din mina 
stingă s-a lăsat într-o fîntînă şi a umplut-o cu apa morţii apoi a astupat-o și i-a 
dat-o voinicului. Apoi i-a cerut să-i dea și troaca de pe şoldul drept; a luat-o 
și a zburat departe găsind o altă fintînă s-a lăsat încet în jos, a umplut-o cu 
apa vieţii, apoi a astupat-o bine, a zburat de i-a dat-o voinicului. Voinicul 
a legat-o bine la șoldul drept, s-a suit pe spatele vulturului, a închis ochii și a 
zburat la armata sa. De aci soldaţii și voinicul s-au legat .bine de spatele vul- 
turilor, au închis ochii şi-n câteva zile au ajuns la uscat aproape de palatul 
frumoasei fiice de-mpărat. 


Vulturii s-au lăsat jos și voinicul a mers la palatul împărătesii dindu-i 
apa morții şi apa vieţii. Împărăteasa l-a stropit pe voinic cu apa morţii și voi- 
nicul a murit. În zadar așteptau soldaţii să vie că el nu mai ieșea din palat. 
În dimineaţa următoare fiica-mpăratului dădu poruncă să se pregătească curtenii 
de drum că ea merge la fiul împăratului de departe să se căsătorească. Mai- 
danul împăratului gemea de nuntaşi suiți în trăsuri de aur gata să plece. Cînd 
vru să plece văzu că voinicul cel viteaz care-i îndeplinise toate poruncile 
zăcea mort într-un scaun de argint. Merse la el, îl udă cu apa vieţii şi voinicul 
se scutură cerîndu-i iertare că de ostăneală a adormit în scaun, apoi plecă și el 
la armata lui şi se pregăti de întors la palatul împăratului tatălui său. 

Diavolul care se dăduse drept fiu al împăratului credea că o să se-ntoarcă 
voinicul la moșii verzi ai lui sfintu-așteaptă. 

La-ntoarcere, nuntașii merseră mai încet, trecută ape mari și adinci, 
munții înalți și mări întinse. După luni de zile de călătorie, intră fiica de-m- 
părat pe porţile de aur ale paiatului. Mare-i fu bucuria împăratului văzindu-și 
nora cea frumoasă ca o zînă din poveşti intrînd în curtea palatelor sale scli- 
pitoare cu razele soarelui. În întimpinarea miresii ieși și ginerele, fiul împăra- 
tului, care în adevăr era dracul prefăcut în om. Întinse mîna miresii şi o pofti să 
urce scărilepalatului în sala tronului. Ajunsă aci s-așeză pe scaunul împărătesc și 
spuse împăratului că ea nu vrea să se căsătorească cu fiul său, ci cu sluga sa 
care a dat dovadă de vitejie și mare pricepere, aducîndu-i la îndeplinire porînci 
ce nu le pot îndeplini decît oameni cu puteri nevăzute. Împăratul în zadar o 
rugă să-nţeleagă că nu este frumos și nici bine să se mărite cu o slugă a fiului 
său. 

Atunci, fiul de-mpărat, văzind că din pricina slugei i se strică nunta, 
trase sabia și în sala tronului îi tăie capul sărmanului voinic. 

Frumoasa mireasă şi oștirea întreagă vărsă lacrimi multe pentru soarta 
crudă a viteazului voinic, pe care l-au dus în marginea unei riîpe lîngă o apă 
să-l mănînce ciorile. La palat începură pregătirile de nuntă. Mireasa plîngea, 
da și nuntașii plingeau de mila ei şi a sărmanului voinic. Ama-n faţa morţii 
puterea omenească amuţește. Se lăsă seara și-n amurg mireasa-i spuse ginerelui: 

— La rol la nuntă, la apusul soarelui este obiceiul ca mireasa însoţită 
de o văruică, să meargă-n marginea satului să ia apă. Vreau să-mi îndepli- 
niti dorința, spuse tinăra-mpărăteasă. Ginerile, neavînd încotro trebui să 
lase-mpărăteasa să ţie adetul. Împărăteasa mireasă a luat troaca cu apa vie și 
apa morții şi a plecat cu gălețile și ulcioarele după apă. 

Cînd ajunsă la rîpa cea albă unde fusese aruncat voinicul de către diavolul 
ajuns împărat, cobori încet la el ţinîndu-se de ierburi și rădăcini de copaci, 
îi luă capul, spălă cu apa cea vie locul tăiat, la fe! cu apa cea vie și lipi capul 
de trup, apoi stropi trupul cu apa vieții și voinicul deschise ochii. 

— Ce caut în văgăuna asta, măria-ta, oare m-am îmbătat de-am adormit 
pe-aici ca un om necăjit pe soarta lui? 

— N-ai adormit, dragul meu, fiul împăratului ţi-a tăiat capul și ai fost 
mort, dar eu te-am înviat cu apa vieţii adusă de tine. Pentru a doua oară te-nviez 

— Tu! şi eu n-am știut că puteam să-i spun lui tata adevărul cum am 
sosit cu nuntașii. De acum nu-mi mai este frică de dracul. Legămiîntul din 
ciutură este dezlegat, fiindcă am înviat din morţi. Să știi, frumoasă mireasă, 
că eu sînt adevăratul fiu de-mpărat, iar el nu este decît un diavol, care m-a- 
nșelat de i-am devenit slugă cînd am scoborit să iau apă din ciutură. 

— Pot fi fericită atunci cu un soţ viteaz și priceput ca tine. 

— Poţi, iubita: mea mireasă. 

Fiul împăratului își îmbrățișă mireasa cu foc, merseră de luară apă și cînd 
s-apropiară de palat, nuntașii aşteptau împreună cu ginerele și-mpăratul. 

Mergind ei cu vasele pline de apă luminau drumurile și potecile de 
strălucirea hainelor lor împodobite cu aur și diamante, căci împărăteasa avusese 
grijă să ia și haine pentru soţul ei, dar pe care le pitulase la văruică-sa. 

Ginerile și-mpăratul turbară de minie văzind-o pe împărăteasă alături 
de slugă și împăratul porunci să-l ucidă din nou. Ama, cînd s-apropie mireasa 
aruncă pe gincrile diavol din apa morții și acesta căzu la pămînt fără suflet. 
Diavolul ieșind din gura lui fugi uiduit de nuntaşi de s-ascunsă în adîncul 
nepătruns al nopţii. Împăratul şi nuntașii priviră cuprinși de groază întîmplarea, 
în timp ce mireasa s-apropie de-mpărat, cu adevăratul ginere care-i spuse: 

— Eu sînt cu adevărat fiul tău, iată inelul din mîna diavolului, l-am luat 
din mîna mumii mele. Într-o fîntînă el m-a minţit și de-atunci i-am devenit 
slugă și dacă n-aş fi înviat n-aş fi putut să devin cu adevărat om și în veac aş 
fi rămas diavol, spuse fiul împăratului. 

Împăratul cu lacrimi în ochi de bucurie strînse la pieptul său, pe ade- 
văratul său copil, dete foc la ţoalele și trupul din care ieșise dracul şi porni o 
nuntă-mpărătească de ţinu: 


O lună şi-o săptămină 

De cînd să punea luna 

Si uidea ca secera, 

De-o petrece şi-acuma. 
Povestirea rumânească 

Dea Domnu să pomenească 
Oameni: buni ca dumneavoastră. 

TREI CIOBANI 


A fost undeva o colibă la poalele muntelui și în colibă trăiau trei frați, 
tustrei ciobani la oi. Într-o dimineaţă auziră un țipăt groaznic de se cutremură 
pădurea. Cei mari nu luară în seamă țipătul, însă cel mic își luă inima-n dinți 
și se duse să vadă ce poate să fie. Cînd colo, un balaur la umbra brazilor se 
căznea să înghită un cerb mare și frumos. Cerbul, cum văzu voinicul, se:rugă, 
zicîndu-i: 

— Băiete, taie balaurul, că de mă scapi de la moarte, de mare folos îţi 
vol fi în viaţă. 

Balaurul, cum auzi, se rugă și el: 

— Ba mai bine taie coarnele cerbului, că eu și mai mare bine îţi voi 
face. Voinicul rămase pe gînduri și de frică, tăie coarnele cerbului şi balaurul 
înghiți cerbul. Mulțumit de isprava băiatului, îi grăi: 

— Uite, băiete, vezi poteca aceea care suie pe culmea dealului? Să urci 
pe acolo și să întrebi călătorii, care este poteca ce duce la împărăţia șerpilor. 
El cum auzi porni pe acea potecă și în cale întilni un porcar cu o cireadă de 
grăsuni, zicîndu-i: 

— Măi porcarule, te văd om umblat și chinuit, spune-mi drept încotro 
este drumul care duce în împărăţia balaurului ? 

— Spune-mi mai întîi și-ntii, ce vinturi te mină pe tine pe asemenea 
căi pline de greutăți? 

— Am făcut un mare bine fiului său și merg să-mi primesc răsplata. 

— Dacă-i așa, ai să mergi drept înainte și ai să dai de un copac fără 
crengi, gros cît casa. Deschizi ușa copacului și cobori în jos în împărăţia bala- 
urilor unde pămîntul este pirjolit și fierbe de focul ce iese din limbile balau- 
rilor. Acolo ai să dai și de împăratul balaurilor. A trecut multă vreme de călă- 
torie și peripeții, pînă mai la urmă ajunse la un palat de cleștar în care mișunau 
balaurii. Cum l-a văzut împăratul balaurilor, l-a recunoscut şi i-a mulțămit 
pentru marea bunătate. Ca să-l răsplătească a început să-i dea aur, pietre pre- 
țioase și altele, însă el pe toate le refuza și cerea să-i dea lada ascunsă după 
ușă, așa cum îl învățase porcarul. 

— Ce faci tu cu lada de după ușă? zise cel mai mare balaur. 

— Dacă nu-mi dai lădiţa asta, altceva nici nu-mi trebuie. 

Cînd au văzut ei să nu iese cu el la căpătii, i-au dat lădița și ciobanul 
a plecat spre casă. Bucuros de ispravă se grăbeşte și ajuns acasă deschide 
lădița. N-are răbdare și deschide. Cum o deschide, dă înăuntru de un pui 
de balaur. Se miră Petre păstorul și se-ntristă. Fiind bun la suflet, s-a gîndit 
să-i dea lapte şi să-l arănească, să crească mare, poate-i va fi cîndva de 
vreun folos. 

Într-o seară ieși balaurul din lacra aceea, se rostogoli de trei ori, își 
lepădă cămășile și în mijlocul odăii răsări o zină frumoasă ca o floare. 

Acasă era sărac şi o să-și ia lădița să se ducă-n lume. Să intre argat la 
vreo moșie. Aşa și făcu. Acolo noaptea zîna ieșea din lădiță și cobora la Petre 
de se jucau de-a prinselea. Boierul auzea tropăială, dar nu-și da seama ce să 
fie cu argatul lui. Îl socotea că este într-o ureche, așa că-l lăsă-n pace. Într-o 
zi se îmbolnăvește el. Ce să facă acum? Cine să se ducă la lucru în țarina boie- 
rului. Zina zise că se duce ea la lucru. 

Boierul cum a zărit-o așa de frumoasă l-au apucat tremurăturile, așa 
că i-a pus gînd rău argatului. Să facă pe necuratu-n patru și să scape de el. 
Cum îl văzu începu cu poruncile: 

— Vezi stogurile alea de grîu? la noapte să le treieri fără să le strici. 
Să faci două părți grîu și o parte făină. Făina s-o dospești și s-o coci în cinci 
cuptoare de piine caldă. Dacă n-ai să aduci întocmai la îndeplinire porunca 
mea, îţi tai capul. A început el să plingă și să se văicărească fără rost, pe cînd 
zîna a dat de el. Cînd l-a văzut trist și posomorit i-a spus să-și ție firea că are 
ca grijă de toate. A luat un bici din cui, s-a înviîrtit de trei ori şi toată șoricimea 
și guzgănimea de pe pămînt și de sub pămînt, aci a fost. N-au avut ce să lucreze 
pînă la cumpăna nopţii. A chemat niște babe din iad de au frămintat pîinea 
și pînă la ziuă toate erau la locul lor, precum poruncise stăpînul cel lacom. 

— Iată, boierule, pe toate le-am isprăvit, așa cum a fost porunca. Bo- 
ierul drept mulțămire, i-a tras o palmă și l-a îmbrîncit jos de pe scară. 

În sara următoare l-a pus să scoată o pădure din rădăcină, să puie 
tulpinile de o parte, frunzele de alta, crengile într-o grămadă, iar rădăcinile 
într-alta. Apoi să-i semene o vie și pînă-n revărsatul zorilor să se coacă stru- 
gurii. Dimineaţa, argații, să-i aducă stăpinului coșurile pline cu struguri. 

Supărat de atitea greutăţi, Petre iese în margine de sat și-l strigă 
pe tată-su socru. Îi povesti cum stă tărășenia cu boierul şi ce trebuie să facă. 
Balaurul cel mare, îndată ce-l auzi ţipă o dată tare de se cutremură tot pămîntul. 
Atunci s-adunară zmeii și se puseră pe lucru. Așezară de o parte trunchiurile, 
crengile, rădăcinile, frunzele. Pe locul pădurii alții săpară de vie, sădiră viță 
de vie, o săpară, altoiră, cîrniră și stropiră. Apoi alt rind de balauri se așezară 
pe suflat peste vie să se coacă strugurii pînă în crăpatul de ziuă. Șisuflară, 
sufiară, pînă le ieşiră ochii, dar și răzăchia din vie pînă dimineața se coapse. Cînd 
i-a dus tîrnele cu struguri boierului, în loc să se bucure i-a trîntit trei palme. 

— Acum să te duci să-mi aduci coroana lui tata, mort de o sută deani. 
Plecă de aci plingînd și oftind, pe cînd zîna îl vede în supărare și-l chemă 
pe tatăl său, să-l scape de la necaz. Mai marele balaurilor cum îl zări supărat 
îl spuse: 

— Na-ţi o pușcă și să împuști boierul și slugile lui. El încarcă pușca 
și se duse ţanţoș la boier. 

— Mi-ai adus coroana din mormîntul tatălui meu? 

— Poftim coroana, boierule ! Şi țac, trage cocoșul și sloboade plumbii 
în boier. Boierul cade, țipînd ca din gură de șarpe: 

— Puneţi mîna pe el, flăcăi! 

Slugile sar unele pe el, dar pe toate le împușcă. Se bucură norodul și 
se făcu o nuntă mare, de se duse vestea peste nouă mări și nouă țări și astăzi 
încă argații satului își mai rup opincile la nunta zînei. 

Și-ncălecai pe-o mătrăgună de vă spusei o mare minciună. 


GALBINU NĂZDRĂVAN 


A fost odată ca niciodată, că dacă n-ar fi, nu s-ar povesti; cînd se pot- 
covea puricele în locul calului și sărea cît nouăzeci și nouă de sate. Se poves- 
teşte că era odată un cioban cu numele de Ion, care ciobănea în munte de 

mic copil. El nu știa decit oile și alta nimic. Odată el trece oile printr-un hogaș. 
Cind vrea să treacă şi el după oi, se vede în fundul hogașului ceva sclipind. 
Se întreabă ei ce să fie acolo? Să cobor, ori nu? 

Cînd coboară, vede un balaur mare cu un cerb pe care-l înghițea și 
se oprise la coarne că nu-l mai putea înghiți. 


Ce zice cerbul? 

— Joane ! Omoară balaurul și cît vei trăi pe pămînt îți voi face leagăn 
de mătase între coarnele mele și te voi purta ca pe un împărat. 

Balaurul zise şi el: | 


— Ioane ! Dă şi fringe coarnele cerbului că-ţi voi face cît bine vei dori tu ! 

El se gîndeşte ce să facă? Să omoare balaurul? Să frîngă coarnele cer- 
bului? Dă și frîinge coarnele cerbului. Balaurul înghite cerbul și după ce-l 
înghite, îi spune lui Ion: | 

— Acum găteșşte-te că a venit timpul să te mănînc pe tine. 

= Ion a început să se vaiete, să se roage că i-a făcut bine și acum vrea 
să-l mănince. 

Balaurul îi spuse: | 

— Nu te teme, că nu te mănînc, ci te voi răsplăti cum ţi-am spus cu 
cît bine vei dori tu. Vezi, vii la trei zile după mine, pe brazda pe care o fac eu. 

Jon și-a lăsat oile în știrea lui Dumnezeu și a plecat pe brazda pe care 
o lăsa balaurul pe unde trecea. Merge Ion cît merge şi în cale întîlneşte o 
turmă de oi, atît de mare, cît vedea cu ochii, cu un moș care le păzea. Dă bună 
ziua, cînd ajunge, îl întreabă pe moș: 

— Oare ! sfintu mă-si, ale cui să fie oile astea? 

Moşu îi spuse: | 

— Ale cui sînt, ale cui nu sînt, ale tale sînt că ţi le-a dăruit balaurul 
pentru binele ce i l-ai făcut. Ion dă bună ziua și plecă mai departe pe brazda 
lăsată de balaur pe unde trecea. În cale tot mergînd el întîlneşte și o cireadă 
de boi cît vede cu ochii de mare, cu un moș care le păzea. Dă bună ziua, cînd 
ajunge, și-i întreabă: | 

— Oare ! sfintu mă-si, a cui e cireada de boi? 

Moşul il spuse: 

— Ale cui sînt, ale cu: nu sînt, ale tale sînt că ţi le-a dăruit balaurul pentru 
binele ce i l-ai făcut. 

Îl lasă pe moșu cu cireada de boi și merge mai departe pe brazda lăsată 
de balaur pe unde trecea. În cale tot mergind dă peste un cîmp cît vedea cu 
ochii plin cu uleiuri de albine și un moș care le păzea. Dă bună ziua cînd ajunge 
şi-l întreabă: 

— Oare ! sfiîntu mă-si ale cui sint uleiurile astea de albine? 

Moşu îi spuse: 

— Ale cu: sînt, ale cu: nu sint, ale tale sînt că ţi le-a dăruit balaurul 
pentru binele ce i l-ai făcut. | | 

Acum Ion s-a luat în vorbă cu pindariul, și-i spuse ce bine i-a făcut 
balaurului, cum a vrut să-l înghită și pe el și cum i-a spus că-i face cît bine 
vrea el şi să meargă pe brazda lăsată de el pe unde trecea. Și nu știe pînă unde-l 
duce balaurul. 

Moşul îi spuse: 

— Să nu-ţi fie teamă de nimic unde mergi, că balaurul te duce la el 
acasă şi acolo părinții lui are să te ducă numai pe sus în palatul lor de aur 
ca să te răsplătească pentru binele ce i l-ai făcut pentru fiul lor. Să nu pretinzi 

nimic decît pe Galbenu din nouăzeci și nouă de grajduri că este un cal 
năzdrăvan. 

Ion îşi luă bună ziua de la moș şi plecă ma: departe. Merse el ce merse 
și ajunse la nişte palate care străluceau la soare de-ţi luau ochii nu altceva. 
Cînd ajunge acolo i se întîmplă cum îi spusese moșul. I-au ieșit în cale părinţii 
balaurului, l-au luat pe sus și l-au purtat prin tot palatul de i-au arătat toate 
minunăţiile ce nu erau pe pămînt. 

Acolo l-au întrebat! Ce pretinde că l-au scăpat pe balaur, fiul lor de 
la moarte. El a spus că nu ı pretinde decît pe Galbenu din nouăzeci și nouă 
de grajduri. 

Uitai să vă spun că părinţii balaurulu: era împăratul și împărăteasa 
balaurilor, iar Galbenu era calul împăratului. 

Cînd auzi împăratul, era mai-mai să leşine de spaimă Şi începu s-o su- 
cească încoa, s-0 sucească încolo, ba că-i dă turme de oi cît vede cu ochii, ba 
că-i dă cirezi de vite, ba că-i dă herghelii de cai, aur cît vrea. Ion, nu și nu. 
El cere binele cît vrea. Să-i dea pe Galbenu din nouăzeci și nouă de grajduri. 

Văzînd împăratul că nu poate să se scape de el, a trebuit să se țină de 
vorbă. Se duce, ia pe Galbenu din cele nouăzeci și nouă de grajduri și i-l dă. 

la el pe Galbenu, îl încalecă și pleacă la drum spre casă. Mergind el 
pe drum, la o fîntină vede o floare cum nu se mai văzuse de frumoasă ce era 
căzută Jos. Oprește calul lîngă ea și-l întreabă: 

— Să iau floarea asta, sau nu? 

Calul îi spuse: 

— Rău de-i lua-o, rău de n-ăi lua-o. 

Ion se gîndește în sinea lui! Aşa și așa! Se dă jos şi o ia. Încălecă iar 
pe cal şi pornește la drum! 

Merge el ce merge, de parcă drumul ce merge se lungește și nu alta 
da l-a apucat noaptea într-o margine de sat. 

Ce să gîndeşte el să găzduiască acu și bate la poartă. lasă un om, dă bună 
sara, și-l spune că vrea să găzduiască sara acolo dacă se poate. Intră înăuntru 
cu calul lui și îi pune masa să mănince, iar calul îl duce în grajd. 

Stind el la masă, a pus pălăria lingă el cu floarea înfiptă ia pălărie. Cînd 
gazda vede floarea, îl întreabă: 

— De unde ai luat așa floare frumoasă? 

El îi spune: 

— Am găsit-o venind pe drum. 

Omul atunci îi zise: 

— Dacă nu-mi dai mie floarea asta, îţi va sta capul unde-ţi stau picioarele. 
Omul care-l găzduise era tocmai împăratul pe prefăcut în om, ca în 
calea lui să-și poată lua calul năzdrăvan înapoi. 

Auzind aceasta, iese afară, se duce în grajd la cal și începe să se plingă 
de ce este pe capul lui. 

Calul îi răspunde: 

— “Ți-am spus că rău e de o vei lua, rău e de n-o vei lua. Lasă însă că nu-i 
nimic, nici asta, zise calul. Spune-i că mergem să-i aducem și lui o floare ca 
asta. Pînă la urmă gazda zise că nu-i mai pretinde să-i aducă o floare ca asta, 
ci să-i aducă ale nouă iepe cu armăsarul lor, care era şi el un năzdrăvan, fiindcă 
cra fratele său. 

Se plinse iar calului că omul îi cere acum să-i aducă cele nouă iepe cu 
armăsarul lor, iar dacă nu unde-i stau picioarele îi va sta capul. 

Calul îi spuse: 

— Nici asta nu-i nimic. Sui pe mine și să mergem. 

Încălecă pe cal şi plecară mai departe într-o pustie și acolo săpară o 
groapă mare cît să încapă calul și el. 

Acum calul îi spuse stăpînului: 


— Stai în groapă, căci eu am să nechez o dată așa de tare încît o să mă 
audă armăsarul celor nouă iepe şi o să vină cu o falcă în cer și cu una în pămînt 
de o se cutremure pămîntul, și atunci am să mă ascund și eu în groapă. 

Vine armăsarul de se cutremură pămîntul, se uită în dreapta, se uită 
în stînga, în jos, în sus, nu vede nimic. Își face treaba mică și a plecat. Atunci 
zice calul către stăpîn: 

— Ieși afară din groapă și te uită cum îi este făcută lipsa mică. Omul 
iese afară, se uită şi-i spune: 

— Alb! 

— Acum sări înapoi în groapă. Că eu iar am să ies şi am să mai nechez 
încă o dată de să răsune tot văzduhul. Iese calul şi nechează încă o dată și 
sare înapoi în groapă. Vine iar armăsarul, se uită iar în dreapta se uită în stînga, 
în sus, în jos, nu vede nimic. Își face iar lipsa mică şi pleacă. Calul spune stă- 
pinului: 

— leşi afară din groapă și te uită cum îi este făcută lipsa mică 
şi-mi spui. 

— Roşu, cum e sîngele! 

— E bine! spune Galbenu stăpînului. Acum săi din nou în groapă că 
eu am să ies și voi necheza de se va cutremura pămîntul. Iese Galbenu afară 
şi nechează aşa de tare de se cutremură pămîntul. Vine iar armăsarul celor 
nouă iepe, cu o falcă în cer şi cu una în pămînt tremuriînd de miînie că-l are 
pe frate-său de rival la iepele lui. Galbenu nu mai sare în groapă și se iau ei 
la bătaie de se bat de dimineaţă pînă sara, pînă ce armăsarul celor nouă iepe 
pică jos, şi se dă bătut și supus. 

Atunci Galbenu zice stăpinului: 

— Sui pe mine, stăpine şi hai să luăm și iepele. Iau ei iepele și pe armăsar 
și merg cale întoarsă și duc armăsarul și cele nouă iepe la gazdă. Ajunși acolo 
și văzînd că Ion Ciobanul nu s-a putut pierde îi spune: — Să mulgi cele nouă 
iepe și să pui laptele în cazan. Mulge Ion iepele și varsă laptele într-un cazan 
mare pe care îl dete gazda. În timpul ăsta Ion se duce în grajd și stă de vorbă 
cu calul, care-i spune că ce are să facă omul. Galbenu îi spune lui Ion să-l 
lege cu o batistă albă la urechea dreaptă și plecă de acolo. Omul fierbe laptele 
în timpul ăsta și-l chemă pe Ion și-i spuse: 

— Să te scalzi în laptele ăsta, că unde-ţi stau picioarele îţi va sta și capul. 

Jon se dezbrăcă şi cînd sare în cazan, vine și Galbenu și cînd suflă o 
dată în cazan îngheață tot laptele de ieși Ion cu gheață pe cap. 

Văzînd omul că Ion nu a avut nimic, a pus cazanul iarăși la foc, să se 
scalde și el și să sufle calul. Cînd a sărit gazda în cazan, calul a suflat numai 
foc peste cazan, de au rămas din gazdă numai oasele. A rămas atunci Ion stă- 
pîn peste toată averea împăratului, peste toate grajdurile împărăției și a trăit 
în pace și liniște, dacă n-o fi trăind și azi. 

VULPEA LU ROGOJEL 


Într-un sat trăia un băiat sărac lipit pămîntului. De sărac ce era n-avea 
nici cămașă pe el, încît se îmbrăca într-o rogojină atunci cînd ieșea prin lume. 
Bani nici nu văzuse-n zilele lui și se hrănea cu uiumul ce i-l da o moară cu o 
roată şi un coş, aşezată de părinții lui pe un pîrîu repede de munte. Se hrănea 
cu mămăliga şi juveţii pe care-i prindea în iazul morii cu o tîrnă din curpen. 
De sărac și rușinos ce era la horă îi era sfială să meargă ca să nu-l vadă fetele 
şi să ridă de el. Şi trăia el mai mult singur, în moara cea micuță care-i aducea 
cînd şi cînd cîte o lopețică de mălai. 

Odată a venit o vulpe și i-a furat făina ce-o agonisise cu mare chin. Nu 
ştia cine-i fură din avere? Într-o zi se puse la pîndă, cu un par în mînă 
prinse vulpea mîncîndu-i mălaiul. 

— Așa, hoaţo, stai că plătești tu cu blana, bucatele mele ! Și ridică parul 
să izbească biata vulpe-n cap și s-o omoare. Dar vulpea se adună cocoloș într-un 
colț și plingînd se rugă de flăcăul sărac: 

— Rogojele, Rogojele, îi zise ea pe nume, nu mă omori, că eu am să 
te fac putred de bogat. 

Se miră flăcăul de unde-i știe numele şi că este sărac; i să făcu milă și 
o făcu ieşită. 

Vulpea îi mai aducea lui Rogojel cîte o găină, ori cocoș de-și ospăta 
și ea cum se cade băiatul. 

Află ea de gunoiul ţarului și zgurmă în el ca o găină pînă ce găsi un taler 
de aur pe care-l dădu lui Rogojel. 

Merse a doua oară, de găsi alt taler și pe urmă și pe al treilea. De acum. 
Rogojel avea trei taleri de aur ca nimeni altul în împrejurimi. 

Mai cătă vulpea prin curtea împăratului și găsi o părăluţă de aur. O 
luă și pe aceea dindu-i-o băiatului lui Rogojel s-o păstreze. 

Pe urmă se duse la împărat, rugîndu-l să-i împrumute pentru stăpinul 
său o baniță că are trei odăi pline cu aur și vrea să le măsoare. 

Împăratul, văzînd-o cît de mult stăruie, îi zise: 

— Bine, cumătră, ce nu vă cîrpiţi voi cum puteţi, cum o să vă dau eu 
bunătate de baniță la un necunoscut? 

— Împărate, nu uita un lucru, că omul nu iese cu dosul la oameni, ci 
cu obrazul! N-o să ne mînjim noi faţa pentru o baniță? Și așa împăratul îi 
dădu banita. 

După cîteva zile veni vulpea îndărăt întorcîndu-i baniţa şi dindu-i un 
taler drept chirie pentru că măsurase cîteva cară de aur cu bănicioara. Împă- 
ratul se miră de dărnicia și bogăţia necunoscutului şi o-ntrebă pe vulpe: 

— Ascultă, cumătră, bag de seamă că ai un stăpîn cumsecade şi darnic, 
pare a fi tare bogat! 

— Mărite-mpărate, stăpînul meu e Rogojel, tînăr şi frumos, iar de bogat 
întrece pe toți împărații. Păi cum credeți că şi-ar ţine el palatele și slugile 
fără bani? Ehe, împărate, nu știți că ruda omului este punga cu banii? Păi 
un obraz subțire cum are stăpînul meu, numai cu multă cheltuială se ţine! 

A doua oară veni iar vulpea, rugîndu-l să-i dea o baniţă mai mare, că 
are o odaie şi mai mare de galbeni de măsurat. Împăratul îi dete banița mirîn- 
du-se de bogăţiile cumetrei vulpi. Cînd îi aduse baniţa îi dădu chirie un alt 
taler ceva mai mare. Împăratul îi multămi pentru chirie şi căzu pe gînduri, 

cine o fi acest bogătaș care-și măsoară bănetul cu baniţa, cînd el împărat își 
numără banii şi tot nu-i ajung! 

A treia oară, ceru o baniță și mai mare că mai are o încăpere cu citeva 
cară cu taleri de aur şi vrea să o măsoare cît mai degrabă, că are de gind să 
se-nsoare și vrea să știe ce bogății are? Luă baniţa cea mare o ascunsă într-un 
tufiș și peste cîteva zile ca și în celelalte căţi, se întoarse cu banita pe care li- 
pise un bănuţ de aur înadins pe fundul ei și mai dădu și un taler mare de aur, 
drept chirie ! 

Împăratul luînd baniţa şi zărind lipit un ban de aur zise către vulpe: 

— Cumătră, stai nu pleca, uite că vi s-a lipit un ban de aur pe fundul 
băniții, ține-l și-l dă stăpinului, destul a fost chiria ce ați plătit. 

— Lasă, împărate, unde-i bogăţie mare, un bănuţ samă nu are! răspunse 
vulpea. Apoi începu să plingă ea cu hohote, de se-nduioșă însuși împăratul 
şi o-ntrebă: 

— Ce e, cumătră, ce s-a-ntimplat de lăcrămezi, doar nu ti-o plinge 
copiii de foame? 

— Da-l-as lui Satana, 
Plocon de pomană; 
De aşa stăpin, 
Parcă e păgin! 
— Da ce s-a-ntîmplat? De te-a: tulburat, o-ntrebă iar împăratul. 
— Cică vrea să să-nsoare, 
C-o zînă picată din soare! 
Eu îi zic cu fiica mata, împărate, 
Că sînteți mult mai aproape! | 

— Bine, cumătră, ia mai încearcă poate ne facem cuscri şi vei avea o 
cinste precum ţi-e osteneala ! 

— Împărate, eu am să mai încerc s-o ia de mireasă pe fiica măriei-tale, 
dar tare mă tem de năravul stăpinului meu, căci el: 

Cite zboară pe sus încă, 
Toate-i par că se mănîncă ! 

Vulpea își aruncă coada pe spinare și o porni pînă la crîngul de alături 
de mîncă dintr-o mortăciune uitată, apoi a treia zi se ivi la palatele cele stră- 
lucitoare ale împăratului zicîndu-i: 

— Impărate luminate, facă-ţi domnul multă parte, de noroc, de sănă- 
tate, iacă eu cu greutate îl hotării pe stăpin să-ţi ia fata. 

— Ja poftim în palat să te ospătezi oleacă și să cădem la tocmeală, zise el. 

Se ospătă bine vulpea, se-nţelese cu împărăteasa, împăratul și mireasa 
să facă nuntă! Ba împărăteasa știind ce ginere bogat are, îi zise la plecare: 

— Cuscră, cuscră, cască ochii la tocmeală și nu după ce te înșeală! 
Fata mea mai mult de jumătate de-mpărăţie zestre n-are. Băgaţi bine de seamă 
să nu ne-auzim vorbe! 

— Lasă, cuscruliță, lasă, că-ți vin cu ginerele-n brață ! 

În timp ce prinţesa veselă se pregătea de nuntă, vulpea ajunsă la moara 
lui Rogojel, povestindu-i din fir în păr întimplările precum au fost cu măsu- 
rarea aurului cu bănicioarele și apoi înșelăciunea cu galberii găsiţi în gunoa- 
iele-mpăratului şi mai la urmă nunta cu fiica sa. 

Rogojel auzind toate aceste lucruri, 1 se păru că-s viclenii de-ale vulpii 
și rise cu poftă. Dar vulpea îi adeveri încă o dată și el o crezu. Atunci vulpea 
îngrijorată îi zise: 

— Rogojele, ieși dm moară și hai pîn sate să dăm veste că te-nsori cu 
fata-mpăratului și să-i chemăm să ne fie nuntaşi ! 

— Hai, hai, dar cu ce să mă îmbrac, zise Rogojel? 

— În rogojina ce o ai! Grăbește-te, nu mai sta! Și plecă să-și adune 
nuntaşi, însă lumea-i alungă cu pietre huiduindu-i. 

Vulpea nu se îngrijoră de asta și merse prin grădinile oamenilor adu- 
nînd ca la un car de troci pe care le cără cu Rogojel sub un pod în apropierea 
palatului împărătesc. 

Apoi mai merse și fură dintr-o cireadă de capre un ţap și o porni cu el 
de zgardă să-l însoare pe stăpin. 

La pod îl învăță pe Rogojel să sară-n rîu cu tap cu tot și pe apă să arunce 
trocile, iar podul îl stricară. 

Vulpea fugi cu coada-ntre picioare dînd  veste-mpăratului că nu 
se mai poate face nunta, că nişte tilhari înarmaţi l-au dezbrăcat, oastea i-a 
ucis-o și înecata-o, iar Rogojel abia a scăpat cu calul în josul rîului. 

Împăratul cînd auzi, încălecă și cu roibul se repezi la fața locului vă- 
zîndu-și ginerele luptindu-se pe rîu cu valurile și alături calul şi capetele oș- 
tirii. Văzindu-i calul, zise către generalii săi: 

— Se vede că am ginere de neam după urechile calului! 

— Da, așa este-mpărate, nu vedeţi ce urechi mari are, dovadă că e cal 
de rasă. 

— Ei frate, cum e calul și stăpînu, da ce ne facem acum? 

— Ce să ne facem, zise vulpea, să spargem nunta, nu vezi că e lăsat 
în pielea goală de tîlhari? 

— Cum să spargem nunta, cuscră, vrei să mi se prăpădească fata! Ce 
vorbă e asta? Păi crăița de va auzi, se omoară pe loc! Păi tot mereu de cînd 
a auzit de prințul Rogojel îmi zice: 

— "Tată, dă-mi bărbat că plec, de mă duc și mă-nec! 

— Să nu spui vorba asta, cuscră şi mai bine să facem nunta. Trimeasă 
curtenii de-i adusă țoale din fir de aur și sabie împărătească, îi dădură și un 
cal şi toate se liniștiră ca şi cînd nu s-ar fi întîmplat nimic la acel pod fără de 
noroc, cum zicea cumătra vulpe! 

Mezseră de aci la palat și jucă împăratul pînă-i crăpară cizmele de bucurie 
că și-a măritat fata după un om aşa de bogat. 

După nuntă Rogojel își luă mireasa, vulpea și cu oastea împărătească 
plecară la întîmplare pe un drum spunînd împăratului că merg la palatele 
prințului Rogojel. 

Vulpea-i da tircoale pe drum lui Rogojel care-i zise-ngrijorat: 

— Ei, cumătră, acuma ce ne facem, că n-avem acoperiș nici pentru 
caii-mpărătești ? 

— Fii pe pace, lesne ne descurcăm noi şi cu asta! zise vulpea şi fugi 
înainte. Cînd colo, văzu-n zare niște palate mari strălucitoare şi fugi acolo 
bătîind la poartă. 

Palatele erau ale unui prinț bogat. Cînd ieși prințul vulpea se apropie 
şoptindu-i în taină: 

— Măria-ta, vezi c-am venit să-ţi fac un mare bine, împăratul cela vecin 
vine cu oaste să te omoare şi să-ți ia toate bogăţiile. Tu bagă-te-n pivnita pala- 
tului ascunzîndu-te, că am eu grijă să nu te afle. 

— Bine, numai astupă uşa cu niscaiva pari și mărăcini, zise prinţul 
și văzînd cum se apropie oștirea îşi luă copiii, nevasta şi servitorii și se ascunsă 

acolo. Vulpea astupă ușa cu paie și coceni și cînd intră Rogojel cu prințesa 
se bucurară de palatele cele mîndre și strălucitoare. 

Pe urmă vulpea luă ostașii cu sape și lopeţi și astupară ușa pivniței pentru 
vecie, încît Rogojel rămase aci stăpîn ! 

Vulpea drept mulțămire îi dădu la fiecare ostaş cîte un pumn de galbeni 
din lada găsită plină, ca să vadă la înapoiere împăratul cît de bogat este gine- 
rele său. 

Și cu toții trăiau aci fericiți şi mulțumiți. Într-o zi, cumătra vrea să-l 
încerce pe Rogojel, cîtă recunoştinţă-i poartă. Se prefăcu într-o dimineață 
moartă la ușa lui. 

Prinţul Rogojel, văzind-o moartă și cu miros urit, o luă de coadă arun- 
cînd-o într-un gunoi. Vulpea simțindu-se azvirlită ca o nemernică, ţop în 
picioare şi zise amenințător lui Rogojel: 

— Bine, mă nespălatule, eu te făcui om și tu așa-ți ținuși legămintul 
cînd voi muri să-mi faci mormânt din marmoră şi să mă-ngropi cu două sute 
de popi și cinci sute de călugări și cînd colo, atîta-ţi fu recunoştinţa ta? Să 
m-arunci în gunoi să mă mănînce cîinii, ori să mă facă careva burduf? Să vezi 
că eu m-am prefăcut, că încă n-am murit, să-ţi fie pe plac. Nu ţi-e rușine la 
obraz, mă Rogojele ! Cu aşa recunoștință te porți cu mine? 

Ca albina-n cioc cu miere, și-n coadă cu ac şi fiere? 

— Ja stai, cumătră vulpe, nu te supăra făr' de socoteală, că eu am știut 
că te prefaci și te-am aruncat făcînd o glumă, doar mă știi șugubăț din fire! 

— Așa da, numai să nu fie vreo prefăcătorie. Știi bine că eu nu pot 
suferi vicleniile şi prefăcătoriile oamenilor ! Rogojele, am îmbătrînit, dar tu 
ai să-ți faci păcate cu mine, de nu te vei ţine de vorbă. Nu uita că pe unde 
iese cuvintul, iese şi sufletul ! | 

Vulpea rămasă cu fiica-mpăratului şi Rogojel, trăind pînă la adinci bă- 
trinețe și trăgînd nădejde la omenia stăpînului, ca stăpînul la barbă. Apoi 
cumătra vulpe se-mbolnăvi greu și căzu la pat. 

Cînd își dădu vulpea sfîrşitul Rogojel o luă de coadă, aruncînd-o-ntr-un 
ogaş unde-o năpădiră cînii de-i sfîşiară blana la iuţeală. 

Și aşa se sfîrși viața cea minunată a vulpei, iar Rogojel, cel sărac şi golan, 
ajunsă stăpîn peste jumătate de-mpărăţie ! 


MÎRTANUL NĂZDRĂVAN 


A fost un moş care avea un miîrtan năzdrăvan. Moşul era sărac lipit pă- 
mîntului, casa se ținea în propte și era acoperită cu paie și acelea putrezite 
de vreme. 

Moșneagul mai avea un băiat înțelept, vrenic și bun de însurat. 

Într-o zi, mîrtanul se dete la moş cu vorbe de înfruntare. 

— Se poate, moșule, să ţii bunătate de băiat frumos, neînsurat? 

— Se poate, taică, cum să nu să poată! Cine naiba vine după un coate 
goale ca ăsta. N-auzi cum se ceartă maţele de foame în burta lui? La noră 
îi trebuie mincare şi dichis, nu e o floare la ureche cum crezi mătăluţă. 

— Lasă, nu te supăra, moșule, că dacă nu vrei, eu mă duc în peţit chiar 
la împărat. 

— Eşti nebun, măi băiete, vezi-ți de treabă! Pentru o așa îndrăzneală 
ne-ar putea pe toți atîrna în vreo spinzurătoare. 

— Ba eu nu mă las, orice ar fi și ai să vezi. 

Mirtanul își pieptănă mustățile, își linsă blana, înfulecă un șoricel proaspăt 
să aibe de cale lungă şi o porni spre cetate într-un oraș mare de aur, unde era 
cea mai frumoasă fată din împărăție, prințesa prințeselor, zîna zînelor ! 

Pe drum niște zmei se băteau în slăvile cerului pe o zînă furată dintr-o 
țară de la capătul lumii. Zîna de frică să nu-i rupă rochia din fir subţire de aur 
o lăsă de pe ărpia de nor în jos, mîrtanul o văzu, o făcu mototol și plecă înainte. 

După multe greutăţi, fiindcă pin sate şi oraşe se legau de el fel de fel de 
miîrtani jigăriți şi proști, văzindu-l pe el dolofan și frumos, ajunse la poarta 
palatului. 

Nu mai stătu pe ginduri și cum puse piciorul în prag bătu cu laba în 
ușe. Nişte ostași cum îl văzură îl azvirliră de pe scară ghiomotoc joc, ca 
pe-un ghem. 

Mirtanul se sculă, îi privi pe ostași drept în ochi ţintă și începu să-i mustre: 

— Ce, neciopliţilor, credeţi că vă bateţi joc de mine? Vin de la împă- 
ratul Barbă Albastră să-i dau fiicei împăratului vostru această rochie de aur 
furată de mine de la zinele din cer, și voi așa vă purtaţi cu un străin? Ruşine 
să vă fie! 

Ostașii puseră capul în pămînt și-i dădură drumul la împărat. Cînd păși 
înăuntru să-i ia ochii oglinzile, aurul și argintul. Toate erau îmbrăcate în aur 
şi în pietre scumpe. Mirtanul năzdrăvan se opreşte în faţa împăratului, dă o 
plecăciune cu laba, apoi încet, cu băgare de samă sare pe o masă lungă, desface 
rochia ziînei și grăiește: 

— Mărite împărate, sînt slugă la împăratul Barbă Albastră, m-a trimis 
să-i dau această rochie frumoasei fiice a măriei voastre. Împăratul își netezește 
barba, privește și zice: 

— De cînd mama m-a făcut, așa rochie n-am văzut ! E cea mai frumoasă 
rochie de pe fața pămîntului. 

— Şi este cu adevărat, măria-ta, stăpînul meu s-a luptat cu zmeii pe slă- 
vile cerului și a furat-o de la o zînă pentru fiica măriei voastre, că zice el, vrea 
să o peţesc că s-o ia de nevastă. 

— Dacă s-a luptat cu zmeii și i-a învins, apoi și merită s-o ia. Eu m-am 
luptat cu zmeii și n-am fost bun de o ceapă degerată! Așa ginere mai zic și 
eu, să-mi trăiască ! Să intre ginerele, să-l văd. Trebuie să fie frumos şi viteaz, 
așa cum vreau eu, adevărat stilp al împărăției. 

— Chiar așa este, măria-ta, însă el ne aşteaptă în marginea pădurii cu 
ostașii lui călări, pînă noi mergem acolo cu mireasa să i-o ducem. 

A pornit împăratul cu mireasa şi carăle pline cu podoabe, cergi, mătăsuri, 
aur și cîte alte bunătăți și bogății. Bandele cîntau şi nuntașii chiuiau și se veseleau. 

Mirtanul cel năzdrăvan mergea în fruntea nunţii, legat și el cu daruri la 
git. Făcea zgoande și miaune de bucurie. 

Cînd ajunge la marginea pădurii, n-are curaj să tune în ea. Aude băiatul 
plîngînd. 

— Ce e, stăpîne, ce s-a întîmplat ? Da el se face că știe tot ce s-a întîmplat. 
Aleargă, văitîndu-se la împărat şi-i spune: 

— Mărite împărate, este mare nenorocire. Împăratul, stăpînul meu a 
fost jefuit de tilhari. E gol și pe toți ostașii săi i-a omorît şi i-a aruncat în rîu 
de i-a înecat. Și iată acum stăpînul meu e în zdrenţe și vai de el fără avere. 

— Lasă, măi băiete, nu mieuna degeaba, ţine-ți firea că avem noi toale 
să-l îmbrăcăm ! 

Împăratul porunci să-l îmbrace pe ginere în haine de purpură şi de aur și 
să meargă nuntașii înainte. 

— Măria-ta, zise mirtanul, ba eu zic bine că a scăpat numai cu atîta, 
putea să-l omoare și pe stăpin, ce crezi? 

— Aşa e, așa e, mișună lumea de tilhari, în toate ţările și nu le putem da 
de căpătiiul lor. 

Mirtanul îi ceru voie împăratului să meargă înainte să spuie argaților de 
la palatele stăpînului să aibă grijă, în timp ce stăpinul lui se află în trăsură 
lîngă frumoasa mireasă. 

Mirtanul cel năzdrăvan o luă de goană înainte și ajunsă în palatele de 
cleștar ale zmeilor. 

— Măi fraților, fugiţi care pe unde puteţi, că vine împăratul cu oștirea 
și praf vă face! 

— Vai de mine, ce ne facem cu copiii —ai mici? 

— Zburaţi prin nori cu ei, degrabă și pitulați-vă prin nori pînă ce nu 
vă ajung. o 

Zmeii cum auziră luară zinele furate în brațe și copiii și duși au fost în 
slăvile cerului. lar palatele lor au rămas goale, strălucind în bătaia soarelui. 

Cînd s-a apropiat împăratul cu nuntașii şi din depărtare au zărit palatele 
de cleștar poleite cu aur, s-au bucurat cu toţii și însuși ginerele nu știa ce este 
cu aceste minuni. 

Atunci mîrtanul s-a înapoiat ia ginere și mireasă, s-a închinat în fata 
împăratului și i-a pupat mîna zicîndu-i: 

— Prea înălțate împărate, iată, astea sint palatele mirelui! Bucuraţi-vă 
și vă veseliți, însă nu s-ar face să nu-l aducem și pe tatăl împăratului meu la 
nunta feciorului său. Tîlharii am auzit că l-au dus și l-au legat într-o colibă, 
furîndu-i tot ce avea în palate. 

— Bine, măi năzdrăvane, ţine un cal, urcă-te pe coama lui şi du-te drept 
la cuscru săracu! Îmbrăcaţi-l și aduceţi-l teafăr la nuntă. 

Mirtanul năzdrăvan sări pe coama unui armăsar și s-a făcut nevăzut, 

Cînd a ajuns la căsuţa sărăcăcioasă a moșneagului l-a găsit numărind 
boabele de făsui să le bage-n oală. 

— Hai, moșule, lasă la naiba făsuiu, că a dat procopseala și bogăţia pe capul 
vostru. Avem nuntă mare la casele zmeilor, se-nsoară băiețașul tău cu 
fiica împăratului. 

— Aoleu, mirtave năzdrăvane, mă faci să dau în vreo belea cu împăratul. 

— Suie-te pe cal, moșule și taci, că mirtanul năzdrăvan știe ce face. 
Moşul s-a îmbrăcat în ţoale împărătești, a pus și el o sabie ia șold şi-a pus 
mîrtanul pe umăr și au plecat! 

Apoi s-a pornit o numtă mare, cu beutură și purcei fripți și nunta cu cît 
se înfierbînta cu atît se prelungea, că nuntașii s-au învăţat pe trai bun și petre- 
cere şi cuscrii la fel, așa că au ajuns de pomină. Tot beau, mîncau și jucau cu 
danţu înainte chiuind de bucurie. Și eu unul am apucat de am purtat o horă 
înainte şi toate printesele își dădeau coate. Iar mirtanul năzdrăvan a purtat și 
horele înainte și cu înțelepciunea lui i-a procopsit pe stăpinii săi și i-a purtat 
de grije împărăției, că stăpinii săi erau niște nătăfleți. Vorba bătrinească: mintea 
domnește, mintea împărătește ! 

LUPUL 


A fost un om care avea trei băieţi și el mai avea un măr crescut in bălegar 
care făcea mere de aur. Ziua mărul înflorea și lega, da noaptea să cocea și nu 
știu cine le fura. Și acuma feciorul cel mare i-a spus lui tată-su că el se duce 
la noapte să vadă cine le fură merele. S-a dus și a stat pînă la miezul! nopții, 
1-a venit somn și a adormit, da a venit cineva și i-a furat merele. 

A doua zi, s-a dus cel mijlociu. Pi la 12 noaptea a venit cineva, i-a furat 
merele și mărul i-a rămas gol. A treia sară s-a dus și copilul cel mic. El e mai 
şmecher, a pus pe lingă el mărăcini și cînd a cucăit, a dat de mărăcini, s-a înțăpat 
și s-a trezit. Cînd la mijlocul nopţii, vine o pasăre de aur și culege merele de 
aur. El binișor s-o prindă, a apucat-o de-o pană şi pasărea a zburat. Dimineaţa 
s-a dus la tată-său și i-a povestit. 

— A1 să mergi după ea s-o prinzi. Au luat toţi cîte trei cai, da în lungimea 
satului era o tablă cu trei drumuri pe care scria: cine dă pe drumul ăsta moare 
de foame, cine dă pe ălalalt moare de sete, cine dă pe drumul al treilea îi mănîncă 
lupul calul. 

Cei mari au dat pe drumul pe care se moare de foame, altul pe drumul 
unde se moare de sete, da el pe drumul pe unde-i mănîncă lupul calul. 

Cei doi se întilniră și veniră îndărăt, cei mai mari, da el cel mic, mersă 
mai departe pe drum și-l ieși lupu-n cale. 

— Băiatule, n-ai cetit tabla ? Dă-te jos să-ți mănînc calul, că n-ai ascultat. 
S-a dat jos și i-a mincat calul. Da lupul i-a zis: 

— Eu știu unde te duci; te duci după pasărea de aur. Te duc eu fincă 
pînă la tine n-a îndrăznit nima să vie, da tu mi-ai adus calul de m-am săturat 
și eu odată că tare jigărisem. 

A încălecat el pe lup și au ajuns la un rege, da pasărea la rege în colivie ! 
I-a spus să ia numai pasărea fără colivie. Cind colo, vede el coiivia de aur. 
Zice el: ia să ia el și colivia de aur. Da colivia avea sunătoare și-l prinde acolo 
împăratul. 

— Ce faci, mă? 

— Păi mi-a mincat merele de aur. 

— "Ţi-o dau, dar să-mi aduci calul lui Verdeș-împărat. 

Vine la lup și să plinge: 

— Ce e, mă? 

— Luai colivia și mă prinsă și m-a trimis după calul lui Verdeș-impărat. 
Da lupul îl duce la împăratul cu calul, cînd a ajuns acolo i-a zis să ia numai 
calul fără căpestre. Da el cînd a văzut căpestre cu nestemate a luat și căpes- 
trele. A sunat din corn și a venit împăratul. 

— Ce faci, bre? 

— Iau calul ca să-l dau împăratului să-mi dea păsărica care mi-a mincat 
merele de aur. 

— Ţi-l dau, dacă-mi aduci fata lui Roșu-împărat. 

Merge el trist la lup. 

— Ce, mă, iar te prinsă? Ti-am spus eu să nu iai căpăstrul? 

Atunci a plecat el la fata lui Roș-impărat. Acolo lupu i-a zis că nu-l mai 
lasă și s-a dus lupul, s-a pitulat sub trandafiri și cînd trece fata împăratului 
cu fetele pîngă ea, el o aruncă pe spate și fuge cu ca și fuge la împăratul Verdeş 
să-i dea fata, ca să-i dea în schimb calul. 

Da lupul vede că ei se iubeau și zice: 

— Ia staţi voi aici, că mă duc eu singur și-i iau calul împăratului: fără 
să-i iau căpăstrul. Pe urmă a adus tot lupul singur de a furat și păsărica și de 
acum și lupul și ei doi și păsărica erau în mina fetii, toţi călări pe un singur cal. 

Mersără și ajunsără unde mincasă lupul calul; lupu le zisă: 

— Acum daţi-vă toti jos de pe cal, le-a zis; sapă-mi aici o groapă mare, 
că de cîti ani stau aici, nima n-a trecut ca să-i mănînc calul și eu am răbdat de 
foame și de acuma nima n-are să mai treacă în afară de tine și sapă-mi groapa 
ca să mor în groapă. 

I-a săpat băiatul groapa și i-a dat briînci în groapă ca să moară lupul, 
i-a dat brinci și a tras pămînt piste ele. 

Jar ei au plecat la ta-su cu pasărea. 


PASĂREA ZAMBILĂ 


Cică odată de demult, de cînd cu lupii ai albi, ar fi trăit un împărat mare, 
într-o împărăție mare, care-și pusese-n gînd să ridice-n lume cea mai mare și 
vestită biserică. A adunat de pe fața pămîntului nouă mii de meșteri mari, 
calfe și zidari, au făcut semnele crucii pe vatra mănăstirii și i-au pus cu mîna 
lui pietrele din temelii. După aceea au pornit să lucreze meşterii și calfele. 

Ce ridicau ziua, noaptea se dărîma. Îi dau înainte cu lucrarea dar în zadar, 
ce se zidea ziua noaptea se fărîma, căzînd la pămînt. Căzu pe gînduri și împă- 
ratul. Ce să fie? Cine-i dărîmă lui noaptea zidurile mănăstirii? Dete sfoară-n 
țară, se bătură tobele, strigară birovii de pe culmile dealurilor, să audă lumea 
ȘI ţara că niscai dușmani neisprăviţi, dărimă lucrarea împăratului. Ba mai spuse 
că dă un corn din împărăție ăluia care va prinde pe răufăcători. Zis și făcut ! 
Multă lume căpătă curaj crezînd că o să se procopsească cu vreo palmă de pămînt 
din împărăție stînd noaptea la pîndă, dar degeaba, toți adormeau și nu vedeau 
nimic. Dimineaţa doar găseau zidurile prăvălite la pămînt. Un om sărac își 
ia Și el inima-n dinți, merge la-mpărat, grăindu-i: 

— Prea înălțate împărate, lasă-mă să încerc și eu să păzesc și să aflu ce 
duhuri necurate fac așa de mare pagubă și necaz împărăției tale. 

— Bine, omule, încearcă ! Eşti slobod să încerci, numai că toate se în- 
cearcă fără rost. N-au izbutit ei viteji și voinici tineri buni de vină, dar uite, 
dumneata un slăbănog zdrențuit. 

— Să-ncerc, măria-ta, că buturuga mică răstoarnă carul mare. 

— Încearcă, dar eu n-am nici o nădejde. 

Omul cel sărac își luă arcul, încinsă sabia lui și la cele patru cornuri de 
temeli puse muşuroaie de furnici. Apoi el s-aşeză între alte mușuroaie de furnici. 

La miezul nopții îl apucă un somn ca din senin. Își da seama că nu este 
de-a bună, că ceva este necurat la mijloc. Se chinui cît se chinui și un miros 
frumos simţi și adormi. Se cobori din cer o zînă și începu să dărîme zidurile. 
Furnicile se izidiră care încotro, așa că multe se suiră pe omul acesta. Cum simţi 
mușcăturile de furnici se deșteptă din somn și o luă pitiș-pitiș, pînă aproape 
de zînă. 

Zina era frumoasă, cu părul lung auriu, ca lumina soarelui. El s-apropie 
de ea și o prinde de codițe. 

— Stai că te-am prins ! De la mine nu mai scapi ! 

— Lasă-mă, omule, că-ţi jur că de-aci încolo n-am să mai stric nimic 
împăratului. 

— Nici moartă nu te las! Asta să ştii! 

— Te rog, om sărac, ai inimă și dă-mi viaţa, nu mă omori, că-ţi spun care 
este taina tainelor, necazul necazurilor. Să-i spui împăratului că atunci cînd 
o să se slobozească biserica, zidurile au să se surupe pe omenire și toți vor 
muri cu împărat cu tot. Numai ca să scape cu bine, să caute Pasărea Zambilă 
s-o puie pe aia să cînte mai întîi în biserică și după aceea să intre lumea la 
rugăciune. Omul cel sărac se-ncrede-n zînă și-i dă drumul fără să-i facă ceva. 

Dimineaţa îi povestește de-a rîndul împăratului cele întîmplate. Cînd 
auzi împăratul că i-a fost zîna la mînă și i-a da! drumul a fost din puţin să nu-i 
ia capul, atît de turbat în miînie era. De aci încolo zidurile se suiau mîndre către 
cer și nu se mai surpau. Mai era puțin pînă la slobozirea bisericii și nu se da 
de Pasărea Zambilă. Împăratul avea trei fii mîndri, frumoşi şi curajoşi. Îi 
spuseră împăratului că ei se duc s-o aducă pe Pasărea Zambilă. Tată-su le dădu 
bani și-n desagi de-ale gurii, încălecară armăsarii și duşi au fost. Au mers ei, 
au mers pînă ce au ajuns într-o ţară mare pustie. S-au așezat șele-n șele, au 
pus mîinile la ochi și s-au învirtit de trei ori și în ce loc s-au oprit într-acolo 
drept au pornit fiecare voinic. Merse fiecare înainte. Acolo în ţara asta, toate 
erau împietrite, moarte, și fără grai. Copacii, florile, oamenii, vitele, șerpii, 
urșii, leii, tigrii, păsările și izvoarele toate erau oprite de o zînă rea pe loc și 
făcute stei de piatră. Se mirară ei, dar fiecare se grăbea înainte să dea de Pasărea 
Zambilă. 

Fratele cel mic, mai isteţ din fire, merse și mai mult și ajunse la un copac 
mare. De copac era legată o zînă cu coadele ei lungi, ca de mătase și plingea. 
Pe de lături o păzeau trei iepuri urecheaţi și fricoși. Al patrulea iepure îi da 
apă şi hrană. Fata adăstă pînă ce adormiră iepurii și-i povesti ce este în împă- 
răția asta. 

— Tu ești trimis de Dumnezeu, ca să scapi omenirea asta de la rău. 
O babă răutăcioasă, cu un dinte-n gură și un corn în frunte umblă în ţara asta 
cu măghii. A făcut farmece și a împietrit tot ce-a fost frumos și a avut viață. 
Să nu te îndepărtezi că te împietrește și pe tine. Dar să aștepți pe-aproape, 
că de mila mea vine aici Pasărea Zambilă și-i vine rîndul ca să cînte. Atunci 
va învia pădurea, oamenii, fiarele, cîmpia și roadele pămîntului. 

Adăstă el trei zile şi aude pe-o aripă de nor un cîntec frumos care s-apropia 
de pămînt. Era Pasărea Zambilă. Cum începu ea să cînte, el îi zimbi şi zise: 

— Cîntă-ți zînă, cîntecul, 
Că mi-i drag ca sufletul! 

Pasărea Zambilă cîntă peste tot și tot ce era împietrit învie ca prin minune. 
Oamenii prefăcuţi în pietre se sculară și porniră la lucru, fiarele începură să 
se mănînce între ele de fcame, iarba înverzi, florile căpătară boboc şi miros. 
Dar un vultur cu cioc de fier n-o lăsă în pace, se aruncă asupra păsării s-o 
piardă ca să nu mai cînte. Cum o prinse, iar se împietri toată omenirea. Zina 
care era păzită de cei trei iepuri îi spuse să mai aștepte, că peste trei ani iar va 
veni să cînte o dată, și va învia lumea din morţi și iar o va fura vulturul cel negru 
din cer. Ce era să facă? Trebuia să aștepte trei ani pînă la Sîazĵieni. Iată că vine 
Pasărea Zambilă, iar, cîntînd cu un glas frumos de înger picat din cer și toţi 
morții ies din pămînt, toate pietrele se prefac în oameni, codrii capătă frunze, 
păsările prind aripi, cîntă și zboară, izvoarele se dezleagă și curg, iar Pasărea 

Zambilă cîntă. Vine vulturul din cer, scoborînd ca o săgeată că uitase de ziua 
asta, gata s-o prindă iar pe Pasărea Zambilă. Băiatul trage cu arcul drept la 
casa sufletului și vulturul cade și se face loman. 


Ea, Pasărea Zambilă, dezleagă zina legată cu codiţele de copac, omoară 
iepurii care o păzeau să nu fugă și cu amîndouă se duce să se întilnească cu 
fraţii săi, la locul de unde se despărțiseră. 

Călătoresc ei vreme lungă să le-ajungă pînă ce se întîlnesc cu cei doi 
frați. Ăştia când l-au văzut pe cel mic că este mai curajos, că aduce o zînă și 
Pasărea Zambilă, îi pun gînd rău și într-o noapte îl omoară. Ei spun la Pasărea 
Zambilă și Zînei că pe amindouă le vor omori dacă vor spune împăratului că 
ei l-au ucis pe fratele cel mic și că ei sînt cei mai viteji din împărătie, care le-au 
scos din ghearele zmeilor şi le-au adus la curtea împărătească. Pasărea Zambilă 
se întristă, zîna la fel, și amindouă rămaseră tăcute şi triste gîndindu-se ce rău- 
tate poate să fie între oameni! Ajunși la împărat se lăudară cu isprava lor și 
povestiră născocind fel de fei de minciuni. Împăratul se bucură văzînd Pasărea 
Zambilă, dar se întristă auzind că fiul cel mic a fost aruncat de niscaiva tilhari 
într-o fîntină fără fund şi acolo s-a prăpădit. Veni timpul să slobozească bise- 
rica cu nouă turle, înaltă pînă la cer și poleită cu aur. Suiră Pasărea Zambilă 
pe mănăstire să cînte mai întîi, ca să nu se dărime biserica. Cînd colo, pasărea 
plinge și tace. Cei doi frați încep cearta, care să se însoare cu zîna cea frumoasă. 
Amiîndoi o voiau și nici unul nu se lăsa în voia celuilalt. Pînă la urmă ajunseră 
la ceartă și bătaie. Mai înainte de nuntă se bătură și mijlocaşul îl omori pe fratele 
cel mare. 

Fratele cel mic a fost aruncat aproape mort de către fraţii săi într-o fin- 
tină adincă. Apa nefiind adîncă el s-a trezit de răceală și a strigat ajutor. Un 
ciine ciobănesc a auzit și nu s-a lăsat pînă ce nu i-a dus pe păstori pînă acoio 
să vadă ce este. Cîinele a luat-o înainte iar ei după cîine. Cind l-au auzit în 
fundul fiîntînii văitindu-se, i-au lăsat în jos o frînghie și l-au tras afară la lumină. 
Atunci băiatul i-a luat cu turma de oi la casa împăratului, ca să povestească 
și ei cele întîmplate. La palat nu se trăgea nici o nădejde că prinţul cel mic o 
să mai calce pragul casei. Prințul cel mijlociu se puse cu zorul să se însoare cu 
zina cea frumoasă. Au fost poftiți împărați, regi și prinți din toate împărățiile 
așa cum este adetul la nunți. Zîna însă plingea și nu voia să se facă nici o nuntă. 
Ea deși știa că prințul cel mic fusese omorit chiar de acest frate mijlocaș, se 
temea să spuie adevărul și tăcea. Pasărea Zambilă văzuse toate dar se temea și ea 
de răzbunare. Împăratul în zadar o suia pe mănăstire să cînte, că în loc să cînte, 
plingea și poporul cum o vedea plingiînd, plingea și el, făcîndu-și socoteala că 
este vreun semn dat de Dumnezeu. Era chiar în ziua nunții cînd trebuiau cei 
doi tineri prințul cel mijlocaș și zina să se cunune la o altă mănăstire. Tocmai 
atunci sosi la nuntă și prințul cel mic îmbrăcat în sarică, opinci și haine ciobă- 
nești. El merse drept la împărat și-i povesti cum l-au lovit fraţii și l-au aruncat 
în fîntînă să moară. Apoi în loc de nuntă ceru mai întîi să se adune toată lumea 
din împărăție și să se facă judecata fratelui său ucigaș. Lumea adunată credea 
că se va face judecata pe sprînceană. În piaţa cea mare a cetăţii, împăratul 
era judecătorul. El aduse ziîna și Pasărea Zambilă, apoi în ţoale împărătești 
sosi şi prinţul cei mic şi voinic. Prinţul întreabă pe zînă, ca să audă toată lumea, 
chiar și frate-su și cu împăratul. 

— Cine te-a scos din mîinile celor patru iepuraşi care te robiseră și erau 
zmej prefăcuţi în iepuri? 

— Tu singur, singurel cu sabia. 

— Cine m-a lovit cu cuţitele şi m-a aruncat în puț? 

— Fratele tău, care vrea să mă ia de soție, iar cel mare te-a aruncat în 
puț, de aceea nici nu i-a ajutat Dumnezeu. 

— Mărite împărate, întrebaţi pe Pasărea Zambilă, cine a omorît vulturul 
cu ciocul de fier şi a scăpat-o din robie? 

Împăratul a întrebat-o și pasărea a răspuns că el este voinicul cel viteaz 
care a scăpat-o, dindu-i libertate și viață. 

— Dar cine a mai vrut să mă omoare? 

— Fratele cel mijlociu te-a înjunghiat cu cuțitul şi cel mare te-a aruncat 
în puț. Atunci împăratul a întrebat cu glas tare poporul adunat să-i spună, 
ce pedeapsă 1 se cuvine unui fiu atît de ticălos pe care nu-l mai socoteşte vrednic 
să-i fie fecior și moştenitor. Lumea adunată a cerut să-l omoare și a sărit mîni- 
oasă pe el. Atunci împăratul a poruncit să-l ia pe ginerele ticălos să-l lege de 
patru cai sălbatici şi în fața mulțimii să-l spintece-n bucăţi. Iar bucăţile din tru- 
pul lui să fie duse în pădure și aruncate fiarelor. Aşa și făcură. 

După asta, prințul cel mic rugă Pasărea Zambilă să zboare pe biserica 
de aur și să cînte. Pasărea Zambilă şi începu să cînte cu un glas frumos și duios, 
de picau frunzele pe Jos. 

Se sfinți biserica şi se cunună zîna cu fiul cel cuminte și viteaz de se bucură 
întregul popor și bogat şi sărac, pentru dreptatea ce s-a izbindit. 

Făcu nuntă împărătească, 
La coconi să pomenească; 
Și jucară toți prin tindă 
Cu picioarele prin grindă; 
Și jucară toţi pe loc 

Cu povestea din Timoc! 


PEȘTELE DE AUR 


A fost un moș cu o babă, săraci lipiți pămîntului și trăiau la o margine 
de mare. Moşu mergea cu undiţa și prindea cîte un juvete. Baba îi frigea pe 
cărbuni și aşa își petreceau din greu bătrineţele. 

Odată, aruncă moșu undița și prinde un peşte de aur. Peștele cum s-a 
văzut în undiţă a început să se zbată și să vorbească de parcă avea glas de om: 

— Moşule, dă-mi drumul, că-ţi voi face şi eu vrun bine. Moşu i-a dat 
drumu uitind să ceară să-i facă și peştele lui vreo bunătate. Cînd ajunge acasă 
n-are de lucru și-i povesteşte din fir în păr babii. Baba dă-i pe el: să fie afurisit 
şi mărturisit, că n-are minte şi cîte și mai cîte vorbe urite. 

— Du-te, măi omule, măcar atita fă și tu, du-te și cere-i peștelui de aur 
să-ți dea o albie. Se duse moşneagul la mal, aşteptă, ce aşteptă și veni peștele 
în prundiş, întrebîndu-l: 

— E, ce e, moşule> Te văd trist! 

— Sînt trist că baba m-a certat fiindcă pentru fapta aia nu ţi-am cerut 
ceva să ne imbogățim? 

— Şi ce cere? 

— Cere o albie, să avem și noi în ce spăla cămășile de cîlți. 

— Bine, du-te acasă că ţi se va împlini dorinţa. 

Cînd ajunse acasă, pe dunga tinzii sta o albie de plop nouă-nouţă. Se 
bucură baba, se bucură și moșu. Baba însă, ca baba, stă și chibzuiește. De ce 
n-a cerut un lucru mare și scump. 

Se pune pe capul moșneagului iar: 

— Fugi îndărăt, moșule și cere-i să ne facă peștele de aur o casă, că destul 
ai făcut pentru el. 

— Se duce moșneagul la marginea mării și așteaptă peștele. Cum îl 
vede, îi zice: 

— Peștișorule taică, să am iertare, baba cum dai nu e mulțumită. Cică 
să-i faci și ei o casă să se sature de bogăţie. 

— Bine, uncheșule, du-te acasă că ţi se fac voile. 

Cînd ajunge moșu aproape, în locul colibei proptite cu pari, vede o casă 
albă, mare cu fereştile în soare. 

Mare minune e și asta și tună în casă bucuros. 

Baba cînd îl văzu, iar nemulțumită, începe cu vorbe de ocară, că nu se 
pricepe ca ea să ceară, că e un Păcală, că e un Tîndală. 

— Să te duci tontolocule şi să-i ceri de data asta să ne umple maidanul 
cu oi, vite mari și păsări să n-aibă nima-n sat ca noi. 

Pleacă moșu iar supărat la marginea mării și așteaptă să vie peștișorul 
de aur. 

— Iar ai venit, moșule și tot supărat te văd. Ia spune ce porunci ţi-a mai 
dat baba? 

— Cică să-i faci vite cornute, oare multe și păsări multe, nima-n sat să 
n-aibe ca ca. 

— Bine, moșule, mergi sănătos că şi asta oi face. 

Se duce moșu acasă şi cînd colo, maidanul plin de boi, vaci, oare, oi; 
gişte, găini, rațe, curcani, bibilici, golumbi şi cu toate ielea. 

Se miră moșu și căzu pe gînduri ce-o să se facă el cu atîtea vite, cine o 
să le păzească, cine o să le arănească? 

Baba cum îl vede se repede la el cu o falcă-n cer și alta în pămînt de 
supărare. 

— Mă neisprăvitule, dacă era altu știa ce să ceară. Trebuie să te-nvăţ 
cu o muiere proastă cum să te căpătuiești? 

— Fugi, mă prostule și cere-i și argaţi; nu unul, ci mulţi că și averea e 
mare. Iar se-ntoarce la peştişor și nu știe cum să-nceapă vorba de ruşine. Peş- 
tișorul îl vede și-l întreabă: 

— Uncheșule, ştiu de ce ai venit! 

— De ce? 

— Să-mi ceri să-ţi dau argaţi. 

— Baş aşa! Da de unde ştii? 

— Asta e o taină, moșule ! Du-te și ai să ai și argaţi să te slujească ca 
pe stăpiîni. 

— Mulţumesc, peştișorule, că m-ai scăpat de la atitea, că altfel cu baba 
asta n-o scot la căpătii. 

Ajunge acasă și ma:danul plin de slugi. Unii mulg vacile, alții ţăsală, 
unii aduc apă, alții taie lemne, se duc la moară să macine și cîte şi mai cîte! 

Stă moșu încreimmenit la toate minunile astea și își zicea în gînd că nu e 
de-a bună cu baba asta, care pînă la urmă are să-i ceară și steaua de pe cer. 

Cum îl văzu, baba pe el, dă-i: 


150 


— Să te duci îndărăt și să-i ceri să-mi dea și mie argate așa cum au boie- 
roaicele. 

— Babo, prea multe ceri și n-o fi bine! 

— Du-te, tontolocule, venire-ai învirtindu-te şi răsucindu-te și fă 
ce-ţi spun. 

Cum îl vede peștele stind pe mal și oftind îi zice: 

— Hai, uncheșule, iar nu te lasă baba? 

— Nu, peştişorule ! 

— Vrea argate, hai, vrea să fie boieroaică, nu se mulțumește cu ce are! 
Du-te acasă că și pofta asta i-o fac. 

Ajuns acasă vede baba cu argate în dreapta și-n stinga, iar ea dă la porunci. 
Dar nici cu asta nu se mulţumi. 

— Să te duci și să te grăbești să-i ceri palate-mpărăteșşti, iar pe mine să 
mă facă împărătiță și pe tine împărat. Ce bine o să fie atunci! O să se mire 
lumea și ţara de ce sînt eu în stare să fac! 

Merse el plingînd și așteptind să iese peștișorul de sub val ca să-i poves- 
tească supărarea. 

— Ce e, moșule? Iar e ceva nemulțămire ! 

— lar, peștișorul taichii ! Auzi ce zice năroada, cică s-o faci pe ea împără- 
teasă și pe mine împărat. 

— Tu cum doreşti, moșule? 

— Bre, taică, eu am fost crescut cu puţin și am trăit bine în bordeiul 
meu, cu porcul meu și găina mea. Eu zic, ia-ndărăt tot ce i-ai dat s-o saturi. 

— Bine, moșule, dacă aşa ţi-e dorința, așa am să fac. 

Se duce moșul acasă și cînd colo, nimic din case, din palate, din vite, 
din argați şi argate. Baba sta cu mîța pe vatră și blestema pe al ce i-a luat averea 
și bogăția pe nedrept. 

Cînd ajunse moșu la bordei, se puse pe el cu ceartă şi bătaie, pînă ce-și 
dădu sufletul de supărare zgripțuroaica. 

Așa scăpă moșneagul de gura babii și baba de atitea bunătăţi. 


POVESTE DE UN MOȘ CU O BUTUROAGĂ 


A fost un moș bătrîn care rămănsese singur în casă: îi murisă toţi copiii, 
nurori, nepoți și baba la moș, așa că eria moșu singur în casă. Moşul, destul 
era bătrîn, da și rău sărac; nu avea care să vadă de iel, să-i aducă lemne de iarnă 
și făină de mămăligă, aşa trăiau de rău. N-a avut nima în sat, că moșu ce să 
facă de cînd iel a rămas singur în casă? Întotdeauna la culcare şi sculare s-a 
rugat la Dumnezău să-l ierte și pe iel că nu poate să trăiască singur ! 

Moşu s-a năcăjit să trăiască așa greu, ama fără lemne n-a putut, așa că 
moșu într-o zi, iel loa de acasă o traistă pe umere şi un topor și pleca după 
buturoage de-ale mici, ceva să să spargă cu toporul. Mergînd moșu pin pădure, 
ciocănind prin buturogi ajunsă la o buturoagă mare și cam putredă. Moșu, 
cum o văzu, să-nchină, 's făcu o cruce cu mîna a dreaptă, să rugă lu Dumnezeu 
aşa: « Doamne, cu puteria ta, ajută-mă să sparg cu toporu buturoaga asta, 
să-mi umplu și ieu traista » ! 

După ruga moșului ridică toporu sus și dete o dată în buturoagă, sparsă 
o aşchie bună! Mult i-a fost drag la moș că din buturoaga aia mare umple 
moșu traista. Moşu iar ridică toporu și-l înfige în buturoagă; sparsă un nod 
bun, pănă moșu să bage nodu de buturoagă în traistă, iacă iasă din buturoagă 
altu moş luminos ca soarli și luminosu de moș zice la alălant moș aşa: « Bine, 
moșule, ce rău ţi-am făcut ţie, de spargi cu toporu casa mea». Moşul sărac 
porni să povestească la alant moș cum e rîndu, cum a rămas fără babă, fără copii, 
nepoți, așa: «că mult ieu sînt și sărac, n-are care să vadă de mine, bani n-am, 
să cumpăr lemne și nu pot să duc, mă doare picioareli și şelili mă năcăjesc cu 
o traistă, ce pot să aduc»! 

Da moşu al luminos se roagă de săracul de moș să nu-i spargă casa că-i 
dă ce cere săracul de moș. Săracul de moş spune: « dă-mi ce vreai tu, lumi- 
nosule ! «Moşul al luminos știa că-i trebuie la săracul de moş multe ama mai 
întîi, ca să nu meargă pe picioare îi da un măgari. « Iote, săracule, să nu mai 
vii la buturoagă-asta să-mi spargi casa mea; iote măgariu colo, dincolo de 
crîngu-ăla ieste o poiană cu iarbă verde, acolo măgariul paşte și are la iel un 
ştreang tîrîş după iel, du-te de ia-l de ștreang, ia-ți traista cu ășchii și încalecă-te 
pe iel, da să știi, săracule, rîndu la măgari ie așa: noaptea cînd doarme măgariul 
și să cacă, să iai sama în toată baliga că ieste citi un galbin. Tu să-l iai cînd 
arănești coșeria ». 

Săracul de moș cu mare drag și multă voie auzind unde ie măgariul 
să-nchină la Dumnezeu lui că di-acuma înainte nu mai merge pe picioare. 

Plecă săracul de moş colo, ;dincolo de crîng și văzu ipoiana verde de iarbă, 
da și măgariul păștea pe poiană cu ștreangu după iel. Mergînd tirîș moșul de 
dragu măgariului, iară să-nchină domnului și pusă mîna pe ștreangu măga- 
riului și-l trasă la iel cît putu; aproape pusă mîna pe măgar. Porni săracul, năcă- 
jitul de moș, să-l pupe pe măgari, da măgariul porni să-l lingă pe săracul de 
moş, stăpîn al măgariului. Moşu pusă traista plină de bite uscate, ășchii, pe 
măgari, să dusă acasă sara, însără. Moşu avu o şatră bătrină cutrupită cu paie 
și cu ferigă, închisă măgariul în șatră, dimineaţa în vărsatu! zorilor, moșul s-a 
sculat de noapte, să dusă în șatră să vadă ce face măgariul? Sta în picioare și 
mînca niște iarbă ce i-a pus moșu într-un colț la şatră. Moșu de dragu măga- 
riului, iel porni să-i arînjească şatra cu o furcă de lemn, da arănind baliga la 
măgari, într-o baligă moșu găsi trii galbini. Moşu începu închinîndu-să dom- 
nului și îl ruga de sănătate la moșu al luminos pentru ce l-a podărit cu un mă- 
gari. Moşu lo galbinii, îi legă într-o cîrpă. Dimineaţa moşu mincă o felie de 
mămăligă cu niște zamă de linte. Lo măgariul de un curmei și plecă cu iel 
să-l pască da și să mai adune vrun lemn uscat de foc. Adună moșu bite uscate, 
clece, ceva mai sparsă, şi cu toporu, umplu traista. Moşu pusă traista pe măgari 
și plecă acasă cu măgariul, păscut de iarbă, da și cu lemne. Și în dimineaţa a 
de doua, moșu arănind șatra măgariului, în două băligi găsi doi bani, galbini, 
lo moșu banii, îi pusă iar în cirpă și așa porni moșu să-și vină la socoteală; avea 
moşu bani și cumpăra porumb, grîu, și plătea la cară cu boi, ducea bucatele la 
moară, făcea făină, cumpăra lemne și trăia moșu bine mai decît alții în sat. 

Petrecu moșu așa bine cu măgariu mulți ani, făcu moşu o grămadă mare 
de bălegar torit. Da într-o zi, vine un bogătaș pînă la moş și-l întreabă vrea 
să-i vîndă torul? Moşu să gîndi mult și spusă: «vind că n-am loc nici moșie 
unde să toresc cu iel». 

Să ogodiră, buni bani pe tor, loă moșu pe toru măgariului. Porni bogă- 
taşu să care toru cu carul încărcîndu-l de băligari, da a rămas cîti un galbin pin 

băligi, așa că bogătașul pricepu că ie dar de la Dumnezeu să se cace măgariul 
bani. Moşul bătrîn n-a văzut bine arănind bălegiii la măgar să ia bani dăruiți 
de Dumnezeu. 

Furşi bogătașul torul de acărat, da moșul tot mai bine petrece, da bogă- 
tașul nu-i sta inima la loc, ce să facă să păzască pe moș, să vadă de unde ia 
bani galbini în baliga măgariului. Într-o zi, pi la chindie, pînă moșul pe cîmp 
cu măgariul, bogătașul să bagă în șatra măgariului și să bagă în paie cam su 
ferigă, să pitula bine și-și lăsa o găurice cit să vadă ce face moșu. Cînd arănește 
şatra măgariului, iacă vine moșşu cu traista pe măgari ajunsă la ușa şetrii, opri 
măgariul, cobori traista de pe măgari jos, băgă măgariul în șatră, mi-l legă 
de un par, închisă ușa și plecă. Mine în zi vine moșu să arăniască șatra de baligi; 
lo moșu o furcă de lemn, porni să arăniască băligele măgariului și desfăcînd 
cu furca lo din toată baliga cîti un galbin. Da bogătașul să uita de supt feriga 
unde să pitulasă. Văzusă tot cum ie rindu moșului cu măgariu! Săracu de 
MOȘ şi-i pusă gîndu să-l fure pe măgari. 

Într-o sară mult înourată de ploaie şi era mare negură, bogătașul păzeşte 
pe moș pînă cinează și se culcă moșu, da porni și un vînt cu ploaie mestecată. 
Moşul durmi greu, veni bogătașul, deschisă ușa şetrii, dezlegă măgariul di la 
par și ieşi cu măgariul afară. Închisă uşa cum a fost și plecă cu măgariul de 
funie unde. Unde să să ducă bogătașul? Acas” la iel nu poate că ie furat măga- 
riul, da să gindi să nu fie judecat pentru furat; bogătașul să dusă departe, intră 
în nişte păduri mari, ca să zăboviască acolo, barem vro cinspreze zile și să să 
întoarcă iar acasă cu măgariul, să zică că l-a cumpărat de la bilci. Care l-o-ntreba, 
şezînd bogătașul cu măgariul în pădure piste vro trii-patru zile într-o noapte 
a venit un lup şi a mincat măgariul! Cînd să pomenește bogătașul din somn, 
ia sama la măgari, vede că măgariu nu ie unde-l legasă, cînd s-apropie văzu 
mult singe, oasă și tăvălitură de măgari. Rămasă numai ștreangu legat 
de un tîrşog. 

Bogătaşul să-ntristă, să-ntoarsă acasă şi văzu pe săracul de moș plingînd 
de mila măgariului. Aşa rămasă moşu iar sărac cum eria dintii. Trăia moșu iar 
din greu, n-are bani să cumpere, ce n-are nu poate; cum să aducă lemne cu 
spinaria, să năcăja moșşu cîtăva vreme şi văzu că nu ie ușor să ardă clecișoare 
nu ţine foc să să încălzască bine. 

La moș i-a ieşit din gînd cum a fost dintii rînd la traiul al bun. Într-o 
ZI, iară lo o traistă ruptă şi un topor și plecă să spargă ceva mai gros lemn, or 
fi vro buturoagă ! Și mergînd moșu din știap în ştiap cu toporu și din butu- 
roagă în buturoagă, iar ajunge, ajunge la buturoaga mare şi cam putredă. 
Moşu bătrin cum o văzu să-nchină, că din astă buturoagă o să umple traista 
de spărturi. Pusă moşu mina pe topor, să închină lu Dumnezeu să-i ajute, 
să-i dea putere să spargă buturoaga, ridică toporu sus și dete odată în butu- 
roagă, sparsă o așchie bună, mai ridică odată toporul iară sus şi repezi iar în 
buturoagă, sparsă o margine din buturoagă. Cînd să ia ce-a spart vede lingă 
buturoagă un moș luminos și vorbind la săracul de moș așa: « ce rău t-am făcut 
de-mi spargi tu mie casa mea, că ieu nu vin să-ţi sparg ţie casa ta ». Săracul de 
moş mult să spăimînta de moşul al luminos și porni să-i povestiască cum tră- 
ieşte greu şi nimica n-are. Da n-are care să vadă de iel la vreme de bătrîneaţă, 
trăiesc mult rău. N-are bani să plătească, să cumpere ce trebuie, de traiul 
omului, așa că să roagă că a greşit, da nici n-a știut că e casa lui. Moșul al lu- 
minos întrebă pe săracul ce cere să-i dea, ama să nu mai vină la casa lui s-o 
spargă cu toporul. 

Moşu săracu să gîndi ce să ceară și zice: « Doamne, cu voia ta dă-mi ce 
vreai tu. » Atuncia luminatul de moș spusă așa: « să-ți dau o găină albă ca soarli 
să-ţi facă în toată ziua cîte un ou, da cînd l-oi sparge să-l măniînci, să iai sama, 
în ou ieste un galbin, în toată ziua..» « Bine, Doamne, dă-mi!» a zis. Moşu 
al luminos îi zisă așa: « Du-te colo unde potocu a adus lomanuri cu blocuc, 
acolo ea rîcăie şi cată rime să mănînce.» Săracu de moş plecă la potoc, aci aproape 
și văzu lomanuri cu blocuc adusă de potoc; da și găina ricăia în blocuc la moșu. 

Cum o văzu, scoasă din sîn o bucătură de mămăligă, făcu moșu bucă- 
tureli mici, aruncă la găină cîtea frimituri și moşu o strigă: « pipi, pipi, pipi W 
Găina mînca ce-i da moșu, aruncînd tot aproape de iel bucăturile de mămăligă, 
găina să mința după frimituri aproape de moș, da moșu cum o văzu aproape 
de iel, întinsă repede mina și o prinsă pe găină. Moşu porni să o mîngăie cu 
mîna pe aripili iei. Lo moșşu găina, o pusă în traistă deasupra de buturoage 
și plecă acasă. 

Mosu o lăsă într-o noapte cu iel în sobă, dimineața cînd să scoală văzu 
găina că șede într-un colț la soba și i-a făcut un ou! Moşu i-aruncă firimituri 
de mămăligă, găina mănîncă, porni moșu în maidan, făcu o cocină mică, o 
cutrupi cu niște blocuc de paie și acolo închidea moșu în toată sara găina. 
Mult era drag la moș de găină, că găina în toată ziua făcea cîte un ou la moş. 
Așa că moșu adună cîteva ouă și moșu petrecea bine, mînca mămăliga cu ouă 
coapte. Cînd spărgea ou şi loa sama la mijloc la ou văzu un ban galbin! Moşul 
mult îi fu drag cînd văzu bani în ou. Și iară porni moșu să petreacă bine, iar 
ca dintâi. Trecu multă vreme, așa moșu cu găina, porni moșu să cumpere ce-i 
trebuie că avea bani, ama într-o zi iacă vine o babă cocoşată și în două ciumege 
la moș în sobă. 


Şede baba pe scaun şi moșu o roagă pe babă să-i ajute să facă ceva de- 
mîncare, moşu îi dete babii vro patru-cinci ouă și spusă babii: « gătește, da și 
fă mămăligă, da ieu o să scobesc afară într-o piatră, să pun la găină apă să bea». 

Porni baba să spargă ouăle, şi văzu în tot oul cîte un ban galbin. Îl lo 
baba şi-l băgă în chesoi la bete și tăcu baba. Cînd găti baba chemă pe moș 
de afară să mănînce, pusă baba masa şi mi-l lo și pe moș la vorbă lungă, povesti 
şi glume pănă mîncară ouăle din tigaie cu mămăligă caldă. După ce să sătu- 
rară, baba să dusă acasă încet cu două ciumegele, cum ajunsă acasă baba des- 
făcu betili de pingă ia, băgă mîna în chesoiu betelor, scoasă galbinii ce loasă 
din ouă şi le pusăsă în tigaie. Baba dete galbinii la ficioru ei în mînă şi povesti 
la ficior cum trăiește săracu de moş cu o găină, care n-a mai auzit să facă în 
fiecare zi cîte un ou și aia înuntru în ou, un galbin. Așa că babii i să lăsă la 
găină la moş și-i pusă gîndu la găină să nu mai o aibă moșu. Baba mai eria în stare 
mult decît moșu, avea baba copii, nurori, nepoți, stoacă și multe găini şi cocoşi, 
care pe toată ziua să bătea cocoșii babii, nu putea să-i despartă, decit pe ai 
mai răi, îi lega cu cîte o nojiță de picior cu un cap la nojiță de pe alălant de 
cîte un bit de lemn şi le lăsa pe măidan. 

Ama într-o zi, baba strigă la moș, comșia lui: «vezi că nu e bine să ţii 
numai o găină singură în măidanu tău, ie urit și iei singură. lote am atîția 
cocoşi și să bat; îți dau unu să ai și tu, să șadă cu găina ta», 

Săracu de moș să înșelă aici şi-l luă, mi-l ţinu cîteva zile legat cu un 
bît după iel pin maidan. Moşu gîndi că s-a învățat cu găina moșului, desfăcu 
nojița de la piciorul cocoșului şi-l lăsă slobod pe măidan. Cocoșul umbla cu 
găina amindoi. Cînd fu soarele pe la chindie, cocoșu lo găina după iel și plecă 
la cocina babii. Moşu n-a băgat de sama, sara închide şi iel cocina goală fără 

de găină, da și baba nu a băgat de sama, că găina cu cocoşul moșului a venit 
în cocina babii. Copilu babii a închis ușa cocinii, da cînd fu mine în zi, baba 
deșchide ușa cocinii și pleacă să iese găinili babii. Cînd fu vremea prinzului, 
baba mînca cu copiii, cu nepoţiii, la masă, mai la urmă, baba loa un codru 
de pîne și-i da la cine; cînili loa pîinea să dusă în băligari s-o mănînce. Aci 
fu și găina cu cocoșu moșului; văzu găina cum cînili moșului mănîncă pîne; 
da multe firimituri să făcu, găina veni să adune firimiturile de pîine, da cînili 
dușman, mîrăi la găină să fugă ama găina nu fuge, cînili să răpezi la găină 
împlintă gura în ia o stoarsă mult așa că găina să spăimîntă de cîne, de-a păs- 
trăvala, de-a păstrăvala și veni pînă aproape de casa moșului, iacă veni și moșu 
cu traista de lemne și vede un bulban negru lîngă păreții căşii, moșu îi dete 
cu picioru la bulbanul negru, să întoarsă bulbanu, moșu văzu că ie găina lui 
moartă și ruptă de cîni, or altceva. 

Uidi moșu plingind de mila găinii şi sărac ca vai de ial, o plînsă moșu 
pe găină multă vreme, da și moşu rău sărăcisă, n-avea ce să mai măniînce, da 
nici ce să mai cumpere, furșisă banii toți ce avea, își ruga întotdeauna moartea, 
or ciuma să-l ia, că nu mai poate să trăiască, așa de sărac și rupturos uidisă, 
ca un cerșitori. 

Dacă văzu moșu că nu ie iertare de la Dumnezeu şi nu-l ia, că iezilele 
lui lungi și are'încă năcazuri să tragă, năcăjitul de moș nu mai știa ce să facă 
de neavere, iel iară să duce cu traista și cu un topor pe deal și să rugă bunului 
Dumnezeu, or să-și piardă zilili, or, niscai ale sărbatice să-l mănînce, numai 
să nu mai trăiască așa de rău. Ocolind moșu turbat de gînduri, ciocănind 
pe rîpi după lemne, multă vreme, iacă iel iar să duce la buturoaga mare. Da moșu 
oftă odată tare, şezu jos, vorbia el singur: «bună srete m-a adus la a mare 
buturoagă, ama Domnu să-mi ajute s-o sparg să umplu şi ieu traista îndată». 

Moşu să sculă de jos în picioare apropie trii dește la mîna dreaptă, să- 
nchină Domnului cu toată voia să-i ajute să spargă buturoaga. Furși închină- 
ciunea, lo toporu în mînă, ridică sus, dete repede în buturoagă, sparsă un 
părceluș bun. Moșu vede că ie traista goală, nu să lăsa pănă n-o umple, iar 
moșu ridică toporu sus și dete iară în buturoagă, sparsă o margine bună, lo 
moșu să gabe spărtăturili în traistă, da pe buturog șede un moș frumos, luminos 
şi porni cam răstit să zbiere pe săracu de moș așa: « Ce te-ai mîniat pe mine, 
de te pusăși să-mi spargi mie casa că ieu ţi-am făcut ție de multe ori bine 
da nu rău!». 

Săracului de moș nu-i da-n gînd ce bine i-a făcut, numai porni să plingă 
şi să văita că i s-a urit trăind și năcăjind: «toți mă fură și mă-nșală, și nu mă 
bagă nima în samă, n-am pe nima care să vadă de mine, n-am ce să mănînc, 
n-am ce să îmbrac, iote mă vezi cum sînt. Opincili din plotoage, cămașa din 
petece şi cheba toată părțăloasă aşa că de mine toată lumea fuge, nima nu-mi 
dă nimic!». | 

Da moşu luminos zisă: « Dumnezeu cu tine, dacă lumea din sat nu ie 
bună, spune-mi mie ce ceri, ama să nu mai îmi spargi casa, că tu te duci acasă 
la casa ta, că ie întreagă, da a mia o vezi cum ie, ai făcut-o cu toporu, aide 
cere să-ţi dau ce vrei». 


Săracu de moș nu mai știa ce să ceară, decît zisă: « Ce vra voi Doamne 
luminosu de moş!» Să gîndi ce s-a întîmplat cu măgariul şi cu găina așa că 
acuma să-i dea la săracu de moş o măciucă, o boată și îi spusă la săracul de 
moș așa: «ote colo în vîrfu coasti unde-s fagii frînți de vijelie, să te duci, 
ieste acolo o măciucă, s-o iai, să te duci acasă, s-o pui pe poliţă și ce god îți 

trebuie, te duci la ia, pui mina pe ia și să zici așa: «dă-mi pîne, or bani!» 
Ce god ţ-o trebuia ție, ea-ți dă pe loc, îti pune pe masă». Cînd auzi moșu, 
cum spusă moșu al luminos, lo traista, toporul și plecă colo în virfu coasti 
unde fură niște fagi frînți de vijelie, de vînt şi să zăuita bine pin crengile fagilor 
și văzu o măciucă așa de frumoasă și dreaptă, o lo în mină și plecă acasă cu 
măciuca și cu traista de lemne. Ajunsă moșu acasă, lîngă vatra focului răsturnă 
traista de clece, da măciuca o pusă pe poliţă sus. Moşu mult să gîndi unde 
s-a văzut o măciucă să-ți dea ce-ţi trebuie, la o rugăciune dreaptă! Miîncă 
de cină ce avea și iel săracu în casa lui și într-o zi ne mai putind răbdind de 
toate, să reşi să-și cerce norocul, să ceară de la măciucă barem o turtă de pine 
caldă și moale; să dusă aproape de poliţă unde ieria și măciuca, moșu să-nchină, 
pusă mîna pe măciucă și zisă așa: «măciucă de fag, dă-mi mie ce mi-e drag; 
dă-mi o turtă de pine caldă și moale să mănince moșu ! !» Cum furși ruga, aude 
odată o zdupăială în soba lui ! Cînd s-a zăuitat, vede o turtă de pîine pe masa 
lui. Cînd moșu pusă mîna pe turtă, eria caldă, ieșea aburi din ea. Moșu o lo 
și o dete cu mina dreaptă de-a bobdaproste la mîna stingă și șezu să mănînce 
o pîine caldă și moale cu ceapă pisată într-un blid. Mincînd moșu la masă 
mult să miră şi zisă iel: «mare ie Dumnezeu, cum mi-a ajutat și mie». Așa 
moșu, aducînd lemne cu o traistă ruptă în fiecare zi, iel ce i-a trebuit a cerut 
de la măciucă de fag. Perni moșu să aibă şi bani și ce god i i-a trebuit. Petrecu 
moşu mult bine cu măciuca. Văzură lumea, săteni, că moșu a lăpădat toalili 
ale rupte și îmbrăcasă țoale noi; da sătenii, comșiili mult să gindea: « de unde 
moşu are bani să cumpere toale, da şi mîncare bună ! ». 


Într-o zi, comșia de babă a moșului ce să facă? Cheamă baba trii fetiță 
din măla la ea acasă și le spune la fetiţă așa: « păziți cînd vine moșu de la lemne 
şi duce-ți-vă la iel în sobă, cereţi trochițăle să-i aduceți apă rece di la fîntină, 
dacă vă dă trochiţăle, din voi trii fetiță, două care sînteţi mai mici, duceţi-vă 
la apă rece, da a mai mare pitulată în balcon, să auz și să vezi ce face moșu, 
cum își gătește demîncare și să vii să-mi spui mie rîndu moșului ». 

Fetițăle aşa și făcură, să juca fetele pe drum iacă, iote vine moșu cu 
traista încroșnată de lemne şi oftînd pe drum, tună moșu în prăvălie, tună 
în casă, să-curară pînă la ușa moșului și cerură de la moș trochițăle să aducă 
apă. Moşu nu mai putu de drag; da fetițăli cînd moșu le văzu, lo trochiţăle 
de după ușa cășii şi le dete la cîte trile cîte-o troacă să să ducă la apă. Fata 
a mai mare ce făcu? Dete trochița la a mijlocie și le porni la apă pe ale două; 
da ea să trasă colo în colț la balcon, pusă înaintea ei niște părțale și porni să-l 
petreacă pe moș cu ochii ce face, da iel să trasă lingă poliţă unde eria măciuca 
de fag și pusă mina pe ea și să rugă așa: «măciucă, măciucă de fag, dă-mi 
mie ce mi-e drag, dă-mi mie o cinie de pește și o mămăligă caldă ». Moşu 
furşi rugarea, aide odată o zdupăială în sobă da cînd să zăuită vede pe masă 
o mămăligă caldă, cu o cinie de peşte. Iacă vine fetele di la apă rece, da fata 
mare văzînd tot cum ie rîndu la moș își lo trochița di la a mijlocie și să băgară 
în soba moșului, văzură pe masă o mămăligă caldă și o cinie de peşte. Fetiţăli 
deteră trochițăle la moș și plecară iară la baba care le minase la moș. Tunară 
în sobă la babă și fata care păzisă pe moș, porni să povestească ce-a văzut 
păzind pe moș. Spusă babii: «iote ce făcurăm, cerurăm di la moș trochiţăle 
să-i aducem apă rece di la fîntînă. Moşu ne dete trii trochiță și io sînt mai 
mare, dedii trochiţa mea la fata mijlocie, da io mă pitulai colo în balcon în 
colț; pusăi înaintea mea niște părțale rupte și păzii pe moș. Moşu veni aproape 
de poliţă, acolo văzu o măciucă ca de tobă, pusă mîna pe măciucă și porni 

să vorbească așa: « măciucă, măciucă de fag, iote mie ce mi-e drag: dă-mi o 
mămăligă caldă și o cinie de pește » Cum furși moşu vorba, auzii odată tup, 
zdupăie, cînd văd pe masă săracul de moș veni la masă, să-nchină șezu pe 
un scaun, 1acă veniră și ale două fete di la apă. Ieu ieșii din colţul balconului 
și loai trochiţa mea di la fata mijlocie, tunai în soba moșului, dedirăm trochi- 
țăle la moș și noi venirăm iară la tine mamă să spunem ce văzurăm » 

Baba cînd auzi așa vorbe, mult să gindi ce să facă bătrina, ia rău nu 
să-ncrede să o fure. Baba porni să povestească la copiii iei ce are moșu, copiii 
nu le voia să o fure. Da într-o zi baba șezu în marginea drumului să spună 
care vro trece pe drum și să nimeri să treacă bogătașul care-i cumpărasă toru 
de măgar. Porni baba să spună cum ie rîndu la moș, pecum ce are moșu. Ciuda 
bogătașulu ! Zisă iel: «treaba mea?» Tună bogătașul în gînduri, bogătașul 
să reși să fure măciuca ca pe măgar; să dusă să păzască pe moș pînă pleacă 
după lemne or să duce uneva. Și moșşu plecă cu o cîrjie în mină, închisă ușa, 
băgă cheia sub niște părțale în balcon. Bogătașul văzu cheia cășii, o lo, deșchisă 
ușa, tună în sobă, să dusă la poliţă, văzu o frumoasă de măciucă. Pusă mîna 
pe măciucă să o ia, ama nu putu să o ridice de pe poliţă. Năcăji, să opinii, 
nici nu o mișcă din loc neam! Ce să facă bietul de bogăiaș el o să ceară de 
la măciucă ceva? Să gîndi cum i-a spus baba să zică și iel așa: «măciucă, 
măciucă de fag, dă-mi și mie ce-mi ie drag. Dă-mi un săcui de galbini! » Cum 
furși vorba sare măciuca de pe poliţă dete odată tare în cap la bogătaș și iar 
șezu măciuca pe poliţă ! Bogătașul nici nu văzu cînd mi-l lovi măciuca. Aci 
bogătașul să spăimiîntă și ieşi din sobă, închisă ușa, pusă cheia la locul iei. 

lacă moșu să întoarsă de unde plecase, da nu pricepu nimic de casă, 
nici de măciucă, da la bogătașu i să făcu un cucui, în cap, mare că nu răbda 
nici căciula în cap s-o ţie. Și trecu multă vreme, moșu petrecea cu măciuca. 
Da veni într-o zi birovu di la opştină să ceară di la moș bani pentru niscai 
fîntîni să să facă-n sat. Moşu spusă: «n-am bani, că ieu sînt bătrin, nu pot 
să lucru pe bani la bogătași, da nici n-am ce să vînd de bani!» Așa că birovu 
să dusă și spusă la chinezu că n-are moșu bani. 

Piste vro trii zile, chinezu făcu un rînd, mină trii păzitori să păzască 
pe moș ce face iel în sobă. Păzitorii veniră și bine să pitulară, trii înși în 
trii părți, în măidanu moșului. 

Într-o zi, îi trebuia la moș o ţiră bani. Moșu ce făcu? Să dusă aproape 
de măciucă, pusă mîna pe ia și zisă: « măciucă, măciucă de fag, iote mie ce-mi 
i-e drag: vro zece galbini !» Cum furși vorba auzi moșu tup, svrr! Cînd să 
uită văzu moșu zece galbini, bani pe masă. Da păzitorii care-l păzeau pe moș, 
unul din ei văzusă tot, ce făcu moșu în sobă să dusă și spusă la chinezu. 
Mult să miră chinezu și să ciudi, de unde al sărac de moş să aibă așa mă- 
ciucă, să-i dea moșului toate ielea, ce cere moșu! Lo chinezu pătrăungii cu 
iel și plecă la moș acasă și porni să-l ispitească pe moș de unde are măciuca 
pe poliţă, or oi fi fost toboșeri la tinereață? Moşu spusă: « toboșeri, n-am fost 
da măciuca am găsit-o cînd am fost după lemne». «Păi nu o pui pe foc că 
ie uscată? » 

Moşu spusă că iel a visat să nu o puie pe foc, da s-o ție pe poliţă. 
Chinezu zice moșului: «moșule, ţie nu-ți trebuie astă noduroasă noi o s-o 
lom !». «De ce vi să lasă vouă la sărăcia mia? ». « Taci, moșule, să nu fi 
judecat ! » 

Chinezu s-apropie de poliţă pusă mîna pe măciucă să o ia, ama nu 
putu s-o ridice de pe poliţă, să năcăți, să opinti, nici n-o mișcă din loc. 

Atuncea omu care păza pe moș și văzusă tot cum Îi cerusă moșu bani să 
dete și iel cît putu aproape de poliţă unde eria măciuca. Pusă mina s-o ia; 
iel să năcățeşte s-o ridice, da nu putu nici iel. Dacă văzu că eria mult grea 
porni să vorbiască, să ceară de la măciucă, aşa cum a cerut moșu: « măciucă, 
măciucă de fag, dă-mi și mie ce mi-e drag, dă-mi un săcui cu bani!» Atuncia 
deodată sări măciuca mi-l lovi pe om în cap odată tare și iară să pusă pe 
poliţă. Nici n-a văzut nima așa lovitură de tare, toți care acolo a fost să spăimin- 
tară și plecară, rămasă moșu fără nici o frică că i-o ia cineva măciuca. 

Așa trăia moșu mult bine cît a avut iel zile de la Dumnezeu. 

De-aci încolo moșu-i judeca «nu după graiul lor, ci după faptele lor», 
că «păsărica vicleană dă singură-n lat! ». 


GHIUNEA GHIUZEL SAU GHINA CEA FRUMOASĂ 


A fost un băiat argat și era și el la un turc argat. A cerut și el simbria 
şi turcu n-a vrut și l-a aruncat într-o cameră; l-a închis acolo. Odaia era goală 
cu artii şi vechituri pe jos. El, după ce a stat din plins, a găsit un portofel 
vechi și rupt. Cînd colo în portofel un ban de aur, pe urmă alt ban, îl ia 
și pe ăla, să uită și vede alt ban. Cu cît să zăuita în portofel și lua bani, tot 
mai rămiînea cîte un ban de aur. Tot umblind pe acolo, găsăște o ţuvarcă 
și suflă în ţuvarcă, cînd colo iese din ţuvarcă un arap și-l întreabă. 

— Ce vrei, stăpine? 

— Nimic și să sperie. 

Și mai cată pe acolo și găsăște un fes şi-l pune în cap. Fără să știe că 
dacă-l pune în cap se face nevăzut. Pe urmă iar suflă în țuvarcă, iar iese arapu 
și-l întreabă. 

— Ce vrei, stăpine? 

— Să mă scoţi de aici că sînt închis! 

Și el a fugit cu portofelul, ţuvarca și fesul. S-a dus într-un oraș, s-a 
îmbrăcat bine. Da a auzit și el că cine vrea să-i vadă numai deștiu trebuie 
să-i dea cîte o pungă de aur. El a făcut o pungă și a pus deștiu. Pe urmă 
două-trei pungi și a văzut mîna toată. Pe urmă mai multe pungi ca s-o vadă 
toată. Și cînd colo s-a luat de mirare. 

— Mă, de unde are ăsta atiția bani și l-a luat cu « șușu-mușu» și l-a 
înșelat. Și el a spus tot și a spus că are portofelul. L-a cerut să-l vadă și 
n-a mai vrut să i-l dea. Noaptea se culca cu ea și țuvarca o băga sub căpătii 
și a văzut și i-a luat-o. Cînd se scoală nu e ţuvarca! Da ea suflă în țuvarcă. 
Se iveşte arapu și zice: 

— Ce vrei, stăpină > 

— Să-l dai pe ăsta afară. 

Ce să facă el acuma fără portofel, fără țuvarcă, a pus fesu-n cap și 
a stat la ușă nevăzut. A pîndit o zi, două pînă a intrat la ea, i-a luat de subt 
Căpătii ţuvarca, a suflat în ea și a ieșit arapu! 

— Ce vrei, stăpine? | 

— S-o faci pe asta măgăriță și pe slugile ei tot măgăriţe. Și a ieșit 
cu ele în oraș, căra la lume piatră, apă şi altele. Da pe Ghina Giuzela punea 

mai mult și mai greu pînă a slăbit de tot. Și atunci iar a suflat din ţuvarcă 
ŞI a zis: 
— Să le faci muiere la loc. 
Și atunci ea s-a rugat de el s-o ierte, de-acușa era slabă de tot. Atunci 
el a luat-o în căsătorie și n-a mai chinuit-o. 


DOCTOR BUN 


Odată un om făcea o plimbare pe marginca unui oraș. Merge lao 
fintînă să bea apă. Tocmai atunci vine să bea apă și un taure mare negru, 
broșcăindu-se şi mugind de fioros ce era. Taurul vrea să suie un deal. Și 
omul nostru vrea să urce dealul, dar nu putea. Se apucă de coada taurului. 
Taurele se înfurie și fuge, fuge pînă ce dă de o peșteră. Intră cu omul în peş- 
teră printr-o gaură și ajunge la lumea-cealaltă. 

Acolo, o negură groaznică, așa cum este în mormint. Omul nu se lasă 
și se duce înainte. Iese la un luminiș, cu pomi înfloriți şi iarbă verde ca 
mătasa de moale. 'Taurele ajunge și el și paşte la iarbă verde nebăgat în 
seamă. Dar nu se aude suflet de om, nici o bătaie de vînt, ori o mișcare de 
frunză. Parcă toate sînt moarte și dorm. În cale, un copac și mulți meri 
cu mere roșii și mere galbine. Mîncă mere roșii și simți cum îi cresc coarnele-n 
cap. Capu-i atiîrna ca un bolovan. Pune mîna pe coarne, se chinuie să le 
fringă, dar în zadar. Ce să facă? Începe să plîngă și să ofteze. Cum o să 
poată purta el pe umeri un cap greu ca plumbul. 

$ veni foame, mîncă mere galbene și-i căzură coarnele. 

Acum își dădu el seama că mîncînd mere roșii cresc coarnele, iar mîn- 
cînd mere galbene, cad coarnele. Își făcu planul, umplu sînul cu mere roşii 
și galbene și își căută o potecă de ieșit la lume. Ajunse la o pădure mare. 
Acolo, de frica fiarelor sălbatice se sui într-un copac. Cînd aci un cuib de 
vultur cu puii golași și un șarpe gata să-i înghită. Trage cu arcul și omoară 
șarpele ! Apoi coboară și-l taie-n bucăți. Un pui de vultur îi zice: 

— Vino, voinicule, să te ascund, că tata cînd o veni și te-o vedea te 
mănîncă de viu ! Se aud crengile cum cad și se așează vulturul pe ramuri. Jos 
vede o grămadă de carne de șarpe. 

— Cine a omorit balaurul, întrebă vulturul? 

— Nu ştim, răspunseră pitiţi puișorii. 

Vulturul se slobozi prin tufe şi găsi voinicul. 

— De doisprezece ani puiez în acest ciongar bătrîn și în fiecare an 
balaurul mi-a mîncat copiii mei. De data asta tu mi-ai scăpat puii de la 
moarte şi eu vreau să te răsplătesc. 

— Atunci scoate-mă la lume de aici. 

— Asta este cu neputinţă. Ar trebui să-mi dai să mănînc nouă cuptoare 
de pîine, nouă bivoli grași, nouă butoaie cu vin vechi și abia atunci te-aș 
putea scoate la lume. 

Plecă el de aci supărat, se așeză pe o piatră și se gîndeşte cum s-o 
scoată la capăt ! Trece un moșneag cu părul alb ca zăpada, cu barba măturînd 
pămîntul și-l întreabă: 

— Ce stai, omule, singur și te gindești? 

— Mă gîndesc moșule la vultur că e fămind și nu mă poate scoate 
din lumea asta la lumea mea cea albă. lmi cere nouă cuptoare de piine, 
nouă bivoli grași și nouă butii cu vin vechj. 

— Voinice, mîine ai să le ai pe toate pe locul ăsta să vii cu vulturul. Așa 
şi făcu. Își luă inima-n dinţi și se duse cu vulturul să se ospăteze așa cum 
îi îimbunase moșneagul. Și chiar așa a și fost. S-a săturat vulturul, și a luat 
cîțiva bivoli grași în gheare, vin și piine, și a zburat cu voinicul spre lumea 
albă. Drumul e greu, dar și lung. Mai aveau puţin pînă să treacă de buza 
gropii și-i veni foame vulturuiui. În acest timp vulturul isprăvise de mîncat 
și de băut. Îi ceru de mîncare dar voinicul nu mai avea. Atunci el îi tăie o 
bucată din pulpa piciorului și vulturul o mîncă. Cînd puseră piciorul pe pămînt, 
vulturul l-a întrebat: 

— Ce carne dulce mi-a: dat să mănînc ! 

— Era carne de om, din pulpa mea! Vulturul auzindu-l fu cît pe-aci 
să-l mănince de tot, să se sature. Dar scăpă ca prin minune, căci ajunseră 
la o ușă pe care ieșiră din lumea întunecată, în lumea albă și aci vulturul nu 
mai avu puterea să-l mănince. 

De aci încolo se duse pină ce ajunse lingă palatul poleit cu aur al împăra- 
tului. Se face că trece pe lîngă poartă și strigă: 

— Mere dulci, mere frumoase ! Cumpăraţi mere dulci! 

Se îngrămădiră mărimile de la curte să cumpere mere. Mai la urmă 
cumpără împăratul și fiica împăratului. Cum mîncară merele le crescură niște 
coarne mari răsucite ca de ţap. 

Căzu mare pacoste pe capul bieţilor oameni. Ce să se facă ei cu coarne? 
Hai să zicem boierii și împăratul, mai ieșcau cumva la căpătii, dar fiica împă- 
ratului, cea frumoasă și cu părul de aur, se tăvălea zadarnic pe podele, plingea 
şi se văicărea, însă coarnele tot mai mult să întăreau și se îngroșau. Se dete 
veste în patru părți de țară, că este gata să-și mărite fata după acel om care 
le va scoate coarnele din cap. 

Flăcăul cum aude, se îmbracă în niște haine rupte şi ponosite, ia merele 
galbene în sîn și tocmai la poarta împăratului strigă: 

— Doctor bun, doctor bun ! pășind țantoş pe lingă străjile împăratului. 

— Ce doctor mă? îl întrebă chiar împăratul, de la un ochi de geam de 
la nu știu al cîtelea cat. 

— Doctor bun! 

— Cine e doctor bun? 

— Eu sînt doctor bun. 

— Dacă ești doctor bun scoate-i fiicei mele coarnele din cap, că e gata 
leșinată și o să-şi dea sufletul săraca ! Dar dacă vei fi vreun vintură lume cum 
te arată făptura, îţi tai capul. Cum intră în palat, scoase o custură ruginită și 
începu să taie nodurile din coarne. Dădu fiicei împăratului și celorlalți cîte un 
măr galben și cum îl mîncară le căzură la toți coarnele. Fiica împăratului plinse 
de bucurie şi-l sărută pe doctorul bun. Împăratul ca să nu se facă de ris, 
trebuia să se ţie de vorbă. Îl îmbracă pe doctor bun în haine împărăteşti 
și făcu o nuntă măritîndu-și după el fata, de se duse pomina. 

A ţinut nunta o lună și o săptămînă și-au mincat și beut, și-ai săraci 
și-ai avuţi laolaltă. Și de atunci tot bat tobele și cîntă lăutarii, ca să se mărite 
fetele și să nu se mai isprăvească jocurile, chiotele și cheful. La nunta asta 
am jucat și eu și mi-am rupt o pereche de papuci, de iapă moartă, cine nu 
crede, să aibă aceeași soartă. 

CEI TREI FRAȚI ÎMPĂRAȚI 


A fost o pereche de oameni săraci nevoie mare. Aveau trei băieți și o 
căsuță mică răzimată-n propte. Se arăneau și ei cum puteau, cu poame, cu 
ciuperci și bureți. 

Bărbatul se ducea la pădure să care lemne și surcele acasă cu croșna, ca 
să nu îngheţe în iarnă de ger cu copiii pe vatră. 

Într-o zi, cotrobăind după surcele prin pădure, a văzut o pasăre speriată 
zburind dintr-o scorbură. S-a suit în copac, a băgat mîna în scorbură și a 
găsit un ou. A luat oul și a plecat cu el acasă. Acolo l-a arătat muierii bucuros 
de ispravă. Baba-i zise că e ou ce costă o avere, să-l viîndă miine la piață! 
Pleacă moșul la piață să vindă oul și să cumpere pe el sare. 

_.— Cit cei pe oul ăsta? îl întrebă omul ţanțoș. 

— O pungă de galbeni! răspunse el în glumă. 

Omul a scos punga și i-a dat-o. Omul a luat bucuros punga și a plecat 
nevăzut de nim:ni. Pe drum, l-a apucat o frică. Să nu-l prindă străjile împă- 
răției că a păcălit omul, luînd o pungă de aur pe un ou de pasăre. S-a dus 
la o dugheană, a cumpărat un sac nou, piine albă, orez, peşte și alte bună- 
tăți. Acasă, nevasta îl vede cu sacul plin și-l zise: 

— Cine mii te-a mai însăxănat așa cu sacul ăla? Al cui este? 

— Al nostru ! răspunse el zimbind. | 

— Măi omule, nu se poate! Tu ai făcut vreo hoție de ne bagi de vii 
la ocnă ! El îi povestește din fir în păr întîimplarea și descarcă sacul. Ea, înge- 
nunche și se roagă pe la icoane. Cind se scoală-i zice: 

— Bărbate, miine te duci la pasărea aia și mai de noapte, 

— Mă duc, muiere, mă duc, dacă tu zici! Și se duse. 

Cînd la pomul cu pricina, pasărea iar zboară şi el din nou mai găsește 
un ou și pleacă la tîrg cu el să-l vîndă. Așează oul în palmă și așteaptă cumpă- 
rătorii. Vine unul și-l întreabă: 

— Cît ceri pe oul ăsta? 

— Două pungi cu galbeni! E ou de mare preț, zise el. Omul îi numără 
două pungi cu galbeni și luă oul. A treia oară merse și mai luă un ou. Îl vîndu 
şi ps acela cu trei pungi de galbeni. Muierea lui vrea și mai mult aur și 
într-o zi îi zise: 

— Omule, dacă poți, prinde păsărica. 

El o pîndi și o prinse. Era o pasăre neagră, frumoasă. Îi făcu o colivie 
și în fiecare zi pasărea îi făcea cîte un ou. El le vindea și se îmbogăţea. Își 
făcu cass mari, palate sclipitoare ca soarele și mai la urmă porni negustoria cu 
cămilele, de unde bat cele patru vînturi. Nimeni însă nu visa că sub aripă, 
păsărica are ceva scris ! Cei trei copii ai negustorului, tocmai mergeau la școală. 
A vățătorul, om Cu învățătură a simțit că e ceva cu pasărea asta. Nici una, 
nici alta, s-apucă să se ţie cu muierea negustorului. Ştia el ce face! Într-o 
zi îi cere muierii negustorului, dacă-l iubeşte, să taie păsărica. Ea, ca să-i 
dovedească cît îl iubește, taie pasărea. Atunci dascălul, priveşte sub aripă și 
vede ce este scris: cine va mînca căpățina, va fi împărat. Cine va mînca 
pipota va şti tot ce este pe lume și în soare. Iar cine va mînca inima, acela 
va fi isteţ. Dascălul cum citi pe furiș, dete pasărea s-o fiarbă și tăcu cum tace 
mormîntul. 

— Bagă de seamă, îi zise el, să ai grijă că nu măniînce copiii nimic din 
pasăre. Puseră pasărea în oală la foc, iar el plecă împreună cu copiii la biserică 
să se roage. Cînd acolo, copiii nestatornici ! N-au răbdare şi se furișează prin 
lume pînă acasă. De fiăminzi ce erau, cer cîte o bucăţică din pasăre. 

—Nu se poate, că ne omoară dascălul! Ei tot miriie pe lingă mamă, 
și ea slabă de îngeri, n-are ce face și le dă bucăți mărunte să nu se vadă că 
este începută pasărea. Celui mare îi dă căpăţina. La al mijlociu îi dă pipota, 
şi celui mic îi dă inima. I-a împăcat pe copii şi au plecat la joacă. Vine dascălul 
ca o vijelie că nu l-au ascultat copiii. 

— Unde sînt copiii? o întrebă el. 

— Se joacă! 

— Ai fiert păsărica ? 

— Da, am fiert-o. 

— Unde e capul? 

— L-a mincat al mare! 

— Dar pipota > 

— A mincat-o al mijlocaș ! 

— Şi inima? 

— A mincat-o al mic! 

— Să ştii că m-ai mîncat și pe mine fript ! Nu m-ai ascultat, păcătoaso ! 
Acum să luăm copiii și să-i închidem în hambar. Cind o veni soţul tău să-i 
spui că i-ai pedepsit fiindcă au dat drumul la păsărică. lar noi doi mîncăm 
ce a mai rămas. Au închis copiii cu lacăt, au mîncat și au băut bine, iar copiii 
au rămas plîngînd în hambar. El le-a pus gînd rău să-i omoare noaptea. Cel 
mijlocaș care mincase pipota, de acum știa tot. Cînd veni noaptea le zise 
celorlalți: 

— Măi fraţilor, să ştiţi că ne omoară la noapte învățătorul ! 

— Și ce să facem? îl întrebă al mic. 

— Scoatem o scîndură și fugim în lume! 

Scoaseră o scîndură și se făcură nevăzuţi. Toată noaptea au fugit prin 
pădure cu sufletul la gură. Dimineaţa ajunseră la o poiană mare, frumoasă 
cu flori mirositoare. Acolo lume multă adunată, cîtă-i frunza și iarba. 

Se furişează și ei prin mulțime și privesc. Acolo, mulțimea se adunase 
să aleagă un nou împărat. Cum alegeau? Se împodobea un porumbel cu flori- 
cele, apoi i se da drumul. Pe al cu: cap se punea acela era ales împărat. 

Se cîntară cîntece, se făcură mătănii, împodobiră golumbul şi-l sloboziră 
în lume. Golumbelul zbură peste mulțime, făcu cîteva rotocoale și se așeză 
taman pe capul celui mare, care mincase căpățina păsăricii. 

Mărimile adunate se mirară și nu vreau în ruptul capului să fie acel 
copil ales împărat. Prind golumbelul și-i dau drumul a doua oară. Golumbul, 
zboară ce zboară şi se lasă tot pe capul copilului. Mulțimea nu vrea și cîrtește 
Cum o să fie împărat un copil. Se gindesc ce să facă şi ca să scape de copil îl 
bagă într-un sac și-l leagă fedeleș, poate așa o scăpa ce el. il legară bine și-l 
ascunseră-n mijlocul mulțimii. Porumbelul cum îl lăsă slobod, zbură cît zbură 
buimăcit că nu vedea copilul și pînă la urmă se lăsă pe sac. Mulțimea n-are 
ce face și-l alege pe copilul cel mare împărat. Copilul cel mare şi cei doi frați 
rămîn cu gurile căscate. Ce-o fi cu atita noroc? Se mirară ei. Împăratul asa 
mic cum era, nu știa nimic. Ce! mijlocaș îl învăţa cum să-și apere împărăția 
de oamenii ticăloși dinăuntru împărăției şi de dușmanii din afară. Cel mai 
mic, mai năstrușnic deci ceilalți n-are de lucru și pleacă în lume. Găseşte în 

cale un portofel, din care oriciți bani ai lua, el tot se umplea, dar niciodată 
nu se golea. Ce să facă acum, cind era putred de bogat? Trece într-un ostrov 
la o zînă frumoasă ca s-o iubească. Zina cum îl vede cit este de prostuţ, se 
joacă cu el, îl înșeală, îi ia portofelul fermecat și-i dă cu piciorul. El se pierde 
prin ostrov flămînd și rămîne acolo plingînd. Fratele cel mijlocaș, care ştia 
tot, se gîndi şi zise către împărat: 

— Măi frăţioare, cu frățiorul cel mic nu e bine! L-a înșelat zina șii-a 
luat portofelul. O să-l mănînce jigăniile sălbatice ! Hai cu oastea după el să-l 
scăpăm cît mai avem timp. A trecut oastea pe luntri şi l-au adus pe fratele 
lor la palat din ghearele zinei răutăcioase. Abia atunci, tatăl lor se întoarse 
acasă din negustorie. Cînd aci, nu e păsărica, nu sînt copiii?! Ce s-o fi întîm- 
plat își zicea el în gînd! Muierea îl minţea și nu-i spunea adevărul. Lui 
toate-i picau cu bănuială, dar nu avea nici o dovadă. Trecu gogea vreme și 
află, cum se află toate tainele de pe lume, că dascălul și muierea sînt vinovaţi. 
El nu se lasă și hai cu ei la judecată la împărat. Cînd la palat, fiu-su îl cunoaște, 
dar tace. Tac și ceilalţi doi. Și zice atunci împăratul cum se judecă la ei. Ca 
să se vadă dacă omul este vinovat sau este nevinovat, trebuie să arunce un 
pietroi mare drept în sus și dacă va cade pe capul împricinatului, acela vinovat 
este, iar de nu curat este ca lacrima și scăpat de pedeapsă. Îi așeză împăratul 
pe toţi trei la rînd, pe ta-su, mamă-sa și pe învățător. La un semn aruncară 
pietrele în sus. Pe capul lui mumă-sa și al dascălului căzură pietrele și-i omoriră. 
Pe capul lui tată-su nu căzu nimic. 

Atunci cei trei fraţi se repeziră la tată-su sărutîndu-i mina de bucurie 
că a scăpat teafăr. Îi povestiră toată întîmplarea și rămaseră la curtea împără- 
tească, trăind în pace și fericire. 

Numai pe cei lași și ticăloși așa-i pedepsi Dumnezeu ! 

Încălecai pe o surcea, 
Vă spusei povestea așa! 
Incălecai pe o roată, 
Şi vă spusei povestea toată! 


DOI FRAȚI 


A fost o păreche de oameni săraci, aveau trii băieți şi n-aveau decit o 
singură casă. Să arăneau cum puteau, să ducea bărbatul la pădure să adune 
lemne cu croșna, de făcea mîncare soţia. 

Într-o zi, el a văzut că a zburat o pasăre dintr-o gaură; s-a dus el, a băgat 
mina, a găsit un ou, a luat oul șia plecat acasă. I l-a arătat muierii. El credea 
că e ou de pasăre. Ea i-a zis: 

— Te duci mîne la oraș îl vinzi și ei sare. Ajunsă el la piață cu oul. 

— Cît ceri pe oul ăsta? 

— O pungă de galbeni, a zis el în glumă. A scos punga și i-a dat-o; negus- 
torul a luat oul și a plecat ! Da el de frică s-a ascuns prin lume să nu-l găsască 
poliția că a luat o pungă de aur. 

S-a dus de a cumpărat un sac nou, pîine albă, orez, peşte și altele și s-a 
dus acasă ! Nevasta-l vede cu sacul plin și zice: 

— Cine mă te-a mai însăxănat și al cui e sacul? 

— Al nostru. Păi de unde vii; a îngenuncheat ea și s-a rugat la icoană. 

— Bărbate, iar te duci mai de noapte la pasărea aia. 

— Mă duc, fă! 

Iar s-a dus și a luat sama că e ou de mare preț. 

A doua oară un alt negustor îi dă două pungi de galbini, da a treia zi, 
cere trei pungi de galbini. 

Pe urmă femeia-i zice: 

— Dacă poţi să prinzi pasărea e bine. 

Era singură și ela prins-o și a adus-o casă. I-a făcut colivie și ea oua cîte 
un ou. El îl vindea, făcu case, se făcu mare negustor și porni cu săniile piste 
Dunăre. Da păsărica subt arpie avea ceva scris ce nu știa nima. 


Cei trei copii învățau și la școală, da învățătorul era și dascăl la şcoală, 
aude asta di la alţi copii, trage cu urechea. 


— Ai mă, cum aveţi voi o păsărică? 

— Da, face ouă și tata ia aur pe ouă! 

Merge dascălu în vizită odată, de două ori, și se-mprietenește cu nevasta 
omului. Cînd omul ei era plecat, el cere dacă-l iubește să-i taie păsărica. Ea 
pentru a-i dovedi zice da. 

Da învățătorul a văzut ce e scris: cine va mînca capul va fi împărat, cine 
va mînca pipota va ști tot, iar cine va minca inima va fi isteț.. Dascălul a citit, 
a tăcut și i-a zis: 

— S-o tai și la nima să nu-i dai nimic și copiii să vie la biserică s să nu le 
dai să mănînce din păsărică. Copiii au stat cîta la biserică şi au plecat acasă. 
El nu i-a văzut. Cînd acasă al mare a cerut să măniînce. 


— Nu că, din păsărică nu se poate, ei cer şi ea îi dă la al mare: căpățina, 
la al mijlocaș îi dă pipota și la al mic neavînd ce să-i dea, el a furat inima și au 
plecat la Joacă. 

Vine învățătorul: 

— Ai tăiat păsărica >? 

— Da. 

— Unde e capul? 

— L-a mincat al mare. 

— Da pipota ? 

— A miîncat-o al mijlocaş. 

— Da inima? 

— A mincat-o al mic. 

— Unde sînt copiii? 

— Afară. 

— Sînt copii răi, să-i închidem în hambari și să-i ducem acuma să-i 
închidem. Cînd o veni omul tău, să-i spui că ei au dat drumul la păsărică și 
de frică au fugit la pădure ca să nu-i baţi. 

I-a luat pe copii și i-a închis în hambar. El a luat cheia la el cu gîndul 
ca noaptea să-i omoare ! 

Cel ce miîncase pipota știa tot și a zis: 

— Mă, la noapte ne omoară dascălul. 

— Ce să facem? al mic zise. 

— Scoatem o scîndură și fugim toată noaptea. 

La ziuă ajunseră departe într-o poiană, da acolo multă lume. Da să duc 
şi ei să privească, cînd acolo lumea avea să aleagă pe împărat și cum îl alegeau? 

Împodobeau un porumbel, golumb cu flori, şi-i dau drumul și pe-al cui cap se 
va pune ăla era ales împărat! 

Stind ei așa, se dă drumul la golumb și golumbul se pune pe capul ălui 
mare, care mincasă căpăţina. Lumea a zis: 

— Nu e adevărat ! Nu e adevărat! a făcut golumbul greșeală. Atunci au 
prins golumbul și i-au pus iar coroana de flori şi i-au dat drumul. 
| Golumbul iar face un ocol şi iar să pune pe capul ălui mare. Da lumea 
au vrea să-l puie pe el împărat şi alții mai şireți zic: 

— Să-l punem într-un sac și să-l ascundem pe copil să nu-l vadă golumbu. 

Deteră ei drumul a treia oară la golumb, el ocoli, ocoli pînă să pusă pe 
sac. Atuncea lumea a rămas cu gura căscată şi a zis: 

— Ăsta este ales de Dumnezeu ca împărat. 

Da el nu știa nimic şi-l învăţa al mijlocaș; făceau șușele, poduri, îmbrăcau 
armata, instruia armata, şi de aia li se zicea cei doi fraţi împărați ! Da împărăția 
mergea bine. 

Cel mai mic găsi un portofel din care or cîți bani lua nu se termina. A 
auzit el că este într-un ostrov pe Dunăre o zînă care-i poate goli portofelul. 
S-a dus la zînă şi 1-a zis: 

— Mă, de atita vreme, n-a venit nima la mine. A pus gheara pe el și i-a 
luat portofelul și i-a dat cu piciorul. El n-are bani nici să iese îndărăt din ostrov 

— Mă, ştii tu ce este cu fratile? L-a înșelat zina, mergem să-l luăm la 
palat. L-au adus la palat iar. 

Tatăl lor veni de pe unde era dus şi vede: 

— Nu e păsărica, nu sint copiii ! 

Ea a minţit cum a fost învățată, da s-au găsit vecini care au spus de dascăl 
că a trecut și el pe la el. Și iacă să-l dea în judecată. Da unde să-l dea în 
judecată > A crezut și el că ai doi împărați judecă dirept. Trecu timp de atunci 
și se duce el cu dascălul la judecată. Da el nu-i cunoaște pe copiii lui, da copiii 
îl recunosc și-l judecă așa: 

— Fiecare să ia o piatră mare și s-o arunce în sus și care e drept n-are să 
cadă piatra pe el. Toţi au aruncat piatra și-a căzut pe dascăl și pe mumă-sa, 
așa a rămas numai tata. 

Pe urmă ei au spus tot lui ta-su și ay rămas împreună la palat, iar cei 
vicieni au fost pedepsiți de cel de sus. 


DREPTATEA ȘI STRÎMBĂTATEA 


. -Departe spre soare-răsare, la coadele mărilor, unde se împreună cerul 
cu pămîntul, trăia un împărat bătrîn și gîrbovit de ani. Împăratul își învăţa 
copiii de mici să minuiască arcul și sulița, să călărească, să lovească cu praștia 
din zbor vulturii semeți și să se bată cu săbiile făcute din paltini. Copiii creșteau 
sub privirea grijulie a bătriînului împărat care-i învăţa să fie drepţi cu lumea și 
cinstiţi. Îi învăţă împăratul pe fiecare și cîte o meserie, fiindcă zicea bătrînul, 
soarta-l poate. tace pe om împărat, da-l poate face și cerşetor şi cine are o 
meserie, are o brățară de aur. 

Împăratul ajunse într-o vreme că-i luă Dumnezeu vederea. Mergea 
încovoiat în toiag și abia ţinîndu-se de fiul cel mic care fiindu-i milă nu-l lăsa 
să se chinuie ţinîndu-se de pereţi. 

Așa trecea vremea și împăratul iîmbătrinea și îmbătrinea mereu de-i 
crescuse o barbă albă pînă la genunchi, iar trupul i s-a făcut tot o rană de-i 
cădeau plotoaje de coptură pe jos și viermii mișunau pe carnea lui. Degeaba 
încercară toți vracii să-l zviduie că toți rămaseră neputincioşi în fața boalei 
care-i măcina zilele în chinuri. Și așa într-un miez de noapte neagră ca și inima 
lui de atitea chinuri Sfîntul Arhanghel scobori din cer pe o scară purtînd în 
mină o sabie de foc şi intră la împărat. Cînd vru să-i ridice viaţa cu sabia 
de foc, împăratul se-mbujoră la față și-i spuse: 

— Mai așteaptă o clipă, Sfinte Arhanghele, că n-aş vrea să trec în lumea 
celor drepți înainte de a da poveţe celor doi copii ai mei: 

— Grăbește-te, bătrine, spuse Arhanghelul, eu sînt în slujbă și n-am timp 
să aștept pe fiecare muritor. Pînă în zori trebuie să colind pămîntul în lung 
și în lat ca să rup firul vieţii la mii de moși ca tine, la mii de fete, băieți și copii. 

După ce Arhanghelul se așeză la capul împăratului, lăsînd jos sabia, 
împăratul își chemă fiii și stringiîndu-i la piept le spuse: 

— Copiii mei, și lacrimile îl podidiră curgîndu-i șiroaie pe cutele adinci 
ale obrajilor scorojiți de bătrineţe, eu plec din lumea asta. Mă duc departe sus 
în lumea celor drepţi lingă mama voastră care mă așteaptă. Voi rămineţi singuri. 
Aveţi grijă de împărăție, s-o apăraţi de dușmani și să vă înțelegeţi ca fraţii. 
Să nu împărțiți împărăţia. S-o stăpîniţi cu schimbul, unul un an, celălalt un 
an, pînă vă vor moșteni copiii voştri. Iubiţi-vă neamul, fiți drepți față de cei 
săraci ca și faţă de cei bogaţi. Dreptatea să fie izvorul din care să vă adăpaţi 
voi şi supușii voştri. După asta, Sfintul Arhanghel ridică sabia de foc, trase 
și împăratul amuți pentru vecie. Copilul cel mic plinse amarnic moartea 
tatălui său, iar cel mare abia așteaptă să-l îngroape pe ta-su că luă în mîinile 
sale friînele împărăției, alegindu-și ca sfetnici dintre oamenii mincinoși. şi 
nedrepți, hoţi și trădători. Fratele cel mare și nedrept zise îndată celui mic: 

— Aide de la mine, nu mai vreau să trăim împreună, îți dau toată averea 
ta, trei sute de ţechini şi un cal, asta e toată partea ta din tot ce am moștenit 
de la tata, alta nimic n-ai. 


— Fac voia ta, frate, răspunse fratele cel mic şi drept. El își luă cei trei 
sute de şechini, calul și plecă rostind: 

— Agrest, laudă lui Dumnezeu. Iată cît mi se cuvine din toată împărăţia. 

Fratele cel mic porni în lume fără nici un capăt. Merse pe unde-l ducea 
calul și gîndul. Dormea pe cîmp, se hrănea cu pur din pădure, cu alune și 
struguri de viță sălbatică. Mergind el așa în lung și-n curmeziș de împărăție 
se întilnește cu frati-su împăratul. Fratele cel mic ȘI drept strigă celui nedrept: 


— Să-ţi ajute Dumnezeu, frate | 

— Rău să-ţi dea Dumnezeu, frate, că-ntotdeauna pomenești pe Dumnezeu, 
cînd e știut că e mai bună nedreptatea decît dreptatea, zise cu minie fratele, 
ajuns prin sită împărat. 

— Ai să ne rămășim că e mai bună dreptatea decit nedreptatea, adăugă 
cel mic. 

— Primesc rămășagul, răspunse cu îngimfare, fratele cel mars. Ei făcură 
rămășag, pe o sută de ţechini. Drept judecători, căzură la înţelegere să întrebe 
pe cel dintîi om ce le va ieși în cale și să hotărască ce este mai bună, dreptatea 
sau nedreptatea. A 

Acuma, mergind ei așa vreme îndelungată iată că într-o zi, în asfinţit 
de soare se întîlnesc cu un călugăr călare pe un cal alb și frumos ca un golumb. 
Fratele cel mic fiind sigur că e mai bună dreptatea și că toată lumea iubeşte 
și doreşte dreptatea, văzind călugărul și îmbujorîndu-se la față că a dat peste 
un om cinstit îl întrebă: 

— Sfinte părinte, drumeț ești ca și noi și sfint precum veșmintele te 
arată; spune, ce este mai bună, dreptatea ori strimbătatea ? 

Călugărul îi privi pe amindoi și rizind ca un diavol răspunse: 

— De cînd e lumea, lume și pămîntul, pămînt, sirimbătatea e mai bună ! 

Fratele cel mic rămase trist locului, cum poate un călugăr să spună că e 
mai bună nedreptatea decît dreptatea. Scoase cei o sută de țechini și-i dete 
iui frate-su zicîndu-i: 

— Na-i, și de aram să-ţi fie! 

Dar în momentul ăsta călugărul se-ntoarse pe calul său arăpesc și bufni 
intr-un ris cu hohot. Cind bagă bine de seamă fratele cel mic văzu că era dracul 
Atunci înțelese că sub haina de călugăr, s-ascunsese un diavol. Fraţii se des- 
părțură, și cel mic cutreieră lumea plin de mihnire că a fost înșelat. Toată averea 
lui mai era un cal şi două sute de ţechini ce-i mai rămăseseră după rămășag. 
Banu nu-i cheltuia, mînca ce găsea prin păduri și pe cimp, prinzind cînd și 
cînd cite o vietate sălbatică. La o răscruce de drumuri, lingă un izvor, fraţii 
se-ntilniră iară. Fratele cel mic îi dete bineţe celui mare, iar acesta-i răspunse: 

— Rău să-ți dea Dumnezeu, că nu vezi că strimbătatea pune stăpinire 
pe lume? 

— Aide să ne rămășim a doua oară, că tot dreptatea e mai bună. 

— Bine, vreau, adaugă cel mare, să ne judece iar primul om Care ne va 
intilni în cale. 

Fraţii după ce-și adăpară caii porniră pe un drum încovoiat și cu ripe la 
dreapta și la stinga. Fratele cel mic mergea cu teamă. Deodată, în faţa lor 
răsări ca din pămînt un arap buzat negru ca o căldare de mămăligă. 

Fratele ăl mare îl opri întrebindu-l: 

— Mă frate arape, ce mergi prin împărăția mea cu buzduganul de aur, 
fie că ești viță de-mpărat, fie că ești viță de sărac, spune-ne adevărul. Ce este 
mai bună, nedreptatea sau strimbătatea > ! 

— Nedreptatea, răspunse arapul, zbughind-o ca o nălucă pe calu! care 
scotea flăcări pe nări. După aia arapul își întoarse calul și i se văzu coada 
și coarnele de drac. Și de data asta fiul împăratuiui cel mic fusese păcălit. 

li dădu fratelui cel mare pe cei o sută de țechini și se despărțiră. Fratele 
cel mare plecă spre palatul său iar cel mic pribeag în lume la voia întimplării. 

După vreo lună fraţii se-ntilniră iar, și cel mare îl întrebă pe cel mic: 

— Frate dragă, așa că e mai bună nedreptatea? 

— Dreptatea e mai bună, măcar de aş ajunge rob şi cerșetor, adăugă 
cel mic. 

— Vrei să ne rămășim pe ultimii tăi o sută de țechini că e mai bună 
nedreptatea? 

— Vreau ! 

— Și să ne judece întîiul călător întilnit în cale? 

— Fie voia ta, frate! 

Fraţii merseră o zi, merseră două, și-n a treia zi se-ntilniră cu Dumnezeu 
în cale. Țoalele de pe el sciipeau şi-mprejurul capului avea un cerc strălu- 
citor ca soarele de pe cer. 

— Călătorule, cine ești tu, întrebă fratele cel mic. 

— Eu sînt stăpinul pămîntului, Dumnezeul cerului și al stelelor. 

— Dacă eşti tu cu adevărat Dumnezeu, fă-ne dreptate nouă, celor doi 
fraţi aflați în vrajbă şi spune-ne, ce este mai bună, dreptatea sau strimbătatea > 

— Strîmbătatea, fii mei, este mai bună, toată omenirea e nedreaptă! 

Fratele cel mare bufni într-un ris drăcesc, iar cel mic neașteptindu-se 
ca pînă și Dumnezeu să fie de partea nedreptăţii, oftă adînc și-i dădu ultima 
sută de țechini. 

— Aduc laudă lui Dumnezeu, că n-am nici o avere, sînt om sărac și cinstit 
și n-am decît un cal, pe care mă rămășesc din nou că dreptatea e mai tură. 

Fratele cel mare auzind că vrea să puie rămășag și pe cal îi spuse: 

— Aide să pornim şi cel dintii drumeţ întîlnit să hotărască dacă e mai 
bună dreptate sau nedreptatea ! 

Ei plecară în lungul şi curmezișul împărăției. În acest timp se întîlniră 
cu un moşneag orb care abia se mișca bodicăind cu ciumagul poteca pe care 
abia se mișca. 

Fratele cel mic îl privi cu neîncredere zicîndu-i: 

— Moșule cu barba pină-n genunchi, ai colindat lumea și ai văzut și 
bune și rele, acum cînd Dumnezeu ţi-a luat vederea te rugăm fii drept și ne 
spune: ce este mai bună oamenilor, dreptatea ori nedreptatea? 

— Nedreptatea, taică ! și moșul plecă încet pe drum. 

Fratele cel mic oftă din nou, îl podidiră lacrimile în ochi şi dete calul 
fratelui mare dar aruncîndu-și privirea către moșneag, văzu că acesta ia bastonul 
și aruncîndu-l « de-a bou » de trei ori, acesta se prefăcu într-un măgar. Moș- 
ncagul cînd se urcă pe măgar care şi începu să sară în sus de partea dinapoi, 
aruncîndu-l pe moșneag la pămînt care scoţind un geamăt lung și năbușit 
se prefăcu în diavol cu coarne, se urcă pe măgar și merse mai departe. Fratele 
cel mic, rămase năuc și nu-i venea să creadă ochilor că fusese iarăși păcălit. 
Oftă din nou și întorcîndu-se spre fratele său zise: 


— Aduc laudă lui Dumnezeu că am ajuns de tot sărac, dar tot cred în 
dreptate, n-am decit ochii și mă rămășesc pe ei că tot dreptatea este mai bună. 

— Nu-ţi pare rău dacă pentru dreptate rămii fără ochi, frate? 

— Nu! 

Atunci fratele cel mare nu avu răbdare să aștepte vreun alt judecător 
şi-şi face singur dreptate. Se apropie de fratele său cel mic cu un cuţit şi-i 
scoase ochii zicîndu-i cu mulțămire, să caute pe jos prin ţărînă, să-și găsească 
ochii și să-i pună la loc. 

— Acuma iată, să te ajute dreptatea, cînd ai ajuns sărac și fără vedere. 

— Frate dragă, cu am pierdut averea și ochii pentru dreptate, numai 
te rog acum să-mi dai apă într-un ciob să-mi ud gura și să-mi spăl rănile. 
Apoi du-mă lingă un izvor și lasă-mă acolo sub o plută să mor la adăpost de 
vînt sătul de apă și de dreptate. Împăratul frate îl duse sub o plută lingă un 
izvor ce se afla în apropiere și-n coaja unui fag îi aduse apă. Pluta era puţin 
mai în sus de izvor. Orbul se așeză la tulpina plutei; ofta mereu căci nu mai 
avea nici lacrimi și nici ochi să mai plingă. Rămase așa în negură aşteptind să 
fie sfîşiat de fiarele sălbatice sau să moară de foame. Stînd el aci își făcu un 
culcuș din iarbă la tulpina plutei și ca să nu moară de foame ajunse să pască 
iarbă ca vitele. Uneori se pierdea de izvor și plută şi le căuta zile întregi 
ascultind să audă susurul apei de la izvor. Aștepta moartea cu bucurie să-l 
scape de chinuri, dar ea îl ocolea. 

Într-un miez de noapte se trezi deodată la zgomotul unui foșnet de 
păsări. Auzi pe cineva scăldindu-se în izvorul de alături şi un glas omenesc 
spuse: 

— Ştiţi voi, ziînelor, că fata împăratului din miazănoapte este plină de 
răni și trage să moară? Împăratul a chemat toți vracii, toate babele și dofto- 
roaicele și doftorii şi nima n-o mai poate vindeca. Dacă băiatul ăsta care doarme 
alături ar ști să ia apă de unde noi ne-am scăldat și să i-o ducă s-o scalde cu 
ea, într-o zi şi o noapte ar uidi sănătoasă, pe cînd așa, dacă nu moare rămîne 
chioară, oarbă, oloagă și beteagă toată viaţa ei. 

Taman cînd zîna cea mai mică sfîrși vorba fără a se nădăi că băiatul o 
poate auzi, în depărtare, în adincuri de păduri nepătrunse de picior omenesc, 
cocoşul sălbatec scoase un puternic cucuriguuuu, cucuriguuuu. Zinele fuga 
se-mbrăcară în hainele lor de borangic albe și-și luară zborul spre casa zinelor 
departe ascunse după un nor în ceri. Săracul orb de lîngă plută cum auzi 
zborul zînelor, s-apropie de izvorul tămăduitor, își spălă cu băgare de seamă 
ochii și mare-i fu mirarea cînd văzu din nou apă, iarbă, copaci, păduri şi păsări. 
Numai la soare nu se îndura să privească. La asfintit văzu și soarele și luna 
cînd răsări pe ceri după ce se înnoptă. 

Mare mulțămire aduse el zinelor, pentru care făcu şi un cîntec minunat 
pe care-l cînta la poalele codrului în miez de noapte. 

Greutatea cea mare era acum, că nu avea în ce să ia apă ca s-o ducă la 
fata împăratului. În zadar încercă el să sape într-o piatră cu o băuţă tare loc 
pentru a pune apă care vindeca oamenii de orice boală. 

Miîhnit, bietul băiat trebui să iasă la lume să caute un vas neînceput. 
Aşa mergînd el ajunse la o grădină, văzu troci crescute pe un gard. Rupse cu 
băgare de seamă o troacă mai coaptă și un teglici mic, le scoase semințele și 
porni înapoi la izvorul cu apă tămăduitoare. Aci aşteptă el pînă ce luna se sui 
sus pe cer de rămase ca un caier de lină. Așezat din nou în culcușul său aștepta 
scăldatul zînelor și după ce cîntă cocoșul de-și luară zînele zborul spre stele, 
luă troaca şi țegliciul, le umplu cu apă tămăduitoare și porni către împărăția 
de miazănoapte. Lung era drumul pînă la acel împărat. 

În timpul ăsta fata împăratului trăgea să moară. Văruicile ei ca şi dănacii 
care veniseră din toată lumea cu fel de fel de leacuri să-i scape viaţa nu-i puteau 
ajuta la nimic. Acum nici un leac n-a putut s-o vindece, fata împăratului abia 
își trăgea sufletul. Împărăteasa îşi smulgea părul din cap de durere, umbla 
năucă prin palat şi nu-şi mai găsea loc de durere că-și pierde fata. Împăratul 
se gindea să-și pună capăt zilelor cu gida, dacă fiica lui va muri pentru că o 
avea numai pe ea. Acuma în timpul ăsta fratele cel sărac mergea iute spre 
scaunul împărăției. El alerga ziua și noaptea, drumul era lung și cal nu avea. 
Ar fi putut să fure vreun cal, însă se gindea că ta-su l-a-nvăţat, nici la cea 
mai mare nevoie să nu fure din lucrul altuia că mare pedeapsă l-ar putea aștepta. 

El mergea pe căi lungi și ocolite tot așa cum îl sfătuise ta-su că cine 
merge pe drum ocolit ajunge mai iute decît cel ce vrea să ajungă pe drum 
mai drept. Marea lui nenorocire a fost că necuratul l-a urmărit de pe urmă. 
Cînd s-a apropiat de zidurile marelui oraş care se zăreau în depărtare, diavolul 
îi ieşi înainte prefăcut în porcar și cînd trecu cu porcii pe lîngă el înadins dete 
cu o moacă și-i sparse troaca cu apă de la izvorul zînelor. 

— Ce-ţi pare rău, de o troacă măi, de mă priveşti aşa? 

— Nu-mi pare rău, omule, că știu că n-ai vrut, numai mă mir unde s-a 
pomenit porcar cu coadă?! 


169 


Diavolul atunci băgă de seamă că uitase să-și bage coada-n cioareci și 
plecă cu turma de porci, rușinat la Scaraosch: să ceară alte ţoale că a fost 
recunoscut. 'Tartorele se făcu foc de minie de-i păli de citeva ori peste spinare 
cu o furcă de fier de-i pirîiră oasele. Îi porunci să se prefacă în cerșetoare ca 
să-l poată căta dacă nu mai are şi alte vase cu apă de la izvorul zinelor. 

În timpul ăsta fratele cel mic schimbă poteca o luă să ocolească cetatea. 
Diavolul prefăcut în cerșşetoare se legă de un băiețandru care venea de undeva 
de la drum, şi crezînd că e fratele împăratului care ducea apa zinelor se pre- 
făcu că a fost batjocorită ca cerşetoare începu să-l lovească cu ciomăgelul tocmai 
pe unde zicea baba, căci ciomăgelul era putere fermecată. Cînd baba a gîndit 
c-a spart toate vasele drumeţuiu: ce le-ar fi avut şi-a văzut de drum lăsindu-l 
pe acesta leșinat. 

În acest timp fratele cel sărac al împăratului din împărăţia lui Soare 
Răsare, ascultînd de sfaturile tatăiui său, că dacă vrea să ajungă la ţintă e mai 
bine să folosească drumul ocolit, porni și merse pe marginea orașului și intră 
in cetate, tum-te.pe la celălalt capăt al orașului. Ajunse acolo taman înainte 
de cîntatul cocoșilor. 

În palat toată lumea plingea și se văicărea. Fata împăratului îşi trăgea 
cea de pe urmă suflare. Cei de lingă ea stăteau încremeniți și neputincioşi în 
faţa morţii, care venise și sta gata să-i ia sufletul tinerei și frumoasei fiice de 
împărat din împărăţia de miazănoapte. Și în deznădejdea asta cînd toţi o cre- 
deau pierdută și însăși moartea era sigură că înainte de cîntatul cocoșilor 
va zbura cu sufletul frumoasei fete spre cer, fratele cel mic și sărac intră ca 
furtună în palat nu ca un flăcău chipeș, tînăr și frumos, ci ca unul rupt, zdren- 
țăros cu fața bătută arsă de soare și vint, supt de foame și istovit de drumuri 
pe care mersese de trei luni de zile, zise cu îndrăzneala începătorului însă cu 
un glas aproape stins de drumuială: 

— Am venit cu apă tămăduitoare de la marginea lumii ca să dau viață 
fiicei voastre. Lăsaţi-mă o zi şi o noapte să o îngrijesc eu și s-o spăl cu apa 
de la izvorul zînelor. 

— Bine ai venit, fiule, fă ce știi să-mi poți scăpa fiica de la moarte și 
dacă vei putea, împărăția va fi a ta. 

— Fac tot ce pot și cred că e bine şi drept, așa cum m-a învăţat tată! 
meu. Fratele cel mic, puse într-o albie de lemn cîteva picături de apă din 
tegliciul pitulat sub brațul sting și îi făcu baie fiicei împăratului. Fata începu 
să se simtă mai bine, se înveseli și mulțămi necunoscutului care-i adusese 
leacul din apa neîncepută a zinelor. După o zi și jumătate ea fu vindecată și 
ieși pe porţile palatului de aur ca s-o vadă poporul din împărăție, care auzind 
de însănătoșirea ei se strinsese la porțile palatului să se bucure. 

După ce fata u:di curată și sănătoasă de răni, împăratul se bucură așa 
de mult că scoase pe toți robii din închisori și iertă de datorii pe toți oamenii 
săraci ai împărăției. El se jură că nu va mai face niciodată războaie și va cere 
la toți împărații să trăiască în prietenie și înțelegere! 

Se înveseleau soli de împărați veniți din toate părțile lumii, se învs- 
selea poporul de însănătoşirea fiicei impăratului. Împăratul de bucurie, îmbrăcă 
pe bietul drumer în toale de mătase strălucitoare de împărat cum i se cuvenea 
după dreptate, îl luă ca ginere și cheamă la nunta flicei sale pe toți împărați: 
din lume. 

La nuntă veni şi fratele său cel mare din împărăţia de la Soare Răsare. 
Lîngă scaunul împăratului sta acum încă un scaun de aur în care sta fratele 

cel mic şi sărac, cel cu direptatea. Fratele cel mare, împăratul țării de la Soare 
Răsare, văzînd pe fratele său cel mic lîngă împărat șezînd pe scaunul de aur, cu 
ochi în cap pe care el îi scosese, se înfricoșă, îngălbeni și rămase locului ca o 
stană de piatră. 

Drumeţul, înainte de a se însura cu fata împăratului vru să încerce pe 
împărat să vadă cît de drept este şi-l întrebă: 

— Înalte împărat, ce credeți că e mai bună, dreptatea sau nedreptatea? 

— Dreptatea e mai bună, taicule, că ea iese la lumină din întuneric 
ca şi soarele din noapte, ca și iarba și vietățile, primăvara din negura pămîntului. 

— Atunci vreau să vă fiu ginere. Eu pentru dreptate am pierdut împărăţia 
tatălui meu, am ajuns sărac și cerșetor și iată că pentru dreptate soarta m-a 
ajutat să înving nedreptatea. 

Împăratul auzind că el a fost și fiu de împărat și a pătimit pentru drep- 
tate și mai mult s-a bucurat și nunta a ţinut o lună și-o săptămină, de cînd 
se punea luna și uidea cît secera. 

La nunta lui el s-a purtat frumos cu fratele lui cel mare, spunîndu-i: 

— Frate dragă, ție să-ți dea soarta așa bine, aşa noroc, după bunătatea 
inimii tale ! 

După nuntă, frate-su împăratul plecă foarte mîhnit că împărăția sa s-ar 
putea clătina de acum înainte din pricina fratelui cel mic căruia îi scosese 
ochii și-i luase toată împărăţia. Se temea acum de puterea fratelui său care 
avea în mină dreptatea. La drept vorbind fratele cel mic ajuns împărat își 
vedea de treburile împărăției, de dreptate pentru popor și nici nu se gîndea 
să-i facă fratelui său vreun rău. Era mulțămit că putea să împartă dreptatea 
între oameni. Tînăra împărăteasă avu după un an de zile un făt frumos ca 
din povești. Urma din nou veselie și petreceri și peste tot dreptate și mulță- 
mire pentru popor. Fratele cel mare în schimb ajunsese foarte trist și nemul- 
tumit cu soarta sa. Începuse să se căiască de faptele sale însă totuși lăcomia 
nu-l părăsea. Aflase de izvorul zinelor și se gindea ce să facă ca să-l poată 
intrece pe fratele său. 

Tocmai atunci auzi că într-o împărăție din miazăzi ar fi pe patul de 
moarte fiica împăratului. Își puse în gînd că n-ar fi rău dacă şi el se duce 
ca fratele său să fure din apă şi apoi s-ar însura cu fiica împăratului. S-o 
vindece mai întîi, e tocmai ceea ce dorea ca să-l întreacă pe fratele și să-și 
mărească şi marginile împărăției. Zis și făcut! 

Nu stătu mult pe ginduri, luă un vas și porni la izvorul zînelor. Aci mai 
întîi îşi scoase ochii și se pregăti să aștepte miezul nopţii ca să ia și el apă 
din izvorul cel tainic. El care credea și acum că e mai bună nedreptatea s-ascunsă 
între niște răchită și aștepta cu luare aminte coboriîrea zinelor din cer la scăldat. 
Voia și el întîi să-și spele ochii ca să vadă, apoi să ia apă într-un ulcior şi să 
se ducă ia fata împăratului din miazăzi. După puţin timp s-auzi foșnetul zinelor 
care veneau voioase la scăldat. Cind ajunseră la izvor, cea mai mare spuse 
către celelalte: 


— Suratelor, fetelor, voi știți că s-a vindecat fata împăratului de miază- 
noapte cu apa din izvorul nostru? 


— Bag seama vreo față omenească o fi ascultat vorbele noastre și i-o fi 
dus din apa tămăduitoare, spuse cea mică. 


— S-ar putea și acum cineva să m-asculte. Ar fi bine să căutăm împreju- 
rimile înainte de a ne scălda. 

Zinele începură a căta. Nu cătară prea mult că deteră peste fratele cel 
mare pitulat în desișul răchitelor. 

— Ce cauţi aci, blest:matule, în împărăţia zînelor, nu știi că cine vine 
să ia apă pe furat din izvorul vieţii, plătește prin moarte? 

Fratele care iubea nedreptatea şi nu era mulțămit cu soarta ce o avea, 
fu apucat de zîne de miîini și de picioare care trăgînd fiecare de el în toate 
părțile, îl spintecară în bucăți și-l azvirliră lingă un ciongar bătrîn ca să-i 
măniînce carnea cea acră corbii și vulturii cerului. 

Fratele cel mare își făcu singur dreptate în cele din urmă, căci săpase 
groapa altuia şi căzu el într-însa. 


MUSTĂCIOSUL 


Au fost trei fete la adunat fîn pe livezi primăvara. Cum adunau ele fin 
de pe livezi, le-a văzut ursul din peșteră. S-a repezit la cea mai frumoasă, a 
luat-o în braţă și a fugit cu ea în peșteră. S-a culcat cu ea și-a luat-o de muiere ! 
Muierea a plecat greoaie și a făcut copilul. Ursul n-a lăsat-o nici să vadă 
soarele. 

I-a dat ea copilului ţiță și-i spune: 

— Pănă cînd mă ţii așa, ia piatra din ușa peșterii; am copii acușa, nu 
mai plec cu de la tine. Și iasă ea afară pe lume, mingăie copilul. Da într-o 
zi, cînd i-a venit ei a luat dunga și a fugit și s-a dus în lume, l-a lăsat pe 
urs. Dar copilul a rămas cu tată-su. Nu mai are ţiţă și-l întreabă ursul pe 
copil: 

— Ce-ai mîncat pînă acum? 

— Lapte ! 

— Bine, o să-ţi aduc lapte de vulpe, lupoaică, ursoaică, de ce-ţi place 
tie ! S-a-nvăţat copilul pe lapte amestecat de la joavine. Și aşa a crescut copi- 
lul 10—15 ani și se simte puternic. Și-a venit el în mintea lui și-i spune 
la urs: 

— Tată, ce stau eu cu tine? Eu sînt un om, mă duc la lume. Trebuie 
să mă-nsor să iau fămie! 

— Mă taică, copile, vrei să asculți de mine? Să nu ieși din peșteră, 
nu fi prost să ieși. Văd şi eu că trebuie să te duci în lume. Vino-ncoa 
cu mine. 

Și și-au ales un fag mai gros. 

— Dacă pleci de la mine, ia fagul ăsta, scoate-l și pune-l în pămînt, cu 
coroana, cu crengile-n jos. Hai trage afară pe fag. 

Trage, dar n-are putere să-l scoată! 

— Poţi să pleci numai rămii un om prost; dar dacă mai stai un an de 
zile ai să ajungi om mare, haiduc mare. S-a oprit copilul și a mai stat încă 
un an. Era mai puternic. Cînd a venit anul a zis: 

— Hei, tată, a trecut anul, mă duc. 

— Vino încoace, scoate fagul și pune-l cu vinele-n sus. 

Îl trage dar nu poate să-l întoarcă. 

— Mai trebuie să stai încă un an, dacă vrei să asculți de mine să ieș-i 
om mare. Äl de al treilea an l-a scos pe fag și l-a pus cu rădăcinile-nsus. 

— Hei, acuma poți să te duci. 

A plecat băiatul în lume. Se duce pe o cîmpie. Cînd se uită acolo 
pluguri multe, ară cu boii. Numără el vreo 400 pluguri, ară unul după altul. 
Le dă bun lucru și se duce la plugari. 

— Bun lucru, plugarilor, aveţi ceva demîncare? 

— Bre, încă n-a venit prinzul; vine acuși mincarea, de 400 de oamini 
și 400 de pluguri. 

— Mai odin şi eu aici pînă vine prinzul. 

— Lasă că prînzeşti cu noi! 

Pe la prînz, iată carăle vin pline cu fiertură, oale, cazane. Au oprit plu- 
garii boii, s-așează să mănînce. Zice băiatul: 

— Bre, eu n-am socoteală să mănînc cu voi, n-aveţi nici voi. Eu nu mă 
satur singur. 

— Fugi de-aci că nu poţi s-o măniînci singur pe toată. 

— Hai la rămaș, zice. Dacă n-oi mînca să mă omoriți aici, dar dacă 
oi mînca tot, să știți că vă iau cele 400 de pluguri. 

Plugarii au căscat ochii și l-au lăsat să mănînce. S-a pus pe mîncare și 
iprăveşte. 

— Păziţi bine, ori îmi luați capul, ori vă iau plugurile! El le mîncă 
mincarea toată. 

— Mai aveţi? 

— Nu mai avem. 

— Dejugaţi boii. Au dejugat boii şi au adunat plugurile. A lăsat tînjelile, 
jugurile și plugurile cu roțile cu totul le-a luat în spinare şi a plecat cu ele în 
oraş și a întrebat cine este acolo fierar și l-a îndreptat lumea într-acolo. 
Le-a dat jos. 

— Eşti maistor bun, știi să lucri? Poţi din plugurile astea toate să-mi 
faci un buzdugan? | 

— Pot. 

— O să-ţi plătesc bine. O să-ți ajungă fierul? 

— O să ajungă. 

Însă fierarul a făcut socoteala că ăsta este unul într-o ureche și o să-i 
facă un buzdugan mai mic şi o să scape. 

— În cutare vreme o să vin să-l iau îi zisă. 

S-a apucat fierarul a topit fierul şi a făcut un buzdugan; alelante plu- 
guri i-au rămas lui. 

În ziua vorbită vine băiatul să-și ia buzduganul și maistorul să-și 
ia banii. ` 

— L-ai furșit? 

— L-am furşit, 

— Adu-l încoa. 

Ia copilul buzduganul îl învîrteşte de două ori și dă cu el în sus; cînd cade 
jos se și frînge-n două. 

— Ziseși că-mi faci buzdugan? Scoate plugurile toate! 

Le-a scos și l-a tăiat pe maistor. 

Ia băiatul plugurile și buzduganul pe spinare, pleacă şi se auce la alt 
maistor. 

— Poți să-mi faci din plugurile astea un buzdugan ? 

— Pot. 

— Dacă poți, fă-l]; cit ceri atit îţi plătesc. 

Maistorul auzise ce se întimplase cu celălant. 

— Lasă-l că-ți fac buzdugan. El lăsă plugurile și maistorul a topit tot, 
ba a mai cumpărat 20 de pluguri și a băgat tot în buzdugan. 

Vine copilul să ia buzduganul. Dă cu el în sus și cînd cade nu se 
mai frîinge. I-a dat banii și a plecat. 

A ieşit pe o cimpie unde muncește lumea. Merge pe drum, da-n 
oaldă lingă drum, sapă un om cu fata lui. 

— Bun lucru! 

— Mulțămesc dumitale. 

— Aveţi o ţiră de mîncare că tare mi-e foame. 

— N-avem, da vine muierea cu prinzul, şezi că e vremea să vină. 

— Da ce-ţi este fata asta? 

— Asta este fata mea! 

Se vede și muwierea cu prinzul. Oala îmbăierată, mălaiul pe traistă. 
A pus jos masa, a pus făsuiul în strachină. El cum a pus mîna pe lingură a 
început să soarbă; da omul, gazda holbează ochii mari. 

— Stai o ţiră, măi băiete, nu te grăbi: că la noi așa este obiceiul să faci 
sfinta cruce şi să zici: « Doamne păzeşte-ne de rău », și pe urmă să măninci. 

Făcu băiatul cruce, iar luă lingura și începu să mănince. Miîncară toţi 
și toți se lăsară deodată. 

— Măi băiete, nu-ți fie rușine, ia de mănîncă. 

— Am mincat şi m-am săturat. 

Se gîndi el: dincolo mănînci cît 400 și nu te saturi, dar aici mă săturai. 
Ce-o mai fi și asta? 

După ce se săturară odiniră cita și o luară la taină. 

— Vreți voi să măritaţi fata asta după mine? 

— Vrem, ama se ţine de ea o hală. Vine la amiaz întotdeauna la ca. 

— Astăzi vine? 

— Vine. 

— Ce ală e aia? 

— Mustăciosul ! 

— Unde şede? 

— Care ştie? Mai stai cita să-l vezi. 

— Măi băiete dincotro vine el? 

— Vine de la scăpătat. 

— Și cum vine? 

— Vine cu o mustață pe pămînt de mătură drumurile şi ogașele, iar dea- 
lurile le doboară şi face cîmpii; iar cu alălaltă mustață şterge stelele pe cer, le 
tulbură, le mestecă, le rupe. Într-o parte de mustață are 365 de cuiburi de 
arăţi, prefăcători, bufnițe, berze, golumbi, toate moadele de păsări. Și cînd vine, 
vine ciripind, frînge pădurile, făcînd larmă mare, rupe ciocile, astupă ogașele, 
opreşte apele. 

Stă băiatul și să gîndeşte: aşa ceva n-a mai auzit. 

— Baş o să stau să-l văd la amiaz. 

— Să stai numai pitulat, colo-n tufă, acolo fă-ţi crovu şt stai pitit, că urlă 
ca un cutremur. Să pierde lumina de pe pămint. Cînd pornește din slăvile 
cerului e mare, dar cu cît s-apropie să face mic ca un voinic. Să dă jos, şede cu 
ea cît vrea și iar pleacă-n sus. 

— O să stau să văd! 

Aude la amiază vițăind cu cele 365 cuiburi prin mustăţile lui, urlă 
cimpul în mustățile lui, s-apleacă copacii, pînă să face mic și doboară la ea 
cit omul. Cind s-a doborit pune capul la fată-n poală că e ostănit. El, 
adurmit. Acum băiatul vede și pleacă la ei cu buzduganul în mînă să vadă ce 
face el cu ea. Vine pitiș şi-l găsește durmind. PET buzduganul şi 
dă-n capul lui și-l pomeneşte. 

— Ia fată sama, ce mă gidilă-n cap? Fata n-ar vrea să spună. Far închide 
oichii, iar fata-l cată puţin în cap, da nu-i spune de băiatul cu buzdu- 
ganul. Baiatul mai dă odată cu buzduganul și zice: 

— Ceva m-a ciupit în cap, ce, tu nu vezi? zice Mustăciosul. 

Băiatul își face planul să dea din toate puterile, să opintește odată, 
dă cît poate și să pune pe fugă. El sare supărat. 

— Care mă pișcă mă de nu mă lasă să mă odinesc? 

Fuge băiatul, da și Mustăciosul după el. Ajunge la o arie, unii vintură 
griu. Zice băiatul: 

— la-mă pe lopată și aruncă-mă peste apa asta. L-a pus şi l-a aruncat 
peste apă. Ajunge Mustăciosul și-l întreabă: 

— Unde e băiatul? 

— Uite-l dincolo de apă. 

Îl vede Mustăciosul peste o arătură, acolo un semănător cu traista de git, 
da Mustăciosul aproape. Ajunge la semănător și zice: 

— Lasă-mă-n traistă că vine Mustăciosul piste mine și mă omoară! 
L-a pitulat în griul din traistă. Omul semănind cu mina griîul i-a venit să 
lapede în gură cîteva boabe și l-a aruncat în gură pe băiat. Cînd să roadă 
boabele, băiatul s-a ascuns într-o măsa găunoasă. N-are ce-i face ! Omul 2 ros 
boabele și samănă griîul. Iacă ajunge și Mustăciosul. 

— Unde-i ăla care fuge pe-aici? 

— Nu știu, n-am văzut pe nima, cată-l! 

— S-a uitat da el nicăeri. Da băiatul încă mai stă pitulat în măsaua 
găunoasă. S-a întors Mustăciosul mirat. A și uitat de el! Omul a luat plugul 
și s-a dus acasă. A grăpat și a plecat la cină. Sara cînd a ajuns acasă a făcut 
muierea de cină, a șezut să cineze; dar tocmai cînd să ia lingura ca s-o 
bage-n gură, băiatu-i sare din gură. 

— Hoooo ! tu erai? zău că uitasăm de tine. 

— ezi la masă să cinăm. 

Se așeazară și începură să cineze. 

— De ce ai dumneata o măsea spartă-n gură, întrebă băiatul. 

— Păi cică pe cînd eram mai tinăr, cică m-a trimis tata cu 20 ca: să 
cumpăr sare și cu 40 saci goi la mare. Am umplut 40 saci, cîte doi pe un 
cal și am plecat cu sarea și cu caii. Mergînd pe cîmp, vine un nor şi sarea 
să topeşte. Eu cat încoa, încolo o colibă, iau sacii și-i bag în colibă. Acolo am 
stat la scuteală, iar caii afară legaţi. Cînd mă pomenesc la ziuă dormeam intr-o 
căpățină de cal. Vin pîndarii iau căpăţina de cal, o pun în praștie și dau cu 
ea peste cîmpie. Atunci eu am căzut cu măsaua într-un par de vie și s-a făcut 
găunoasă. 

S-au închinat și s-au săturat dintr-un blid cu mincare și poate trăiesc 
și azi fericiți, că lumea e mare și prostime multă. 

FATA DIN DAFIN 


A fost odată o fămeie văduvă, săracă și fămeia avea un copil din flori 
Într-o zi, el tot o întreba pe mumă-sa cine este tatăl lui? Da ea nu vrea să 
spună. Atunci el într-o zi s-a făcut bolnav și i-a spus lui mumă-sa: 

— Mumă, cu am visat că trebuie să-mi dai ţiță pe sub pragul ușii, 
că atunci mă fac bine. Ea a băgat ţița pe sub prag ca să sugă, da el eria băiat 
de peste 20 de ai. 

— Nu ridic pragul pînă nu-mi spui cine este tatăl meu? 

— Muică, em am fost slugă la împărat și tu ești copilul lui. Să te duci 
în gunoi unde arunci la vite băligaru și să caţi acolo că o să găsăști un friu 
de la calul lui tată-tu. 

Băiatul a ridicat pragu și mum-sa a plecat. S-a dus, a săpat în băligar 
și a găsit un căpăstru ruginit ca vai de el. A luat căpăstru, l-a scuturat și 
a sclipit ca aurul, rugina a căzut toată. Și vine calul lui ta-su bătrîn şi bubos 
prăpădit de tot. Calul vorbi: 

— Ce ai cu mine, stăpine? 

— N-am nimic! Eu te-am strigat. 

— Eu sînt calul lui tată-tu. 

Și el i-a dat brincă calului. 

— Nu-mi da brînci, da fierbe ovăs cu lapte și ai să vezi ce am să-ţi fac! 

El a făcut așa cum i-a cerut și 40 de zile i-a dat să măniînce și s-a făcut 
un cal frumos și i-a spus: | 

— Stăpine, eu știu că tu ai un gînd de plecare undeva, da să mă asculti 
pe mine. Da el avea gindul să plece să cate fata din dafin; îl rodea dorul s-o 
cate. Şi au plecat la fata din dafin, că avea calu ărpii, că eria năzdrăvan. 

— Vezi, acuma ajungem la o livadă cu flori frumoase ce n-ai mai 
văzut, tu să nu te atingi de ele, că dacă rupi o floare, toate florile să gră- 
mădesc pe tine, că florile sînt vii și atacă oamenii voinici și călare și-i omoară. 
Că mulţi voinici au plecat la fata din dafin și au murit. 

Au plecat și au ajuns la lunca de flori, catifelate și în mai multe 
culori, toate întoarse cu faţa spre voinic și cal şi el s-a oprit şi nu s-a dat jos și 
nici n-a rupt nici o floare. Pe urmă a trecut o prăpastie și a mers și a ajuns 
la o pădure. Aci calul i-a spus: 

— Priveşte piste pădure și vezi ce ne aşteaptă! 

Piste pădure doi balauri întoarseră capetele spre ei. Calul a spus: 

— Bagă mina în ureichea mea și găsești o gresie, dai cu ea piste pădure 
cît poţi. A luat gresia şi a aruncat-o piste pădure, iar șerpii au aplecat 
capetele și calul a zburat piste ei. Au ajuns ei la un zid, să duc pingă zid 
ca să găsască un loc de trecere. Zidul era înalt de la pămînt pînă la cer. 
Calul atunci iar i-a spus: 

— Bagă mina în urechea mea, scoate o greasă şi dă-i cît poţi în zid și 
s-a făcut în zid o gaură cît să treacă calul și au trecut și pe a treia prăpastie. 
Și-au plecat la fata din dafin. 

Cînd au ajuns aproape, calul a zis: 

— Nu mergem la fata din dafin, mergem la un moș să ne învețe el ce 
să facem? S-au dus la moșu şi moșu a întrebat: 

— Am venit să ne sfătuieşti ce să facem? 

— Bine că ați venit, că mulți voinici au mai venit şi toți s-a făcut 
piatră. Dar dacă vrei să izbutești să te-nvăţ să seceri griul meu tot, să-l legi şi 

să-l faci cîrstăți. S-a dus el la cal și i-a spus tot ce i-a spus moșul. Calul i-a 
spus să se ducă să secere. A secerat el singur 40 de zile, a legat şi a furşit. Pe 
urmă a venit iar la moșu și i-a spus: 

— Tu te duci acolo, da ea are putere că pină nu va răsări soarele te-m- 
petreşte. Da să faci în așa fel să te duci și să o duci cu vorba pînă va răsări 
soarele și după aia s-o iei în braţă și s-o stringi. Și așa a făcut băiatul. Fata 
ieşea noaptea pină-n ziuă din dafin, culegea flori și iar intra în dafin, da cînd 
să vărsau zorile, ea iar intra în dafin. Vitejii care veneau s-o sărute se prefăceau 
în piatră, se- mpietreau. Da băiatul s-a dus și ea ieși și culeasă flori. Ea îl privi 
și aşteptă s-o ia în brațe şi să- -l împietrească. Ea îi da flori da el nu se apropia 
și tot îi vorbea. După astă povestire se ivea soarele. Ea îi aducea flori, dar el 
îi spunea povești și o amina, pînă răsări bine soarele. Cind o văzu după răsă- 
ritul soarelui, o luă pe la spate în brațe, o strînse și-i dete drumul. Fata se 
dusă cu chita de flori la dafin și cînd ajunsă acolo, rosti cuvintele: 

— Deşchide-te, dafine, | 

Că vine a ta fată, 

De soare nevăzută, 

De vint nebătută, 

De voinic nesărutată. 
Dafinul se deschidea și ea cu braţul cu flori intra înăuntru. 
Da acuma să dusă cu braţul cu flori şi zise: 


— Deschide-te, dafin, 
Deschide-te, tată, 

Că vine a ta fată, 

Cu braţul cu flori. 

Aici să opri că nu mai putu spune mai departe: 

De vint nebătută, 

De soare nevăzută, 

De voinic nesărutată. 

Că o văzuse soarele, vintul o bătusă, voinicul o pupasă. Dafinul nu să 
deschisă de supărare. Atunci ea să-ntoarsă cu braţul cu flori și să 'dusă la 
voinic și-i zisă: 

— la-mă cu tine, că tata nu mă mai primește. Atunci voinicul a luat-o 
și-a plecat cu ca la moșul unde era calul; i-a mulțămit moșului, au încălecat 
aimîndoi și au plecat. Da zmeoaica a aflat și a venit în zbor, cu o falcă-n cer 
și cu alta în pămînt, a stropit vița, adică pe muma fetii și pe dafin, pe tatăl 
fetii și ei au înviat pe loc și au plecat împreună pe același loc pe unde veni- 
seră. Da de acum numai era nici zidul pină-n cer, nici pădurea cu balauri, și 
nici livada cu flori miîncătoare de oameni. Au mers la palatele împărătești 
unde au rămas să stăpinească şi să trăiască în pace și fericiți. 


OMUL CARE ȘTIE GRAIUL ANIMALELOR 


Un om cu o muiere să ducea la sapă într-o zi și în drum aimîndoi erau 
călări. El pe cal și ea pe iapă și în drumul lor un foc mare. Şi-n mijlocul 
focului un şerpe, care zbiera cît putea să-l scape omul. Omul a pus coada 
sapei și șarpele s-a urcat pe sapă, pe urmă i-a scuipat lui în gură. 

— De-acum, vei ști să asculți și înțălegi tot ce vorbesc animalele și să 
nu spui la nimeni, că mori dacă spui. Atunci plecă șerpele și plecară și ei să 
sape la bostane. Pe drum un cuc cînta. Da omul îl înjură pe cuc, că-l înțălesese. 
Cucul zicea: 

— "Toată lumea să moară, numai cucu să rămînă. 

Îl înjură şi plecă înainte; ajunsără la o cioară jigodită: 

— Ga, ga, ga! 

Da el zice: | 

— Aşa fă, minca-ți-aș limba, fiincă cioara zicea: 

— Dă-ne, Doamne berechet de porumb, să a:bă toată lumea și să am 
și eu! Da muierea zice: 

— Ce mă, cucul frumos îl înjurași, da pe cioara spurcată o lăudaşi. Da 
rinchează iapa, apoi întrebă iapa. 

— Ți-e greu cu stăpinul tău? 

— lmi e greu! 

— Da ţie ţi-e greu? 

— Mi-e greu că eu duc şi eu am minz în burtă și stăpinu are copilul 
iubitor. Da el a ris. | 

— Mă, de ce rizi, tu știi ceva de la șerpe?. 

— Nu bre, nu știu nimic! 

Dar ea zor să-i spună că nu mai vorbeşte cu el! 

— Bre, o să-ţi spun, da o să mor! 

— Ce dacă mori? Uită, spune mă, că mor eu! 

A chemat omu să-i facă coșciugu și rudele să-i facă pomană, da cele 
ce-i făceau coșciugul îi zice: 

— Întinde-te puţin, bre, să-ți iau măsură. Da cocoşul cîntă în prag 
iar cînele trist zice cocoșului. 

— Bine mă, stăpînul să pregătește de moarte și ţie-ţi arde de cîntat? 

— Lasă-l mă să moară dacă e prost ! Eu am patruzăci de găini și pe toate 
le mint și tot eu înghit bobul ăl mare. Da el dacă e prost să să lase după o 
muiere ! De ce nu ia el un pirmac și să-i măsoare șelele, că s-ar lăsa ea de 
jscodiri. Se scoală el, ia un ciumag, unde eria lume adunată și dă-i pe ea s-o 
omoare-n bătăi. 

— Ce e, mă, ce-ai cu mine? 

— Îți spun bre vorba care-o caţi! Și fugi după ea. 

— Nu mai veni şi nu mai spune, mă! 

Și nu i-a mai spus și a scăpat omul de la moarte. 

Da avea el doi boi și un măgar, boii veneau sara obosiţi și gemind și 
măgaru care sta toată ziua, îi întreba: 

— Ce gemeţi așa, mă? 

— Păi dacă nu mai putem de lucru? Păi ce să facem? 

— Făceţi-vă bolnavi; nu mincați sara, nu lingeți sare, nu beti apă, 
și n-o să vă mai ducă la plug. 

Omul inţălege tot, da și boii așa au tăcut. Da omul a zis: 

— Ei, lasă, că iau eu măgarul și-l înjug în locul boilor. Şi dă-i pe măgar, 
toată ziua ară și vine sara gităind acasă. 

— Ei ce e, cum a fost? 

— Aa, știi ce e? Toată ziulica am păscut pe lingă patoc, doar e brazdă 
am tras și am păscut pe lingă pirău, pe lunca cu fiori. 

— Măi, dacă e așa, a! să mergem la arat și le-a dat mincare și-au mincat. 

MUCEA CĂCICEA 


Cică a fost vreodată un băiat prost de tot, care s-a băgat argat la vreun 
împărat bogat. 

Împăratul avea și el o fată mare și frumoasă, numai bună de măritat. 

Fata, cînd îl vedea scoțind cirezile de vaci la păscut, de sus de la fereastră 
Îi striga: 

— Mucea Căcicea ! Mucea Căcicea ! 

El lua pietre și da după ea, apoi o înjura de mamă. 

ÎI aude împăratul și-l înfruntă: 

— Măi băiete, să nu-mi înjuri fata de mumă! Înjur-o pe ea, dar ce 
ai tu cu mumă-sa? 

— Bine, măria-ta, dacă ea mă batjocorește, eu ce să fac, cu ce să mă 
apăr de ea? Ce, eu sînt Mucea Căcicea? cum îmi zice ea?! 

— ZI-i şi tu altceva, dar n-o înjura de mumă și de tată! 

Zis și făcut. Se gîndeşte el că de acum înainte, altfel s-o înțure dacă-l 
mai batjocorește ! 

Fata nu se lasă și cum îl vede rupt și jerpelit cu muci la nas, începe iar 
să-l poreclească: 

— Mucea Căcicea 
Du-te la Temnicea; 
Şi adu făsuw, 

Să-l agăţi în cui! 

El și mai rău se mînie pe fată, dă cu pietre şi o înjură chiar pe fată. În 
palat e zarvă mare. Aude împăratul, însă el nu zice nimic, Jocuri de copii! 
Ce era să zică? 

Mai trece, cît mai trece și fata se vaită că e grea. Împăratul cînd a auzit 
c-a rămas grea dintr-o înșurătură a lui Mucea, s-a miniat foc ! Turba de minie; 
nu altceva. 

Ca să-i pedepsească,-a poruncit să se facă un butoi mare și să le dea 
drumul pe o apă la amindoi. 

Pentru fiica împăratului, slugile au pus mincăruri bune toate și tot felul 
Ge bunătăți. Pentru Mucea, nimeni n-a pus nimic. El a început să plingă cînd 
a auzit că o să fie închis în butoi și are să moară de viu, dus de valuri peste 
mări și țări! 

Și-a făcut și el cîteva mămăligi și a pus sare într-un sac, a luat apă și 
făină de porumb și au plecat la marginea unei ape mari. 

Acolo, i-a închis în butoi pe amindoi și le-a dat drumul pe firul apei. 
Apa era repede și i-a dus zile, săptămîni și luni de zile departe. 

Fata la început minca bunătăţi, fripturi, dulciuri și bea vin. Mucea 
minca mămăligă cu ceapă și bea apă. Dacă cerea de la fată ceva, ea îi da peste 
minä. La o vreme fata își miîncă toate bunătățile. 

Se trase de foame într-un colț al butoiului spre Mucea. 

— Mucea, dă-mi și mie o felie de mămăligă și o ceapă! 

— Nu-ţi dau, că fetele de-mpărați mănîncă cîrnați și nu le place ceapă! 
Fata începu să plingă de foame! 

— "Ţine, fată, ține ceapă și mămăligă de la Mucea! Acum îţi este bun 
Mucea, dar la tine acas” te împiedicat de el. Iată ce ieși din glumele tale 
prostești. | 

Prinţesa mincă ceapa și mămăliga plingind, apoi își ceru iertare de la 
Mucea. Mucea, de felul lui bun la suflet, o iertă, zicîndu-i: 

__— Trebuie să te iert, nu pentru alta, ci fiindcă mi-a fost dat să mor 
lingă o fată frumoasă de-mpărat. 

În timpul ăsta împăratul și-a venit în fire. A căzut bolnav la pat şi de 
dorul fiicei era gata să dea ortul popii. A poruncit să plece toate vapoarele 
și să cate butoiul cu fiică-sa și cu Mucea și pe amindoi teferi să-i aducă îndărăt 
la palat. | B 

Vasele împăratului au început să mișune peste mări și tări, pînă ce i-a 
găsit. Mai aveau putin din făina de mălai și mureau de foame ! Cînd i-au scos 
afară din butoi, amindoi erau galbeni câ turta de ceară. 

S-au pus cu miîncarea, beutura și traiul bun pe ei și pînă să ajungă în 
împărăția lui tătine-su, și-au prins față de om. Au început să se zburde de 
bucurie. Mai la urma urmei au sosit și la palatele cutropite cu aur ale im- 
păratului. Împăratul era pe patul de moarte, gata-gata să-și dea sufletul. Cind 
şi-a văzut fata, i-a venit sufletul la loc șia poruncit să se facă nunta cu Mucea. 

Mucea însă a început să plingă zicînd: 

| — Ba, măria-ta, eu mă însor cu prințesa numai dacă încetează cu porecla 
asta de Mucea Căcicea ! | 

— Să nu-l mai poreclești și să-i zici pe numele lui cu care l-a botezăt 
mă-sa, auzi! Și ai să te măriți cu el, că el ţi-a purtat noroc ţie și tu lui. 

Şi s-au căsătorit, prințesa a făcut un dolofan de copil frumos ca un boboc, 
cu părul de aur și ochi albaștri ca cerul, încît semăna ca două picături de apă 
cu tată-su, Mucea. 

Şi încălecai pe o șea, 

De vă spusei povestea așa! 


UN ȘORICEL ȘI UN PRICHINDEL 


A fost odată un moș și o babă care n-aveau copii. Ce s-au vorbit și ce 
s-au sfătuit, să plece moșu în lume, să cate un copil ca să aibă și ei o vietate 
în Casă. 

Baba i-a pregătit moșului mîncare de cu seară, i-a pus-o în desagă și 
dimineața moșu își pune desaga în spate şi pleacă în lume. 

Pe drum merge moșu ce merge, cale lungă ca să ajungă, moșul a găsit 
un şoricel, l-a luat și l-a pus în desagă și iar a plecat mai departe. Mergînd 
el așa din loc în loc pe de-a baba oarba, a găsit în cale şi un copil mic cît 
un degetar, pe care l-a botezat Prichindel. Moşul, dacă l-a găsit pe Prichindel, 
l-a pus în desagă și s-a întors acasă. 

Cînd a ajuns acasă, baba l-a întrebat: 

— Ce ai făcut, moșule? 

Moşul a scos desaga și a golit-o în mijlocul cășii, din care a ieșit un 
șoricel și un Prichindel. 

Baba s-a bucurat că moșu i-a găsit doi copii şi au și ei vietăți în casă. 
Șoarecele a început să se zburde prin casă, iar prichindel a sărit drept în pat. 

A: doua zi moșul, cînd s-a sculat, a înțugat boii la căruță și a plecat la arat și 
a spus babei să-i trimită cu copiii mîncare la prînz. 

La prinz baba a trimis pe Prichindel cu mîncare la moșu. Pe drum Pri- 
chindel a căzut într-o urmă de cal și n-a mai putut ieşi afară. Tocmai trecea 
un om călare pe drum și aude pe cineva strigînd: 

— Măi nene, scoate-mă și pe mine din groapă să mă duc la tata cu mîn- 
care. Omul se uită în stînga, se uită în dreapta, se uită în sus, în Jos şi nu vede 
pe nima. Dar din groapă tot strigă: 

— Măi nene, scoate-mă şi pe mine din groapă să mă duc cu mîncare 
la tata. Omul zice: 

— Piii, da cine strgă, ucigă-l crucea! 

Cînd se mai uită odată, vede în urma de cal pe Prichindel și-l întrebă: 

— De unde ai răsărit, măi băiete, bată-te norocu să te bată! 


— Hei! m-a trimis mama cu mincare la tata și am căzut în groapa asta. 

L-a scos de acolo și Prichindel a plecat mai departe pînă a ajuns la tată-su 
cu demîncare. Aci l-a strigat și pe tată-su să mănînce, iar el a cerut voie lui 
tată-su cît timp mănîncă să are și el. 

Tata i-a spus: 

— Să mai crești, că ești încă mic și nu poţi ţine de coarnele plugului: 

Prichindel s-a rugat mult pînă tat-su i-a dat voie zicînd: 

— Ei! du-te, taică și ară, să vedem ce poți! 

Prichindel a luat biciul și numai că se așează pe coarnele plugului şi 
a început să strige: 

— Hăis! cea! hăis! cea! boii la brazdă, făcînd o larmă de se auzea cît 
colo. În acest timp a trecut un om pe drum și a auzit atîta gălăgie strigînd: 
hăis ! cea ! și nevăzind pe nima care să mine boii după plug zise către moșu: 

— Cine ară cu boii și face atita gălăgie că nu văd pe nima după plug! 

Moşu răspunse: 

— Am şi eu un băiat pe care-l cheamă Prichindel şi e pe coarnele plu- 
gului și ară! 

După ce moșu a mîncat, Prichindel a luat coşul și a plecat acasă. Cînd 
a ajuns acasă, baba s-a dus să mulgă vaca, a lăsat în casă pe Șoricel și Prichindel 
să vadă de păsat. 

Stînd şi la foc, căldarea cu păsat a tot stropit pe Şoricel, care se supără 
ŞI zise: 

— Păsat, păsăţel, nu sări tu pă mine, că săr și eu în tine! Păsatul iar 
îl stropea, parcă dinadins, iar Şoricel și mai supărat îi zise: 

— Păsat, păsăţel, nu sări pe mine că săr și eu pe tine ! Păsatul iar îl stropi 
şi mai tare dar Șoricel iar îi zise: 

— Păsat, păsăţel, nu sări pe mine, că săr și eu în tine! 

Văzînd că păsatul nu-l ascultă, Șoricelul sări și el în căldarea 
cu păsat de pe foc! 


Cînd veni baba de la vacă și văzu lipsa șoricelului, îl întrebă pe Pri- 
chindel de fratele său. 


Prichindel a spus că a sărit în ceaunul cu păsat fiindcă l-a stropit. 

Cînd văzu baba această năzdrăvană ispravă a lui Șoricel, îl scoase din 
căldare fiert. Îl plînseră mult şi apoi îl îngropară cu mare durere! 

Baba şi moșu văzînd că au rămas numai cu Prichindel, le fu frcă să nu-l 
piardă şi pe el şi se puseră să aibă grijă de el ca ochii din cap. 

Baba după ce a muls iar vaca, a fiert laptele și i-a dat lui Prichindel să 
mănince dintr-o strachină. Prichindel cînd s-a aplecat să măniînce a căzut 
în stracâină și s-a înecat. Baba și moșul cînd s-au întors de la vite l-au găsit 
şi pe Prichindel înecat în strachina cu lapte. | 

Răminind baba și moșul iar singuri după ce l-au îngropat şi plins pe 
Prichindel, aw murit și ei de inimă rea! 


DOI FEȚI LOGOFEŢI 


Trăia odată, 
ca niciodată, 
că de n-ar fi trăit, 
nu s-ar fi povestit. 


Pe cînd lupii se-mprieteneau cu mieii, pe cînd soarele și luna cobora 
e pămînt și iar se suiau pe cer, trăia undeva un împărat vestit în toată lumea. 
mpăratul era așa de mîndru că şi soarele sta din drum să-l privească. Ama 
degeaba că tînărul împărat nu-și putea găsi nevastă pe plac. Umblase de-a 
lungul și de-a latul pămîntului și nu-și găsise muiere. Împăratul trăia trist 
şi abătut. Nu-i plăcea nimic pe lume și ce făceau supușii săi nimic nu era bun. 
Pedepsea bărbaţi şi muieri; le da gloabe, îi spinzura și gemeau închisorile cu 
lume nevinovată. 

Împăratu, la un timp, să gîndi să dea porunci ca nima să nu ardă noaptea 
lampa. "Treaba asta o făcu ca lumea să se culce odată cu găinile, și să se scoale 
la cîntatul cocoșilor ca să muncească pe ogoare mai mult și împăratul să bage 
mai mult aur în visteria lui. De aia și poporul nu-l iubea, ama nici lui de asta 
nu-i păsa. 

Undeva departe la marginea împărăției trăiau trei surori nemăritate 
şi frumoase. Trăiau într-un sat mic pierdut printre niște cleanțuri de munți 
înalți ce să ridicau pînă aproape de cer. 

Fetele gîndeau că pe aci împăratul nu trece noaptea și nu se temeau 
de el ca să nu ardă lampa noaptea. Împăratu trecu pe aci odată, trecu de două 
ori și cînd trecu și a treia oară cu mare durere în suflet văzu că fetele aștea 
sînt singurele din împărăție care n-au teamă de stăpîn. Mîniat la culfħe s-apropie 
de fereastra fetelor și ascultă. 

— Fata cea mai mare sta și zicea; 

— Ei, suricatelor, nu mă știe pe mine împăratul să mă ia de soție, că 
1-aş sătura armata cu o piine. 

— Ba dacă m-ar ști pe mine-mpăratul, m-ar lua de soție, fiindcă eu 
i-aș îmbrăca toată armata cu un fus, spuse cea mijlocare. 

Cea mai mică, auzind lauda surorilor, le spuse: 

— Dacă m-ar ști pe mine împăratul, m-ar lua de soție, pentru că eu 
i-aș face doi feţi logofeţi frumoşi ca aurul și argintul. 

Împăratul, auzind pe sora cea mai mică că-i va face doi copii frumoși 
ca aurul și argintul, nu mai avu răbdare și intră în casa sărăcăcioasă a celor 
trei fete. 

Fetele se minunară văzînd că împăratul le calcă pragul și că în loc să 
le taie capul ori să le lege și trimeată la ocnă, fiindcă nu ascultă de legile ţării; 
el le zimbește şi le întreabă de vorbă. 

Sora cea mare, mai isteață, îl întrebă pe împărat ce l-a făcut să vie la 
ele în casă. Împăratul, uitîndu-se la cea mai mică, spuse pe șleau: vreau să 
mă-nsor cu sora voastră cea mică cu părul de aur! 

Fata cea mică cu adevărat era frumoasă ca o floare și părul ei strălucea 
ca și razele soarelui, ama păcat că fusta de pe era era ruptă și cîrpită, iar cămașa 
ei făcută părțale. 

Împăratul chemă argaţii și ghineralii, își luă mireasa, o sui într-o căruță 
cu roți de aur trasă de șasă telegari înaripați și mare jale a lăsat micuța soră 
în casă după plecarea ei. 

La palatul împăratului, așezat la coadili mării, s-astrinsese împărați, 
regi și prinți din tot cuprinsul pămîntului. Palatele împăratului de aur și mar- 
mură erau împrejmuite cu meri înfloriți, cu lămii și năramze, care într-o 
zi înfloreau și-n alta se coceau. 

La nuntă toți nuntașii au petrecut mai bine de-o lună și-o săptămînă 
și toată lumea s-a-nveselit cu virf și-ndesat, numai o roabă a împăratului, 
o țigancă din cale-afară de frumoasă, sta tristă rezimată de zidul palatului 
și plingea. 

După anu sora cea mică rămase grea și-ntr-o noapte născu doi feți logo- 
feţi, frumoși ca soarele de pe ceri. Țiganca fiindcă o ura de moarte, îi luă pe 
cei doi feti logofeţi și-i îngropă în bălegarul cailor, iar împăratului i-a dus do: 
căţei de curînd fătați de o căţea ce păza cirezile de vite ale împăratului. 

Împăratul miniat peste fire veni la soția sa și fu gata-gata să-i înfigă 
sabia în inimă, ama să răzeîndi și-i zisă: n-am să-ți iau capul, am să te-arunc 
în închisoarea adincă, să te chinui toată viața să nu vezi soarele, luna și stelele, 
să n-auzi glas de păsărele, să nu vezi fir de iarbă, să n-ai parte să-ți mai vezi 
nici surorile și nici picior de vietate omenească. Să-ţi putrezească oasăli acolo, 
să te sugă șerpii și năpircile, sara să te culci cu broaștele și balaurii și s-ajungi 
să te arănești cu ouă și pui de șerpi, că altă soartă mai bună nu ți se cuvine. 

În zadar tînăra nevastă îl rugă s-o creadă că ea a născut doi copii frumoși 
ca doi feți logofeți, că împăratul n-o credea. O azvirli la pămînt ca pe o căţa 
cînd ea îngenunche și-i jură credință. 

Doi turmași o luară și o închiseră în fundul pămîntului, în fuieratul 
șerpilor și horcăitul broaștelor. Aici pe o crăpătură a închisorii un călău îi 
da din codrul lui de mălai și sărmanei prințese. Îşi făcu un culcuș subt un 
zid mai uscat.și trăi aici mai mulți ani din mila turmașilor și a călăului care-i 
aruncau cînd și cînd cite © coajă de pine ori de mălai. 

Frumoasei cu părul de aur îi crescuseră unghiile cît furca și cu ele spin- 
teca broaște, șerpi, năpirci și balauri pe care-i mînca cruzi. Ea se ruga să 
vie o minune dumnezeiască care s-o scoată la lumină făcîndu-i-se dreptate. 
Dar anii treceau, părul ei ajunsese pînă-n pămînt de-i servea drept acoperămâînt 
din lipsă de îmbrăcăminte, iar ea nu mai știa cînd e ziuă, cînd e noapte, cîte 
luni sau cîți ani au trecut de cînd împăratul miniat de moarte a aruncat-o 
aci pentru a o chinui? Să ruga însă să poată scăpa pentru ca unghiile ei să 
le poată odată înfige în beregata țigăncii care s-a răzbunat așa de crud pe dinsa. 

Împăratul în curînd a uitat pe frumoasa prințesă aruncată de el în turmă. 
Ba mai mult, împăratul s-a-nsurat cu frumoasa și răzbunătoarea țigăncușe, 
iar din băligarul unde fuseseră îngropaţi cei doi feţi logofeți au răsărit doi meri 
ca aurul și argintul de mindri. 

Țiganca văzînd că cei doi meri au răsărit tumite în locul în care i-a 
îngropat pe fiii împărătesei, s-a pus pe gînduri. 

Împăratul era fălos că în curtea palatului său cresc nişte meri ce nu 
s-au mai văzut pe faţa pămîntului, tiganca însă bănuitoare, îl înduplecă pe 
împărat să-i taie. Împăratul, ca să facă voia soţiei sale, trebui în cele de pe 
urmă să dea porîncă să-i taie. Țiganca să-nveseli și ca nu cumva iar să mai 
răsară ceva din cei doi meri, ceru împăratului să facă din ei un pat. Împăratul 
i-a făcut şi patul cerut. Pe cînd dormea împăratul cu ţiganca, cei doi feți lo- 
gofeți nu puteau răbda pe ei trupul spurcat al ţigănci. 

Noaptea, sora zise către frate: 

— Frate, ție ţi-e greu? Mie îmi este greu că este pe mine șerpoaica 
de țigancă. 

— Mie nu-mi este greu, că pe mine doarme tata! 

Țiganca, care dormea iepureşte, auzi ce vorbeau cei doi feți logofeţi 
și cum se revărsă de ziuă, rugă pe împărat să taie patul să-l facă țăndări și 
să-l bage-n foc. Ama nici asta-nu fu destul. Mai ceru împăratului ca argaţii 
să stea cu cergile sus la coș să prindă-n cergă toate schînteiele. 

O slugă nu știu cum drese, că două schîntei ieșiră afară și căzură undeva 
în grădină. Pe locul căderii răsăriră două stable de busuioc, mari și frumoase 
ca aurul și argintul. 

Țiganca văzînd aşa minunăţție de busuioc, pricepută cum eria, luă ber- 
becul de-l puse să mănince busuiocul. Ama proasta nu făcu nici o treabă nici 
cu asta, pentru că berbecul se făcu mare și frumos, lina de pe el era mîndră 
ca de aur și la soare te puteai uita, iar la berbec ba. 

Văziînd țiganca că n-o brodeşte nici așa, ceru împăratului să taie neapărat 
berbecul de aur. În zadar îl rugară curtenii, gheneralii și slugile să nu taie 
o mîndreaţă de berbec că împăratul trebui să facă voia muterii și de data asta. 
Argaţii tăiară berbecul și mare jale fu la palatul împăratului. După ce-l tăiară, 
tiganca porunci slugilor să meargă cu maţele la izvor să le spele, ama să aibe 
grije să nu rupă pic din ele. 

O roabă baş să-i facă la inat ţigăncii ajunsă împărăteasă, rupsă două 
capete din maţe și le dădu drumul pe apă. Maţele au fost purtate așa de apele 
izvorului pînă au ajuns într-un rîu. Din rîu matele au ajuns într-o mare al- 
bastră și frumoasă, și de aci au fost purtate de valuri pînă s-au oprit într-un 
prund pe un ostrov. Din ele au răsărit doi feţi logofeţi care s-au prefăcut în 
doi copii, frumoşi ca aurul, ca soarele de pe ceri. Unul eria băiat, celălant 
fată. Copiii creșteau în ostrov, se arăneau cu lămii, mere și năramze. Băiatul 
făcu arc din părul lui soru-sa, vîna vulturi, căprioare, cerbi și nici zmeii nu 
îndrăzneau să se scoboare pe pămînt s-o vadă pe sora lui cea frumoasă. 

Soarele, care vede tot ce se mișcă pe lume, zărindu-i pe cei doi feți logofeţi 
cit sint de frumoși, se opri-n loc o zi și jumătate mirîndu-se de strălucirea lor. 

În timpu ăsta muma soarelui s-a speriat de întirzierea soarelui. A tre- 
buit să-i facă mîncare cu mult mai multă fiindcă bietul soare-nflăminzise 
uitîindu-se la cei doi feţi logofeți fără seamă de frumoși sub soare și sub stele. 

Cînd s-a-ntors soarele acasă de pe ceri, era s-o măniînce și pe mumă-sa 
de foame; mumă-sa, după ce i-a pus masa și l-a săturat ca pe orice drumeț 
ostănit, l-a certat spunîndu-i: 

— Soare mindrule, ce dai ocol mărilor, vezi ce e pe pămînt în stele și 
sub pămînt, cînd ai stat pe ceri o zi și jumătate nu te-ai gîndit că lumea stă 
în cîmp nemîncată și nedormită o zi și jumătate, nu te-ai gîndit că vitele au 
ostănit pe brazdă, iară altă lume stă în negură mai mult decît este scris în 
legea cerească ? 

Soarele şi-a dat seama c-a greşit, a lăsat capu-n jos și i-a spus mumii 
sale ce minune a văzut. 

— Mumă, eu alerg sub stele, de cînd tata m-a alinat pe ceri scoţindu-mă 
din neguri, dar ce-am văzut ieri n-am văzut de cînd călătoresc ! Într-un ostrov 
stau doi feți logofeți mai frumoși și strălucitori decît aurul, părul lor bălai 
e din fire de purpură, ochii lor mai luminoși ca stelele, faţa lor mai frumoasă 
ca razele mele cînd vin după furtună. I-am urmărit cum doboară cu arcul 
vulturii semeţi ai cerului, cerbii pădurilor și aşa am uitat lucrul ce aveam de făcut, 
de aia lumea a stat mai mult la lucru, iar alţii au adăstat mai mult să cînte 
COCOŞII și să se reverse zorile. 

Soarele, după ce tăcu puţin și băgă pe ureche porincile lui mumă-sa, zise: 

— Mumă, eu sînt dornic să știu dacă cei doi feţi logofeţi sînt amindoi 
băieţi ori fete? 

— E, muică, asta e greu de aflat privindu-i de sus. Numai scoborîndu-te 
jos la ei ai putea să afli ce sînt? Eu îţi zic să faci o furchiță, o botiţă și coborind 
în al ostrovel cu ele, dacă vor fi fete amîndouă vor alerga la furca de aur, dar 
dacă vor fi amindoi băieţi, atunci vor alerga să ia botiţa de aur. 

Soarele, la repezeală, făcu o furchiță frumoasă de aur şi o botiță; în 
furcă pusă un caier de lînă tot de aur, iar la bîtă îi puse o para de aur în cres- 
tătură şi ca să nu mai zăbovească pe drum plecă mai iute, se scobori puţin 
ȘI pe scara cerului lăsă în jos mai întîi botiţa. Băiatul a alergat şi a ridicat-o. 
Atunci a înțeles că ăsta este băiat. 

Pe urmă a potrivit scara și a lăsat în Jos furca cu caierul de lină de aur. 
Fata, bucuroasă, a alergat, a luat furca și-a pus-o la briu, începînd să toarcă, 
ama neavînd fus torcea pe un băț. Soarele, văzind că a uitat să-i facă fus mu- 
mă-sa s-a supărat iară văzindu-l că e uituc; cînd s-a mai pomenit ca un soare 
să se-ntoarcă-ndărăt de pe ceri pentru o fată ca să-i facă fuse ! Degeaba-l certă 
muma pe soare, că el îi făcu un fus mindru de aur, merse deasupra ostrovului 
și-l lăsă jos pe pămînt pe scara ceriului. 

Muma soarelui băgă de seamă că soarele și-a pierdut capu, că nu mai 
este cum era înainte. Se scula la timp, pleca pe ceri la timp. Acum soarele 
cînd ajungea pe ceri în dreptul ostrovului cu cei doi feţi logofeți se oprea mai 
mult și privea-n că jos că mai să-l mănînce vîrcolacii de eria să rămînă lumea 
fără soare. De dragul fetii din ostrov şi de care se-ndrăgise soarele, ostrovul 
fu luminat mai mult şi marea la o vreme începu să scadă. Soarele întări razăle 
de scăzu marea iar ostrovul rămase pe uscat. Cei doi feți logofeți au ieșit pe 
useat pornind în lume! 


Într-o seară au venit baş la palatul împăratului. În curtea-mpăratului eria 
clacă. O mulțime de oameni, băieţi și fete, curățau porumbul de foi și umpleau 
ambarele cu drugi de porumb. Înţălegerea la clăcași eria ca fiecare să spuie cîte o 
poveste și toţi s-au ţinut de cuvint. Mai la urmă a ajuns rîndu şi la cei doi feți 
logofeţi. Ei n-au vrut, spunînd că nu știu nici o poveste. Da faţă la clacă era însuși 
împăratul, care asculta cu luare-aminte poveștile, plăcîndu-i minune mare. 

Privi şi el copiii, se miră de frumuseţea lor și-i rugă să-i spuie o poveste. 

— Noi nu știm nici o poveste. N-avem de unde şti poveşti. Acum vedem 
întiiași dată oameni pe pămînt, venim dintr-un ostrov, ajutaţi de soare, spuse 
băiatul. Dacă vă este la toți pe plac, vă putem povesti viața noastră. Auzind 
clăcașii astfel de vorbe şi împăratul îi rugară să povestească. Numai tiganca, 
bănuitoare, spuse-mpăratului să plece. Împăratul nu o ascultă şi-l rugă pe 
băiat din nou să povestească cum știe el viața lor. 

Băiatul începu povestea lor, arătind cum muma lor a fost găsită la mar- 
ginea-mpărăției de împărat, cum s-au căsătorit, cum ţiganca la nașterea lor 
i-a-ngropat în băligar, apoi au crescut merii, i-a tăiat, s-au prefăcut două 
steble de busuioc, în berbece de aur și mai la urmă din maţele berbecului, 
ajunse-n prund, s-au născut și crescut acolo sub grija razelor soarelui. . 

Împăratul apoi ia-ntrebat de unde are bastonul de aur şi fata furca, 
caierul și fusul de aur! Ei au răspuns că toate astea soarele le-a lăsat pe scara 
cerului. La auzul acestor cuvinte clăcașii și argaţii-mpreună cu-mpăratul 
s-au minunat, iar ţiganca s-a făcut nevăzută. Împăratul acum înțelese că fusese 
înşelat de țigancă și porunci oștirii s-o caute și să i-o aducă vie şi nevătămată- 

Soarele, care mergea pe ceri și vedea toate astea, și-a-ntărit din nou 
razele și a scos-o dintr-o claie de paie unde se pitulase. 

Împăratul a poruncit s-o lege de patru cai de miini și de picioare și 
armăsarii o rupseră în fîșii, iar carnea fu aruncată pe cîmp ca s-o mince 
corbii cerului. | 

Împăratul plinse amarnic, însă în zadar, pentru că soţioara lui cea cre- 
dincioasă putrezisă de mult in fundul pămîntului. 

Împăratul, după ce-și luă copiii şi le dete-ntreaga împărăție, își adună 
oștirea și poporul în piaţa cea mare a orașului, arătînd lumii că el făcuse un 
mare păcat ce nu poate fi iertat, şi-n fața norodului adunat aci își înfipse sabia 
în inimă, căzînd de pe scaunul lui de aur pe care se suiră cei doi feți logofeți, 
baş în timpul în care soarele de dragul lor se oprise din mers ca să-i privească, 
să se bucure și el, că ei au o soartă de azi înainte mai bună. 


e 


TREI FETE MARI ÎN CÎNEPĂ 


Cică au fost odată trei fete mari și toate treile s-au dus dis-de-dimineață 
cu ceața-n spinare, cu roua-n picioare, să culeagă cînepă. Așa cum culegeau 
ele cînepa timpurie de vară, se întreceau cîntind cîntece frumoase de dragoste 
de răsuna valea. Tocmai atunci trecea pe acolo împăratul tinerel călare în 
fruntea oștirii și stătu-n loc să asculte cîntecele celei mai mici, care făceau 
să-i salte inima de bucurie și de drag. 

Împăratul rămase încremenit locului și intră în vorbă cu cele trei surori, 
frumoase nevoie mare şi vrednice. Atunci fata cea mai mare zise împăratului: 

— Împărate luminate, facă-ți Domnu multă parte, de mertic, de sănă- 
tate, ia-mă pe mine de nevastă, că-ți îmbrac casa și oştirile numai dintr-un 
fus de tort. Auzind-o cea mijlocie, căpătă şi ea curaj grăindu-i: 

— Împărate luminate, ești voinic și să ai parte, de noroc, de sănătate, 
de palate fermecate. Ia-mă pe mine să-ţi fiu soție și să-ți hrănesc casa și oş- 
tirea dintr-o oală cu linte. Dacă văzu ce văzu, sora cea mai mică și cea mai 
frumoasă, cu glas de prefăcătoare, îşi luă şi ea inima-n dinți rugîndu-l: 

— Mărite împărate şi prea luminate! la-mă pe mine să-ţi fiu soţie, 
că am să-ți fac doi feți logofeţi, numai aur și argint. Tinărul împărat auzind-o 
vorbind așa de frumos, sări jos de pe cal şi se duse la fată în cînepă. O luă 
de umeri, osăltă-n sus și o sărută zicîndu-i: 

— Pe tine te aleg din întreaga împărăție să-mi ñi mireasă. O sui pe cal 
alăturea și plecară înainte cu oștirile pînă ce ajunse la curtea împărătească. 

Acolo i-a pus în picioare papuci de aur și rochie de purpură, poleite 
cu aur şi s-a făcut o nuntă cu chiote și veselie de se duse pomina peste mări 
și peste ţări. Fata rămase grea și la anul e gata să nască. La naștere, cine s-o 
ajute? O ţigancă zgripţuroaică argată la curte. | 

Împărăteasa născu doi feți logofeţi, numai aur şi argint. Țiganca dră- 
coaica, îndată ce-i văzu, luă copiii și-n locul lor puse în leagăn doi căţeluşi 
de la o căţea, care tocmai atunci fătase. Pe copii îi luă şi-i îngropă de o parte 
și de alta a scărilor. Băiețașul la dreapta şi fetiţa la stînga. Cînd întrebă îm- 
părăteasa unde-i sînt copiii, ţiganca i-a adus căţeii. A început atunci să plingă 
Şi să se văicărească, însă cine era să o creadă nevinovată. Veni şi împăratul 
bucuros să-și vadă odraslele şi cînd dădu buzna în odaie, rămase înmărmurit 
la vederea în leagăn a căţeilor. A fost atît de minios, încît a fost cît p-aci să-şi 
omoare soția. Împăratul o luă de mînă şi o scoase afară din palat. 

— Luaţi-o, zise unui unchieș de la curte și aruncați-o-n temniță sau 
pe apă. Faceţi ce vreți cu ea că nu vreau s-o mai văd în ochi! Uncheșul o 
iubea pe împărăteasă şi o duse la curtea păsărilor să aibă grijă de găini. 

Mama ţigăncii era o vrăjitoare, începu să dea cu ciobul pe la pragul 
impăratului, doar-doar i-o cădea la inimă fiica ei cea răutăcioasă. Pînă ce 
într-o zi, împăratul o luă de nevastă, făcînd nuntă și cu ea. Dar ce să vezi, 
la intrarea în palat, de o parte și de alta a scărilor, răsăriră doi brazi cu tulpina 
de aur și frunzele de argint, strălucind ca soarele. Se mira lumea și țara de 
o așa minune. În fiecare dimineață cînd cobora împăratul pe scări, brazii se 
aplecau de parcă aveau suflet. Cind venea împăratul îndărăt de la vinătoare 
iar se aplecau brazii de trei ori pînă la pămînt. Îi plăceau împăratului și po- 
runci dregătorilor: 

— Să aveţi grijă de acești pomi ca ochii din cap, să-i feriți de omizi, 
să-l udaţi și săpaţi în fiecare zi de două ori. 

Tiganca şi vrăjitoarea luară seama că brazii nu se ploconesc şi în fața 
lor şi în asta văzură o piedică. Se puse găroaica pe capul împăratului zor-nevoie 
să taie brazii că nu-i poate suferi. 

Împăratul n-a vrut să audă la început. Dar pînă la urmă de gura ei n-a 
mai scăpat. Că vorba aceea, și dracul de gura muierii s-a-necat în baltă. Pînă 
la urmă n-a avut ce face şi a poruncit să taie brazii și să facă din ei două 
paturi. Unul pentru el și altul pentru găroaică. 

Noaptea cum adormea împăratul, paturile începeau să vorbească între 
ele. Din bradul în care era sufletul băiatului s-a făcut pat pentru împărat, 
iar din bradul în care era ascuns sufletul fetiţei s-a făcut pat pentru nelegiuită. 

Întreabă surioara pe frate în mijlocul nopţii: 

— Frățioare, ţie ţi-e greu cînd doarme cineva peste tine? 

— Nu-mi este greu, că peste sufletul meu doarme tatăl nostru ! Dar ţie 
cum Îți este? 

— Frate, frate, dacă ai şti cum este să ţii pe suflet o găroaie, grea ca o 
piatră de moară. Dar ce să fac ! Trebuie să rabd, ca și muma noastră, dacă ne-a 
îngropat de vii! 

Găroaia în fiecare noapte asculta cum vorbeau copiii și crăpa fierea-n 
ea de necaz. Se puse zor-nevoie pe capul împăratului pînă ce nu-l sminti de 
cap să taie paturile și să le puie pe foc. 

— Dacă nu tai paturile astea blestemate, eu nu mai mănînc la masă cu 
tine dintr-o strachină. De cînd dormim pe paturile astea am slăbit ca o scoabă, 
m-am urîțit şi tremur de frică. Simt că ceva necurat zace ascuns în ele. Și l-a 

bătut la cap, cum bate fierarul oţelul pe nicovală pînă ce împăratul n-a avut 
încotro şi a trebuit să-i intre în toate voile și cu nelegiuirea asta. 

Aşa că pînă la urmă dete împăratul poruncă de tăie paturile şi le 
pusă pe foc. 

Se mirară argaţii și argatele ce poruncă nesocotită o fi și asta, însă ce 
era să facă împăratul cu găroaia cea încăpăţinată: Nu putea s-o potolească 
cu nici un chip căci mai repede înveţi porcul să bea apă din fedeleș, decit să 
înveţi catîrul să numere. Astupară ogeacul și coșurile să nu iese nici o schinteie 
la lumină și totul să se prefacă-n cenușă, ca să-i înveţe ea minte ! 

Dar o slugă făcu ce făcu, lăsă o crăpătură și două schintei zburară-n sus 
și scăpară. Schinteile căzură după casă în grădina de flori și din ele răsăriră 
două steble de busuioc cu frunzele numai aur și argint. Găroaica văzu chitele 
de busuioc strălucitoare și iar îi dete în gînd că nu e ceva curat. 

Și se ţinu iar de capul împăratului, ca scaiul de coada porcului, pînă ce 
porunci împăratul să ardă busuiocul. 

Nişte berbeci de-ai împăratului trecură pe-acolo și un berbec rupse o 
frunză. Cum înghiţi busuiocul i se prefăcu lina în aur și argint. Veneau împărați 
și bogătași să vadă berbecul de aur. Îl fericeau pe împărat că are o asemenea 
podoabă în bătătură, de nu-ți mai puteai ridica ochii de pe el. 

Cum văzu și minunea asta găroaica nu mai avu astîmpăr. Și dă-i şi dă-i 
pe capul împăratului, să taie berbecul că-i dă dureri de cap cînd îl vede. Ce să 
facă împăratul, de muiere şi de dracul nu poate scăpa nici în gaură de șarpe. 
Porunci să taie berbecul și nici maţele să nu le arunce. Să-l aducă spălat și 
tuns, numai bun de pus în oale. 

Merseră argatele la Timoc să spele maţele și din nebăgare de seamă o 
cioară se repezi şi rupse un cărăvei de maț și zbură cu el în prundul rîului. 
Veni o altă cioară pe creacă să mănînce și ea și din cearta lor se rupse maţul 
în două şi căzu jos în tufe că nu le mai aflară de căpătii. 

Apa de la ploi a dus bucăţelele de mațe în nisip și deodată au răsărit din 
ele doi copii, un băiat şi o fetiță, amindoi frumoşi de parcă erau picaţi din soare, 
cu părul inele de aur, că la soare te mai puteai uita, dar la ei ba. Argaţii văzură 
copiii, dar de frica drăcoaicei nici nu cutezară să spuie ceva că înfundau închi- 
sorile. Un pescar tocmai arunca năvodul în apropierea prundului şi văzu într-o 
dimineață pe cei doi copii, frumoși ca doi feţi logofeţi. Îi întrebă pe copii ce 
este cu ei şi copiii care știau povestea lor o spuseră și pescarului. Pescarul ca 
să-i scape de la moarte, îi luă şi-i duse ascunzîndu-i acasă, că era om bun la 
suflet şi cu frică de Dumnezeu. Se lumină bordeiul pescarului de strălucire și 
bunătate că-i aduse acum la bătrinețe Dumnezeu doi copii de suflet atit de 
frumoși. Copiii creșteau la căsuţa pescarului sărac văzînd cu ochii și lumea se 
minuna de așa frumuseţe. Atunci Dumnezeu îi văzu de sus și vru şi el să se 
bucure de bucuria pescarului dindu-le cîte un dar. Dar cum semănau ca două 
picături de apă, o să-ncerce să vadă care e băiat şi care e fată? 

Și aruncă din cer în bătătura pescarului o furchiţă cu lînă de aur și un 
fus de aur, iar pentru băieţaș o colindă de aur, cu care putea zbura oriunde 
pe lume. | 

Fata luă furca şi fusul, iar băiatul luă colinda. Încălecară pe colindă şi 
se duseră în cetatea cea poleită cu aur și argint a împăratului. 

Acolo mulţime de fete şi băieţi la clacă cîntă, se veselesc și lucră toată 
noaptea. În fiecare seară venea rîndul la cîte unul să spuie o poveste. Auziră 
cei doi feți logofeţi tărășenia cum stă și drept la clacă se opriră. Aici de frumoși 

ce erau toți erau cu ochii pe ei să-i soarbă de vii nu alta. Dar și împăratul nu 
mai putea de dragul lor. | 

Cînd toată lumea a povestit şi într-o seară rămaseră fără povestitor. Se 
întristară fetele și băieţii de la clacă. Ce era să facă? Cine să le povestească? 
Oamenii și-au luat dănănăile şi au vrut să plece. 

— Staţi, zise împăratul, poate că ştiu şi copiii ăștia frumoşi să spuie o 
poveste ! Ce ziceţi, știți? 

— Știm, măria-ta, cum să nu ştim? Ce dacă sîntem mici! Să vă spun 
povestea: « Despre cele trei fete mari în cînepă». 

— Bine, povestiți copii! zise împăratul. Şi se întoarseră toţi lucrătorii 
iar la clacă să audă povestea poveștilor. 

Găroaia simți despre ce este vorba: şi ca să-l împiedice îi zise: 

— Un tăciune și-un cărbune, taci copile, nu mai spune! 

Împăratul dacă-l văzu pe copil așa de cuminte şi isteț la minte, împinse- 
ncolo împărăteasa şi-i zise: 

— Un tăciune și-un cărbune, spune, băiete, spune! 

Copilul începu să toarcă firul povestirii așa precum se întimplase cu 
schimbarea lor cu cei doi căţei, cu alungaea mumei lor să ajungă găinăreasă, 
cu brazii, paturile arse și mai la urma urmelor cu berbecul. Şi cînd se-ncheie 
povestea, copilul o luă pe sora lui în braţe și zise: 

— Copiii aceia din prund sîntem noi, iar muma noastră cea bună și 
chinuită este cea de la găinărie. Împăratul cînd văzu că cei doi feti- logofeţi 
sint copiii săi, îi luă în braţe şi-i scăldă în lacrimi de bucurie. 

Apoi pe găroaie porunci s-o lege de chingile cailor şi s-o împartă în cele 
patru vînturi să se aleagă de ea praful şi pulberea, iar pe adevărata lui soţie, 
o aduse din nou în palat, căzînd în genunchi în faţa ei şi cerîndu-i iertare. 

— Vezi, măria-ta, ţi-am spus la cules de cînepă cînd treceai în fruntea 
oștirii, ia-mă de soţie pe mine, că-i fac « doi feți logofeţi » și nu m-ai crezut? ! 
Iată că acuma i-ai văzut și ai crezut. Fericiţi am fi fost, dacă nu i-ai fi văzut 
şi ai fi crezut! De aceea, iertat să fii de la mine și de la Dumnezeu, pentru că 
ne-ai chinuit pe toţi pentru o cobie păcătoasă. 

Împăratul lăsă capul ruşinat și iar îi grăi: 

— Draga mea soție, sînt un păcătos și un nemernic ! Dar din așa aluat rău 
ne-a croit Dumnezeu, ca la vreme de furtună mare să cadă copacii cei mari, 
iar buruienile să rămiîie pe loc şi să scape. De aceea, cît voi trăi şi voi sta pe 
tronul acesta de aur, voi căuta ca la omul fără de suflet să-i găsesc unul fără de 
lege, iar la unul fără de lege un altul fără de suflet, ca tot nașul să-și aibă nașul 
şi nici un tilhar și ticălos să nu scape nepedepsit de mine și de Dumnezeu. 


COPILUL ȘI FEIIŢA 


A fost odată un om și o femeie, că dacă nu ar fi, nu s-ar povesti. Ei au 
avut doi copii, o fetiță și un băiat. La un timp, după cîțiva ani îndelungați, 
femeia a murit și au rămas copiii săraci. Băiatul avea șase ani și fata avea opt 
ani. Şi dacă a murit femeia, omul s-a însurat cu altă femeie. După un timp 
spune omul către femeie: 

— Măi femeie, vreau să mă duc și eu la biserică ca toți creștinii. Tu să 
ai grijă de casă, să faci mîncare, să ai grijă de copii şi de vacă! 

Și a plecat omul la biserică. Și dacă a plecat la biserică, cind a plecat, 
femeia în timpul ăsta a trimis pe fată cu vaca la păşune. Cînd fata s-a întors 
cu vaca de la pășune nu și-a mai găsit frățiorul acasă ! Dar fata era tot necă- 
jită că nu și-a găsit frățiorul. După un timp ea a știut ce a făcut mama ei cu 
băiatul, fiindcă aceasta îl omorise. Și dacă mama l-a omorît, l-a făcut mincare. 
Cînd a venit tată-su de la biserică nu a ştiut din ce e făcută mincarea? Fetiţa 
n-a mincat fiindcă a ştiut că e fratele ei. Ea a strîns oasele. Și dacă a strîns 
oasele, le-a pus într-o buturugă de răchită. 

În fiecare dimineaţă, cînd fetița își primea cana de lapte, o ducea în 
buturugă și o turna pe oasele alea uscate. După opt săptămini, s-a făcut din 
oasele alea un porumbel. După ce s-a făcut porumbel, a venit la casa lor să 
cînte în fiecare dimineaţă în zori de zi așa: 


Hurlu ! Hurlu! 

Măștioaie tătăroaie. 
Fiertu-m-ai, friptu-m-al, 
La tătuța datu-m-ai, 
Tătuţa mîncatu-m-a 

Și soruţa strinsu-m-a 

În bortuță pusu-m-a 
Lapte dulce adusu-mi-a ! 


Mășştioaia și fetiţa știau despre ce este vorba și-i zise fetiţei: 

— la du-te, fato, de alungă năpasta aia de pe casa noastră. Știu că nu 
cintă a bine, cîntă a moarte și careva din casa noastră trebuie să moară. Și 
atunci fata s-a dus, dar cu inima îndoită, şi-i spuse: 

— Huși, de aci porumbelule, nu mai cînta că mult mă doare inima, cînd 
te aud. Măștioaia auzi ce spune fata și o înghimpă în inimă. 

Atunci a ieșit mama afară și a alungat porumbelul. Și porumbelul a 
plecat la a doua casă, dar după aceea iar s-a întors, cînd: măștioaia a intrat în 
casă și a început iar să cînte: 


Hurlu ! Hurlu! 
Măştioaie tătăroaie. 
Fiertu-m-ai, friptu-m-ai, 
La tătuţa datu-m-ai, 
Tătuţa miîncatu-m-a 

Și soruța strîinsu-m-a, 
În bortuță pusu-m-a, 
Lapte dulce adusu-mi-a ! 


Și dacă a cintat, tot la fel a ieșit fata afară şi cînd a ieșit afară, la fetiţă i-a 
aruncat porumbelul numai lucruri scumpe: îmbrăcăminte, pantofi, toate numai 
din mătase, aur și argint. Cind mama vitregă a văzut aşa ceva, a ieşit și ea să-i 
arunce și e: lucruri frumoase și scumpe. Și dacă a ieșit afară, porumbelul i-a 
aruncat o piatră de moară în cap și a omorit-o. 

Atunci porumbelul a zburat jos de pe casă, s-a dat de trei ori peste cap 
și s-a prefăcut iarăşi un băiat mare și frumos. După aia a povestit tatălui său 
tot ce-a pățit cu mama vitregă. 

Atunci tatăl s-a hotărit că nu se va mai însura niciodată și să-și crească 
copiii Singur, cum va da Dumnezeu. Așa a și făcut! 

Și vă spusei povestea așa, ca să căscaţi gura la ea. 

URA OMENEASCĂ 


Au trăit doi frați în două sate. Unul era bogat, celălalt sărac. De sărac 

ce era, nici pungă bună-n pozănari n-avea. 
Decit aţa mămăligii, 
Lipită de fundul pungii. 

Şi cum sta de se gindea: n-avea haină, n-avea taină şi nici de tilhari 
vreo teamă, luă în mînă o măciucă înncdată și plecă la fratele cel bogat, care 
tinea praznicul. Cum îi călcă pragul, dădu și el bineţe ca toată lumea în seara 
Ge cinişoară: 

— Bună sara, frățioare, îţi venii la cinișoară ! 

— Cum de te-ndurași, pe drum nu crăpași, casa mi-o spurcași; cu cioarecii 
rupti-n tur și cu cămașa imoasă, numai puzderii pe oasă. 

= — Nu mă-nfrunta, frăţioare: 
Sărăcuţ de maica mea, 
iarna-i grea; 
muierea-i rea, 
vai de steulica mea! 

— Pune parul măi pe ea, dacă vrei să ai ce bea și ce bea și ce minca, ziua 
și dumineca. 

— Lasă-mă, frățioare, că e mare sărbătoare şi ca orişice creştin, cinsteș- 
1e-mă cu puţin vin! 

Bogatul umplu ulcioarele cu apă şi-i dete să bea: 

— Ţin-te bine și te-mbată, nu căta că este apă! 

Fratele cel sărac, cum beu, se-mbătă și-ncepu să cînte: 

— Sărăcie, Sărăcie ! 
Duce-te-ai tu pe pustie, 
Sărăcie, ce-ai cu mine? 

Te ţii ca scaiul de cîne! 

— M-am avut cu tat-tu bine, 
Și nu mă-ndur nici de tine! 


Cintind e: leganat, ca un om adevărat beat, i se pare că cineva il îngină; 
cineva cîntă cu el. Atunci săracul, își dete cu comănacul, că ceva trebuie să fie 
la mijloc. Făcături, măghii, ceva este, că lucru curat nu e! Atunci zise el răstit: 

— Care ești tu ăla ce cînți cu mine şi mă-ngini? 

— Eu sînt nevoia, sărăcia și pe tine sint blestemată să te-nsoțesc ! 

— Și unde mergi acum, sărăcio? 

— Und” te duci tu, acolo mă duc și eu! 

— Cum, cu mine, vai de păcatele mele! 

— Merg cu tine, neîntrerupt cu tine: 


Și-am Să-ţi stau pe vatră, 
Ca stana de piatră! 


— Aoleu, sărăcie, lasă-mă-n sărăcia mea, singur nu mă chinuia, că eu 
cum vo: ajunge acasă, am să mă culc ca să mor. 

— Și eu merg cu tine ! zise sărăcia. 

— Bineee, dar să nu-ţi pară rău! 

— N-o să-mi pară! 


191 


Cum sosi acasă la bordei, își făcu o. ladă şi strigă: 

— Hei, sărăcio, cuicăte-n ladă, că ne-a venit vremea să ne ducem pe 
lumea ailaltă ! Sărăcia auzindu-l se sperie și-i grăi: 

— Culcă-te tu băiete mai întîi! 

— Ba mai întîi se culcă partea femeiască, zise săracul ! Şi se culcă sărăcia 
mai întîi. El cum o văzu, puse capacul peste ea și-l bătu-n cuie. Sărăcia cum 
se văzu-nchisă, începu să se zvîrcolească, să dea din picioare și să strige: ajutooor |! 
Dar pînă una, alta, săracul înșfăcă lada pe spinare și fugi cu ea-n vale la mor- 
minți. O-ngropă, și cum o-ngropă, începu să se-mbogățească. Frate-su, cel 
bogat, cum auzi, și mai și îl ura și-l pizmuia, cum de i-a luat-o-nainte cu averea. 
N-avu răbdare și merse la casele lui întrebindu-l: 

— Măi frate-meu, ce făcuși, de te-mbogăţiși ? 

— Ţii minte, cînd am fost la tine? De mă adăpai şi mă îmbătai? Cu apă 
curată și nefermecată ! Și cum eu mergeam acasă, mă duceam și cîntam un 
cîntecel, pe colnic, pe socăcel, cineva mă-ngîna, sărăcia-mi răspundea. Eu mă 
mirai şi iar o-ntrebai: 

— Spune-mi cine ești, de ce mă-nsoţești2 Jar ea-mi răspunde: 

— Eu sînt cea ursată, ca să-ți stau pe vatră, ca stana de piatră! 

— Şi unde-ai dus-o? l-a-ntrebat bogatul. 

— Frumos mi-0-nșelai și mi-o-nmormîntai. 


La cîmpul cu colălie, 
Unde pic de iarbă nu ej; 
Unde șerpii-mi şerpuiește 
Și năpircile-mi vuiește ! 


Fratele cel bogat cum aude, îl apucă fiorile şi pleacă drept la morminți 
să dezgroape sărăcia. | 

Cum o dezgroapă, răsuflă de bucurie că șerpii și năpircile nu-i mai cioc- 
neau la casa sufletului, gata să-și dea duhul. Atunci bogatul îi zise: 

— Scoală-te și hai la fratele meu că s-a-mbogăţit, hai la el să-l sărăceşti ! 
Sărăcia s-a ridicat în virful picioarelor urîtă ca Muma Pădurii și i-a grăit: 

— Vai sărmana de mine, abia-mi trag sufletul, bine că-mi veniși de mă 
izbăviși. Fiindcă-mi ești milos, nu ca frati-tu păcătos, am să merg la tine ca 
să trăim bine. Mult m-am chinuit, la frati-tu cît am trăit. Dar la tine-o s-o 
duc bine, că mă dezgropași pe mine. 


Bogatul cu sărăcia, trecu dealul 
Si uidi el cu amarul. 

Bogăția 1 se duse pe apă, 
C-așa-i fu inima aspră |! 


BĂIATUL FĂRĂ NOROC 


A fost odată un bărbat și o femeie, care aveau un băiat frumos și bun 
de nu se găsea ca el altul în sat. Cînd s-a făcut destul de mare, părinţii l-au 
trimis să lucreze prin toate părţile, să înveţe și de la alţii. Cu cît lucra mai 
mult, cu atit nu avea spor la lucru și nici să încropească două într-un tei. Bietul 
băiat se credea că n-are noroc! 

Într-o zi, spuse el părinţilor săi, că pleacă in lume să-şi caute norocul, 
Își luă merinde în traistă și plecă ! Merse el ce merse zi de vară pină-n seară; 
dormea pe unde putea, mînca pe unde nemerea și ce găsea! Merse așa multă 
vreme ! 

În cele din urmă ajunse într-o pădure mare, plină de păsări cîntătoare, 
cu poiene pline de flori, d=-ţi luau ochii şi auzul de frumuseţe. Merse ce merse 
prin pădure pină ce ajunse la un bordei care avea numai un ochi de geam 
dintr-un burduf. Mai la o parte ua mo; tăia lemne. Îi dă bună ziua; dar moșul 
nu-i răspunse nimic. Văzind el că moșul taie întruna lemne, se puse să-i ajute 
ia tăiat lemne. 

Au tăiat ei așa, ce-au tăiat, pînă seara fără să vorbească unul cu altul, 
după care au plecat de au intrat în bordei. 

Cind băiatul intră în bordei, vede că nu-i nimic; nici pat, nici masă, 
nici mincare, nici haine, cu totul casa era goală. Fără să mănînce nimic, fără 
să scoată o vorbă, obosiţi de atîta muncă, s-au culcat pe pămîntui gol. 

La mijlocul nopţii bate cineva la fereastră: 

— Cioc! cioc! cioc! 

Bătrinul întrebă: 

— Cine €...? 

Un glas de afară îi răspunse: 

— Eu sînt: Norocul! 

— Ce vrei? răspunse moșul. 

— Am venit la tine să-ți spun că acum seara s-au născut o mie şi unu 
Copii și o mie au murit. 

Atunci bătrînul zise: 


— Cei care s-au născut și n-au murit să aibă tot ce am eu acum seara 
asta în bordeiul meu ! Și zicînd așa, cei care bătuse la fereastră se făcu nevăzut. 
Casa era goală şi întunecată. 

A doua zi s-au sculat și fără să mănînce nimic au plecat iarăși de au tăiat 
lemne toată ziua, fără să scoată o vorbă. 

Seara s-au întors la bordei și-au intrat înăuntru ca și în prima seară să 
se culce. Dar mare le fu mirarea cînd văzu că bordeiul era plin cu de toate: 
fel de fel de bunătăți: cu mese pline de mincare, de băutură, iar îmbrăcă- 
mintea era din aur, argint şi nestemate. Flăcăul n-a îndrăzait să întrebe nimic. 
Se așezară la masă unde mincară şi băură pînă ce se săturară, după care se cul- 
cară în paturi de aur și dormiră pînă dimineața. Pe la miezul nopţii veni iarăşi 
cineva la geam și bătu: 

— Cioc! cioc! cioc! 

Moşneagul zise: 

— Cine e? Un glas de afară îi răspunse: 

— Eu sint: Norocul! 

— Ce vrei? răspunse moșul. 

— Am venit la tine să-ți spun că acum seara s-au născut o mie și unu 
copii şi-o mie au murit. 

Atunci bătrinul zise: 

— Cei care s-au născut și n-au murit, să aibă toi ce am eu acum seara 
asta în oordziul meu! 

Și zicînd așa, cei care bătuse la fereastră se făcu nevăzut. De acum casa 
era plină cu de toate. 

Dimineaţă cînd se sculară, moșneagul îl întrebă pe băiat: 

— Ce vrei, băiete! Ce cauţi aici la mine-n casă? 

Băiatul răspunse: 

— Am plecat în lume să-mi caut Norocul! 

Atunci bătrinul îi zise: 

— Ai văzut în prima seară cînd a venit la mine Norocul și mi-a spus că 
s-au născut o mie şi unu și au murit o mie? Și ai văzut ce am avut eu atunci 
în bordei? Nimic, gol, sărac ! Ei bine şi tu te-ai născut între aceia o mie și unu 
cînd cu nu am avut nimic și de aceea tu nu ai noroc. 

Dacă vrei să ai noroc trebuie să te însori cu o nevastă care s-a născut 
cu noroc și să trăieşti din norocul ei. S-o cauţi aşa că pe ce pune mina îi merge 
din plin toate. Numai cu o așa nevastă vei trăi bine. Și băiatul se întoarse 
atunci acasă. Le povesti părinţilor toată întîmplarea de se minunară de aceea 
ce auziră. Se puseră de-l însurară pe băiat cu o fată care pe ce punea mina îi 
mergea din plin. Și trăi el așa din norocul femeii, dacă n-or fi trăind și acuma. 

Și încălicai pe o mătrăgună și vă spusei a mea minciună. 


TREI FLĂCĂI SĂRACI 


Trăia odată într-un sat trei frați săraci. De săraci ce erau curgeau zdren- 
tele de pe ei. Neavînd ce face, în sat nu găseau de lucru pentru că toți oamenii 
satului erau săraci de n-aveau nici foc în vatră. 

Le venise vremea de însurătoare și n-ar fi avut cu ce să-şi țină nevestele. 
Ce s-au gîndit ei, să plece în lume să-şi cate norocul. Și-au pregătit desagii cu 
ceva merinde; ce merinde, niște rădăcini adunate de prin pădure şi au plecat. 

Au mers ei ce-au mers, prin păduri şi cîmpii cu volburi şi bălării pînă 
cînd au trecut printr-o cîmpie cu lanuri de grîu care se legănau la adierea vin- 
tului. Unde este grîu, sînt și păsări. Văd ei un cîrd de ciori și cel mare zice: 

— Dacă-aş avea atitea oi, mi-aş face în cîmpul ăsta o stînă și oricine va 
trece pe aci, îi voi da să mănînce pînă se va sătura de lapte, brînză și carne, 
fără plată. 

Nu mai departe decît lingă ei venea un bătriîn care auzindu-i a zis în 
gîndul lui: « Ciorile să se facă oi!» 

Cînd se uită cei trei frați, văd în locul ciorilor oi! Atunci cel mai mare 
dintre ei zice: 

— Eu rămîn aici căci mi-am găsit norocul. 

Ceilalți doi fraţi au plecat mai departe să-şi găsească şi ei norocul. Au 
mers ei ce-au mers pină au dat de o fintină cu două ţurloaie din care curgea 
apă. Fiind obosiţi s-au aşezat Jos să se hodinească și să bea apă. Au stat ei acolo 
ce au stat și cel mijlociu zise: 

-- Dacă din aceste două ţurloaie ar curge din unul ţuică și din altul vin, 
mi-aş face aci un birt şi cine va trece pe aici am să-i dau să bea pînă se satură. 
Din față venea un bătrîn care auzindu-i, zise în gîndul lui: « Ţuică și vin 
să curgă.» 

Cînd vreau ei să bea apă văd că dintr-un ţurloi curge apă roşie și după 
ce au gustat au văzut că este vin. Gustă și din celălalt ţurloi, văd că este ţuică. 

Văzînd că dorința i s-a împlinit, cel mijlociu zice către fratele cel mai mic: 

— Eu rămîn aci și-mi clădesc birtul. Tu du-te mai departe și cată-ţi 
norocul. 

Cel mai mic dintre fraţi plecă mai departe și mergînd el se întilnește cu 
același bătrîn, care-l întrebă văzîndu-l așa sărac, că unde merge? 

— Am plecat în lume să-mi găsesc o nevastă care să-mi fie la inimă și 
tot ce va zice el să nu fie altfel. 

Bătriînul îi zise: 

— Nevasta care să-ţi fie la inimă are nunta mîine într-un sat nu departe 
de aci. Dacă mergi cu mine am să pot să stric nunta şi să ţi-o iei. 

Au plecat ei în sat și s-au dus la casa băiatului unde nunta era în toi, 
unde se pregăteau ca a doua zi duminică să se ducă la mireasă. 

Intră ei în casă și bătrînul spune către părinții mirelui, că fata este la 
inima flăcăului cu care a venit și să strice nunta. Părinţii mirelui se împotrivesc 
şi vreau să-i arunce afară din casă însă bătrînul le spune că el le va dovedi 
că așa este. 

În curte era o viță neîngropată căci era timp de toamnă şi le spuse că 
vița pînă mîine dimineaţă are să rodească și strugurii are să fie copți. Numai- 
decît vița a început să-i crească frunzele și pînă dimineaţa cînd ei s-au sculat 
a avut rod. Părinţii mirelui au văzut că bătrînul trebuie să fie Dumnezeu care 
umblă pe pămînt. Atunci s-au dus împreună la fată, fără mire, ci numai cu 
flăcăul nostru care-și căuta o nevastă care să-i fie la inimă. Cînd părinţii fetei 
și ea au auzit despre ce este vorba și deşi îl văzură atît de zdrenţuros au făcut 
nunta cu flăcăul nostru. Flăcăul a fost îmbrăcat în haine curate și dimineața 
a şi plecat la lucru pe cîmp să samene, să secere, să treiere căci era vrednic 
nevoie mare. Pe toate ce puneau mîna le mergea din plin și aveau de toate. 
Ograda se umpluse cu păsări, vite, hambare cu griu, porumb, cu de toate. La 
anul nevasta îi născu un băiat de toată frumuseţea. 

Bătriînul vru să vadă ce mai fac cei trei fraţi, cum le merg treburile şi 
dacă se țin de vorba pe care au spus-o! 

Merge la cel mai mare dintre cei trei feciori unde își avea stina, oile 
şi-i ceru găzduire. Cere bătrinul să mănînce, și dimineaţa vrea să plece, dar 
gazda îi cere să-i plătească. 

Bătrinul spune că a auzit că la stîna lui orice trecător poate mînca cît 
îi trebuie fără să plătească. Flăcăul îi spune că dacă ar da la toată lumea atunci 
el ce ar face, din ce ar trăi! Atunci bătrînul spune: « Ciori au fost, ciori să 
fie » şi în momentul acela stolul de ciori își luă zborul şi bătrînul plecă. 

Flăcăul îl strigă să vină că-i dă demiîncare cît vrea, însă bătrînul răspunde 
că e tirziu şi nu se mai întoarce. Atunci a văzut că bătrînul era Dumnezeu! 

După ce plecă de la fratele cel mai mare se opri la hanul celui mijlociu: 
și la fel ceru găzduire și mîncare, pină dimineaţa. Cînd vru să plece, gazda în 
ceru să-i plătească găzduirea. Străinul îi spune că a auzit că oricine vine, mănîncă 
și bea fără să plătească ! 

Tînărul îi răspunde că el a avut cheltuieli: cu hanul și dacă dă pe gratis 
atunci el cu ce să trăiască, deși avea de toate în ogradă! Atunci bătrinul zise: 
«Apă a fost, apă să fie»! În acel mement a început să curgă din ţurloaie în 
loc de vin şi ţuică, numai apă. Omul văzînd că a rămas sărac şi că bătrînul a 
fost Dumnezeu, îl strigă înapoi, căci plecase; să-i dea să bea cît vrea. Bătrînul 
era departe şi-i spuse că e prea tîrziu şi l-a lăsat văicărindu-se. 

Ajunse acum Dumnezeu la cel mai mic. Aci erau de toate, toate le mergea 
din plin și tocmai atunci se născuse primul băiat. Bătrînul intră în casă plin 

de bube pe față şi cap, zdrențăros și cere găzduire. Bătrinul este primit și 
găzduit și seara la vorbă îl întreabă de ce este plin cu bube pe faţă și cap. El 
le spune că are riie și că toți vracii i-au spus că se poate vindeca numai cu 
cenușa primului copil. Dar unde găsește el asemenea oameni, care să-și ardă 
copilul și să se unsă el cu cenușa lui! 

Auzind aceasta, bărbatul stă pe ginduri și apoi zice către nevasta sa: 
« Să-! vindecăm pe bătrîn cu cenușa copilului nostru». Ea îi răspunde: 

— Noi avem primul copil și o să mai primim și alți copii, aşa că să-l 
vindecăm noi. Să facem jertfă copilul pentru acest bătrîn nenorocit | 

Atunci bărbatul își trimite nevasta să facă focul la cuptor pînă el mai stă 
de vorbă cu bătrînul. Cind cuptorul a fost încins bine, bătrinul zice: 

— Acum să mă lăsați pe mine să bag copilul în cuptor fiindcă voi nu 
puteți vedea cum arde copilul vostru. 

El ia copilul şi-l pune pe lopată, dar înainte de a-l viri în cuptor scuipă 
înăuntru și cuptorul pe dată s-a răcit. Viră copilul în cuptor și pune capacul. 
Apoi toți se culcă și dimineaţa bitrinul trimite femeia să scoată cenușa din 
cuptor. Cind deschide capacul, copilul dormea ca și cînd n-ar fi fost nimic, ba 
mai mult el crescuse într-o noapte cit crescuse într-un an. Se făcuse un 
bâiat frumos. 

Atunci au văzut că bătrînul nu era altul decît Dumnezeu. El le-a urat 
să aibă multă sănătate, să trăiască pînă la adinci bătrîneţe și să aibă mulți copii, 
să fie buni cu oamenii. 

Am fost și eu pe-acolo pe vremea aia, căci dacă n-aş fi fost n-aş fi știut 
să vă povestesc. Așa că nu v-am mințit, Căci aș fi sărăcit și eu ca cei doi fraţi 
mai mari. 


POVESTEA LUI PĂTRU OŢȚU 


A fost un om sărac și a făcut un copil mic şi a făcut el o casă. Omul și-a 
cumpărat tot matrialu de casă de la preduzece şi a luat matrialu în veresie și 
cînd a furșşit casa, s-a dus să plătească matrialul la preduzece. Mergind pe drum 
pînă la preduzece, la mijlocul drumului a fost o recă și ca să treacă reca la 
mijlocul apii îi iasă un țap negru cu coarne în cap și să punie înaintea omului 
Şi-i spămintă să nu poată trece. 

Omul se abate în dreapta, da și stînga, tot țapul îi iasă înainte și-l spă- 
mintă. Omul nu poate în nici un chip să treacă. Atuncea țapul începe să spună 
omului și-i zice: 

— Îmi dai tu mie ce ţ-ă mai drag ţiie în casa ta? 

Omul a gîndit că din sărăcia lui a făcut o casă și să-i dea casa, da ţapu-i 
spune: 

— Nu-mi trebuie mie casa ta, că eu am căși de sticlă, da să-mi dai tu 
mie copilu tău. 

Omul a zis ţapului: 

— Eu am numai un copil și mult îmi pare rău de iel. 

Dară tapu a zis: 

— Că ce zici că-ți pare rău de casă, că ţie mai mult îți pare rău de copil 
decit de casă. 

Acuma ţapul spune omului: 

— Obeceşte-mi că-mi dai, da ieu nu-l iau. Acum i-l iau cînd o crește 
copilu de paișpe ani. Și pe urmă țapul a perit din drumul omului. Omul s-a 
dus pîn apă pină-n partea lantă, s-a dus să plătească matrialu dă casă. După 
ce a plătit matrialu, s-a întors acasă şi începe a povesti la muiere ce s-a întîmplat 
pe drumul la mijlocul apii, cu un tap pe cum a cerut tapu copilu să-l dea și 
i-a spus că cînd o fi copilu de paișpe ani şi vreme după vreme. Omul a luat 
copilu și s-a dus cu copilu la biserică să-i facă popa o apă de iertare și i-a spus 
omul lu popa. Că ducîndu-să pe drum să plătiască matrialu cășii, ce i-a zis 
un tap, pe cum să-i dea copilu la paișpe ani. Atuncea popa i-a făcut o molhvdă 
ŞI i-a pus-o într-o trochițţă mică, de la gura trochiţii un busuioc. Și spune 
popa la tatăl copilului să poarte copilul trochița undeva vor s-o ducă, copilul 
şi pe trochiţă cu el. De vor lo va duce pe copil mare năcazuri, să stropească 
cu apă de trochiţă, că aia-i ajută copilului. 

Cînd a venit omul cu copilul acasă de la biserică, copilul s-a dus cu oili 
şi boii la iarbă. Păzind copilu într-o zi boii, plecînd copilu pe anul de paisprece, 
pe vremea aia Pătru oţu o auzit de tatăl copilului că i-a făcut vo apă la copil 
şi copilu o poartă la iel și acuma s-a dus Pătru oţu la copil şi i-a zis: 

— De te-oi duce pe undeva, să iai sama ce sudbină am eu la împlinirea 
a paisprece ani. | 

Copilu a păzit boii, după culesu de porumb, cînd s-a dus să întoarcă 
boii vede că s-a slobozit un nor negru şi vinturos și deodată l-a ridicat pe copil 
sus. Drugarii, copiii lui, cînd văzu că pe drugaru lui l-a loat noru al negru și 
al vinturos s-a dus cu el sus, atuncea alant drugar a loat boii şi a fugit cu e: 
acasă și i-a spus la tatăl copilului că l-a loat vîntu cu noru al negru s-a dus 
sus: «eu m-am spămîntat și am venit fuga acasă și vă spusă: întimplarea lui 
drugariu meu ». Atuncea omu și-a adus aminte că vremea a venit la paișpe 
ani, să ia țapu copilu. | 

După ridicarea norilor cu copilu, plecînd cu el, ajunsă la căşi de sticlă pe 
mări. Atuncea tuma-l dusă înuntru, pin sobe; nima nu eria decit trubaciu 
răilor dețurni la căși de sticlă, da alant a fost la un vinat pin svet. 


Răul ce a dus copilu a zis la trubaci: 

— Ja de cîntă să s-adune toț răii de la învinat. 

După ce cîntă trubaciu toț răii porniră să vie ca păsările la casa de sticiä. 
Toţ alergară și ajunsără la vreme, da unu nu e din număr, băgîndu de sama 
numărindu-l, nu e răul al șchiop! 

După ce ajunsă şchiopu, s-a dunat top roată pingă copil și a pornit 
să-și dea brinci unul spre altul, care să omoare copilu, dară tartori: al 
şchiop a zis: 

—  Staţ, nu grăbiț să-l omoriţi, să iom sama în cărț cum ie copilu scris. 
$i scoasă cartea și cetiră răii și văzură ce spune, rîndu copilului, scrie în cartie 
de copil așa: « Copilu să doarmă su patu lu Pătru oțu ». Dară răii au sprimit 
un pat de foc, da Pătru oțu să doarmă și el cînd o veni. Dracul al șchiop porni 
să întrebe pe toţ drugarii la rînd, care ce a învinat; să spună toţ la rind cea 
invînat fincă asta a adus copilu de-l vedem noi toţ. Dracul al șchiop întrebindu-l 
pe al dintii: « Ce ai făcut? » El spusă: « Eu găsii o fămeie scoţind apă din fin- 
tină; pănă ea scoțind apă, eu îndemnai copilu ei și să-necă, sări în? întină ». 
Întrebîndu-l pe al. doi, dracul spusă: « La un otar de loc găsi certindu-să doi 
fraţ; eu îi îndemnai de să omoriră. Da al de trii răul spune că un cioban păzind 

boii să pască iarbă: « I-am dat un somn greu la cioban de a durmit și boii s-a 
dus în livade, a păscut, să umflară și muriră boii. » 

După întimplarea ciobanului, altu răul a îndemnat pe o muiere să bage 
mălaiul în foc, copilu muierii să arsă în foc, da muierea n-a băgat de samă. 
Porni tartorli al șchiop să zică: Să ia copilu să-l ducă la patu lui Pătru oțu să 
şadă su pat. Atuncea copilu văzînd mulțimea de răi mergînd cu iel la patu lu 
Pătru oțu și zicîndu-i copilului: 

— lote aici su pat să șezi. 

Copilu spămâîntat scoasă trochiţa din sîn cu busuioc şi porni stropindu-i 
pe toți dracii cu apa popii. Deodată să aprinsă focul pe draci şi porniră să ardă. 
Dracul al șchiop cînd văzu atîta foc și moarte de draci, zberă fuga la-al cea 
adus copilu: « Rugaţi-vă de copil să nu vă mai stropească că voi ați prins pe 
Dumnezeu, de aia ardeţ cu totu și pristăniț să-l duceţi îndărăt de unde aţi 
venit cu el». 

Și copilu șezind cu dracii acolo auzi ce sudbină are el, da şi ce sudbină 
are Pătru oţu. 

Răul lo copilul şi plecă să-l ducă de unde l-a loat și l-a dus i iară la locul 
unde a păzit oili. Din locul unde l-a lăsat răul pe copil, copilul plecă acasă la 
tata lui. Piste vo cîtăva vreme aude Pătru oțu că copilu a venit acasă ! Și vine 
și Pătru oțu să-ntrebe ce sudbină are el și cum a făcut copilu de l-a întors răii 
ca să facă și el. Copilu spune lu Pătru oţu să-și facă apa la popa Pătru oţu 
să dusă la popa în sat şi spune lu popa: « Așa, părinte, fă-mi și mie apa ca la 
copil că ieu am oţit patruzăci de ani și să-mi ierți păcatele şi mie». Și popa 
cînd aude pe Pătru oțu, aşa îi spune lu Pătru oțu, că: «nu poate să-i ierte 
păcatele ». 

Pătru oțu cînd auzi că popa nu poate să-i ierte păcatele, scoasă cuţitu 
şi-l taie pe popa! Acuma Pătru oţu plecă în altu sat să-ntrebe pe altu popă 
și cînd a spus la al de doi popa să-i ierte păcatele și ala popa a spus că nu poate 
să-i ierte păcatele. Atunci Pătru oțu, scoasă cuțitu și-l tăie și pe al de doi popă. 
Pătru oţu pînă la cinci popi omori. Din cauză că nu-l vrea să-i ierte lui păca- 
tele. După ce văzu Pătru oţu că n-are popi unde să-și ierte păcatele, iel aude 
că-n vrun munte ieste vrun călugăre la vo mănăstire bătrîn și să dusă la călu- 
găre şi-i spusă aşa: « Iou am fost patruzăci de ani oț și vreau să-mi ierti păca- 
tele mele, să nu mor cu iele ». Călugărul spusă că poate. Atuncea călugărul să 
sui în pod și luă un ciumag de măr uscat păstrat de cînd a fost mănăstirea; 
ciumagu a avut optzăci de ani. Călugărul lo ciumagu de măr şi-l dete lu Pătru 
oțu și-i spusă aşa: Vezi muntele al mare, acolo să te duci sus în virfu lui, să-l 
înfigi ciumagu în pămînt și tu să iai oțiră apă cu gura să-l uzi pînă s-o prinde 
de-o înverzi și să crească mare. 

Pătru oţu înfipsă ciumagu în virful muntelui și porni să-l ude cărind apă 
cu gura. A cărat Pătru oţu 12 ani apă cu gura; văzu Pătru oţu că ciumagu s-a 
prins și a crescut. Veni Pătru oţu la călugăre şi-i spusă: 

— Părinte iote ciumagu al de măr s-a prins și a crescut! 

— Mai udă-l doi ani încă pănă face și mere și cînd o face mere, să vii 
să-mi spui. 

Mai îl udă Pătru oţu încă doi ani și făcu paișpe ani, mărul a crescut mult 
mare şi frumos, da n-are frunză în el cît flori; după ce legă mere mărul, Pătru 
oțu plecă la călugăre și-i spusă: 

— Părinte n-are măru frunze în iel cît mere, aide părinte să vezi. 

Călugărul spusă lu Pătru oțu aşa: 

— Adastă puţin să iau cărțile să mergem să-ți iert păcatele su măr. 

Și cînd ajunsă la măr îi zisă călugăr/li lu Pătru otu așa: 

— ezi, Petre, su măr! 

Șezu Pătru su măr, scoasă călugăr”li patrailu și i-l pusă în cap lui Pătru 
și porni să-l ispitească: 

— Ce păcate ai făcut, spune pe rînd! 

Porni Petru oțu să spună păcatele, da din măr cade cîte o mară jos la 
pămînt. Tot spunînd Pătru oțu toate păcatele pe rînd, din măr cade cîte un 
măr pe pămint. Călugărul uitîndu-să în măr, mai rămasă încă două mere în 
măr. Călugărul zice lui Pătru oțu: 

— Petre, mai ai încă două mere în măr, alea sînt două păcate, spune-le 
și pe alea! 

Pătru să gîndi şi-şi veni în minți, că întîi a omorît pe tată-su, pe mumă-sa 
și pe urmă a plecat oţ în pădure. Cînd auzi călugărul păcatele mai de la urmă, 
căzu și merele ale două din măr. 

Atuncea călugărul spusă lu Pătru: 

— Păcatele tale s-a iertat. 

Pătru a murit pe loc şi l-a primit în rai! Așa sînt oamenii: nu să judecă 
după graiul lor, ci după faptele lor. 


ÎMPĂRATUL TRAIAN CU URECHI DE ŢAP 


Pe timpuri, pe aci a trăit un mare împărat letinesc care se chema Trâian. 
El avea palate multe și frumoase. Cel mai frumos era la Geanova, pe deal. 
De acolo el vedea peste Dunăre în Romania și peste cetatea Decebalium de la 
Prahova zisă şi — Deci. 

Împăratul era viteaz, frumos, ama ce păcat că Dumnezeu îi dăruise 
urechi de ţap. Cum chema un bărbier să-l radă îl întreba: 

— Ce ai văzut, măi băiete la mine? 

— Că aveți urechi de ţap, mărite împărate, răspundeau pe rînd bărbierii. 

Atunci împăratul care nu da la nimeni seama, scotea sabia și le lua capul 
de la trup. La bărbieri le era frică să-l mai radă și oricît s-ar face ei de viteji, 
toți se temeau și tremurau de frica împăratului. Mai la urmă împărăția rămase 
fără bărbieri. Toată lumea umbla cu bărbi şi însuși împăratul ajunse cu o 
barbă pin” la brîu. Bărbaţii începură să șoptească în dreapta și-n stinga și 
purtau mare ură pe împărat că le-a stricat obiceiurile. 

Ce să facă bietul împărat, cum s-o scoată la căpătii cu bărbierii cu 
MINCINOȘII ? 

Adună pe sfătuitorii împărăției și le ceru ajutorul. 

După asta se dete ordin mare ca fiecare oraș și sat să aibă un anumit număr 
de bărbieri și să li se plătească pentru tuns un ducat și pentru bărbierit alt 
ducat. Bărbierii însă nu au voie să vorbească și spună minciuni în timpul lu- 
crului. Ei aveau datoria să se uite drept în locul unde rad și dacă sînt prinși 
de client că privesc în alt loc, atunci munca s-o facă degeaba. Să fi văzut în 
toată împărăția înghesuială mare, care mai de care să fie bărbier. Împăratul 
Traian chemă bărbierii pe rînd să-l dichisească, dar care cum venea era întrebat 
după ce termina cu lucru, ce a văzut? Bărbierii neștiind taina, în loc să mintă 
cum le este adetul, spuneau adevărul că au văzut că înălțimea sa are urechi de 

tap. Atunci împăratul trăgea sabia și le tăia capul. Iată că-i veni rîndul într-o 
zi unui bărbier ovrei, fricos din cale afară. Îl apucară frigurile şi se culcă de 
spaimă în pat, iar la împărat trimise pe un băiat ce făcea ucenicia la bărbier, 
să-i spuie împăratului să treacă cu rîndul peste maistrul său fiindcă e boinav 
de moarte şi nu-l poate bărbieri. 

Ucenicul merse la împărat şi povesti toată taina. Împăratul îi dete po- 
runcă ca să-l bărbierească pe loc. Flăcăul îl bărbieri numaidecit și împăratul 
îi dărui doisprezece ducați. Apoi îl întrebă dacă a văzut ceva la el. Bărbierul 
se gîndi la poveștile lui ta-su care-i spusese: 

— Ce auzi să te faci că n-auzi și ce vezi să te faci că nu vezi, dacă vrei 
să-nveți meserie și să ai noroc în viaţă. 

Atunci bărbierul răspunse prefăcut că n-a văzut. 

— N-am văzut nimic, măria-ta ! 

Văzind împăratul că flăcăul este destul de curăţel și cuminte, dete ordin 
ca el pe viitor să vie să-l bărbierească. Atunci ceilalți bărbieri din împărăție 
răsuflară liniștiți şi după un timp iarăşi dădură drumul la cleanță. Cînd ajunse 
la stăpină-su, acesta rămase mirat cum de a scăpat cu viață? lar cînd îi arătă 
că i-a dat şi doisprezece ducați rămase și mai mirat și numaidecit se sculă din 
pat și-i luă ucenicului ducaţii, spunîndu-i, că o slugă ca el n-are ce face cu 
atiția bani. Așa nu se-nvaţă meserie, băiete! Meseria se-nvaţă prin muncă și 
bătaie de la stăpin ! Dar flăcăul tăcu și nu-i spuse stăpinului că a văzut la împărat 
urechi de ţap. De aci înainte ovreiul aduna la ducați fiindcă de fiecare bărbierit 
copilul îi aducea doisprezece ducați, iar pe ceilalți bărbieri. din împărăție nu-i 
mai durea capul. Toate mergeau bine, însă de la un rînd de vreme, începu pe 
ucenic să-l chinuie gindul că în el se ascunde o taină așa de mare și n-are mici 
mumă, nici tată şi nici frați, cărora să le spună ce fel de urechi are împăratul 
Traian ! Și ziua şi noaptea îl chinuia gîndul. În somn visa că stă de vorbă cu 
părinții săi şi le spune ce-a văzut. Atunci își uşura sufletul dar după ce se deş- 
tepta din somn, abia atunci chinurile iar începeau. Azi așa, mîine așa și stăpinul 
a băgat de seamă că băiatul e trist și că are ceva pe suflet. 

— Ce ai, măi băiete, că te văd tot îngiîndurat, parcă nu ţi-ar fi toți boii 
acasă, spune ce ai pe suflet? | 

— Maistore, am ceva pe suflet însă nu pot spune cuiva, că numaidecit 
aş muri. 

— Spune-mi, măi băiețaș, doar vezi tu cîtă grijă am de tine ca de copilul 
meu, măcar că tu eşti un Calic. 

— Nu, nu pot, stăpine, sint tînăr și vreau și eu să trăiesc, răspundea 
ucenicul, măcar că taina asta îi apăsa sufletul ca o piatră de moară. 

— Dacă nu vreai şi nu vrezi, atunci tot eu am să te ajut; du-te și speve- 
deşte-te la un sfint la vreo mănăstire că acolo se țin ascunse tainele omenesti: 

— Nici acolo nu mă duc! 

— Du-te atunci şi spune taina în ai pustii de munţi unde picior de cm 
nu calcă. | 

— Nici acolo n-am curajul. O să mă audă fiarele sălbatice, păsările ceriutui, 
Codrii, și va fi vai de viața mea! 

— Îţi mai spun una, și dacă nici pe asta n-o faci, atunci îți iai calabalicul 
și te duci în lumea albă de la mine. 

N-o să te ţin la mine întunecat ca o babă care-și cîntă și-și descîntă. Lite, 
du-te în pustiu, sapă acolo o groapă adincă, apoi dezleagă băierile inimii si 
spune de trei ori taina, apoi astupă groapa ia loc şi așa ai scăpat. 

— Asta am să fac, răspunse ucenicul, după un timp de chibzuială. 

În vărsat de zi îşi luă o sapă şi plecă undeva departe de oraș în pustiu, 
făcu o groapă, băgă capul în ea şi strigă de trei ori: 

— Pămiîntule, să ştii că împăratul Traian are urechi de tap ! 

După aceea astupă groapa la loc și plecă ușurat fluierînd de parcă n-ar 
fi avut niciodată nimic pe inimă. 

Au trecut cîțiva ani și în locul unde bărbierul ucenic a spus taina pămin- 
tului a crescut un tei mare și frumos. Păstorii care păşteau oile și caprele pe 
acolo au tăiat crengi şi au făcut fluiere. Însă cum suflau în ele se auzea glasul 
ucenicului. 

— Pămintule, să știi că împăratul Traian are urechi de tap? Și asta, 
de trei ori. 

Fluierile începură să se vîndă ca piinea caldă şi ajunseră pînă în cetatea, 
unde şedea împăratul. Copiii mergeau pe uliți și suflau în fluiere iar din acestea 
se auzea taina spusă de bărbier pămîntului. 

Într-o zi, pe cînd însuși împăratul se plimba cu împărăteasa prin cetate 
auzi cum copiii fluierau: 

— Pămiîntule, să știi că împăratul Traian are urechi de tap. 

La auzul fluierilor, împăratul se făcu foc şi pară de mînie și fu gata să-i 
taie pe toți bărbierii din împărăție că nu-şi văd de meseria lor și numai de bir- 
feală se ţin; însă împărăteasa, miloasă din fire, îl opri. Atunci dădu crdin să i 
se aducă la palat numaidecit ucenicul bărbier. Băiatul fu adus în fața impă- 
ratului și acesta îl întrebă răstit: 

— Bine, măi, ce veşti ai dat tu în lume despre mine, de mă făcuși de 
basme ? 

— Mărite împărate, zău că n-am spus la nici o ființă omenească nimic, 
din taina pe care o ştiu. | 

— Care taină, mincinosule > 

— N-am spus că aveţi urechi de ţap. 

Atunci împăratul scoase sabia şi cînd vru să-i reteze capul, împărăteasa 
îl opri. După ce se linişti împăratul, ucenicul îi povesti din fir în păr cum a 
ajuns să se spovedească pămîntului ca să-și liniștească taina de pe suflet și 
cum din acel loc unde a strigat a crescut teiul cu pricina care l-a dat de belea 
pe împărat. 

Împăratul luă pe bărbier și plecă la tei ca să vadă cu ochii lui minunea 
asta, dacă este adevărată, sau este iar vreo minciună de bărbier. 

Cum ajunseră acolo, teiul era tot dărăpănat și abia mai găsiră o nuielușă 
din care făcură un fluier, împăratul auzi: 

— Pămiîntule, să știi că împăratul Traian are urechi de tap ! 

Se miră împăratul de asemenea minune și din ziua aceea își dădu seama 
că nu e om pe lume care să poată ascunde o taină și că pe pămint nimic nu se 
poate tăinui. Îi dete drumul la bărbier, iertindu-l şi de-aci-nainte se făcu împă- 
ratul blind ca mielul că veneau bărbierii de-l rădeau pe rînd și glumeau cu 
impăratul. 


II 
BASME NUVELISTICE 
ŞI ALTE BASME 


PROSTU-MPĂRAT 


A fost odată o muiere și a avut trei feciori și unul dintre ei era prost, 

O dată, în vremea aceea, împăratul strigase în împărăție că acel voinic 
ce va putea prinde pe fiica lui cu trei vorbe i-o va da lui de muiere și jumă- 
tate din împărăție. 

Și or pornit din toate colțurile lumii prinți s-o prindă pe fiica cea fru- 
moasă a ăstui împărat, cu cele trei vorbe. În zadar se încercară ei că nici care 
nu putu dezlega cuvintele. 

Și cum învoiala era că celui ce nu va ghici i se va tăia capul, în fața pala- 
tului împărătesc se făcu din ei o zidire rotundă ca să-i îngrozească pe cei ce 
vor cuteza. Ce-i drept, prinţesa era mai frumoasă decit o ziînă, parcă era ruptă 
din soare. Dar feciorii muierii zor nevoie să-și încerce și ei norocul. Şi într-o 
zi, cei doi fraţi cuminţi şi viteji, o rugară astfel pe mumă-sa: 

— Mumă, fă-ne merinde pentru drum lung că noi amindoi mergem să 
ne încercăm nărocul cu fiica împăratului. 

— Pruncii mei, nu vă duceţi, că toţi cei ce s-or dus și-or pierdut 
capu acolo. 

— Mumă, noi nu sîntem fii de împărați, da avem mai multă minte decît 
ei, că noi doar nu ne-om fi băut mintea ca împărații, unul dintre noi tot o să 
ajungă împărat, 

— Mumă, dă-mi şi mie merinde, zise prostul, că merg și io. Oi face și 
io oarece, ce n-au făcut fiii de împărați. Dă-mi un blid cu coleașă și ceapă că 
mere pădurețe culeg eu. 

Dar cei doi fraţi, auzindu-l, riseră zicînd: 

— Fugi, mă prostule, tu nu știi ce-ai mîncat ieri și vrei să cutezi să mergi 
la frumoasa lumii? 

Merem noi acolo, că unde-i minte-i și noroc. 

— Oare ce-i aia minte? zise prostul. 

— Lasă-te măi prostule de coțcării că doar n-ai crede că mintea ţi-a veni 
mergind la fata-mpăratului? Mintea nu crește bă, pe toate cărările, că altfel 
ar paște-o măgarii | 

— Da şti-va fiica împăratului să joace la nuntă? zise prostu. 

— Ştie, nu te teme, tontule, n-o s-o-aveţi tu? 

Și-ncepu el să joace de bucurie şi să chiuie așa cum se pricepea; vorba 
aceea: « În vale,-n răstoacă, Singur cîntă, singur joacă » ! 

El cinta și ţopăia, iar mumă-sa plingea privindu-l pe nenorocitul care 
cînta: lacă-așa; hop așa, dă-mi împărate fata, 

Fraţii însă se pregătiră de cale lungă, că nu era să-și puie mintea cu el, 
că de, prostul face ce vede şi ce aude. 

Cei doi frați îmbrăcaţi frumos și înarmaţi cu săbii, au pornit-o la cale 
lungă fără să-i vadă prostu pe care-l lăsară sub o plută dormind. Da-l mușcară 
niscaiva muşte. Prostul se sculă și un iepure, ţișt ! de lîngă el din cîrtog și fugi. 

— A, măgărușule, tu nu mă lăsai să dorm, las” că te prind eu ! Și o zbughi 
prostul după iepure. Și alergînd el cît îl ţineau puterile, văzu doi oameni. Merse 
la ei şi cînd colo, erau frații lui ! 

— "Ţineţi măgaru ! ţineţi măgaru ! strigă el. Da nici un măgar nu se 
vedea, în afară de un iepure care se pitulă în niște tufișuri. 

— Ascultă, frate, unde vezi tu măgar, că noi vedem un iepure? 

— Nu, fraţilor, este un pui de măgar, că a sărit din cîrtog, abia-l fătasă 
măgăriţa. 

— Mă prostule, ce te ţii de noi ca scaiul de oaie, întoarnă-te acasă că te 
miîncă pe aici gadinile. 

— Le dau cu moaca-n cap, nu mi-e frică, răspunse prostu. 

Și merseră ei împreună un dărap de vreme, iar el ce găsea în cale, aduna 
şi băga-n traistă ! Găsi mai întîi un cep de la o cadă, îl luă și vîrî-n traistă. Mer- 
seră ei și-l apucă foamea. Atunci le zise fraţilor săi: 

— Eu am găsit ceva! Dacă-mi daţi fiecare cîte o plăcintă, vă arăt 
ce am găsit. 

— Arată-ne, mă, ce lucru mare ai găsit? Da prostu nu vrea. Crezind 
fraţii că va fi găsit vreun lucru de preţ şi că le-ar face trebuință, îi dădură fiecare 
cîte o plăcintă. Prostul le mîncă plăcinta şi apoi le arătă: 

— Jacă, cepu ! 

— "Ţipă-l Jos, tontule ! da el nu l-a tipat şi or mers înainte. 

În altă zi găsi el un cerc de lemn și-l vîri şi pe acela în traistă. 

— Eu am găsit oarece? 

— Ce mai găsişi, prostule? 

— Nu spun decît dacă-mi daţi cîte-un dărap de brînză fiecare. 

— Măi, frate, tu nu știi vorba bătrînească: «prost să fii, noroc să ai». 
"ai să-i dăm măcar că răminem fără pic de merinde, cine ştie ce va fi găsit și 
lucrul acela poate ne va fi de folos. Şi-i dădură şi brinza. Luă prostul brânza, 
o mincă și zise: 

— Iacă cercu ! 


— Tiii! şi pentru un cerc ne-nșelași, tu mă, de ne luași brînza? 

— Îi bun şi cercu! răspunse prostu. 

Și flămînzi o porniră din nou la drum, către ţara împăratului. Prostul 
pe cale, văzu o cioară moartă. O luă şi-o pusă-n traistă. 

— Dacă iar am găsit oarece! 

— Ai găsit pe dracu ! zise unul din frați. Dar temându-se ei ca nu cumva 
să le-o ia-nainte fiind prost şi cu noroc, se chibzuiră, să-i dea un blid gol numai 
să vadă ce minune or mai fi găsit. 

— Jacă, noi îţi dăm ăst blid, fi-va-ţi cîndva de folos, arată-ne ce-ai găsit? 

— Nu vă arăt! Să-mi dați şi sabia şi atunci vă arăt. 

Îi dădură ei blidul şi o sabie şi prostu Je scoasă cioara din traistă și ținînd-o 
de o aripă le-o arătă. Cînd o văzură ei plină de viermi şi reversîndu-se din ea 
o putoare de mortăciune, să moară de ciudă! Cit pe-aci să pice leșinaţi. 

P Ma frate-miu, ăsta dacă se mai ține după noi, ne ia tot! Cu toate 
ne-nșelă |! 

Mai bine să-l ducem la moara dracilor poate că împielițaţii îi vin de hac 
și aşa scăpăm de el! Și după ce-și cumpăniră gîndurile, o porniră în vale la un 
rîu unde era moara dracilor. Cum ajunseră ei acolo, cu lumină intrară în moară 
şi se prefăcură că se culcă. Prostul, ostenit frînt cum era, adormi dus, iar fraţii 
plecară lăsîndu-l să-l mănînce tartorii iadului. Ziua dracii nu se adunau în 
moară, numai noaptea se înghesuiau acolo la sfat. Cum să-nmurgi s-adunară 
în moară. Da-n moară întuneric beznă. 

Tartorele dracilor ţipa cât îl ţinea gura: 

— Aghiuţă, adună-ţi oștile și faceţi focul că în astă noapte avem ospăț 
un voinic, care a cutezat să ne calce pragul morii. Dracii adunară surcele, gata 
să aprindă focul iar pe prost să-l frigă de viu ! Cînd colo, prin întuneric unul 
îl calcă pe burtă deșteptîndu-l din somn. Cînd se uită prostu, văzu în jurul lui 
numai ochi scînteietori ca de licurici. Dar pe draci nu-i vedea. Scoase el sabia 
să omoare licuricii care luminau și nu-l lăsau să doarmă-n tihnă. 

Dracii stau cerc în jurul lui fără a pricepe ce gînduri are. Da el luînd 
sabia înțepa fiecare ochi de-i lăsa pe toţi dracii orbi, chiar și pe tartorele iadului. 
Toată noaptea n-a putut prostu să doarmă de ţipetele necuraților. Ba la un timp, 
unul mai mic dete peste prost, iar el crezînd că e vrun mîț, îl prinsă de gît și-l 
băgă-n disagă legînd-o la gură, că poate-i va fi vreodată de trebuință să-i prindă 
la hîrti. 

Vru să se culce, dar nu fu chip în moara dracilor erau numai vaiete, iar 
diavolii se mîncau cu dinţii unul pe altul, jupuindu-se și zdrelindu-se fără a 
pricepe că prostul e lingă ei. 

Într-un târziu dracii luptindu-se între ei pieriră. Unii zăceau prin coșuri; 
alții striviți de pietre, alții agăţaţi prin pod, iar unii căzuţi la chirepul morii, 
zdrobiţi de roţile cele mari. Şi se făcu odată o liniște ca de mormiînt. 

Nişte găini și cocoşi de pe moară şi speriaţi, încă mai cotcodăceau după 
Jarma drăcească ce o auziseră toată noaptea. 

Ce-i veni în gînd prostului care era flămînd, ia să prindă o găină și s-o 
frigă. Și prin întuneric prinse un cocoşel. 

— Ei, pe tine nu te tai, lasă că tu poţi fi bun la fie ce!:Eşti mic și ușor 
de purtat și țiști cu el în ailaltă desagă. Dar de lene, uită de mincare şi iar adormi. 

Tartorele tartorilor iadului, mergînd noaptea pe lume în lungiș și-n curme- 
Ziş, simți miros de draci spurcaţi și cu oastea lui o porni fuga în aceea parte 
să-şi răzbune copiii. Și cînd să păşească peste pragul morii, cocoşelui din desagă 
odată vesti ivirea zorilor. 

— Cucuriguuu |! 

De, se speriară dracii şi care mai de care săriră în adîncul apei să-și piardă 
urma, ca nu cumva i-ar prinde ziua pe pămînt și să rămînă fără de putere. 

Cînd se făcu ziua veniră cei doi fraţi să-i vadă oscioarele înşirate prin 
vatra morii. Dar mare le fu uimirea, găsindu-l sforăind încă, cu capul pe un 
sac de uruială. 

— Măi frate-meu, noi ridem de el, dar nu vezi tu ce a făcut? 

— Adevăr grăiești ! Are pe dracu-n el! Nu vezi la ce încurcături ne-a 
pus nu numai pe noi, da pînă și pe stăpinii pămîntului, pe diavoli?! 

— Scoală, bă prostule, tu nu vezi cu cine ne-am luptat noi astă-noapte? 

Cînd se uită el prin prejur şi văzu moara plină de draci morţi, îl prinseră 
frigurile şi căzu leşinat. Fraţii luară un blid cu apă, îl udară de-și veni în fire. 

Apoi le grăi: 

— Frăţiorilor mei, cum ați putut să-i ucideţi? Toată noaptea v-aţi luptat 
cu ei. Mare larmă a fost. Bine că i-ați îmburdat. Și făcură o coleșă și mîncară 
bine, pentru cale lungă să le-ajungă. Da ce le trăsni prin minte fraților. Să-i 
umple covețaua cu păsat şi să i-o puie-n cap sub căciulă, ca să-l facă să meargă 
drept inainte fără a mai culege de pe jos fiece lucru și a-i înșela. Și subt căciulă-i 
așezară blidul plin de păsat. 

Şi-l purtară așa prin codri și pustii, cugetind dinșii că s-or lăsa el de ei. 
Și deși-l ardea focu-n spinare de dogoare şi greutate, prostu suferea cu răbdare. 

La urma urmelor iată-i ajunși la palatele împărătești. Și se miră prostu: 

— Ei, ce căși încălecate, și cu aur suflate! 

Ce i-ar fi trebuit atitea sobe, că-i de ajuns una pentru el și fiică-sa? Da 
iacă cheltuială degeaba, zise prostul, căscînd oichii mari către frații săi. 

Apoi, pe rînd intrară la palat să ghicească întrebările ce le punea frumoasa 
lumii, fiica împăratului. 

După puţină vreme, călăul ieşi arătîndu-le celor doi frați capul frățio- 
rului, semn că nu deslegase întrebările împărătesii. Călăul îmbrăcat în veș- 
minte roșii, aşeză şi căpăţina fratelui mai mare în virful grămezii. Mai lipseau 
două capete, chiar atita cîți cutezători mai erau. 

Jar călăul trecînd pe lingă dinșii le şopti plin de milă: 

— Nu fiți proşti să vă-ncercaţi norocul, că cine-a venit aici toţi s-au dus 
pe apa simbetii. Prinţesa spune la ponturi pe care nimeni nu le brodește. 

— Eu nu sînt prost, fraţii îmi zic așa! 

Intră mijlocașul și curînd ieşi călăul și cu capul acestuia de-i așeză scă- 
firlia tocma-n virful grămezii. 

Şi-ntorcîndu-se, iar îi șopti prostului: 

— Iaca, nu m-a ascultat, cine-i prost și-și pune mintea cu prințesa îşi 
pierde capu! 

— Omule, frații mei săracii ziceau că sînt prost, da eu nu sînt! și intră 
şi el să-și încerce norocul, cu desagii pe umeri şi cu blidu-n cap. 

Într-o odaie lungă, de marmoră sta pe tronul de aur împăratul, iar prin- 
tesa pe alt tron mai mic. Pe cap ea purta o coroană cu pietre scumpe, că prostul 
abia o putea privi. Mai la o parte, stau sfătuitorii împăratului, înţelepţii împără- 
tiei, care judecau dacă s-au brodit ponturile. 

Da prostu sta cu gura căscată și asculta. 

Fiica-mpăratului cînd îl văzu o podidi risul. 

— Pirlitul ăsta a cutezat să-și încerce norocul cu mine? Ha! Ha! Ha! 
O să-ți stea scătiriia chiar în vîrful stivei de căpăţini! 

— Începe cu ponturile grăi împăratul cu un glas poruncitor. Atunci 
prințesa se încruntă și întrebă: 

— Apropie-te, mă tontule! 

— Bună ziua, împărăteasă! Ce cald e-n curte la dumneavoastră! 

— E mai cald în fund la mine! zise prințesa. 

— De, n-ai putea frige-o cioară? 

— A cură de-acolo! și-i arătă o butie. 

— A bate cepu! răspunsă prostu. 

— A crepa |! zise-mpărăteasa. 

— A pune cercu! o-ntoarsă prostul. 

— Da ai-le2 

— Le am, zise el. 

— Ai în cap păsat? 


— Am |! zise prostu şi scoțind căciula, căzu blidu la picioarele împără- 
tesii stropind-o cu păsat pe rochia de aur. Apoi, ridică desaga cu cocoşu scoasă 
pe rînd: cioara, cepu și cercul. 

Pe prinţesă o apucară sudorile, văzind că un om de rînd i-a brodit toate 
ponturile. 

Înţelepţii palatului, ca nişte drepţi judecători, dădură din cap, închinîndu- 
se către împărat că prostul a dezlegat cele trei ponturi și că i se cuvine fiica 
împăratului pentru a-i fi mireasă precum și jumătate din împărăție ! Dar prinţesa 
răutăcioasă nu vrea și zisă: 

— Pînă nu va cînta cocoșu în palatu ăsta nu-l voi lua pe ăst om de rind 
să-mi fie bărbat! 

— Să cînte cocoşu meu zise prostu scoţind cocoșelul, care, cum se văzu 
slobod, fugi la o fereastră cîntînd, filfiîind din aripi de trei ori și ţanţoş, începu 
să cînte: 

— Cucuriguuu ! de se cutremură prințesa gata să înnebunească de mînie ! 

Din nou înțelepții arătară împăratului, că tînărul zdrențăros a ghicit 
și al patrulea pont! 

— Nu, nu vreau, pe toți vă omor zise ea către judecători, doar nu iau 
un om de rînd?! 

— Este om de jos, da nu-l vezi cît este de înțelept? Nu te uita la ce stră- 
luceşte, ci la ce vorbeşte ! Se cade să ne ținem legămintul și să-l iei de bărbat 
eu dîndu-i și jumătate din împărăția mea. 

— Dacă, slăvite-mpărate, vrei să te ţii de legămiînt și eu să fac voia măriei- 
tale, să-i mai dau un pont pentru dezlegare. 

— Vrei, îl întrebă împăratul? 

— Vreau, de ce să nu vreau? Că n-o fi mai greu decit de dus sacu la 
moară ? 

— Eşti bogat? întrebă prinţesa. 

— Bogat pe dracu, sărac! 

— Dai pe dracu? Și tocmai atunci se mișcă puiul de drac în cealaltă 
desagă. 

— Da ce dracu o fi mișcînd? Și dezlegă desagii. Cînd colo, ce să vezi, 
o zbughi un pui de-mpelițat! 

Mic ca acul, 
Iut'-ca dracul. 

Fugea, cît putea, da ochi n-avea. Cînd l-a văzut prostul, nu s-a mirat 
de loc, iar împărăteasa cu înțelepţii au leșinat, pe cînd împăratul a crăpat 
de frică ! 
| Și aşa a ajuns prostu împărat! 


PROSTUL CU PĂSĂRICA 


Era un împărat mare, cu o împărăție mare și cu o fată mare, numai 


bună de măritat. | 
Dete veste împăratul în lume că are o fată frumoasă și bogată cu palate 


de cleştar, căruțe de aur și cai împodobiţi și că o mărită după acela care va 
da răspunsuri potrivite la întrebări. 

Cînd au auzit părinții şi împărații, cum era și de aşteptat, au dat buluc, 
la fiica împăratului s-o peţească. | 

Fiica împăratului de felul ei era şoadă. Îi plăcea să facă glume sărate 
și nesărate și să-i batjocorească pe cei proşti. De aceea, se dusese vestea în 
lume că este o fată înţeleaptă și frumoasă. Cine n-ar fi vrut să aibă o soţie așa 
de cuminte ca ea? 

Însă toți împărații, prinții și tinerii care i-au călcat pragul n-au izbutit 
să-i răspundă la cele trei întrebări și toți au plecat în părțile lor cu coada între 
picioare, ruşinați. Mai la urmă de tot, într-un sat aud trei fraţi săraci că fiica 
împăratului se mărită cu orice om de rînd, care-i va răspunde potrivit la în- 
trebările ei. 

Se îmbrăcă cel mai mare în toale noi ca de sărbătoare, pune cuțitul în 
teacă și merinde în desagi, încalecă iapa și pleacă în peţit. 

Merse el luni și săptămîni și ajunse într-o cetate mare cu palate scli- 
pitoare, cu turlele de aur ce se urcau semeț în slăvile cerului. 

Întrebă pe un ostaș din garda împăratului, unde este fiica împăratului? 

Ostașul îi arătă poarta, el bate și prinţesa îmbrăcată numai în aur și 
argint cu părul de mătasă auriu, îi deschide ușa. El intră înăuntrul și o căldură 
îinăbușitoare cu o duhoare grea îi izbește nasul, încît de mirare, uită să-i 
să-l zică: bună ziua. 

— Ce cald este la dumneavoastră și ce miros urit?! La aceste fata îi 
răspunse: 

— La mine-n burtă e şi mai cald! 

Băiatul la acestea rămase uimit și se uită prosteşte şi încremenit, încît 
uită și cum îl cheamă și ieși încurcat afară plecînd supărat acasă. 

Acasă povesteşte fratelui mijlociu întîmplarea. Cel mic vrea şi el să 
afle dar îl împing afară. El lipește urechea la ușă și înțelege tot. 

Pleacă și cel mijlociu, bine îmbrăcat și bine mîncat și cînd intră înăuntru 
incremeni văzînd-o cît este de frumoasă și ce întrebare şi răspuns cere. Se 
incurcă așa cum se încurcă cei mici în vrejurile de bostan și plecă rușinat acasă. 

Se plinse de pățania lui şi zise că nu este om pe lume care să-i potrivească 
răspunsurile după plăcerea unei fete nebune de împărat. Cel mic trase cu 
urechea și zise: 

— Eu pot să-i trag niște răspunsuri potrivite! grăi el celor doi frați 
mai mari. 

— Fugi, măi prostule, tu nu vezi că n-am fost noi în stare de nimic, 
nu au fost în stare feţe înțelepte împărătești să răspundă cum se cuvine, dar 
o să fii tu un papă lapte, un zdrenţuros și prost de dai în gropi! Îl opriră să 
se ducă. li luară iapa, ascunseră opincile și ţoalele nerupte și-l pindiră 
să nu plece. 

Cel mic însă nu se lăsă. Pindeşte noaptea cînd toţi dormeau și pleacă 
in lumea albă, doar doar va da de casa împăratului. 

Mergînd prin pădure, dă de un hoț care își număra banii furați. Hoţul, 
cum îl văzu, îşi puse în gînd să-l omoare. Plecă după băiat cu gîndul necurat 
și intră în vorbă să-l vadă ce minte are. 

Din vorbă-n vorbă, hoţului i se păru că are mintea adunată de pe drum. 
la să-și bată joc de el, își puse el în gînd. Văzu în cale hoțul un dop murdar 
de la butoiul cu vin. 

— Fac rămășşag că tu nu iei dopul că e plin de murdărie, zise hoţul. 

—- Eu, iacă îl iau ! Și murdar cum era, jap cu el în sîn, că nici săcui n-avea, 

Se gîndi hoţul, ce prost trebuie să fie băiatul ăsta, ia să mai încerc o 
glumă să fiu mai sigur. Merseră cît merseră şi în cale căzută dintr-un copac 
zăcea o cioară moartă. 

— Măi băiete, fac rămăşag cu tine că ţi-e frică să pui în sîn cioara asta? 

— Mie să-mi fie frică? Ia te uită că o pun în sîn, măcar că pute! Luă 
cioara şi o puse în sîn! 

Hoţul căscă nişte ochi mari, văzînd prostia drumeţului și zise că e păcat 
să omoare un asemenea prostănac, să-și ude limba cuţitului degeaba, și aşa 
scăpă el de la moarte sigură. 

După ce se apropiară de cetatea împărătească, văzu un cerc de lemn 
intr-un gunoi. Se duse, luă și cercul jucîndu-se cu el pe drum. 

— Bine, măi băiete, se cade un ginere care merge în petit la fiica împă- 
ratului să ducă-n sîn un dop și o mortăciune, iar pe drum să se joace cu 
un cerc? 


Cînd te-o vedea curtenii cît ești de smintit o să te spinzure că le batjo- 
corești prinţesa? Eu te sfătuiesc să-ți vezi de treabă ! Nu ești tu de nasul unei 
fiice de-mpărat ! 

— Care, măi nene? Eu! 

— Tu măi prostule ! Sînt om bătrîn și nu mi-a dat ochilor un prost mai 
mare decit tine. 

— Bineee ! Ai să vezi dumneata că te-nșeli ! 

La marginea orașului se despărțiră care încotro. 

El ispiti lumea în dreapta și-n stînga și dete de poarta împărătească. 
Era un palat înalt și strălucitor ca soarele. Se miră el de frumuseţe și bătu 
la ușa palatului. 

— Pe cine caţi, băiete? îl întrebă un străjer îmbrăcat numai în zale și 
cu o suliță ascuţită înaltă cît pomul. 

— Pe fiica împăratului! Merg s-o peţesc! 

— Fugi, măi pirlitule, de aci-ncolo, nu te vezi că ești într-o ureche? 

— Ba nu, eu nu mă las și trebuie s-o văd pe prințesă! 

Dacă văzu că nu poate să scape de el, îi arătă poarta la care trebuie să 
bată, măcar să-şi piardă capul! 

Cum a bătut la ușa prinţesei din soba ei a ieșit un bușneac de miros 
și căldură de te amețea. Atunci băiatul mirat de miros a grăit: 

— Vai, prinţesă, ce cald e la dumneavoastră! 

— La mine-n burtă e și mai cald! El a scos din sin cioara moartă și 
i-a grăit: 

— "Ţine, bagă-n burtă păsărica asta ca să-ţi fie și mai cald! 

— Nu pot că mi-e frică să nu iese și să zboare din mine. 

— Nu te teme că pun dopul ăsta! 

— Vai, dacă pui dopul mă umfiu-n foale și mă sparg în bucăți! Ce-o 
să se aleagă atunci de mine? Și se preface că plinge. El o priveşte și-i zice la 
întîmplare ! 

— Am cu grijă să-ți leg burta cu cercul ăsta să nu se spargă, așa că ia 
ce-ţi dau, să nu dai de vreo belea! 

Fiica împăratului văzînd că deșuicheatul ăsta a răspuns bine la toate 
întrebările, a îngălbenit de ciudă, însă neavînd încotro a trebuit să se 
mărite cu el. 

A urmat o nuntă mare și frumoasă ca-n poveşti. 

FATA CEA ÎNŢELEAPTĂ 


A fost odată un boier bogat și neînsurat. Într-o zi trimisese la o zăcă- 
toare lucrători să-i muncească. Seara cînd veni să le dea leafa el îi adună pe 
lîngă divanul său zicîndu-le: 

— Nu vă dau leafa dacă nu-mi spuneți fiecare cîte o poveste! Stătură 
plugarii, se suciră, se-nvirtiră și unul nici nu ştiu să-i spuie stăpînului o po- 
veste. De aceea, unul mai voinic, isteţ şi bătrin îi zise: 

— Boierule, mie să-mi dai partea mea, că nu degeaba am ostenit pe 
țarina boieriei voastre ! 

— Dacă nu ştiţi nici o poveste nu e nimic, iacă vă iert, le răspunse bo- 
ierul, însă voi să-mi răspundeți ce înseamnă nouă pietre peste an. Scormo- 
niră în zadar prin cap gîndurile, că nici unul nu fu în stare să ghicească răs- 
punsul cerut. Supăraţi, flămînzi și frînţi de oboseală plecară lucrătorii acasă 
fără bani. Stăteau toți pe prag, bătîndu-și capul, ce să însemne nouă pietre. 
Unul dintre ei, cel mai sărac, avea o fată mare, cam trecută de măritat, că 
de săracă ce era nici un flăcău n-o băga în seamă. Fata ieși în întîmpinarea 
lui tată-su întrebîndu-l: 

— Cîţi bani ţi-a dat boierul, tată? 

— Asa, nimic! 

— Pentru ce, dacă i-ai muncit? 

— N-am ştiut nici unul să-i spunem o poveste și să-i răspundem ce 
înseamnă nouă pietre-n an! Fata rămase puţin pe gînduri spunîndu-i lui 
tătine-su: 

— Du-te-ndărăt şi-i spune boierului, că nouă pietre-n an, sint nouă 
luni muncite de plugar, ca nouă pietre de moară-n spinarea lucrătorului, iar 
trei luni sînt de ședere, odihnă și de veselie. Se duse bătriînul la boier 
ŞI-i zise: 

— Boierule, dă-mi banii mei, că nouă pietre sînt nouă luni pe an grele 
ca nouă pietre de moară pentru muncitor; dar trei luni ședem să mîncăm și 
să ne veselim dacă avem cu ce. Atunci boierul s-a mirat și l-a-ntrebat: 

— Cine ţi-a spus, omule, că la-nceput n-ai ştiut? 

— Fiica mea mi-a spus. 

Boierul, bucuros, i-a dat trei fire de cînepă din care să-i facă boierului, 
cămașă şi giubea. Bătrînul se-ntoarse la fată îndărăt zicîndu-i: 

— Uite ce mi-a spus boierul. Din astea trei fire de cînepă să-i faci cămașă 
și giubea ! Fata se duse și rupse din gard trei băschii, apoi îl rugă pe tată-su: 

— Du-te la boier și să-i spui că-i fac din cele trei fire de cînepă cămașă 
și giubea, dar mai întîi să-mi facă el mie, din astea trei băschii: furcă, fus și 
război. 

Se duse bătrînul la boier zicîndu-i: 

— Boierule, să ştii că fiica mea îţi face ce-ai cerut, numai fă-i și dumneata 
ei din aste trei băschii, furcă, fus și război de ţesut. Boierul se miră și-l rugă 
pe bătriîn să-i dea fata de nevastă. Bătrînul se miră și crezu că-l 'batjocorește, 
dar pînă la urmă fata cea înţeleaptă se mărită după boier. La nuntă cînd făcură 
cununia, se vorbiră ca unul fără altul să nu facă nici o judecată. Trăiră ei 
aşa multă vreme în pace și bună înţelegere. Într-o zi doi țărani săraci plecară 
la tîrg. Unul avea căruţa, altul o iapă burtoasă, gata să fete. Ajunseră ei în 
tîrg, legară iapa de oiştea căruţii şi porniră după negustorii. În timpul ăsta 

fătă iapa un mînz mare și frumos. Miînzul cu ochii lui închiși, că așa stă el 
nouă zile, nu văzu să se dea lingă iapă și blestematul se așeză pe niște paie 
sub căruţa celuilalt ţăran. 

Cînd ajunseră țăranii de văzură minzul sub căruță, falnic și frumos 
se bucurară. Cel cu căruţa-i zise celui cu iapa: 

— Jote, breee-mi fătă căruța ! 

— Cum bre, spui una ca asta, nu-l fătă iapa mea? 

— Vezi-ţi de treabă, creştinule, să nu mai cădem în vreo gilceavă de 
mai dăm și de belele! Nu vezi mînzul sub căruță? 

— Măi vecine, ţi-ai pierdut minţile, te crezi că ţi-a ouat găina drept 
în căciulă și te faci stăpîn peste mînzul meu ! Tu nu vezi că te faci de pomina 
lumii, asta-i cam așa după mintea ta: iapa face mînzul, iar ovăzul îi e mamă. 

— Dacă-i așa, să mergem la judecată direaptă decit să ajungem la mă- 
ciucă. Şi neavind cum să-și facă dreptate plecară drept la boier la judecată. 
Cînd acolo, boieru-i plecat să se plimbe peste vii și moșii; numai cucoana 
cea înțeleaptă-i acasă. Dacă-i văzu certindu-se pe minz le zise: 

— Staţi, oameni buni, ce vă certaţi și nu vă judecaţi? 

— Ba tocmai vrem să ne judece boierul! 

— Boierul nu-i acasă ! 


„— Iată, cucoană cum este treaba, zise cel cu căruţa, mînzul ista l-a 
fătat căruţa mea chiar în tîrgul ăl mare. 

— Ba nu e adevărat, cucoană, vă jur pe ochii mei că mînzul este de la 
iapa mea; tot satul știe! 

— Stăpină, nu fă pe sprinceană, fă judecată direaptă, la tot nat să-i 
placă. Că judecata-i oloagă cînd lipseşte-n cap o doagă, zise cel cu iapa. 

— Oameni buni, nu vă mai certați în curtea mea că eu o față muierească 
nu vă pot judeca. Nu știți voi că judecata la unii e ca o trăsură cu două oiști, 
cînd înainte, cînd îndărăt, o poţi mina. Stati locului în pace pînă vine boierul. 
Ei n-au de lucru şi o întreabă: 

— Dar unde-i, cucoană, boierul? 


— S-a dus la locul cu grîu de lîngă baltă, să păzească griul să nu-l pască 
crapii. Atunci, cel cu căruța auzind a rîs zicîndu-i: 

— He-hee ! cucoană ne spui palavre, unde s-a văzut peşte să pască 
iarbă şi călugăr fără barbă? 

— Dar dumneata, unde-ai văzut, să fete căruţa și să cînte mița? Eşti 
un om în toată firea şi umbli cu plosca cu minciuni. Țăranul cu căruţa aplecă 
capul și plecă rușinat, iar cel cu iapa își luă mînzul și mulţumi pentru judecata 
dreaptă a cucoanei. Cînd sosi boierul întrebă pe cucoană ce-a mai făcut de 
cînd s-a dus el călare să-și vadă roadele și moşiile: 

— Apoi am judecat doi țărani care se gilceveau pe un minz. Unul zicea 
sus şi tare că l-a fătat căruţa lui. 

— Bine, cucoană, nu ne-a fost vorba că fără mine și fără tine să nu se 
facă pe moșia noastră nici o judecată? 

— Ba așa ne-a fost! 

— Fiindcă tu ai călcat jurămîntul mai întîi, eu îți poruncesc să-ți alegi 
lucrul ce-ţi este mai scump și drag și să pleci la bordeiul lui taică-tu. Ea începu 
să plingă și să se văicărească ceriîndu-și iertare, însă boierul nici în ruptul 
capului n-o iertă. Văzind ea că n-are încotro, îl rugă pe boier să-i dea voie 
să mai facă o mîncare și să se cinstească ca oamenii nesupăraţi la despărțire, 

după care va lua ce-i este mai drag ochilor și va pleca din conacul boieresc. 
Se puse muierea pe gătit şi rînduit, cu bucate noi la gura veche. Aduse un 
vin bun de-al mermeziu ce-l adormea pe om de viu și se puseră la petrecere 
ca înainte de marea despărțire. Cucoana mai deşteaptă, mai mult vărsa jos, 
în pantofi, vinul, în timp ce boierul bea și nu se glumea pînă ce se îmbătă 
turtă și căzu jos sub masă. Atunci cucoana porunci slugilor să-l urce-n trăsură 
și amindoi plecară la bordeiul lui tătîne-su. 'Trecură vreo cîteva zile și boierul 
se trezi şi-o-ntrebă pe soția lui ce caută el într-un bordei de om sărac? 

— Boierule, nu tu mi-ai spus să plec din casa ta fiiindcă am călcat un 
jurămînt și să-mi aleg ce mi-o fi mai drag și scump înaintea ochilor? 

— Ei, şi ce-ai ales? 

— Pe tine te-am ales! 

— Hei, muiere, n-am ce să mai zic; m-ai dat gata ! Cînd femeia-i înțe- 
leaptă îl judecă şi pe dracul și tot îl găsește datori. După o așa întîmplare rise 
boierul, porunci slugilor să vie cu trăsurile să-și ducă calabalicul la locullor 
vechi și rămase să trăiască-n pace și fericire, cu fata cea săracă și-nţeleaptă 
de se duse vestea peste nouă mări și peste nouă ţări. De atunci boierul de 
bucurie că are femeie-nțeleaptă se puse pe băutură la muncă pînă-i ieşi părul 
prin căciulă şi cămașa prin izmene, și așa se prăpădi, iar fata cea înțeleaptă 
rămase stăpiînă peste toate viile și moșiile. 

FATA CEA RĂSFĂȚATĂ 


Trăia odată într-un sat o pereche de oameni tineri şi frumoși, care se 
iubeau foarte. Și au avut norocul să aibă o fetiță atît de frumoasă, încît la 
soare te puteai uita, dar la ea ba. Cu cît creștea mai mare cu atit se făcea mai 
frumoasă, mai zburdalnică şi mai iubită de părinți. 

Părinţii n-o puneau la muncă, de frică să n-o ardă soarele și să-i strice 
fața cea albă ca spuma de mare, ori s-o zărească babele și s-o deoache. Așa 
că frumoasa copilă stătea acasă, dereteca prin odăi, ori prin curte, dar în afară 
din ogradă, numai rareori ieșea şi asta numai la horă și cu multă insistență 
de părinţi. 

Fata era așa de răsfăţată că dacă la șapte ani a cerut să sugă, mamă-sa 
i-a dat și ea a supt, dacă a cerut iarna fragi și struguri, tată-su a mers ţara în 
lung şi-n curmeziş și i-a îndeplinit poftele. Ca să nu se ostenească fata, mama 
o pieptăna, o spăla, o încălța și o dezbrăca, măcar că ajunsese fată mare de 
măritat. Frumoasei fete îi dădea tircoale băieți din nouă sate, însă ca se ținea 
măreață, ştiind că este frumoasă. Citeodată voia și ea să-nveţe a coase, să 
toarcă, să spele, dar mamă-sa la iuțeală zicea: 


— Lasă, fata mamei, nu lucra, destul ai să muncești cînd te vei mărita. 

— Mamă, dar cînd mă voi mărita, n-o să știu nimic! Uite, nu știu 
să fac mîncare, să ţes, să năvădesc, să torc și cîte altele. 

— Nu e nimic, fata mamei! Las” că atunci ai să înveţi tu, să te descurci 
Și așa trece vremea. Și n-o lăsau pe răsfăţată să ridice un pai de jos pe toate 
le dereteca și ogoia prin casă, mamă-sa, numai la dormit nu putea dormi în 
locul fiicei. Odată s-a întîmplat că uitindu-se fata în oglindă, au intrat porcii 

în casă, de au dat cu fundul în sus oalele cu untură, au spart vasele și farfu- 
riile din casă și cînd a văzut-o tată-su, s-a supărat pe ea, iar mama l-a certat 
că-şi supără fetiţa, și atunci părinții au plins împreună cu fata fiindcă a fost 
dojenită sărmana lor copilă, singură pe lume. Au mers atunci la ea, au sărutat-o 
şi i-au cerut iertare pentru nedreapta dojană. Fata iar s-a înveselit și se În- 
vrednicea la lucru ca și pînă acum. Venindu-i vremea de măritat s-au pregătit 
cu daruri și cîte și mai cîte bogății, avînd părinți cu dare de mînă. O ceru să-i 
fie noră într-o zi un moșneag și ea văzînd că feciorul lui era chipeș și frumos, 
nu zise ba ! Bătrînul mai avea doi feciori şi două nurori, tare vrednice. Atunci 
mama fetei avu grijă să-i spuie viitorului cuscru: 

— Eu vă dau fata, însă să știți că ea nu ştie să lucreze! 

— Lasă, cuscră, că se-nvaţă ea la noi să lucreze, nu-i purta grija asta, 
că este destul de lucru la noi. Se logodiră şi apoi făcură nuntă mare de se duse 
pomina. lar după nuntă fiecare o porni la treabă. Nurorile celelalte se sculară 
cu noaptea-n cap, mulseră vacile, le dădură de mincare, le adăpară, dădură 
frunze la oi, le adăpară, hrăniră păsările și porcii, făcură mîncare pentru prînz 
și o porniră la lucrul cîmpului. Nora cea răsfăţată sta de se odihnea și nu punea 
mîna să ridice un tîrș din curte de care se împiedicau porcii. Dar nici cei din 
casă n-o sileau să facă treabă. Cin veni prînzul, baba, adică soacră-sa, nu-şi 
chemă nora cea răsfăţată și frumoasă la masă. Seara, cînd îi chemă pe toți 
imprejurul mesei, cei ce munciseră aveau blidele pline de bucate şi ciorbă, 
precum și cîte un codru mare de pită, iar nora cea tînără sta în fața străchinii 
goale și fără un pic de pine. 

— Luaţi, maică şi mincaţi, că destul aţi muncit toată ziulica! Vedeţi 
voi că la noi în casă este obiceiul că cine muncește mănîncă și bea, cine nu, 
stă şi privește. 

— Mulţămim, mumă, lasă că ne pricepem noi la mîncat, da mai cu 
seamă la băut, ziseră băieţii babei. Nora cea răsfăţată rămase cu buzele umflate 
într-un colț și nu sufla un cuvînt. De flămîndă ce era, ar fi mincat și mere 
pădureţe. Ce să facă ea de aci înainte? Să stea, sau să se puie pe treabă? Ba 
să se puie pe lucru zise ea în gînd și a doua zi o porni la muncă mai de noapte 
decît cele două cumnate. "Țeselă vacile, le dădu mîncare, le adăpă, dădu mîn- 
care la porci, grăunţe la găini, scoase oile la ciobani, așa cum se pricepu făcu 
prinzul şi o porni cu sapa la lucru și toată ziulica munci nora cea răsfăţată 
cu postata înainte, de se mirară săpătorii, dar mai cu seamă bărbatul și socrul. 
Se bucurară de vrednicia ei toţi. Dar cînd soacra îi puse strachina plină cu frip- 
tură în capul mesei și cel mai mare codru de pîine, cu ţuică și vin roşu ca la 
orice masă, apoi văzîndu-i pe toţi așezați se adresă către nurori şi feciori, vor- 
bindu-le cu glas dulce îmbietor: 

— Mincați, fetele și băieții mei, că de aceea muncim ca să mîncăm și 
să bem, iacă la noi toți muncim și toți mîncăm bine. 

Nora cea răsfăţată mincă pe nerăsuflate, da și de muncit, o ţinea 
tot înainte, era fată cu nărav, vrea să dovedească că este cea frumoasă și răs- 
fățată, dar şi la muncă nimeni n-o întrecea. Așa se duse vestea, peste lume 
și ţară, despre vrednicia nurorii răsfățate. 


Și eu căscam gura 

La ochii ca mura, 
Călare pe-o iapă, 
Vindeam cu ciurul apă. 

IVANCIU CEL SĂRAC 


A fost un om sărac, îi murise femeia. Răminsese cu un băiat de zece 
ani. Nu mai aveau ce să mănince. 

— 'Taică, să te dau argat că n-avem ce să miîncăm. 

L-a dat argat la un turc trei ani de zile. Cînd să plece acasă de la turc, 
îi dă simbrie trei bani. Cînd să deșchidă uşa turcul îl strigă: 

— Ja vino, dă-mi un ban îndărăt. I-a dat un ban. 

— Să ştii că e bine să mergi pe drumul drept. Băiatul a plecat și a vrut 
să iese afară. Turcul iar l-a chemat îndărăt. 

— Mai dă-mi un ban; să știi acolo unde însărezi, acolo să dormi. I-a 
luat şi al doilea ban și-a rămas numai cu un ban şi a plecat. Cind a ajuns 
la ușă, iar l-a chemat îndărăt: 

— Să ştii să nu-ţi trimiți niciodată fămeia la nuntă singură. Merge el 
amărit merge, ajunge pe un drum și vede un om suit într-un pom, care leagă 
bani de creci și merge înainte, și-a văzut de drum. Omul, dacă l-a văzut nepă- 
sător, l-a strigat: 

— Măi băiete, ia vino-ncoa, mă! 

— Ce! 

— Na banii ăștia, că eu sînt blăstămat ca să leg banii toată viaţa. Toţi 
care au trecut m-au întrebat ce fac? Numai tu ai găsit să treci fără să mă-ntrebi 
şi m-ai dezlegat de blăstăm. 

Băiatul luă punga cu bani și plecă acasă. Merse el și ajunsă într-un sat. 
Venisă un nor greu și n-a plecat a stat sub un gard. A venit o furtună și ploaie 
grea, potop. El a stat făcut broască sub gard şi a scăpat cu viaţă. Cînd să scoală 
dimineaţa, ce să vezi? Drumul îl luasă apa și vede acolo un cal înecat cu turc 
cu tot. S-a băgat băiatul şi l-a tras la margine şi cînd colo găsește disagii plini 
cu galbeni. Ia băiatul disagii cu bani, îi dă jos, ia ţoalele turcului, le ia cu el. 
Turcul era un zapciu, el adunase banii, dar furtuna l-a ajuns, apele l-au înecat. 
Și așa a plecat acasă. Ta-su l-a văzut cu bani mulți, i-a făcut casă: aveau avere, 
aveau de toate! I-a venit vremea de însurat. Fiind bogaţi, au luat o fată cu 
avere. Pînă la anul a avut un copil și i-au pus numele Ivanciu. 

Un frate al muierii mai mic s-a însurat și el şi i-a chemat și pe ei la nuntă, 
da ta-su murisă. El era bogat, avea argați. Merse la nuntă. Bine, da el nu 
să dusă. 

— Du-te, fată, tu că n-am încredere în slugi. Du-te singură cu un argat, 
eu stau cu ailanţi, tu te duci cu argatu și copilu și a plecat ea la nuntă! Cînd 
pe urmă și-a adus el aminte după ce a potolit vitele. 

— MĂ, mie mi-a spus turcu să nu las nevasta singură la nuntă! Ia să 
mă duc acolo să vedem. S-a îmbrăcat în ţoalili lui turceşti, a încălecat calul 
și-a plecat. Acolo nima nu l-a cunoscut. I-a făcut loc lîngă nașu, i-a pus mincare 
tot. El face cu mina la soacră și-i zice: 

— Babo, babo, toată lumea are lingă el o muiere, numai eu nu am. Adu 
și mie o fămeie şi-ţi dau o pungă cu galbini. Ea se duce la fată și-i spune: 

— Fată, turcu ne dă o pungă de galbeni, stai și tu cu el. Pe urmă toți 
să-mbătă. 'Turcu-i zisă: 

— Fată, vorbeşte că-ţi dă încă o pungă de galbini ca să dormi cu el. Și se 
duce în alte case. Da Ivanciu e în leagăn culcat. Da turcu nu s-a îmbătat. Cînd 
a adurmit ea, el s-a sculat, a luat pe Ivanciu din leagăn și afugitacasă la el. 

Dimineaţa nu era nici turcu nici Ivanciul! 

— Ce-o să-mi facă mie omu, că nu e Ivanciu? 

Mumă-sa-1 zice: 

— Să dăm foc la bucătării, să zicem că a ars acolo Ivanciu. Au dat foc, 
a ars și au plecat cu ta-su şi mă-sa la omu ei! 

— Bine ați venit! Bine ați venit! 

— Am venit, am venit dar să vezi nenorocire că a luat focul bucătăria 
şi a ars şi Ivanciu. 

— Vai de mine, ce ne facem făr' de copil? 

— Las” că nu e nimica, că o să facem altul a zis el liniștit. I-a poftit în 
casă, da el l-a dus pe Ivanciu în podrum, lîngă butoiul cu vin. Pe urmă el zice: 

— Bre, ia taie o găină, fă mîncare că a venit tata socru să se ospăteze. 
Și au început muierile să gătească. Pe urmă a zis: 

— Bre, du-te scoate vin. 

— Bine, mă duc şi se duce. 

Da masa e pusă. Cînd să duce dă peste lIvanciu. Da ea nu mai vine, 
rămîne acolo cu Ivanciu. Văzind că el nu mai vine, o trimite pe soacră-sa. 

— la vezi ce? Du-te, mamă soacră, să vezi. 

Se duce și ea şi cînd îl vede pe Ivanciu rămîne şi ea acolo de frică și 
de rușine. 'Tăinuie și cu socru şi-l trimite și pe socru. Cînd îl vede pe Ivanciu 
de ruşine a încremenit și de rușine rămîne și el acolo cu muierile. 

Atunci se duce el la ei și-i cheamă zicînd: 

— Haide, haide, veniţi încoa, să mîncăm și să bem, că nu e nimica. 
Ce-a fost a trecut? Şi s-au veselit și pe urmă după ce au ridicat masa a spus 
părinților, adică socrilor: 

— Acum luaţi-vă fata şi plecaţi, că ei îi place să trăiască bine cu turcu; 
eu n-am nevoie de aşa muiere. Și așa el a rămas cu Ivanciu și a trăit fericit, 
iar muierea lui a rămas să dea bună dimineaţa gîştelor. 


BINELE ȘI RĂUL 


A fost un om care a avut doi copii. Şi o să vină vremea la bătrineață 
să moară. Chiote, vaiete și jale mare că o să moară bătrinul. 

Dar copiii se aşezară trişti şi smeriţi la picioarele lui să-și facă iertăciunea. 
Dar unul mai afurisit și rău, uns cu toate unsorile și leneș de puţa pămîntul 
după el, fiind bun numai pentru furtişag şi înșelătorii, î îl zise cu puţină sfială: 

— Măi tată, tu ai să mori, iar noi copiii tăi răminem, dacă acum a 
venit vremea să ne spui ceva ce nu ne-ai mai spus să ne dai vreo povaţă ca 
să ne fie de folos în viaţă. 

Bătrînul stinsă lumina din mînă și mai ceru învoială de la moarte cităva 
pină își sfătuieşte pruncii. 

— Hehe, taică, să băgați de seamă bine și să luaţi aminte la vorbele 
mele, cît veţi fi și veţi trăi, cîteva lucruri în viață să nu le faceți și anume: să 
nu vă luaţi copii de suflet, calul la nuntă să nu-l dați împrumut, nevasta să 
n-o mîni la nuntă singură, briciu, coasa și luleaua să nu le dai pe mina altuia, 
iar bani împrumut să nu dai! Pe urmă cît veți fi și veţi trăi, vara întotdeauna 
să tragi haina de mînecă că bine va prinde la nevoie, iar iarna cum veţi cugeta 

voi. Şi așa bătrinul muri, iar cei doi frați uidiră. Unul, cum s-a zis, era rău, 
viclean şi blestemat. Nu credea în Dumnezeu și de fățarnic și prefăcut ce era 
cu un ochi ridea iar cu altul plingea. 

Pentru că avea pe diavolul băgat în burta lui, nici una nici alta, într-o 
bună zi îi zise fratelui mai mic care era credincios și cu frică de Dumnezeu 
și iubitor de oameni: 

— Măi frăție, tu ştii bine că două săbii într-o teacă nu au loc și de aia 
nici noi amîndoi într-o casă nu avem stare și nici așezare. Tine-ţi treizeci 
de galbeni și un cal şi du-te-n lume să te procopseşti ! Iar lui îi rămasă toată 
averea părintească. 

— Hehe, Doamne, îți mulțămesc ţie și lui tata că mi-a lăsat cîțiva găl- 
biori şi un cal să mă pot singur în lume arăni cu ei. Binecuvintați să fiți și 
voi şi fratele care mi i-a dat. După asta și-a luat calul și-a strîns chinga și a 
plecat în lumea albă, fără ştire şi fără căpătii. 

Cînd colo, după amiînată vreme se-ntilneşte fratele al mare cu cel mic: 
amîndoi călări. Cel mic îi dă bineţe bucurîndu-se că se întîlnesc: 

— Bună ziua, fratele meu, Dumnezău să-ți ajute! 

— Măre, lasă-mă, bre, ce-mi tot pomenești de Dumnezău, că să știi 
că pe lume e mai bine să faci rău şi nedreptate decît direptate la lume. Tu 
nu vezi că minciuna umblă-n lume, iar dreptatea stă pe loc și umblă cu capul 
spart? ! 

— Ba nu e bine aşa fratele meu, ce naiba, doar n-ai mîncat ceapa ciorii 
să vorbeşti astfel, că te bate Dumnezeu! 

— Măre o să te bată pe tine, ai să vezi cînd te vei duce pe copcă cu Dum- 
nezăul tău cu tot, că ştiut este că iarba rea nu piere, dar cea bună da! 

— Cît îi hău și dudăul nu-i nici o înţelepciune în vorbele tale. Păcat 
că tata altfel ne-a învăţat! 

— Bine, să pornim tovărășie şi pe cine-l vom întâlni în cale să-l întrebăm, 
cum este mai bine să fie omul pe pămînt: bun, orirău ! Să ne rămășşim pe galbeni 
și calul tău. 

— Bine, să ne rămu, , şi se rămășiră. 

Merseră ei cît merseră și se-ntilniră cu tartorele iadului în drum. 

— Ascultă, unchiule, te rugăm să ne spui că te văd om cu judecată și 
cu scaun la cap, cum este mai bine omul în viață să fie, rău sau bun? 

— Măre, rău, băiete, se-nţălege, cu cît ești mai rău și faci fapte rele, 
toată lumea îți tremură de frică, iar dacă eşti bun și faci direptate oamenilor, 
lumea nu dă o ceapă degerată pe tine și astfel de oameni în zadar vor năduși. 

— Lasă, țudecătorule, că la noi în popor se spune: 


Nădușeala, 
Scoate boala ! 


Fără nădușeală nu se depărtează omul de sărăcie. Dar așa rămîne, zdravăn, 
curat, puternic și cuminte. | 

Atunci fratele cel blestemat zise: 

— Lasă, judecătorule, nu vezi că orbului în zadar îi spui că s-a făcut 
ziuă ! E un tontoloc şi nătăfleață. N-o fi nimic de capul lui şi sărac are să moară. 

Fratele cel rău îi luă galbenii și calul, rise batjocurindu-l şi plecă. 

ntr-un tirziu, iar se întîlnesc ei ca dintr-o întîmplare. 

— Ei, cum îți merge frate cu bunătatea ta și Dumnezăul tău? Or, aista 
e ca ăla din basme, trai pe vătrai! 

— Bine, mulțămesc de întrebare ! Cit am ochi și brațe harnice, n-o să 
ajung cerşetor la ușa nimănui. 

— Măi frăţioare, adevărul gol, nimeni nu îți dă în gură, de aceea trebuie 
și cîte-o minciună ! 

Și de aci iar li se deznodară drumurile și cărările și fiecare plecă-n treaba 
lui. Numai fratele cel sărac a plecat ca gisca-n ceață. A mers el cît a mers pînă 
i-a ieșit un orb în cale. 

Orbul i-a cerut ultima bucată de pîne ca să nu moară de foame iar el 
i-a dat-o rămînînd flămînd. 

Mai la urmă cobori într-o prăpastie să-i aducă într-un ciob apă, că moare 
bătrînul cerşetor de foame. Cînd să se suie diavolul îl trage-n jos în lac să-l 
înece zicîndu-i: 

— Uite, omule, ai o cheie de aur, mergi la fundul lacului și dai de co- 
moara pămîntului şi atunci vei fi fericit. Însă el nu cuteză. Diavolul îl trase 
după el cu de-a sila. Deschise ușa și văzu comorile pămîntului. Dar cum le 
văzu îi pieriră ochii de atita strălucire și bogăţie. 

Dacă-l văzu diavolul rămas făr” de ochi, îi zise să i se ție de coadă ca 
să-l scoată deasupra la lume și-l scoase pînă la jumătatea drumului. Căci acolo 
dracii erau la nuntă. El trage sus, diavolii însă-l cheamă-n horă și trag de el. 
Vorba aceea: cu un ban s-a prins în horă și cu zece nu poate scăpa! 

Și așa jucau de se stricau dracii și drăcoaicele, iar el se mira cum să scape 
din horă să ajungă în lumea lui pe pămînt. 

Cînd deodată veni tartorele iadului și cînd îşi văzu copiii tot în petreceri 
și sărbători cu zdrenţe pe ei, îi luă la bătaie și-i arunca cu ţoghia pe unde ni- 
merea, pe unii la fund, pe alții pe mal, alţii pe sub mal. Iar pe bietul om îl 
aruncă pe mal. Aci rămase el stingher cu cerul întunecat pe vecie deasupra 
capului. 

Trage el încoa, trage încolo, se izbi de lemne și de pietre, pînă ce ajunse 
la o fîntînă pe înserat. Beu el apă și adormi într-un tufiș din apropiere. 

Cînd colo, la mijlocul nopții coboriîră trei zîne frumoase din cer și veniră 
aci să se scalde în jgheabul fîntînii cu apa fermecată care-i făcea pe cei ce se 
scăldau în ea să aibă tinereţe fără bătrîneţe şi viaţă fără de moarte. 

Băură ele apă și se scăldară, iar cea mai mică n-are de lucru și dezvăluie 
taina izvorului fermecat, neștiind că pădurea are urechi și cîmpul ochi: 

— Fa, suratelor, de-ar ști fiica împăratului care zace pe patul de moarte 
de apa asta tămăduitoare și dătătoare de viaţă și tinereţe ar veni, s-ar spăla 
și niciodată n-ar mai murea. Zinele cele mari au vrut s-o mustreze de cele 
spuse cu glas tare, dar cocoșii au cîntat și zînele au zburat în înaltul văzduhului. 

Sărmanul s-a tăvălit cum a putut și cu ajutorul lui Dumnezeu a ajuns 
la izvorul fermecat. Cum s-a spălat a văzut cum se crăpă de ziuă şi a mulțămit 
lui Dumnezeu pentru marea lui bunătate. De aci cum o să ducă el apă fermecată 
frumoasei fiice de-mpărat? Se duce în pădure, omoară un porc sălbatic, îi 
ia beşica, o umple cu apă și hai cu ea plină la cetatea împărătească. 

Acolo cum ajunge împăratul golește odăile de doftori, vraci și vrăjitoare 
venite din toate colțurile lumii să scoată pe dracul din mădularele tinerei fe- 
cioare. Și cum o scăldă pe prinţesă se învioră și zîmbi fericită după zece 
ani de boală grea ! Atunci se făcu nuntă și bietul sărac ajunse împărat. 

La nunta lui povesti întîmplarea cu izvorul fermecat și fiind și frate-su 
de faţă. 

Frate-su îi ceru voie să meargă la acea fintînă să se procopsească și el. 

Pe aci mulţi nebuni au plecat cu frate-su la izvorul fermecat. După 
ce şi-au scos toți ochii au aşteptat să vie zînele să se scalde în apa vieții. Dar 
cum nici o zînă n-a venit, iar apa nu era fermecată, toți au rămas orbi și 
pedepsiţi de Dumnezău pentru lăcomia lor! Ce să faci dacă Dumnezău a 
umplut lumea cu cea putut, cu bun și cu rău, cu proşti și cu înţelepţi. Așa se 
întîmplă că toţi orbii pieiră fără de hrană şi lumină, cum pieri și fratele său 
cel necinstit. 

Mai la urmă noul împărat găsi în buzunar cheia de la comoara pămin- 
tului, merse, o deschise cu oștirea și tot aurul îl împărți poporului ca și cei 
săraci să fie îmbielșugați, mulţămiți ! 

De atunci, oamenii din acea ţară trăiesc şi azi în petreceri și veselie, 
cu cîntece și lăutari, dar cu frică de Dumnezeu și făcători de bine. 

De atunci şi pînă azi, a rămas vorba strămoșească că față de oamenii 
lacomi şi aplecaţi spre rele şi răzbunare, Domnul nu le rămîne dator, iar astfel 
de oameni de mai sînt pe undeva pe pămînt: 


Trăiesc ca frații 
Și se iubesc ca dracii! 
Așa este de cînd lumea, căci dracul își găsește cîrtog în inima prostului 
și fuge de tămiie și de înţelepciune. 


SNOPUL DE NUIELE 


Cîndva trăia un împărat mare peste mări și țări, stăpînea o împărăție 
întinsă și îmbelșugată, unde și cîinii mergeau cu colacii-n coadă și fără de zgardă. 

Împăratul era înţelept, drept și bun. Pentru fărădelegi îi pedepsea la 
fel pe dregătorii domniei, ca și pe cei mai de jos supuși. 

I se dusese vestea că este un om înțelept şi drept și nu rămîne dator ni- 
mănui pentru încălcarea obiceiului pămîntului. Obiceiul pămîntului era ca tot 
natul, să fie om de omenie, să păstreze limba, legea, şi obiceiurile strămoșești, 
iar toți cei din împărăție să se ajute şi iubescă, așa cum se iubesc fraţii la nevoie. 

Poporul întreg credea în el și îl iubea ca pe un sfint. Bătrînii îl porecleau 
Tatăl, Tatăl Neamului şi asta pentru că era pentru toți la fel; nu pentru unii 
mumă și pentru alții ciumă! 

Înconjurat numai de oameni cu scaun la cap, ura de moarte pe alți regi 
și împărați care se țineau de minciuni și războaie, numai ca să supuie alte 
popoare mici și neputincioase, ca să-și facă renume prin vitejia oamenilor. 

mpăratul cel înțelept avu multe războaie cu vecinii hrăpăreţi şi flămînzi 
care jinduiau la laptele şi mierea din holdele împărăției sale. Dar cum i se 
treceau hotarele, el pe toți îi punea cu fața la pămînt, fiindcă întregul popor 
lupta cu bărbăție să-și apere ţara şi averile. 

Ca oricare om, avea şi împăratul trei feciori, toți feți logofeţi, toți frumoși 
ȘI voinici, ca stejarii din munte. 

S-a îngrijit el să le dea învățătură aleasă chemînd la palat pe cei mai 
mari învăţaţi din lume. Toată ziulica învățau copiii vorbind ca albinele din 
mireasma florilor, înțelepciunea din cărți şi mînuirea cu isteţime a săbiei. 

Împăratul trăgea cu urechea ce-i învaţă vracii, cărturarii şi cititorii în 
stele. Şi cu cît trecea vremea vedea el că fiii săi nu judecă cu mintea lor, ci cu 

mintea învăţaţilor lor. Ce-o să iese din ei? Se întreba bietul împărat și cădea 
îngrijorat pe ginduri. 

Într-o zi, o să-i puie la o grea încercare pe înţelepții și cărturarii pala- 
tului. Porunci să se adune în marea sală de marmoră albastră toți învățații și 
copiii săi, iar împăratul le zise: 

— Iată pentru ce ne-am adunat aici, cinstiţi cărturari. 

Cineva să-mi spuie, să știe și copiii mei care sînt cele trei virtuţi, fără 
de care nu se poate stăpîni o împărăție ! 

— Să fie aprigi, iuți și viteji, ziseră unii. Alţii ziseră să fie harnici, demni 
ȘI Zgirciţi cu visteria şi cîte şi mai cîte păreri. 

— Să vă spun eu, zise cu vorbă blindă și dulce împăratul: să fie înțe- 
lepţi, să aibă înfrînare la gură şi rușine la obraz. 

Dacă pe toate astea le au şi nu le lipseşte răbdarea pot stăpini o împă- 
răție şi-i pot face pe supuși fericiți. 

— Noi le avem pe toate astea, ziseră într-un glas feciorii, toți frumos 
îmbrăcaţi. 

— Nu-i de ajuns să spui că ești cu scaun la cap, atunci cînd faptele o 
dovedesc, altmintrelea. 

Apoi le vorbi bătrînul despre împărații şi regii tirani, despre slujitorii 
vicleni, care se îndeletnicesc să-l laude ca să-și păstreze slujbele, în loc să-i 
spuie ce necazuri are poporul, ca să nu meargă ţara la riîpă. 

Tirania, copiii mei, este biciul omenirii; ea stinge bucuria omului și 
lumina lui Dumnezeu. Toți oamenii răi, toţi tiranii, mici și mari o sfîrşesc 
în ştreang, huiduiţi de mulțime. Voi trebuie să fiți buni și drepți cu cei de jos 
şi cu cei de sus! Cu îngîmfare și înfumurare, vă depărtați de talpa tării, de 
oamenii desculți sau în opinci, nu veți putea fi stăpîni buni și va fi vai de steaua 
voastră ! Fie împărat, fie mare dregător, ori om de rînd, să nu uităm că trebuie 
să fim oameni și legaţi de popor. 

Pe toți ne așteaptă o dreaptă judecată ! În fața morţii să ne dăm sufletul 
ușuraţi că pe pămînt am făcut numai lucruri bune şi eu asta vă cer acum la 
sfîrșitul vieţii. Supușii voştri să fie drepți și oameni liberi. De bună voie să 
se supună legilor, nu de frica lor să tremure. Să vă biruiți patimile şi pornirile 
rele. Daţi o mînă de ajutor oricărui om necăjit fie el cît de rău ! Numai așa îl 
veți face bun, zise cu blîndeţe bătrinul împărat. 

Apoi le spuse împăratul cîte verzi și uscate, doar — doar copiii lui vor 
prinde ceva din înțelepciunea sa. 

Trecea vremea, îmbătrinea împăratul, pînă ce îl părăsiră vederile, și se 
girbovi de tot. Simţea că moartea-i bate la ușă şi de grijuliu ce era socoti că 
nu poate să-și dea sufletul înainte de a rămîne împăcat cu gîndul că fiii săi 
s-au ales cu ceva dintr-atita puzderie de învăţătură. 

Își adună iar pe mai marii dregători şi povăţuitori și le împărtăși hotă- 
rirea sa: 

— Prea cinstiți sfetnici și înţelepţi, am hotărît ca de azi înainte să nu mai 
fiu eu împărat. De azi încolo vor porunci feciorii mei, conducînd împărăția 
pe rînd, fiecare cîte un an. 

De azi pînă la anul, începe feciorul cel mare, apoi cel mijlocaş și mai 
la urmă cel mic. 


Acum să vă văd înțelepciunea, priceperea şi îndeminarea în treburile 
împărăției. 

Împăratul se sculă de pe scaunul de aur şi-i lăsă locul prinţului celui 
mai mare. Măria-sa nu se amesteca la nimic și tăcea molcom, fie de era bine, 
fie de făcea ceva rău. Aștepta doar să-i vadă isprăvile. 

Feciorul său cum ajunse împărat, dădu cu piciorul la dregătorii cu părul 
alb și gîrboviţi ai tatălui. În locul lor aduse oameni tineri, frumoși, dar nepri- 
cepuţi în rînduiala țării. Ba pe unii îi aruncă la închisoare. 

Se abătu și un an rău de secetă, că oamenii ajunseră să jinduiască după 
o bucată de piine. 

Aşa era rînduiala, nepriceperea şi sărăcia? În loc să cumpere grîu și 
porumb de la țările vecine, că în visterie erau bani destui se hotărî să pornească 
război împotriva unei țări vecine în care pămîntul îşi dăduse roadele din belșug. 
Se îmbrăcară locuitorii pașnici în haine de război, înarmaţi pînă în dinți. Cînd 
ajunseră la fruntariile acelei ţări bogate, le ieși în întîmpinare împăratul acela 
cu barbă albă pînă în pămînt și le grăi războinicilor: 

— Fraţilor din ţara vecină, oameni sîntem! La foamete lumea multe 
păcate face ! Iată că noi vă ieşim pe cîmpie cu carăle pline de grîu și porumb, 
cu mese întinse și băuturi. Să fim prieteni adevăraţi și să ne ajutăm la nevoie 
ca oamenii. 

Nu te lăsa măria-ta împins de patimi și nepriceperea tinerilor cîrmuitori. 
Veniţi la noi și vă luaţi grîu cît vă trebuie și să nu vărsăm sîngele celor nevinovați ! 

Căci cine la război pornește 
Sfîrșitul vieţii sale dovedește ! 

— Vrem pace și frați să fim ! răspunse într-un glas oștirea tiînărului 
impărat, înflămînzită și însetată ! 

Apoi se așezară la mesele întinse pe iarbă verde, pînă ce se săturară și 
se îmbătară de-a binelea ! Dacă se ospătară și se îmbătară bine, văzură atita 
belşug la bătrînul împărat, încît se sfătuiră cu mai marile sale căpetenii, să 
treacă prin foc şi sabie împărăţia acestuia. 

Şi astfel nu se ținură de cuvînt! Scoaseră săbiile și începură măcelul ! 

Oștirea acestui împărat, văzînd neobrăzarea, puse mina pe securi și 
buzdugane de-i nimici pe nesătui şi însuși tînărul împărat rămase fără o mînă 
pe cîmpul de bătălie! 

Cei care scăpaseră se întoarseră trişti și rușinaţi ! 

Trecu anul și hai să-i vie rîndul și celui de-al doilea copil, celui mijlocaș 
să fie și el un an împărat. 

Mijlocaşul ca să se arate mai cuminte decît tatăl său, își luă alți dregători, 
făcu alte legi mai aspre, pentru ca poporul de frică să-l asculte. Al bătrîn vedea, 
suspina şi tăcea, că așa era făcută înţelegerea să nu se amestece nimeni și ei să 
se descurce cum i-o tăia capul. Grija lui nu era să se lucreze holdele, ci să facă 
multă oştire înarmată, să fie mulți stringători de dări, multe cazărmi şi închisori. 

Poporul bătea la poarta palatului cu jalbe-n proțap şi cu paie aprinse-n 
cap, că nu mai pot suporta dările grele, că li se ia griul, vacile și mioarele și rămîn 
săraci. El în loc să le asculte necazurile și să-i pedepsească așa cum se cuvine 
pe cei ce se dădeau la fărădelegi, rîdea împreună cu sfetnicii săi de gloata înfo- 
metată după dreptate și vorbă bună. 

Așa ajunse ţara de rîpă, iar închisorile gemeau de osîndiți la robie grea. 
În ţară la tot pasul erau stăpîni lăncierii împăratului, care-i aruncau în ocnă 
pe cei ce cutezau să spună adevărul. 

Văzind poporul că prin muncă cinstită nu se ajunge la căpătii, puseră 
mîna pe sape și topoară, de făcură ferfeniță oștirea şi pe dregătorii săi, iar pe 

tînărul împărat fură gata să-l spînzure de nu venea moșneagul să-l scape de 
ura norodului. 

De aci merseră la împăratul lor de pe vremuri şi-l rugară să nu-i pără- 
sească și să nu le mai dea împărați tineri și înfumuraţi să-i conducă. Împăratul, 
încovoiat de ani și abia ţinîndu-se de un toiag le zise: 

— Hei, fiii mei, eu v-am cîrmuit ca un păstor blind ce-și iubește turma, 
legea, pămîntul strămoșesc şi obiceiurile! Acuma văd că lume e multă, dar 
oameni sînt puţini ! 

Anii m-au îmbătrinit și simt că am să mor! Am avut dorința să vă las 
feciorii mei să fiți împărați cu schimbul, cîte un an fiecare, să-mi dau seama 
de priceperea şi nepriceperea voastră. V-am văzut isprăvile și astfel sfîrşitul 
îmi este și mai aproape. Simt că o să mor cu sufletul neîmpăcat, că pe cel mic 
nu l-am pus la vreo încercare. 

Veni şi sorocul mult așteptat şi în fața mulțimii bătrînul împărat în văzul 
lumii își puse cu mina lui copiii la încercare. 

— lată, copiii mei, grăi el, vă dau snopul ăsta fraged de nuiele, cine îl 
va frînge, acela mă va urma pe scaunul împărăției şi vrednic va fi de mine și 
poporul meu. 

Dădu brațul cu nuiele să-l fringă pe rînd și începu tot cu cel mai mare. 

Băiatul cel mare ciung cum era, puse snopul între genunchi și se opinti 
din răsputeri să fringă nuielele. 

În zadar se suci, se învîrti că lepădă braţul de nuiele ruşinat, zicînd: 

— Afurisite nuielușe, n-am pomenit; parcă ar fi făcute din carne moale, 
că nici una nu se rupe! 

Poporul rise cu hohote de prostia feciorului celui mare și se „bucură 
de nepriceperea sa. 

Apoi veni rîndul fiului mijlocaș. Luă el şi snopul de nuiele, și cu putere 
vru să-l frîngă. Dacă nu putu își adună din nou puterile, dar osteneala îi fu 
zadarnică. Aşa că și el aruncă braţul cu nuiele și se dădu bătut. 

Poporul știindu-l și pe ăsta rău şi văzîndu-l pe deasupra și prost se bucură 
că nu s-a priceput, nădăjduind că o fi ceva de capul celui mic. 

Împăratul, la rîndul său, parcă se bucura și el de nepriceperea ăstora doi. 

— Hei, taică, amuncă e a se face lucru bun și înţelept, da cei fără cap 
şi pricepere, căci unde nu e ştiinţă și pricepere, acolo e pagubă mare, sărăcie, 
greşeli multe şi suferință mare la norod. 

V-am lăsat la domnie doi ani şi aduserăţi turma pe care am păstorit-o 
un veac la sapă de lemn! Ce-am făcut eu bun, voi tot aţi stricat! 

Atunci luă brațul cu nuiele şi-l întinse celui mai mic, să-i vadă și ăstuia 
înţelepciunea. Copilul sărută mîna împăratului, luă snopul de nuiele îl dezlegă, 
și începu să rupă mlădiță cu mlădiţă, pînă ce le frinse pe toate. 

Împăratului și poporului îi creștea inima de bucurie, văzîndu-i price- 
perea şi îndemînarea. 

După ce îndeplini cu bine porunca, îngenunche în faţa tatălui său iubit, 
zicîndu-i: 

— Mărite împărate, iată am isprăvit porunca și de îmi vei da şi alte porunci 
voi încerca să le îndeplinesc precum e mai bine, spre cinstea și plăcerea 
măriei-tale. 

— Iubite fiule, mulțămesc din inimă cerului că pot lăsa poporului meu, 
un împărat înțelept și bun ca tine. 

Un împărat înţelept aduce poporului liniște și belșug în casă, iar cel 
lipsit de minte, aduce tulburare şi necazuri cu duiumul. Apoi iar îl sfătui: 
Să mai știi că cu cît mai mare ești, 
Mai îndatorat să fii omenirii să-i slujești ! 
Apoi se urcă pe tronul de aur feciorul cel mic și înţelept, iar bătrinul 
împărat își dădu sufletul ușurat că lăsase rod bun să cîrmuiască împărăția 
după moartea sa. 


JUDECATĂ DREAPTĂ 


A fost un om sărac ce se afla în drumeţie, plecat fiind în argăţie. Ajunse 
odată mort de foame la o cafenea şi ceru negustorului să-i dea mîncare în veresie 
că e sărac şi caută de lucru. 

— Dă-mi cinci ouă fierte şi ți le plătesc cînd m-oi întoarce de la stăpîn, 
zise drumeţul. 

— Bine, băiete, să te însemn pe răboj și să nu uiţi datoria ! 

— Mulţumesc, boierule, pentru bunătate! şi se ospătă flămîndul. 

Săracu plecă în lume, intră argat și munci și el pe unde putu cu gindul 
la copii şi la muiere. După şase ani de argăţie, hai să se întoarcă să-și plătească 
datoria birtașului. 

Deschise ușa și dădu şi el ca tot natu bună ziua, apoi zise: 

— Poftim, boierule, cinci lei pe cele cinci ouă, ce le-am mîncat acum 
şase ani. 

Cînd văzu negustorul numai cinci lei pe tejghea îi risipi pe jos de necaz. 

— Cum de te-ncumetași, măi băiete, să-ți baţi joc de mine numai cu 
cinci lei? Păi cinci ouă de nu le mîncai le clocea găina şi ieşeau cinci pui? În 
al doilea an, cinci găini făceau fiecare cîte două sute de ouă. Asta înseamnă 
o mie de ouă încă din al doilea an. Clocite la rîndul lor, aduceau o mie de pui. 
O mie de pui, creșteau puici și se făceau în cel de-al treilea an găini şi iar fiecare 
făcea cîte două sute de ouă ! Şi-i dădu birtașu cu socotelile înainte că nu a ago- 
nisit săracul atiția lei nici în cei şase ani cîți îi socotea drept datorie acum. 

— Dacă nu-mi pui toți banii pe masă, te dau în judecată și toată viaţa 
nu te plăteşti de datorie cu tot neamul tău. 

Oamenii din birt dădură osteniți de atitea socoteli din cap, iar săracul 
căzu pe gînduri şi începu să ofteze de inimă rea și apoi se plingă. 

Păgin negustor își zise el în gîndul său și nu-și ierta ce l-a îndemnat să 
fie cinstit şi să vie să-și plătească datoria. 

Veni vremea la judecată cu sorocul lui, ca toate judecățile. 

Cătă el un advocat bun, dar nici unul nu vrea să-l apere. Toţi îl soco- 
teau că este vinovat. Bietul om era atît de mîhnit că sărea pielea pe el. Plingea 
și se văita însă fără rost. 

Cînd colo, pe scări la judecătorie, îl vede Păcală. 

— Ce e cu tine, bre naică, de ce plîngi și de ce oftezi? 

— Uite, domnule, m-a dat boieru-n judecată şi pentru cinci ouă fierte 
îmi cere azi prin judecată o moșie. Și-i povesti lui Păcală, din fir în păr, toată 
întîmplarea. 

— Ştii ce e, eu sînt advocatul tău! Du-te și cumpără o chilă de grîu, 
adu un braţ de lemne și un amnar, că-ți cîştig eu procestul! 

— Cum adică? 

— Al să vezi! 

Merse împricinatul, aduse o oală cu grîu și i-o dete lui Păcală. 

Păcală ațîță surcelele și puse grîul la foc să fiarbă să-i facă colivă birtașului. 

Începu judecata ! Advocatul negustorului făcea spume la gură vorbind, 
dă-i în sus, dă-i în jos,că omul acesta este dator și că datoria lui din cinci ouă 
se ridică la nu știu cît; o baniţă de aur. Se îngrozi judecătorul și lumea de soarta 
bietului sărac, pe care-l aştepta osîndă grea și fără pereche pe lume. 

Veni rîndul să vorbească și advocatul datornicului. 

— Unde ţi-e advocatul, omule! zise judecătorul. 

— Iacă vine, domnule judecător, mai are de fiert oala ! 

— Ce oală, ce fiert? să vie aici să te apere, că n-am timp de glume, auzi? 

În timpul ăsta intră Păcală, cam jerpelit în ţoale de ţăran, dar zimbind 
şi hotărît. 

— Ce e cu dumneata, domnule Păcală, îl aperi pe acest nenorocit, sau 
te ţii de zgoande? Nici la judecătorie nu te laşi de păcăleli? 

— Nu e nici o păcăleală, domnule judecător, am întîrziat pentru că a 
trebuit să suflu-n foc să fiarbă oala de grîu ! Vreau să mîn dimineață în vărsatul 
zorilor muierea la semănat. 

— Domnule Păcală, vino-ți în fire, ești apărător, nu ești măscărici? Unde 
s-a văzut pe lumea asta să semeni grîu fiert? Nu vezi, domnule, că ne faci 
nebuni în prinzu-al mare? 

— Domnule judecător, eu sînt nebun că fierb grîu pentru semănat pe 
ogor ! Dar pîrîtorul, birtașul ăsta burtos și rotofei, cu mustățile cănite de zamă 
și untură, nu este nebun, că cere unui om cinstit şi sărac pentru cinci ouă 
fierte, o baniță de bani? Cum era cu putință să iese din ele atîția pui, puici, 
ouă cu semințe şi găini ouătoare? Unde s-a mai văzut, domnule judecător, 
una ca asta? Răspundeţi? 

— Aşa este, adeveri judecătorul ! 

Lumea adunată, sări în sus de bucurie că omul cel sărac găsise un advocat, 
bun ca Păcală, care-l scăpă cu mintea lui isteață de la datorii și-l făcu fericit 
pentru toată viața. Așa se duse vestea-n popor că Păcală a devenit advocat 
vestit, sub soare și sub stele și toată lumea îl tocmea. 


ÎMPĂRATUL ȘI TÎLHARUL 


Cică era un împărat rău din fire care trecea prin tăișul săbiei pe orice 
om din împărăție, care nu se supunea poruncilor, ori care se dădeau la furturi 
și tilhării. 

Împăratul, deși era bogat şi avea o ţară mare, nu se mulțumea cu ceea 
ce avea și făcea războaie, după războaie, în care mureau zeci de mii de oameni 
pentru hatîrul lui de a fi cel mai mare împărat. Așa rămineau văduve, copiii 
orfani și ogoarele-nţelenite. Mulţi oameni apucau calea codrului de teamă și 
groază faţă de stăpînirea nemiloasă și nedreaptă a împăratului și a slugilor sale. 

Pe vremea unui astfel de împărat s-a întîmplat ca un ostaş să arunce coiful 
și scutul şi să se facă haiduc de codru. 

De prindea vreun negustor bogat îl tăia, îi lua bogăţiile din căruță şi le 
da copiilor săi goi și desculți. Cînd prindea vreun curtean împărătesc cu bani 

îl omora la drumul mare şi-i lua pungile de aur ce le purta asupra sa și le 
împărțea banii la cei nevoiaşi. 

S-a întîmplat însă ca într-o zi omul să fie prins de oastea-mpăratului. 
Bătut şi schingiuit a fost dus în marea piață a unei cetăți ca să i se atîrne ștreangul 
la git. 

Împăratul era și el de față, pentru ca mulțimea de norod să înveţe că 
hoția și tilhăria se pedepsește de lege cu moartea. 

În faţa tronului împărătesc așezat în piață se zice că i S-a adus tilharul 
plin de singe și legat în lanţuri. 

La vederea nenorocitului, mulțimea s-a cutremurat de groaza morții 
înfiorătoare. 

Atunci împăratul întrebă pe condamnat cu glas tare: 
| — Omule, de ce ai tilhărit, vezi c-ai ajuns cu gâtul în ştreang pentru 
faptele tale? 

— Măria-ta, eu am tîlhărit ca să cîştig o bucată de pine pentru o casă 
de copii goi și flăminzi ! Dar măria-ta, la drept vorbind, eşti mai mare tîlhar 
decît mine. Mie mi se zice tîlhar fiindcă sînt sărac, singur şi neputincios. Dacă 
aș fi mare, cu avere și putere ca măria-ta şi cu oamenii înarmați, nu mi s-ar 
zice tilhar și tot ceea ce aș face ar fi bine și drept. 

Măria-ta ai ucis zeci de mii de oameni și sute de mii, ai umplut închiso- 
rile cu oameni bănuiți de necredinţă față de împărat și nimeni nu cutează să-ți 
zică tîlhar, căci pe tine şi nedreptățile tale le ocroteşte și apără oastea ta. Tîlhar 
sînt eu şi alții care ajung să omoare de flămînzi. Asta am vrut să ţi-o spun că 
și așa puţin îmi pasă dacă ai să mă ucizi cu sabia ori cu ștreangul. N-am nimic 
de pierdut de la această lume şi viaţă în care drepți și fericiți sînt numai cei tari 
Şi mari. Şi acuma sînt gata să mă spînzuraţi ! Ce nu sînt eu înconjurat ca și 
tine de tîlhari înarmaţi, că atunci nu mi s-ar zice tîlhar, ci împărat și toți cei 
lași s-ar gudura pe lîngă mine ca nişte cîini flămînzi așteptînd de la mine împă- 
ratul răsplată pentru supușenie, şi crimele faţă de popor. 

Împăratul auzind aceste cuvinte, zise către tîlhar: 

— Drept grăiești, omule ! cu sînt mai mare tilhar decît tine. Fii iertat 
de la mine și împărăție, iar de azi înainte vei fi cel dintii sfetnic al meu, căci 
tu eşti singurul om cinstit care ai avut curajul să-mi arăţi în față adevărul şi 
cu înțelepciunea ta de om cinstit să-mi spui calea cea dreaptă, nu ca linguși- 
torii mei sfătuitori, care au făcut dintr-un împărat, un tîlhar. Rămii cu mine 
să-mi fii prieten și povăţuitor bun. 

Poporul auzind aceste cuvinte se miră foarte de o astfel de întimplare 
și de aci înainte își urmă împăratul cu dragoste și iubire. 


URSITORILE 


Un negustor umblînd odată pin sate după bucate, după vite, însără 
într-un sat. În sat să plimbă de colo-colo să-și cate un conac, noaptea să se 
odihnească. Era greu, pe nimeni nu cunștea şi noaptea se-nnopta. Negustorul 
se abătu în marginea satului la o casă sărăcăcioasă și-l rugă pe stăpin să-l lase 
să conăcească noaptea, că e tare drumuit și de oase ostenit. Omul unde trase 
era sărac. Nu avea decit un bordei afumat, cu un pat lat, c-o masă mică sub 

pat, numai cu crengi de cîlți și rogojini. Se culcară toţi împreună și se cutru- 
piră toți cu cerga. 

„Peste noapte se-ntimplă însă o minune mare. Pe la mijlocul nopții muierea 
omului unde trăsese negustorul născu un băiat. Negustorul se pierdu de rușine, 
auzind muierea în fiori: facerii, văitindu-se şi zvircolindu-se şi el lingă ea fără 
s-o poată ajuta. El se prefăcea că doarme și nu scoase capul de sub cergă neam. 

La un timp, durerile o năpădiră şi născu sărmana un băiat frumos, ca 
un făt-logofăt. După ce-l născu se sculă biata muiere, luă o măsuţă, ca toată 
lumea, așternu pe ea o cămașă bărbătească curată, puse o steblă de busuioc 
și un trochiţ cu apă şi se culcă, că mai era puţin pînă la mijlocul nopţii şi veneau 
ursitorile. Muierea și. cmul ei, cum rostiră masa pentru ursitori, adormiră 
duși, de puteai toca lemne pe ei. Negustorului îi pierise somnul și se tot văita, 
ce piază rea l-o fi-ndemnat să bată la ăst bordei sărăcăcios şi murdar. 

Giîndindu-se ce-o să se facă de rușine la ziuă, auzi uşa bordeiului scîr- 
find. Deodată căscă ochii mari și zări trei zîne intrînd pe ușe-n sobă. Cele 
trei zîne, cu pletele de aur răsfirate peste umăr, cu aripi și cămăși subțiri ca 
pînza de păianjen, se așezară pe lîngă masa pusă și se-ntrebară una pe alta, ce 
să facă cu copilul? Ce soartă să aibă? Să aibă noroc sau să fie nefericit și fără 
de noroc pe lume? Care mai de care-și da cu părerea, iar negustorul sta cu 
urechile ciulite ca iepurele și asculta. Cea mai mare zînă grăi către 
surorile cele mai mici: 

— Surioare, bălăioare, cu cosiţele din soare, haide să-l ursăm, acum să 
nu-l luăm. Dar cînd o creștea, cînd s-o însura, chiar la cununie, calu-i potic- 
nească, capul să-i răpească, să se pomenească. 

Cea mijlocie auzind așa, o apucă o milă de bietul copilaș, rugindu-le 
astfel pe surori: 

— Hai, fă surioare, ce păcat, ce jale, la vreme de tinereață, să-i curmăm 
frumoasa viață ! Mai bine să moară pruncu-acum, să n-ajungă pe-aşa drum. 
Dar zîna cea mică, cea mai frumușică, sta și chibzuia, apoi le grăia: 

— Voi suratelor, surioarelor, fermecatelor ! Staţi nu vă grăbiţi, cepil 
să-l ursiţi. Că este sărac, cu o cergă-n pat, c-un cotoi pe vatră, ce urîtă soartă ! 
Fincă s-a brodit, baș s-a potrivit, negustor bogat, stă aci pe pat, hai noi să-l 
ursăm -şi să-l procopsăm. Pe negustor să-l moștenească, avuţia-i izidească și 
frumos să îmi trăiască, negustorul prăpădească. 

Surorile așa se ogodiră, aşa și-l ursară. Puseră mîna pe trocul cu apă și 
pe busuioc şi-i stropiră fața pruncului. Toate se-nchinară, așa mi-l ursară 
și-afar” îmi plecară. 

Negustorul era ca fiert de supărare. Tot ce-l ursaseră ursitorile el auzise. 
Căzu dus pe gînduri, ce să facă acuma, cum s-o scoată la cățătii?! Cum se 
făcu ziua, făcură botezul copilului după cum le era obrocul. Negustorul nostru, 
de voie, de nevoie, făcea haz de necaz! Apoi plecă în negustorie îngrijorat 
și-ngîndurat. Ocoli negustorul lumea din sat, în sat, din oraş în oraș, dar gindu- 
rile lui stăteau răsfirate, ca mintea muierii. Și de la marginea pămîntului de-ar 
fi fost, gîndul lui la acel copil din bordeiul cel sărac zbura. Se hotărî să meargă 
să vadă dacă mai trăiește copilul, poate că a scăpat de cel care-i va mînca moşia 
mîine, poimiîine. Își lăsă negustoria și porni pe urmele gîndului său. Cînd 
ajunse-n sat, la bordei nu este ţipenie de om. Ispitește-n dreapta, -n stînga, 
să afle unde este copilul. Merse hăăăt pe o coastă, unde săpau părinții pruncului 
la o țarină. La marginea pădurii copilul dormea-n luică legat de crengile unui 
paltin. Negustorul, pitiş-pitiș, se furişă prin pădure pînă la luică și încet fură 

copilui. De aci fugi cu copilul să i se piardă urma. Merse el ce merse cu copilul 
pină ce ajunse la un rîu mare. Să-l arunce-n apă să-l înece, își zise el în gîndul 
lui. Cum se gîndi, așa și făcu. Luă copilul legat în scutece şi-l aruncă-n rîu. 
Își făcu cruce că a scăpat de o belea așa de mare și porni fluierînd pe drum, 
bucuros. Pînă la cer el credea că s-a dus copilul, s-a-necat și de diavol e 
scăpat. Îşi vedea de-aci-nainte fără grijă, fără bătaie de cap, făcînd avere tot 
mai mare. 

Însă bietul copilaș plutea pe valuri, fără să-l tragă apa la fund de uşor 
ce era. 

Se nimeri atunci, ca niște copii păstori, să vie să adape oile și caprele 
la rîu. Zăriră și auziră copilul chirăind, legănat de valuri. Un copil mai îndrăzneţ 
înotă şi scoase copilul la mal. Cind văzură copilul ud îl mîngiiară și-l aplecară 
la o capră. De aci duseră copilul la stăpînul lor la tirlă și-i povestiră întîmplarea. 

Stăpînul privi copilul frumos și sănătos și porunci să aibă toți grijă de 
copil și să-l crească pe lîngă tirlă cu lapte de capră starpă, să fie copil zdravăn 
și puternic, bun de lucru. Copilul sugea la capră și creștea văzînd cu ochii. 
Păstorii îl creșteau şi-l porecleau «al găsit»! Așa-i ziceau ei: Găsitule-ncoa, 
Găsitule-ncolo ! 

Ajunse băieţandru mare. La șaisprezece ani știa să scoată oarele din tîrlă, 
le purta rîndul la pășune și la mulsoare. Era un băiat cuminte în toată firea şi 
toţi îl iubeau ca pe fratele lor. Odată, iar s-a-ntîmplat să plece negustorul după 
vite prin sate. S-a nimerit să mai ajungă odată iar prin locurile umblate odinioară. 
Într-o zi, trecu negustorul prin păduri, din târlă-n târlă, din stînă-n stînă, din 
sălaș în sălaș, cumpărind la oi și la mioare de-și făcu și el o turmă mare. După 
ce le cumpără întrebă pe stăpînul stînei cine o să-i miie lui oile pină-n oraș? 

Stăpînul îi dădu pe argatul cel mai mic, pe copilul găsit, zicîndu-i: 

— Măi, tu ăla Găsitu, du-te băăă de mînă-i oile ăstui negustor în oraș, 
c-o să-ți dea simit să măniînci acolo ca boierii. 

— Bine, vere, pentru ce-i zici Găsitul copilandrului, doar nu va fi fost 
cumva pierdut și găsit? 

— Aşa a fost, negustorule ! Argaţii mei l-au găsit pe valuri și de atunci 
Găsitul i-a rămas numele. N-are și el pe nimeni săracul, nici nume nu are ca 
toți oamenii. De moare, moare nebotezat şi o să avem mare păcat! 

Negustorul, cum auzi, îl arse la ficaţi vorbele ciobanului și-ndată pricepu 
că este vorba de copilul cu ursitorile. Hei ! Vai de steaua mea, își zise-n gind 
negustorul, ce mă fac de-aici încolo. Păstorul, neștiind cine este negustorul, 
se bucură de venirea lui, ba îi mai arătă și capra care l-a alăptat și crescut 
zicîndu-i: 

— Asta-i capra şută care l-a crescut pe Găsitul. Ea este muma lui. Cind 
o muri trebuie s-o-ngropăm ca pe oameni, fiindcă ea a crescut un om și e păcat 
s-o tăiem sau s-o vindem la altii. Dar negustorul tot mai mult se gîndea, cum 
ar drege și-ar făcea, firul vieții-a-i răpunea. Îşi adună turmele de miei și de 
oi și vru să plece. Dar cum o să plece cu atîtea oi singur cuc. O să-i ceară ajutor 
stăpinului: 

— Ascultă, baciule, ţi-am luat mioare, te-am încărcat de bani, nu faci 
bine să-mi dai pe Găsitul să m-ajute la minat oile, pînă-n tirg, în oraș ! 

— Doamne, negustor cinstit şi fericit, cum să nu ţi-l dau. Ia-l frate și 
fă-ţi treburile. Negustorul își înșirui cîrdurile de oi şi le mîna către conacele 
sale împreună cu băiatul cel aruncat pe apă tocmai de el, acum șaisprezece ani. 

La o fîntînă se opri ca la zăcătoare să se odihnească oile şi să le adape. 
Apoi ce-i mai năzare prin minte negustorului? Să scrie o carte slugilor să-l 
omoare pe ăst copil îndată ce a băga oile-n obor. « lar eu o să mă mai zăto- 
vesc prin munte pe la tirle şi la stîne după capre sterpe și berbeci grași şi dacă-l 
omoriți să-l pitulaţi » încheie el scrisoarea şi lipi plicul. Apoi grăi către băiat: 

— Feciorule, uite plicul ăsta! Cum ajungi cu oile-n bătătură îl dai la 
argatul meu ăl mai bătrîn. ii minte? | 

— Ţin, stăpîne, cum să nu țin, că doar n-oi fi tare de cap ! Voi face pre- 
cum mi-ai poruncit. A luat de dindărăt oile și încet-încet, mînă-le pînă într-o 
zi s-a apropiat de conacul boierului. În urma lui venea un moșneag cu barba 
albă măturînd pămîntul care se opintea şi se grăbea să-i ajungă stoaca din urmă. 
Și-l ajunse. 

— Unde te călătoreşti, băiete, cu atitea oare singur pe a pustietate și 
nu ţi-e teamă că te omoară tilharii şi-ţi ia oile? 

— Merg la negustorul cutare, de-i mîn oile şi-i duc cartea asta argaților 
ŞI cocoanei sale. 

— Care carte? întrebă moșneagul. 

— Uite pe asta! 

— Ce scrie-n ea? 

— Nu ştiu să citesc, îi răspunse băiatul. 

— Dă-mi-o mie s-o citesc. Și i-o dete. Cînd o deschise și-i citi slovele, 
tare se-ntristă bătrinul. Pînă copilul să adune oile, moşneagul scrise altă scri- 
soare cu plavițu, o puse-n plic ş-o lipi la loc. Copilul nimic nu băgase de seamă. 
Moșneagul îi dete plicul îndemniîndu-l să-l dea stăpînei că toate sînt scrise 
cu rînduială şi-nţelepciune şi nimic nu e scris rău. 

Moşneagului însă îi păruse rău de copil văzîndu-l că merge nevinovat 
la moarte şi Dumnezeu îl trimisese de sus să-l apere. De aia în scrisoare zise așa: 

« Cum ajunge băiatul ăsta cu oile, să-l luaţi, să-l îmbrăcaţi în ţoale mindre 
şi să faceţi nunta lui fie-mea cu el. Să luați oile să le tăiați, să faceţi nuntă, să 
se pomenească pe sub lună și pe sub soare. Iar eu mai rămîn pe-aici, mai zăbo- 
vesc în negustorie să scot pirleala cu cheltuiala ». 

Pe urmă moșneagul rămase să se odihnească și se sui la cer să spuie is- 
prava Domnului, iar copilul ajunse cu oile-n bătătura negustorului. Scoase 
scrisoarea din sîn şi o dete negustoresei. Ea rupse plicul, citi cuprinsul şi rămase 
de mirare, cînd văzu ce-i poruncește bărbatul. Chemă slugile și fata și le spuse 
cum e rîndul, cum e porunca şi treaba cu nunta. 

Slugile cum auziră se mirară, dar ce să facă, ei sînt argați, iar stăpinul, 
stăpîn ! Îmbrăcară flăcăul în haine frumoase de sărbătoare, tăiară oile, tocmiră 
lăutari și merseră de-l cununară pe ăst băiat drumeţ cu fata cea mindră și 
bogată sus la mănăstire, să fie de pomenire. Așa ajunse ginerele negustorului 
stăpin în casa cea bogată. Argaţii-l ascultau și alergau de colo-colo, că le era 
frică să nu-i pirască la negustor cînd s-o-ntoarce. 

Negustorul însă nădăjduia că băiatul s-a dus pe apa sîmbetei și nici 
prin gînd nu-i trecea de cele ce se petrecea. 

Cînd socoti că e mai bine, se-ntoarse și el la casa lui, la masa lui. Cine-l 
întilnea pe drum îl fericea, că are ginere mindru şi voinic şi bine-a nimerit, 
ce om fericit! Dar negustorul cum auzea, se-nvineţea și frigurile-l apuca, de 
vestea cea rea. Cum călcă pragul căşii fiică-sa și ginere-su îl primiră și-i pupară 
mîna. Negustorul viclean foc, n-are ce face, scoase cîteva parale și se face că-i 
dăruieşte. Cînd intră-n casă la muiere, o s-o-ntrebe, cu ce rînd a măritat fata 

şi pentru ce să facă una ca asta și de capul ei ! Femeia îi arătă scrisoarea. El o 
citi și-ncremeni văzînd scrisul și iscălitura lui. 

— Omule, mai întii cetește și apoi vorbeşte! Ce sint eu de vină dacă 
te-ai îmbătat și cartea ai scriat ! de, i-am cununat sus la mănăstire, și de pome- 
nire ! Mai privi o dată cartea și îşi dete cu socoteala că scrisoarea, ori altcineva 
a scris-o, ori că el o fi fost smintit cînd a scris-o şi orice-ar face Dumnezeu îl 
ajută pe acest copilandru precum ursoaica l-a ursat, bogăţia-i de mîncat. 

Aaaa ! dar nu se lasă negustorul nici mort să-i mănînce averea ! Și iar 
îi puse gînd rău să-l omoare, căci moartea unora este viaţa altora, așa cred unii, 
așa credea și negustorul. N-o să facă el voia la dușmani și lui Dumnezeu pe 
plac, să ia un ginere sărac. Atît era el de mînios că-i era moartea mai aproape 
decît cămașa. 

Într-o zi, se gîndi cum să-i facă facerea? Adună toți argaţii și le porunci 
să se ducă-n țarină la o ciutură și s-o păzească cu arme și cu pistoale. Întiîiul 
om ce va veni să ia apă să fie împuşcat și lepădat în ciutură. Slugile încărcară 
puştile cu prau și cu plumb, încărcară pistoalele, potriviră capsele la arme şi 
se pitulară lîngă puț, aşteptîind. Chemă nevasta și-i spuse şi ei întreaga taină, 
cum să-i facă facerea şi de ginere a scăpa. Dar tot ce ei vorbeau fiica-i asculta 
și amarnic plingea. La cină o să trimeată pe ginere-su cu ulciorul la apă. 

Băiatul cum auzi luă ulciorul şi după porunca socrului porni la apă. Și 
așa plecă el cîntînd, fluierînd și de moarte negrijind. 

Fata-l auzi cîntînd și pitiş-pitiș, după el pînă ce-i spuse: 

— Vino-ncoace după mine şi nu te duce la moarte. 

— Cum vine asta, a-ntrebat-o2 

— Lasă întrebările pînă ce crapă dracul, căci moartea nu vine cînd o 
chemi, ci te ia cînd nu te temi! Așteaptă și ai să vezi minunea minunilor. Se 
pitulară și adăstară. 

Acasă negustorul așteaptă, aşteaptă! Aşteaptă, așteaptă! Dar în zadar 
nici o veste. Măi, ce să fie? își zise el în gînd. A venit mijlocul nopții și nimic! 
Ardea de nerăbdare să afle ce s-a-ntîmplat? Îi ardeau tălpile, ca la fata mare. 

Plecă-n țarină la ciutura cu pricina. Slugile cum îl simţiră și-l văzură, 
dar la stat nu-l cunoscură, își făcură cruce, să cadă păcatul lor pe negustor și 
traseră ! Cum îl omorîră, îl aruncară în ciutura cea părăsită să i se piardă urma. 
După ce terminară porunca stăpiînului merseră acasă, era gogea aminat. Se 
aciuară și se culcară. Abia dimineaţa luară seama că lipseşte stăpinul şi trăiește 
ginerele. Așa pe nevrute slugile se umplură de bodaproste, iar tinerii scăpară 
de piaza rea. Şi oricît s-a ostenit negustorul să fugă dinaintea ursoaicii n-a fost 
cu putință, căci una i-a fost ursita lui și alta a copilului. Oricît s-a zbătut și 
s-a trudit, de ce i-a fost frică n-a scăpat, căci tot natu are o stea pe cer, şi ce-i 
Scris, în frunte-i pus. 


URSITORILE SAU LUPUL CU CAPUL DE FIER 


Cică o muiere odată a făcut nouă copii și toţi i-au pierit. Cind povîrnise 
spre bătrineţe, iată că-i dete Dumnezeu și pe-al zecelea copil. 

A treia zi s-a aşezat ea pe strat cu cămașa întoarsă, cu steblă de busuioc 
Şi colac, să aştepte ursitorile cu norocul copilului. i 

Cind au venit ursitorile, s-au gindit, s-au răsucit ce soartă să-i urzească 
şi pînă la urmă l-a ursat să moară la nuntă mîncat de lupul cu capul de fier. 

Mumă-sa, care a stat trează a auzit toată proroceala zînelor și speriată 
de soarta fiului său că o să fie mîncat de lupul cu capul de fier chiar la nuntă, 
nu i-a îngăduit copilului să intre în pădure, ori să treacă prin codri cu căruţa 
sau pe jos. 

Şi așa i-a venit copilului vremea de însurat. S-a făcut nuntă mare, cu nași, 
stăroiche, cumnat de mînă și tineret cîtă frunză și iarbă. 

Ca să nu-l mănince lupul cu capul de fier, ginerele mergea în fruntea 
flăcăilor și toți călări încinși cu săbii. Cînd s-au întors ei de la biserică mergînd 
cătră casă, se-nfurișează lupul cu capul de fier şi fugi după ginerele spăimîntat. 
Ginerele de frică a uitat de mireasă, a pus calul în galop ca să i se piardă urma. 
Lupul intră după el, ţine-l ici, ţine-l colea, gata, gata să-l prindă. Dar cum 
ginerele avea un cal iute ce zbura ca vîntul, lupul rămase mult în urmă, iar gine- 
rele își pierdu urmele undeva departe în pustiu la marginile unei păduri. Cînd 
acolo, o căştioară cu o luminiţă, strălucind în noapte. Bate la ușe şi-i deschide 
o lupoaică cu capul de om și trupul de lup. 

— Ce cauţi aici aşa tîrziu, măi băiete? 

— Caut un adăpost ca să nu mă măniînce lupul cu capul de fier. 

— Intră și leagă-ţi calul aici în tindă, da să știi că eu sînt mama lupului 
cu capul de fier. 

Cînd a auzit flăcăul, a început să tremure de frică. 

— Nu tremura, nu te teme, că eu l-am blestemat să fie cu capul de fier, 
ca să nu mănînce toate vietăţile din pădure și cîmpie şi Dumnezeu acuma îl 
ține flămînd, nu poate mînca decît ce-i sorocește el, cîte un flăcău pe an și ăla 
Chiar în ziua cununiei. 

— Eu sînt unul din ăia ursit a fi mîncat de el, de aceea m-a fugăritîn 
ziua nunții! 

— Nu este nimic, să n-ai teamă că eu am să-ți dau trei cîini mari să 
te apere. 

Apoi mama lupoaică l-a învăţat cum să arunce în vînt un fir din părul 
cîinelui şi să strige: ur! ur! ur! cîinele meu, na ușorul vîntului, na greul pă- 
mîntului, că lupul mă mănîncă. De fiecare dată să arunce un fir de păr şi vintul 
va aduce părul la cîine care-l va căuta și găsi apărindu-l de lup. 

Stînd el așa într-o sobă, iată că sosește și lupul cel blestemat mort de 
osteneală: 


— Mamă, eu simt aici miros de ființă omenească! 

— E miros de untură, muică, de la alți oameni mîncați mai de mult, 
că la noi n-a venit nici un om. Baba s-a strecurat afară să dea la cîini mîncare, 
a făcut semn ginerelui să fugă şi el a încălecat murgul și s-a dus ca gindul, 
departe în pustiu. Cînd l-a văzut lupul cu capul de fier el era departe în cîmpie 
la citeva poşte. 

Lupul cel flămînd nici una, nici alta şi după el, după el gata să-l prindă 
să-l mănînce. El vede în urmă lupul în depărtare, scoate un fir de păr din batistă, 
se urcă într-un copac, îl suflă-n vînt și strigă tare: 


Ur! ur! ur! 
Cînele meu bun; 


Na uşorul vîntului 
Şi greul pămîntului ! 

Cînele s-a luat după lup gata-gata să-i rupă coada și spatele, iar el iar 
s-a depărtat. Cînele a ostenit și el, iar s-a suit într-o girniță mare strigind și 
suflînd firul de păr în vînt: 


Ur! ur! ur! 

Cînele meu bun, 
Na uşorul vîntului 
Și greul pămîntului ! 


Atunci cîinele al doilea a pornit-o la goană după lup gata să-i rupă partea 
dindărăt. Lupul însă nu se lăsa și tot una după băiet gata-gata, să înfigă colții-n 
el. Așa a intrat el într-un pustiu, fără iarbă și copaci numai cu un ciongar 
bătrîn, în care un vultur își făcuse cuibul. S-a urcat el în ciongarul ros de vin- 
turi și fără pic de coaje pe el, suflind în vînt ultimul fir de păr şi strigînd: 


Ur!ur! ur! 

Cînele meu bun; 
Na uşorul vîntului 
Și greul pămîntului? 


A sosit şi cel de-al treilea cîne și s-au pus pe lup toţi câinii. Lupul cu 
capul de fier lovea cît putea în trunchiul ciongarului să-l rupă ca să cadă jos 
ginerele cel ursat a-i fi o dată pe an hrană de mîncare. 

Vulturul s-a supărat și el pe lup și în timp ce-l încolţeau câinii el se repezi 
ca săgeata în capul de fier, scoţindu-i ochii. După ce rămase lupul fără ochi, 
ciinii îl sfişiară, rămînind din el numai capul de fier și burta roșie, acră și otră- 
vită de care nici câinii și nici vulturii nu se apropiau. 

Cobori fericit din ciongar și ginerele, bucuriîndu-se că i-a murit moartea 
și din ura ce-o avea față de lup dădu o dată cu piciorul în burta cea roşie din 
care ieși un praf roșu, ca un nor de praf. Dar cum îl lovi, piciorul i se frinse 
şi de praful cel roşu, ginerele căzu jos și muri otrăvit lîngă lupul cu capul de 
fier, așa cum îi fusese proorocită soarta în noaptea ursitorilor. 


OMUL FĂRĂ NĂROC 


De cînd cu lupii ai albi, a fost un om sărac lipit pămîntului. De sărac 
ce erea, nici o fată nu-l vroia să se mărite cu el. După ce-şi ridicasă gîndul 
de la însurătoare, iată că-i veni nărocul în cale și nu stătu neam pe gînduri, 
ba se grăbi. 

Trăia așa măcar că era argat împreună cu muierea pe la cei bogați! 
După un an muierea i-a rămas grea și-i născu un copil. 

Mare veselie fu în casa săracului văzind că au un copil așa de drăgălaș, 
dar se întristară văzînd că n-au nici scutece să-l învăluiască? La mijloc de 
noapte, cînd l-apucă pe om fiorii de moarte și toate alele umblă pe pămint, 
se coboriră din ceri trei ursitoare, intrară pe coş şi de-acolo s-aşezară-n casă 
pe vatra focului și începură să se sfătuiască. 

— Eu zic copilu ăsta să moară-n zori de zi, spuse cea mai mare 
ursitoare. 

— Eu zic să-l lăsăm să trăiască și să moară la nuntă împreună cu mireasa, 
înghițiți de valurile rîului îngheţat, zice cea mijlocie. 

— Ba ! surioarelor, e păcat să-l chinuim pe al om sărac, aşa luîndu-i 
de pe lume singurul copil. Mai bine să-l lăsăm să trăiască, însă să n-aibă noroc 
pe lume, să nu s-aleagă cu nimic din ce va munci, pînă ce nu se va 
însura cu o șchioapă pe care s-o cheme Gherghina și care să-i aducă norocul. 

— Binee |! ziseră celelalte două, să fie pe voia ta şi luîndu-și zborul se 
pierdură printre nori mai ales că și cocoşii se pregăteau să-și scuture ăripiile 
vestind revărsatul zorilor. 

Părinţii îşi botezară copilul ca tot natul și-i puseră numele Pătru. După 
scurt timp, îi muriră părinții și copilul rămasă singur, plingînd fără de nici 
un ajutor sau de miîngiiere. Mergea cerșind pe la unul și pe la altu vreo coajă 
uscată de mălai și singur singurel uidi în bordeiul lui cu o mîță cu care se-nţelegea 
destul de bine, arănindu-se împreună. Pătru se-nvăţă să prindă păsărele şi 
să cînte ca ele. Îşi făcu arc și de mic-mititel sărea din cracă în cracă, ca o veveriţă. 

Ajungînd oţiră de copilandru, pleacă-n lume să se arănească din munca 
lui. Gol și rupt cum era, toți boierii cum îl vedeau întorceau capul și nici 
că-l băgau în samă; vrun coţcar de băiet. Pînă la urmă își găsi un stăpîn și 
se ogadi să-l slujească un an pe o oaie. 

Copilul era cuminte și argăți un an, mulțumindu-și stăpiînul, care-i 
şi dădu simbrie. El și-a luat oaia să plece la alt stăpîn, dar abia ieși din bătătură. 
cu oaia că aceasta și muri. 


Să-ntristă bietul băiat că într-un minut a pierdut munca lui pe un an 
de zile și iar să ogodi în slujbă încă un an şi tot pe o oaie, la același stăpîn. 
La -Simedru, cînd s-a-ncherbat anul, a primit dreptul său, oaia şi a plecat. 
Cînd pe drum, oaia căzu şi muri. 

— Of! sărac de maica mea, argăţii doi ani la stăpîn, prin viscol și fur- 
tuni, gol și flămînd și iacă de fiecare dată oili mi-au murit! Mă duc în lume, 
oi găsi un stăpîn cu un suflet mai bun și mai norocos. 

Suspinînd şi blestemîndu-şi soarta cea grea pe care de mic avea s-o-nfrunte,, 
plecă iar în lume după stăpîn. Ajunsă într-un sat undeva departe la munți 
de piatră, aci se ogodi cu un om să-i slujească un an pe o capră, că de ea nu 
să prind boalele, ca apa de giscă. Ș-apoi cu o capră, un sărac ușor se poate 
descurca în viaţă, căci după vorba bătrinească capra este vaca săracului, 
ş-apoi roade unde o legi. Sluji și mai cu cinste și stăpinul la soroc îi 
dădu capra. 

Își luă el capra cu gîndul că acum cu averea asta să se-ntoarcă la bordeiul 
lui, s-aprindă şi el o lumină pe mormîntul părinţilor care l-au adus pe lume 
să vadă și el soarele, binele și răul. Merse multe zile cu capra, dar trecînd printr-o 
pădure, o haită de lupi îi tăiară calea și dacă nu se suia într-un paltin l-ar fi 
mîncat și pe el bietul ciobănel! În văzul lui, lupii îi sfășşiară capra și iar nu 
s-aleasă cu nimic, după alt an de muncă. 

După ce scăpă de lupi, iarăşi îşi luă traista-n băț și hai în lume să-și 
cate nărocul. Ajunsă într-un sat şi se băgă argat la un boier pe un purcel. 

Poate că porcii să fie mai norocoși decît oamenii, zise Pătru-n gindul lui. 

Și iar necazuri și iar muncă pînă ce i se împlini anul. 

Stăpînul îi dete purcelul şi el plecă spre satul lui. Mergiînd așa pin ale 
păduri cu purcelul, ca să nu moară de foame o apucară după ghindă de fagi. 
La ghinda de fagi îi mergea bine porcului, însă ducîndu-se la un izvor să bea 
apă, Pătru văzu acolo un cerb cu o stea de aur în frunte, uită de purcel și fugi 

după cerb să-l înjunghie. Dar n-avu noroc nici să-l prindă și cînd se întoarse, 
nici să mai dea de purcel. Caută el prin pădure, pin munți zile, săptămîni 
ŞI luni, dar de purcel nici urmă. 

Vai de oaia ce nu-și poate duce lina își zise băiatul plingind de năcaz, 
că după atiția ani nu e-n stare să aibă parte de trufia lui. 

Neavind ce face altceva, fiind învăţat cu munca la stăpin, din nou își 
găsi unul cu care se ogodi să-i slujească un an pentru o juncă. După ce i-a venit 
sorocul și-a luat junca și a plecat fericit că a ajuns și el om cu avere. Pe drum 
însă iar îi veniră necazurile cu carul. Junca fu apucată de streche își puse 
coada pe spinare şi fugi orbește printr-o pădure și-nnebunită biata vițică de 
frică nici nu văzu prăpastia în care se prăbuși de nu se mai alese nimic 
dintr-însa |! 

Pătru văzind nenorocirea, rămasă mut în gura prăpăstiei, blestemîndu-și 
soarta și ziua-n care s-a născut și fu cît p-aci să-nchidă ochii şi să se arunce 
și el în prăpastie cînd mare-i fu mirarea auzind într-un ciongar bătrin un glas 
de pasăre care-i spusă: 


— Nu-ţi pierde curajul Petre, tu ești om făr' de noroc, numai mergi 
în lume și cată o fată care să se cheme Gherghina și ea îţi va aduce mult noroc, 
apoi pasărea îşi luă zborul și se pierdu în slăvile cerului. 

„ Pe legea mea, zise Pătru de-aci-nainte am să argăţesc de-a fiecea ”; 
şi iar plecă să-și cate un stăpin. Ajunsă la casa unui om cu stare și-l întrebă: 

— Stăpine, n-ai nevoie de un om care să-ți muncească-n holde, fără 
să-ţi ceară simbrie? 

— Ba, cum să n-am băiete, pune boierul şi tocmeala fu ca și făcută. 
Cine n-ar vrea să i se lucreze degeaba? 

— Unul să se opintească, da bogatu să primească. 

Pătru î işi vedea de treburi fiindcă nu mai putea trage nădejde că ar putea 
ceva cîştiga în viaţă. De cîştig se ştersese pe bot. Muncea în silă și-n sudori, 
da stăpinu-i da mămăligă că-n pădure erau destule mere-pădurețe. 

Vorba aceea: ,, Ce ştie tîrgoveţul, ce este pădureţul?” 

Vremea trecea şi Pătru ăl făr' de noroc creştea. După ce sluji vreo doi 
ani merse la stăpîn să-și ia rămas bun. 

— Boierule, sorocu a venit, de argăţit te-am argățit, iacă mi-a venit 
timpul să plec. 

— Petre, spune-mi ce-ţi datorez pentru truda ta? 

— Nimic, boierule ! De mi-ai da un lucru să „sparge; să fringe ori îl 
arde focul! De mi-ai da o oară, or meare, or, să rătăcește-n pustiu! Eu sînt 
omul făr' de năroc pe lume, orice mi-ai dărui, nu trăiește, se sparge, piere, 
aşa că sînt osîndit toată viaţa să muncesc pentru alții şi eu să n-am un petec 
în spinare la vreme de bătrîneaţă. Așa că eu m-am învăţat să hoinăresc de-a 
lungul și de-a latul, ca un om făr' de năroc. 

— Petre ! Te sfătuiesc să nu pleci de la mine. Rămii aici și cînd își va 
veni vremea de-nsurat, atunci am să te-nsor, îți fac un bordei și vei trăi şi 
tu fericit ca toți oamenii. După ce stătu puţin pe ginduri, spuse hotărît: 

— Bine, stăpine, te ascult ! Iată că rămîn, da să știi că orice mi-ai da, 
la mine nu stă. Și nici să nu-mi plătești vreodată ceva, că e păcat de cheltuială ! 
Nu cheltui orzul pe giîşte că e în zadar. 


Se mai scurseră cîțiva ani și Pătru se făcu băiat mare și frumos. Dacă 
ar fi fost și el ca ceilalți dănaci cu rost și rînduială s-ar fi omorît fetili după el. 

Dar aşa, cum curgeau peticile după el, nici mucii nu și-ar fi aruncat cineva 
pe dinsul, atît era de imos și neisprăvit. 

lată că la o vreme stăpînu îi spuse lui Pătru: 

— Măi băiete, uite eu îți dăruiesc un bordei, iar tu să fii în stare acu să-ţi 
cauţi muiere. Du-te-n lume, îți alege mireasa și-ntoarce-te la casa mea. 

— Mulţămesc dumitale, stăpîne, am să mă duc, însă care fată a să se 
mărite cu un sărăntoc ca mine? Eu vezi că n-am nici ţoale de sus cum au alţi 
dănaci. 

— Du-te şi cată bine una după măsura ta, că cine să aseamănă s-adună 
ș-apoi omul de-o nevastă și de-o miţă are nevoie în casă, de alelalte ai de toate. 

Pătru să mai uită o dată la bordeiul în care avea să trăiască cu soțioara 
sa, şi plecă trist şi amărit. 

Luă lumea în lung și-n curmeziș, dar nima nu-l băga-n seamă. Cînd 
îl vedeau fetele așa, de cebăluit, le bufnea rîsul, iar Pătru de rușine s-ar fi 
băgat în pămînt. Mai la urmă ajunsă într-un pustiu întins fără de vietăți. 
Muma lui, care se prefăcuse-n cioară îl urmărea pas cu pas. 

Cînd obosit și fără de nădejde se-ntoarsă la stăpîn într-un amurg de 
sară, o Cioară se așeză pe o fîntînă tocmai cînd el setos, sorbea apă, și-l spuse: 

— Petre, Petre, tu te omori, maică, căutindu-ți mireasa în lumea largă, 
te ostănești în suspine, da norocul tău este la Gherghina care este colo-n 
argeaua aceea. 

— Unde? zise Pătru fericit, luminîndu-i-se faţa și-ncolțind nădejdile 
în inima lui covirşită de durere. Cind ridică capul se-ngrozi văzînd o cioară 
care zbură şi se puse drept pe argeaua unde era fata ce i-o rînduiseră ursitorile 
în noaptea naşterii. Apoi aci se puse pe croncănit, cind o fată șchioapă ieşi 
afară şi o ușui. 

— Ce dudăi cioara, fetiţo, că nu ţi-a făcut nimic rău îi zise cam cu în- 
drăzneală Pătru. 

— Nu vezi, măi băiete, cum cîntă, parc-ar vrea să spună ceva şi n-aş 
vrea să spuie, ceva de rău că (destul sînt eu de năpăstuită să trăiesc singură pe 
lume prin ale pustii, prin ale nădolii. Da pe cine cauţi i pe aici, băiete ? 

— Pe o fată cu numele Gherghina. 

— Pe mine mă cheamă Gherghina ! 

— Cioara aceea mi-a spus că tu eşti rînduită să fii mireasa mea și de aia 
de ani de zile te cat şi-mi pare bine că te-am găsit. 

— Dar uită-te bine la mine, băiete, că pe lingă că sînt săracă, fără de 
părinți sînt și șchioapă! Un dănac frumos ca tine ar fi păcat să-și lege viaţa 
cu o mireasă care să n-aibă nici un fel de avere, da peste toate să mai fie și 
șchioapă ! 


— Pe tine te caut și te vreau aşa. De avere nu-mi pasă. Că eu sint sărac, 
dar dacă sînt sănătos tot ce văd pe lume poate fi al meu. Fii înțălegătoare și 
hai cu mine dacă vrei să fii fericită şi iubită. Să mîncăm numai o ceapă spartă 
şezind pe un mărăcine; dar să trăim împreună în înţelegere și bunătate. Tu 
să ştii un lucru, că atunci cînd se-ntilnește foamea cu setea, ele se adună lao- 
laltă și nu se despart. Tu săracă, eu sărac, vorba ceea ne-a tunat și ne-a adunat ! 
Hai să mergem la stăpînul meu unde am și eu un bordei și acolo ai să te simți 
ca într-o casă boierească. 

Gherghina ascultă rugămintea lui Pătru își dădu seama că el este trimis 
de Dumnezău să-i fie neavstă și fără să se mai ogodească, plecă împreună la 
bordeiul ce-i aștepta. 


235 


Apropiindu-se de sat, zări bordeiul. Fata zimbea de fericire. 

— Aceea este casa pe care mi-a dăruit-o stăpînul, este casa noastră. 

— O să trăim cu bucurie în ea împreună cu copiii noștri, zise Gherghina. 

Da tocmai în vremea asta o barză urmărită de un vultur întărîtat, că 
barza vrea să-i ardă cuibul cu pui cu tot, pentru că îi răpise unul din puișorii 
ei, scapă din cioc tăciunele luat de undeva de pe niscaiva ciobani, drept pe 
bordeiul lui și numaidecit arse de nu se mai cunoștea decit o groapă adincă 
în pămînt. 

Cind văzură casa arzind le-ngheţă inima de necaz, oftară adînc și limba 
le rămasă amorțită neștiind ce să mai zică la aceste semne rele. Apoi într-un 
tîrziu Pătru zise: 


— Gherghino, să știi că eu sînt omul făr' de noroc pe lume. Orice mi 
s-ar dărui, orișice aş agonisi prin munca mea totul piere și nimic nu rămîne ! 

De aci înainte să știi că orice vom cîştiga al tău este, eu nu sînt stăpîn 
pe nimic, așa am fost eu ursit și așa este. 

Stăpînul le făcu nuntă și se cununară și ei ca tot natu. Pe urmă 
le făcu alt bordei, însă Pătru spusă stăpînului că nu este bordeiul său, ci al 
nevestii sale, și cu bordeiul nu se mai întîmplă nimic rău. Mai la urmă le 
mai dete și o curea de pămînt pe lingă casa care tot a Gherghinei spusă Pătru 
că este. Pămîntul rodea şi ei se-nstăreau încet-încet. Cumpără niște juncani 
și ca să-i moară, niște săteni îl întrebară: 

— Petre, ai tăi sînt juncanii, că frumoşi mai sînt? 

— Nu sînt ai mei, bre, sînt ai muierii mele! 


Mai tirziu își făcu car și cobirlet plug, grapă și altele. Dar cînd era 
întrebat ale cui sînt, el spunea că sînt ale lui Gherghina, nevastă-sa. 
Și toate-i mergeau bine. 


Ajunsă o vreme rea cînd Dumnezeu uitase de lume și pînjolise grînele 
de le arsese arșița soarelui. Toate holdele erau pirjolite, da griul lui Pătru cel 
fără de năroc era mare și frumos. 


Într-o zi, să nimeri să fie chiar în capul locului, cînd nişte călători se 
mirară, cum se poate ca Dumnezeu să fie așa de nedrept, fiindcă la unii oameni 
să le ardă bucatele și să le sece izvoarele, da la alții să-mblinzească dogoarea 
soarelui şi să fie mare berechet. De nerăbdare intrară-n vorbă și ziseră: 

— Bună vremea, omule ! 


— Mulţam dumneavoastră, drumețţilor ! 

— Da al dumitale este griul ăsta așa de mare și frumos? 

— Da, al meu e, zise Pătru, fără să-și dea seama. Cînd se uită, încremeni, 
văzînd că din senin s-aprinsă griul! Atunci îşi dete seama de greșeală, fugi 
spre mijlocul griului și strigă: ,, Măi oameni buni, uitați-vă bine și-nțelegeți, 
pîn-aici a fost griul meu, dar de aici înainte este griul muierii mele, ați auzit? 

— Auzit, auzit ! răspunseră călătorii care văzură cu uimire cum focul 
se stinge și griîul lui nevastă-sa rămasă frumos, ca trestia în bătaia vîntului ! 
Nu înţeleseră taina, da nici nu încercară s-o afle și-și văzură de drum 
fiind grăbiţi. 

Cînd veni iarna, Pătru și Gherghina aveau de toate, da boierul minca 
răbdări prăjite. Ca să nu moară de foame își vindea o parte din moşie și luă 
grîu de la sluga sa. În fiecare an era secetă și toate holdele se pirleau de arşiţa 
soarelui. Numai holdele Gherghinei se-nmulțeau și se măreau, încît păreau 
ca o mare de aur legănată de vint. 

Boierul, ca să nu moară de foame, își vîndu toată averea și ajunsă el cu 
tot neamul lui slugă pe moșia Gherghinei. Turbat de mânie, boierul într-un 
an și-a pus în gînd să-l scoată din minţi pe Pătru, doar va spune că e griul 
lui. Cum trecuseră mulți ani, uitasă că este om făr” de năroc și acesta-l întrebă 
pe cînd se aflau acasă: 

— Vezi, măi Pătrule, cum e soarta omului, din slugă te făcuși boier, 
iar eu ajunsei argat, la argat ! Tu ai holde de grîne iar eu opinteală, sudori 
și suspine. 

— Ce să-ți fac eu boierule, zise Pătru cel fără de năroc, așa ne-a fost 
scrisa tu să sărăcești, iar eu să mă-nbogăţesc! 

Atunci dintr-o dată, tot cîmpul cu holdele sale și ale Gherghinei s-au 
aprins şi s-au făcut scrum. 

Cind a văzut Petre, a fost prea tîrziu. Nemaiavînd ce mînca, de foame 
a murit boierul cu tot neamul său şi s-a prăpădit și Pătru cel fără de năroc 
cu nevasta lui și pămîntul a rămas pustiu de oameni. 


PIAZA REA 


A fost un împărat care avea zece copii. Mai la urmă i-a dat Dumnezeu 
și o fetiță. Cum i-a venit pe lume fetița, parcă a dat ciuma-n oi. A început 
să-i meargă rău. Mai întîi i-au murit vitele, apoi copiii și slugile. S-a îngrijorat 
împăratul și nu mai avea nici un chef de viaţă. Ce era să facă? În faţa sorții 
nici împărații n-au nici o putere. A dat veste în lume să-i vie filozofi și vraci 
să-l citească-n stele și să-i vadă ce zodie îl mai aşteaptă. Nici unul nu putea 
să-i dea de căpătii ce este cu fata asta care-i este piază rea. Mai găsi un vraci 
șchiop și prăpădit care rămase să vadă ce face fata noaptea. El o pîndi și spre 
mirarea lui văzu că se face cârlig și doarme cu genunchii la gură și cu faţa în 
jos. Atunci i-a grăit vraciul împăratului. Asta este piază rea. Pînă nu pleacă 
din casă, toate se prăpădesc și praf şi pulbere se va alege și de împărăție, dacă 
n-o duci în pădure s-o mănînce fiarele. Palatele au început să se dărîme, iarba 
să se pălească, vitele să behăie flămînde și oamenii să se mănînce unul pe altul 
de foame. N-are ce face, o îmbracă bine ca pentru drum lung, îi dă mai multe 
pungi cu aur și pleacă în pădure prefăcindu-se că merge cu ea la vinătoare. 
În pădure vînează cerbi, căprioare şi se pierde ca din întîmplare de fiica lui, 
rămînînd cu mare durere în suflet. Fiica lui, numită la palat piaza rea, culege 
fragi, mure și flori așteptîndu-l pe tată-su să se întoarcă. Dar tată-su nu se 
mai întoarce. Plinge ea amarnic și o ia prin pădure doar o da peste vreun ochi 
de lumină în tufiș. După multă osteneală și nopți de groază, ajunge la o tirlă 
de ciobani într-un munte. Păstorii se mirară cum de o ființă omenească are 
curajul să treacă prin păduri cu atîtea fiare sălbatice ! Ei s-au bucurat de venirea 
ei, au omenit-o cu lapte, urdă și mămăligă și au luat-o să le fie ca și fiica lor. 
Piaza rea la rîndul ei i-a dăruit cu aur și alte lucruri scumpe. N-a trecut însă 
mult, că a dat moartea în turmele de oi și era cît pe aci să se prăpădească toate, 
dacă o parte nu săreau în rîu și nu treceau pe malul unde piaza rea nu avea 
nici o putere. Mai la urmă s-a aprins coliba peste ciobani, aşa că era cît pe aci 
să ardă de vii. După atîta pagubă și necazuri, ciobanii se sfătuiră s-o alunge 
pe fetiță ducînd-o departe în pădure s-o mînînce fiarele. Cum plecă fetiţa, 

turmele de oi se înmulțiră la loc și toate deveneau din belșug ca mai înainte. 
Fetiţa o porni tot înainte plingind și rugindu-se s-o ajute Dumnezeu să scape 
din gura fiarelor ce mișunau prin păduri. Într-o noapte văzu un licurici, se 
luă după el și cînd colo el o duse la casa Sfintei Vineri. Sfinta Vineri se bucură 
cînd văzu fetiţa. O mingiie şi îi dădu să mănince și să se culce. Fetiţa îi povesti 
necazurile şi baba o ascultă făcindu-i-se milă de ea. 

A doua zi îi muri cățelușa, a treia zi îi muri purcelușa, a patra zi, găina, 
a cincea zi, cocoșul și-i mai rămăsese pe vatră doar miţa. Ce era să facă? Ca 
să nu piară toate de Piaza Rea, o duse-n pădure să culeagă burețţi și iar se pierdu. 
Iar de aci încolo începură necazurile. Trece prin păduri, ape și munţi pe unde 
nu călcase picior de om, decît cer, păduri și fiare. După multă osteneală într-o 
zi ajunse la o casă făcută într-un stei de piatră și acolo, stăpîna, o arăpoaică, 
urită și arsă de foc precum este arama. Arăpoaica știa dinainte cine este fetița, 
după stelele de pe cer, fiindcă ştia să citească în stele. Fata îi povesti cum fusese 
alungată de peste tot. 


Într-o zi, arăpoaica o duse cu trăsura ei la o apă fermecată. Luă fata 
șI o aruncă în rîu și de aci ieși curată, luminată, ca de Maica Precesta lăsată. 
Răutatea din sufletul și ţoalele ei se duse pe acea apă. Cînd ieși afară era fru- 
moasă ca o zînă și nu mai era tristă ca înainte, ci zimbitoare și plăcută la grai. 
De aci plecară ele departe cu trăsura într-o ţară sub un munte. Văd o casă; 
bat la ușă și intră. Înăuntru stăteau doi inși. Unul era trîntor ! Toată ziua sta 
și dormea şi ţărina de sub el puţea de lene. Alălalt, era slab ca un ţir și se juca 
cu două gheme, cum se joacă miţele. Arăpoaica ştia ce comoară este ascunsă 
în acele gheme. Împinse fata afară zicîndu-i să stea cuminte în trăsură pînă 
vine ea. Iar cînd va veni să dea bici cailor și să fugă. Zis şi făcut. Fata trage 
trăsura aproape. Fură ghemul de aur cu care se juca omul cel slab și fugi la 
trăsură. Pînă s-o ajungă, ea dusă a fost. 

Aude împăratul că s-a furat ghemul cu lina de aur. Bate tobele în ţară 
să se afle unde este ghemul că el dă oricît numai să i se dea ghemul că are 
nuntă și trebuie făcută rochie din tors pentru mireasă. Arăpoaica trimite 
vorbă că ea are ghemul cu lîna de aur. Vine împăratul cu carul cu aur să-i 
plătească ghemul. 

Arăpoaica zice: 


— Dau ghemul la cîntar pe aur. Ce bani n-or ajunge, să-l cîntărim pe 
împărat și ca datornic al meu, va trebui să se însoare cu fata pe care i-o dau 
eu. Împăratul crede că are aur destul, nu se mai tocmește și-i răspunde: 

— Să fie pe pofta inimii dumitale ! Și porniră să cîntărească. Ghemul 
era vrăjit și oricît aur puneau nu cîntărea cît ghemul. La urma urmei zise 
arăpoaica împăratului că n-are bani de ajuns pentru lîna de aur. El n-are în- 
cotro se suie pe cîntar și abia acum plăteşte cu trupul lui ghemul. Însă fiind 
vîndut arăpoaicei aceasta face ce vrea cu el de aci înainte. Îl ia pe împărat 
și întreaga comoară și o duce la casa ei din munte. Împăratul sta trist că s-a 
lăsat ca un prost vîndut de viu și n-o să mai facă nuntă niciodată. 

Într-o zi i-a arătat împăratului pe fetița de la ea Piaza Rea. Cînd a 
văzut-o așa de frumoasă, a fost gata, gata să-i ia lumina ochilor. S-a bucurat 
el de o așa întîmplare și a cerut-o pe Piaza Rea s-o ia de nevastă. 

S-a dus cu fata la tatăl ei, care mătura drumul cu chica şi cu barba de 
bătrin ce era și au făcut o nuntă-mpărătească, de s-au veselit și chiuit o lună 
și o săptămînă și astăzi încă joacă hora, iar alții se căznesc să golească vedrele 
cu vin. 

ÎMPĂRATUL HOȚ 


A fost odată un împărat ce avea un băiat şi pe care voia să-l înveţe toate 
meseriile din lume. 

Cum s-a ridicat pe picioare a și început cu învăţătura. S-a făcut portar, 
cioban, văcar, tîmplar, croitor, papugiu, pătrăungiu, frizer, pescar, zidar, 
fierar, lingurar, morar, potcovar, negustor, profesor, advocat și doftor. 

S-a întors la împărat cu o ladă plină cu diplome. 

Împăratul s-a bucurat și pe loc s-a pus pe chef și tămbălău mare pentru 
că fiu-su s-a procopsit cu atita învățătură. 

Stau la masă cu mai marii dregători și își fac socotelile, ce meserie 
a învăţat şi ce nu ! Își dau ei cu socoteala că fiul împăratului este cel mai învățat 
om din lume. | 

Unul care se afumase niţel, îl ia gura pe dinainte și zice că totuși este 
o meserie pe care n-a învățat-o! 

— Care-i meseria aia? îl întrebă răstit împăratul. 

— Aș spune, dar e meserie grea! zise dregătorul. 

— Dacă nu spui, îți tai capul! 

— Meseria de hoţ, măria-ta, pe asta n-a-nvăţat-o ! 

Căzu împăratul pe gînduri de rușine că băiatul lui are o meserie pe care 
hoţii o știu, iar el n-o ştie ! Și dă-i cu mustrarea pe el că sînt pe lume oameni 
mai învăţaţi decit el, iar el stă nepăsător pe cînd hoţii i-o iau înainte. 

Băiatul, ambițios, nu se lasă mai prejos și se pregăti să plece-n lume 
să se facă hoț. 

Lăsă lumea la masă, se așeză într-o ladă zburătoare şi porni în lume 
să se facă hoţ. Se cobori la marginea unui oraș mare, lîngă o pădure mare, 
unde ardea sara o lampă la o casă. 

Se uită înuntru și vede un om și o muiere care se certau. Omul pleacă, 
iar femeia rămase, scoasă o giscă de sub pat și începu să o jumoală. El își ia 
inima-n dinți și bate la ușă. 

— Bună sara! zise el. 

— Bună sara, drumeţule ! răspunse femeia. 

— Ce mai lucrezi? 

— Jacă nimic! E noapte și aştept să mă culc. 

— Dar gisca de sub pat pentru cine o jumoli? 

— De unde ştii atitea? zise femeia înciudată de supărare că i-a 
aflat taina. 

— Eu sînt un pui de hoţ și cat să mă bag la un stăpîn să ajung hoț vestit. 

— Chiar tatăl meu este cel mai mare hoţ. Te dau pe mîna lui să scoată 
om din dumneata, numai să nu afle bărbatu-meu ce e cu gisca. 

Îl dusă la taică-su și acesta se bucură nespus că a dat peste el un om 
cu o așa tragere de inimă. S-au împrietenit și amindoi au pornit-o-n hoţii. 
Moşul de la început îi zice: 

— Bagă de seamă, nu-ţi dau dreptul să fii calfă, pînă ce nu furi iepîn- 
geaua de sub mine! Și plecară înarmaţi în pădure, să aştepte negustori la 
răscruci de drumuri și să se căpătuiască. Se culcară ei sub tufe și amindoi 
dorm hoţește, ca iepurele. Fiul împăratului știa și limba fiarelor din pădure. 
Se întoarce și schilaune ca iepurele. Hoţul cel bătrîn sare într-acolo după iepure, 
iar el îi fură iepîngeaua pe care dormea și i-o pitulă-n pădure. 

Hoţul n-are ce face și-i recunoaște că are apucături de hoţ, dar că totuși 
nu-l întrece pe el în măiestrie. Îl ridică în grad și din calfă, devine în scurt 
timp hot. 

— Lasă că te pun eu să spargi o bancă, să furi o casă de bani? Acolo 
te văd eu cum te descurci? 

Plecară noaptea să spargă banca. El ocoli păzitorii, sparse zidul și casa 
de fier şi luă într-un sac toţi banii. Fiind zidar face zidul la loc și pleacă liniștit 
ca și cînd nu s-ar fi întîmplat nimic rău. 

Hoţul cel bătriîn își dă cu socoteala, că în asemenea meserie îl întrece 
și are să i-o ia înainte. 

Moșul îi puse gindul rău. Hai a doua noapte să spargă banca împăra- 
tului. Sparge el zidul, umplu doi saci cu aur și cînd să iese, moșul leșină și 
cade cu sacul plin. El îi taie capul moșului, îl pune-n sac și fuge la fie-sa în 
satul de unde pornise după furtișaguri. 

Îi arătă capul și-i spusă că i l-au tăiat paznicii împărăţeşti, iar trupul 
i-a rămas Și ar vrea drept recunoștință că l-a învăţat o meserie atît de procopsită 
să-l fure, ca să-l îngroape ca pe toţi creştinii după datină. 

Împăratul, înțelept, ca să prindă hoţul care i-a spart banca și i-a jefuit 
de bani; porunceşte să așeze trupul hoţului în piaţă, în văzul lumii, iar străjile 
să-l păzească din depărtare să-l prindă şi pe-al doilea hoț. Zis și făcut ! Aproape 
de fîntină în piaţă pun trupul hoțului și străjile înarmate stau pe lîngă drum 
pitite după pomi. 

El se duce la femeie și-i spune să nu plîngă, ca să nu afle unde stă ascunsă 
comoara împăratului. Numai să-i dea o căruţă şi doi căluţi mici și slăbănogi. 

Plecă el cu o căruță hodorogită și cu niște miîrţoage-n hăţuri de tei și 
sfori înnodate. Pune în căruță un butoi cu afion şi răchiu ce adoarme omul 
de viu. 

Trece noaptea prin piaţa împărătească, înjură şi bate caii, că nu pot 
să urnească din loc căruța plină cu noroi. 

Ostașii împărătești n-au de lucru, ies din ascunziș și-l ajută să urnească 
din loc hodoroaga de căruţă. 

— Staţi, fraților, dacă-mi ajutarăţi să vă cinstesc și eu cu oţiră rachiu. 
El le dădu cîte un pahar și cum beură, toți adormiră. Urcă mortul în căruță, 
îl cutroape cu tulei și dă-i bici cailor. Duce mortul la groapa lui, îi face pomană 
și vine să vadă ce se vorbește în oraş despre isprava lui. 

Străţile și poliţia stă legată-n lanțuri, că n-au fost în stare să prindă 
hoţul, ba colac peste pupăză să fugă și mortul fără cap. 

și dă cu părerea împăratul, că ăsta trebuie să fie mare hoţ, cînd lucrează 
cu atita pricepere. Hei ! ce bine-ar fi de-ar ajunge fiul său la degetu cel mic, 
al acestui renumit meșter, zicea el în gîndul său. 

Băiatul își făcu planul să se cam dea pe lingă palat să le mai tragă cîte 
o păcăleală, proștilor din palat. 

Într-o zi, un miștreţ omori un ofițer din garda palatului la vînătoare. El 
alergă după scroafă şi o săgetă. Adusă scroafa și i-o aruncă pe pragul împăratului. 

— De aci înainte, băiete, ai deschise ușile la palatul meu, îi zise tată-su, 
fără să-l cunoască cine este. 

Iscoadele palatului veniră cu știrea că hoţul care a furat banii este printre 
ei. Ca să-l afle, împăratul face iar o mare petrecere, că doar avea de unde și 
chemă multă lume aleasă şi cît mai pestriță. 

Apoi îi spuse fiicei sale să aibă grije că hoţul n-are să bea, iar ceilalți 
toți au să se îmbete. Ea să se dea pe lîngă el, să rîdă cu el și să-i facă un semn 
negru cu degetul plin de funingine pe frunte. 

ncepe petrecerea cu joc, beutură și mîncare și se termină cu beţie. 
Toţi zăceau morți de beți pe podele, numai hoţul era treaz. Fata se dă pe lingă 
el, îi zimbeşte, el vede că e soru-sa, dar se face că este străin și ea îl unge pe 
frunte cu funingine. Simte cînd îl murdărește şi tace. Se duce să bea apă din 
fîntină și vede semnul. Ride de prostia împărătească și îndată îşi face alte 
planuri să-i înșele. Ia funingine într-un ciot și pe toţi nuntașii îi văpsește cu 
negru pe frunte, apoi merge la fată, zicîndu-i: 

— Hai, fată, a venit cumpăna de noapte, mai este puţin și cîntă cocoșii, 
hai să ne culcăm și noi. 

Fata îl luă de mînă şi merse în odaia ei. El se culcă jos, iar ea în pat. 
În timpul nopţii merse la fîntînă şi se spălă. 

Cînd se deșteptă împăratul merse la fată și o-ntrebă ce-a făcut? 

— Pe unul singur l-am uns și uite-l cum doarme! 

Cînd se uită, acolo nimeni. Merse printre ceilalți și toți cu frunțile pline 
de funingine. Cei mai mulți erau oamenii palatului său. 

Se gîndeşte el: 

— Doamne sfinte, mulți hoți poate să mai ție o împărăție ! Plecă la fiică-sa 
şi-i arătă mulțimea de hoți. Ea se miră cine putea să-i însemne așa frumos, 
cînd ea nu i-a atins. 

Apoi toți se spălară și se aşezară la adunare și sfătuială. 

Împăratul, supărat le zise: 

— De atîția ani fiul meu a plecat în hoție și nu s-a mai întors. Bai sama, 
l-o fi omorît cineva. Meseria asta ține omul cu un picior în groapă și cu altul pe 
iarbă verde. Am fost un păcătos și mi-am prăpădit băiatul, lăsînd-l să se facă 
hoț ! Haideţi să-i punem pomană și să-i fie de suflet toate bunătățile astea. Îi făcu 
pomană și veni la pomană fiecine. Veni chiar și hoţul și mîncă din pomana sa. 

Toţi au mîncat și s-au îmbătat și de data asta, numai împăratul a stat 
şi s-a bocit ca un copil, că nu mai avea parte bărbătească, ce i-ar putea moșteni 
împărăția. 

Atunci băiatul hoț îşi face semn cu funingine pe frunte, se dă pe lîngă 
împărat și-i fură sabia. Cînd se desmeticește nu e sabia! 

— Unde e sabia? 

Se întreabă mai marii împărăției și paznicii? Porniră cercetări peste tot, 
și-l prinseră chiar pe hoţ, lăudîndu-se că are sabie furată de la un impărat. 
Fetele adunate-n piaţă îşi dădeau coate și se veseleau ascultînd poveștile tînărului. 

Era ușor să-l prindă de git și să-l ducă drept la judecată. 

La judecată, însuși împăratul era judecător. Băiatul recunoscu hoţia 
și fu condamnat la moarte prin spinzurătoare. 

Băiatul fu legat în lanţuri și aruncat într-o închisoare neagră și urită 
ca o groapă. Se rîndui ziua cea mare de spînzurat. Veni lume cîtă frunză și 
iarbă și veni și împăratul trist și posomorit că și-a pierdut fiul. 

Popa îi făcu sfeștania și spovedania, apoi trecu pe mîinile călăului. 

Călăul puse mîna pe laţ și vru să i-l puie la gît ca să-i taie răsuflarea. 
Cînd să-i puie laţul, îl privi zîmbind pe călău și-i grăi: 

` — Meştere, uite la împărat și vezi că te cheamă? El privi către împărat 
și i se păru că-l cheamă să-i spuie ceva. Hoţul luă cu iuţeala fulgerului lațul, 
îl atîrnă la gitul călăului și-l ridică în sus. 

Mulțimea aruncă-n sus cu căciulile de bucurie că s-a găsit ac şi de cojocul 
călăului. 

Împăratul crezu că este un semn dumnezeiesc şi merse să vadă 
mai bine hoțul. 

După ce se apropie, băiatul zise: 

— Tată, în zadar mă Piciu, că n-ai să mă recunoști cu coatele goale 
-$i plin de funingine pe față! Acum iată că ţi-am dovedit-o ! Ţi-am spart casa 
de bani, ţi-am furat sabia ŞI ţi-am ucis călăul ! Sînt cel mai mare hoț? Pot 
să fiu împăratul hoților ? 

Tatăl său numai că nu leșină de bucurie văzindu-și odrasla în viaţă. 
Porunci să se taie vite, să se aducă butoaie cu vin şi beutură ca să petreacă 
cu întreg poporul de bucurie că și-a găsit fiul. 

Tobele şi trîmbiţele începură să bată și să sune și petrecerea de atunci 
ține și azi, de cînd se pune luna mare cît o roată de mămăligă, pînă ce se face 
mică, mică cît un caier de lînă albă ca mătasa. 


ÎMPĂRATUL ÎNGRIJORAT 


A fost odată un împărat care stăpînea o țară cu munți și păduri, însorită 
şi-mbelşugată. 

Oamenii din acea țară munceau văile cu plugu, iar plaiurile munților le 
cutreierau cu turmele de oi sau de capre. 

Munţii, în loc să le fie prieteni, le erau duşmani pentrucă avînd peșteri 
largi și adinci, își făcuseră hoţii cuib într-însele, încît nici zece oştiri împără- 
teşti nu-i putea stăpîni. 

La un rînd, poporul care pînă aci muncea în pace și liniște începu a bate 
drumul spre cetatea împărătească plingindu-se că răii îi jefuiesc de vite, bani, 
grîne și haine și că nu li se poate împotrivi, rugîndu-l să-i apere de răufăcătorii 
aciuaţi în peșterile munţilor stincoși. 

Din ziua aceea, împăratul căzu pe ginduri fiind îngrijorat și 
întristat foarte. 

Cele trei fiice, văzindu-l că-i tot tună și-i fulgeră căutau să-i facă voile 
şi să afle marea taină a îngrijorării bunului lor părinte. Dar oricît se străduiau, 
cîntîndu-i cîntece frumoase, dansindu-i și cite alte lucruri ce mai înainte îi 
erau pe plac, acum toată osteneala le era fără de folos. 

Într-o zi, fiica cea mai mare îl întîlni plimbîndu-se îngrijorat ca totdeauna 
printre lămiîii din grădină. Atunci fata-l întrebă: 

— Tată, de ce nu spui fetelor taie care te iubesc, ce griji te apasă, că de 
la un rînd de vreme ţi-ai întunecat și firea și sufletul. 

— "Ţara e plină de hoți și jefuitori, asta e tot. Nu ştiu cum să scap de ei. 

— Noi am crezut că te-ai întristat fiindcă trebuie să mă dai la vrun împărat 
cu sila să le fiu mireasă ! Dacă-i aşa, nu este cine ştie ce mare nenorocire, zise 
fata cea mare şi plecă. 

A doua zi, veni de-l întrebă și fata mijlocie ce gînduri îi frămintă mintea 
şi-i neliniștește inima. Şi află şi ea cele ce aflase sora ei cea mare. 

A treia zi, îl rugă şi fiica cea mai mică să-i destăinuiască ce îngrijorare 
mare l-a făcut din vesel trist. Şi-i povesti și ei despre tilharii și hoţii care-i neli- 

niștesc poporul furindu-le bucatele, vitele, banii și îmbrăcămintea. Apoi, îi 
mai zise: 

— Ce să-ţi mai spun şi ție toate grijile mele ! Le-am spus surioarei tale 
mai mare și mijlocie și ce folos că știu cînd nu mă pot ajuta cu nimic. 

— Bine, zise fata cea mică, am să-ţi dovedesc că eu pot să te ajut. Numai 
tu să-mi dai haine voinicești, fes, sabie și cal cu șea. Îi pregăti împăratul toate 
lucrurile cerute și într-o zi plecă fata călare din sat în sat. 

Ajunse într-un cătun și întrebă: 

— Oameni buni, cum trăiţi voi aici în munte? 

— Bine, fată, bine trăim, dacă nişte comiţi nu ne-ar fura tot avutul. 

— Ştiţi voi unde este peștera comiţilor? Să mă duceți la ascunzişul lor? 

— Te ducem, dar tu nu te temi de comiţi că te omoară? 

— Nu mă tem ! Şi așa, odată, tot va trebui să mor. Merseră țăranii de-i 
arătară peştera în care era birlogul tilharilor. 

Ea se așeză la intrare cu sabia-n mînă şi-n zori cînd să iese la drumul 
mare, le tăie capetele unul după altul. Numai căpitanul lor scăpă nejunghiat. 
Adună fata 39 de capete și le duse împăratului, zicîndu-i: | 

— Jacă, mărite împărate, ce ispravă făcu fiica ta cea mică. 

— Să-mi trăieşti, fata mea, că tu ești mai viteaz decît un bărbat Și acum 
să-mi spui ce ceri de la mine fiindcă scăpași ţara de acești hoţi? 

— Nimic nu-ţi cer, numai să-mi dai voie să mă mărit după cine voi 
vrea eu. 

— Bine, facă-se voia ta, zise împăratul. 

Comitul care scăpase cu viaţă, turba de necaz şi mergea din cătun în cătun, 
spre a afla cine este voinicul acela, spre a se răzbuna. Tot întrebînd din om în 
om, află că este fiica cea mică a împăratului. Ca să ducă la bună îndeplinire 
gîndul său cel negru, deschise un han în apropiere de palatul împăratului. 

Fiica-mpăratului îl cunoscu că el este căpitanul comiților și-i spuse că ei 
i-ar place să-l ia de běrtat. 

Împăratul se supără auzind că ea vrea să se mărite cu un hangiu, însă 
pentru că-i făcuse învoiala, nu i se mai putea pune de-a curmezișul și începură 
nunta la palatul împărătesc. Se veseliră ei aci, fără a se apropia fata de comit. 
Comitul, în ziua a doua, zise: 


— Acum să mergem să facem nuntă și la casa tatălui meu!! 

— Bine, zise împăratul, iacă vă dau oaste, nuntași și lăutari, să mergeţi la 
părinţii tăi, precum este obiceiul strămoșesc la nuntă. 

Armata mergea-nainte, ei la mijloc cu nuntașii și lăutarii pe urmă. Comitul 
mai întîi se opri la un han şi îmbătă turtă pe ostași, nuntaşi și lăutari. Apoi o 
porniră la cale lungă abia urnindu-se din loc. Atunci comitul le zise nuntaşilor: 

— Mergeţi voi îndărăt la împărat, că știm noi drumul pînă la casa părin- 
ților mei. La tatăl meu avem nuntaşi, armată și lăutari. Și se-ntoarseră, iar mi- 
reasa cu mirele o porniră singuri. Comitele n-avea nici tată, nici casă și văzin- 
du-se singuri cu fiica-mpăratului, o duse la peștera din locul unde ea ucisese 
pe cei 39 frați comiţi. 

Cum ajunseră acolo, o legă burduf cu capul în jos de un brad, apoi adună 
crengi s-o ardă de vie. Cînd s-aprindă focul, amnarul nu scăpăra jar iasca nu se 
aprindea. Privi el în depărtare și văzu niște păcurari cu oile stînd pe lingă un 
foc. Lăsă așa fata spinzurată şi alergă să ia foc. În vale pe un drum bătut de 
călători şi cară, treceau niște chirigii cu o caravană de cămile încărcate cu cărbuni. 
Deodată cărbunarii auziră un strigăt disperat: 

— Ajutor ! ajutor! mă omoară comiţii! Săriră chirigii de pe cămile 
dezlegară mireasa spînzurată ascunzînd-o între cocoașele cămilei; în coșul peste 
care turnară cărbuni. 

Cînd se-ntoarse comitul și văzu că fiica-mpăratului e scăpată, turbă de 
mînie și se gîndi: cămilarii aceia, trecînd, au dezlegat-o, dar tot nu scapă din 
miinile mele. 

Ajunră la caravană strigind: 

— Ei, cămilarilor, dați-mi mireasa s-o ucid pentru că m-a necinstit la 
nuntă ! 

— N-am văzut nici o mireasă, frate, vino și caută-ne dacă nu ne crezi. 

Merse el și împunsă cu sabia peste tot, dar în puneguri nu-i dădu-n 
gind să-ncerce și așa scăpă prințesa de la moarte. 

Cărbunarii ajunseseră cu cărbunii într-un oraș şi o porniră iar în cărăușie. 
Da unde să lase ei fata? O duseră la o babă săracă ce trăia într-o casă veche 
dărăpănată, rugind-o: 

— Maică bătriînă, fie-ţi milă de fata asta, să se facă bine că am furat-o 
din ghearele morţii. 


— Bine, maică, tocmai mie îmi aduceţi belea pe cap, care n-am un bob 
de orez să bag în oală și făină pentru o turtă de pîine? 

— Lasă, maică, cu ajutorul domnului te descurci dumneata și plecară 
lăsînd-o pe bătrînă amărită și-ngrijorată de soarta fetei care încă nu-și venise-n 
fire după cele întîmplate. Cind se văzu scăpată, îi zise mătușichii: 

— Maică, nu fi întristată, eu am să muncesc și pentru tine; sînt tînără şi 
din cîștigul meu trăi-vom împreună ca mama cu fata. 

— Bine, maică, dar ce să muncești, că eu n-am nici o avere! 

— Ai să vezi tu, măicuță, numa: inimă bună să ai. 

— Uite una liră de aur, mergi în cetate și cumpără-mi torturi de brodat 
de toate culorile. Merse baba-n piață cumpără de-ale mincării şi tot neamu de 
torturi, în culori, care de care mai frumoase. Baba făcea mîncare, iar fata broda, 
ţesînd covoare şi pături frumoase ca și cimpul de primăvară încărcat cu tranda- 
firi și bujori. Se mira și bucura mătușa de măiestria fetii. 

Apoi fata-i dete să meargă-n piață să vindă o pătură și să cumpere alte 
modele de torturi. Luă măicuţa pătura și se așeză cu ea în tîrg. Cine-o vedea o 
privea întrebînd-o despre preţ. Dar cum era prea scumpă nimănui nu-i da 
punga să dea atîția bani, oricît de frumoasă ar fi fost acea pătură. 

Veni atunci un fecior de-mpărat și o-ntrebă: | 

— Cit ceri pe această pală? 

— Una liră, stăpine, că așa mi-a spus fiica mea. 

— Bine, ţine una liră de aur și să fii sănătoasă cu fată cu tot, iar tînărul 
împărat luă pătura, o dădu curtenilor săi şi plecară. Apoi bătriîna cumpără 
bucate pentru ale gurii și alte torturi mai frumoase și mai scumpe. 

Fata cosa modele tot mai frumoase și scumpe. O trimeasă pe babă în 
tîrg să vindă pala cu 5 lire de aur, iar dacă o întreabă cine brodează așa de 
frumos, ea să spună că are o fiică care se pricepe la astfel de treburi. Cînd 
ajunsă în tîrg, iar veni feciorul împăratului întrebind-o: 

— Această pală frumoasă ţi-e de vinzare? 

— De vinzare, măria-ta, răspunse bătrina. 

— Şi ce preţ are? 

— Cinci lire de aur! 

— Bine, ţine banii și dă-mi pala. Însă, acum să-mi spui drept cine face 
această pală atît de frumoasă? 

— Am o fată de suflet și ea se pricepe-n toate cele. 

— Vreau să merg să-ţi văd fiica cea pricepută, răspunse feciorul de-mpărat 
și merseră la bordeiul ei. Cînd a văzu feciorul împăratului cît era de frumoasă, 
zise către bătrină: 

— Măicuţă, eu doresc să-ți cer fiica să-mi fie mireasă, tu vreai? 

— Eu vreau, maică, numai fata să vrea! 

— Şi eu vreau, numai dacă-mi îndeplinești o mare dorinţă şi anume să-mi 
faci un palat numai din sticlă, iar la poartă să-mi pui doi păzitori falnici, doi lei. 
Unul de o parte și altul de alta. Cine va intra sau ieși din palat să treacă printre 
cei doi lei. 

— Bine, dă-mi răgaz o săptămînă şi palatul va fi gata, precum ai dorit. 

Se ridică palatul, fură aduşi cei doi lei şi se făcu nuntă împărătească de 
care auzi și comitul cel care-i dorea moartea. Noaptea se culcară ei într-o odaie 
mare, iar la lumina lunei comitul văzu prin pereţii de sticlă locul unde se aflau 
tinerii. Mirele dormea, însă mireasa nu dormea, ea se temea și aştepta. 

Atunci comitul sări zidurile împărătești, aruncînd pe fereastra odăii o 
frînghie din pînză albă ce se prinsă bine de un cîrlig și fiind deschisă fereastra 
se urcă și cobori în odaia palatului. 

Ea cînd îl văzu, îi zise încet: 

— De cînd te aşteptam să mă scapi de aici! 

— Vezi doar c-am venit ! Și cobori pe scările palatului de braţ cu comitul. 

Și merseră să iese încet pe poarta cea mare păzită de lei, fără ca hoţul 
să știe ce-l aşteaptă. Fata deschisă poarta larg apoi strigă către cei doi lei: 

— Leii mei, iacă un străin, mîncaţi-l. Iar leii se azvirliră cu furie pe comit, 
sfişiindu-i trupul. 

Apoi, împărăteasa merse la soțul ei și trezindu-l din somn îi arătă pentru 
ce n-a dormit toată noaptea; că i se făceau semne că ceva rău se-ntimplă și-i 
arătă pe comitul sfişiat de lei! 

Îi spusă după aceea mirelui povestea cu hoţii și cu tatăl ei împăratul cel 
ingrijorat, îl chemară şi pe el la nuntă împreună cu surorile sale și de atunci 
se porni o veselie ce se ţine și acuma. 

Mai dați la copiii smochine, 
S-asculte povestea bine ! 


POVESTE DE BĂIATUL MILOS 


Într-o vreme mult de bătrîneaţă, cînd se băteau împărații unul cu altul; 
așa că un împărat își pierdea împărăţia, lumea lui rămănsăsă săracă, fără căpe- 
tenie ! Împăratul ce-l osfoisă pe alant, porni cu un zăcon greu pe lume care 
mult spămîntasă toată lumea. Aşa trăiau de greu, că nici nu-ți mai era drag 
să mai trăieşti. Multă lume îşi făcea moartea singură numai să nu mai trăiască. 
Așa trecu vreme multă cînd într-o zi, iacă birovu satului loasă un baraban, o 
tobiță, la gît și plecă în sat pe toate drumurli și spunea din gură-n gură, că a 
venit un nou zăcon, de la împăratu. El spunea așa: „care are în casa lui om 
bătrîn de la șaizeci de ani, bătrîn în sus, tot natu să-și omoare bătrinii, că de pe 

urma l-ai bătrîni nima n-are nici un cîştig; bătrînii fac mare troșcuri, șed degeaba, 
nu poate să lucre, să păzească stoaca, risipește mincarea” ! Așa spusă birovul 
mergird ps drumuri, socace și bătind barabanul. 


Auzind lumea așa zăcon rău și greu, toată lumea să spămîntasă; gînaea 
că e lucru de glumă, da după o săptămînă de zile, iacă chinezu satului făcu on 
spisac numai de-ai bătrîni, de la şaizăci de ani în sus și mai făcu pozivuri la 
toată casa uade ieste om, or muiere bătrină, mora să-şi omoare toată casa pe 
bătrîni ei. 

Porni pin sat mare plînsuri și gînduri încurcate, nu îndrăjnea nima să 
omoare, nima să omoare bătrînu lui! După ce văzu împăratu că nima nu 
omoară, întoarsă zăconu și cerea la zece sate, or trii orașe, să să ivească patru 
gelaţi dobrovolți, care să taie cu săbii pe aia care nu-și omoară părinții, care 
au peste 60 de ani. 

Să iviră dobrovolţi, gelați, le dete odobrene, împăratul şi-mi porni prin 
sate și oraşe și tăiară gogea. Atuncea să spămiîntă lumea și mai mult. 

Colo într-un sat, su poala la un munte, erea un băiat cuminte și milos, 
avea un tată bătrîn care crescusă copilu tot din cerșie, pănă la-ncălțătură și 
îmbrăcătură. Băiatul erea mult sărac și rămas de sătenii lui. Veni poziv din sat 
roc de-o săptămînă să-și omoare bătrinul și să ivească în sat cînd îngroapă? 
Porni el cu mare plins și milos cum erea nu îndrăjnea să omoare pe tată lui. 
Să gîndi iel plingind ce să facă? Lo o sapă în mînă și plecă pe deal în plimbare 
piatr-o pădure dete de o groapă adiîncă care erea făcută pentru lupi, or porci 
sărbatici să-i prindă lovgii. Băiatu să gîndi mult aici în pădure, cum să facă, 
la groapa asta să-l ducă pe tatăl lui, să-l ţină pitulat, pănă se va schimba ăsta 
zăcon. Băiatu porni să facă o probă ca pentru tată-su. Îatîi adusă multă tufă 
di pe jos şi o lăpădă în groapă şi pe urmă înduplecă lemne la ocolu gropii, le 
legă cu niște curpin de virfuri, făcu o colibă pe groapă și mai pusă pe lemne 
niște boji, mătăzină, așa o rîndui bine de ploaia, zăpada şi de toată vremea 
urită erea bună. Mai adusă băiatu și cu saci, paie, și coceni; făcu un așternut 
bun și mai să gîndi, de adusă o oală mare de pămînt și niște troci de apă. Da-n 
oală trebuie să se spurce tată-su da din troci să bea apă. 

Într-o zi, plîngînd, vorbi cu tată-su și zisă: 

— Tată, tăicuțul meu, ai auzit cum ie rîndu l-ai bătrîni? Da tată- 
su-i zisă: 

— Taică, mai bine tu pe mine, decît gelatu pe tine, că ieu sînt bătrîn, 
da de tine îmi pare rău că ești tinăr. Băiatu vorbeşte plîngînd și-i zice: 

— Tată, aide cu mine să te pitul, că trag nădejde, că s-a schimba 
ăsta zacon., . 

Băiatul avea o micuță de fetiță pe care bătrînul o crescusă tot pe braţă 
și pe genunchi şi bătrînu-i povestea povești fetiţii, pe: „trei surori la flori”, 
pe „„greierli şi furniga” și alte poveşti, pe „„viezurli cu vulpea”, „„vesălia pesca- 
rului”, „„vulpia șireată” şi multe și mărunte, pe care fetița le asculta din gura 
bătrînului. Așa crəszu fetița pə brațăle bătrinului că ia mult mi-l voia pe 
deda al ei. 

Ajunsă săptămîna care erea rocu, băiatul să-şi omoare bătrînul ! Și băiatul 
făcu și el o minciună ca vulpea, așa: lo el doi iepuri de-ai de casă și ùn sac, 
pusă sacu jos lîngă un gros de lemn, tăie iepuri şi-i pusă-n car plini de sînge. 
Miîncară băiatu cu muierea, fetiţa și bătrînul, mincară ei cu plins mare, beură 
cu suspin mare. 

După ce însără, cam pi la chindie soarele apusă, iacă băiatul lo pe tat-su 
şi plecă. Ieșiră la poarta măidanului, bătrinu să opri şi zisă: 


— Taică, am uitat amnaru, iasca, toate îmi trebuie ca să scapăr foc pe 
lumea alantă. Da și la viaţă mi-a trebuit. Să-ntoarsă băiatul în casă lo amnariu, 
iasca, cremenea şi mai lo și un toporaș și plecă cu tată-su. Ieșiră din sat afară, 
puţin mersără, că iacă bătrînu nu mai putu să meargă. Băiatul mi-l lo în girgă 
pe ta-su și mi-l dusă pînă la groapă. 

Erea o lumină de lună, sănin, stele luminoasă și ajunsără pină la groapă. 
ezu cu tată-su jos, lîngă groapă și băiatul slobozi o scară de lemn în groapă 
jos; începu întii băiatul să cuboare pe scară da și bătrinul după băiat mereu 
jos pînă la fundu gropii ajunsără. 

Băiatul lo riza de cămașe, rupsă un tiv, îl unsă cu untură și aprinsă tivu 
cu iască. Făcu o lumină și aşternu în groapă, să culcă cu tată-su și duriniră amin- 
doi o noapte. 

Dimineaţa băiatul să sculă mai de noapte, porni să taie cu toporu nişte 
mărăcini și îngrădi groapa la ocol, pentru ca să nu cadă vro ală, lup, or altceva, 
in groapă să-l mănînce pe tată-su. 

Băiatul furşi gardu pingă groapă, plecă acasă plingînd. Să-mplini o săptă- 
mină, iacă porniră prin căşi să cate să vadă care şi-a omorît bătrînii; cînd ajunsă 
la casa băiatului el spusă așa: „pe tatăl meu l-am îngropat de mult, l-am loat 
în sac, l-am adus, colia la vale de sat, unde virtopu, da acolo apa clocoteşte. 
I-am legat și o piatră de mijloc și l-am lăpădat în virtop, iar dacă nu credeţi 
iote sacu cu care l-am adus, iote cum ie plin de sînge”. Cînd arătă băiatu 
sacu, văzură sacu numai sînge, de-ți eria scîrbă să te uiţi la iel. 

Trecu o săptămînă de cînd l-a pitulat pe tat-su. Iacă băiatu să sprimi 
cu mincare mai multă şi ţoale spălate să-l premenească pe tată-su. Sara însără, 
băiatu lo traista cu mîncare și niște troci de apă, toporu şi plecă plingind la 
tată-su. Ajunsă la groapă, desfăcu oțiră margina, tună lîngă groapă, iar trasă 
la loc, mărginili, dubări carpinu al nodoros care-l făcusă ca o scară și băiatu 
binișor, stringîndu-l: „tată, tată”. Tată-su răspunsă ofiînd şi închinîndu-să, 
porni bătrinul să scapere cu amnariul în cremene, aprinsă un tiv de cămaşă, 
care eria pus într-un ciob, făcu lumină mică, mîncă cu băiatul de cină în groapă. 
Bătrînu toată noaptea povestea la băiat, că nu e nici o lege mai rea decît turcu, 
îşi face ris de fete mari, de neveste, văduve şi fămii sărace: „aici la noi cît ne-o 
ţine împărăţia turcului multe avem să mai pățim și să vedem”. 

Dimineaţa de noapte, să scoală băiatu, loa țoale imoasă, și troci goale mi-l 
pupa pe ta-su şi ieșea sus. Pusă țoalili în traistă trocili ale goale și plecă acasă. 
Văzu băiatu că să luminează, rupsă vo cîteva mîni.de iarbă, pusă în gura trăiștii, 
da baş cînd să tuie în sat iote o fămie să duce cu ulcioru la apă. Întîlneşte pe 
băiat, nici bună dimineaţa nu i-a dat da l-a şi întrebat: „de unde vii așa de noap- 
te?” „La învinat am fost, după iarbă şi muguri de iepuri”. 

Ajunsă băiatul acasă; spusă cum ie rîndu, cînd s-a dus și cînd s-a-ntors, 
da cînd veni un nou zăcon porni toate berecheturli îndărăt, nu mai e rod pe 
pămînt cum a fost. 

De cînd l-a pitulat pe tată-su, visa nişte visă grele visa cam tot un vis: 
„un șomoldoc de negreață gata să tuie la el în gură, da aci pe loc să face tată-su, 
că suflă cu gură şi răsfiră toată negreața și rămîne iar lumină la gura lui”. 
Veni iar săptămîna, iar trebuie să ia ceva, să-i ducă lui tată-su. Lo ca de rindu 
al dintîi și să dusă iar acolo şi porni să-i povestească lu tată-su visu ce l-a visat. 

— Tată, ala vis e moartea mia, zisă tată-su. Da iar tu suflă și în negureață 
şi făcuși iar lumină. Tată-su iar zisă: 

— Nu e, taică, moartea ta, îi făcu el inima bună. 

— „Taică, să ştii că zăconul al turcesc, rămasă toată lumea la foamete”. 
Nu eria nici sămînţă de grîu, de porumb, de nici care să semene lumea în 
pămînt. 

Multi ani trecură aşa năcăjind lumea, n-avu împăratul ce să facă, scoasă 
un zăcon nou şi mi-l trimiasă iar în lume. În satu la băiat iar lo birovu bărăbanu 
la gît și plecă pin sat, pe drumuri, socace, și spunea așa: a venit vorba de la 
împăratu şi spune, tot omu care e stăpîn în casă, or toată casa să dea cîte cinșpe 
ocale de boabe de porumb și zece chile de grîu, or de săcară la dîrjavă de sămîntă, 
care nu dă pleacă gelații pin sat!” 

Toată lumea înebunisă de gîndu că pe niciun chip nu găseai bob defel 
să cumperi. Lumea mînca mai mult crîmpei goi, fierti, or copţi, or linte. Care 
a avut pește, iepuri de casă o mai înșela pe foamete. 

Băiatul văzu că acum e rîndu lui să-l taie gelaţii, n-avea bucate, mai mult 
mînca pește, carne de iepuri de casă, omora și cîte-o pasăre pe une putea. 
Iote băiatu să sprimea, să să ducă la tată-su. Lo traista, pusă ţoale spălate și 
mîncare, iar de-o săptămînă şi plecă la tat-su pe drum plingînd. Ajunsă la pădure 
unde erea groapa, dete mărăcinii oţiră la o parte, slobozi carpinu cu un cap 
în groapă şi binișor să slobozi din creacă-n creacă, pănă jos, la fundu gropii și 
strigă: 

— Tată, tată, ce faci? 

— Rău, taică, stau în apsă pentru dușmanu de turc, așa zăcon a făcut, 
nu știu pînă cînd o să fie aşa împărăție pustie ! 

Băiatul desfăcu traista de la șele, scoasă ce avu în traistă, făcu iar cu am- 
nariu cremenii iasca, o lumină în ciobu lui de untură și cu tivu de la cămașe 
aprinsără. Mîncară amindoi de cină, da bătrinu să vaita că i s-a urit de atîția 
ani şezînd, aicea-n groapă ca lupii sălbatici. Băiatul vorbea plingînd şi spunînd: 

— Taci, tată, tu ai scăpat de moarte, văd eu de tine, da nu știi că acuma 
e și mai rău. lote cum bucate nu e, nici unde, nici să cumperi, seceta e mare, 
foametea e şi mai mare. Bogătașii n-au nici ei, n-au la piaţ, nu e să cumperi 
bob de nimica, da împăratu scoasă altu zăcon şi zice așa: „toată casa, stăpinul 
cășii să dea cîte 15 ocale de boabe de porumb or 10 ocale de boabe de grîu or 
săcară. Să dăm la dirjavă; care nu dăm ni să duce capu. Birovu a trecut pin sat 
cu bărăbanu la gît şi ne-a spus tot. 

Trecu vo cîteva săptămîni de zile, iar birovu spune: „tot natu să aducă la 
opştină bucatele, așa cum a zis împăratul !” 

Nima n-a adus bob a lu Dumnezău că n-are nima, nici ai bogaţi. Mai 
trecu iar o săptămînă, plecară gelații pin sate şi oraşe, porni întîi pe-ai bogați 
să-i taie. Bietu băiat adăsta moartea; să gîndi să se pitule cu tată-su în groapă 
că n-are scăpare. Da care să-i aducă de mîncare lu tată-su? Să dusă iar la tată- 
su, să pîlnsă iar, spusă cum e rîndu acuma, care nu dă bucate la turc. Bătrînu 
căzu pe gînduri, cînd eria cioban a văzut pe unde a păzit oile, capre, cai, vaci, 
și-adusă aminte că boabe risipite de bucate nu poți să găseşti nici unde decit în 
mișina de şocîți, or în furnigari, unde a adunat furnigile și șocîți sămînță. 
Atunci bătrîinu spusă la băiat: 

— Du-te, taică, cată mişini pe cîmp și furnigari, ia sacu cu tine și cată; 
cred că o să găseşti. Auzind băiatul ce-l învață tată-su, bătrînul, lo un sac și-o 
sapă, plecă pe cîmp, umblă și găsi o mișină de şociți, cînd o desfăcu, găsi o 

mînă de boabe de porumb și oţiră de grîu. Pusă în sac și plecă să cate altă mişină 
Și în aia găsi oţiră grîu şi porumb, așa că pănă sara umplu sacu de blocuc, îl 
adusă acasă, mi-l spălă oţiră, mi-l uscă, aşa făcu băiatu vo săptămînă de zile, 
pe cîmp aduniînd, adunînd iel boabe de grîu și porumb. După ce-l săpălă 
și-l uscă îl pusă într-o traistă mi-l cîntări, fură 10 ocale de boabe de grîu. 

Multă moarte de om făcură gelaţii prin lume, care n-a dat neam, neam, 
de bucate; da veni rîndu să dea și băiatul! Cînd mi-l dusă în sat cu traista 
dete-n mînă la chinez și-l cîntări, a fost 10 ocale de boabe. Să ciudi și chinezu 
de aşa boabe de grîu frumoasă, da alții au adus cîte oţiră. Chinezu mi-l trimeasă 
la împăratu de ciudă, că el are grîu. Cînd ajunsă grîul la împăratul, mult să 
miră de ale boabe zdravene și frumoasă! Da altu a adus o mînă, altu cîteva 
boabe, numai să scape, alții cîteva boabe miîncate și sparte de gărgăriță, da ca 
băiatul nima ! Să reși împăratul să plece, să-l vadă pe băiatul care a adus boabe 
de grîu aşa de frumoasă. Lo împăratul vro cîțiva voinici, înjugă doi cai la o 
căruţă și plecă la drum. Mearsă gogea zile pănă ajunsă în satu la băiat. Trasă 
căruța la băiat înaintea la casa satului, să bagă cu voinicii în opştină, împăratul 
porni vorba cu chinezu și întrebă de băiat? Să meargă iel să vadă unde trăieşte 
băiatul să-l podăriască împăratul pentru cele 10 ocale de grîu ! Și să mai spună 
băiatul de unde a loat boabele de grîu ! 


Cînd să dusă împăratul cu chinezu la casa băiatului, văzu un bordei de 
nuiele lipit cu pămînt și cutrupit cu trestie, casă săracă, mare sărăcie! Da 
băiatul cînd văzu pe chinezu cu vo cinci-şasă voinici, da și pe împăratu cu sabia 
tîrăiș după el, porni să plingă și să tremure de frică; gîndi el că vine să-l taie 
cu sabia. Dete mina băiatul cu toți și cu împăratu. Da împăratu, vesel, zisă 
la băiat: 

— Am venit să te văd ce om eşti, să-ți dau năgrada pentru griul ce ai 
dat și să-mi spui de unde ai loat or ai cumpărat aşa boabe de grîu frumoasă. 
N-ai să te spăminţi, or să-ţi fie frică, asta e ișcoala ta a mare. 

Băiatul tună în gînduri, că dacă spune că l-a învăţat tată-su o să fie de 
vină, de ce nu l-a omorît aşa cum a spus zăconu. 'Tremura de frică că n-are o 
minciună să scape. Da-mpăratul îl vede că e frică şi-i spune: 

— "ie îţi prostesc toate elea, tot ce-ai făcut, te năgrădesc, te dubor de la 
dare, numai să spui cum e rîndu la grîu, că eu ştiu că n-ai în ambar, nici nu 
l-ai cumpărat, că nu e nici unde bucate. 

Iară să reși băiatul, că ce-o fi o fi, şi să-i spună la împărat. 

— Așa tata mi-a spus mie să mă duc pe cîmp să cat mişină, de șociţi 
or furnigari, acolo să cat boabe cît de puţine, numai să-mi păstrez capul. 

Împăratul să miră şi zisă întristat: 

— Mult am greșit de am omorit pe ai bătrîni, dacă o fi pe uneva rămas 
vunu, trebuie să vedem de el că ei ştiu mai bine decît noi, ei sînt mai înțălepți; 
zisă la băiat. Dacă e viu bătriînul tău, slobodno să fie cu noi aicea. De astăzi să 
pierde asta zăcon, să nu să mai omoare bătrînii. Băiatul, cînd auzi mult să 
slobozi cînd auzi pe împărat şi-i zisă: 

— Cistite împărate, tatăl meu e viu, zece ani încherbaţi e de cînd l-am 
pitulat în pădure într-o groapă de prins lupi. 

Împăratul, cînd l-auzi pe băiat, mi-l lo în braţă, mi-l pupă, și să rugă de 
băiat să meargă cu împăratul și chinezu, toţi, să vadă unde e pitulat bătrinul ! 

Să pusără în căruță şi plecară în pădure. Cînd tunară în pădure s-apropiară 
de groapa lupilor, băiatul desfăcu mărăcinii şi pusă un lemn de carpin cu niște 

noduri pe el, cu un Cap în groapă, da unu pe mal, să scubări băiatu mereu 
jos, de pe scară strigă la tată-su cu un glas milos: 

— Tar’, tat”, aide ieşi afară, să vezi lumea iară, zăconu s-a schimbat, tu 
să nu mai stai pitulat în pămînt îngropat ! Iote a venit şi împăratul să te vadă 
cum ţi-am păstrat capul! 

Băiatul îl lo pe tat-su în girgă și mereu, mereu, din cracă-n creacă, pe 
grinda de caprin, pînă ce-l scoasă pe tată-su la lumina lu Dumnezeu afară ! 
Cind ieși bătrînu dete mîna cu chinezu, cu voinicii şi cu împăratul. Mult să 
minuna împăratul, de atîta groapă de lupi şi cît poate omul să-ndure dintr-o 
prostie. Plecară toți în sat, rămasă băiatul năgrădit de împăratul cu o sumă 
de bani. 

De-aci împăratul iar să dusă în Stambol, da bătrinu rămasă în casa lui; 
făcu băiatu în sat o veselie, cu toată a lui familie. Atunci bătrînul zisă băiatului: 

— Iote, copilu mzu, visu care de multe ori l-ai visat; că-ți intra o negreață 
în gută şi eu o suflam cu gura mza de spărgeam negureaţa și rămiînea iar lumina. 
Lumina ai: sînt eu cu învățătura ce ţi-am dat să aduni grîu din mișşină şi fur- 
nigari. Cu vorba mza și cu mintea ta, tu mie mi-ai lungit zîlili, da și io ţie! 

Împăratu dete vorbă în toată țara să nu mai să omoare nici un bătria, 
„Că noi tinereţa, trebuie să lom învăţătură de la ai bătrîni”, 

Trecu oțiră vreme, iacă visază împăratul, că în grădina lui, unde avea 
meri, peri, gutui și alții, s-a momit un iepure şi a jupuit tot pomii. Cînd să 
pomeni împăratul din somn, porni să spună la împărătiță da îi veni o milă de 
grădina cu pomi şi zisă: 

— Să mergem să vedem grădina cum i-o fi jupuit iepurii pomii | 

Îmoăratul dete vorbă la doi voinici să sprimzască. caicu, să înjuge calu 
al pistriț și să sui împăratul cu împărătița în caic și plecară să vadă bășteaua 
cu pomi. Mergind pe drum, cînd la un pripor, cînd s-o ia în vale să împăru 
lu împăratu că un iepure șede între spiţele la roată şi împăratul să dete cam în 
dungă să vadă bine iepurili: și cade sub roata căruţii, trecu roata piste git și 
calu mi-l lovi cu picioru și muri deloc. 

Mi-l lo împărătița mi-l pusă de aci în caic mi-l dusă pe mare acasă, mi-l 
îngropă ca pe toată lumea în pămînt. 

De-atunci a rămas vorba: „Cine nu te știe, te vinde, da cine te ştie, te 
cumpără” | | 


STAN LENEȘU 


A fost un om tare leneș, de puțea pămîntul sub el. Toată ziulica dormea 
şi n-avea timp de vreo lucrare. 

Într-o zi de vară, mort de plictiseală, Stan leneșu ia bita în mină şi pleacă 
la baltă, ca să-i mai treacă de urit. Stă pe margine de baltă, cască, sperie broaş- 
tele și cotrobăie în baltă cu bita. Un drac ce trecea tocmai pe aci, îl văzu și-l 
întrebă: 

— Ce lucrezi aci, frate Stane? 

— Uite, fac o gaură-n baltă, că vreau s-o usc să puie lumea porumb 
să se arănească. 

— Doamne, Stane, tu vrei să ne pierdem urma din baltă? Să rămiie 
apele fără noi şi tainele adîncurilor? Îţi dăm ce vrei numai aruncă bitu ăla 
bleste mat. 

— Nu se poate, eu sînt pus aici să sec balta. 

Puiul de drac se sperie, se dădu în fundul bălții şi povesti tartorelui 
iadului pățania cu biîtu lui Stan cel leneș, care o să le usuce balta! 

Dacă este așa, zise tartorele îngrijorat, să se suie un drac la Stan la mar- 
ginea bălții şi să se lupte cu el. Dintre păpuriș şi trestii scoase capul un diavol 
urit, negru ca smoala cu ochii strălucitori ca doi cărbuni aprinși. Stan, cum îl 
văzu îi dete cu bitu-n cap. 

— Frate Stane, eu am venit la tine pentru împăcare. Hai să facem pace. 
Iartă-ne şi nu ne săca balta că ne mor copiii pe fund fără apă. 

— Nu e cu putință, răspunse Stan. Eu am poruncă și trebuie s-o duc la 
bun sfîrşit ca orice oștean al lui Dumnezeu. 

— Atunci, dacă eşti al dracului, hai să ne luptăm. 

— Hai, zise Stan leneşu ! 

— Cum? zise dracul. 

— Să ne luăm la întrecere. Cine fuge mai repede, ăla cîștigă. Dar mai 
întîi şi-ntii, să te întreci cu copilul meu cel mai mic. 

Plecară ei să urce un deal. Stan rostogoli un bolovan pe coastă și sări un 
iepure speriat prin tufiș. 

— Uite, copilul meu, fugi după el și dacă-l prinzi vă las balta să vă bros- 
căiți cît vreți! Dracu fugi după el de se prăpădi prin mărăcini și nu prinsă 
iepurele. 

Se-ntoarsă ostenit la Stan și-i grăi, abia trăgîndu-șşi sufletul: 

— Bre, Stane, cu adevărat copilul tău e mai iute la fugă decit mine! 
Ce ne facem, Stane, ce ne facem fără baltă ! Așteaptă oțiră să merg să-i spun 
şi tartorelui iadului că altfel mă frige de viu în cazan. 

Se duse puiul de drac la stăpînul diavolilor şi se plinse: 

— Tată, ne lasă Stan săraci ! Ne ia balta ! M-a întrecut copilul lui la fugă ! 

— Bine, tăiculiță, de aia te-am hrănit eu cu boraci și vircolaci ca să te 
întreacă un Stan zis leneșu? Las” că-ți arăt eu ție! Şi-i trase o scărmăneală 
bună, de se clătină talpa iadului! 

Trimise atunci la Stan un drac mare și bine legat la oase şi la şale. Stan 
se aşeză de lene cu picioarele în baltă şi dă-i cu bita scormonind în apă la 
întîmplare. 

— leşi împieliţatul ăsta și zise: 

— Nană Stane, lasă-ne bre să trăim și noi că n-o fi vreo procopseală 
pentru tine dacă ne seci balta. | 

— Nu se poate! V-am mai spus-o o dată, mutați-vă în altă baltă, în altă 
țară, treaba voastră, mie îmi trebuie balta, că n-am unde să înfig plugul să-mi 
arănesc copiii. 

— Bine, dacă-i așa, hai să ne luptăm! La luptă dreaptă! Care pe care-l 
doboară ! 

— Ha! ha! ha ! ha ! ce-mi auziră urechile. Eu cu deştiu-al mic vă trintesc 
pe toţi. Să luptaţi voi întîi cu fiul meu, care doarme de căldură într-o vizuină, 
Că nu-i place prea mult zăpuc. 

Merse dracul la vizuină, intră cîţiva pași și ursul îl luă în brațe de-i 
frînse oasele. Dracul ţipă ca din gură de șarpe, dar abia cînd veni Stan la gura 
vizuinii și strigă la urs să-l ierte, scăpă ca prin urechile acului cu viață. Cînd 

se pomeni tartorele dracilor cu fiu-su abia tirîndu-se, zise către adunarea 
drăcească: 

— Fraţilor, cu adevărat Stan leneșu ne pierde urma de pe faţa pămîntului. 
Trebuie să mă duc eu să lupt cu el, că altfel nu rămîne picior de drac ! Își luă 
furca-n dinţi și plecă pe sub apă drept la Stan, care dormea. 

— Ai, bre Stane, scoală-te ! Ce ai, bre, cu noi de te împiedici de noi și 
nu ne dai pace să trăim și noi cum om putea în baltă. 

— De, bre tartore, așa am fost eu blestemat să mă lupt cu voi și să vă 
jupoi de vii. 

— Aoleu, frate Stane, nu ne prăpădi de tot și începu tartorele să tremure 
şi să plingă. 

— Bine, uite, ne luăm la întrecere, care va blestema mai bine ăla să cîș- 
tige. Zis şi făcut! 

Stan leneșu îl întrebă cum vrea să-l blesteme, cu blestem de cruce băr- 
bătească ori femeiască. 

— Păi de, păcatele mele, Stane, numai blestem muieresc să n-aud că 
mă topesc din călciie. Și vru să fugă tartorele iadului de blestemul muieresc. 
Stan însă nu-l lăsă, îl prinse de coadă şi dă-i și dă-i cu un driîglete de scărmănat 
cînepă, pînă îl făcu lac de singe. 

— Destul, Stane, că o să rămiie osul şi pielea pe mine; mai bine ţine 
aici doi saci cu galbeni și hai acasă la tine să-i ducem. 

— Nu sînt eu halos după banii voștri, dar dacă-i aveţi, prind bine la cei 
ce n-au. Și plecară la casa lui Stan din umbră-n umbră, că pe Stan leneșu îl 
apucaseră nădușelile de zăpuc ce era. 

— Stane, văd că mergi greu, sui-te-n spinarea mea și să zburăm, frate, 
că-mi pling copiii de foame și mă grăbesc pomină mare. 

Se urcă în spinarea dracului și zburară ca gîndul pînă la poarta lui Stan. 

— Asta e casa ta? 

— Asta ! 


— Păi, bine dar de ce e căzută de un corn și toată este descutrupită. 
N-ai ţiglă să o cutropi? 

— Măre, am eu cu ce s-o cutrop, însă eu am lăsat-o așa ca s-o cutrop 
cu piele de drac. 

Dracu, cînd auzi, îl lepădă de pe spinare cu cei doi saci de aur și se făcu 
nevăzut. Stan rămase încrumenit cînd se văzu în bătătură cu atita bănet. Și se 
gîndea ce-o să facă cu ei? 

Tartorele iadului, fugind, se opri la o margine de pădure să se hodinească 
puţin. O vulpe sări de pe cîrtog și drept la el. 

— Ce e cu tine, drace așa împeliţat, ajuns în pădure cînd locul tău este-n 
baltă? 


— Uite, cumătră vulpe, am dat de mare necaz, Stan cu bitu lui îmi uscă 
balta şi-mi pierde neamul. Ne prăpădeşte Stan și ne sărăcește. Doi saci de aur 
i-am dat şi tot ne jupoaie de ne lasă numai cu osu şi pielea pe noi. 

— Hai îndărăt, că Stan e leneș și prost. Pe toți v-a păcălit. Eu în fiecare 
zi îi fur cîte-o găină și i-o jumol aici în crîngul ăsta. Hai înapoi să-i cerem banii. 

— Mă tem de el şi de bitu ăla fermecat să nu ne mai facă vreo poznă. 
Zău că nu m-aș duce! 

— Bine, văd că nu te ţin curelele; ţi-a intrat frica-n oase de la Stan leneșu. 
Uite, mie nici că-mi pasă de bîta lui. Te leg cu o frînghie de mine și să mergem 
să ne răzbunăm. 

Cînd ajunseră lingă gard, Stan se trezi de cearta lor. Vulpea zicea: 

— Sări tu gardu-ntii ! 

— Ba sări tu, zise tartorele ! 

Cum se sculă Stan din somn de la nucul cu umbră deasă, ridică o măciucă 
zicînd către ei: 

— A-ha !! aşa ne-a fost vorba, în fiecare zi mi-ai adus legaţi doi draci 
şi-acum mi-aduci numai unul? Lasă că-ți arăt eu ! Şi fugi după vulpe cu măciuca 
gata s-o omoare. 

Dracul a crezut că vulpea e vorbită cu Stan să-i facă de petrecanie și 
înspăimîntat de Stan, o luă tirăiș pe vulpe pînă la baltă de o prăpădi, iar el 
intră în talpa iadului și se ascunse acolo pentru vecie, că nici azi n-a mai ieșit 
de frică la lumina zilei. 


GINGĂRAȘUL 


A fost odată un copil orfan și ce să facă bunicii lui ca să-și agonisească 
pîinea cea de toate zilele, l-a dat argat la stăpîn de mic mititel, sărmanul de el ! 

Mai întîi stăpînul l-a sculat dis-de-dimineaţă îndată ce ziua şi-a arătat 
faţa, pe cînd somnul e mai dulce, zicîndu-i: 

—- Scoală-te, măi copile, că somnul cu moartea frați gemeni s-au născut ! 
iată-ţi săcuiul cu merinde și du-te să paști boii pe cimpul cu florile, pînă nu se 
varsă zorile ! 

Bietul copil s-a sucit, s-a răsucit, s-a șters la ochi și neavînd ce face a 
plecat cu vitele stăpinului la pășune. 

La poalele unui munte, pe o pajiște frumoasă cu flori, s-a oprit cu plăvanii 
flămînzi să-i pască. Păsările ciripeau, izvoarele murmurau, iar brazii se clătinau 
de adierea vîntului, care purta sunetul gingărașului hăăăt, departe peste creş- 
tetul codrilor. 

Ce să facă acum, ca să doarmă liniștit și să nu se audă gingărașul de la 
gitul boilor? Să ia gingărașul și săcuiul cu merinde și să-i atîrne de creanga 
unui pin verde stolos, la umbra căruia adormi dus, ca să-și încheie somnul cel 
dulce întrerupt de către stăpin. 

Cînd s-a deșteptat copilul, pinul crescuse copac mare și înalt, iar săcuiul 
cu gingărașul atîrnau sus de tot, unde numai păsările cerului mai puteau să 
zboare. Văzind el că se lasă seara, a plecat la stăpîn să-i ducă vitele plîngînd 
și suspinînd după săcui și mai ales după gingărașul cel frumos. 

Ajuns acasă, stăpinul a început să-l mustre cu vorbe urite: 

— Unde-i gingărașul, prostule >? 

— Mi l-a furat pinul din pădure ! răspunse copilul suspinînd. 

— Să te duci înapoi și din pămînt, din mormînt, să-mi aduci gingărașul, 
că altfel te vînd lupilor din pădure să te măniînce de viu, auzi? 

— Am să mă duc, zise plingind. 

S-a întors el din cale și a pornit-o spre desișuri ca să ceară pinului gingă- 
rașul. O porni iarăși plîngînd și suspinînd, blestemindu-și soarta și zodia în 
care s-a născut. Noaptea era neagră că-ți dădeai cu degetele-n ochi. Mergind 
el așa, un iepuraș rămas orfan îl văzu trist și speriat și pentru a-i da curaj, 
ridică lăbuţele zicîndu-i: 

— Măi copile, parcă sîntem fraţi, totuna de trişti şi necăjiţi. Unde at 
plecat în toiul nopții? 

— Să cer pinului gingărașul că mă omoară stăpînul ! 

— Biiine ! eu am să te duc la pin. Și l-a luat pe copil iepurașul de mînuță 
ducîndu-se într-acolo de unde iepurașul auzea ecoul gingărașului legănat de 
vînt, ciulind din cînd în cînd, urechile. 

Cînd au ajuns la tulpina pinului, iepurașul l-a sfătuit să lase pinul să 
doarmă, că noaptea pămîntul, apele și codrii toți dorm. Mai bine la ziuă să-i 
ceară gingărașul, să nu-i tulbure somnul. Așa adormi el cu iepurașul la tulpina 
pinului, visîndu-se iarăși cu gingărașul la gitul vitelor și cu stăpiînul voios. 

După ce s-au revărsat zorile, niște veverițe n-au de lucru și tot certîndu-se 
pe un sîmbure de nucă, căzu nuca pe nasul copilului și astfel se sculă speriat din 
legănatui viselor frumoase. 

Privi spre virful pinului, ce i se părea că dă mîna cu cerul, apoi, adunîn- 
du-și puterile, zise: 

— Pinule, frumosule, îndoaie-ţi cetina-n jos, 

Să-mi iau gingăraș frumos ! 

— Nu-ţi dau nici un gingăraș 

Pofta-n cui tu să ţi-o pui, 
Gingărașul este-al meu 
Dăruit de Dumnezeu ! 
Și cînd vintul mi-o bătea, 
Gingărașul mi-o cînta ! 
Și-o să-mi cînte el domol, 
O s-adune păsări, stol ! 

Copilul auzind asemenea cuvinte, ceru poruncitor gingărașul: 

— Pinule, te mai rog, o dată, dă-mi gingărașul meu! 

— Nu ţi-l dau, ce nu-nțelegi odată? 

— Bineee ! o să-ţi pară rău, am să merg la lemnar să-i cer baltia și am 
să te tai! 

— Fă ce poftești, dar copacul cu rădăcini adînci nu se teme de furtună! 

Atunci băiatul își luă iepurele și se duse la lemnar să-i ceară baltia. Cînd 
acolo, baltia uitată jos! 

— Baltie, te rog, vino cu mine să tai pinu să-mi iau gingărașul ! 

— Nu pot, puiule, că e copac verde-n floare şi de lemne verzi mi se rupe 
coada de lemn uscat și pot fi blestemată căci: 

Copacul cînd cade, 
ramură verde 
nu se mai vede, 
iar suspinul lui s-aude departe ! 

— Dacă-i așa, am să strig focul să-ţi ardă coada. 

— Du-te, că nu-mi pasă de un țînc ca tine! 

S-a dus apoi la foc și i-a zis: 

— Focule, focule, vreau să te rog, să mergi cu mine să arzi coada de la 
baltie, că nu vrea să taie pinul care mi-a furat gingărașul. Iar focul i-a răspuns: 

— Măi băiete, tu ești tare nemintos, oare tu nu știi că focul ce se aprinde 
prin mărăcini uscați arde și pe cei verzi? 

— Nu e nimic, să ardă tot, numai gingărașul să-l duc stăpînului. 

— Bine tu nu știi de la părinții tăi, cum că fratele nostru-i codru săracul ? 
El ne-a ținut și lungit veacul! 

— Nu știu, n-am avut părinți! 

— Să ştii că dacă ard baltia, vede Muma Pădurii, vine şi-mi face lemne 
uscate, de prăpădesc pămîntul cu focul, pe cînd așa ard pe loc înnăbușit şi 
nimănui rău nu fac. | 
| — O să-ţi pară rău, focule, ai să vezi că am să mă duc să strig rîul şi am 
să te sting deo să te prăpădesc pe vecie. 

— Mă ţîncule, tu să-nveţi una bună de la foc şi să ţii minte că focu ce 
nu te supără, nicicum să-l zgîndări, fiindcă așa este: 

Foc după foc vine, 
iar răul după rău! 

— Ba eu mă duc să chem valea să te stingă. 

„A coborit într-o vale, a pus mîna pilnie la gură și a strigat: 

— Vale cu apă curgătoare, hai cu mine-n deal să stingi focul că n-a vrut 
să meargă să ardă coada la baltie, care n-a vrut să taie pinul cel blestemat ce 
mi-a furat gingărașul cel frumos și care a rămas alinat sus pe o creangă. 

— Măi băieţele, cu cap cu deminţele. Te văd cu căciulă pe cap; de semeni a 
bărbat. Ce naiba, ai cap, doar n-ai cumva păsat ! ! Să ştiişitu că apa trebuie să vie 
la matca ei, iar omul la teapa lui. Unde ai văzut tu vale cu rîu să „curgă în deal? 

— Nu știu, ştiu că trebuie să-i duc stăpînului gingărașul, că altfel e vai de 
steaua mea! 

— Mai bine curg la vale, că văd că m-ai oprit din cale, că surdului în 
zadar îi cînţi a jale ! 

— Biiineee, rîule, dacă nu-ți este milă de mine, am să chem boul să te 
bea, să te soarbă, să-ți rămînă pietrele și să plingă vadurile. 

Și a plecat să cate boul ca să sece rîul ! 

— Boule, tu ești mare, tu ești tare, ajută-mă pe mine că sînt mic și plă- 
pînd, hai cu mine în grabă: să bei rîul ca să sece; că n-a vrut să curgă din vale-n 
deal să stingă focul. Iar focul şi el e vinovat să știi că n-a vrut să ardă coada 
baltiei, iar baltia s-a temut să taie pinul din munte ce nu vrea să-mi dea gingă- 
raşul și mi-l ține pe creanga lui să-l legene vintul și să le cînte codrilor în loc 
să stea la gitul boilor stăpînului meu. 

— Nici eu nu pot să sec rîul, fiindcă nu am așa putere, mai bine beau 
apă de izvor că e mai limpede. 

— Aaaa ! va să zică și tu, boule, ești împotrivă! Am să chem lupul din 
pădure să-ți facă pielea ferfeliță și să te măniînce ! 

Supărat a plecat şi a găsit lupul: 

— Lupule, hai cu mine să mînînci boul, care n-a vrut să meargă să bea 
riul din vale să-l sece, care n-a vrut să curgă-n deal să stingă focul, care n-a 
vrut nici el să ardă coada de la baltie, care n-a vrut să meargă să taje pinul cel 
blestemat, căci mi-a furat gingărașul şi-l ține atîrnat pe o creangă să-l legene 
vîntul să cînte codrilor și cerbilor, iar pe mine stăpînul m-a alungat din vina lui 
și zbenguiesc zadarnic pe aici. 

— Nu pot, frate, că sînt bătrîn şi-mi stric și dinții ce-i mai am! Nu 
vezi că am năpîrlit şi îmbătrinit, încît și şoriceii se joacă pe spinarea mea! 

— Of! ce lume, zamă de prune ! rămîi atunci flămînd şi să te văd cînd 
mi-0i vedea ceafa! Dar pînă una alta, chem vinătorul și-o să-ți vină el de 
hac ! Se grăbi și găsi pe o cale, pe cărare, un vinător voinic. 

— Vinătorule, hai să împuști un lup rîios, bătrîn și leneş care n-a vrut 
să meargă să măniînce boul, iar boul n-a vrut nici el să bea rîul să-l sece dintr-o 
sorbitură, că și rîul n-a vrut la rîndul lui să curgă-n deal, să stingă focul cel 

păcătos, iar focul şi mai și putea să ardă coada de la baltie, parcă cine ştie ce 
pierdea și n-a vrut nici el. Iar baltia să știi că nici ea n-a vrut să taie pinul din 
tulpină, iar pinul n-a vrut să dezlege gingărașul de creanga de sus și să mi-l 
dea să-l duc stăpinului ! Stă vezi atîrnat și-l bate ziua toate vînturile, iar pe 
mine gindurile şi nu-i e de vreun folos, deşi cîntă mult milos! 

— Nu pot! nu pot! i-a răspuns vînătorul. Mai bine vînez un pui de 
iepure, decît să umblu după piei de lup năpirlite. 

— Dacă nu vrei să ştii că merg să chem şociîtele să vină să-ţi roadă ure- 
chile să rămii ciul, că așa-ţi trebuie ciul să fii toată viaţa și mincinos. 

— Degeaba, că șoarecele a mîncat anaforă şi s-a făcut liliac, în zadar îl caţi ! 

Copilul, în fuga mare, merse la moară să cheme șocitele zicîndu-i: 

— Şoricelule, tu care eşti în stare să rozi încetul, cu-ncetul odgonul 
de la corabie, ca s-o zvirle valurile pe mal, hai cu mine la vînător să-i mînci 
urechile, fiindcă n-a vrut să meargă să-l împuște pe lup, iar lupul n-a voit 
să mînce boul, boul n-a voit să bea rîul, rîul n-a vrut să curgă la deal să stingă 
focul, focul n-a vrut să ardă coada baltiei, baltia n-a vrut să taie pinul și pinul 
n-a vrut să-mi dea gingărașul, ce l-am atîrnat pe creangă. 

— Nu pot, îmi pare rău, vinătorul are ţinte pe talpă şi-mi striveşte coada, 
iar cu un voinic așa fricos, nu e de glumit! Mai bine vin la moară 

Să rod sacul cu făină 
şi podul cu slănină! 

— Ahaaaa ! nici tu nu mă ajuţi! Stai, jiganie spurcată, că-ţi vin eu de 
hac! Am să chem mîța să te mînce de viu. 

-— Să dea domnul, zise șocitele, să te duci la: 

Pisica ce tot lingînd pila, 
Și-a pilit limba. | 

Și miniat peste fire, găsi mița pîndind la un mușuroi: 

— Pisicuţo, frumușico, draga mea, sînt năcăjit mica mea! 

— De ce? 

— "Ţi-am găsit un șoricel să-l mănînci de mititel, fă-te că te joci cu el! 
Şi n-apucă să mai rostească încă o vorbă că pisica flămîndă precum era zise: 

— Unde-i acel îngeraș, mînca-l-aș de purcelaș! și topa, ţopa, după 
șoricel ! Șoricelul dacă văzu că gluma pisicii poate aduce moartea șoarecilor, 
fugi după vinător, vinătorul cu pușca la ochi după lup, lupul speriat şi şchiop 
după bou, boul alergă după rîu cu gura căscată să-l bea dintr-o sorbitură, 
rîul se-ntoarse de-a-ndoaselea după foc, focul speriat după coada baltiei s-o 
prefacă-n scrum, iar baltia văzînd că din glumă s-a făcut ceartă fugi și ea în 
jurul pinului gata să-l taie. 

Și s-a speriat pinul, a început să tremure și-a aplecat virful, iar copilul 
și-a dezlegat gingărașul de pe ramură și-a plecat bucuros cu iepurașul zbur- 
dînd de bucurie să-l dea stăpînului. 


MOȘUL, BABA ȘI GĂINA 


A fost odată un moș și o babă, care aveau o găină la casa lor. Găina 
a început să ouă. 

Cînd moșul şi baba se duseră să ia oul, ia-l de unde nu-i? Se gindesc 
ei și socotesc, cine să fi luat oul? Azi așa, mîine așa, ouăle nu erau nicăieri ! 

Ce se gîndeşte moșul, să stea la pîndă. S-a așezat moșul la pîndă şi mare 
i-a fost mirarea, cînd vede că oul o ia la goană către marginea satului. Fuge 
oul, dar fuge și moșul după el pînă ce-l prinde aproape de o pădure. Cînd îl 
prinde, zice oul către moș, fiindcă era năzdrăvan, ca şi găina care-l ouase. 
— Lasă-mă, moșule, că-ţi voi fi de folos. | 
Auzind moșul o așa mare minune că un ou să vorbească, mai de frică, 
mai de-a vedea ce-o mai fi, îi dete drumul. Oul o ia din nou la goană, şi moșul 
după el. În drum se întîlnește cu un rac. Racul îl întreabă: 
— Un? te duci, oule? 
Oul îi răspunde: 
— lacătă la bine, hai și tu cu mine! | 
Şi plecară amindoi mai departe și cu moșul după ei, care obosit de atîta 
alergătură, rămase mult în urmă. 
Mai departe se întîlnesc cu un șoarec, care-i întrebă: 
— Unde te duci, oule? 
Oul îi răspunse: 
— Ia, la bine, hai și tu cu mine! 
Şi plecară mai departe cîteștrei, pînă stătură de vorbă, moșul îi ajunse 
și se lua și el după ei. În drum se întîlnesc cu o pisică. 
Pisica-i întrebă: 
— Un: te duci tu, oule? 
Oul îi răspunse: 
— Ia, la bine! Hai și tu cu mine! 
Și plecară toți patru cu moșul după ei, care rămăsese iar în urmă. Mer- 
gînd ei, se întîlnesc cu un cocoș. Cocoșul întrebă pe ou: 
— Unde te duci, oule? 
Oul îi răspunse: 
— Ia, la bine! Hai şi tu cu mine! 
Şi plecară acum toţi cinci, mai departe. Mergînd ei așa întîlniră în cale 
din urmă un tap. Tapul îl întrebă pe ou, fiindcă el mergea în capul tuturor. 
— Unde te duci, oule, cu alaiul ăsta după tine? 
Oul răspunse: 
ş— Iacă, la bine! Hai și tu cu mine! 
Și plecară mai departe toţi șase ! Alergînd așa ajunseră în pădure și după 
ce merseră, ce merseră prin pădure, ajunseră la o casă. Intrară înăuntru. Atunci 
ou] spuse către ortacii lui: 


— Tu, racule, să te ascunzi în apa din lighean. Tu, cocoșule, sui-te 
sus pe sobă. Tu, șoarecule, să te ascunzi în butoară. Tu, pisică, să te ascunzi 
în sobă. Tu, ţapule, să te ascunzi între uși. Casa este a unui hoț. Cînd vine 
hoțul, să săriți toți pe el! 

Și iată că tocmai veni hoţul ! El vrea să facă focul. Pisica din cuptorul 
cu cenușă a sărit pe hoț de l-a zgîriat și i-a dat cu cenușă-n ochi. Hoţul merge 
să se spele-n ligheanul cu apă și racul îl apucă de nas. Șoarecul sare din butoară 
și-l zgirie și el. Cocoșul sare de pe sobă și-l ciugulește în cap. Hoţul vrea să 
iasă afară, dar ţapul dă cu capul în hoț și-l doboară. Atunci hoțul se scoală, 
sare pe geam și fuge de frică, așa că nici n-a mai dat pe acasă de atunci. 

Veni moșul după ei și-i găsi, tocmai stringeau bogăţiile hoțului pe care 
le dădură moșului. Se duseră acasă la moșu și de atunci moșu și baba au trăit 
bine, dacă n-or mai fi trăind și azi. 

sia St VER N CEA 
azere Le SLI 


TAINA MUIERII 


Odată, ar fi fost o muiere care rămasă văduvă și cu un copil. Bărbatul 
ei s-a dus în lume să argățască, findcă eria sărac și întorcîndu-să acasă, într-o 
pădure l-a ocolit lupii şi l-au mîncat cu cal cu tot. 

Muierea, văduvă și cu copil, a început să cerșească, ba de la unu, ba 
de la altul, cîte un blid de făină, că de avută ce eria îi jucau șociîţii pe vatră. 

În sat, pe copil îl batjocoreau fîrtaţii lui fincă n-avea tată și muma lui 
eria văduvă. După ce a crescut și s-a făcut și el gogea mare băiețandru de se 
prindea în oră fetili, de el nu se prindeau și fugeau de el ca dracul de tămiie ! 
Într-o zi se întoarce el supărat de la joc, da la deal de drum auzi un glas: 

— Scapă-mă de la moarte că-ți dau un galbin ! Privi el și văzu un şarpe 
peste care se rostogolise un bolovan. Alergă şi pe-a fuga dete piatra la o parte, 
iar șarpele abia luă valea încolăcindu-se de durere. Da în locul de unde ple- 
casă lăsă un galben. Băiatul luă banul și-l dusă la mumă-sa, care se bucură, 
că i să lumina fața la vederea aurului. 

— Mă Gheorghe, ăsta e nărocul tău, ia să te uiţi și mîine că șerpele 
este ursoaica ta a bună. 

— Mi-e frică să nu mă muște! 

— Nu te teme, că șerpele te mușcă numai cînd îl calci pe coadă. 

Băiatul să dusă iar acolo și iar auzi șerpele văitindu-să. Din nou loă 
di pe el plocia de piatră și şarpele răsucindu-se se dusă prin tufișuri, lăsînd 
acuma trei galbini. Luă iel banii și fuga la mumă-sa. 

— Ti-am spus eu că șerpele ieste nărocul tău? 

— Am să mă duc şi miine. 

— Du-te, muică, şi ai grije să nu-ţi fure hoţii banii! 

A treia zi, auzi iar un glas răgușit de șarpe. 

— Fuga, băiete, fuga că-mi curmă viaţa arşinul ăsta. 

Alergă băiatul, să opinti, fără să poată urni din loc piatra! Mai încercă 
și cînd colo găsi sub pliocie șerpele mort; cînd colo, sub piatră, o grămadă 

e galbini. Umplu băiatul sînul cu galbini, îi pusă și-n poala cămășii și se-ncură 
pînă acasă. Cînd îl văzu mumă-sa să leşine de bucurie! 

Ce să facă acuma cu șerpele? L-au luat, i-au făcut o lacră mică, l-au 
stropit cu apă de busuioc și l-au îngropat în fața ferestrii lingă zidul cășii. 
Au trecut cîțiva ani și din acel şerpe a răsărit un pom de aur, care creștea și 
rodea galbini, în loc de poame. 

Băiatul să face mare și-i vine vremea și lui de însurat. Ce eria să facă, 
trebuia să se căpătuiască și el, că-i venisă vremea şi-i ardeau tălpile. Da s-a 
însurat cu una care nu eria nici bogată, da nici săracă ! | 

Oamenii din sat scuturau toamna din pomi: mere, pere, nuci, da Gheor- 
ghe scutura numai galbini. 

— Mă Gheorghe, spune-mi şi mie de ce pomul ăsta rodește galbini, 
îl întreba în toată ziulica muierea lui! 

— Muiere, dacă-ţi povestesc, sîntem pierduţi ! M-am belstemat să nu 
spun nimic ! 

— Spune-mi mie că ştiu eu să-mi țin gura; nu sînt eu muierea ta? 

— Ştii ce e? Nu-ţi spun nici mort. 

— Dacă nu-mi spui, eu am să mor, pentrucă tu n-ai credință în muierea 
ta cu care te-ai cununat. 

— Muiere, înţelege că nu-ţi pot spune, că va fi atunci rău de noi! 

— Eu care-mpart și binele și răul cu tine, drept este să știu și eu tot 
ce știi și tu! 

— Muiere, să ştii și tu în viaţă trei lucruri să nu faci: întîi, să nu iai 
copil de suflet, doi, să nu dai împrumut și trei să nu-i spui taina muierii! 

— Muicăăă ! dacă baş zici așa am să mă culc, să bolesc și să mă prăpă- 
desc, să scăpați de mine o păcătoasă și se culcă să moară. Boli ea o zi, două, 
boli luni, boli pînă la nouă; văzînd el cum se păleşte muierea lui și să văită, 
cum își cheamă moartea să o ia, omul ei să dusă la ea și de mila ei îi spusă taina ! 

Atunci muierea își veni în fire, alergă bucuroasă pe bătătură și se miră 
cum de s-au îmbogăţit! 

Odată, trec pe acolo doi boieri, vin de la agelic; cerură ei să-i primească 
să conăcească. Ea de miloasă îi primi, da noaptea unul dintre ei zise: 

— Auzi, muiere, dacă-mi spui cum de aţi ajuns să aveţi pom de aur 
imi las boieria și te fac cucoană vestită-n ţară. 

Muierea, tot muiere, poale lungi și minte scurtă, îi spusă boierului toată 
taina. Sara, cînd veni omul ei de la țarină, de la lucru, găsi pomul de aur 
pălit şi uscat. Atunci pricepu că muierea n-a fost cinstită și că de aci înainte 
nu mai are noroc, că i-a luat norocul muierea și l-a vîndut străinilor. El își luă 
lumea-n cap: 

— Unde pleci, mă omule? 

— Mă duc şi eu une a dus mutul iapa, că și aşa de aci înainte nu mai 
am pomul de aur şi nici muiere. S-a uscat pomul, s-a dus și cu cinstea ta. 
Dus a fost, că îndărăt nu s-a mai întors. 


POVESTE CU UN OM SĂRAC ȘI UNU BOGAT 


A fost un om bogat, a avut cincizeci de cai, da al sărac a avut un cal și 
ala chior de oichii amîndoi. Omul al bogat în toată ziua mîna caii în baltă să 
pască iarbă verde, da şi al sărac mîna și el calul al chior să pască în baltă. Iarbă 
verde păscând toți caii în toată ziua, pîndariu găsăşte calul al chior în stricăciune 
și-l mînă în sat. Ama într-o zi de vară omul sărac păzind care îi mîna calul 
în stricăciune, şezind pitulat în paporă păzind calul, iacă din baltă un iepure, 
top într-o parte pingă calul al chior, ţop în partea lantă pingă cal și spămîntă 
calul și s-a dus în stricăciune, da caii bogatului stau pe loc în baltă și pasc 
iarbă verde. 

Săracul ce să facă, să gîndeşte cum să-l prindă iepuru; mereu, mereu, 
făcu ce făcu şi prinsă iepurli de picior, aci pe loc, da din iepure să făcu om 
și cînd să-l bată pe omul prefăcut din iepure zisă: 

— Stai, nu mă bate, că eu sînt nărocul l-al bogat om care-i păzăsc caii iou. 

— Da de al meu năroc ştii unde este? 

Omul prins spusă: 

— Știu, nărocul tău s-a îngrăşat, nu-l ține nici scaunul; dacă vreai să 
mergi cu mine, să vezi şi să te învăţ ce să-i faci. Să nu-l baţi, numai două 
palme să-i tragi. Nărocul o să zică mai dă-i o dată, da tu să zici așa: o dată 
am dat, o dată m-am făcut. 

Omul al sărac întrebă norocul: 

— De ce mie nu-mi ajuţi da m-ai sărăcit și am răms cu un cal chior. 
Norocul a spus săracului: 

— Ia calul al chior și du-te la piat și cere cît vrei tu. Săracul spune: 

— Care-mi dă mie bani cît io cer pe calul meu chior? Nima nu-i da nimic 
pe el. Nărocul spune așa: 

— Vino la piaţ, că eu vin cu cumpărătoriu, îl îndemn io pe el şi-ţi poate 
cumpăra calul şi-ţi dă bani cît ceri tu. Săracul puţin zăbovi, în piaţ, iacă vine 
cumpărătoriul și întreabă pe săracul: 

— Vinzi calul? Săracul: 

— Vind. 

— Cit ceri pe iel? Săracul a spus cît vrea cumpărătoriul și scoate banii 
și-i dă la sărac pe calul al chior. Şi lo calul al chior și cumpărătoriul plecă. 
Da norocul săracului spusă așa: 

— Ai loat bani pe calul al chior, du-te şi cumpără două vaci slabe că de, 
ale grasă dacă iai pe vară ie zăpuc mare și nu-ţi ţin la lucru. Pe urmă la ăștia 
vorbe norocul spusă săracului: Pe vară pune porumb pe deal că are să fie 
plointe și a să faci porumb, de anul alălant pune porumb pe vale, că o să fie 
secetă și iar faci bucate. De aci înainte a pornit să să îmbogăţască săracul. 


UN OM DE PE LUMEA LANTĂ 


A fost un om nelucrător, da voia să cam înșele. Într-o zi de vară, să 
duce la o babă de turc bogat, unde durmea la umbră și hogea trece la apă 
cu calu. Zice omu din gură: 

— Bună ziua, măi turcoaico, dă-mi un pahar de apă ca să beau și să 
odinesc cătăva că-s mort de ostănit. 

— Dar de une vii așa de năcăjit, măi domnule. 

— Păi vin di pe lumea lantă ! 

— Ahaa, da l-oi fi văzut pe copilu meu ? 

— Pă cum nu l-am văzut cînd sînt cu el într-un pat. 

Întrebă turcoaica: 

— Dar ce face, face bine, are de toate? 

— Are de toate decît n-are baai de tutun, da ie destulat de tot de la voi, 
decit cere bani de tutun. 

— A, bre, stai ca să-i dau și io vrun ban să-i dai. 

Bircăia poznariu lu aga la chesao de galbini și-i da ca să aibă de lungă 
vreme. 

Cind venea bărbatu la bătrină și la apă zicea: 

— Ce, care a fost acolo? 

— Măi bărbate, păi a venit un călător de pe la copilu nostru și i-am dat 
punga de bani, fiincă mai are de toate, decît s-a plins că n-are de tutun bani 
și i-am dat să aibă de toată vremea lui. 

Turcu vedea că a greșit baba lui și mai de grabă după el cu calu cînd 
vedea leneșu, să-i zicem dinsu că o să-l ajungă aga, să bagă într-o moară. Zice 
la morari: 

— Fugi, măi, că iote turcu te omoară c-ai făcut făina mare. Na hainele 
mele şi dă-mi pe ale tele, să nu te cunoască. 

Morariu face de nevoie, că vedea că ie în scurt. Dar dinsul se umplea 
de făină pe el și să făcea baş ca morariu. Cînd ajungea aga, l-întreba: 

— Unde e dus omu ăla? 

— Nu-l vezi cum fuge pe coastă, ia mai de grabă să-l ajungi. 
lar zicea turcu: 

— Păzam calu meu pînă l-ajung de grabă. Turcu cam burtos, pe la 
calea jumătate ajungea morariu ! Dar dînsu încăleca calu și mai la opinte 
fugea. Zice turcu: 

— Adu banii că te-am prins. 

Jar zicea morariu: 

— Ce bani sînt aia, că eu sînt morari ! Haha, ha, văzu că e păcălit, degrabă 
alergă la moară, ama calu nu e! 

Atunci de grabă ostănită, voi să să ducă la babă: 

— Babo, ce-ai făcut, ai luat banii? Nu, babo, tu i-ai dat banii de tutun, 
dar eu calul, ca să nu meargă pe picioare băiatul nostru. 


CATRINA A LENEȘĂ 


A fost odată un om şi avea o singură fată, cam prostuță şi o chema Catrina. 
Da era și leneșă din cale afară. I-a venit timpul să se mărite. S-a măritat, a luat 
un băiat sărac pe care-l chema Vlad, sau Glad. Cît au trăit părinţii fetii, Vlad 
a dus-o bine fiindcă o ajutau părinții. După ce i-au murit părinţii, au rămas 
amîndoi, Catrina și cu Vlad. 

În vro zi s-a dus Vlad la lucru, la plug. El i-a spus Catrinii: 

— Catrino, să vii cu demincarea la mine, în Dealu Mare. 

Ea, după ce a plecat Vlad, a spălat căldarea și a făcut focul să facă mămă- 
ligă, da ce s-a gîndit ea? Pînă va fierbe mămăliga, să frigă și cîrnatul. Cînd 
mai pe urmă și-a adus aminte să scoată și vin pentru Vlad al ei și a lăsat cîrnatul 
pe foc. Scoţind vin și-a adus aminte că este cîrnatul pe foc și poate-l ia te po- 
meni Grivei ! 

A lăsat slăvina deschisă să cure vinul și-a dat fuga să ia cîrnatul. Cînd 
colo, vine Grivei ia cîrnatul și fuge cu el pe măidan. 

Ea se-ncură după el să-l prindă să-i ia cîrnatul, da vinul cură. Grivei 
s-a băgat subt pătul, da ea după el și cum fugea tot rupea din el pînă l-a mîn- 
cat pe tot. 

Cînd intră în casă vinul cursese tot, mămăliga vai de ea arsă, ce să facă 
săraca de ea? Zice: 

— Vai de mine, Vlad al meu mă omoară cînd o vedea! 

Avea un sac de făină, a luat sacul și a cutrupit vinul risipind făina să 
nu se mai vadă. 

Da-și aduce amintea de Vlad că sufere de foame. Da au avut și ei un 
copil, copilu a murit și l-a-ngropat în coșere subt ieslea boilor. Cînd a venit 
Vlad, a întebat-o: 

— Catrino, unde e copilul? 

— A murit, l-am îngropat subt ieslea boilor. El fiind om la ea în casă, 
ca băiat sărac n-avea ce să facă! 

A doua, a treia zi, s-a dus să-l dezgroape și să-și vadă copilul.da n-a 
nimerit să sape decit alăturea și a dat pieste un ulcior cu galbeni. Cînd vine sara 
Vlad, îi arată: 

— Uite, Vlade, eu nu găsii copilul, da găsii un ulcior și i l-a arătat. 
Ce sint astea, Vladule? 

— Aaa, mare lucru, nişte melcișori, punei-i în pod. 

Și ea i-a pus în pod. A doua, a treia zi trec ţigăncile, rudăresele lăiațăle 
cu oale, străichini, linguri, să le vindă. 

— AI, fă, la oale și străichini! 

— Nu, iau, fă, că mă omoară Vlad, dacă dau făină. Da pe melcișori dați? 

— Adu, fă, melcișorii să-i vedem ! 

— Catrina le-a adus melcișorii, ulciorul plin cu galbini. 

— Bine, îți dăm toate oalele, dă-ne melcișorii. Şi i-au dat. Ele au luat 
banii și au tuns-o. Da ea ce-a făcut? A împodobit ogeacul, poliţa și cuiele 
cu oale și pe urmă ce a mai rămas a pus pe gard în pari pînă a terminăt oalele. 
Sara cînd a venit Vlad, a văzut măidanul, gardurile pline cu oale, a zis: 

— Ei, iar a mai făcut nebuna ceva! 

— Catrino, ce-ai făcut, fă, cu oalele? 

— A Vlade, nimica, mă, n-am dat făină, am dat melcișorii. 

— Pe toţi, fă? 

— Pe toţi! 

— Aoleu, dumnezăii mătii ! A înjurat-o, a bătut-o,a chinuit-o și a plecat 
în lumea albă. Merge el cît merge și dă peste un bărbat, cura apa de pe el și 
el arunca nuci cu furca-n pod. Da nucile nu le putea arunca, să năcăjea și să omo- 
ra degeaba. Şi el l-a întrebat: 

— Ce faci, omule? 

— Mă muncesc să arunc nucile-n pod. 

— Cum o să le arunci, omu lui Dumnezău, cu furca. 

— Ai o baniță? 

— Am. 

— Adu banița. I-a adus baniţa, a umplut-o cu nuci și a suit-o-n pod. 

— Bă, frăţioare, bine că veniși că eu nu le mai furșeam. 

l-a mulțămit omul și el a pornit mai departe; merge el, merge și dă 
piste un altul; făcusă un car în casă, îl înjghebasă și să căznea să-l scoată afară 
pe ușă. Luasă topoarăle să fărime păretele și să scoată carul. 

— Ce faceţi, măi, cu topoarăle? 

— Să fărămăm păretele, ca să scoatem carul. 

— Măi oameni, nu așa, desfaceți o roată pe urmă alta, pe rînd, pe rînd 
și afară, iar îl înjghebaţi la loc! 

l-au mulțămit lui Vlad că n-au spart casa și plecă el mai departe. Găsi 
pe unul care făcuse un bordei în pămint și ţinea un sac deschis, îl închidea, 
îl deșchidea, în bordei și tot așa. 

-— Ce faci, mă omule? 

— Iacă, mă, am făcut un bordei și nu pot să bag lumina-n ci, și iote 
mă căznesc s-o bag cu sacul. 

— Mă, nu aşa, ia dă toporul încoa’ ! A spart în bordei și a făcut un geam 
și a intrat lumina. 

— Măi frăţioare, bine că veniși, că toată viața nu puteam băga lumina 
în bordei. 

A plecat Vlad mai departe. Dă peste o nuntă, ajunge ginerile cu mireasa 
la bordei: ginerile mai mic, dar mireasa mai înaltă. Cînd să intre în bordei 
mireasa nu putea că mergea dreaptă și să lovea cu pieptul în ușă, că eria făcută 
pe măsura ălor mici. 

— Nuntașii zic: 

— Ei vezi, a zis Dumnezău să avem și noi om înalt în casă, da să-i tăiem 
picioarele ca să intre-n casă! Da el văzînd, a sărit: 

— Staţi, bre, ce faceţi? 

— Îi tăiem picioarili ca să intre-n casă. Păi dacă nu intră-n casă?! 

Vlad a luat-o de cap, a aplecat-o și de cîteva ori a băgat-o și a scos-o 
din bordei, pînă s-a obișnuit. 

Atuncea Vlad s-a întors înapoi la Catrina lui, bucuros că a dat peste 
alți oameni mai proști ca ea. Și atuncea a zis: 

— Catrino, acuma du-te la cîmp la secerat. Ea s-a bucurat. 

— Mă duc, Vlade, mă duc. Ajunsă acolo, a luat mîncare la ea. 

— Ce să fac eu acuşi, zicea în sinea ei; întîi să secer, ori să mănînc? 
la să mînînc întîi. Pe urmă după ce a mincat a zis: 

— Ce să fac eu să secer, or să dorm o ţiră? 

— Ia să dorm! 

A durmit la aer curat și s-a sculat sara. Vlad a pus cuiul la casă și s-a 
culcat. Ea vine și bate: 

— Cioc, cioc, cioc! 

— Cine e ? 

— Eu, Vlade, Catrina ! 

— Păi Catrina e acasă, s-a culcat. Ce caţi așa tirziu? 

— Dă-mi, Vladule, că eu sînt Catrina! 

— Nu frate, nu, Catrina e acasă culcată! 

Și ea pe urmă a zis: 

— Dacă s-a culcat Catrina în casă, eu cine sînt? Poate eu nu sînt Catrina ! 

Pe urmă i-a venit lui Viad milă de ea și i-a dat drumul în casă, de au 
rămas amindoi pe vecie împreună. 


POVESTEA LU CHELU CU A TAINII 


A fost doi frați care crescusă amindoi la o mumă și un tată. Pe vremea 
aia cînd să însurară, voiau multe povești și s-aude vorba de l-ai bătrini din 
vreme de demult, că cineva, bun bătrin a povestit că omul care e însămnat 
de la Dumnezeu nu e norocos și bun de trai. 

Într-o casă de oameni, frații să duceau pe la ori, nunți, vesălii, și porniră 
să întrebe moșii ai bătrîni, pe ce să cunoaște omul al însemnat? Aci pe loc, 
să ivi un om, cam puţin învăţat și spusă la astă întrebare: 

— Omul al însămnat are sămnul așa: e chel în cap, altu e ciung, altu 
e șchiop, ori e chior, or e făcut pe dos din doi fraţi. 

Așa la unu îi dărui Dumnezău doi copii: al dintîi fu chel pe cap, ca o 
troacă albă în grădină, da al de doi, cînd să făcu n-avu nici un sămn pe el. 
Copiii creștea mult bine, ama chelu ieria mult neînţăles, aspru la vorbă. Omu 
pusăsă gindu pe-al mic copil să-l oprească la el, da pe Chelu să-l dea ginere 
in casă, om în casă. 

În satu ăla eria un om cu o muiere, care n-aveau copii la tinereţea lor; 
omu ce n-a avut copii, veni la omu ce avu doi copii și-i ceru un copil, să-i 
dea de suflet şi-i dete pe Chelu. Da Chelu fu băiat de însurat și să-nsură, lo 
o fată săracă, o chema Taina. Trăiau Taina cu Chelu tare amărit și greu, 
n-avea nima-n sat năcazurile lor. Taina ie fată săracă n-are încotro, îi dete 
Dumnezeu rod și făcu un copil. Taina zice lu Chelu să să ducă cu o troacă 
la popa să facă molivdă. Chelu porni să blăstăme, să înjure că nu-i trebuie 
lui molivdă, în casa lui. Taina dete furiș o troacă de apă la altă muiere, să 
dusă la popa, îi făcu molivda și-i pusă numele la copil în molivda Umcea. 

Taina așa a zis că un copil are și s-a greșit și cu troaca şi botezu lu popa; 
că nu-i plăcea numele. 

Da Chelu-i zice: 

— Bre, lasă copilu, nu-l mai boteza, că-i zicem noi Tufică, cînd a fugi 
pin tufă după capre, lasă fire-ai a dracului copilu și nu mai crede în popi. 

— Chelule, zisă muierea, să botezăm copilu că-l mănîncă lupu, îl ia 
o boală şi moare nebotezat copilu. 

Nu-l lăsa să boteze copilu că-i eria frică să nu să uite popa la ea că e 
muiere frumoasă, da Chelu nu credea în Dumnezeu. 

Să ducea el cu găleţile la apă în marginea satului, mergea ghebejit numai 
să nu-i iese muierea la fîntînă s-o vadă oamenii pe drum. Nici la oră-n sat 
n-o lăsa, așa că rămasă copilu nebotezat și-i ziseră Tufică. 

Tufică-ncoa”, Tufică-ncolo, pînă ce ajunsă copilu de vreo trei anișori. 
Vemisă o primăvară timpurie, zburau ciocirliile în cer, iar Chelu cu Taina 
pe deal la arat; el ţine coarnele plugului, ea cu vacile de coarne și ară, ară 
pînă sara, da au uitat de Tufică. Cînd colo, Tufică a intrat în tufă, s-a pierdut 
în pădure şi a dat peste el un lup, i-a spart burta și l-a mîncat. Cînd a venit 
muierea din pădure, i-a adus în poala opregului oasăli bietului Tufică, erau 
încă calde, ieșeau aburii. 


Cînd a văzut Chelu, s-a pus cu oticu pe muiere și a omorit-o în bătăi: 

— Na, na, să ai grije de copil, să nu te mai gîndești la Dumnezeu și la 
botezuri, să mă pui pe cheltuială. 

— Lasă, mă Chelule, că poate așa i-o fi fost lui scris, să-l măniînce-n tufă 
lupii pentru că l-ai botezat fără popă, Tufică. Chelu cum o auzi se minie foc: 

— Aaa ! cum tu încă mai crezi în prostiile popilor și ale balelor ? Se pusă 
cu oticu pe biata Taina îl făcu capul dumicat cu oticu şi o aruncă în tufă s-o 
măniînce lupii. Lo oasăli copilului şi le îngropă în capul locului; pînă la anul 
crescu acolo un cireș mindru, copiii cînd treceau cu vitele vara mincau cireșe 
din cireşu lui Chelu, şi spunea că din oasăli lui Tufică a crescut cireșu. 

Da de Chelu iar nu s-a ales nimic, că într-o iarnă mergind după lemne 
la pădure, l-au încolțit lupii şi l-au mîncat. De aia muierea cu cm rău petrece 
ca vulpea în pustiu. 


NEGEL IENICERU 


Era o fămeie văduvă care avea o fată şi un băiat: băiatul eria mai mare 
și fata mai mică, de doi ani. 

Veniră turcii și-l luară pe băiat la birul siîngelui, să-l facă ienicer. Mumă-sa 
plîngea şi amărită cum eria, cînd a crescut fata mai mare, i-a povestit cum 

l-au luat turcii pe fratele ei să-l facă ienicer. Da frati-su avea un negel în creș- 
tetu capului. Muri mumă-sa şi pe fată o luară niște unchi și o crescură. 

Crescu ea gogea mare, da băiatul a crescut și el mare și a ajuns birnicul 
împăratului și țara turcească l-a trimis în Țara Românească să stringă banii 
de pe tribut pentru sultan. Da el a tras la o casă de români; avea însă obiceiul 
turcesc, ca În fiecare sară să-i dea mîncare și cîte-o fată mare de petrecere. 
A cerut el să-i aducă omul și fata. Dar în sat nu eria nima, toţi fugiseră pin 
păduri şi nima nu-și da fata! Se gîndiră ei moșnegii satului s-o dea pe fata 
aia săracă. Fata s-a dus, n-are încotro. Da cînd a văzut-o el a zis: 

— Amărita asta de ce-o fi venit? Cine te-a trimis, fată, să vii? 

— Păi chinejii satului, ei nu m-au lăsat. 

— Tată ai? 

— N-am tată! 

— Mumă ai? 

— N-am mumă, a murit și ea plinge. 

— Da cum a murit? 

— Muma a murit; da ea plinge cu hohote. 

— Da fraţi ai avut? 

— Muma spunea că am avut şi eu un frate și l-au luat turcii ieniceri 
și spunea muma că l-a chemat Negel, fiincă avea un negel în creștetul capului. 

Atunci el şi-a dat seama că despre el era vorba şi a zis: 

— Fată, uită-te în capul meu și vezi că eu am un negel în cap. 

Fata s-a zăuitat și a văzut, era fratele ei! 

A chemat el pe unchii care au dat-o pe fată să petreacă împreună cu ea 
și le-a spus cine este el. I-a mustrat, iar ei i-a dat bani, a înzestrat-o ca să se 
mărite în Țara Românească, iar el ca ienicer s-a dus la sultan să-i ducă birurile. 


POVESTE DESPRE UN PESCAR DUPĂ PEŞTE 


A fost un om care s-a zănimit în toată ziua după peşte. Într-o zi, s-a 
dus pe margine la o apă să prindă pește și mergînd pe marginea apei, prinzind 
pește, vede o vidră ieșind afară din apă. Pescarul s-a gindit s-o prindă. Vidra 
ce să facă? Se duce el acasă și ia o păreche de fteară și le pune în urma vidrei 
în marginea apii și dimineaţa pescariul se scoală și să duce să vadă ftearăli ce 
a prins. Cînd veni la fteară, ftearăli închisă. În sara alantă, pescarul iară le 
așeză, doar acuma vo prindea. Cînd fu în vărsatul zorilor, omul să scoală de 
noapte, iar să duce să vadă ftearăli, ce a prins și văzu iară ftearăli închisă. În 
sara a de trii, omul să rășește, iară le așează bine frumos și să rășește să le 
păzască, care-i deșchide ftearăli ! Pînă acuma de trii ori; omul să sui într-un 
lemn Sstolos și păzăşte ftearăli. La mijlocul nopţii aude din lemn o gură 
mare de oameni. Vorbind ei, venind drept cătră ftearăli lui, cînd oamenii 
ajunsă la ftearăli, unu din oameni zisă la ailanți așa: 

— Staţi că, colea în drumul nostru unu a pus ftearăli în poteca noastră. 
Ăla ce a zis staţi în loc, să duce la fteara pescariului și a ridicat cracu în sus 
și beşi: pîrt în fteară. Ftearăli să închisă. Da oamenii ce a stat în loc, zice: 

— Nu închidea ftearăli omului, lasă să prindă şi el ceva, o fi vun sărac, 
să să arăncască și el. Oamenii care stau în loc, dracii apoi îi spusă l-al ce beşi 

în fteară, așa să știe omul care a pus ftearăli să facă un butuc de lemn păducel 
negru și să-l pună sub fteară să vezi cum te prinde în fteară pe tine. 

Dracul spune: 

— Da ce să-mi facă, dacă mă prinde? 

— O să te bată o dată. 

— Dacă dă în mine, io rabd, da de-o da de două ori, moare el. Ama să 
știe a dat să dea, ama io îl rog să dea încodată, omul să zică. 

— Odată m-am făcut! 

Omul asculta din lemn cum spusă dracul ca să poată să-l prindă pe ăl 
care închide frearăli. 

Omul să dusă acasă, făcu butuc de păducel negru și plecă la reca să pună 
ftearăli. Pusă ftearăli, pusă butucul de păducel pe pămînt așeză ftearăli pe butuc 
şi Să sui iar în lemn să păzască iel ftearăli . 

Șezind în lemn omul, iacă iar vin dracii gomoind drept în cătră fteară, 
cînd ajunsă la fteară, iară dracul să alege din ailanţ și vine să închidă iară 
ftearăli, ridică cracu mult sus, beși: pirț ! în fetară, ftearăli sare în sus și-l apucă 
pe dracul de picior. Ailanţi draci văzură cum îl prinsă ftearăli pe alesu de picior. 
Omul care păzea din lemn tot vede și aude ce zic ailanţ draci. Dracii zice l-al 
prins de picior: 

— Şezi tu aicea, da noi ne ducem, ce ai cătat ţi-ai găsit. 

Omul care păza ftearăli să cobori din lemn și cu un toporaș făcu la lumina 
zilei un bun ciumag și veni la fteară. Da în fteară șede prins un drac mare, 
gras și fumează tutun. Omul veni mult aproape cu ciumagu. Dracul să umflă, 
știe ce-l adastă. Omul ridică odată sus ciumagul, de-te o dată tare în dracul; 
da dracul mai adăsta să mai dea o dată, ama omul știa, nu mai da. Dracul zice: 

— Mai dă-i o dată. 

Omul zice: 

— Am dat o dată, că odată m-am făcut! 

Dracul, care fu prins de picior, după ce n-a dat de două ori omul în el, 
dracul plesni în fteară, să făcu tot cenușă și omu lo toată cenușa și o împărți, 
că e bună de leac. Omul luă ftearăli și plecă acasă cu ele. 


FRAȚI DE CRUCE 


Cîndva, de demult un cioban și o ciobăniță s-au suit cu oile la munte 
și s-au pierdut unul de altul. La o vreme amiînată, după ce crescură mai gata 
de căsătorit, dete Dumnezeu că se-ntilniră. 

Mare le-a fost bucuria găsîndu-se după ani de zile cutreierînd cu turmele 
pe plaiuri nevăzute și neștiute. Şi iacă-așa, într-o zi cu soare, ce le năzări prin 
minte. 

Să facă nunta pe virful muntelui, brazii și paltinii să le fie nuntașii, iar 
stelele cerului făcliile. Apoi se jurară pe sfinta lună că se vor purta cu credință 
unul față de altul, iar de va muri unul din ei și va uidi altul, să nu calce jură- 
mîntul, ca om supus păcatelor, să se îngroape deodată, viul cu mortul ! Fiecare 
sărută pămîntul și cuțitul, apoi îşi jurară credință. Mai la urmă păstorița mai 
neîncrezătoare îi zise bărbatului său. 

— Ascultă, mă omule, dar dacă unul dintre noi va greși mînat de diavol, 
și făcînd păcat va călca jurămîntul, cum să fie pedepsit? 

— Să fie pedepsit de Dumnezeu, zise omul. 

— Eu zic să nu fie pedepsit de Dumnezeu și vezi tu muntele acela ce-și 
înalță piscul spre bolta cerească, de acolo din virf să se arunce singur, ori silit 
in prăpastie, iar carnea să i-o mănince vulturii. 

:— Bine, muiere, dacă tu așa dorești, așa să fie de la mine şi de la Dum- 
nezeu și plecară în neștire cu turmele de oi pe steiuri de piatră și codri fără 
margini. 

Într-o noapte ieși Maica Precista în cale spunîndu-i ciobăniţei să meargă 
pe diră de lună și stele pînă iese la luminiș. Merseră ei ce merseră și într-o zi 
cu soare deteră de lume și lumină, iar mai la urmă și de satul lor. 

Părinții le făcură nuntă mare și frumoasă de se duse vestea peste dealuri 
șI văi. De bucurie că cei pierduti și socotiți ca morți pentru totdeauna, au înviat. 
Nunta a ţinut o lună și încă o săptămînă și mai o zi. Tot natu-i fericea că se 
iubesc și au turme de mioare ca nimeni alții. 


Pe la o vreme în ciobăniță dete o boală grea care o dobori și în scurtă 


vreme muri. Bietul bărbat degeaba se bătea cu pumnii în Cap și își jumulea 
părul că muierea lui murise pentru totdeauna. 

Lumea sta cernită din creștet pină-n glezne. Se ceru lemnarilor să facă 
leagănul mai lat, ca să aibe și el loc, că așa s-au jurat ei cînd i-a cununat brazii 
și paltinii din munte, iar jurămiîntul pentru el este lege. 

Mamă-sa, tată-su și neamurile toate în zadar încercau să-l oprească de 
la acest pas necugetat, ce îl făcea să moară cu zile. Dar nu era chip nimeni să-l 
înduplece de la horărîrea luată căci jurămiîntul fiind sfînt pînă la urmă duce 
tot la moarte. De ce n-ar muri deodată decît mai tirziu, își da el cu planurile 
leșinat pe trupul rece al iubitei soţii. 

Părinții se sfătuiră cu groparii şi lemnarii să-i lase o deschizătură iar 
prih inima unui soc să-i vie de afară aer și să asculte strejerii dacă ţipă și cere 
ajutor. 

În chipul ăsta cei mai înţelepţi socoteau să-l scape de la o pieire sigură. 
Și aşa se culcă păstorul viu lingă păstorița moartă, gata să moară de viu, precum 
le-a fost jurămîntul. Tată-su pusă un ulei ca să aibe cu socul răsuflătoare. 

Groparii traseră pămîntul, iar păstorul care-și iubea ca un nebun soția 
adormi dus lingă ea în fundul pămîntului. 

Lingă groapă rămaseră străjerii să tragă deloc pămîntul de pe cioban că 
știau că e înmormîntat de viu. Da el în groapă o ia pe soția sa în braţă și adoarme 
dus. Ea moartă, și el viu. 

Peste noapte Dumnezeu de sus privește pe pămînt şi vede toată lumea 
la rostu ei, numai un om viu stă în mormint cu soția moartă în braţă și plinge 
și suspină de ţi se rupe inima nu alta ! Ce să facă el acuma? Așa ceva nu mai 
văzuse ! I se făcu milă și scobori jos pe pămînt. Băiatul adormit precum era, 
visa că a venit la el un moș cu barba albă pină-n briu și l-a-ntrebat ce caută 
el în groapă cu moarta? Iar el i-a povestit moșului că s-au luat din dragoste 
și s-au jurat așa să facă, precum el vede, căci unul fără altul nu pot trăi. 

Atunci moșul i-ar fi zis: 

— Bine, măi băiete, dacă ai tu atita credință în muierea ta, eu am s-o 
scol și pe ea din morminţi, ca să vezi și tu vreodată ce credinţă are și ea în tine. 

Mai apoi, moșu i-a scris pe marginea leagănului o scrisoare pe care a 
împăturit-o-n patru, apoi i-a dat un amnar, o cremene și o lumină zicîndu-i: 

— De îndată ce te vei deștepta din acest vis aprinzi lumina, să citeşti 
de trei ori scrisoarea, mai la urmă șoptind: amin ! amin! amin! 

În clipa aia, moșul îi trage o palmă zdravănă băiatului și moartei, își 
ia zborul și pleacă în cer. 

Băiatul, cînd se vede cu lumina aprinsă în groapă zbiară ca din gură de 
șarpe, mai tare ca la caprele răsfirate pe ogașe gata să sperie pe soţia sa mult iubită. 

Străjerii, cum îl aud, trag pămîntul în grabă mare, îl dezgroapă și vreau 
să-l ia acasă, însă el rămîne lîngă soția sa, așa cum s-a jurat tînguindu-se peste 
trupul ei rece ca gheața. 

Cînd bagă mîna-n sîn dă de o carte, un amnar și o lumină. Își aminti 
de vorbele moșului spuse în vis. Aprinse cu amnarul iasca și lumina, iar mai 
apoi începu să citească din cartea lăsată. După ce citi de trei ori, nevastă-sa 
se sculă. Mare le fu bucuria tinerilor și Dumnezeu din cer își şterse lacrimile. 

Însă la coliba părintească nu era chip să se mai întoarcă. 

Pentru cei ai casei și lume, ei erau morţi și astfel o porniră în lume să-și 
găsească norocul. Așa merseră ei zile şi săptămîni pînă ce ajunseră într-o cetate 
mare cu ziduri înalte albe şi scăldate în razele soarelui. Aici este frumos și 
aici este de trăit îi zise muierea păstorului. Se opriră deci aci, ostăniţi și sleiți 
de vlagă, gîndindu-se de ce lucru să se apuce pentru a putea trăi. Nu le-a 
trebuit multă chibzuinţă că s-au apucat și au deschis în mijlocul orașului o 
cafenea. | 

La cafenea, ca la orice birt: vine lume de tot neamul, bea vin, rachiu, 
or cafea și fie cu treabă, fie fără treabă, praful cafenelei este călcat mai des 
decît al bisericii. 

Trecuse gogea vreme cînd negustorul nostru porni prin sate după tocmit 
beutură, iar pe muiere a lăsat-o acasă. | 

Merse el după butii de rachiu și se cam zăbovi. Dar muierea lui glumeaţă 
din fire s-a luat cu un ofițir tînăr și frumos şi s-au iubit. Și așa ea în cîteva zile 
dete cinstea pe rușine. Ofiţirul începu să umble cu momele împănîndu-i capul 
cu fel de fel de lucruri rele și viclene. 

Ca să rămînă cu ofiţirul, îi toarnă otravă în paharul cu vin și-l omoară 
pe bărbatul ei cel bun și credincios care se îngropase de viu pentru dragostea 
ce i-o purta. 

Ea luă banii toţi strînși de omul ei cu trudă mare și plecă în lume cu 
ibomnicul, iar soțul îi rămase trintit jos cu spume la gură. 

Da-n vremea aia s-a potrivit să treacă un cioban cu oile pe alături de 
cetate și ce-i dă lui în gind să se uite pe fereastră în cafenea. Cînd colo, mirare 
mare, negustorul trăgea să moară otrăvit. Ce să facă acuma? Mulse lapte de 
la mioarele sale și-i slobozi cu sila pe gură pînă ce l-a-nviat pe bietul și nefe- 
ricitul negustor. 


Cînd a văzut el una ca asta, nu i-a venit să creadă că timpul pe toate le 
schimbă în lume și se schimbă și iubita lui nevastă. Dar cum fiecare este stăpin 
pe capul lui, iar lume este multă, însă oameni sînt puţini, se gîndi că nu se 
cade pentru un purece să arunci pătura pe foc. Omul să aibe răbdare, că tot 
ce face timpul tot el este și cel ce desface. 

Aşa s-a-ntîmplat că de data asta văzindu-se cu capul pe umeri, și-a luat 
lumea-n cap punîndu-și în sîn cartea, amnarul, iasca, cremenea și lumina, 
aşa cum îl sfătuise Dumnezeu în vis. Merse el cît merse și osteni. În cale 
îl ajunse un soldat: 

— Bună calea, măi frățioare! îi zise ostașul. 

— Mulţumesc dumitale ! răspunse nefericitul om, care-i povesti tris 
intimplare cu muierea lui mergînd împreună. i 

Şi cum tot pățitul este priceput, pe toți îi asculta și pe puțini îi credea. 
Aşa se petrecură lucrurile mergînd el cu ostașul în lume să-și găsască un căpătii. 
Din vorbă-n vorbă, băgă el de seamă că soldatul era om de omenie și cumsecade. 

L-a mirat că acest soldat pe unde trece nu lasă urme pirjolind pămîntul 
ce nu este al său, față de alții, ci era cumpănit, om judecat și cu scaun la cap, 
de aceea îşi puse în gind să se facă frate de cruce cu ostașul. 

Soldatul scoase spada, tăie în cruce pe brațul său și al fratelui său, supseră 
sîngele unul de la altul, apoi își jurară credință pînă la moarte. De acum omul 
avea în ostaș ortac și aștepta de la el să-i vadă patimile de ostaş ca unui adevărat 
frate de cruce păstrător de jurămînt ori așteptător de moarte. 

Merseră ei din cazarmă-n cazarmă, din oraş în oraș, pînă aflară unde 
este ofițerul care i-a furat nevasta și cerură să fie primiţi amîndoi în oastea 
împărătească; lucru zis și făcut. 

Ce să facă însă plotonierul cu ei în front, că nu se pricepeau nici la teorie, 
nici la mînuitul spatiei şi scutului cum era pe acea vreme îndepărtată; să-i 
dea pe amindoi ordonanţă la vreun ofițir blestemat. 

Ofiţirul care-i luase muierea îl ceru chiar pe acest nou ostaș intrat volintir, 
fiindcă i se părea că este mai zburdat, curat și mai scuturat. Dar muierea lui 
nu i-a cunoscut, măcar că o slujea din zori pînă-n scăpătat de soare. 

Cînd colo, într-o sară ce-i veni muierii pe chelie, să-l pună pe ostaș s-o 
spele pe picioare. Spălînd-o el pe picioare, nu știu cum se face că-i cade căciula 
jos și ofiţereasa care-l asemuia cu fostul ei bărbat, numai că nu leșină de frică 
văzind dovada că bănuiala ei se adeverise. Ce să-i facă ea acuma? Să-l omoare, 
ori să-l bage la robie pe veșnicie, numai să scape de el. Căţeaua vărsa venin și 
turba de miînie neștiind cum să-i facă facerea curmîndu-i firul vieții. 

Avînd ea şi o fetișcană în casă își făcu planul s-o omoare zicînd genda- 
rilor că soldatul a ucis-o de gelos ce era. Și cum era slabă de minte, nu stătu 
mult pe gînduri și într-o noapte îi fură pe cînd dormea sabia din teacă, 
tăind-o la gît pe tînără fetiţă. După o aşa de mare ispravă îi puse în teacă sabia 
și se prefăcu vicleana că doarme. Dimineaţa ea răsculă mahalaua tînguindu-se 
că tilharii i-au ucis fata din casă de au lăsat-o săracă. 

Gendarii îi găsiră sabia ostașului mînjită cu sînge, îl legară-n lanţuri 
și zdup cu el la temnița cea neagră. 

Bietul om stă în apă pînă-n brîu, cu broaște și șerpi, flămînd şi biciuit 
numai să recunoască fapta ce o făcuse. Da el ținea una și bună că n-a omorît 
fata. Călăii însă îl cercetau și-l răsucea, doar, doar o spune adevărul. Mai la 
urmă judecata era făcută să fie spînzurat, să-l vadă lumea și ţara ca nimeni 
să nu mai facă ce-a făcut el. Și așa bietul om își aştepta osînda cea nedreaptă 
ferecat cu lanţuri tari ca să nu mai scape cu viaţă. 

Mai întîi fu dus să-și sape singur groapa, iar mai apoi în mijlocul ora- 
șului i s-a ridicat spînzurătoarea. Mulțimea îl privea îngrozită, îl scuipa şi-l 
blestema pentru fărădelegile sale. 

Veni un călugăr bărbos cu o carte-n mînă să-i cetească rugăciuni înainte 
de moarte, însă el nu primi, că cică zor nevoie, el are un frate ostaş de la care 
vrea să-și ceară iertare şi să-și ia ca toată lumea rămas bun, înainte de a pleca 
pe cea lume. 


Gendarii nu vrură, dar auzind împăratul, porunci să fie adus numaidecit 
fratele său și să-și facă după obiceiul strămoșesc iertăciune. 

Cum îl văzu fratele său de cruce, începu a plinge și a-și fringe mîinile 
de: mila lui. 

— Nu plinge, măi frate-meu, că și așa nu-mi ajută la nimic lacrămile 
tale. Numai tu să afli de la mine că eu mor nevinovat. Na cartea asta, amnarul, 
iasca și lumina pe care mi le-a dat moșu ăla, știi tu cînd ţi-am povestit! 

-— Am priceput tot, frate-meu și cred că o să ne vedem în curînd, a 
zis fratele său de cruce ştergîndu-și lăcrămile și țucîndu-l pentru cea din urmă 
oară. Gendarii și călăii l-au împins în mulțume, iar pe frate-su l-au spînzurat 
în amiaza mare. Noaptea s-au dus și l-au îngropat ca pe un hoit de cal la o 
margine de drum, fără pic de cruce la cap, căci nu i se cuvine tîlharului după 
legea pămîntului, ziceau mai marii preoților. 

Ostașul însă la mijlocul nopții s-a dus de l-a dezgropat, a aprins cu am- 
narul iasca și lumina, apoi i-a citit din acea carte sfîntă de trei ori și fratele 
său de cruce s-a pomenit din morți. Și-a luat îndărăt cartea, amnarul, iasca 
și lumina şi s-au despărțit. 

Dar nefericitul om i-a spus fratelui său de cruce că are să-i scrie și o să-l 
cate, numai că de răutatea lumii trebuie să plece undeva departe, unde-o da 
peste oameni, iar nu peste gloată fără minte și judecată. 

Și dus a fost. A colindat el în lungiș și-n curmeziș cetăţi, orașe și sate, 
dar nicăieri nu şi-a găsit un căpătii. Cînd mai la urmă află că de curînd murise 
singura fecioară a împăratului. Vracii şi doctorii chemaţi din toate colțurile 
lumii n-au avut ce-i face așa că la palatele mari împărăteşti era multă tînguire, 
bocete și tristeţe. Ce să facă el acum? Să bată la porţile împărătești ca să-l 
primească cinstitul de-mpărat. Abia l-a primit bietul împărat, care auzind 
despre spusele sale, l-a crezut că este ori vreunul care umblă cu înșelătorii 
ori că are în față vrun nebun. Dar el nu s-a lăsat pînă ce noaptea pe furiș a 
dezgropat-o pe fiica-mpăratului în timp ce străjile plecaseră după beutură și 
citind din acea carte frumoasă de trei ori, fata împăratului a înviat ! 

Cînd i-a călcat pragul împăratului cu fiică-sa de mînă, sărmanul tată și 
mamă, înnebuniţi de durere era cît pe-aci să le crape fierea-n ei de bucurie. 

— Ce ceri, băiete, să ți să facă aia ți se va da și face. 

— Să-mi dai pe fiică-ta să-mi fie soție, căci așa a fost scris ca un om de 
rînd, rupt și gol, alungat de mulțimea cea nejudecată, să-ți fie mărite-m- 
părate ginere. 

După asta s-a făcut o nuntă mare și frumoasă, iar el în loc de ţoale plugă- 
rești căpătă ţoale-mpărătești. 

Împărații care veniră din toate colțurile pămîntului se împotriviră zicînd 
că nu se face un împărat să-şi dea fata după un cioban nătîng, căci n-o să fie 
uns de Dumnezeu în domnie după moartea-mpăratului. Însă bătrînul împărat 
îi linişti spunîndu-le că se cuvine să-și dea fiica după un înţelept, căci înțeleptul 
biruiește cu tăcerea pe orice nebun şi tot înțeleptul la norod multă linişte şi 
pace aduce, pe cînd cel lipsit de minte numai tulburare şi necazuri. 

Și așa plecară toți împărații de la nuntă cu buzele umflate, iar tinerii 
plecară prin împărăție să se plimbe și să-și cunoască orașele și oamenii 
de omenie. 

Au pus ei la trăsură opt telegari albi ca spuma de mare și au luat ţara în 
lungiș da și-n curmeziș pînă ce au dat de orașul unde era nevasta lui cea necre- 
dincioasă cu ofiţiru. Dar în oraş vilvă mare că se aștepta împăratul cel mic și 
că era ziua de osîndit la moarte a fratelui de cruce al micului împărat. Ce se 
mai întîmplase? Fratele său de cruce află chiar din gura lui nevastă-sa că ea 

a tăiat-o pe slujitoare, ca să scape de bărbatul ei, crezînd că acesta va iubi-o 
și-l va necinsti și pe ofițir. El s-a dus la marele judecător să-i spună despre 
omor, dar în loc să i se facă dreptate, judecătorii și gendarii îl găsiră după spu- 
sele ofițerului că este trădător, dînd dușmanului secrete despre oștirea împără- 
tească cu care se afla în stare de război. 

În zadar se ruga el să fie crezut că nu e spion, că nu e trădător și că dim- 
potrivă ofițerul și amanta lui sînt necinstiți ca și cei ce cred în minciunile lor, 
că nici în ruptul capului un ostaş nu avea crezămînt la stăpinire nici cît negru 
sub unghie. De aceea, i se ridica spînzurătoarea. 

Cînd tocmai să-i puie ștreangul la gît călăul ostaşului sosi împăratul cu 
împărăteasa cea tînără. 

— Stați, fraților ! zise tînărul împărat, că e cu judecata nu e cu lopata. 
Cînd privi mai cu luare-aminte îl recunoscu pe fratele său de cruce întrebîndu-l 
dacă se simte vinovat. Dar ostașul îi povesti întreaga întîmplare cu fărădelegile 
de la casa ofițerului unde el ajunsese ordonanță. 

Atunci tînărul împărat îl chemă pe ofiţir, zicîndu-i: 

— Căpitane, e vinovat ostașul tău? 

— E vinovat, mărite împărate, e trădător de ţară, e spion! 

— Să ştii că dacă e nevinovat după ce-l veţi spînzura eu am să citesc 
dintr-o carte și va învia, iar în locul lui în ştreang vei sta dumneata cel care-l 
învinuieşti. Deci judecă bine dacă vrei să nu mori, căci cine e nevinovat va învia. 

— Slăvite impărate, el este un mare vinovat, ar merita să i se taie capul 
cu satirul și a i se arunca la cîini. Este cel mai mare dușman al patriei și al 
neamului. 

Atunci împăratul făcu semn să-și facă treburile călăii și judecătorii cei 
cinstiţi şi drepţi pînă ce fratele său de cruce fu înălțat în ştreang măcar că striga 
că este nevinovat. După ce muri îl puseră în leagăn bun pentru înmormiîntare. 

Împăratul aprinsă lumina și-i ceti la cap de trei ori acea rugăciune făcă- 
toare de minuni și ostașul se ridică din coşciug. Lumea rămase uluită și înmăr- 
murită ca în fața unei minuni nemaivăzute. Împăratul se apropie de ostaș, 
spunîndu-i: 

— Măi fîrtate, eu sînt fratele tău de cruce, iată-mă acuma ajuns ca împărat 
în împărăţia mea! Am plecat în lume precum ne-a fost vorba să te caut și 
iacă am dat de tine chiar în ceasul cel bun. Acum a venit vremea să-i judecăm 
noi pe adevărații vinovaţi care nu trebuie iertați nici de către împărați. 

Apoi se adresă mulțimii, cerîndu-i să-l cheme pe ofiţir să puie capul în 
ştreang, fiindcă cel nevinovat a înviat. 

— Ei, ce zici, căpitane, vezi că omul curat și nevinovat a înviat iar cel 
spurcat și taler cu două fețe singur și-a săpat groapa? Iată că vremea scoate la 
iveală şi arată lumii minciunile. Acum răsună glasul norodului care vine cu 
înverșunare nebiruită şi putere neiîntilnită și cere moarte pentru tine şi jude- 
cătorii nedrepţi și fățarnici. 

Un bătrin cu barba pînă-n glezne îngenunche în fața împăratului și 
sărutîndu-i picioarele îi zise: 

— Mărite împărate, 
Mare luminate. 

Să fii blind la toate, 
Pînă und” se poate, 
Da l-ai răi dă moarte! 


271 


Împăratul se ridică în şeaua calului scoase sabia și porunci oștirii să-i 
puie în ştreanguri pe judecătorii necinstiţi și ofiţirul mincinos. Mulțimea privea 
la toate astea cu groază și cu mulțumire. Dar cînd vru să plece, căci orice tirg 
se sparge și tot începutul are și sfîrșitul, ceru poporului să mai stea că mai este 
o judecată. Poporul privi nedumerit și năuc. În mijlocul pieţei fosta lui soție 
își ștergea lacrimile sub picioarele ofițerului care atîrna-n ștreang. 

El o chemă pe sărmana femeie spunîndu-i cuvinte de îmbărbătare, apoi 
o-ntrebă dacă nu cumva are și ea pe suflet vreun mare păcat și n-a călcat vreun 
jurămînt. Muierea înfipse capul în pămînt rușinată, spunînd că n-are nimic 
pe suflet. 

— Bine, dacă nu-ți amintești de jurămintul dat față de bărbatul tău 
care s-a îngropat de viu o dată cu tine și care te-a-nviat din morţi, eu am să-ţi 
amintesc de toate, zise împăratul. Şi-i arătă semnul săbiei din creștet amintindu-i 
de omorul slujnicei. După asta ea a început să plîngă, cerîndu-și iertare, că așa 
sînt oamenii supuși păcatelor. 

Însă împăratul i-a amıntıt că ea a cerut ca cel ce va călca jurămîntul să 
se arunce în prăpastie din piscul muntelui cu virful înfipt în cer. Împăratul 
i-a arătat piscul, ea s-a urcat ajutată de ostași, iar din vîrful cerului s-a prăbuşit 
în prăpastie, vulturii sfişiindu-i resturile rămase din trupul ei cel blestemat. 

Şi întorcîndu-se împăratul către norod, povesti trista întîmplare, iar 
mai apoi zicîndu-le: 

— Luaţi aminte că fraţi sintem și se cuvine să tragem învăţătura că numai 
acel om găseşte mai bine și mai frumos, care apără pe cel nevinovat, iar cre- 
dința voastră să n-o dați orișicui, să cumpăniți mai întîi şi să n-o daţi porcilor, 
precum eu am făcut la tinerețele mele. Dar fiindcă-i anevoie a cunoaște ce 
altul gîndeşte, omul să judece cu capul și nu cu inima. 


De-aci plecă împăratul cu soția sa, fratele de cruce, urmat de norodul 
fericit și mulțămit că au dat peste un împărat drept şi înţelept. 

Și aşa veni vremea de se adeveri că omul are mai multă credinţă şi virtute 
decît muierea, căci: 


Fetiţa frumoasă, 
Ce cînta pe faţă, 
Cu ieduțu-n brață, 
Lîngă căprăreață; 
N-avu jurămînt 

Și nici crezămînt | 


MOARA LU ŞEBAN 


Trăiau odată într-un sat depărtat trei frați, care rămaseră de timpuriu 
săraci, fără mumă și fără tată. Se gîndiră ei, se suciră, ce să facă, ce să dreagă, 
ca să-și afle pîinea pentru gură și să trăiască și ei ca toată lumea. Atunci cel 
mai mare dintre frați zise: 

— O să ne ducem la lucru, unde vom putea și unde vom nimerea. Ple- 


cară toți trei şi ajunseră în valea Căligioaiei la Orman Gripa. Fratele cel mai 
mare zise la cel mijlocari: 

„Ce să-l mai ducem cu noi şi pe cel mic! Nu vezi că nu putem găsi de 
lucru pentru noi, dar mi-te de el? Mai bine să-l lăsăm adurmit în pădure și 
să fugim”. 

Cel mic, cum se sculă, se sperie căci se văzu singur fără frați pe lingă el. 
După ce plinse, plinse amarnic, o porni în jos și ajunse la Moara lui Șeban. 
Cum intră în moară, întuneric beznă. Nu era nici o vietate, în afară de un cocoș 
pripășit prin astă moară părăsită. Ca să nu-i fie frică, intră în coșul morii 
și adurmi. 

Peste noapte se abate din cale o vulpe, un lup și o ursoaică, intră în moară 
şi stau la taifas. Stau ciuci pe coadă și se năcăjeau ce isprăvi au mai făcut fiecare. 
Mai întîi vorbi vulpea: 

— He-heee |! suratelor, eu dau tîrcoale pe lingă garduri și mînc la puici 
timpurii. Atunci lupul, flămînd, se sculă zicînd: 

— Dacă e așa plec la bilincu de oi al lui Lugopci să mănînc o oaie stearpă 
și grasă. 

Auzindu-l ursoanea, îi zise: 

— He-hee ! și eu mă duc la un iavore mare, în cîmpul de la Voinita, 
să mănînc miere cît pot. Cînd se crăpă de ziua, se auziră în depărtare cîntînd 
COCOȘII. Vulpea, lupul și ursoaica fugiră care-ncotro după treburile lor, iar în 
moară rămase feciorul și cocoșul. Cocoșul, nedumerit, l-întrebă pe fecior: 

— Tiii, un ficior aici! Ce cauţi, copile, în moara părăsită, unde numai 
dracii își fac noaptea culcuș? Atunci ficiorul răspunse: 

— Uite, eram trei fraţi și în timpul nopţii fugiră, iar pe mine mă lăsară 
adormit în pădure. Ce era să fac! Să vin să mă adăpostesc în moară. 

— Ficiorule, este-n pod un tăgîrcioc plin cu bani pitulat de hoţi. Du-te 
ia sacul de poli și mergi la bilincu Lugopci și cere-i să-l junghie pe Chisem 
berbecul, să-i iei măduva din cap și să mergi cu ea la fata împăratului s-o lecu- 
iești de crastă. Copilul luă paralele și fugi la bilincu Lugopci, zicînd 
către păcurari: 

— Vreau să fiu oaspe la voi în astă-sară ! 

— Bine, rămii ! Și rămase la bilincu. Sara se strînseră păcurarii pe lingă 
foc şi fiecare începu să pricăjească cum se pricepe și cum îl taie capul. 

Coapseră piine în cuptor, apoi păcurarul cel mare îi pofti la masă. 

— Veniţi să mîncați ! Avem caș, lapte, urdă și pîne, începeţi de cinaţi. 

-— Nu, eu nu cinez ! zise feciorul. Vă dau o sută de galbeni să-l jungheaţi 
pe berbecul Chisem. 

Atunci păcurarii căzură pe gînduri și se mirară ce vrea copilul cu berbecul 
lor cel mai gras şi bun Chisem! După ce se chibzuiră, zise fratele cel mare: 

— Ţi si faţim fratre, slă junghiem berbeţili ca să luăm parali ceste? 
Atunci ceilalți fraţi răspunseră: 

— Tunţi slă junghiem ! 

Ficiorul le dădu suta de poli de aur, păcurarii tăiară pe Chisem şi-l 
fiarsără. Copilul frînse capul la berbece, scoase măduva și zise: 

— Hai, picurari, mîncaţi acuma ! Eu plec că am treabă. Și se duse el 
la fata împăratului. Cind la poarta împăratului, văzu mare înghesuială de 
ichimi, unii intrau, alţii ieșeau, ca s-o vindece numai pe fată de crastă și nu 
puteau. Întrebă el pe slujitorii din faţa porților: 

— Ce-i aicea? Văd lume care intră și iasă, se duc și vin, dar toți trişti. 

— Fata împăratului e bolnavă de crastă, îi răspunse un slujitor. 

— Ce nu mă vor pe mine, să mă duc eu s-o văd? 

Merseră slujitorii de-i spuseră împăratului ce vrea ficiorul. 

— Să intre și el ! Destui au intrat și nimic n-au făcut; poate că el va face 
vreo minune. Ficiorul intră în odaie, văzu fata, scoase măduva, o unse pe cap și 
pe unde avea crastă. 

Dimineaţa cum se sculă fata, era sănătoasă. Fata sări-n sus ca iedul de 
bucurie și merse la scaunul lui tată-su de aur pe care şedea, zicîndu-i: 

— Tată, eu feciorul acesta voi să-l iau de bărbat. Atunci împăratul se 
miră şi se gîndi ce să facă? Cum o să dea el fata după un copil sărac? 

— Fato, da ista-i ficior sărman, din popor, iar tu ești de viță împă- 
rătească. 

— Dacă-i sărman din popor, eu îl vreau de bărbat! 

Împăratul n-avu ce să facă și mărită fata după feciorul sărman. Pe urmă-l 
întrebă pe ginere: | 

— Hei, ficior, ce bacșiș pofteşti, că-mi lecuiși fata? Atunci copilul zise: 

— Eu voi civa, să-mi faţi un han în campu di Voiniţa lîngă un iavure 
mare și să dau bacșiş la lumea nevoiașă. Să vină lumea să măniînce, să bea și 
să doarmă și nimic să nu plătească. 

— Bine, faţim și asta ! răspunse împăratul mulţumit. 

Şi-i ridică un han frumos, unde lumea venea, mînca, bea, dormea și 
fugea, fără să dea o para din buzunar. Atunci, auziră și frații lui că la cîmpul 
de la Voiniţa se mănîncă, se bea şi se doarme de-a ficea. 

— Ai, să ni duţim și noi! ziseră ei. 

Şise sculară şi se duseră la acel loc minunat cu lume multă, necăjită și 
veselă că aici toate pe degeaba se primesc. Feciorul, văzu cum vin pe drum 
doi oameni și le porunci la izuichiori: 

— Ceia doi oameni, cari vin slă daţi să mancă, bea şi doarmă, iar cîn' să 
fugă să-i puneţi în odaie și închideţi, ei să vină să plongă la mine. 

Izuichiorii aşa făcură precum li se poruncise. Le aduseră mîncare, bău- 
tură și-i închiseră în odaie. Văzînd ei că nu este cu dreptate, se plinseră la 
izuichiori: 

— Toată lumea vine, mîncă, bea, fuge şi nu plătește și numai pe noi 
ne închideți? 

— Să-i spunem la cirbăgoaia, să vedem ce zice? Se duseră la stăpîn 
și-i spuseră că cei doi călători pling că numai pe ei îi țin închiși în odaie. 

— Să vie la mine-n odaie! zise feciorul şi izuiciorii îi aduseră pe cei 
doi oameni. 

— Di unde iț? 

— Noi im din Macedonia. Eram trei frați, unu era mic și nu puteam 
să-l luăm cu noi. L-am părăsit în valea Călăgioaiei și nu știm ce si fasi? 

— Eu sîm frate cela mic! Ei atuncea se mirară, de unde atita bogăţie 
pe capul lui. 

— Nu trebuie să știți! Le răspunse fratele cel mic. Staţ:, mincaţi, beţi 
cît vreţi și să ghiţi lingă mine. 

Însă dracu bagă colacu. Degeaba-și ţine capul în poalele mă-si, că tot 
răstoarnă carele cu coada. Așa și ei, nici una, nici alta, să afle cum s-a 
îmbogăţit frate-su: 

— Nu, nu răminem ! Vrem să ne spui stina di unde fise- și tu vuția 
cesta, ca si noi voem. 

— Nu poci, nu poci, că e rău de voi a spune adevărul. 

— De nu spui, noi te omorim pe tine, ziseră cei doi frați mai mari. 

— La moara lui Şeban le aflai parali. De vreţi duceţi-vă să daţi de rău. 
Cei doi frați se sculară și se duseră la moara lui Șeban. Intrară în moară și 
ubidiră ca să afle banii și să se îmbogăţească ca și fratele cel mic. Rămaseră 
acolo să doarmă peste noapte. Peste noapte veni iar lișiţa, lupul și ursoaica 
și începură să se plingă că nu mai găsesc de mincare. 

Lupul o întrebă pe lișiţă: 

— Cum o duci cu puichili? 

— Cînd era cocotu pi grindă, o duceam bine. Mîncam puichili, iar 
acuma na aflu nimica. Leagă conii de pi mini di mi rup! 

— Dar tu, lupule? 

— Eu tare rău! zise lupul. Caum stătea Chisem berbece la bilioncu 
Lugopci oi sterpe miîncam. lar acum m-am învăţat cu traiul rău și zic că o 
duc bine. 

— Dar tu, ursoane, cum trăiești? o întrebă lupul. 

— Pînă nu era hanul de la Iavoru din Voiniţa, mîncam niare, ponă mi 
săturam și cuma di nouă ani caut și nu mai găsesc hrană. 

— Suratelor, zise vulpea: voi nu ştiţi că dracu zace-n inima prostului ! 
Să ştiţi că-n seara aceea, cineva a ascultat și de atunci nu mai pică puichili 
dulci. Ia să ubidim noi nu ne ascultă şi acum cineva! Și plecară să caute 
prin colțuri, prin pod şi prin coș. Cînd în coș, ursoaica puse laba pe ei și zise: 

— Staţi, suratelor, că aflai cine ascultă ! Se năpustiră peste cei doi frați 
sălbăticiunile de-i mîncară, se săturară și veseliră nevoie mare, că așa a fost 
de cînd lumea: 


Cine e cu mîna lungă 
Pierde şi ce are-n pungă! 


BASME DESPRE ANIMALE 


CUM A PĂCĂLIT VULPEA LUPUL 


Cică, trăia odată, pe cînd lupii ai albi, stăpîni peste o pădure mare și 
întunecoasă, o vulpe și un lup. Pe acea vreme vietățile sălbatice se adunau 
la sfat în luminișul codrilor și stăteau de vorbă, făcînd planuri cui să-i mănînce 
pielea, noaptea. 

Lupul, mîncase toate lighioanele codrilor și cît pe-aci eria să-i vie de hac 
şi cumetrei vulpe, dacă prin istețimea ei nu cuteza să-l păcălească și să-și 
lungească zilele ! 

Vulpea să lingușea pe lingă lup, lăudîndu-l că este ală voinică, fioroasă 
şi face dreptate în pădure; adică mănîncă ce apucă fără de nici o judecată 
și dare de samă. 

Lupul se simția îngîmfat și cînd vulpea îi îndruga verzi și uscate, își 
lingea sîngele de pe mustață și da din coadă în semn de prietenie cu vulpea. 

Într-o zi, după o iarnă grea, cînd încă nu-și schimbase părul, lupul, 
lihnit de foame, abia apucase să iese din birlog, vru să fure o oaie, însă 
niște cîni ciobănești îl scărmănară bine, jumulindu-i o parte din piele. Abia 
tîrîndu-se la culcuș, vulpea îl auzi schincind prin tufani și văitîndu-se ca pe 
patul morții. Se apropie de lup și tremurînd de frică îi zise: 

— Bună ziua, cumetre ! 

— Mulţămesc, cumătră vulpe, bine-ai venit la birlogul meu. Și fu gata 
s-o sfișie pe vulpe de foamea ce-l chinuia. Dar vulpea, șireată cum este de 
felul ei, îi ghici gîndul și i-o luă înainte zicînd: 

— Cumetre, am auzit că ai căzut la pat şi tare m-am întristat, de aia 
ţi-am adus un cotoi de găină să-ți mai vină puterile la loc. 

— Dă-l încoa mai fuga, zise lupul, apoi o privi înduioşat de grija ce i-o 
poartă vulpea, iar din ochi îi scăpărau schintei de foame, încît pe loc înghiți 
hartanul, jupuit de carne cu băgare de samă de cumătră. 

— Cumetre, am venit şi cu o veste bună și vreau să-ți îndulcesc inima. 
Ascultă, îți spun o taină mare. Desară este nuntă la un om bogat în sat 
şi eu vreau cu vicleșugurile mele în timp ce joacă ora să le mîncăm toate 
șomoldoacele din stome. Ştii, eu am văzut că au tăiat numai boboci de-ai 
grași, aşa cum îți place. Lupului îi lăsă gura apă, apoi cu o labă se șterse 
pe la bot şi răspunse: 

— Dacă e vorba de boboci grași, hai să ne grăbim, că vezi soarele este 
la scăpătat ! Abia acuma îmi dau sama cît de bună ești cu mine, am să-ţi port 
toată viaţa recunoștință, și-mi voi înfige colții în orice vrăjmaș care nu-ți va 
da pace! Tu-mi eşti o adevărată prietenă. 

— Să mergem, cumetre, și să fii cu băgare de samă să faci tot ce voi 
zice eu că doar mă știi cît de pricepută sînt în vicleșuguri și înşelătorii. 
Și ca doi fraţi 'de cruce, lupul și vulpea o porniră: 


Pitiș, pitiș, 

Din tufiș, 

Prin aluniș, 

De ajunseră-n Corniş ! 

Cînd pe furiș, 

Cînd pe ocoliș, 

Cam pe-nserat 
Ajunseră-n sat ! 


Se strecurară pe lingă garduri, prin grădini, coșeri, babe și muieri și 
ajunseră la casa cu nunta. Cine-i vedea, credea că sînt cîni şi nu-i alunga. 

Se pitulară prin spatele casei şi poposiră lîngă un șopron. Se auzea cîn- 
tecul lăutarilor și îi îmbia un miros de carne de oaie și purcel fript. 

Săriră pe șopronul scund și de aci hop, sus pe casă. Acuma erau 
aproape de coșul casei pe care se ridicau spre cer mirosurile ispititoare de 
bunătăţi. 

— Ştii ce e, cumetre, zise vulpea, acuma este timpul să vedem ce să 
petrece în ogeacul casei. Hai să privim jos prin coșul casei, că-mi vine să leșin 
din miroasele fripturilor și este vremea să ne cam grăbim. 

Lupul, cum auzi, zis și făcut se lipi de coșul casei simțind tot mai 
bine mirosul de berbece și perișoare. Să lingea pe bot și-i curgeau balele, că-i 
lăsa gura apă, apoi zise către vulpe: 

— Cumătră, te rog, să ne grăbim oţiră că simt cum mă apucă ameţelile 
și vreau să mă văd odată sătul! 

— Bine frate, ai puţină răbdare numai așează-te proptă și ţine-te bine 
de coșul casei să văd eu unde joacă hora și precum e rînduită mîncarea? 

Lupul cuprinse cu labele dinainte coșul, iar vulpea i se sui în cîrcă și. 
privi în jos. Pe lîngă foc, erau așezate numai oale cu carne, iar ora se juca de 
scăpărau schintei din opincile nuntașilor. 

— Cumetre, e minune mare pe lingă foc, numai stome cu carne de oi 
și berbeci, care mai pline, care mai goale și în vatra focului un purcel. 

— Dă-te puţin mai Jos, cumetre lup, să vedem ieste vrun cocoș în oală? 

Lupul se lăsă puţin în jos cu labele și căzu peste oale, stomele ale mari 
să răsturnară, nuntașii se sprijiniră de spaimă care încotro giîndeau că a început 
să ploaie cu lupi. Vulpea dacă a văzut s-a lăsat încet în Jos, a înșfăcat o găină 
din tipsie și dusă a fost în tufă. După ce a mîncat găina, s-a șters pe bot cu 
lăbuţa și s-a dus la cumătrul lup: 

— Bine, cumetre, să poate una ca asta, să mă lași singură să mă bat 
cu o nuntă întreagă? Vezi, ieu te-am așteptat că poate aimindoi dam o raită 
pin oalele și stomele nuntașilor. Hei, ce păcat că te-ai grăbit și ai luat-o la 
sănătoasa în vizurină. 

— Nu știu, cumătră vulpe, eu zic așa că mi s-a părut că eu am alunecat 
pe coș în oalele cu perişoare și nu tu m-ai împins. 

— Doamne fereşte, la ce te poţi gîndi; nu e păcat de Dumnezău să crezi 
că eu sînt în stare de o așa mirşevie? Eu care mă gindeam să pornim și 
noi ca boierii la agelic să ne ierte şi nouă Dumnezău păcatele! Să nu mai 
spui una ca asta că mă arunc în văgăuna asta de-mi fac de cap! 


280 


— Doamne, cumătră, aşa mi-a venit mie pe limbă, da jur că n-am să 
mai cred că ești șireată ca alelante vulpicele. O să facem minuni pe socacele 
astea după iezi și găini. 


CAPRA ȘI LUPUL 


Cică odată un lup s-a abătut pe lingă o tîrlă și văzînd niște capre grămă- 
dite culcate, s-a repezit la una din margine. 

Capra, speriată, ca să scape, a zis lupului: 

— Lupule, uită-te ce slabă sînt, numai osul și pielea pe mine! Lasă-mă 
pînă la toamnă să trăiesc și să mă hrănesc bine, cînd mă voi îngrășa, atunci să 
vii să te saturi din carnea și blana mea. La aceste vorbe lupul rămase pe 
gînduri și văzînd capra cu oasele ieșite de slabă ce era, îi zise: 

— Bine, căpriță, dar cum am să pot eu afla că tu ești aceea cu care 
ne-am înţeles ! 

— Să mă strigi tare pe nume: „,Păsărica” ! 

— Bine, dar să nu uiţi cum te cheamă și plecă lupul mulțumit că la 
toamnă va avea ceva gras de mîncat. 

Veni timpul şi se apropie de cîrdul de capre, care dormeau în tîrla 
lor. Lupul strigă: 

— >„Păsărico”, ieși grăsuţo să te miînc, 

Că eu, dragă, lupul sînt! 

Capra care se furișase în mijlocul celorlalte capre, după păţania din 
vară îi răspunsă: | 

— Păsărica mi-a zburat, 

Iar lupul s-a săturat; 

Să nu strig acu ciobanu, 

Să te-omoare cu toiagu? ! 

Lupu, auzind acestea de frica ciobanului și de mînie că a fost păcălit 
de capră, pusă coada-ntre picioare și își văzu de meserie în codru, lăsind 
caprele-n pace. 


STAN FLUERĂTORUL 


A fost odată un pescar pe care-l chema Stan Fluierătorul, ce făcea negoţ 
cu peşte. Într-o zi, mergînd el cu o căruță de pește la tîrg, în drum a văzut 
o vulpe moartă. Își zise: 

— Ce mai blană am să fac nevestii din tine, vulpe. O ia și o aruncă 
în căruță. Pe drum, vulpea care se prefăcuse moartă, a aruncat tot peștele 
pe drum, apoi a sărit din căruță, l-a adunat și dusă a fost în vizurina ei! 

Cînd Stan ajunge la tîrg, ia peștele de unde nu-i. Nici peşte, nici vulpe. 

Și-a închipuit că vulpea i-a făcut-o ! Ca să se răzbune pe vulpe, a pre- 
gătit un ospăț mare, cu toate bunătăţile și a chemat la ospăț pe urs, pe lup, 

pe iepure şi pe vulpe. Înainte, omul nostru aşternuse pe jos foi de lipan şi a 
întins masa. 

După ce ursul, lupul, iepurele și vulpea au venit, i-a ospătat bine și 
apoi i-a poftit să se culce. Înainte de culcare a făcut cu ei un legămînt. 

Cel care peste noapte va murdări covoarele, va fi vai de pielea lui, va 
face blană din ea. 

După ce au adormit, fiindcă erau și puţin chercheliți, Stan Fluierătorul, 
ca să-şi răzbune pe vulpe, a făcut terci din tărîțte de grîu și a turnat pe 
covor la fiecare la fund, iar la vulpe i-a legat de coadă un mestecău. Cînd s-a 
trezit întîi ursul, a zis către lup: 

— Frate lup, eu am murdărit covorul ! 

Lupul s-a pipăit și el la fund și a zis: 

— Și eu, frate ursule ! 

Atunci lupul întrebă: 

— Dar tu, frate urechilă, ce ai făcut? 

Urechilă spuse: 

— Și eu, frate lupule, am murdărit covorul și m-am murdărit și pe mine. 

Atunci iepurele a zis și el către vulpe: 

— Dar tu, cumătră vulpe, ce-ai făcut? 

Vulpea s-a pipăit și ea la fund și a zis: 

— Ei, eu m-am murdărit și am murdărit covorul, și maţu mi-a ieșit! 

Atunci, ei au zis: 

— Hai să fugim să nu ne vadă Stan, că ne ia pielea și ne-o face cojoc. 

Cînd s-au sculat să fugă, Stan Fluierătorul îi simți, fiindcă nu dormise 
şi stătuse la pîndă. 

Cînd au luat-o la fugă, Stan pune mîna pe vulpe care nu putea fugi 
din pricina mestecăului; pe care Stan o jupui și pielea o făcu blană, așa 
cum spusese cînd o găsise pe drum. 


ARICIUL ŞI VULPEA 


Odată, pe culmea unui deal acoperit cu vii și păduri de stejar, trăia 
un arici, cuminte şi sfiicios, care-și vedea de treburile lui, pitulat pe după 
tufișuri, pîndind vreun șarpe să-i sucească capul şi era micuţ cît un ghem, 
că n-ai fi dat doi bani pe el. 

Ceilalți arici se mai adunau la sfat, se mai certau pentru cîte o ghindă, 
da ăsta sta deoparte şi privea ca un filozof fără să zică o vorbă. 

Într-un tufiş din apropiere, puiasă o vulpe vreo cinci pui. Aricii dădură 
veste peste plai și prin văi și se ospătară cu puii vulpii în timp ce ea ținea 
cu tot dinadinsul să-i vie la un cocoș ţanţoș de prin ţarini de hac. Cînd veni 
vulpea cu cocoșul, ia puii de unde nu-s! Îi mîncară o droaie de arici, nebu- 
natici și îndrăzneți de mama focului ! 

Vulpea s-așeză pe coadă în fața cîrtogului și de mila puilor să pusă 
pe plins, chemînd toate alele pădurii să vie să vadă năpasta și să se ospăteze 
la pomana pe care o făcea pentru sufletul puișorilor ei. 

ȘI, în cîteva clipe, în luminișul pădurii veniră la casa vulpii: lupi, urși, 
vulturi, arici și alte jivine sălbatice. 

— Vai, suratelor, v-am chemat să vă ospătaţi la pomana puișorilor mei. 
I-o fi mîncat și pe ei vreunul din vecinii mei! Săracii de ei, nu-mi pare rău 
decît de pielea lor că putea vrun om sărac, mîne-poimîne să-și facă vrun cojoc, 
da încolo nici nu-mi pasă de ei ! Bine a făcut cine i-a mîncat, că de nenumărate 
ori le-am spus: staţi mă dolofanilor pe lîngă cîrtog, puneţi-vă lacăt la gură 
şi nu chirăiți cînd trece vreo ală strină prin tufă ! Mai ogoiți-vă, mă neastîmpă- 
raților, că văd că ați căpătat aripi și aţi prins gust la carnea de găină? De aia 
ZIC, iar să-i mulțămesc cumetrei sau cumetrelor care le-a venit de hac și m-au 
scăpat de pirliții ăia de copii. Păi cum să nu li să-ntîmple, fă, rău, cînd o 
luaseră razna prin crînguri lacomi după orătănii ! 

Dacă aș ști cine le-a făcut de petrecanie, le-aș da cocoșul ăsta întreg să-l 
îmbuce ! 

Aricii, cum auziră, dădură cu bita-n baltă, încît toţi se repeziră la vulpe 
spunindu-i: 

— Cumătră, eu am mîncat jumătate dintr-un puișor de vulpe. 

— "Ţie îți dau din cocoș zise vulpea. 

— Eu am mîncat unul întreg, zise altul. 

— Îţi dau cel mai mare ciolan, să ştii! 

— Ba eu am mîncat din toţi cîte ceva, crezind c-oi da peste vreunul să 
nu-i pută carnea. 

— "Ţie îţi dau întregul cocoș. 

— Suratelor, zise vulpea, dați-mi voie dacă-i așa să facem o horă zdra- 
vănă și să ne veselim, că am mare bucurie și fericire, fiindcă vecinii mei aricii 
mi-au făcut un bine, cum nu se poate bănui. Și în loc să plingem, să ne veselim. 
Hai să-i dăm drumul la un șir să se cutremure pămîntul ! Și unde începură să 
cînte păsările, greierii, broaștele să ţie isonul, iar veverițele spinzurate pe 
crengi se îngînau de se înveselea toată pădurea și săreau schintei din picioarele 
urşilor, lupilor, iepurilor și ălorlalți viezuri. Da printre ei ţanţoși dărîmau pămîn- 
tul sub picioare aricii, amestecați printre jivine. Da focul să-ncintă și cum 
săreau așa în neștire, mai călcau pe cîte un arici. Ariciul zicea: Chiuu! Da 
lupul ori ursul offf! fiindcă din picior îi cura sînge. La un timp vulpea se văzu 
jucînd singură fiindcă toate alele își sugeau sîngele ce le cura din labe, iar 
aricii să văitau de spinare. Toți se văitau care pe unde putea, numai șireata 
vulpe rîdea pe sub mustață. 

— Vai, dragii mei, nu vă plingeţi, nu vă olicăiți, nu vă tăvăliți și mai 
bine să vă duceți fiecare la birlogul vostru și cînd o să ne simțim bine, iar 
am să vă chem eu și atunci o să facem un zaiafet să se ducă pomina peste 
nouă ţări și mări. Da să rămînă numai aricii, că-i văd tare zbirliți și supăraţi 
şi aș avea dorinţa să le mai înveselesc inima. 

— La bună vedere, cumătră, ziseră alele pădurii şi se afundară în codri, 
lingindu-și labele pline de sînge. | 

— Să veniţi cu voie bună, suratelor şi s-aveţi cale ușoară zise vulpea. 

Aricii se îngrămădiră pe lingă vulpe dornici să se ospăteze cu vulpea 
din ciolanele cocoșului pe care vulpea îl ţinea în gură. Apoi prefăcută le zise: 

— Aricilor și aricioaicilor, ia întindeţi fă un dans colea pe iarbă verde 
Şi ca să ne înveselim să ne jucăm de-a pitișul. Eu mă duc după un tîrşog, 
chem pe unul din voi, îl pitul și cînd l-oi chema pe-al doilea, el vine să-l 
cate. Dacă-l găseşte primeşte un șomoldoc mare din cocoș, dacă nu-l găsește, 
primește răbdări prăjite. 

— Biine ! biine ! hai să începem jocul ziseră într-un glas aricii. Numai 


unul sta deoparte tăcut și morăcănos. Jocul începu. Vulpea se pitulă după 
un tufan de un stat de om și zise: 


Arici pogonici, 

Vino, frate,-aici, 
Treci-n ascunziș, 
Mergi rostogoliș, 

Te plimbi p-ici; 

Pin aluniș; 

Să crape de ciudă 

Cin” nu-ţi dă de urmă; 
Dar care v-a da, 
Cocoş va mînca ! 


Un arici mai iut și îndrăzneţ: ţiști! ţiști! și ajunse la vulpe. Vulpea 
îi zise: fă-te că te chirăi, o dată de două ori, da nu cere ajutor și pierde-te 
printre tufe. Atunci vulpea apuca pe arici de cap îi zdrobi creierii și-l aruncă 
mort într-un tirșog. 

Pe urmă chemă pe-al doilea arici din nou zise: 

Airici pogonici, 
Iar dă-te pitiş, 
Colea în tufiș, 

Pe frate-tu găsişi ! 


Ariciul, cum venea, vulpea îl apuca de cap, tipa o dată, da cu el de 
copac și-l arunca mort în tufă, lingindu-se de sînge că aricii o înţepau cît 
puteau pină-i omora. 

Așa-i omori vulpea pe toţi aricii, de mai rămăsese doi arici. Un arici 
și o aricioaică. Ariciul mai cuminte îi zise lui sora-sa: fă, fetițo, nu avea încre- 
dere în vulpe, bag de seamă că toţi am tăbărit la vulpe ca furnicile la stejar 
și pot să-ți jur că după cum nu vei găsi iepuri în biserică, nici pe frăţiorii 
noștri n-ai să-i mai găsești în viaţă. Tu nu vezi că asta este o vulpe bătrînă 
unsă cu toate unsorile? Apoi vorba aia, de mincinoasă ce este: 

Purecele cînd i-o place, 
Cît un elefant mi-l face. 

Păcat că voi credeţi în vicleniile ei și pe toți o să vă potcovească de o 
s-o pomeniţi pe lumea ailaltă ! 

În timpul ăsta vulpea strigă aricioaica. Ea merse cu băgare de seamă 
şi cînd fu gata vulpea s-o prindă de cap, aricioaica pac- și trase capacul de 
ţepi peste ea. Vulpea, miînioasă, îi da ocol şi nu mai știa ce viclenii să mai 
scornească să-nșele ariciul. Întoarse spatele, ridică coada și-i dădu drumu 
la apă caldă pe aricioaică. Aricioaica, răbda apa caldă și sărată, însă nu se lăsă! 
Dacă văzu că n-are ce-i face împinse gogoloiul de arici pe coastă-n vale într-un 
pîriu, aici aricioaica simțind cum se duce pe gîrlă, vru să-și vadă moartea 
cu ochii, și cum scoase capul de la adăpost, vulpea, hat! și-i zdrobi capul 
sărmanei. Pe urmă, se duse și la cel din urmă arici, începînd a striga: 

— Măi arici, pogonici, 
Vino, tirîși, grăpiși, 
Uitaţi fraţii toţi aici, 
Pitulaţi prin tufiș ! 

lar ariciul cel mărunţel și cuminte îi răspunse: 


— Vulpe, eşti mare vicleană, 
De n-ai pe lume samă; 

Cu mine ai greșit-o, 

Năşica ţi-ai găsit-o. 

Cînd câinii veghează, 

Lupii nu cutează, 

Vezi-ţi de găinării, 

Și lasă-mă-n pustii. 


Da vulpea dacă văzu că are de-a face cu un arici pe care nu-l poate 
înșela, rînji către airici și începu să îndruge cai verzi pe pereţi. Da din tot ce 
spunea, ariciul nimic nu credea, pe o ureche îi intra şi pe alta îi ieșea. 

Ariciul, văzînd că vulpea se străduiește pe ocolite să-l înșele, zise: 

— Cumătră, lasă-te păgubașă, că niciodată n-ai să poţi să faci din cal 
măgar. 

— Ai dreptate, cumătră, văd că de aici înainte cu dumneata n-o să mai 
fac eu boi bălțaţi şi deși boul cu bivolul nu se potrivesc la jug, eu îţi cricesc 
să fim prieteni ! 

— Mie îmi place să fiu prietenă cu toate alele, în afară de cele lacome. 
Dar dacă zici, hai să fim, răspunse ariciul. 

— Drept mulțămire, eu te poftesc să mîncăm struguri abia pirguiți în 
via unui popă colea pe creștetul dealului. 

— Merg cu tine, cumătră, cu învoială ca să nu mai încerci să mă potco- 
vești. Și plecară la vie. 

Mergînd aşa pe drum, vulpea înainte și ariciul pe urmă, vulpea întrebă 
pe arici: 

— Ariciule, văd că te tragi la urmă, fugi de mine ca dracul de tămiie, 
spune-mi drept cîte minciuni știi tu? 

— Jar umbli cu șoalda. Păi ştiu numai trei. Da tu cîte știi? 

— Eu știu atîtea că ai umple un car, o traistă și un sac și tot nu ar fi 
adunate laolaltă toate. 

— Ei, păi de aia ești meşteră să tragi sforile. 

— ar tu cu trei minciuni ai să mori de foame, asta s-o ştii de la mine, 
că lumea trăiește din minciuni. Eu sînt gata să-ți vîrid cîteva minciuni. 

— Tacă-ţi gaița, cumătră, degeaba-mi descînți, că eu mă mulțumesc 
cu ce am învăţat de la părinții mei, n-am trebuinţă de învățătură de la străini. 
Șuu că tu în găina vecinului vezi o curcă. Mai bine să mergem la via popii. 

— Să mergem, cumătră, dacă n-avem altceva de făcut și au trecut prin 
tarini oprindu-se în marginea viei. În capătul ei era un alingari cu boji și 
ierburi. Vulpea pitiș înainta, iar ariciul urmînd-o încet, încetișor. Mincară ei 
bine la vială, braojhină, ţița oii, coarnă, tămîioasă și alte soiuri de struguri de 
li se umflase burta ca cimpoiul. o 

Cînd să plece, vulpea căzu jos într-o fîntînă. Se uită în sus la arici 
plingînd și rugîndu-l: 

— Ariciule, spune-mi o minciună şi scapă-mă de la moarte. Că mă 
omoară popa. 

— Nu pot, cumătră, că dacă-ţi spun o minciună, mai rămîn cu două 
și atunci ce mă fac, nu am decît să mor dacă-n lumea asta nu se poate îrăi 


285 


decit din minciună. Tu ştii destule, scoate una din carul tău și scapă-ţi blana 
de la argăsală. 

— Cumătre, nu e vreme de glumă, îți cer numa o minciună să-mi spui 
și ca o roabă te-oi asculta toată viaţa, numai scapă-mă din mîinile popii. 

— Prefă-te că eşti moartă. Popa o să te vadă așa cum miroși ca dracu, 
o să te arunce afară din groapă, atunci tu s-o iei fuga prin aluniș, pînă-n 
virful din grindiş. 

Cînd veni popa, privi în fîntînă şi văzu vulpea moartă. Se scobori la 
ea şi după ce o măsură cu luare-aminte, își dădu seama că e moartă, o luă 
de picioarele de dinapoi și o aruncă de-azviîrlita afară, zicînd: 

— Ei cumătră, ţi-am făcut facerea, vezi aşa e cînd taica popa veghează, 
nimenea nu cutează! O să fac un cojoc pentru coana preoteasă să se mire 
intreg satul! Dar cînd ajunse la baza fiîntînii, văzu vulpea cum se grăbeşte 
spre pădure. 

Aaa, vicleano, bată-te Dumnezeu, mă înșelași ! Îmi cazi tu al'dată la 
mină. De vie am să te jupoi, că-mi prăpădiși averea, păcătoaso. 

Aldată, iar vine vulpea cu ariciul să mănînce struguri pe ales. Miîncară 
ce mincară și cînd să plece, ghinionul vulpei să cadă iar într-o capcană făcută 
anume de popă. 

— Aoleo, cumătre m-am dus pe apa sîmbetei, de-acum nu mai am scă- 
pare, mai spune-mi o minciună că mor aici cu zile și e păcat, că nimănui nici 
cel mai mic rău n-am făcut. 

— Nu pot, cumătră, că mai rămîn cu o singură minciună și cu asta 
n-am să pot trăi o viață întreagă. Da nu fi zgârcită dezleagă disagii tăi cu 
minciuni și scapă-te de la greaua osîndă. 

— Ajută-mă, cumetre arici, că ce-mi vei cere aceea îți voi dărui. 
Spune-mi încă o minciună și scapă-mă te rog! l 

— Bagă de seamă, de data asta popa n-are să te arunce afară. Te prefaci 
că eşti moartă. Popa are să-ți lege picioarele. Te va duce acasă și te va arunca 
într-o sobă, unde copiii îți vor dezlega picioarele. Tu să fugi, nu prin faţă, 
ci prin sobele din dos, că are nişte căţele afurisite și te jumol de piele. Și abia 
sfîrşi vorba şi taica popa fu la gura groapei. Cînd o văzu, își miîngiie barba 
de bucurie. 

— Păcătoaso, tot am pus eu mîna pe tine. Vezi dacă umbli la secerat pe 
unde n-ai semănat ! De-acum nu mai scapi, că o să te leg eu zdravăn. N-o 
să-ți mai meargă cu înșelătoriile. Îţi pun eu pielea la murat! 

După ce-i legă picioarele, o aruncă afară, o luă pe băț şi o dusă acasă 
la preoteasă. O aruncă jos pe podea. Toţi se bucurau mîngîindu-i blana. Copiii 
însă n-au de lucru, îi dezleagă nojița şi vulpea ţiști, peste fereastră la sănă- 
toasa prin garduri și ogrăzi, urmărită de o grămadă de cîini de asurzise maha- 
laua cu lătratul. | 

Pînă aci îi merseseră vulpii toate ca pe sfoară. Da băgă de seamă ariciul 
că vulpea eria cu ochii în patru și tăcea ca un tăciune cutrupit cu cenușe in 
vatra focului. Nu-i scotea cu cleştele o vorbă din gură. | 

Veni iar vremea să plece la via popii. O luară domol pe cărare şi se 
ospătară cu luare-aminte. Cînd să plece, al naibii ghinion, căzu în fîntină sär- 
manul arici. 

— Cumătră vulpe, de două ori te-am scăpat de la moarte spunîndu-ți 
două din cele trei minciuni cu care trăiesc pe lume. A venit rîndul să-mi spui 

și tu o minciună ca să mă scapi de la hapsînul de popă, care îndată ce mă va 
vedea îmi va da cu parul în cap, făcîndu-mă una cu pămîntul. 

— Lasă, cumetre arici, că mai ai o minciună și o să scapi cu aia. 

— Bine, cumătră, dar cu ce voi trăi pe urmă, cînd fără minciună zici 
că nu se poate trăi? 

— Ei lasă, să ajungi tu acolo, că te descurci tu, așa-i spuse vulpea. 

— Te lăudai că toată viața ai să mă asculți ca o roabă şi acuma nu-ţi 
pică o lacrimă pentru viața mea! 

— Cumătre, nu-ţi pierde firea, că toate de sus sînt lăsate, că nu e varză 
să nu se roază. Toţi la urma urmei o să pierim. 

În acest timp se auzea popa înjurînd și biestemînd că iar ariciul și vulpea 
l-a păgubit. 

Atunci ariciului îi trece prin minte ca un fulger a treia minciună și zice 
cumetrei: 

— Apleacă-te, scumpa mea, să ne sărutăm și să facem iertăciunea, ca să 
mor cu inima împăcată că nu ești supărată pe mine. Vulpea, aplecindu-se să 
fie sărutată, răspunse: 

— Rămii cu bine, cumătre, și pe lumea cealaltă să-ţi fie calea cutrupită 
cu flori și struguri din via popii. 

În clipa aia, ariciu prefăcîndu-se c-o sărută, o apucă pe vulpe de bot 
cu dinţii şi vulpea de durere sări în sus, din fugă dindu-l pe taica popa cu 
cracii-n sus. Taica popa buimăcit crezu că vulpea îi fură de-acum strugurii 
cu coşulețul. 

— A, fa, căţa ! Pînă ieri mă furai de una, da acuși îmi cari strugurii cu 
tîrna. Vulpea, neputîndu-i răspunde îi răspunde ariciul din fugă: | 

— Ei, taică popo, cînd pe lup de gît l-apucă, iar pe porc de bot, nu maj 
are scăpare. 


STĂPÎNUL ZGÎRCIT ȘI MĂGARUL 


Cică a fost odată un stăpîn zgârcit, care avea un măgar. 

Stăpiînul mergea cu măgarul la tîrg cărîndu-și în fiecare zi mărfurile și 
avea mari foloase de pe urma dobitocului. 

Cînd ajungea acasă, măgarul îi cerea stăpînului să-i dea oţiră demîn- 
care, că nu mai poate de foame. 

Stăpînul, care ţinea cu orice chip a se îmbogăţi de pe spinarea măga- 
rului, nu-i da nici zob și nici fîn, și ţinea măgarul numai cu paje, astea 
fiind mai ieftine. 

Măgarul, care simţea că i se apropie sfîrșitul, slăbindu-i puterile, își 
rugă stăpinul să-i dea şi fin, nu numai paie, dacă dorește să-i mai fie 
de folos. 

Auzind stăpinul acestea, se gîndi să meargă la oraș și să cumpere măga- 
rului ochelari de culoare verde. Și de aci înainte ori de cîte ori îi da măga- 
rului paie, îi așeza cu luare-aminte ochelarii, iar măgarul mînca cu poftă cînd 
vedea că stăpiînul îi da fin. 

Cînd intra stăpinul în grajd, își îmbia animalul, zicîndu-i: 

— Măgarule, mîncă fin, 

De la bunul tău stăpîn! 

Silindu-și măgarul la poveri grele, sărmanul dobitoc își lăsă odată stă- 
pinul chiar la mijlocul drumului cu marfă, căzu jos și muri. 

Îl plînse atunci stăpînul, dar ce folos că-i rămăseseră clăile de fin neîn- 
cepute, că măgarul nu mai era chip de înviat. 

Și aşa pieri și ăst măgar, ca și alți mulţi măgari, care cred în spusele 
stăpinului și nu știu că cel ce ascultă la minciunile stăpînului, e ca cel ce 
paşte la vinturi. 


ÎNŢELEPCIUNEA URSULUI 


Undeva, într-un sat departe la munte, trăia un meșter lemnar. Cum 
era de felul lui sărac, se hrănea din ce cîştiga cu chisăru, cu toporul și cu 
firizul, era azi aici, mîine colea. Lucra din sat în sat și era mulțumit de cele 
ce agonisea. Sara se-ntorcea să doarmă la casa lui. Odată, pe cînd se-ntorcea 
el să doarmă, venind de la lucru, îi ieșiră-nainte o grămadă de lupi. Lupii 
adunați în haită, urlau de înfiorau pămîntul! Lemnarul cum zări lupii, de 
frică fugi şi se urcă într-un copac mare stufos. Ca maistor ce era, avea la 
el fel de fel de fterotenii: chisăr, firiz, bardă și altele. Lupii lihniţi de foame 
cum îl văd se reped la el, dar n-au ce-i face decît să dea ocol copacului. 

Omul, de frică, dete să se suie mai sus pe virf, să fie mai sigur că acolo 
nu-l ajung lupii, așa își făcu el socoteala. Cum încercă să urce mai sus, simți 
că cineva îl împinge cu palma-n cap să stea pe loc. Mirat și speriat privi-n 
sus să vadă ce este. Cînd colo, în copac, deasupra de el, un urs mare cît un 
bivol! Cum privea ursul, ursul îi punea mîna-n cap și-l îndesa-n jos! Lupii 
tot căutau pe sub copaci să dea de om să-l mănînce, dar nu-l găseau. Cînd 
îl văzură, sus, buluc pe lîngă copac. El iar se uita la urs, ursul din nou îl 
îndesa-n Jos să nu se miște, ca să plece lupii. 

Și cum sta așa, nu știa ce să facă să scape cu viață. Greu la deal, și 
greu la vale. Sta aci ca-ntre ciocan și nicovală. Dacă scapă de la lupi, nu 
scapă de la urs ! Se gîndea el. Iar privește-n sus, doar s-o urca ursul mai sus, 
dar ursul nu vrea și-l îndesă iar cu laba-n jos. 

La urma urmelor puse mîna pe firiz şi tăia creanga pe care şedea ursul 
speriat de lupi. Cum începu să rîșciie, ursul pricepu gîndul necurat al omului 
și-l îndesă-ncet cu laba să-și bage minţile-n cap. În om însă a puiat diavolul, 
el tot rîșcăie-nainte cu ferestrăul pînă ce căzu ursul jos în mijlocul lupilor. 
Lupii se năpustiră pe el și-l sfișiară-n bucăţi. Dar dacă se săturară, trăgeau 
nădejde că și la om o să-i spargă foalele şi o să se-nfrupte și din carnea lui. 
Lupii își făcură arțag sub copac şi rămaseră aci zile și nopți. Omul mîncă 
scoarța de pe copac parcă era iepure și ca prin minune trecu un călător cu 
cîini și armă pe lîngă copac. De foame şi de sete, abia-i putu cere ajutor. 
Călătorul, după ce ascultă întîmplarea, îl mustră zicîndu-i: 

— Omule, la nevoie şi fiarele se-mprietenesc cu omul ca să scape cu 
viaţă. Ursul este un animal cuminte și aici mai înţelept ca omul s-a dovedit. 

Dacă ascultai de urs, lupii plecau și voi vă vedeați de treabă. Așa, dacă 
nu treceam pe aici, îți rămîneau oasele înșirate prin acest copac. De aia, altă 
dată să nu mai umbli cu capu-n sac. 

IV 
SNOAVE 


PĂCALĂ ȘI TAICA POPA 


Au fost trei frați surumași într-un cătun şi nu aveau nici de mîncare, 
nici de purtare. 


Cel mai mare zise către frații cei mici: 


— Fraţilor, să ne ducem şi să ubidim de lucru că leşinăm de fcame și 
murim de frig în ciolanele goale. 


— Bine, să ne grăbim, ziseră ceilalți doi. 

Își luară traista şi ciomagu şi fiecare o apucă pe unde le tăie capul. 

Cel mare merse, merse și ajunse la un cătun și dete de un popă. 

— Ce ubidești, feciorule, prin cătunul nostru? 

— De lucru, răspunse băiatul. 

— Dar știi să paști oi? 

— Ştiu ! 

— Atunci să ne ogodim şi cît ceri? 

— Eu nu mă tocmesc, ci mă bag argat pe degeaba. 

— Cum pe gratis? 

— Da, pe gratis ! Numai una să ne învoim, cine se imserină să-i scoatem 
o talpă de opincă din spate, fără supărare. 

Așa se învoiră și dimineaţa, popa-l sculă cu noaptea-n cap, zicindu-i: 

— Hai, feciorule, că turma e mare și zbiară oile de foame. Scoate oile 
din arc și să le duci cîntîndu-le și jucîndu-le în virful muntelui. 

— Am să le duc, părinte, răspunse feciorul, să le satur! 

Ajunse cu turma în munte, le închise în strungă și le frînse cîte un 
picior la fiecare, lăsîndu-le să șchioapete. Se apucă să mănînce mămăligă cu 
brînză și ceapă după care se culcă la umbra bradului. Cînd se lăsă seara, luă 
oile şi le mînă la popa acasă. Cînd îl văzu popa cu oile flămînde și șchioapete 
se răsti la slugă, de parcă intraseră toţi dracii în el. 

— De ce şchioapătă oile, băiete? De aia te hrănesc și îmbrac să mă sără- 
ceşti? Și începu popa să se vaite și să ofteze de ciudă și mîhnire mare. Dar 
feciorul, văzindu-l așa-i zise: 

— Cum, părinte, te înveninași pe mine? Nu dumneata ai zis să merg 
cu oile jucînd și cîntînd? Iată, toate oile joacă-n trei picioare. Nu-ţi place? 

— Ba-mi place, cum să nu! 

Ce se vorbi el cu preoteasa să nu-l mai trimită cu oile, ci cu porcii. 

În zori îl sculă iar: 

— Deşteaptă-te, feciorule, că azi ai să te duci să paști porcii la munte 
la jir şi la ghindă și rîzînd să aduci porcii acasă că nu-ţi mai dau mîncare. 

Cum ajunsă în munte, închisă porcii într-o peșteră, se puse pe mincare 
de coricove și se odihni la umbră. Cînd se sculă luă cuțitul și tăie gingia de 
jos de la fiecare porc, făcu o friptură și se sătură. 

Mergînd el spre cătun cu porcii, lumea se crucea și se mira cum se 
face că toţi porcii merg rîzînd. Cînd la poartă-l aștepta popa. Văzîndu-și 
Porcii-i zise: 

— Ce le făcuși, măi băiete, de-i cisnovişi, și-i cebăluiși ca dracu. 

— Așa cum ați poruncit, părinte, am sosit cu porcii rizind ! 

— Of! of! of! mă bagi de viu în pămînt! 

— Cum sfinţia-ta, te înveninaşi? 

— Da de unde! Nu e nici o supărare, îi răspunse prefăcut popa. 

Se duse în casă la preoteasă văitîndu-se: 

— Vai de mine, muiere, ce ne facem? Ăsta nu numai că tunde, vorba 
ala oaia, dar îi ia și pielea! Ne-am dus pe copcă, să știi! 

— Asta-ai vrut-o tu, omule, de-ai suit pe dracu pe casă. 

Stau în loc şi mă gîndesc cum o s-o mai nimeresc! 

— Hai să-i scriem o scrisoare să plece, să fugă din casa noastră. Şi-i 
scrie așa: 


— Scriu la tine, 
Vai de mine! 
Cînd îi vedea slova mea, 
Să fugi încotro-i putea ! 
Fecioru-i scrise și el pe ușe: 
— Uşa-i a mea, 
Casa-i a ta! 
Pleacă sfinția-ta, 
Că e vai de steaua ta! 

Dacă văzură, ce văzură, se hotăriră să-și ia lumea-n cap și să plece 
din casă! 

— Să plecăm, popo, că parcă ai avut mintea-n călciie cînd l-ai luat 
slugă pe Păcală. Mă prostule, tu nu vezi că ăsta te scapă din foc și te 
bagă-n lac?! 

— Atunci să fugim, preoteasă, să scăpăm măcar nejupuiţi de vii. 

Își adunară toate boarfele în doi saci mari și la cîntatul cocoșilor fugiră 
cu voia lui Dumnezeu, unde-o da sorocu și norocu. Păcală auzi tot ce pregă- 
teau pe sub ascuns stăpînii și înainte de cîntatul cocoșilor aruncă părțalele 
afară şi intră el în sac. Cum cîntară cocoşii, ridicară sacii pe măgar şi se 
duseră în lume. 

— Iacă, mă popo, ce-mi făcuși, plecarăm de la moară la rîșniță; se vede 
c-o să-ți fie de cap. 

— Mai lasă-te de blesteme, că dăm la belele, preoteasă, îi zise popa. 
Mai bine roagă-te lui Dumnezeu pentru oricine, să-ți dea și ție bine! Dar 
preoteasa da tot înainte cu ocări și sudalme de înnebuni pe popa. Şi aşa 
mergînd în neștire deteră de un păcurar cu o turmă mare de oi și niște cîini răi. 

Ciîinii, cînd văzură măgarul, se luară după el. Măgarul se sperie de 
cîini și o luă la fugă pînă se răsturnă samarul de pe el de să dusă de-a berbe- 
leacul la vale. 

Pe Păcală, mai de voie, mai de nevoie, îl podidi lipsa și din sac începu 
să curgă unt. 

Cînd văzu preoteasa curgînd unt din sac, îi zise: 

„Cinge barba, părinte, că s-a spart oala de unt şi nu mai rămîne”. 
Popa întinsă barba și o muie cu unt: 

După o așa nefericită întîmplare, iar cu sămarul sus pe măgar și zi-i 
înainte! Lui Păcală îi veniră alte nevoi și începu să vorbească singur ca 
nebunii: 


Părinte, părinte ! 

Cu un pic de minte! 
Mult e pîn’ la rai, 
Lungă-i calea, vai! 
Dar pînă la iad, 

E numai un gard! 
Și ala-i tot spart, 
Hai acolo-ndat ! 


Cînd auzi popa asemenea cuvinte, crezu că e vreun sfint care-l cunoaște 
şi i-a intrat în sac! Își netezi barba, grăindu-i: 

— Cum este, doamne sfîntule, acolo? 

— Un sfint sfîntuleţ, 

Din fire glumet ! 

Popa, cînd auzi, opri măgarul și cobori samarul. Cînd dezlegă sacul 
văzu capul lui Păcală și căzu jos leșinat: 

— Vai, vai, vai! 


După cine dai! 
După necuratu, 
Și după spurcatu ! 


— Cum părinte, te înveninași? 

— Aaaa ! cum o să mă supăr, feciorule, abia am așteptat să te văd! Şi 
după asta iar se împăcară ! 

Popa se sfătui cu preoteasa să-i facă de petrecanie noaptea. Merseră 
ei pe înserat și se culcară pe margine de rîu cu preoteasa la mijloc, așa cum 
se înţeleseseră. 


Peste noapte se sculă Păcală, puse preoteasa la margine, iar el se culcă 
la mijloc. Cînd se deșteptă popa o picni pe preoteasă; preoteasa-l picni pe 
Păcală care se rostogoli-n apă şi se-necă ! 

Bucuros popa că a scăpat de dracu, o mișcă pe nevastă, zicîndu-i: 

— Hai, preoteasă, scoală-te să fugim, că ne scăparăm de dracu, de porcu 
ăla de Păcală! Atunci Păcală grăi mulțămit: 

— Cum, părinte, ce vorbă e asta? 

— Aoleu, preoteasa mea! și zdup după ea, de-i rămasă pe deasupra 
numai potcapul. 

Păcală de pe țărm îl privea, supărat că nu i-a tăiat plotoage de opinci 
de pe spinare și mîngîind urechile măgarului, zise cu glas tare să-nțeleagă 
șI asinul: 

>Hehei ! dacă ar ști omul, să creadă în Dumnezeu, dar nici pe dracu 
să nu-l uite I” 

PĂCALĂ ȘI POPA 


Odată Păcală s-a lăsat de lene și de flimind ce era a po:nit-o în lume 
să se bage argat la vreun bogătaş. Merge el pe un colnic și se întilnește 
aşa din întîmplare cu un popă. 

— Sărut mîna, taică popo ! 

— Să-mi fii sănătos, băiete, da încotro? 

— Merg în lume, poate găsesc un popă cu inimă să mă ia argat! 

— Cum te cheamă, măi băiete? 

— Nu știu, dar de cînd m-am pomenit, lum=a-mi zice Păcală. 

— Cum, tu ești Păcală? Tu ești ăla care ai păcălit toată prostimsa și 
vrei Și pe mine? Mi-a spus mie coana preoteasă să mă feresc de Păcală, doar 
n-or fi intrat diavolii-na mine să-mi iai minţile şi să te iau argat la curtea 
mea. Du-te, băiete, sănătos, că deși am nevoie de argat, pe Pâcală n-am să-l 
iau nici în ruptul capului. 

Păcală ştie pe ce cale merge taica popa, îi taie calea şi iar îi iese înainte. 

— Sărut mîna cea sfintă, taică popo, iată că iar ne întilnirăm. 

—" Tu, bătu-l-ar crucea, iar mi-a ieșit în cale! Fugi, mii băiete, fugi, 
că nu te iau, cu tu ești piaza rea. 

— Bine, părinte, eu mă duc, dar vă spun că altă slugă n-ai să găsești. 

Popa plecă înainte. Păcală, hoţ de felul lui, îi taie calea şi iar îi iese înainte. 

— Bună ziua, taică popo, iată că iar ni se întretăiară drumarile. Oricum 
dai nu scapi de mine și gata! 

— Așa este, băiețaş, de dracu și de femzie nu se poate feri omul, că 
odată și odată tot îi taie calea. 

Apoi dacă pe unde merg tot de Păcală dau, n-am ce face! Ce mi-o fi 
scris, în frunte mi-o fi pus! Te iau argat că n-am încotro și gata. S-au 
tocmit şi s-au întors amindoi voioşi acasă. 

A doua zi, popa i-a spus că-l știe din fire poznaș și ar vrea să se facă 
om Și să se lase de drăcii: 

— Măi băiete, spre binele tău, ca să nu te bată Dumnezău şi să te 
procopsești, lasă-te de drăcovenii. Mă, ştii cum ești tu? 

— Nu! 

— Eşti ca diavolul care-şi ține capul în poalele mă-si şi cu coada răstoarnă 
carăle oamenilor cu bunătăţi pe şusele. 

— Vai de mine părinte ! Nu mă crede chiar așa ! N-oi fi eu călugăre, dar 
nici uşă de biserică nu-s ! Ai să vezi că slugă ca taica popa nimeni n-are-n sat. 

Plecară cu ziua-n cap la lucru. Păcală leneş de felul lui, să crape de 
ciudă nu alta. Popa dă cu sapa de două ori, Păcală dă cu sapa o dată; doar 
nu e moşia lui ! Ştie el ce face ! Se așează să facă prinzul țigănesc; popa ia de 
două ori și Păcală ia o dată. Păcală mănîncă un ou, popa ia două ouă. Păcală 
rămase flămînd, își ia inima-n dinţi şi-i zice-n față popii: 

— Taică popo, oare este frumos să iei dumneata de două ori, iar eu o 
dată? Dumneata să iei două ouă, iar eu un singur ou? 

— Vezi, taică Păcală, iei cu lingura, precum dai cu sapa. Eu am numărat 
de cîte ori ai dat cu sapa şi atîtea linguri ţi-am dat. 

Apoi s-a aşezat la umbră să puie capul pe o brazdă să se odihnească 
oleacă. Acum Păcală doarme de două ori, iar popa o dată. 

Vine popa la Păcală și-l roagă să se scoale. 

— Hai, bre taică, scoală-te că ne-apucă sara cu locul nesăpat ! 

— Mă scol, taică părinte, dacă-mi dai desară două ouă, să mă satur şi eu. 

— Desară te duci şi-i ceri două ouă preotesii, auzi! 

— Aud şi mă scol la treabă, ca să vedeți că nu sînt leneș și prost 
precum par ! 

Dă el cît dă în pămînt cu sapa și spre seară îi cere voie popii să se 
repeadă la preoteasă să ceară cele două ouă. 

Se coboară în sat şi-i cere preotesii cele două iepe să se ducă la tirg 
cu ele să le vîndă. 

Preotesii nu-i vine să creadă de cele ce aude și ca să se adeverească, 
se suie-n geamlic și strigă tare la popa care săpa pe coastă: 

— Taică popo, ascultă! Să i le dau pe amindouă? 

— Amîndouă, amîndouă ! 

— O fi înnebunit popa, alta n-am ce zice! Să vîndă el iepele acum în 
toiul lucrului de vară. Îi dădu iepele, Păcală, încălecă pe una și dus a fost, 
unde a dus, vorba aia, mutul iapa! 

Sara cînd află popa că a fost păcălit, ia un cal şi fugi după el spre tîrg. 
Dar ia-l de unde nu e! 

Pe drum Păcală cu două iepe se întilneşte cu un ţigan. 

— Ce ești, arămilă, așa tuciuriu, îl întreabă Păcală. 

— Îţi dau tot ovăsu din traistă să-l dai la cai dacă-mi dai o coloare albă. 

— Bine, frate, fie ! Dă-mi ovăsul ! Ia ovăsul și-i dă la cai. Iar pe țigan 
se apucă să-l frece pe față cu o gresie de-i luă un rînd de piele. După aceea 
el se urcă pe iapă, iar pe țigan îl trimite să se uite în oglinda unui izvor să 
se vadă cît e de frumos. 

Cind se uită și se vede tot jupuit și jumulit mai rău decît o găină, scoase 
cuțitul să-i verse mațăle; însă Păcală o luase de mult la sănătoasa. 

Pe drum se întîlnește cu un țăran care mergea tot la tîrg cu o fucie 
plină cu răchiu vechi. 

— Cît cei pe fucia asta, muntene? 

— Cit ne ogodim ! zise negustorul. 

— Să-i vedem gustul ! 

— Poftim tegliciu și trage o înghițitură. 

— Lasă, negustorule, că o-ncerc pe la slăvină. Mă pricep eu! 

El scoate cepu, acesta-i cade jos, ţuica se varsă și pînă să găsească 
omul cepul, butoiașul era gol! 

Cînd se vede cu o aşa pagubă, încalecă și fuge. Lîngă o baltă vede fugind 
din urmă trei inși după el. 

El leagă iepele într-o pădure şi coboară de se nămoleşte ca porcul pe 
haine şi pe faţă, aşa că nimeni nu-l mai cunoştea că el este Păcală. 

Jese-n marginea satului şi se vaită că l-au jefuit hoţii şi l-au aruncat 
în baltă. Toţi cei trei, popa, arămiul și negustoru de răchiuri îl dăruiesc cu 
cîte ceva şi-l blestemă toţi pe Păcală. Dar vorba aceea, păcatele-s pe oameni și 
nu pe buturugi! 

Negustorul cu tuciuriul se duc înainte spre tîrg să-l prindă pe Păcală, 
iar taica popa rămîne cu el să-i dea o mină de ajutor, ca orice creștin. 

— Ştii ce e, taică popo, hoţi: ăştia o să ne fure tot; cum au tunat în 
sat, i-am văzut cum ne prăpădesc. Mai bine dă-mi odăjdiile şi ţine ţoalile 
mele, ca să-i văd eu cine sînt tilharii ăștia care ne lasă săraci ! Schimbă ţoalile 
cu odăjdiile și aleargă în sat. 

Cînd în sat, o molimă dăduse în porci și-n vaci de mureau pe capete. 
Păcală fuge-n sat și cere să bată primarul toba că are să spună o vorbă 
mare ! Se adună tot satul şi cască gura la Păcală. 

— Fraţilor, ştiţi voi de ce a dat boala în găini, porci şi-n vaci? 

— Nu, nu ştim! 

— Ei bine, eu știu ! Și dacă mă ascultați scăpaţi vitele de moarte și noi 
de sărăcie. Mă auziţi ! 

— Auzim, auzim, grăiră oamenii, cu feţele pălite de soare şi de necaz. 

— Dracul din baltă v-a adus boala-n sat. Mergeţi cu topoare, cu chisăre 
cu măciuci şi înecaţi-l că de la el vi se trag toate ponoasele. 

Oamenii, turbaţi de mînie, pun mîna care pe ce apucă și drept la baltă 
se opresc. 

Taica popa cum îi vede, bucuros că îi vin în ajutor să-i prindă pe hoţi le 
zise din baltă: 

— Încolo sînt hoţii, încolo ! 

— Ba încoace sînt hoţii ! zise gloata nebună. Îl bătură bine și-l înecară 
în mocirla din marginea satului de se duse pomina. 


PĂCALĂ ȘI HOȚII 


După ce i-au murit părinții lui Păcală și drept moștenire i-au lăsat o 
curea de pămînt în cioacă și o capră, toată lumea din sat îl pismuia soco- 
tindu-l om cu stare și avere. Nu da o dată cu sapa-n țarină și cu capra se plimba 
prin târguri ca vodă prin lobodă, pînă ce începură sătenii a-l pizmui și a-i 
zice pe față: 

— Măi Păcală, tot ești singur cuc, dă-ne cureaua de pămînt și capra 
și noi te ținem pe făsui și mălai, fără să ridici un pai de jos toată viața ! Păcală 
se chizni oleacă și le răspunse: 

— Oameni buni, văd că vă doare inima după mine şi-mi vreți binele, 
vă fac poftele și plăcerile, vă dau cureaua de pămînt și capra, iar eu o să 
colind din ușă-n ușă, ca la niște frați. Zis și făcut! Îi luară pămîntul şi capra 
și-l puseră la mîncare de post nu numai miercurea și vinerea, ci în fiecare- 
zi. Și dă-i cu ceapă, dă-i cu urzici, dă-i cu varză acră, dă-i cu ardei iute, 
dă-i cu prune crude, dă-i cu păsat nesărat, pînă ajunsă Păcală slab ca un ţir, 
galben ca ceara, iocmai bun să nu mai intre-n iarnă și să-l ducă drept la 
gropniță. 

Într-o zi, oamenii își puseră-n gînd să-i facă vînt din sat! Îl chemă. 
chinezu zicîndu-i: 

— Băiete, ajunge, satu nu te mai ţine pe bere și pe mîncare; pune brînca 
și muncește dacă vrei să ai în traistă. De mine ia sapa, de nu o să paști 
troscot pe uiiți! 

— Bine, dar era înţelegerea altfel zise Păcală. 

— Altfel, altfel, dar nu vezi că țarina ta nu dă pic de rod! Că a copt-o: 
soarele și e tare ca tuciu? 

— Dar cu capra, ce faceţi? 

— O s-o tăiem pe Cirnelegi. 

— Și o să-mi daţi pielea? 

— N-o să-ţi dăm pielea că e bună de obiele, dar o să-ți dăm douăzeci 
și două de șiruri de căcărezi, fătate de capra ta, să le vinzi și ce-oi cîştiga 
al tău să fie cu alal. 

— Bine, fac așa cum poftește primăria, numai să nu vă supăraţi că 
n-am ce să vă mai dau, că n-am altă avere că v-aș da-o şi pe aia. 

— De bună seamă că bucurie n-avem de pe urma ta, dar o s-o înghițim 
în sec, doar ne mîncași un an mălaiul degeaba. 

Păcală-și luă traista-n băț și pălăria așteptînd mărgelele. A doua zi, dis-de- 
dimineață cine bate-n stilpul cocioabei? Oamenii din sat cu cele douăzeci și 
două de șiruri de mărgele. Pe fiecare aţă erau înșirate cîte treizeci şi trei de 
gogolii de căcărezi de capra lui. 

— Tine, măi Păcală, vinde mărgelele dacă vrei să prinzi osînză-n satu ăsta. 

— Mulţămesc, fraţilor, și Dumnezău să vă ajute precum vă e gîndul. 
Își luă mărgelele-n băț și plecă fluierînd să le vîndă la tîrg. În marginea orașului; 
într-o mahala, îl opreşte un moșneag cu barba albă și desculț, zicîndu-i: 

— Bună ziua, băiete, încotro cu marfa? 

— Iaca la tîrg, mi le-a dat dom” primar să fac parale pe ele! 

— Și cum te cheamă? 

— Păcală ! 

— A, tu ești ăla ce păcălești și pe cei bogaţi şi pe-ai săraci? 

— Eu, moșnege, mai fac și eu cîte una vrută și nevrută. 

— Vino și trage la mine să cinezi și să te ospătez pe doi bani. 

— Vin, că şi așa a-nserat ! 

Și a intrat în casa moșneagului. Moșneagul, noaptea îi ia mărgelele și 
le bagă într-o căldare cu aur topit. Cînd se scoaiă el dimineața cu noaptea-n 
cap, nu bagă de samă strălucirea mărgelelor, le înșiră pe băț și pleacă fluierînd 
de parcă toată lumea era a lui. Ajunge în fața palatului pașei, îl vede pașa 
cu mărgelele strălucind pe băț, și-l strigă: 

— Hei, tu ăla-ntr-o ureche, ia vino-n palat! 

— Care eu? 

— Tu, nătăfleaţă, doar nu eu? 

Și se sui, îi luă pașa mărgelele, le-ntoarsă pe față, le-ntoarsă pe dos, 
zicîndu-i: 

— Bună marfă, bre! Cit ceri? 

— Cit vrea boieru? 

— Poftim o pungă cu treizeci de taleri de aur, ești mulțumit? 

— Mulţumit, boierule ! Aruncă punga-n sîn și se opri drept la un pitar 
să-şi cumpere simit. Își cumpără cioareci de dimie, pălărie giubea și un măgar. 
Se-ntoarsă-n sat să le mulțumească locuitorilor că au avut inimă bună. Trage 
la primărie și zice: 

— Chinezule, mare mulțămire pentru mărgele ! Uite o pungă cu trel- 
zeci de taleri dobîndii de la pașa ! Dacă le vindeam împăratului, eram pricopsit 
pe viață! Primarul căscă ochii mari, gata să leșine de ciudă! 

Cînd auziră sătenii pe ce chilipir te poţi îmbogăţi, în frunte cu primarul 
o luară razna după gogoloaie de capră, de oaie și de iepuri. Le înșirară pe 
aţă, se urcară pe măgari și înainte de cîntatul cocoșilor, plecară în cetate de 
rămase satul pustiu numai cu Păcală. Cînd se sculă Păcală, satul mort! Îşi 
luă măgarul şi plecă iar la oraș, că i se bătea ochiul drept. Îngroapă bani: 
și apucă pe alt drum. Merge el cît merge, cînd la o fîntînă dă măgarul să 
bea apă. Acolo o păpușă uitată pe o piatră. Căscă ochii mari, poate vede 

picior de om. Dar nu e ţipenie de om; pădure, pădure și iar pădure! Pe jos 
însă vede urme. Ha, ha ! zice el, va să zică o femeie cu o fetiță, pe o măgă- 
riță chială! Unde s-o fi dus în cea pustie și nu-și mai bătu capu îndreptîn- 
du-se către oraş să-și cumpere un fluier. 


Cînd la marginea cetății, pașa însoțit de ostași și ceauși aleargă cu gurile 
căscate, toți vineţi de supărare. Și cum îl zăriră, îl opriră:: 

— Măi băiete, cine eşti? 

— Sînt Păcală, boierule ! Nu mă cunoşti ? 

— Am dat de belea, băiete! 

— Ce belea, boierule? 

— Mi-a furat cadina jumătate din mărgelele tale. 

— Şi cu fetița? 

— Da şi cu fetița ! Da ce tu le-ai văzut? 

— Nu, boierule ! 

— Bă le-ai văzut, nu mă face prost!? 

— Erau pe măgăriță oarbă, iar fetița cu păpuşa? 

— Baş cum zici. Tu le-ai văzut numai glumești> 

— Să nu mă mișc din loc dacă le-am văzut. 

— Atunci de unde știi? 

— Ghicesc ! 

— Puneţi mîna pe el și puneţi-l la răcoare pînă spune! 

— Pun ceaușii mîna pe Păcală și drept la închisoare cu el. 

Vine pașa oftînd și înjurînd ! 

— Măi Păcală, spune măi cum de zăriși cadina? 

— Zău, boierule, n-am zărit-o, dar după semne, așa este cum spun. 

— Și-ncotro a luat-o, băiete? 

— Hai să-ţi arăt ! Îl scoasă pe Păcală de la răcoare, îi dădu cal și sabie 
și hai la locul cu pricina! Ajung la fîntînă, Păcală zice: 

— Vedeţi urmele de copil și de femeie pe nisip? 

— Văd! 

— Vedeţi păpuşa uitată? 

— Văd! 

— E semn că avem de-a face cu o mamă și o fetiţă! 

— Dar de unde știi că e măgăriță și nu e măgar? De unde ştii că e 
șchioapă și oarbă cînd nu le-ai văzut? Și merseră mai departe. 

— Vedeţi boierule ! Aici măgărița s-a dat în poiană, uite era șchioapă 
de piciorul drept că urma e mai adîncă și înșurubată. Și mai vedeți că a 
păscut pe dreapta că pe stinga era oarbă. 

— Așa este întocmai! Se gîndi pașa, ăsta este cel mai mare înţelept 
din împărăție. Dacă îmi găsesc muierea, Îl iau la palat. Merseră ei O zi, 
m?rseră două și a treia zi urmele măgăriței o luară în pădure. Și după urme 
se duseră şi intrară într-o peşteră unde se ascundeau nişte hoți vestiți, mari 
lotri. Hoţii cum îi văzură puseră mina pe ei, îi legară burduf și dă-i cu ei la 
ispiteală și descoseală unde ţin comorile și bogăţiile. 

— Pe cine căutaţi în țara hoţilor, zise starostele lotrilor. 

— Caut muierea ! zise pașa. 

— Ce-ai cu muierea ? 


— Mi-e dragă ca ochii din cap și am o fată cu ea! 
I-o aduseră-n faţă. Cadîna cît îl văzu pe pașa îi căzu în genunchi săru- 
tîndu-i carîmbul cizmei numai să nu-i taie capul și s-o ierte c-a fugit. 

— Asta e Emina ! Emina ! Vă dau ce vreți numai dați-mi-o ! 

— Ne-a mai dat unșpe şiruri de mărgele de aur, dumneata ce ne mai dai? 

— Vă mai dau şi eu unșpe, zise Păcală, numai dați-ne cocoana, 

— Bine, vă dăm, numai că vreau în mînă mărgelele de aur! 

Dar acu, e acu, cine să se ducă să ia mărgelele? Să se ducă Păcală, ia 
mărgelele şi pe-aci ţi-e valea ! Să se ducă roaba la fel; singurul om de cuvint 
rămînea tot pașa. Se duse pașa să aducă mărgelele! Cînd la întoarcere o să-l 
aștepte hoţii pe pașă, o să-i ia mărgelele ca și cînd ei sînt alți hoți și o să-i 
zică să se ducă sănătos. Ajunge pașa gol pușcă, fără ţoale, fără bani, fără 
mărgele, plînge şi se vaită degeaba. Ajunge la hoţi și le zice: 

— Oameni buni, cum să vă zic! Pe drum m-au prins hoţii, m-au dez- 
brăcat, mi-au luat portofelul și unșpe șiruri de mărgele de aur! M-au lăsat 
sărac şi n-am alte mărgele. Fie-vă milă, daţi-ne drumu ca să vă ajute Alah 
și să facem pace, să nu pun potere după voi! 

— He, he, dăm și noi drumu, cum dai și dumneata la cei ce putrezesc 
în cetate și vreau dreptate! 

— E drept ce ziceți, acu văd eu cît preţuiește libertatea, dar ce să mai 
fac? Dacă-mi daţi drumu, fac dreptate ! 

— Măria-ta, zise Păcală, ştii ce e? Scrie aici la ceauși să deschidă ușile 
închisorilor și eu în trei zile aduc douăzeci și două de şiruri de mărgele. Numai 
frații hoți să aibă şi ei inimă largă. 

— Avem, cum să nu, ziseră hoţii, dar dacă în trei zile nu ne aduci 
mărgelele, te punem în țeapă domle Păcală, aşa să știi! 

— Înţeles, fraților, înţeles, Păcală nu e primar să n-aibă cuvânt ! 

Și a plecat de a dat drumu pușcăriașilor de la închisoare mai întîi. Pe 
urmă iar s-a dus în sat a scos un pol de aur și l-a dat primarului: 

— Domnule primar, uite polu, dă-mi încă douăzeci şi două de șiruri 
de mărgele să fac negoţ, să ne-mbogățim, să ne pricopsim ! 

— Măi băiete, cine să ți le înșiruie că toţi sînt cu oasele rupte. Cică ne 
batem joc de orășeni cu asemenea mărgele și ne-au lăsat leşinați după ce-au 
văzut marfa. 

— Daţi-mi ce vă cer şi o să vedeţi ce bani fac eu! 

Trase el puiul de somn și la cîntatul cocoşilor cu mărgelele pe băț 
drept la oraș s-a dus. Da primarul după el să vadă ce face? Înseră și iar îi 
işi un moșneag înainte: 

— N-ai nevoie de conăcit că se lasă seara, nepoate, și eu am odăile 
mele şi-ţi cer doi bănuți! 

— Ba cum să nu, moșule! 

— Mii, tu ești Păcală? 

— Eu! 

— D= cînd te caută feciorii mei, că iacă i-ai sărăcit, le-ai suflat aurul ! 

— Moşule, unde e căldarea cu aurul topit să-ți pun aurul îndărăt. Moşul 
d=schisă ușa unei odăi: 

— Uite, asta e | Păcală aruncă cele douăzeci și două de şiruri de mărgele 
in căldare. 

— Acum soma ușor, zise el, şi să nu fie cu supărare. Adormi bătrinul, 
dar Păcală, toată noaptea trage cu ochiul la odaie. Se sculă tiptil, tiptil, scoate 
cu o nuia șirurile de mărgele le așează pe băţul de aur și cu noaptea-n cap 
s2 urcă pe cal și drept la peștera hoților. 

— Poftim șirurile de mărgele. Numără ei și cînd colo lipsește un șir. 

— Blestematul ! zise Păcală, stiu unde e, dar n-o să vă puneţi mintea 
cu un șir de mărgele ! Daţi drumu pașei, cadînei și fetiţei. Dacă nu vă blestem 
de ajungeţi săraci lipiti pămîntului. 

— Nu vă slobozim decît dacă puneţi aici și pe-al douăzeci și doilea șir. 
Uite ce e ! Dacă în trei zile nu vii, îi tăiem capul pașei, cocoanei și copilei pentru. 
un șir. Du-te și adu-l de unde știi. 

Încălecă Păcală și dus a fost. Bate la uşa moșneagului suspinînd: 

— Moșule, am avut şi eu un șir de mărgele păstrat din moși strămoși 
și cînd am vărsat aurul în căldare mi-a căzut din nebăgare de seamă! Miine 
am nuntă și n-am ce să-i atîrn de gît miresei. Am căzut la necaz! 

— Doamne sfinte, dar cum ai putut face una ca asta băiete, zise moş- 
neagul ! Bagă mîna și scoate-ți mărgelele. 

Păcală, de bucurie băgă mîna dreaptă și scoasă mărgelele. Cînd o scoasă, 
mina strălucea ca soarele. O șterse, o frecă, dar de degeaba, mîna era de aur. 
Ajunse la hoți. Hoţii pe el să le dea mărgelele că de nu, îl taie! Le dădu 
mărgelele și vrea să plece. Cînd colo, un hoţ văzu mîna la lumina lămpii că 
are mîna de aur ! Își ziseră ei: ăsta are putini și hîrdaie de aur; hai pe el să-l 
jumulim pînă spune tot. 

Îi dădură drumul pașei, cadînei și copilei. Pe el îl înhățară. 

— Să spui Păcală, cine are atîta aur de se scaldă-n el. El tace și nu 
zice cîrc. O să-l puie la cazne, dar degeaba. Mai marele hoților, un bărbos 
cu ochi de jeregai îl strînsă de chică mișcîndu-i fălcile din loc. 

— Ce crezi, măi Păcală, că ne duci pe noi? Să ne duci acolo unde este 
comoara şi liber ești pe vecie din partea noastră. 

— Apoi ce să fac, cinstiţi hoți, dacă n-am încotro! Să mergem, ca la 
noapte să ajungem la comoară. Încălecară toţi hoţii și la marginea cetăţii 
bate Păcală la o poartă. Iese un moșnezg cu barba albă, lovindu-i genunchii: 

— Ce e, băiete? 

— Băteam să-ntrebăm de conăceală, că uite venim de la drum lung greu 
şi tare sîntem osteniţi. Moşul îi priveşte mîna, Păcală face cu ochiul să vadă 
bărboșii din tufă, înţelege și răspunde: 

— Sînt om sărac, dar un blid de făină l-om împărți frăţește și tot 
bine fi-va ! 

Intrară la moșneag și așteptară să adoarmă. Intrară pitiș, pitiş, pitiș, 
se spălară în căldarea cu aur topit şi înainte de cîntatul cocoșilor piecară. 

Cînd se făcu ziuă, cei cincizeci de hoţi erau negri, la faţă negri ca dracu 
din baltă, parcă ar fi fost spoiţi cu păcură. Numai ochii le strălucea în scăfirlie 
că le mai rămăsese puțin suflet nepătat. 


PĂCALĂ CU PURCELU 


Se zice că Păcală de leneș ce era se simţea bine și aşa. Nu era el să se 
scoale şi să-i cadă oalele din poală. De aceea într-o zi sta într-un foișor moștenit, 
tocmai la catul de sus, respirînd aerul curat al dimineţii, fără să se sinchi- 
sească de ceilalți plugari care forfoteau după treburi. 

Vecinul său fiindcă era o duminică frumoasă, tocmai grijea un purcel 
în obor și-l stropea cu mujdei de usturoi rostogolindu-l în frigare. Mirosul 

pătrundea prin crăpăturile ferestrelor la Păcală care dormea somnul cel mai 
dulce de dimineață. Cu un furcer împinsă geamul să intre mirosul. Purcelul 
tocmai se copsese și din pielea rumenă ca racul, se suiau spre Păcală aburii 
dulci, de-i lăsa gura apă. 

Ca să-l îmbie vecinul să coboare să guste pentru sufletul lui și sufletul 
morţilor, îl taie-n bucăţi și-l puse-n tipsii mari gata de ospăț. 

Mirosul și mai și, îl îmbiau să se scoale. Și Păcală îşi luă inima-n dinți 
şi se sculă de pe priciul de lemn. Privi-n jos adulmecînd mirosul ce se urca 
spre cer în valuri, valuri, de s-ar fi scoborit pe scara cerului și sfinții la un 
asemenea ospăț. Vecinul său zărindu-l la fereastră-l chemă: 

— Hai, măi frate Păcală, doboară-te jos să vezi ce gustos este! Păcală 
se gîndi, se răsgîndi și văzînd cîte scări are de scoborit răspunse: 

— Lasă, frate-meu, că mă satur şi de miros ! 


CUM A VÎNDUT PĂCALĂ VACA 


Păcală și cu frate-său Tîndală au moștenit, după moartea părinților, o 
vacă. Își fac ei socoteala, o întorc și pe față și pe dos, cum să împartă vaca. 
S-o taie, nu puteau; s-o ţină unul, nu voia celălalt. Ce făcură, ce nu făcură 
şi-au zis, să ducă vaca la marginea satului și cînd s-o întoarce acasă, la cine a 
trăgea vaca a lui să fie. Zis și făcut. 

Tîndală, ca om mai chibzuit în treburile gospodărești, era mai înstărit 
şi avea şi un grajd frumos. Se pune el și-l curăță, îl mătură ca vaca cînd l-a 
vedea să vină la el. 

Păcală sta și se gîndea ce să facă? El avea un grajd neîngriţit ca un bordei 
acoperit cu pămînt pe care crescuse iarbă. 

Cînd vaca intră în curte trasă drept la grajdul lui Păcală și începu să 
pască iarba de pe bordei. De bucurie, Păcală zise către frate-său Tîndală: 

— Frate Tîndală, vaca mă iubește mai mult pe mine. 

Frate-su, cum era hapsin, nu se lăsă și se rugă de Păcală să vîndă vaca 
și să împartă banii și fiecare din partea lui să-și cumpere cîte o capră și așa 
să aibă pace bună între ei. Păcală se învoi pentru că avea inimă miloasă. Luă 
vaca şi plecă cu ea la tîrg s-o vindă. 

Mergînd el la tîrg, trecu printr-o pădure cu vaca după el legată cu o 
funie, aude o cincheză cum cînta prin pomi: cing, cing, cing. Păcală crezu 
că-l roagă să-i dea vaca pe cinci galbeni. El îi răspunse: 

— Nu vreau cinci, dacă vrei șase, bine, dacă nu, eu mă duc mai departe. 
Merse mai înainte și auzi o cioară care croncănea: gaaa ! gaaa ! gaaa! Cum 
o auzi Păcală se apropie cu vaca, creziînd că cioara îi zice: 

— Dă-o-ncoa, dă-o-ncoa ! 

Atunci Păcală întrebă: 

— Da cîţi galbeni îmi dai pe ea? 

Vîntul, cum sufla prin crengile copacilor, iată că foșnetul crengilor unui 
copac, care era uscat, scîrțiiau de vînt și făceau „,scîrţ, scîrț”, crezu că spune 
șasă, şasă galbeni. Atunci mai auzi și o cioară care croncăni, gaaa |! gaaa ! Crezu 
că cioara îi spuse, ca să lase vaca pe un găvan de galbeni. Ce i se păru lui 
Păcală că foșnetul frunzelor îi spunea, că să vină peste trei zile că-i dă banii. 

Legă el vaca de copacul uscat și plecă acasă. Cînd îl vede nevasta lui 
și cu frate-său Tîndală, îl întrebă dacă a vîndut vaca. 

Păcală le spune toată tîrășenia că a vindut-o unui copac uscat că i-a 
făgăduit un găvan de galbeni și că mîine îi dă banii și că a lăsat-o legată de 
copacul uscat. Cînd au auzit de o așa ispravă, l-au gonit înapoi să ia vaca 
c-o mănîncă lupii. 

Mersă Păcală înapoi, dar nu mai găsi vaca, o mîncară lupii! Ceru banii 
de la copac, dar copacu nu-i răspunsă nimic. Se mai rugă, se mai supără, 
dar copacul nimic ! 

Cum Păcală avea toporul cu el, și supărat pe copac, îl lovi cu atîta 
putere cu toporul, încît copacul găunos și putred cum era se crăpă şi căzu 
din el o grămadă de galbeni de aur. 

Păcală îi zise copacului: 

— Ei! acuma de ce îmi dai atît de mulţi. Mie îmi trebuie numai un 
găvan plin, mai mulți nu-ţi iau, fiindcă aşa ne-am înţeles. Umplu o căciulă 
de galbeni și plecă cu ei acasă. Cînd îl văzu nevastă-sa și cu frate-său Tindală, 
cu atîția galbeni de mulți să mirară de el și-l întrebară: 

— Cum de ai luat atiția bani pe vacă? 

Păcală zisă: 

— Păi de bună voie i-am cerut copacului, ceea ce vorbisăm, și dacă îl 
văzui Că tace şi nu voia să-mi răspundă îl lovii cu toporu și el de frică îmi dete 
o grămadă de galbeni, da eu nu vrui să iau decît ce am vorbit. Pe ailanți 
îi lăsai la el. 

Cînd auziră şi isprava asta, îl luară pe Păcală să meargă cu ei înapoi, 
fiindcă pricepuseră cum sta treaba. Ajunseră la copacul uscat, de unde mai 
ridicară ur sac de galbeni și se întoarseră acasă să-i împărțească. Cum ei nu 
puteau să numere atît de mulți bani, îl trimiseră pe Păcală să ceară o baniţă 
de la popa: că era vecin cu ei, dar să nu-i spună că măsoară bani, ci să-i 
spună că au de împărțit niște mei. Păcală plecă să ceară banița de la popa și 
în loc să zică că le trebuie să măsoare mei, el zise: 

— Taică popă, venii să-mi dai baniţa dumitale că avem de împărțit 
niște mei-bani. 

Popa se uită la el a mirare puţin și apoi îi dete banița. Cum era noaptea, 
popa zise preotesii lui: 

— Eu mă duc să văd la alde Păcală ce fac ei acum noaptea cu baniţa, 
ce măsoară, şi ce vorbă fu aia a lui Păcală de zise: că măsoară mei-bani? 
Plecă popa, intră în ogradă şi se uită pe fereastră și îi văzu cum împărțeau 
galbeni cu banița. Păcală îl văzu pe popa la fereastră, ieși numaidecit afară 
și îl lovi cu un resteu în cap și-l omori pe loc și veni iar în casă. Frate-său 
Tindală îl întrebă: 

— Ce făcuși, Păcală, îl omoriîși pe taica popa? Să-l iei cum oi ști și 
să-l ascunzi unde-oi ști că o să ne mănince turma. 

Păcală îl luă și îl duse la ușa unui cîrciumar, îl răzimă cu faţa pe ușă și 
porni să strige la cîrciumar care durmea: 

— Dă-mi rachiu că mor, dă-mi rachiu că mor, dă-mi repede că mor. 
Și Păcală fugi. 

Cîrciumarul se trezi din somn şi pînă să se îmbrace, trecu o vreme. 
Veni şi deschise ușa şi popa răzimat mort căzu peste cîrciumar. Circiumarul 
fugi înapoi la nevastă-sa și îi spusă cum că a fost popa și iată că nu putui 
să ies repede la cerința lui, muri şi căzu peste mine. 

— Ce ne facem, zise femeia. 

Ea spuse bărbatului: 

— Să-l iei, bărbate, și să-l duci unde știi tu că turma ne mănîncă. 

Cîrciumarul l-a luat și ştiind că Păcală e prost, şi i l-a aruncat pe popa 
mort în curte. 

Cînd Păcală vede la ziuă că popa a venit iar, l-a luat şi l-a pus într-o 
barcă pe Dunăre și a împins-o pe apă cu popa în ea. S-a depărtat barca pe 
sforu apei și Păcală a fugit. 

Trecu pe-acolo un grănicer şi-l vede pe popa cu barca că trecuse linia 
din mijlocul Dunării către Rumania îl somă pe popa să tragă barca la mal 
crezînd că e un dezertor. Strigă, fluieră, trage cu pușca pe deasupra popii; 
jar popa nici nu se sinchisea. Grăniceru dacă văzu trase drept în popă şi cum 
gloantele îl lovi, popa căzu în barcă și să dusă cu barcă cu tot, așa că scăpară 
de turmă şi Păcală și cîrciumaru şi satu de un popă hapcagiu, că cică popa 
ăsta era un lacom că la o pomană mîncase un curcan. 


GHICITOAREA SAU TREI FRAȚI 


Au fost trei frați; după moartea tatălui a luat cîte un bou moștenire. 
Cel mai mic a luat boul mai slab. Ce s-a gîndit el, că e greu de ţinut boul, l-a 
tăiat şi s-a dus la islaz cu pielea boului în cap. 

Au venit ciorile și s-au pus pe piele, el a scos mîna și a apucat o 
cioară de picior, a venit cu ea acasă și a băgat-o-n traistă și a plecat cu ea 
într-o comună. S-a dus la un om, omul era la plug, numai muierea eria acasă. 
Da nevasta a avut gagici. Face o turtă de pîine și o suie-n grindă, cu rachiu, 
vin, pe care le suie-n pod, da el să face că nu vede, n-aude! Frige găina, 
o suie-n pod s-o mănînce desară cu gagicii, da omul ei la plug ! 

Iacă vine omul ei de la plug și zice: da el întreabă: 

— Mă nene, mă laşi să dorm la noapte la dumneata că sînt drumuit? 

— Da cu ce umbli pe-aici, măi băiete? 

— Cu o ghicitoare ! 

— la mă să-mi ghicești și mie ! 

— A da, ce să-ți vadă dumitale, ești un om bogat, ai de toate, ce să-ţi 
mai vadă? 

— Te rog eu să-mi ghicești și mie ! 

Bagă el mîna-n traistă, strînge cioara de git, da cioara zice: 

— Caaar ! 

— Ce zice, taică 2 

— O găină friptă-n pod şi o turtă de pîine. 

— Ja mai dă-i taică să mai spună. 

Iar băgă mîna-n traistă, da gărăvana zice: 

— Caaaar ! 

— Ce spune, taică? 

— Ai vin și rachiu suit în pod! 

Cînd se suie-n pod găsește vinul, rachiul, și găina friptă. 

— Te 108 omule, îmi dai mie ghicitoarea asta? Îţi umplu traista cu bani. 

— O dau. 

I-a dat gărăvana şi a plecat acasă cu o traistă plină cu bani. Cum 
ajunge acasă aruncă traista cu bani pe pat. Întreabă fraţii: 

— Ce făcuși mă, ce e cu-atiția bani? 

— Am vîndut pielea la boul al slab. 

— Mulţi ban: ai luat,mă ! 

Să duc şi ei la căşile lor, își taie boii să ia bani mulți. Se duc la oraș, dar 
nima nu le dă decit cîțiva crăițari. Vin ei acasă năcăjiți, că nu pot lua bani 
pe pei. Își bat ei joc de el și se murdăresc pe lîngă casa lui. 

Adună el murdăria aia și o pune într-o putinică pînă a umplut puti- 
nica. A luat-o în spinare şi-a plecat cu ea într-un sat. S-a brodit la un popă! 

— Ce ai, bre taică, în putinică? 

— Bani împărăteşti să-i schimb! Mă lași, părinte, să dorm la noapte 
la dumneata? 

— Da de ce nu! 

S-a culcat și a pus putinica la capul lui. Popa a adurmit cu copiii cu 
tot, da el s-a sculat a luat putinica și s-a dus și a spălat-o la un rîu și a venit 
și-a pus-o iar la el la cap. Cînd să scoală el dimineaţa, el hoț, zice: 

— Unde e banii mei, că sînt slugă împărătească, sînt bani împărăteşti ! 
Mă duc la împărăție să spun. 

— Nu, mă taică, să nu te duci la străjeri că mi-e ruşine că sînt popă. 

Atunci popa-i umple putinica de bani și cînd ajunge acasă, aruncă 
putinica-n casă. Alergară frații. 

— Ce este, mă, cu atîţia bani? 

— Am vîndut murdăria făcută de voi pe lîngă casa mea. 

Se duc ei acasă, umplu o putinică s-o vîndă, să ia bani mulţi. A umplut 
putinica și-a plecat la oraș. Strigă ei în piaţă: 

— Căcătoarie de vînzare, căcătoarie de vinzare ! 

S-a dus unul să cumpere, cînd desface putina nu poți sta de miros ! 

— Fugi, măi frate-meu, de spal-o că. te mîncă pușcăria, că asta nu să 
vinde la oraș? 

Au venit iar acasă supăraţi, că frate-său are bani și ei n-au ! 

Îl iau pe frate-su cel prost și-l leagă-ntr-un sac, îl duc să-l înece, i-a dat 
brînci cu sacu în apă. Da sacu n-a căzut în apă, ci la marginea apei. A venit 
un văcar și un porcar şi-l întreabă: 

— Ce stai, mă, băgat în sac? 

— Nu vreau să mă bag primar! 

— leşi, mă, tu să intru eu, că eu vreau ! 

A ieșit el și i-a băgat pe amindoi şi le-a dat drumul pe apă. A luat 
porcii și vacile şi s-a dus acasă cu ele. A umplut măidanul de vaci şi de porci. 
Vin fraţii și-l întreabă: 

— Ce e, mă, cu atîtea vite şi cu vaci și cu porci? 

— În fundul Dunării e plin de vaci și de porci, acolo unde voi m-aţi 
aruncat. 

— Aide, mă, să ne băgăm și noi în fundul Dunării după porci şi vaci. 

— Aidaţi să mergem cu fămei și copii să aducem turme de porci şi de 
vaci, aidați cu toţii. 

Au sărit toţi în apă, da o muiere a rămas afară. La unu i-a ieşit căciula 
afară. Da nevasta-i zice: 

= — Lla fund, mă, fire-ai al dracului, că să-mbogăţi frati-tu ! Și a sărit și ea 
piste căciulă şi s-a înecat şi ea și a rămas cel mai mic stăpin și piste cășile lor. 

PROSTIA OMENEASCĂ 


Un ţigan a văzut un om cu un iepure-n brață și-l întrebă cum a făcut 
cum S-a-ntîmplat de a prins iepurele. | | 

Ce-i trăsni prin minte omului, hai să-i tragă o păcăleală zdravănă țiga- 
nului şi-l povățui astfel: 

— Să faci o mămăligă maaare, să te duci la poteca-ngustă din tufă, să 
te-ntorci cu fundu-n sus și cu capu-n jos. Să lipești mămăliga de bucile fundu- 
lui și cum o veni iepuru să mînce, tu pac! cu picioarele, le apropii şi prinzi 
iepurele ca-ntr-un laţ. | 

De aci încolo ai să te saturi de ciorbă de iepure şi de bulmaci. Cînd a 
auzit n-a mai putut de drag că o să prindă iepurele ! | 

Să dusă să facă o mămăligă mare, se așeză la poteca-ngustă de la tufele 
mari cu picioarele-n sus, lipi mămăliga de buci și aşteptă să vină iepurele. 
Stătu el, stătu, dar nici un iepure nu venea să cadă-n cursă. 

Deodată veni o ală de urs cît un vițel de mare şi se aşeză lîngă el. 
Dar ţiganul de-l zări, tot se cufuri rugîndu-l: 

— Aoooleu, mînca-ți-aş laba, măcar uită-te-ncolo să nu mă vezi pînă o 
iau p-ici la sănătoasa. 

Şi se uită ursu-n altă parte, iar el o încinse la fugă, de parcă mînca foc. 
Tot fugind prin pădure se-ntîlnește cu un iepure speriat, faţă-n față. 

— Păzea, naică, că vine ursul şi ne prăpădește. El fuge şi iepurele fuge, 
pînă ce căzu într-un ogaș peste un cîrtog cu pui de iepuri. 

— Leleee, bre, mult am mai fugit, de ajunsei la capătul pămîntului, ca 
să prind un pui de iepure. 


PĂȚANIA LU TAICA POPA 


Ca-n toate satele, trăia odată într-un sat un popă, bun de haz şi de 
petreceri ca toată lumea. În satul ăla, unde şedea popa, sta și o tînără nevestea 
măritată de toamna, frumoasă, s-o bei într-un pahar cu apă! Aproape de 
casa popii se afla o fîntînă lină, cu apă puţină la care venea și tinerica să ia apă. 

Azi aşa, mîine așa, nevestica-i cade la inimă lui taica popa și de aci- 
nainte, cum altă treabă n-avea, îi sta-n cale și cu vorbe dulci o amăgea 
ȘI o petrecea. 

Nevasta n-are și ea de lucru și-i povestește de fiecare dată bărbatului tot 
ce-i îndruga sfinția-sa. Altădată în capătul zorilor taica popa hai şi el cu ulciorul 
la apă. Zărește pe frumoasa nevestică, își face cruce ca să aibă curaj şi-i zice: 

— Hei cu taica, prea eşti frumoasă, de mi se rupe inima de tine, văzin- 
du-te desculță făr” de papuci. La aste vorbe, nevasta răspunde: 

— Nu e nimic, taică popo, lui bărbatul meu și așa-i place de mine. 

— Ba zău, tăicuţă, o să-ți ocolesc calea și poteceaua, că mă bagi în boală 
şi cad în vreun păcat, de nu-mi mai văd vindecul ! 

— Vai de mine, sfinţia-ta, să nu faci una ca asta ! 

Femeia, cum ajunsă acasă povesti bărbatului. Bărbatul, înghiţi-n sec şi-o 
sfătui astfel: 

— Altă dată, spune-i că eu sînt dus la moară, iar el să vie cu un purcel 
fript şi cu papuci să dovedească că-i placi ! 

Nevasta luă găleţile și fugi la apă. Sfinția-sa o aşteptă și iarăși începu să-i 
grăia scă că e ruptă din soare și cîte și mai cîte cuvinte-ncîntătoare. Muierea, 
dacă-l văzu așa perpelit de tot după ea, zise: 

— Sfinţia-ta, dacă nu-i păcat, vino diseară pe la mine că bărbatul mi-e 
plecat la moară. | 

— Bine, taică, tăiculiţă am să vin cu un purcel fript și cu papuci potriviţi 
pentru piciorușele tale frumoase. 

Bărbatul nevestii aflind cum stă taina, se făcu că se duce la moară. Înjugă 
boii și plecă. 

Popa, cum ajunsă acasă, taie purcelul şi-l fripsă. Preoteasa, văzîndu-l, 
îl întrebă: 

— Măi taică popă, ce te apucă să tai purcelul la scăpătat de soare? 

— Muiere, taci din. gură, nu te-oi apuca să-i arzi dracului tămîie să ne 
afle lumea și satul. Tu ţine-ţi gura, că e tărășenie mare, a venit vlădica și i-a 
crăpat opinca văzînd că nici o faţă sfințită nu-l învrednicește cu bunătăţi. Așa 
că eu mă duc călare, că nu-s popă ca oricare! 

Cum să fripsă purcelul, îl găti, îl înveli, umplu birlicul cu vin, pusă papu- 
Cii-n sîn, se sui pe iapa chioară și hai la vlădica cu daruri. Cînd la ogrăzile din 
marginea satului se-ntoarsă-ndărăt la frumoasa nevestică. Legă iapa de stoborii 
de la gard şi tună la nevestica cu traista plină. 

Pusără masa să bea şi să se veselească. Minca popa și cînta și de drag nu 
mai putea. Dar de cînd lumea, joaca rupe cojoaca și după ris, vine și plins. 

Cum era petrecerea-n toi iacă și bărbatul ei dejugă boii. 

— Vai de mine, ce ne facem? strigă speriată nevestica. Hai să te ascund 
în soba de la deal unde învîrteşte calu la rîşnită să măcine făină. Îl dusă acolo 
Și ca să nu-l bănuiască bărbatul, îl înjugă la rîșniță să-nvîrtească în locul calului, 
pînă s-o culca omu-su. 

Popa dete drumul la cal în grajd, își puse frîul peste piept și porni să-n- 
vîrtească rîşnița să facă mălai. 

Bărbatul, care le știa pe toate, bătu la uşă și cu mare greutate i se deschise. 
Intră-n sobă și cînd colo, pe masă un purcel fript și rumen ca fragile de pri- 
măvară. 

— Ce-i cu purcelul ăsta fript pe masa mea? 

— E purcelul nostru, bărbate, eu știam că vii ostenit de la moară și de 
aia tăiai și fripsei purcelul. 

— Bine, bre muiere, nu putuși să tai și tu o găină ori un cocoș dar tu 
tăiași bunătate de purcel de mă sărăciși ! 

Se puseră la masă pe loc și mîncară, ca-n zi de sărbătoare. Mînca bărbatu 
și bea, dară popa înviîrtea. Se sucea, se învirtea, dar boabele nu isprăvea, toate 
apele-l prididea. Doar cum era el să isprăvească-ntr-o noapte zece băniți de 
porumb? Cal să fie şi tot n-ar isprăvi, darmite popă! 

Popa-nvîrtea, cît învîrtea, iar dacă ostenea se mai oprea şi el că doar om 
eria. Atunci bărbatul grăia către nevastă: 

— Fa nevastă, unde-i toporu, să merg să omor calul ăla, c-auzi cum stă 
rișnița? Muierea speriată-i grăi: 

— Lasă, măi bărbate, nu omori bunătate de cal, că o fi ostănit şi el, de-atita 
învîrtitură, de-aseară pîn?’ la cocoși. 

Popa cum auzea gura bărbatului și mai iute învirtea şi sudorile-i curgea. 
Cătră crăpatul de ziuă adormi bărbatul și furşi popa de rîşnit tot porumbul. 

Muierea se făcu că bărbatul său nu ştie nimica, se furișă în odaia cu rîş- 
nita, deshămă pe taica popa de la rîşniţă şi-i zise: 

— Taică popă, încet, încet, pe lîngă zid, să nu te simtă cîinii cu bărbatu 
meu, că pe-amîndoi ne omoară. Popa fără nici o vorbă ieși și fugi acasă, rupt 
și ostenit ca vai de el. Preoteasa, cum îl zări îi grăi: 

— Cum petrecuși sfinția-ta pe la vlădica? 

— Măre bine! 

— Cum bine? 

— Așa e vlădica, vine să dezbrace un sfînt și să-l îmbrace pe altul. Și cum 
grăi, deloc adormi, ca pus de pe lume, parcă trăsese-n plug. 

Pe la amiază bătu arîngu, se sculă și popa, cucăind și blestemînd ceasul 
rău. Se aşeză. pe scări privind cu capu-n pămînt. Nu mai vedea muierile fru- 
moase trecînd la apă. 

Preoteasa-l mînă la treabă: 

— Hai, măi popo, ce stai trist posomorit și cucăi ca o găină căpiată, că 
doar nu te-o fi pus astă-noapte vlădica să-i ari țarina. 

— Măre, vezi-ţi de treabă, cît ţi-e spinarea zdravănă ! îi zise sfinţia-sa. 

Popa stă şi se gîndeşte cum o să măniînce boabe fierte, că a venit apa mare 
şi a-necat moara. De ştia, că-i aşa, pentru el măcina. 

Sta pe scări şi scrișnea din dinţi. Tocmai atunci trece pe drum iar la apă 
nevasta cea frumoasă. 

— Sărut mîna, sfinţia-ta, iată ce nevastă frumoasă, cu cosiţă de-a aleasă, 
cu vednițe-n cobeliță, haide-n jos pe potecuță ! 

— Măre, vezi-ţi de drum de cale că n-am treabă cu nimeni ! 

— Părinte, sfinţia-ta, cum așa ne fu vorba, te schimbi ca zilele din 
Făurar ? | 

— Măre, mergi fă, bată-te Dumnezeu pe drumu-ţi la apă și nu te mai lega 
de moși bătrîni. Ori ce, furşirăți făina aia ce v-o măcinai astă-noapte ? Miînca- 
o-ați cu cerga-n cap și cu noduri în gît! 

S-adunară oamenii pe la cîrciumă; se vaită fiecare că n-au mălai, că moara 
e-necată. Numai omul cu muierea frumoasă n-are nici o grije, că are făină de 
mălai pînă la Ispas. 

Ortacii îl întreabă, cum să facă și ei să scape de aşa mare grije și să 
nu le moară copiii de foame. Iar el în glumă, mai fără de glumă, le zise: 

— Cine n-are făină, să-l tocmească pe taica popa să-i rîșnească, că el rîș- 
nește cu mălaiul lui. 

De atunci, se duse vorba asta ca vintul, iar popa rămase bosumflat și 
supărat, ca văcarul pe sat, iar lumea anevoie-și pune lacăt la gură. 


CEI TREI POPI 


A fost odată într-un sat trei popi și în acel sat un om avea nevastă fru- 
moasă și cum ea se ducea la fîntină să ia apă, ca s-o aducă acasă pentru beut, 
iote că într-o zi o vede unul dintre acei popi pe la cînd loa apă. Şi îi zice popa: 

— Of! tăicuţă, ce frumoasă eşti ! Nu vreai să-ţi fiu desară un musafir? 

Ea nu i-a răspuns, a tăcut, da cînd s-a dus acasă i-a spus lu bărbatu-su 
și omu ei i-a spus: 


— Fă, muiere, cînd te-o mai întreba așa taica popa, tu să-l poftești să vie 
la noi şi să-i spui că eu sînt plecat departe la moară. 

Apoi, și ceilalți doi popi o văzură la apă și tot ca și cel dintii îi zisă: 
Așa că ea îi pofti într-o sară pe toți trii, dar le spusă la fiecare aparte, la ce 
ceas să vie, în așa fel ca să ajungă la jumătate de ceas depărtare unul de 
altul. Le spusă ea că omul ei e plecat departe la moară și nu vine decît „peste 
patru zile. Să bucurară popii auzind că vine omul muierii tîrziu acasă. Da 
popii între ei nu să știau şi păstrau fiecare taina ca nu cumva să afle niscaiva 
şarlatani. 


Într-o sară bate unul dintre ei la ușa muierii, da omul ei păzea de sus din 
podul cășii, privind pe gaura podului și cum bătu popa la ușă, îi deșchisă 
ușa şi-l pofti să se așeze la masă; da ea se prefăcea că are de aranjat prin 
casă. Iată că aude din nou că bate la ușă altcineva. Popa cînd auzi zisă: 

— Da cine-o fi la ceasu ăsta? | 

— ai, părinte, s-a-ntors bărbatul meu ! Da el s-a topit de frică. 

— Taică, da unde să mă pitul acum? Muierea îl ia frumos şi-l duboară 
jos în pimniță unde eria un dulap mare de tot și-l așeză într-un colţ pe întu- 
neric. Să dusă la ușă, deschisă la al doilea popă și făcu şi cu el la fel. Cînd 
veni al treilea, atunci se dete omul ei jos "din pod şi să dusă și bătu 
el în ușă. 

— Vai, taică, da cine-o mai fi? 

Să făcu ea că să uită la ușă și zise speriată: 

— Părinte, părinte, s-a zis cu noi, a venit bărbatul meu ! 

Cînd auzi o rugă să-l ascundă undeva și l-a băgat și pe el lingă ceilanți 
doi, da fiecare popă într-un colţ. 


Acum spusă bărbatul muierii să-i fiarbă un cazan cu apă fiartă că vrea 
să spele magazia și dulapul din pimniță; vrea el să stirpească purecii, să așteaptă 
lucrători la culesul viilor și trebuie să aibă unde să-i culce. Zis și făcut. Muie- 
rea fiarsă apa în clocot, omul ei lo apa într-o polomeacă mai mică și aruncă pe 
fiecare cîte o polomeacă. 

Popii, ce să facă? Răbdau din răsputeri opăreala ș Şi nu ziceau cîrc. Pe urmă 
pusă bărbatul mîna pe unul, îl chemă pe un vecin de-al lui cam într-o ureche, 
un țigan voinic și prostănac şi zisă: 

— Mă Stancule, am un şarlatan de popă, a venit în lipsa mea în casă 
ca să-și bată joc de muierea mea, te rog să mergi şi să-i faci mă de petrecanie 
și ce mi-oi cere ţi-oi da. S-a învoit ţiganul și s-a ṣi dus acolo, a luat pe unul din- 
tre ei, da pe ailalți doi nu i-a văzut. Îl dusă pe popă lîngă un lac, îl sugrumă 
şi-l aruncă în lac. Să-ntoarsă la rumân să-i ceară plata. 

— Ce făcuși, mă Stancule> 'Țiganul zisă: 

— L-am pierdut de pe lume, jupîne, şi-l aruncai în lac. 

Da ruminu-i zice: 

— Cum de l-ai omorît, cînd iote-l a venit îndărăt ! 

Îl văzu tiganul și se miră, pusă mina pe el și mai cu supărare îl duce și-i 
face și ăstuia de petrecanie. şi iar să-ntoarsă să ceară dreptul lui, 

Cînd îl vade omul, îi zice supărat: 

— Ce dracu, măi Stancule, popa ăsta își bate joc de tine, că iată tu-l 
aruncaşi în lac, dar el pe altă cale veni înapoi. 

Cînd să duce tiganul şi-l vede, îl prinde de beregată, se duce cu el, îi 
zdrobeşte capul şi-l aruncă iar în lac şi zice: 

— Na, acuma să te vedem dacă mai vii îndărăt ! 

Şi plecă să-și ia leafa și-i dete rumânu cît să tomnisă şi plecă ţiganul acasă 
la el. Dar, mergând el spre casă bucuros de afacere, se-ntâlneşte cu un alt 
popă care venea călare pe un măgari. Țiganul crezu că iar a înviat popa pe care-l 
aruncasă-n lac și cum.să apropie de popă îl şi pocni cu toporu-n cap și-l dubări 
di pe măgari. Zise țiganul atunci: 

„— Na, ieu de trii ori te omor și tu de trii ori înviezi, apoi dacă o să mai 
vii şi acuma eşti un adevărat drac. 

A dat fuga Stanciu la rumân şi supărat i-a spus întîmplarea și spusă că 
dacă o mai veni popa înapoi, e dracu gol și nu mai are ce-i face! 

Românu a priceput cum stă treaba, s-a dus de i-a spus lu nevasta lui: 

— Ce ne facem, noi nevastă, că Stanciu l-a omorit și pe părintele Sofronie 
care se-ntorcea din satul: vecin. Era plecat să cetească de tămăduirea boalelor 
găinilor, că ele- popă cu leac la boale de orătănii, şi Stanciu ne lasă şi fără de el. 

Cum. auzi nevasta lui că l-a omorit și pe ăla, şi că ea îl ştia că are 
leac la cetanii-de boale. de găini, s-a pornit să se vaite și să-i zică: - 

— Vai, bărbate, taica popa Sofronie ne-a scăpat de la moarte acum o lună 
cocoşul al mare ȘI Ştii;.că nu ceru mult pintru asta; numa: opt ouă de giscă, 
șase chile de. brînză de capră şi numai trii chile de fahu din butoiul de dud. 
Da ne scăpă cocoşul de.la moarte. 

De aci încolo, muierile se învățară minte și nu mai spuseră oamenilor 
toate nimicurile. 


ALT ŞARLATAN DE POPĂ 


Într-un sat €ria-un popă dat dracului de șarlatan şi el spovedea la bise- 
Tică numai: muierile tinere. Că nu știu de unde i se dusese lui renumele, 
că cică este spovedania la el cea mai primită de Dumnezău. Cînd venea ziua 
cînd să spovedea nevestele, să grămădeau care mai de care să le spovedească, 
E, ce făcea șarlatanu? Cum intra la el o fămie tinără și frumoasă şi care lui îi 
plăcea, el avea șmecherie cu care punea la încercare muierile tinere, care aveau 
priceperea slabă. | 

Și iată care era șmecheria lui? Pusăsă jos în faţa lui o cămașă albă ŞI lungă 
întinsă pe podea la picioarili lui, acolo în altar şi cum intra vro muiere ca să 
să spovedească, el îi spunea: 

© —Ridică cămașa, tată ! 

Cum fămeile sînt sfiicioase, alteia îi venea să ridice cămașa, da alta, de 
zăpăcită, credea că 'trebuie să-și ridice cămașa ei, de la poale-n sus. Aşa o fi 
rînduiala la spovedanie, credeau ele. Așa îşi bătea el joc de ele. 

Dar dacă CEAPA să fie vruna cinstită. și cu coraj, îl înfruntat pe 
popă: 

— Vai, părinte, da n-o fi păcat tocmai sfinția-ta să zici aşa: vorbă, ca 
să-mi ridic eu-cămașa? 

„„—Bătă-te Dumnăzeu de proastă, să nu-ţi fie frică în acest lăcaș sfint să 
te gindeşti la lucruri diavoleşti ! Te încarci de păcate muiere, că ieu ti-am spus 

să ridici cămașa asta de jos, ca să nu calci pe ea, că e cămașa unui bolnav, 
care am sfințit-o, ca el cînd o îmbrăca-o să să tămăduiască de boală. Nu ţi-e ţie 
rușine și frică de feţele sfinților bisericeşti să crezi așa ceva? 

Cu astfel de cuvinte el o încredința că el a avut cu totul alt gind, așa că 
muierea pleca rușinată și el îi mai da cîte trei închinăciuni să le facă ca să-i 
ierte Dumnezău păcatele ce le făcuse cu gindul. Da cu ale proaste făcea așa 
cum vrea el, îi mergea treaba de minune. Ba nu i-a mers mult, că într-o zi, veni 
la el un băiat tînăr, frumos şi voinic, îmbrăcat în chip de fămeie. Își mînjisă 
mîinile cu clei și cu smoală, că aflasă de popă ce făcea, da asta eria cu multe sute 
de ani în urmă. Intră și el să se spovedească. Și cum îl vede popa îi zisă: 

— Ridică cămașa, tată ! Crezu că e o nevastă. Voinicul își ridică cămașa 
și cum eria gol că nu avea izmene, pe popă îl luă groaza și-i zisă voinicului: 

— Dă drumul jos la cămașă, blestematule, că eu îţi spusăi să ridici cămașa 
aia de jos, nu s-o ridici pe a ta, blăstămat ce ești ! 

Băiatul să făcu că-i cere iertăciune, lăsă în jos cămașa şi se lăsă spre popa 
să-i facă o plecăciune de iertăciune și cum îi erau mînile mînjite cu smoală și 
clei, îl apucă de barbă și se prefăcu că-l pupă de drag, da barba lui să năclăi 
toată cu clei şi cu smoală,i să ascuţisă ca un fus, popa i-a cerut iertare și a 
plecat acasă. 


Atunci a intrat o babă şi cînd l-a văzut așa de cebăluit și urit, a crezut 
că e dracu-n biserică, a ieșit afară și a început să zbiere, că a pîngărit dracul 
biserica. Cînd a venit lumea, în loc de drac, popa jumulit și prăpădit ca să se 
înveţe muierile minte. 


ȚIGANUL PĂCĂLIT 


A fost odată un ţigan cam într-o ureche, a luat el toporu și-a plecat la 
pădure să taie lemne. Cînd acolo, în loc să taie lemne din jos de la tulpină, 
el s-a suit în virf, îl aplecă și-l tăie. Așa era el sărmanu, făcea lucrurile pe dos, 
fiind tare inimos, ca acela ce făcea din zile de sărbătoare zile de lucru, iar 
din zile de lucru zile de sărbătoare. 

Tocmai atunci trecea un român cu caru la loc de semănat. Cind l-a 
văzut ce lucrează, nu-l răbdă inima să tacă și-i dădu o povaţă: 

— Ai, măi ţigane, nu vezi că nu lucri bine şi ai să cazi! 

— Aoleu, de unde știi, doar nu ești tu Dumnezeu să le ştii pe toate? 
Ia spune ce are să se mai întimple> 

Omul dacă-l văzu de tot șuchiat a plecat pe drum la vale. Dar tiganul 
după el și nu se lasă zicîndu-i: ' 

— Stai, omule, fii bun că tu ești Dumnezeu, numai atîta îți cer să-mi 
spui, cînd am să mor? 

Românul dacă-l văzu că se leagănă de prostie, îi zise: 

— Pune omul lui Dumnezeu un sac plin cu nisip pe iapă şi min-o pe 
deal în sus. Dacă iapa o face de trei ori pirţi te-ai dus; de nu, ai scăpat. 

— Îţi mulțămesc, bunule om şi aşa am să fac precum mi-ai spus. 

Umple un sac cu nisip și-l așează pe iapă. Apucă iapa de dîrlogi şi hai 
cu ea să urce un deal înalt și pietros. 

Sacu-i greu, drumu-i cu ghionţane şi cu pietre, iapa abia se suia încît 
obosită trase o dată un vînt. Țiganul, cînd aude, îngălbeni şi zice către iapă: 
— Ţine-o Alba pe ailaltă minca-ţi-aş pe aia, nu mă lăsa să mor! 

Mai făcu iapa cîțiva paşi şi mai făcu o dată pirț. Cînd auzi ţiganul că 
i se apropie sorocul, că doar una mai era; începu să sărute fundul iepii şi s-o 
roage: 

— Him |! him ! miînca-ţi-aș de tot pe asta, tine-o Alba, nu mă lăsa, că 
ajunsăi să-mi atîrne sufletul de un piîrţ de-al tău. Și așa tot o ruga pe iapă 
și o mingiia, ba-i da din traistă și cîte un codricel de mălai. Japa mînca şi 
se opintea înainte cu sacul de nisip pe spinare gata-gata să se prăvălească 
ŞI să se stirpească. 

Mai merseră ei cîtăva, dar iapa încordată, piirţi ! 

Țiganul auzind hotărîrea dumnezeiască, se culcă jos şi rămase nemișcat, 
spunînd: | 

— Uite, fraţilor, ce-mi fu scris să mor dintr-un pîrt de mirțoagă, dacă 
ştiam luam pe fulgerătură o iapă grasă de om bogat. Și așa rămase el mort 
în margine de ogaș! 

Trece pe cale, pe cărare un românaș călare și-l vede pe ţigan lungit 
pe dilmă: 

— Scoală-te, frățioare, că nişte răufăcători îţi găuriră sacul cu făină 
şi pînă-n deal ţi se goleşte de măciniș și fundul iepii se goleşte de pîrţiială. În 
zadar îi vorbește, că țţiganul e mort. Călătorul îl îmboldeşte iar: 

— Nu poci, bre creștine, tu nu vezi că eu sînt mort. Așa am fost sorocit 
de pîrțul iepii și aici mi-e locul pe vecie! 

Cînd l-a văzut călătorul că-i lipsește o doagă, s-a pus cu măciuca pe 
el și dă-i şi dă-i, pînă l-a răzbit pe mort şi a luat-o la fugă. El fugea pe jos, 
iar călătorul călare pînă ce se încurcă într-o mulțime de lume ce mergea 
cu un mort la groapă. 

Văziîndu-i el pe ăştia toți proşti, le zice: 

— Staţi, bre oameni buni, ce vă grăbiţi, ce vă zoriți să băgați omul 
de viu în pămînt. Păi şi au am fost mort dar m-a sculat omu ăla călători! 
Ce credeţi, o bătaie soră cu moartea sperie moartea şi fuge, iar bietul românaş 
înviază ! Se urcă el în car şi se puse să-l bată pe mort și-l sucește, şi-l învir- 
tește ca pe tingire l-a călit şi l-a spoit pînă ce deodată mortul cască ochii mari 
speriaţi către țigan înjurîndu-l și apucîndu-l de la cheotoarea cămăşii: 

— Ce ai cu mine, mă arămiule, tuciuriule, n-ai știut că ce dai cu împrumut? 
Şi s-a sculat cu adevărat mortul, s-a pus pe ţigan de l-a bătut măr, lăsîndu-l 
mai mult mort decît viu. 

Oamenii văzindu-l că e mort, l-au pus în sicriu lingă groapă pînă vin 
otoritățile cu gendarii să-l vadă. 

Dimineaţa următoare, vine plotonierul la cercetări, îl muşcă pe ţigan 
şi țiganul deschide ochii. 

— Cine te-a omorît, băiete ! îl întreabă răstit otoritatea? 

— Iapa, cînd a tras al treilea pirț, dom'le plotonier minca-ţi-aș turu. 

— Fugi, bă, că tu nu ești zdravăn! Ți-au plecat mințile pe vilcelel! 

— Zău că iapa, domnule plotonier ! 

Plotonierul i-a tras vreo două, iar ţiganul a rupt-o peste groapă, cu 
cioarecii plini. Scoboară pe o ulicioară într-un cătun de munte și vede că 
niște oameni tăiau un porc şi-l pirleau de păr: 

— Dumnezeu să-l ierte, oameni buni! 

— Pe cine zici? 

— Pe porc să-l ierte ! 

— Cine? 

— Dumnezeu ! da cine? 

Ţăranii dacă-l zăriră smintit, se puseră cu niște pîrmaci pe țigan de-l 
lăsară leșinat şi cu balegă-n cioareci. Cînd se dezmetici din bătaia primită zise: 

— Aoleo, aoleo, ce mai pirdalnică luai, să-mi ajungă vreo cinci ai. Dar 
cum era să zic, măi românico? îi întreabă pe țărani ! 

— Să fi zis: să-l mîncaţi sănătoși ! 

— Ahaaaa, bine că ştiu ! Și a plecat de-aci tiganul mulțămit că a învăţat 
ceva nou. Cînd colo, într-un sat dă de un popă la vale de casă, se da ca omul 
în poiană, cu cinci cîini la spatele lui înghesuind ș și mirîind. 

Cum îl văzu, îl luă gura pe dinainte şi-i dădu bineţe din vărsat de zori că 
cică ziua bună de dimineaţă se cunoaște: 

— Să-l măniînci sănătos, taică pope ! 

— Pe cine, creştine? 

„— Peeee, ăla ce-l mănîncă ciinii părinte ! 

— Aaaa, ticălosule, așa batjocorești tu o față preoțească 2! 

Și sumute popa cîinti pe ţigan. Ţiganul fugi și ciinii după ţigan, pînă 
ajunge la un bunar. 

Nişte oameni văzîndu-l încolțit de cîini, Strigară: 

— Sări în puț, băiete, pitulă-te, că te mănîncă cîinii, nu te lăsa ! 

Țiganul, cum auzi, sări-n puț să se pitule și unde a sărit n-a mai ieşit. 


CADIU ȘI FEMEIA 


„Trăia odată un agă și un cadiu vestit pin nedreptățile ce le făcea. Se zicea 

despre cadiu că judeca și pedepsele le da după cum era ploconu ce i se aducea. 

Merge aga la el şi zice: 

— Cadiule, spune ce părere ai, se cade ca bărbatul să asculte de femeie? 

— Nu se cade, ago, dacă e bărbat, bărbat să fie! 

— Atunci bine am făcut eu că n-am ascultat de nevastă și nu ţi-am adus 
tipsia cu un ied fript și l-am mîncat eu?! 

— Ba nu, atunci cînd muierea dă sfaturi înțelepte ca acestea, este bine 
s-o şi asculți ! 


LĂCOMIA ȘI PROSTIA 


Într-un sat oarecare au trăit doi oameni de soiul acesta lacomi. Se cunoș- 
teau ei din vedere, dar, cum s-ar zice năravurile lor nu și le cunoșteau mai 
de aproape. | i o 

Şi într-o bună zi, ei au plecat la oraș ca să-și vîndă fiecare cîte ceva, ce 
aveau, bineînţeles acasă, și în dreptul mărfii vîndute să-și ia fiecare cîte alt- 
ceva, de ce avea nevoie. 

Așa de exemplu, unul s-a:dus cu o traistă de nuci la piaţă spre a-şi 
cumpăra, cu banii luaţi de pe nuci, zăitin, iar celălalt, cu o traistă de mere, 
spre a-și cumpăra brânză. 


Au stat ei cît au stat în piață, dar spre marea lor mirare, nimeni n-a 
avut nevoie de mărfurile lor. Rămînid singuri, pînă la urmă, cînd să plece 
acasă, ei s-au apropiat unul de celălalt şi atunci au început să se vaiete, bles- 
temînd pe oamenii care au fost în ziua aceea în piață şi pe care ei nu i-au Între- 
bat câţi bani le fac căciulile. 


Așadar ei rămăseseră cu fructele nevîndute și se mirau ce o să zică 
femeile lor acum acasă cînd îi vor vedea că s-au întors așa cum au plecat, 
adică au venit fără lucrurile ce le trebuiau lor în casă. | 

Și după oleacă de gindire, unul din ei dădu drumul la o vorbă așa 
Cum la necaz trîntește o vorbă, ca oiștea în gard, cum s-ar zice în limba 
populară. 

„— Măi Ioane, zise el, hai să schimbăm și noi mărfurile noastre, ca să 
ne amăgim soțiile, că tot avem și noi ceva. 

— Măi Stane, răspunsă ălălant, nu e rău treaba asta ca să scăpăm de 
gura lor, că ştii cum sînt ele, dar vezi că merele mele atirnă mai greu decît 
nucile tale, apoi, chiar dacă am purcede la schimbul ăsta, noi însă, tot fără 
mărfurile trebuitoare nouă ne întoarcem acasă. | 

— Bine, înţeleg că merele tale sînt mai grele, eu am să-ți mai dau acasă 
ca un adaos, cinci lei și pace, numai şi numai să părem și noi în faţa lor 
că tot am făcut ceva să nu ne întoarcem acasă ca nişte proști. 

Și atunci, al doilea dădu mîna către consăteanul lui şi apoi se învoiră 
și plecară amindoi bucuroși atcăsă, fiind siguri că n-au să fie certaţi de 
neveste |! | 


Cînd ajunseră acasă şi dădură în primire trăistile soțiilor lor rostogo- 
lindu-le jos, spre marea lor mirare constatară că trăisţile erau numai pe 
jumătate umplute cu poame, iar restul cu alte lucruri netrebuincioase. Așa, 
de exemplu, traista cu nuci, a avut dedesubtul nucilor frunze de nuc uscate, 
iar traista cu mere a avut dedesubt pietre. 

Ambele femei i-au făcut, fiecare în parte pe frumoşii lor soţi cu ou și cu 
oţet, dar ei au tăcut chitic și nu și-au zis unul altuia nici o vorbă uriîtă pentrucă 
n-au fost cinstiți ! 

După trecerea cîtorva zile, cel care a fost cu merele s-a dus la cel care a 
fost cu nucile și i-a cerut diferența de 5 lei, cît s-au tocmit ei. 

— Da, am să-ţi dau cei cinci lei a răspuns cel cu nucile, dar nu-i am 
acuș şi îți voi da datoria după o lună de zile. 

— Bine, măi frățioare, se învoi cel care primise nucile. 

Datornicul însă nu s-a achitat de datoria lui nici după încheierea lunei și 
după o chibzuială mai lungă, pusă la cale un vicleșug. 

Adică, dacă e vorba de o înșelăciune, de ce să n-o pună la cale, că doar 
el n-a săpat pe merele care mi le-a dat, își zise el în cele din urmă, și se 
hotărî să nu-i dea nici un ban. 

Cu: două zile înainte de ziua plății datoriei, el' se prefăcu mort și soția 
lui îl dusă în biserica veche din sat, rămasă de mult ruinată ȘI ea îl anunţă pe 
celălant să vină acolo să-l vadă că e mort. 


În prima noapte cînd se așezase el mort într-un ungher al bisericii rui- 
nate, pe la mijlocul nopţii veniră niște hoţi spre a lăsa o comoară acolo, cu 

gîndul ca s-o ridice noaptea. A doua noapte cînd s-a dus cel cu merele în 
biserica ruinată spre a-și vedea datornicul mort, iată că datornicul lui era 
viu și număra galbenii ce-i găsise el lăsaţi de hoţi în noaptea precedentă. 

— Jată aci două grămezi, rosti mortul, alege-ţi una din ele. 

— Cu cea mai mare plăcere, răspunsă mirat, și după ce își umplu buzu- 
nările hainelor şi pantalonilor el ceru de la fostul lui datornic, datoria de cinci 
lei, diferenţa aceea de la schimbul celor două trăiști cu nuci şi mere. 

— Cum, oare nu eşti tu mulţumit că datorită mie ai tu acum în loc de 
cinci lei, o traistă de galbeni, se răsti cel care găsise comoara hoţilor. 

— Da, ai dreptate că în locul celor cinci lei acum eu mi-am umplut buzu- 
narele hainelor și pantalonilor cu galbeni, dar tu nu ajungeai să ai galbenii 
ăştia dacă nu-mi datorai cei cinci lei, deci nu amesteca datoria cu norocul ce 
ţi l-a adus această datorie către mine! 

— Bine, bine, dar eu în clipa asta n-am nici un ban asupra mea afară 
de galbenii ăştia din faţa mea, se înfurie pretinsul mort. 

— Nu este nimica, pentru cei cinci lei, tu acum dă-mi un galben şi 
atunci între noi va fi pace şi se repezi spre a-i lua un galben din gră- 
mada lui. 

— Nu, nu-ţi dau nici un galben, și pace, se înfurie încă mai vîrtos noro- 
cosul găsitor al comorii și-l pocni cu un pumn în față! 

— Lacomule păcătos, strigă tare în noaptea'-aceea în biserica ruinată, 
ălălant. 


Atunci se iscă o bătaie de toată frumuseţea și în timpul acesta, în 
toiul încăierării lor apărură și hoţii, cei care lăsaseră comoara, îi luară de 
guler pe amîndoi și îi aruncară afară din biserică ca pe niște zdrențe murdare, 
după ce le luară toți galbenii. 

Și iată cum lăcomia a dus pe cei doi la prostie, cum pentru cinci lei, 
ei au scăpat o întreagă comoară din mîinile lor ca niște proști. 


ȚIGANUL ȘI COLIVA 


I-a murit într-o vară tatăl ţiganului. 
Se duse el la popă și zise: 

— Taică popo, mi-a murit tetea ! Ce să mă fac? 

— Să-i faci o colivă și să-i dai un colac de pomană. 

— Să-i fac, părinte, să-i fac o colivă pescărească de raci, să se ducă po- 
mina pe lumea ailantă. 

A pus tiganul racii într-un coş și s-a dus cu ei la biserică. Acolo i-a 
aşezat pe-o tavă. 

Cînd a început popa să citească coliva, racii au pornit să dea-ndărăt de 
au umplut biserica ca furnicile. 

Babele, moșii și mulțimea a bufnit în rîs. Popa și sfinții de pe pereţi s-au 
uitat urit și s-au supărat. 

Atunci popa şi-a luat inima-n dinți și i-a zis-o de-a dreptul ţiganului: 

— Taică, asta nu e colivă de raci, 

Asta e colivă de draci ! 

DOUĂ SURDE 


— Unde te duci, daică Floare? 

— Mă duc la Nică cu demîncare! 
— Daică Floare, tu ești surdă? 
— Nu e lapte şi e urdă! 

— Daică Floare, tu ești slută? 

— Domnu, maică, îți ajută! 
Dacă-ai fi vreun om bun 

Ţi-ai lega căluțu-n drum, 

De un pai: și::de-un gutui, 

Și m-ai ţine pe gurgui! 


TURCUL ȘI MUNTEANUL 


Odată pe bătrîneață pe cînd stăpineau turcii tot pămîntul, se găsi din 
întîmplare un turc arînd pe lingă un pod. 

Chiar atunci cobora pe aci de la munte un păcurar voinic şi imos cu 
doi cai, amîndoi încărcaţi cu bunătăţi de tîrguială. Cum ajunsă munteanu la 
pod, turcu îl văzu și vru să-și bată joc de el. 

— Cea, cea, Sara, cea că tu înţelegi dacă eşti cal, căci ai minte-n cap, 
iar stăpînul tău n-are minte de doi bani, zise turcu. 

Ciobanul, cum auzi vorbele de ocară își puse-n gînd să-și bată joc de 
turc. Cum ajunsă la capul podului, căzu de pe cal, văicărindu-se: 

— Au, Doamne, ce să mă fac, ce să mă fac, nu mai pot! 

— Ai bre, ce e cu tine, că mai adineaurea erai întreg. Scoală-te, fiule, 
și treci că ți se duseră caii. Atunci munteanul îi spuse: 

— Nu cutez, ago, nu cutez să trec peste podu ăsta! 

— Lasă, sinco, treci fără frică, nu-l vezi destul de lat şi ţapăn. Nu vezi 
că peste el trec căruţe încărcate, cară cu lemne și cu mare greutate, iar tu să 
te temi să treci? Însă munteanul nu vrea să treacă-n ruptul capului. El se tot 
văita şi zbiera ca o vită lovită de durere. 

— AI, bre sinco, ce-mi dai baş dacă ţi-e frică să te trec eu în spinare pe 
șelile mele. 

— Da ce ceri, ago, de la mine? 

— Să-mi dai 12 lei. 

— Bine, uite că vreau. Întoarce spatele. Turcu întoarsă spinarea și cio- 
banul i se urcă în girgă, trecîndu-l peste pod în cealaltă parte. Cum îl lăsă jos, 
munteanul începu să se pipăie, prin sîn și prin buzunar. Apoi supărat îi zise 
turcului: 

— Vai săracu de mine, ago, ce-o să mă fac că n-am nici un ban. 

Turcu se necăji foc auzind că-i lipsesc cei 12 lei. 

— Cum să n-ai, mă porcule! 

— Uite așa, ago, Alah să mă bată dacă am o para chioară. 

— Bine, măi rumâne, de ce nu-mi spusăși asta dincolo, că nu te mai 
luam în spinare, tu aici îmi spui? Haide șezi iar pe spatele mele să te duc 
îndărăt de unde te-am luat. 

Munteanul se-ncălecă pe turc, iar turcu trecu îndărăt la capul podului, 
de unde-l luase. Cum ajunsă aci, necăjit dete cu el de pămînt zicînd: 

— Porcule, păcătosule, uite aici rămiîi să mori dacă n-ai bani să-mi plă- 
teşti ! Iar turcu se duse la el în țarină să are cu boii. 

Pe neașteptate însă, păcurarul de la munte sare drept în picioare și pleacă 
peste pod piînă-l trecu frumușel dincolo. 

Turcu îl văzu și-l întrebă: 

— Ai bre ghiaure, bătu-te-ar Alah, cum putuși acuși să treci și mai adi- 
neauri te făceai mort. 

— Hebei, bre ago, vezi că boii tăi au mai multă minte decît tine, iar tu 
baş că n-ai : imic, decît zamă de varză-n „cap în loc de creier. Te călării de două 
ori ca pe un mînz fără minte. De aia să nu-l mai batjocorești pe cioban şi să 
cați iepuri în biserică, că niciodată nu știi de unde sare iepurele. Ai crezut 
că ai găsit giscă de jumulit, dar vezi că ţi-a zburat gisca din frigare şi te jumulii 
eu pe tine. 


MĂGARUL CU DOI STĂPÎNI 


Au fost doi frați care au moștenit de la tatăl lor un măgar. Tatăl, înainte 
de a-și da sfîrșitul, le-a spus că fiind un singur măgar întreaga lui avere, să-l 
aibă fiecare cu schimbul. Cînd unul, cînd altul și să-l îngrijească ca pe ochii 
din cap ca să se hrănească și ei cu el, cum și tată-su s-a hrănit. 

Și așa a început măgarul să fie slugă la doi stăpîni. O zi căra tovarul la 
unul, iar în cealaltă zi la celălalt. 

Măgarul era pus la munci grele, folosindu-l fiecare cît mai mult, fără să i 
se dea nici zob și nici un fel de mîncare de către vreunul dintre frați. 

Muncea și ostenea măgarul în zadar, că nici un stăpîn nu-l hrănea, fiecare 
nădăjduind că de hrănit îl va hrăni celălalt. 

Și cînd se poticnea măgarul cu ochii holbaţi de foame și burta lipită de 
spate, fiecare stăpîn îi cînta ăst cîntec îmbărbătindu-l de zor: 


Hi, la deal, şi hi, la vale, 

Că n-am să-ți dau demiîncare ! 
Miine fratele-i stăpin, 

El ţi-o da ovăz și fîn ! 


Azi așa, miîine-aşa, le muri băieților măgarul și. cei doi frați rămaseră 
săraci, plîngîndu-și fără folos dobitocul, căci cine se zgîrcește și mai mult se 
păgubește.! 


BOIERUL ȘI SLUGILE 


Cică un boier avea multe slugi pe care le silea la munca cîmpului și văzînd 
ele că stăpinul o să le puie pielea-n pod, într-o zi şi-au luat rămas bun și au 
plecat în lume, să-și cate un alt stăpîn mai bun şi mai cu frică de Dumnezeu. 

Aşa a rămas boierul cu holdele-nţelenite şi vitele flămînde și 'setoase. 
Ce să facă el? Să dea sfoară-n ţară că este în căutare de argați. Și s-au adunat 

la conacul boierului o mulţime de oameni săraci şi flăminzi. Dar printre ei 
era unul mai vorbăreț și tuciuriu. Ca să le încerce vrednicia, stăpînul lua dimi- 
neața un codru mare de mălai și întreba: 

— Cine vrea codrul ăsta de mălai? 

— Eu, zicea mai întîi argatul tuciuriu. Și i-l dă. Într-o altă zi iar întrebă: 

— Cine vrea bucata asta de pîine? 

— Eu, boierule, răspunde mai întîi tot sluga cea tuciurie şi iar lua codrul 
de piine! 

Altă dată întreba stăpînul: 

— Cine vrea piciorul ăsta de curcan? Şi tot el se-nghesuia și era cel 
dintii care primea bunătăţile de la stăpîn ! Odată, a luat boierul o sapă şi a 
arătat-o slugilor zicînd: 

— Cine vrea sapa asta să meargă la prășit> 

Atunci argatul cel tuciuriu a zis: 

— Mai luaţi, măi fraţilor și voi, că eu destul am luat. 

Așa stăpinul și-a încercat vrednicia argaţilor. 


ION ŞI PEȘTELE 


A fost un prostănac mare, care s-a dus la pescuit. 
— Ce faci, Ioane? îl întrebă un călător care mergea la tirg. 
— lată, prind pește! 
— Cum prinzi? 
— Cu căciula ! 
— Nu căciula, măi băiete ! Lasă-ţi barbă lungă și ai să prinzi știuci şi 
raci să te saturi! 
Își lăsă barbă mare şi merse de-o băgă în Timoc. 
Cum afundă bine barba în apă, vine o ştiucă și-l prinde de barbă. El 
trage-n sus, ea trage-n jos. Dacă văzu că nu e glumă cu știuca, îi zise: 
— Ştiuculița maichii dragă, 
Dă-i drumu de barbă, 
Că mă jur că nu te tai, 
Noaptea pe mălai ! 
Auzindu-l știuca, îi răspunse: 
— Du-te, mă pescare, 
Că prostia din născare 
Are leac prin lumînare ! 


BA E TUNSĂ, BA E RASĂ! 


A fost un om şi o muiere care nu se înțelegeau. Muierea l-a călcat pe om 
pe picior în biserică la cununie și ţinea în ruptul capului bărbatul să zică tot 
ce zice ea. 

Îl ţinea pe bietul om sub papuc ! pînă la o vreme cînd omul nu o mai 
putea răbda şi-i dete un top de bătaie, de rămase bărbat ca toţi bărbaţii. De 


317 


acum încolo, avea el judecata lui şi părerea lui aşa că nu se mai gîndea muierea 
pentru el. Într-o zi, se întorc de la loc acasă și văd o livadă cosită frumos. 

Bărbatul zise: 

— E cosită de parcă e rasă! 

— Ba e cosită, de parcă e tunsă! 

— Cum, bre muiere, asta e tunsă? 

— E tunsă, bărbate, tu nu vezi? 

O bătu bine crezînd că o să zică precum era livada. 

— Ai bre, mai e tunsă? 

— E tunsă așa cum spun eu! 

— Te duc la Timoc să te-nec, bată-te Dumnezeu de păcătoasă, dacă 
nu spui că e rasă! 

— Ba e tunsă! Ba e tunsă! Așa să știi! Și să crăpi de necaz! 

O luă omul și o duse la iazul morii s-o-nece. 

— Te înec, Mărie, mai bine zi că-i rasă! 

— Ba e tunsă! 

O afundă-n apă pînă la briîu. 

— Cum e cătălina, fă, e tunsă? 

— Da, e tunsă. 

— Bine, atunci te-nec ! 

O scufundă-n Timoc pînă la umeri. 

— Mărie, gindește-te bine că n-o fi cătălina tunsă! 

— Ba e tunsă, bărbate, e tunsă cu foarfeca! 

— Atunci te-nec, să scap de dracu! 

O scufundă pînă la gură. 

—Zi fă, că-i rasă! 

—Ba e tunsă! 

— E, păi acuș chiar că n-ai scăpare! Te-nec și ce-o fi să fie! 

O scufundă pînă-i trecu apa peste cap şi muierea scoase mîna afară şi 
nemaiputiînd rosti o vorbă, arătă cu două degete cum taie foarfecele. Aşa că 
tot tunsă rămase după dînsa, chiar și cînd o înecă de-a binelea. 

De aceea, de femeie cîteodată fuge și dracu, ca să nu-l scoată dator! 


VĂCARU ȘI TURCU 


Păzea odată un văcar vacile la un boier turc. Văcarul avea şi el pe lingă 
vacile turcului o văcușoară cu lapte. El păştea vacile de-a-mpreună pe livezi 
şi toate mergeau bine pînă la locul unde se încurcau. 

Într-o zi, vaca văcarului se repede la vaca boierului și-o împunge. Văcarul 
se spămiîntă. Ce-o să facă? O să-l omoare turcul și gata, se gîndi el. Cînd intră 
cu vacile-n obor îşi luă inima-n dinți să-i spuie boierului întîmplarea și să-i 
vadă mintea şi dreptatea ce e în stare s-o facă. 

— Boierule, zise el, ştiţi ce s-a întîmplat? 

— Nu! 

— O vacă de-a dumneavoastră a împuns vaca mea. 

— Da bine, băiete, cine le-a mînat și cine le-a lăsat să-şi facă de cap și 
să se împungă? Nu tu ești ăla plătit să le păzești? 

— Ba eu, zise văcarul!! 

— Ce să-i faci, vacile n-au minte, se duc de-a valma singure și se boriș- 
căie. Ce să-i faci, sînt vite fără minte! 

— Și dacă-mi moare vaca, ce-mi dai, efendi? 

— Ce să-ţi dau, băiete! Ți-am spus, vacile sînt vaci și pentru ele nu 
pot să dau socoteală. 

— Ascultă, efendi, vaca mea a împuns pe vaca ta! 

— Ce e? 

— Vaca mea a împuns vaca ta! 

— Nu se poate! 

— l-a scos maţele, auzi? 

— Stai să mă uit în Coran să văd ce zice legea! 

— Nu te mai uita, efendi, că atunci cînd era vorba de vaca mea, nu mai 
era lege și împăratul nu a făcut lege numai pentru vaca ta. Împăratul a făcut 
o singură lege și dreptate pentru toate vacile. 

Efendi rămase cu buzele umflate, la dreapta gîndire a văcarului. 


CE DORESC COPIII 


Pe o pajiște acoperită cu flori și izvoare, patru copii păşteau porcii și 
stînd la umbra unui stejar bătrîn, vorbeau și se jucau între ei. 

Cum se jucau, făceau o larmă de vuiau văile; unul dintre ei mai isteţ, 
îl întrebă pe un altul, zicîndu-i: | 

— Frăţioare, ce ai face tu dacă-i ajunge-mpărat? 

— Multe aş face de aş ajunge numai! Dar pe una n-aş uita-o pentru 
nimic în lume! 

— Şi anume ce ai face, hai spune odată? 

— Păi ce aș face? Aş porunci să mi se aducă un car cu loitre plin cu 
pleavă și toată ziulica m-aș plimba cu carul pin sat şezînd pe pleavă moale și 
m-aş uita la voi cum vă jucaţi în ţăriînă, dar nu v-aş primi. Aşa m-aș trăgea 
singur ca un împărat, iar voi ați crăpa de ciudă! 

Atunci îl întrebă pe cel de-al doilea: 

— Ce-ai face tu, dacă ai fi împărat? 

— A, eu n-aş fi prost să mă plimb toată ziua, şi aş dormi sub o salcie 
pe iarbă verde lîngă izvor, iar pe voi v-aș pune să-mi păziți porcii și să feriți 
noroiul unde se-nămolesc să nu se strice. 

Văzind că a mai rămas al treilea, de curios, îl întrebă și pe acesta: 

— Spune și tu, frățioare, ce-ai face, dacă ai ajunge împărat? 

— Eu drept să vă spun, aş minca numai simit şi măduva de la ceapă, 
iar vouă v-aş da cojile să nu ziceţi că nu vă sînt prieten bun. 

După ce toţi trei au spus ce dorinţe mari și-ar îndeplini, veni rîndul ca 
și aceștia să-l întrebe pe-al patrulea. Atunci ei dornici şi nerăbdători de a 
cunoaște ce minune ar face prietenul lor, îl întrebară: 

— Acum este rîndul tău, ia să vedem ce ai face tu, dacă ai ajunge împărat? 

— Ce să mai fac, dacă voi aţi ales tot ce-a fost mai bun! 

Și cei trei prieteni visară mulţumiţi, că au fost deştepţi și au ştiut ce 
s-aleagă ! 

DOI MINCINOȘI 


Cică odată se-ntilnesc doi mincinoși. Unul era tăbăcar și altul bărbier. 
Unul dintr-un sat, ălălalt din alt sat. 

Iată tăbăcarul la bărbier, mirosind a piele şi mortăciune. 

— Ai auzit, maistore, noutatea, zise bărbierul, în satul nostru a răsărit 
un fir de dovlete care şi-a-ntins vrejul pînă-n virful dealului deasupra satului 
vostru. Şi dovletele a crescut atît de mare, încît încap în el toţi plugarii satului 
cu vite, cu căţei, cu purcei şi cu tot ce vrei! 

— Și cu măgari, bre? îl întrebă tăbăcarul. 

— Şi cu! răspunse bărbierul. 

— Bine, da de unde pasc vitele iarna acolo, bre? 

— Ei ! ăsta să fie tot necazul; mănîncă şi ei fîn, doar în dovlete se fac 
clăi de fîn, pătuege, clăi de paie și cîte altele! 

— Dar oamenii cu ce se arănesc, maistore2 

— Cu semințe, frate. O sămînţă de dovlete este mare cît un ban. De ne 
pică la fiecare cîte două seminţe ne-am procopsit. 

— Bre, alal să vă fie! Ce noroc a dat peste voi. 

— Aa, da stai că nu s-a terminat! Se șoptește prin sat că răufăcătorii 
au de gînd să dea dovletele de-a berbeleacul peste satul vostru și atunci va 
fi vai de voi! Din casele voatre și averea voastră praful se va alege, cînd s-o 
rostogoli dovletele mare cît un deal. 

— A, bre şi asta se şoptește prin satul vostru? întrebă tăbăcarul. 

— Fără glumă, cică de nu crezi, priveşte dovletele în capul dealului și 
vezi-l cît e de mare, abia acum cînd a legat, dar la toamnă !? 

Da-n capul dealului se vedea ceva rotund și mare; nu era altceva decit 
o claie mare de fîn chitită de niște cosași pe un virf de deal. Văzind el dovletele 
se sperie şi zise bărbierului: 

— Maistore, maistore, ce păcate vom avea noi să tragem, ca să ajungem 
striviţi de un dovlete ! Păi dacă ne omoară toate vitele, li se pierde ruda și eu 
ce mai tăbăcesc? 

— Ba eu zic, adăugă bărbierul, să-ţi scoţi pieile din pămînt de unde le 
ai și să vă mutaţi satul în altă parte. 

— Zău că-ți mulțămesc că ne-ai dat gîndu-al bun ca mare pacoste s--abătea 
peste capul nostru. 

Și de frică şi-ngrijorare uită omul să se mai tundă și se-ntoarse-n satul 
său povestindu-le sătenilor întîmplarea cea tristă şi ce-i aștepta la toamnă. 

— Vai de capul nostru ! începură muierile şi babele să-și dea cu pumnii-n 
cap, ne face piftii pe toţi. 

— Şi n-avem scăpare decît să ne mutăm satul de aici că vedeți cît a crescut 
dovletele ! Numai coada poate să-i ajungă de cinci ori cît biserica și prăpădul 
e mare | 

Un om ceva mai cuminte intră-n vorbă zicîndu-le: 

— Ba eu îmi dau cu credinţa că e bine să ne depărtăm mult cu satul de 
părțile astea. Ar putea, bre, așa cît este de mare să sudoame pămîntul cu totul, 
ce credeți, e mare greumiînt, fraţilor ! 

Și se pregătiră oamenii să-și mute satul, așezindu-i vatra cu mult mai 
departe, că să nu se simtă zguduitura cînd se va rostogoli dovletele. 

Auzind bărbierul cele ce se-ntîmplă în satul vecin, se-ntristă și merse 
să le spună să-și vadă de treabă că e numai o glumă. 

Dar cum bătrinii îl cunoşteau pe bărbier că este un mincinos, nu-l cre- 
zură, încît își dărîmară casele, luară stîlpii și vitele, pornind să-și aleagă un 
nou sat. 

Trecînd bărbierul pe lingă tăbăcar, acesta-i dete un cojoc de bucurie 
că a fost bun la inimă și a dat în vileag taina ce-i putea curma zilele. El luă 
cojocul și mergînd pe lingă țăranii necăjiţi cu cojocul cel nou, aceştia-l întrebară: 

— De unde ai cojocul? 

— De la tăbăcar, mi l-a dăruit în semn de recunoștință, că eu am fost 
singurul dintr-un Sat care i-am descoperit taina, pe care alții o ascundeau. 
Nu m-a răbdat inima să nu v-o spun. 

— Atunci ţine și de la mine un miel! zise un ţăran. 

— Și de la mine un purcel, zise altul. 

— lar de la mine un vitel. 

Și adună bărbierul o cireadă de viței, o turmă de porci și o turmă de miei, 
de intră cu ele-n sat. 


COPILUL PROSTUȚ 


Um om avea un băiat cam slab de cap. I-a venit și lui vremea de însurat 
ca la orice flăcău. 

Părinții au plecat să-l însoare în alt sat, să-l bage-n casă la o fată cu căpătii 
și avere frumoasă. S-au dus la fată în peţit cu purcel fript și lăutari și-au început 
să se tocmească ce-i dă la fată. Tatăl fetii voia să-și mărite fata, iar muma nici 
în ruptul capului, fiindcă era prea tinără. După multă băutură se apucară la 
taină, glume şi cîte ce. 

Fata sta şi gătea la bucătărie. Băiatul s-a dus și el să stea de vorbă cu ea. 

Fata a pus sare în mîncare și s-a dus pe afară. El n-are de lucru și vrea 
să mai puie un pumn de sare în oale. Băgă mîinile amindouă într-o oală cu 
sare și încercă să le scoată. Cind colo, ce să vezi? Miinile nu le mai poate 
scoate ! Trage-n sus, trage-n jos, însă nici vorbă să le mai scoată. 

Cum se-ntoarce fata, el bagă oala între picioare. Fata îl cheamă la masă, 
însă el stă cu oala ascunsă între picioare de rușine. 

— Nu-mi este foame ! răspunde flăcăul şi rămînea supărat cu oala între 
picioare. 

— Ce ai, taică, de stai supărat? Îl întrebă tată-su. Poate nu-ţi place de 
fată? Spune drept să știu! 

— Nu, tăicuţule, îmi place de fată însă m-a apucat o durere de mate și 
de aia stau ghebejit pînă mă fac bine. 

Tată-su îl lăsă în pace și ei își văzură înainte de chef. 

Tatăl fetii ieși afară și se opri sub streașină cînd tocmai cădea afară un 
potop de ploaie. 

Băiatul pe prispa casei nu știu cum face că sparge oala plină cu sare și 
oala cade cu totu-n capul socrului. Socrul se miră cum plouă de sus cu oale 
și cu sare și se scarpină la cucuiele din cap. 

Se duce-n casă și se jură c-a-nnebunit Dumnezeu. Să ploaie el cu oale 
sparte și cu sare? Toți rid, văzindu-l plin de sare și cu capul spart, numai. 
ginerele cu mîinile slobode mănîncă de zor. 

Atunci muierea lui, de supărare iar îl blestemă: 

— Măi bărbate, ţi-am spus eu că o să te trăsnească Dumnezeu că măriţi 
fata prea crudă și nu m-ai crezut? Bine ţi-a făcut și mai bine ti-ar face dacă 
te-ar trăsni de tot, să te-nveţi minte. 

„Bărbatul auzind-o blestemînd, s-a repezit la ea i-a tras o bătaie bună și 
astfel s-a spart. logodna şi petrecerea. 


SURZII 


Un om bătrin îşi făcea gardul pe lîngă casă. Un cioban supărat trece 
pe: drum dis-de-dimineaţă, care pierduse oile. 

— Moşule, n-ai văzut oile mele? îl întrebă ciobanul. 

Moşu puse palma căuc la ureche că n-auzea bine și-i răspunse: 

— Acia, numai pină acolo fac gardul. 

— Într-acolo! 

— Da acolo! întări hotărît moșneagul. 

Ciobanul care era surd, crezu că într-acolo au luat-o oile și porni în 
grabă spre locul arătat. 

Cînd colo, găsi oile. Bucuros, păstorul se întoarce cu turma de oi la 
moșneag zicîndu-i: 

:— Ține, moșule, un berbece cu cornele frînte că mi-ai arătat oile pierdute ! 

Moşu îl privi înciudat și-i grăi: 

— Îţi jur pe bătrînețea mea că nu i-am frînt eu coarnele. 

Neînţelegîndu-se ei, trece cu cofele la apă o fată și aia surdă. 

Ciobanu-i spune la fată că de bucurie vrea să-i dăruie moșului un ber- 
bece cu cornele rupte, fiindcă i-a arătat unde sînt ascunse oile pierdute. 

Fata la acestea răspunde: 

— Nu vă pot lua pe amîndoi de bărbaţi. Pot să-l iau numai pe unul. 

Certîndu-se cîteșitrei, trece pe cărare un popă surd, călare pe o iapă. 

Păstorul, văzîndu-l pe taica popa, se gindi că el are să-i scoată din 
incurcătură. 

— Sărut mina, părintele, spune-i moşului, că-i dărui berbecul pentru 
bunătatea lui, că mi-a arătat oile pierdute. 

— Taică, îţi jur pe sfinta lăturghie, că iapa nu e din furat, am găsit-o 
fără stăpîn pe islaz și cînd am încălecat-o a vrut să fugă cu mine, să mă facă 
rob la turci. 

Şi a-nceput o ceartă mare între ei. Moşul că n-a frînt coarnele berbecului, 
fata că nu-l poate lua de bărbat decît pe unul. popa că n-a furat iapa și e lucru 
găsit, încît s-a strîns tot satul la învălmășeală și chinezul satului i-a chemat să 
dea socoteală ! 

Fiecare vorbea pe altă limbă și zarva ieşi și mai mare. 

— Eu n-am frint coarnele la berbec, zise moșneagul. 

— Ba eu nu mă pot mărita după mai mulți bărbaţi, adăuga fata. 

— Eu, domnule primar, vă jur că n-am furat iapa, am găsit iapa. 

Cînd a văzut primarul că o să-l zăpăcească și pe el de cap și că n-o să 
ajungă cu ei la nici un căpătii, i-a dat afară să se înţeleagă ei cum vor putea. 

Surzii însă nu s-au înţeles și se spune că și azi se mai ceartă încă. 

FEMEIA LENEȘĂ 


A fost odată ca niciodată că dacă n-ar fi, nu s-ar.povesti; a fost o femeie 
foarte leneșă. Bărbatul umbla la cimp și cînd venea sara nu găsea făcută mîn- 
carea. El o întrebă: | 

— Bine fă muiere, ce ai făcut tu azi de.n-ai făcut mîncare? Femeia tot- 
deauna îi răspundea: 

— Uite, măi bărbate, toată ziua am tors lînă. 

A doua zi la fel. A treia zi la fel. Și a ţinut-o așa în șir luni și ani că a 
tors lina. Bărbatul supărat că tot cu lina și scoate fire. Bine femeie, unde-ți 
sint fusele cu lină? | 

Atunci femeia care avea o putină în casă acoperită cu toale, le dete la o 
parte şi începu să-i arate același fus pe care îl scotea, şi-l băga din nou în 
putină. Bărbatul aproape obosise uitindu-se. cum îi arată la fuse cu lină toarsă 
şi-i zise: 

— Ajunge fă nevastă și ai obosit arătîndu-mi la fuse cu lînă toarsă. 

„Atunci femeia văzînd că pe om l-a dus cum a vrut ea, îi zise: Acum măi 
bărbate te duci în pădure şi-mi tai rășchitor că n-am pe ce să le dapăn. 

Omul a plecat în pădure bucuros că s-a isprăvit cu torsul linii, cu securea 
în spate să taie rășchitor. Femeia hoaţă foc o luă pe altă parte și ajunse mai 
întîi în pădure și se urcă într-un pom stufos să nu fie văzută. 

Cînd omul ajunsă în pădure, umblă încoace, umblă încolo după rășchitor, 
ajunsă sub pomul stufos unde era nevasta lui ascunsă, care începu să strige: 

Cine taie rășchitoare, nevasta-i moare ! 
Cine taie rășchitoare, nevasta-i moare. 
Omul nevestii se opri şi ascultă și iar aude: 
Cine taie rășchitoare, nevasta-i moare ! 
Cine taie rășchitoare, nevasta-i moare.. 

Văzînd omul o așa mare minune zisă că ăsta-i numai un sămn, se lasă 
de rășchitor și pleacă acasă. Cînd a ajuns acasă îi povesti nevestii minunea lui 
Dumnezeu că numai el putea fi, și-i spuse: 

— Mi-a fost frică, nevastă, că ai să mori și pierd bunătate de nevastă 
și n-am mai tăiat rășchitor. Mai bine lasă fuselea acelea nedepănate şi numai 
tu să fii sănătoasă, fiindcă, ca tine alta nu mai găsesc. 


ALMES BALMEȘ 


A fost odată un tuciuriu și s-a dus de-a rudelea pe la nașu-su. Nașul 
era tocmai la masă și mînca dintr-un purcel fript şi dintr-un blid cu almeș- 
balmeș. 

— Fine, șezi să mîncăm oleacă că poate-i fi flămind. 

— A, da de unde, chiar acum mă sculai de la masă. 

Nașul, văzîndu-l astfel, nu l-a mai rugat și a mîncat singur mai departe. 

— Naşule, mai zi o dată! 

— Ce să zic, fine? 

— Ce-ai zis mai înainte. 

Nașul s-a făcut că nu-nţelege, a ridicat masa și s-a culcat. S-a culcat şi finu. 
Sta el să adoarmă, însă matele i se certau de foame și ghiorțăiau. Apoi își lovi 
ochii cu pumnii că nu se închid, nu adorm. Nașu auzea și simţea toate astea 
şi de aceea îl întrebă: 

— Ce s-aude, fine-n burta ta? 

— Iacă nimic! Vi se pare, nașule! 

— De ce-ţi dai cu pumnii-n cap atunci? 

— Să fugă mintea la burtă să tacă, nașule, că de flăminde se ceartă 
între ele. 

Nașul zîmbi pe sub mustață și se făcu că sforăie. 

De aci se sculară și plecară la lucru. Finului îi tot lăsa gura apă și se tot 
gindea ce mîncare bună a scăpat. 

— Hai, nașule, cum îi zice la miîncarea aia de asară? 

— Almeș-balmeș ! 

Finul plecă acasă și în gindul lui ca să nu uite zicea: almeș-balmeș! 
almeș-balmeș ! ce bună mincare! 

Ajunse la o baltă vru s-o treacă. Apa era cam mare, ridică izmenele pină 
la genunchi și păși înainte, uitindu-se la rațe și răţoi cum se afundă cu capul 
după peștișori. Tot privind la rațe, uită de almeş-balmeș. Se necăji foc şi începu 
să caute cuvintul în baltă. Apoi zise: 

— Uite, măă, căzu cuvintu-n baltă și nu-l mai găsăsc. 

Se-ntoarse-ndărăt, poate-l găsește, însă almeș-balmeș nicăieri! Nu-i 
mai venea în minte și pace ! Căzuse la fund, se gindea el în mintea lui. Porni 
să-njure și să se aplece luînd cu pumnul apă dintr-o parte și mutind-o în alta 
ca pe nişte felii. Intrară-n baltă niște porci și el îi dudăi mai departe să nu-i 
găsească almeș-balmeșul și să i-l mănînce. 

Nişte oameni lucrători trecură pe-acolo, îl văzură căutînd disperat şi-l 
intrebară: 

— Ce cauţi, măi Romică? 

— Iată un lucru mare! 

— Spune-ne şi nouă, ce lucru? 

— E lucru meu și nu vă pasă vouă de el! 

Lucrătorii crezură că poate e vorba de vreo pungă cu bani și săriră îmbră- 
cați în baltă s-o cate. Cătară fundul bălții de-a rîndul, se bălăciră prin ea mai 
rău decît porcii și nu găsiră nimic. Scoaseră și rățoii din baltă temîndu-se să 
nu înghită cumva comoara. Mai la urmă osteniră şi oamenii ăștia. Unul dintre 
ei supărat îşi stoarse ţoalele de apă şi zise suduind: 

— Măi oameni buni, hai să mergem, fir-al dracului de tuciuriu, că făcurăm 
balta almeș-balmeș și nu găsirăm nimica. 

— Aoleu, minca-v-aș, am găsit-o! 

— Ce ai găsit mă? 

— Aia ce-aţi zis. Almeș-balmeș! 

Plugarii crezură că-și bate joc de ei și-i traseră o bătaie bună de-i frînseră 
oasele și plecară cu buzele umflate. 

El rămase în marginea bălții să-și atîrne ţoalele pe mărăcini, să le usuce. 

Tocmai atunci treceau pe-acolo niște vinători. El n-are de lucru și-i 
întreabă: 

— Unde vă duceţi, fîrtați? 

— Ha-ha ! îţi baţi joc de noi?! Trebuia să zice: noroc ! noroc, la vînat ! 
Și-i traseră și ei o bătaie bună. 

Plecă el scîrțiind din temelii după atita jumuleală şi se intilni cu o sume- 
denie de lume ce se bocea și ducea la groapă un mort. El trecu pe lingă mort 
prăind: 

— Hai noroc! ncroc, la vinătoare! 

Oamenii lăsară jos năsălia puseră mîna pe el și-i frinseră oasele. 

— Dar bine, măi fraților, cum trebuia să zic? 

— Dumnezeu să-i ierte păcatele! 

— Aşa o să zic de-aici încolo, negustorilor, grăi finul și plecă văitindu-se 
de spinare pe dium la vale. 

Cînd colo, drăcia dracului ! În faţa lui tocmai ieşea din biserică mireasa 
cu mirele şi cîntau bandele de lăutari de se cutremurau copacii. 

El trece pe lîngă mireasă și zice: 

— Dumnezeu să-i ierte păcatele! 

— Ce păcate, bre ! zise unul dintre nuntaşi. Și se puse golănimea pe el 
de-l tăvăli şi zminti în bătaie. 

— Aoleu, nu mai daţi, zise el şi mai bine învăţaţi-mă cum trebuie să 
ZIC, Mînca-v-aş ! 

— Să zici: ura să ne trăiască! 

— Mulţămesc, aşa am să zic şi a plecat mai departe. 

Trece pe lingă bătătura unui om care tocmai își pîrlea porcul de curind 
junghiat. 

— Ura ! să ne trăiască, să ne trăiască! 

— Cine să ne trăiască, omule? 

— Porcul, dar cine? zise finul. Se puse și măcelarul pe el de-i frămîntă 
la pumni piînă-l ameţi-n bătăi. După aia se sculă leșinat și grăi: 

— Stai, măi omule, ai milă de mine și nu mă bate, mai bine spune-mi 
cum să zic: 

— Să-l măniînci sănătos și să umpli toate vasele și oalele ! 

Plecă și de aci bătut și văzu după o casă un om care tocmai se pitise 
și se „da în poiană” ca orice om cu nevoile sale. El n-are de lucru și zice: 

— Să-ţi umpli toate oalele și vasele fiîrtate și să-l mînci sănătos! 

Se scoală omul supărat și fugi după el de-i trase o bătaie soră cu moartea. 

— Dar bine, măi vecine, cum era să-i zic? 

— Pute vecine, pute! 

— Bine, așa am să zic de-aci-nainte și plecă. 

Cînd ajunse la un pîrîu două fete se spălau pe picioare și se pieptănau. 
El iar nu-și ţine gura şi le zice: 

— Pute, surată, pute! 

— Ce pute, mă, fir-ai al dracului cu măta care te-a făcut ! Și-l frinseră-n 
bătăi cu cobiliţele. 

— Bine, suratelor, dar cum era bine să zic? 

— Să zici: ce frumoase sînteţi și ce pieptănătură mîndră aveţi ! 

Merse el spre casă și văzu două muieri care se băteau și-și smulgeau 
pletele. 


— Vai c ¢ pieptănătură frumoasă și ce mîndre sînteți! 

Ele uitară de bătaie, crezură că le batjocorește și săriră de-i jumuliră 
părul din cap. Scăpă ca prin minune din ghearele muierilor şi se opri drept 
în uşa cortului: 


— Ha auzi, fa muiere, să-mi faci mîncare din aia ca la nașu. 
— Cum ca la nașşu, omule? 

— Ştii tu, din aia, ca la nașu |! 

— Nu ştiu, măi omule, spune tu cum îi zice, cum este că eu nu sint 
ghicitoare? 

El se puse pe muiere și o călcă-n picioare de-o lăsă lată, gata să-și dea 
sufletul. | 
Copiii plingeau și se rugau: 
— Stai, tătucă, nu mai da în mămuca, nu vezi că-i făcuși capul aimeș- 
balmeș ! | 

— Aha |! va să zică voi ați știut de mîncare și aţi ascuns-o? N-aţi spus ce 
mîncare e, ca să nu-mi facă mie pofta să mă satur și eu odată ca nașu de almeș- 
balmeș? Vă arăt eu vouă! Luă un vătrai în mînă și le frînse oasele la bieţii 
copii, de se duse pomina! 


ÎNŢELEPCIUNEA BĂTRÎNEȚII 


A fost odată un moș și o babă și au avut o vacă. A plecat moşu cu vaca 
la piață s-o vîndă. Cind acolo dă lumea buluc pe lîngă văcuţă care, mai de care, 
să facă tîrgul cu moșu. Mai la urmă au venit la moș trei fraţi negustori. 

— Cîţi lei ceri pe ea, moșule? 

— Cinci sute de lei! 

— Toate sint bune, moșule și la locul lor, numai să te duci acasă să-i 
tai coarnele că ne-mpunge copiii şi să vii, să iei paraleie. 

Moşul plecă acasă îngrijorat și tăie coarnele la vacă. 

ntr-o sîmbăta plecă iar cu vaca la tîrg s-o vîndă. Cei trei frați sînt gata 
să-i dea punga cu bani moșului, dar îi mai cer ceva moșului: 

— Să-i tai coada, moșule și apoi ai banii. 

— Bine, măi băiete, numai să nu vă bateţi joc de marfa mea! 

— Nici vorbă, moșule ! Vaca are coada prea lungă de doboară ulcica 
cu făsui de la foc. Așa că ascultă-ne şi să facem apoi tîrgul. 

Merse moșul acasă şi tăie coada vacii. 

În sîmbătă viitoare iar veni cu vaca la piaţă. Cei trei frați veniră la moș 
Şi iar îi găsiră nod în papură. 

— Moșule, toate sînt bune, numai să-i tai şi picioarele! 

A plecat mosșul plîngînd și văietîndu-se la babă și i-a tăiat vacii picioarele ! 
Cum i-au tăiat picioarele vaca a căzut și-a murit. 

— Ei, babo, ne înșelară negustorii ăia ! Mari coţcari trebuie să fie, numai 
lasă că-i învăţ eu minte. 

— O să-i înveţi pe naiba, că iată cu mintea ta de prostănac rămăserăm 
săraci lipiti pămîntului. 

Ce să facă acum moșul? Luă măgarul simbăta viitoare și plecă cu el 
la tirg. Acolo îi băgă măgarului bani în fund şi aşteptă cumpărătorii. 

Veniră iar cei trei negustori. 

— Cit ceri moșule, pe măgar? 

— Trei sute de lei. 

— Prea mult, moșule! 

— Măgarul meu face bani și nu e măgar ca toți măgarii ! Iată-l, priviți-l 
cum îi pică lei din fund. 

Îl priviră negustorii cu mirare și ziseră: iată că este adevărat, un măgar 
minune, în foale cu fabrică de bani ! Moşul luă trei sute de lei, îi pusă la chimir 
și pe-aci ţi-e calea. Dar negustorii alergară după el, întrebindu-l: 

— Hei, moșule, ce-i dai de mincare la măgar? 

— Îl închid în hambarul cu grîu pînă se satură. 

Cei trei frați bucuroși de o așa pricopseală, plecară acasă, închiseră măgarul 
în hambarul cu grîu și se culcară. 

Dis-de-dimineaţă cel mai mic și mai grijuliu se duse la hambar să vadă 
măgarul și să aducă banii în baniţă. Cînd acolo i se pare pe gaura cheii că stră- 
lucește hambarul de lei. Vrea să deschidă ușa, însă ușa este înțepenită și nu poate. 

— Mumă, strigă băiatul, vino fuga că a umplut măgarul hambarul cu 
bani şi nu-l pot deschide! 

Se scoală frații cu urdorile le ocni, sparg ușa, şi cînd colo în mijloc zăcea 
măgarul mort, umflat ca o beşică de porc. | 

— Haa, fata lui de moș; și-i traseră o înjurătură. Să ne păcălească el 
pe noi un boșorog? Las? că-i arătăm noi lui! Fuga drept la bordeiul moșului. 

— Bine, moșule, se poate să ne batjocoreşti pe noi și să ne iei de-a fiecea 
atita bănet? i 

— Vedeți-vă, copii de treabă, că nu orice muscă face miere ! N-ați ştiut 
voi cum să-l arăniți și greşeala voastră n-o s-o plătesc eu un om curat la suflett | 

Numai aveți puțină răbdare că trebuie să trimit demîncare la săpători 
că este aproape prînzul. 

Moşul avea un iepure năzdrăvan, îl chemă, îi pusă desagii de o parte 
şi de alta pe spinare și-i zise: 

— Așa, taică, acuma du-te la oameni cu merindele că abia te așteaptă! 
Iepurele își luă povara și plecă pe grinduri drept la lucrătorii moşului. 

Văzind ei iepurele, au uitat de toate și de măgar. Și zor nevoie să cum- 
pere iepurele. 

— Cât ceri pe iepure, moșule? 

— Nu-l vind, că ăsta ascultă de baba mea! 

— Ba nu, moșule, ține aici două sute de lei și dă-ne nouă iepurele. 

— Mi se rupe inima după iepure, dar dacă dați îndoit prețul, vi-l dau 
și o să aveţi o fală cu el în lume de o să se ducă vestea. 

— Bine, moșule, ţine banii și dă-ne iepurele. 

Așa negoţul s-a făcut şi cei trei frați au pus iepurele-n sac și au plecat 
bucuroşi de ispravă. 

A doua zi, au luat iepurele, au pus de o parte și de alta oalele cu mîncare 
și ulciorul cu apă și i-au dat drumul pe o potecuţă să meargă la lucrătorii ce-i 
aveau în țarină cu prinzul. Cum i-au dat drumul iepurelui, acesta a sărit, oalele 
s-au rostogolit și s-au spart, cîinii au dat năvală la ciolanele de pui, iar lui în 
tufă i-a fost calea, pînă ce şi-a pierdut urma. 

Cei trei frați rămaseră tare supăraţi, înjurindu-l și ocărindu-l pe moșul 
ce-i păcălise. 

— Asta este iar o păcăleală, trasă cu vîrf şi îndesat, însă i-o plătim noi 
moșului ! 

— Să mergem la moș să-l omorim şi gata, după atîta batjocură ! Ne-am 
făcut de ris și n-avem altă scăpare, zise unul dintre frați. 

— Să mergem îndată și să-i facem de petrecanie, că acest moș poznaş 
ne aduce la sapă de lemn, dacă ne mai tirguim cu el. 

Porniră către satul moșneagului, suduindu-l de sfinți şi de părinți. 

Moșul, cum îi văzu că vin din depărtare a scos în bătătură o vadră cu 
vin și baba a început să cînte. 

Cînd au tunat ei înfuriaţi înăuntru cu topoarele în mină, l-au văzut 
pe moș cîntînd dintr-un fluier fermecat. Cînta moșul atit de frumos și de duios, 
că ori toate se opreau în loc, ori toate se dădeau peste cap și se rostogoleau 
de bucurie. Chiar atunci juca baba de prăpădea pămîntul. Pe lingă babă juca 
o purcică, o găină, o mîță și o căpriță. Atiît cît mai aveau și ei pe sufletul lor. 

Moşul îi dădea de zor înainte, încît începură și cei trei frați porniţi 
pe omor, să joace de le scăpărau tălpile. Cînd încetă moșul, ei erau sleiți de 
puteri încît căzură jos mai mult morţi decît vii. După ce-și veniră-n fire, le 
veni graiul, rugîndu-l pe moşneag: 

— Măi moșule, am venit la tine cu ginduri întunecate să te tăiem pe 
tocător şi să te facem bucături, bucături pentru cîni, că tare ești ștrengar și 
ne-ai prăpădit cu păcălelile. În schimb îți cerem să ne vinzi fluierul. 

— Nu pot, copii! E singura mea avere și singura mea mîngi.iere. 

— Te rugăm, moșule, uite în genunchi, vinde-l! Spune hai cît ceri 
pe fluier ? 

— Să fie voia dumneavoastră, iată îl vind cu o mie de lei! 

— E mult, moșule ! E tare mult! Două perechi de boi, ce crezi? 

— Nu e mult, taică! Ast fluier e fermecat, cînd sufli în el, glasul lui 
este atît de frumos, că ies şi șerpii din pămînt să joace. Jigăniile de pe pămînt 
joacă şi uită de foame și de sete. E mare lucru să ai un asemenea fluier cu 
glas atît de vesel în el. 

Dacă vi s-a lăsat inima la fluierul meu, dați-mi acum numai 500 lei și 
restul viu eu să-l iau. Însă vă cer să faceţi o probă cu el mai întîi. 

— Adică ce probă? întrebară cei trei fraţi. 

— Să vă suiţi toţi trei muierile în pod, să le puneţi la gît mărgele şiruri 
de ardei iute uscat și să porniţi să cîntați. 

Dacă vor începe să chiuie și să joace, înseamnă că fluierul este bun și 
că nu ne-am păcălit. Dacă muierile vor începe să strănute și să vă drăcuie 
făcîndu-vă nebuni, e semn că fluierul meu s-a stricat și că v-am păcălit fără 
să vreau. Atunci să veniţi să mi-l daţi şi eu să vă dau îndărăt punga cu cinci 
sute de lei. 

Fraţii alergară acasă cu sufletul la gură, urcară în grabă muierile-n pod, 
Je împodobiră cu șiruri de ardei la gît, le traseră și o chelfăneală bună că vir- 
dăiau și nu se supuneau de afurisite ce erau și începură apoi să sufle ei în fluier. 
Cum porniră să cînte, podul începu să se legene —și cutremure, iar muierile 
să chiuie și strănute de iuțeala ardeiului. Jucară muierile pînă căzură cu pod 
cu tot în capul bărbaților și muriră.j 

Atunci abia, își dădură seama că moșul îi păcălise și îndirjiți la culme, 
puseră mîna pe topoare și alergară drept la bordeiul moșului, cu o falcă-n 
cer și cu alta în pămînt să-l facă bucăţi. 

Moşul i-a zărit din departe, a rîs pe sub mustață și a zis: 

— Veniţi, negustorilor, veniți ! Veniţi la taica mai iute că am o măciucă 
noduroasă, plinge-n pod că n-are și ea pe ale cui şale să le măsoare. 

Şi asta era adevărat! Moșneagul avea o măciucă fermecată dăruită de 
un sfint odată, cînd se preumbla pe pămînt. Văzindu-l cît este de sărac și 
prăpădit l-a înzestrat cu te miri ce, cu fluier, minte și măciucă, doar i-o prinde 
bine la bătrînețe și se vede că i-a prins. 

Cum au tunat pe ușe negustorii cu sîngele înfierbîntat de ură, învirtind 
securile, moșşul a zis: 

— Măciucă, pe ei, taică, nu-i lăsa, frînge-le oasele pînă nu-mi pun cinci 
sute de lei pe masă, banii de pe vacă. 

Măciuca sări pe negustori şi dă-i și dă-i, și dă-i şi dă-i! Pină-i omori 
de tot! Atunci moșul văzînd că nu pun banii, iar porunci să le mai măsoare 
cîteva. Îi măciucă pînă ce lăsară banii pe masă și plecară cu spinările și oasele 
frînte, de se duse pomina de istețimea și păcăleala moșului. 


POPA ȘI HAIDUCII 


A fost odată nouă haiduci care trăiau la munte în pădure ca lupul la 
tulpina tufanului. Cu bărbile pină-n călcîie și cu ochi ageri și pistoale cu cre- 
mene, gata să fie descărcate în trecători şi să-i despoaie de averi. 

Ce să facă ei la adinci bătrîneţe, ca să nu meargă-n iad singuri, hai să-și 
facă planul să aducă în ceata lor un popă să le fie harambașă. 

O luară ei pe cale, pe cărare și dau de un popă călare la drumu al mare. 

— Bună calea, părinţele ! 

— Multam tale, haiducele ! 

— Părinte, sfinția-ta, dă-te frate-n haiducie, 

Ca să scapi de-a boierie! 
Și te facem harambașe, 
N-are potera ce-ţi face ! 

Și se face popa haiduc ! Stau ei cît stau în pădure flăminzi căci posteşte 
robul lui Dumnezeu cînd n-are ce mînca. 

De la o vreme îi veni poftă popii de carne. Hai să coboare-n vale la 
turmele de mioare să frigă un miel în frigare. După ce băură bine și mîncară, 
dormiră cu capul pe piatră la umbra bradului și aşa deodată ce-i năzări unuia 
prin cap să-i puie cinstea sfinției-sale la probă. 

— Părinte, şi așa de acuma ați intrat cu noi în tovărășie, iată că a venit 
vremea să furăm zece oi şi să le împărțiți la zece haiduci. 

— Bine, tăiculiță, furați-le de la cei avuţi, ca să fim iertați de psaltire 
și de Dumnezău ! Și așa furară haiducii de la un cioban din apropiere zece 
oi spătoase și linoase. 

Toţi se-nvoiră să le-mpartă popa harambașa după dreptatea popească. 

Furară hoţii oile și le aduseră la popă să le împartă. 

— Hai, părinte, nu-i păcat 

Că-i lucru din furat? 

— Nu-i păcat, măi tovarăși, păcat e ce iasă din gură, nu ce bagi în gură, 
că ce bagi tot mai iese, dar cuvîntul rău, îndărăt nu se mai întoarce. Mai bine 
să ne ferim de birt decît de hoțit, că pe scara birtului scoboară oamenii în 
iad, dar din furt nici un păcat nu e că şi boierul şi ciocoiul fură și apoi se dau 
de păgubași ! 

Și aşa, ascultîndu-l pe popă, toţi îl credeau că va împărți pe dreptate oile. 

După asta popa porni împărțeala. Popa era singur și el luă nouă oi pînă 
îşi făcu cu totul zece oi. Haiducii erau cu toţii nouă şi cu o oaie, face iar zece. 
Haiducii priveau și se cruceau, iar popa le zicea: 

— Așa e, tăiculiță, 
Eu cîte unul, 
Da vouă cu pumnul! 
lar haiducii mirați, iar îi grăiră: 
— Bine mai zici, părintele: 
Bogăția trece dealul, 
Noi rămiînem cu amarul! 
Bodaprosti, 
Popa Costi 
Bună fată ne-ai mai dat, 
Pin-acasă a și fătat! 


“ȚIGANUL ȘI CATÎRUL 


Trecea odată un român pe drum cu carul plin cu dovleci. Mergând el 
așa agale cu boulenii lui, se întilnește-n cale cu un tuciuriu. 

— Ce e ăştia, bre? 

— Ouă, tu nu vezi! zise rumiînu. 

— Cum ouă sînt astea, așa mari ! 

— Ouă, nenicule, ouă mari, toată ziulica, ouă! 

— Ai, baş ouă de pasăre sînt?! 

— Nu sînt de pasăre, sînt de catir, ouă talienești ! 

— E mare lucru, zău că n-am văzut şi n-am crezut că sînt ouă talienești 


cît gogolia capului. De unde o fi văzut catirii să clocească gogea ouă cît 
ticva de mari. 


— Măi băiete, tu n-ai văzut, dar acum ai să vezi şi ai să crezi! 

— Spune-mi, măi nene, și cum clocește catâroaica ? 

— Dacă vrei să știi, iei un ou mai mare din ăștia roșii, îl bagi în bălegar 
de iapă şi la zece stămîni iese catiru mic mititel cît iepurele. 

— Apoi dacă e aşa, barem vinde-mi și mie un ou talienesc. 

— 'Ți-aş vinde, frate-meu că la tîrg mă duc eu, însă poate ţi se vor părea 
scumpi ! 

— Păi bine, cîți bani să coste? 

— Doi lei de argint oul mare, un leu de argint oul mic. 

— Ali e scump foc, bre! Unde s-a văzut oul cu doi lei, cînd cu doi lei 
îți cumperi un dîrmon cu făină. Și aşa se tocmiră ţigănește, da se plăti omenește. 

Pe doi lei de argint luă dovleacul mere, bucuros și fălos că peste zece 
stămîni va ieși mînzul din el. 

Tocmai mergea el bucuros coborînd pe o coastă cu dovleacul pe umere, 
ținindu-l strîns de coada plină cu ghimpi. 

Și gindindu-se el cum o să se fudulească pe catîr în văzul fetelor și ne- 
vestelor ieșite pe ulicicare, hop ! se împiedică și căzu. Dovleacu se duse la 
naiba de-a berbeleacul rostogolindu-se la vale printr-o tăietură cu tufișuri, 


Cînd s-a sculat ţiganul, l-a văzut lovindu-se de un tufan și făcîndu-se 
bucățele. 

Un iepure care-și avea pe-aci cîrtogul s-a speriat luiînd-o la fugă iute, 
de parcă-l lătrau din urmă niște copoi. 

— Stai, bre, stai! Striga tiganul cit îl ţinea gura, însă minzul ieșit din 
ou de timpuriu s-a pierdut prin tufișuri speriat ca vai de el. 

— Lele, bre ! afurisit mînz, cît e de mic şi ce mai fuge, darmite să fi 
crescut şi mai tare, ar fi fugii ca gîndul și ca vintul. 


BAI GIORA ȘI FLUIERUL 


Odată Bai Giora a plecat cu fratele său în lume să se pricopsească, căutînd 
să găsească undeva de lucru. Pe drum dau ei și de o piatră de moară, găurită 
la miiloc ca toate pietrele de moară. Bai Giora îndată ce o vede îi zice fra- 
telui său: 

— Acesta e inelul bunicii ! 

— Nu e de loc inelul bunicii, ci o piatră de moară, îi răspunse fratele său. 

— Pe cine vrei tu să-l faci prost, ori ai orbul găinilor, de nu vezi bine? 
Şi-i dădu el mai departe cu gura, făcindu-l pînă la urmă și pe fratele său să 
creadă că este inelul bunicii! Venise seara și ei încă își făceau socoteala, 
cum să ducă acasă inelul găsit. După multă chibzuinţă se hotărîră a se urca 
cu piatra de moară într-un plop, temindu-se că hoţii i-ar putea prinde și fura 
inelul bunicii.. De aceea cu mare greutate se suiră în plop. Într-un tîrziu sub 
plop poposi o caravană de negustori. Inelul lui Giora îi era tot mai greu 
și la o vreme îi spuse fratelui că n-are ce se face măcar de-l fură negustorii, 
însă el nu mai are putere să-l ţină și trebuie să-l scape jos. 

— Omule ! tu nu vezi oameni, o să-i omori? 

— Are grijă Dumnezeu de ei de mai au zile şi lasă piatra de moară 
să cadă. 

Negustorii auzind trosnetul crengilor ce se rupeau, o luară la sănătoasa, 
gindindu-se că Dumnezeu din cer îi bate cu pietre de păcătoşi ce sînt pentru 
înșelarea oamenilor și lipsa la cîntar ce o iau. Marfa o lăsară sub plop, mulțu- 
miți că au scăpat cu viață. La ziuă, Bai Giora împărți cu fratele său marfa. 
El luă trei saci de tămiie, iar fratele, aurul, pietre scumpe și mătăsurile. Merse 
el cît merse cu sacii de tămiie și ajunse în virful unui munte, frint de osteneală. 
S-apucă el aci și făcu un foc mare golind sacii cu tămîie pe jar. Fumul se ridică 
sus, sus, la cer. Tocmai atunci pe Dumnezeu îl dureau măselele de se văita 
și văicărea fără folos. Nici cele mai învăţate babe aflate prin rai nu-l puteau 
ajuta cu nimic. Însă fumul cum se înălță spre cer, Dumnezeu puse faţa în 
fumul de tămiie și-i trecură durerile, parcă i-ar fi luat vrăjitoarele cu mîna. 

„Se miră și Dumnezeu de puterea tămiiei și de înțelepciunea pămîntea- 
nului, încît repede scara cerului pînă la pămînt și cobori să-i mulțumească 
și să-l dăruiască. 

— Omule, iaca eu sint Dumnezeu și fiindcă m-ai vindecat de durere 
de măsele, am coborit să te dăruiesc şi să-ți mulțumesc pentru binele ce mi 
l-ai făcut ! Şi-i arătă fel de fel de pietre scumpe, aur şi îmbrăcăminte strălu- 
citoare. Bai Giora le privi pe toate însă îşi puse ochii pe un fluier. 


— Îmi aleg fluierul ăsta, răspunse Bai Giora și rămase cu fluierul, apoi 
îşi căută de drum după o slușbă. 

Bătu el încă multe căi, pînă ce un popă îi primi să-i păzească oile, împreună 
cu o altă slugă. Bai Giora rămăsese bucuros. Toată ziulica el cînta din fluier 
și dormea, iar tovarășul său, se ostenea prin mărăcini și tufișuri, întorcindu-se 
cu oile care erau blestemate rău, neavînd ce paște. Le domoli pe un singur loc 
și fugeau ca niște capre după ierburi. Deodată merge și Bai Giora să le întoarcă 
și se supără pe ele încît le lovește cu securea omoriîndu-le. Se sperie atunci 
tovarășul său, zicîndu-i: 

— Hai să ascundem oile în vale-n ogaș să nu ne vadă popa, şi îndată 
pitulară ei oile moarte acolo. Bai Giora ducind iute două iar prietenul său 
cite una. Seara stau ei la masă, iar popa îi servește cu ţuică. Lui Bai Giora 
îi dă un pahar, iar celeilalte slugi două pahare. Atunci Bai Giora supărat, 
zise către popă: 

— Părinte, ceea ce faci mata, nu e drept, lui îi dai două ţuici, iar mie 
numai una. Cum vine asta, eu duc două oi în spate şi beau un pahar, în timp 
ce el duce numai una și bea cîte două pahare. 

— Cum bre, voi mi-ați omorît oile? 

— Nici vorbă, părinte ! 

Și taica popa fugi la tîrlă să-și numere oile. Cînd văzu tirla goală, leşină 
de necaz. Și-l dete pe Bai Giora în judecată, încît îl aruncă pe acesta la grea 
osindă în închisoare. Se împrieteni cu el un paznic al închisorii și într-o zi 
se prefăcu că-și dă sufletul. Chemă el pe paznic, spunîndu-i în taină. 

— După ce mor eu, tu să te foloseşti de toate bogăţiile mele. Să mergi 
în pădurea cutare și de la rădăcina lui vei putea dezgropa două vase cu poli 
de aur, furați de mine cît am fost în haiducie de la turci — negustori bogaţi. 

— Da cum recunosc copacul? îl rugă să-i spună întemniţatul, însă acestuia 
Dumnezeu îi luă glasul, numai ochii rămînîndu-i, înainte de a-și da obștescul 
sfîrşit. Și așa nu apucă să-i poată spune locul unde era comoara ascunsă. Însă 
nici Bai Giora nu muri ! După cîteva zile se înzdrăveni. În zadar încerca acum 
paznicul închisorii, a-l ruga să-i spuie locul unde se află ascunsă comoara, 
că nu-i spunea nici în ruptul capului. Într-o noapte îi spuse el paznicului: 

— Dacă vrei să fugim de aici împreună, ai jumătate din comoară și ajungi 
om pricopsit pentru toată viața încît nu vei avea nevoie să ridici de jos nici 
un pai. 

— Asta nu se poate! Mă mănîncă pușcăria, n-oi fi nebun. 

— Mai gîndește-te, și nu da cu piciorul la noroc. 

— Ridică-ţi gîndul de la așa ceva și mai bine taci, îi răspunse paznicul 
foarte hotărit. 

Dar dorinţa de a avea comoară îl rodea'la inimă pe paznic, şi într-o noapte 
îi spuse lui Bai Giora că s-a hotărît să fugă împreună și să-i dea comoara. 
Se pregătiră ei și fugiră. Lui Bai Giora fiindu-i milă de poarta închisorii, 
ca nu cumva şi alții să o tulească, o scoase din țîțîni și luînd-o pe spate 
porni după paznic prin întuneric. 

Ajunseră ei într-o pădure. Ce să facă ei aici ca să nu-i mănince fia- 
rele sălbatice? Se suiră într-un copac! Cum erau însă să se urce ei cu poarta 
închisorii? Giora se necăjea cu poarta ! 

— Hai, bre |! suie-te odată, îi zise paznicul. 

— Cum o să mă sui, bre, tu nu vezi că nu pot sui poarta închisorii ? 

— Ce poartă? Care poartă? 

— Poarta închisorii, iacă am adus-o cu noi, că poate ne foloseşte 
la ceva. 

— Chiar poarta închisorii ai luat-o, nebunule ! 

— Ce te miri așa, că doar nu e vreun lucru mare !? 

Paznicul închisorii cînd auzi aceste vorbe, îl lăsară picioarele, că era 
gata-gata să cadă din copac, nu pentru poarta închisorii, ci pentru că a pornit-o 
la drum cu un prost. Și pentru că se apucase să joace în horă, trebuia să 
joace pină la capăt. Urcară ei în copac și poarta închisorii și se culcară pe ea. 
Treceau pe sub ei jivine sălbatice, dar lor nici că le păsa. La o vreme 
poposiră subt ei niște hoți care după ce-și numărară desagii cu aur furat, 
legară caii și începură să frigă pe frigare un ied. Cum se ridica mirosul de 
friptură la Bai Giora îi lăsa gura apă, și-și făcea fel de fel de planuri, cum să 
ajungă la ied. Cînd fu iedul gata fript și bun pentru mîncare, spune prietenu- 
lui său: — Frate! eu nu mai pot de foame, simt că ușa închisorii îmi scapă 
din mîini și în același timp o și împinse cu latul peste hoţi. Astia cînd văzură 
ușa închisorii prăvălindu-se peste ei o recunoscură și fugiră care încotro, ca 
dracul de tămiie. Apoi se adunară într-o altă pădure, tăinuindu-se: 

— Asta este o minune dumnezeiască. A dat Domnu cu ușa-n noi în 
semn că ne urmăresc poterile, zise unul ce le era harambașa ! 

— Să fugim departe să nu ne dea de urmă, răspunseră ceilalți și părăsiră 
comorile furate. 

Bai Giora cu paznicul închisorii coborîră din copac şi fiecare la treaba lui. 
Paznicul luă caii pe care stăteau desagii doldora cu bănet şi pietre scumpe, 
iar Bai Giora, rămase pe poarta închisorii mîncînd friptură. 

La ziua cînd trecură pe aci poterile le povesti cum hoţii au spart închi- 
soarea și au fugit cu toţii, iar pe el l-au prins aici frigind iedul și după ce l-au 
bătut bine, i-au mîncat iedul și au fugit. De aci Bai Giora, tot sărac a plecat 
in lume și-și caută de lucru. 


BAI GIORA ȘI CIZMA 


Odată a trecut armata împărătească pe lingă vreun sat și un ostaș a aruncat 
o cizmă ruptă și prăfuită. Oamenii care-n viaţa lor nu văzuseră cizmă și pri- 
vind-o cu frică, unul mai deștept le zise: 

— Bre | uitaţi-vă, ăsta e un oarecare tun și se temură oamenii să se 
apropie de cizmă. Un altul și mai deștept își dădu altă părere. 

— Ascultă, bre, da proști mai sînteți, hai să mergem noi la Bai Giora, 
care e un om învăţat, căci multe a învăţat de cind e Novac. Numai el ne va 
putea spune adevărul ! Așezară ei cizma la loc cu doi piîndași s-o păzească și 
în grabă plecară la Bai Giora. Rugat el de ăștia, hai să se smintească pînă în 
cel ogaş să-și dea cu părerea ce minune fi-va acolo ! 

Ajunși la faţa locului, mare le fu mirarea sătenilor văzindu-l pe Ba: Giora 
că ia cizma, se uită în ea, nu vede nimic, și toate ca toate, dar are curajul 
să bage mina-n cizmă ! Apoi uitîndu-se la confrații săi, le zise cu dispreţ: 

— Tiii! bre, da proşti mai sînteți, cum o să fie ăsta tun? Voi nu 
vedeţi că n-are în el nici ghiulea și nici prau nu miroase. Ăsta-i toc de tîrnăcop, 
nătărăilor, aşa să știți. Şi astfel țăranii îl crezură și-i mulțămiră pentru dezle- 
garea tainei. 

BAI GANEA CLOCEȘTE 


A găsit Bai Ganea vreun stăpin bun şi a intrat slugă la acesta. Şi l-a 
lăsat stăpinul să deretice prin curte. El a văzut în fundul grajdului o gîscă clo- 
cind. Alungă gisca și se așează pe clocit. Vine gisca să se așeze pe cuib, da el cu 
pliscul întins zise: | 

— Giss | Gisss și gîsca fugi speriată. 

Iacă vine și stăpînul și-l strigă de departe: 

— Bai Ganea ! Deschide porţile să intru cu lubeniţele ! 

— Nu pot că am treabă, nu mă sminti. 

— Ce treabă ai, bre? 

— Nu pot, nu pot, stăpine, că-mi răcesc ouăle ! 

— Ce, bre ! Tu eşti nebun de-a binelea? 

— lacă ouăle de giscă, îi răspunsese Bai Ganea. 

Stăpînul intră cu carul, dezlegă boii, și fuga la grajd să-l vadă pe Bai 
Ganea ce face? Cind intră, văzu minunea, Bai Ganea clocea stînd în 
tîrna giştii. 

Atunci stăpinul luă un par și cînd îl măsură pe spinarea lui Bai Ganea, 
acesta fugi cu cioarecii plini de gălbenuș, țipind: 


Stăpine, stăpine ! 

Mă bati ca pe un cine, 
Cînd eu îți muncesc 
Și ouă-ţi clocesc? 


NASTRATIN HOGEA 


Nastratin Hogea şedea ca pe ghimpi atunci cînd nu putea face 
o poznă. 

Ce-i trăsni prin minte într-o zi? Să-și ia toiagul şi măgarul și piș-piș, 
ajunse în oraș la o prăvălie. Da prăvăliile tocmai se închiseră. Își legă măga- 
rul de un mărăcine apoi se duse la ușa prăvăliei. Scoase el pila și începu să 
taie lacătul în văzul lumii. Mai tăia, mai trăgea din lulea și se mai odihnea, 
in timp ce lumea se înghesuia care mai de care să vadă isprava lui Hogea. 
lar cînd tăia, sta cu spatele să nu-l vadă lumea. Unul trecu şi-l întrebă: 

— Ai, bre Hogea, ce faci aici? 

— lacă mă trudesc să fac o muzicuţă, dar afurisită că nu poate să cînte 
acuma pentru mine în lume. N-are, bre, glas de loc! Stătu omul și se gîndi 
ce vrea Hogea să spună cu aste vorbe, apoi zise: 

— Ai, bre Hogea, dacă muzica ta n-are glas, de ce te trudești degeaba? 

Hogea zise: 

— Ştii ce? Mai lesne-i a întreba, decît a răspunde, însă ascultă, omul 
după grai şi clopotul după sunet se cunoaște, dar muzicuța mea este fără 
glas, mîine în zori îi vine glasul şi toată lumea o s-o asculte. 

Călătorul își luă toiagul văzindu-și de drum, ca și ceilalți, care pină 
aci se îngrămădiseră ca babele la pomană. Şi toţi se gindeau ce a vrut să spună 

Hogea despre muzica lui ce va avea glas numai la răsăritul soarelui, însă nimeni 
nu înțelegea nimic din spusele lui Hogea ! 

ncă din revărsat de zori se îngrămădi mulțime de oameni în fața dughe- 
nii. Larmă, valete, plinsete, că se spărsese astă-noapte dugheana și toată marfa 
negustorilor au luat-o hoţii, dar iată și Hogea trăgindu-și măgarul după el trece 
pe acolo! Străjile împărătești, hop pe el și cu măgar cu tot îl aruncară în 
temniţă. Veni ziua judecății. Fu scos din închisoare și dus în piaţa cea mare 
unde gemea cetatea de forfotă și omenire. 

— Să dai socoteală norodului de paguba ce ai făcut-o, Hogeo, ai spart 
dugheana negustorului, ai sărăcit omul, ștreangul te așteaptă, îi zice răstit 
împăratul. 

— Mărite împărate, vorba e că pe toți să-i asculţi, dar pe puţini să-i 
crezi, că din tot ce îndrugă lumea, înţelept este a alege ce-i bun și drept. 
Descurcă-ţi îndoiala, dacă vrei să afli adevărul ! 

— Bine, da ce-i cu lauda ta de ieri în zi luminată de Alah cînd în zori 
muzica ta va cînta în dugheana negustorului, îi mai zise împăratul îngimfat 
de pe jetul său de aur. 

— Apoi de, împărate, eu știu una și bună, că lauda mincinosului e bucu- 
ria nebunului. Eu m-am lăudat, nebun a fost cine m-a crezut? Ia întreabă noro- 
dul ăsta care dintre ei m-a văzut dincolo de pragul dughenii negustorului, 
atunci merg ia ștreang cu măgar cu tot. 

— Nu l-am văzut! Nu l-am văzut! răspunse într-un glas mulţimea. 

Văzind împăratul că n-are ce-i face, luă măgarul de la negustor care 
fusese dat ca zălog pentru marfa furată și-l dădu lui Nastratin Hogea. 

El își luă animalul și plecă prin piaţă cîntînd un cîntec dulce, frumos, 
părăsind astfel! pentru totdeauna cetatea împărătească. 

OMUL ÎNSURAT CU O PIATRĂ 


A fost odată un om și o muiere. Muierea era cuminte, iar omul era 
rău fiindcă își vinduse sufletul necuratului. 

Cînd i-a rămas muierea grea, o bătea cu piciorul în foale să-i omoare 
copilul. Copilul plîngea și tremura în pîntecele ei. Așa a pățit cu ăst bețiv 
toată viața. 

Și după ce a născut pe cei trei copii, tot timpul o bătea și o înjura, 
încît biata femeie s-a dus la o vrăjitoare să-i facă măghii și să scape de chinuri. 

Copiii cum au prins puţin cheag în vine și-au luat lumea-n cap că aveau 
odihna vîntului și casa melcului, trăind istoviţi pe lume cine ştie pe unde! 

Dacă a văzut ea că nu este cu putință să scape de astfel de cîne de 
om, s-a dus la groapa lui mumă-sa noaptea și i-a spus ce are pe suflet ! Mumă-sa 
însă nu i-a răspuns nimic. Adormind pe groapă un înger îi grăi: 

— Mergi la piriul de la Vracna că ţi se face un pod de oase de oameni 
peste apă. Treci peste pod şi stai jos acolo și sub trei stele roagă-te pînă ți 
se va face inima de piatră. Atunci el are să vie să te roage să vii acasă, iar 
ta n-ai să-l mai bagi în seamă. Și va plinge el amarnic la picioarele tale și acolo 
se va topi de păcatele grele ce le poartă și se va face pămint. 

Muierea plinse acolo, trecu podul de oase, se așeză pe o piatră și se rugă 
de cînd se aprinseră stelele pînă se stinseră și apăru luceafărul. Pînă la ziuă 
ea plînse atît. de mult încît din lacrimile ei se făcu o stană de piatră. Ea 
rămase o piatră frumoasă și din ochii ei curgeau două vine de apă, şi acestea 
erau lacrimile pentru copiii săi pierduţi în lume. 

Veni o ciumă în lume care seceră mii de vieţi și cine venea să bea din 
lacrimile ei se făcea bine. Veni vremea să vie şi omul ei. Dar el cum bău tot 
mai rău i se făcu. Începu să curgă carnea de pe el de ajunsese os și piele. 
Află din lume că ea este muierea lui. Căzu la picioarele ei și îi ceru iertare. 
Ea însă rămasă rece și nepăsătoare de lacrimile sale. 

Se duse la o mănăstire și ceru să se facă călugăr. Dar de rău ce era nici 
aci nu l-au primit. Iarba se usca pe unde călca și casele în care intra se 
aprindeau. 

Pădurile tremurau de groază şi piraiele se uscau de o asemenea spur- 
căciune de om. Așa își puse în gînd să se însoare pe veci cu această stană 
de piatră ce lăcrima. 

Dacă văzu ce văzu, se duse la muierea lui, se legă cu o frînghie de piatră 
și sărutîndu-i picioarele o rugă zi şi noapte să-i ierte păcatele ca să poată 
muri. Ea îl simţea şi-l vedea, însă nu-l ierta. 

Treceau bărbați, femei şi copii, peste podul cu minunea și se mira de 
unde atîtea lacrimi, de unde atîta blestem? 

Atiţia ani a plins el legat de picioarele ei pînă ce s-a topit de lacrimile 
sale de foc și s-a făcut din coastele lui la picioarele ei o piatră neagră care 
zace bătută de ploi și arsă de soare. 

De atunci șuieratul vîntului trece prin pieptul ei rece și ochii i se topesc 
mereu de dorul copiilor pierduţi pentru totdeauna. 

Călătorii se opresc, scot pălăria şi se închină la piatra cu care s-a însu- 
rat pe veci omul cel rău. 


ALEXANDRU MACEDON 


„A trăit odată, într-o. ţară frumoasă și însorită, bogată şi mare, un împă- 
rat, Darie-impărat. Darie era un împărat vestit. Se bătuse cu mulţi regi și împă- 
rați şi pe toți îi jefuise de bani și-i omorise în lupte: La bătrîneţe își dădu 
seama că tot ce a făcut el are să se.prăpădească că n-are un urmaş pe lume viteaz 
ca el. De aceea, s-a apucat să înveţe vrăjitoria și cititul în stele. Ca să-şi citească 
viitorul prin semne și să-și vadă norocul, a făcut el într-o zi o armată de 
ostași din ceară și a zis: dacă se topesc în şapte zile, pierd împărăţia, un 
împărat are să mă învingă. Așa s-a și întîmplat. Ostașii s-au topit, iar el s-a 
întristat și a căzut pe ginduri. 

„Ce să facă de-aci înainte? Își rade barba, mustăţile și se rade și pe cap. 
Apoi îl pune pe un pictor de-i face chipul așa ras și chel, apoi își pune în gînd 
să plece în lume. Înainte de a pleca, lasă la palat o scrisoare pe masă zicînd: 

— Plec bătrîn de 60 de ani și mă voi întoarce pe acest scaun, tînăr, de 
25 ani. | | | 
= Din ziua aceea, plecat a fost şi nimeni din împărăție nu i-a dat de urmă 
pînă ia moarte. Mai marii împărăției, n-au încotro, îl socotesc mort, îi pun 
pomană, îi ridică monument și-i pun scrisoarea-n ramă pe masa de lucru. 
Plecînd el în lume, trece mări și țări pînă ce ajunge la un împărat, Filip 
din Macedonia. 

Filip, chiar atunci pornea cu oastea ia război peste mări. El avea o împă- 
răteasă frumoasă și tinără care nu făcea copii. 

— Te las, scumpa mea împărăteasă, fără copii şi tot fără copii doresc 
să te găsesc. Altfel, îți tai capul. Şi a plecat la luptă. Împăratul Darie s-a 
gindit să se dea drept doftor ştie tot şi vrăjitor. Al închiriat în oraş o casă 
și pe zid a pus o firmă. I s-a dus curînd vestea că bătrinul ăsta are leacuri 
pentru muierile care nu pot să facă copii. Argatele de la palat trec prin 
oraș, văd firma, află şi spun tot împărătesii. Olimpiada, îl cheamă pe Darie 
negreşit la palat s-o vadă că va fi plătit bine. El cum o vede pe împărăteasă 
așa frumoasă, îi spune că într-un an o va face să aibă copil. În anume zile el 
se ducea la palat cu leacuri de beut. Pe urmă au mîncat împreună, iar el s-a 
prefăcut în vultur, a zburat deasupra palatului, apoi s-a coborit în palatul 
împărătesei şi iar s-a făcut om. 

— După nouă luni, i-a zis el, ai să mă chemi la botez! 

— Ce bine ar fi, a zis împărăteasa bucuroasă și Darie a plecat la casa lui. 

Împărăteasa rămăsese grea, asta o știa el, însă voia să aibă un băiat 
frumos şi înţelept. Trei luni a stat cu ochii la stele să vadă apare dintre ele 

un luceafăr.sau nu. După trei luni a ieșit dintre stele un luceafăr. A ştiut că 
va avea un fecior. : a 
Fericit s-a dus la Olimpiada şi i-a spus că va avea un fecior ṣi că dorinta 
lui este să-l boteze Alexandru. Cum a născut, a botezat copilul Alexandru 
și s-a făcut mare veselie la palat. | 
Împăratul Filip se afla încă pe cîmpul de bătaie. În noaptea cînd s-a 
născut copilul, a visat. căa venit un vultur și a ouat un ou în poala lui. Oul 
a alunecat jos şi s-a spart: puțin.: Din ou a ieşit un pui de șarpe. Puiul s-a 
invîrtit puţin, a dat să intre îndărăt și ostenit a murit. A chemat vraci și citi- 
ete stele să-i tălmăcească visul. Un ichim învățat i-a dezlegat visul, 
zicîndu-i : 


— Înălţate împărate, vei avea un fecior frumos, care va da ocol lumii, 
da-ndărăt în ţara lui n-are să se mai întoarcă. La puţin timp i-a sosit vestea 
că are moștenitor și-l cheamă Alexandru Macedon. Miînios, Filip împăratul a 
lăsat războaiele şi s-a întors în Macedonia cu oștirile. Împăratul a scos 
sabia, gata-gata să-i fulgere capul. Împărăteasa s-a speriat. 

— Să-mi spui cu cine ai făcut băiatul? A. 

— Cu un vultur. El mi-a adus într-un pahar apa fermecată. Cum am 
băut-o, am rămas grea. | 

— Unde este vulturul ? 

— Vulturul a zburat de atunci. | | 

Împăratul n-are ce se face și moare de supărare. Alexandru însă creşte, 
miînuie arcul, sabia și scutul. Darie îl învaţă cîte-n soare și-n stele. Este fecior 
chipeş, curajos şi înțelept. Nu-i plăceau vrăjitoriile și cititul în stele. De aceea, 
se răstea la Darie să-l lase cu stele și luceferi şi să-l înveţe ce e pe pămînt. În 
zadar se plîngea la maică-sa că-l plictiseşte Darie că ea ţinea cu tot dinadinsul 
ca fiul ei să ajungă împărat vestit. 

Se supără odată Alexandru pe Darie și-i zice: 

— Moşule, dacă ești aşa de învăţat și știi cîte-n lună și-n stele spune-mi 
cînd ai să mori? 

— Știu atit că are să mă omoare un copi! de-al meu ! 

— Apoi, cu adevărat că eşti nebun de-a binelea! Cum o să te omoare 
fiul dumitale, cînd nici n-ai fii ! Și supărat, l-a luat pe Darie și l-a aruncat jos 
din foişorul unde învăţa. Darie, înainte de a muri, a mai putut să-i spuie: 

— Vezi, n-ai crezut că o să mă omoare un fiu de-al meu, acum să știi 
că moare Darie împăratul, tatăl tău ! Supărat, a alergat la mumă-sa întrebînd-o 
dacă este adevărat. Împărăteasa i-a adeverit și i-au făcut o înmormîntare impă- 
rătească. Cum s-a făcut fecior gata de însurat, a încălecat calul, a încins sabia 
și în fruntea oștirii a pornit să puie stăpînire pe întreaga omenire. În faţa lui se 
plecau împărați şi împărătese și nu era rege ca să nu i se închine. Așa ajunse 
Alexandru stăpînul lumii și puse stăpînire şi pe țara lui Daric-împăratul. 

Văzu în palatul său poleit cu aur și înalt pînă-n slăvile cerului portretul 
lui Darie și abia atunci și-a dat seama că el este cu adevărat fiul acestuia. Apoi 
a găsit scrisoarea în care zicea că pleacă de șaizeci de ani și se va întoarce de 
douăzeci şi cinci de ani. A plins că şi-a omorît tatăl, dar repede a uitat și a po- 
runcit oștirii să pornească înainte spre capătul lumii. 

După ce a pus stăpînire pe întreaga lume, a zis să meargă cu oștirea la 
rai, să-l robească și pe ăsta; în calea lui se luptă cu păduri cu picioare, cu nori 
de lăcuste şi nori de păsări, cu cârduri de lei și tigri şi turme sfîrșite de ele- 
fanţi. Dar pe unde mergea lăsa pîrjol şi moarte. În cale i s-a înălțat pietre scrise 

pe care el citea, că oastea lui trebuie să meargă tot înainte și niciodată îndă- 
răt. Dar el îi mințea pe generali și ostași. Așa ajunge el pînă la rai. Bate cu 
cizma în poarta raiului și iese Sfîntul Petru. 

— Ce e, băiete? 

— Vreau să intru cu oastea mea în rai. Destul am luptat, destul am 
stăpînit ! 

— Nu se poate! Mai sînt două țări pe lume nestăpiînite de tine. Du-te 
de pune stăpinire şi pe acelea, apoi îti deschid larg porţile cerului. El mai avea 
o ţară în răsărit și alta în apus de subjugat și putea intra cu oștirea să puie 
stăpinire pe rai. Se întoarse de aci cu oştirile spre apus. Trece ape mari și se 
strecoară printre nişte munți înalți și fioroși. 

Pe poalele munţilor se văd oştiri multe cu suliți pînă la cer și oameni 
cu ochiul în frunte, căpcăunii. Se spăimîntă oștirea lui Alexandru văzîndu-i. 
Apoi începură să strige din munţi căpcăunii: 

— Alexandre, pe toți i-ai bătut, însă pe noi nu, că noi purtăm în maţe 
mărgăritare. 

S-a supărat Alexandru Macedon pe ei, s-a întors cu armata și crac din 
ei n-a mai rămas. De atunci au pierit de pe fața pămîntului căpcăunii. De 
aici ajunge la un oraș mare și frumos de unde pornea scara cerului. Orașul 
era plin de fete şi femei frumoase, care știau să cînte și să joace frumos. 

Ei au încărcat mii de cămile cu aur, purpură, pietre scumpe și tămiie și 
au vrut să plece. Dar mii de fete frumoase le-au ieșit în piaţă cu flori și ulcioare 
de vin. Si le-au zis ele: 

— Vrem să ne mărităm cu ostașii macedoneni, iar tu, înălțate împărate, 
să o iei de soție pe împărăteasă și se porniră zece mii de nunţi cu cîntece, Joc, 
beutură şi mîncare, cum nu s-a mai văzut pe lume. 

Ostașii și generalii s-au pus pe trai bun și pe dragoste. Au uitat de 
războaie şi vărsare de sînge. Între ei au început certurile. Care să fie stăpîn 
peste atîtea împărăţii. Mai marii oștirilor nu s-au mulțumit.cu împărțeala făcută 
de împărat. Erau doi generali frați de o mumă, care-i cereau ei să fie împărați 
peste Macedonia. El nu cădea la învoială, dorea ca Macedonia să-i rămîie lu: și 
Olimpiadei, mamei sale. După atîta chef, se întăritară și mai mult capii oștirii 
pînă ce-l otrăviră pe marele împărat la o petrecere într-o mare mănăstire unde 
se vindeau și măritau fetele. 

Soţia lu: Alexandru, văzindu-l că o să moară, ca să mai trăiască pină 
vine Olimpiada să-l vadă, a înjunghiat calul şi l-a băgat încă viu în foalele 
calului său. Dar n-a apucat să vie mumă-sa că Alexandru împăratul și-a dat 
sufletul. 

Cînd a sosit împărăteasa Olimpiada și l-a văzut pe tinărul împărat mort 
în foalele calului său, care l-a dus la biruinţă, l-a plins pe Alexandru și la înmor- 
mâîntare așa i-a blestemat oștirea şi generalii: 

— Voi macedoneni, v-aţi otrăvit împăratul ! Blestemaţi să fiți de mine 
şi de Dumnezeu. Niciodată să nu mai aveţi de aci înainte împărăție, în casele 
voastre să se facă sălașul ariciului şi mătura prăpădului să măture putregaiul 
din voi şi blestemăţiile voastre. 

Din blestemul ei s-a dărîmat acel oraș, a pornit potopul şi Macedonia 
niciodată n-a mai avut împărat, alegîndu-se praful și pulberea de ea. Așa s-a 
întîmplat totdeauna, pentru că: 


Blestemul de mumă, 
Ca gheara de ciumă! 

SOLOMON ÎMPĂRATUL 


A fost odată un pescar sărac. Într-o zi de Paști a luat năvodul și a plecat 
la pescuit. Trase o dată și nu pică nimic, mai aruncă o dată și iar nimic. Măi, 
ce ghinion în ziua de Paști, să n-avem o bucătură să minţim foamea în ziua 
de Paşti, se gîndi bietul pescar. Aruncă a treia oară năvodul și de greu ce era nu-l 
mai putea scoate deasupra apei. A dat Dumnezeu să mă procopsesc în ziua 
de Paști, se gîndi el și se opinti să scoată năvodul. Cind scoase afară năvodul, 
în loc de peşte o stomă grea. E plină cu aur, își făcea el planul și-i mulţumi 
lui Dumnezeu pentru bunătate. 

Desfăcu oala ca să scoată comoara și cînd colo, din oală ieși un fum negru 
care se ridică drept către cer. Fumul se prefăcu într-un nor întunecat, apoi 
din cer cobori un balaur cu douăsprezece capete care-l îngroziră. 

— Omule, acum că m-ai scos de la odihnă afară și m-ai scăpat de la bles- 
tem, spune-mi ce alegi: să te fac bucățele pentru copiii mei, să te înghit sau 
să te înec în mijlocul mării, ca să se hrănească din carnea ta peștii, că destul 
te-ai hrănit tu cu carnea lor. 

Omul amorţi de frică și nu putut să scoată o vorbă. La urmă se dezmetici 
ȘI zise: 

— Balaure, sînt om sărac cu o gloată de copii flăminzi pe vatră, nu mă 
omori, ca poate-ţi voi fi cîndva și eu de vreun ajutor. 

— Ce dacă ești sărac, nu face nimic ! Am să-ţi mănînc și copiii să nu mai 
ai nici o grijă. Dacă nu crezi că eu am fost fumul acela iar am să mă prefac în fum 
și am să intru în oală. Așa și făcu. Se aruncă în slăvile cerului și se lăsă în jos 
o diră neagră ca de smoală înghesuindu-se în oală. Pescarul ce se gîndi? Luă 
capacul, închise bine oala și o mai legă bine la gură să nu mai iese balaurul 
afară. Apoi, a pus piciorul pe oală și i-a grăit pescarul de data aceasta: 

— He, he, gindeai c-ai să trăieşti bine, și acum e vai de tine! 

Apoi sufletul diavolului ascuns în stomă începu să-i spuie din fir în păr 
povestea lui: 

— Eu sînt fratele lui Soiomon-împărat. Ca să nu-i iau împărăţia cu vraci 
și măghii m-au adormit și blestemat să-mi fac veacul în stoma asta pe fundul 
mării. Stau aici de mii de ani ghemuit și-nghesuit; de-abia îmi duc sufletul. 
M-am jurat că dacă mă va găsi vreun pescar după o sută de ani și are să mă 
scape de la chinuri, am să-l fac om bogat să mă pomenească. A trecut o sută de 
ani și nici un pescar n-a dat peste mine. Dacă au trecut o sută de ani mi-am 
pus în gînd să stau pe fundul mării încă o sută de ani și cine mă va găsi peste 
două sute de ani să-l fac împărat vestit. După două sute de ani am zis: pentru 
că nu a dat nimeni peste mine pînă acum, am să-l omor pe întîiul om ce mă va 
scoate la lumină, să mă răzbun pe pescarii ăi bătrîni care m-au ocolit cu năvoadele. 
Am numărat anii pînă la o mie și de aci înainte n-am mai numărat. Am adunat 
atîta răutate în vasul ăsta că aș fi vrut să înghir toată suflarea omenească. Acum 
că sînt în mîna ta, un nemernic, fă ce vrei cu mine, însă ţine minte că îţi jur, 
că dacă mă scoţi de aci şi-mi dai viaţă, te fac om, te pricopsesc de ai să mă ţii 
minte toată viaţa. 

— Diavole, fac și năzbitia asta, Ce am de pierdut? Sint un pescar sărac 
şi dacă mă măninci scap de nevoi. 

— Dă-mi drumul, pescarule, că îţi jur pe toţi dracii din împărăţia apelor, 
că te fac om bogat. Atunci şi-a luat inima-n dinți și i-a dat drumul. Cum a 

ridicat capacul din vas, a ieșit de data asta un.om negru cu coarne și coadă 
lungă de-i tîrîia pe jos, măturînd cărările. I-a zis atunci pescarului să ia năvodul 
şi să dea cu el într-o baltă să prindă numai doi pești. Unul verde și altul roșu, 
să-i puie în sticlă și să-i ducă împăratului că va primi pe ei o pungă plină cu 
galbeni. Zis şi făcut ! Merse, aruncă năvodul și prinse doi pești atît de frumoși, 
încît străluceau ca soarele de pe cer. Se opri drept la porțile împărăției, dîndu-i 
peștii. împăratului. S-a bucurat împăratul ca un copil de frumuseţea peștilor 
și drept răsplată i-a dat o pungă cu aur. A mulțumit împăratului și s-a dus de 
unde plecase. De îndată impăratul și poruncește argaţilor să curețe peștii de 
solzi de aur și să-i frigă ca să-i mănince că doar-doar va întineri. 

Fripseră ei peștii și-i puseră într-o cutie pe poliţă. Cum i-a pus acolo 
s-a crăpat zidul palatului, a zburat un vultur cu ciocul de fier și le-a zis peștilor: 

— Mai staţi în blid câtva timp și apoi știți voi porunca mea. Peștii cum 
au auzit pasărea vorbind au ridicat capetele și au sărit din cutie drept în cenușă 
şi de aci încolo și-au pierdut urma. Slugile s-au speriat de cele ce văzuscră și 
alergară de-i povestiră împăratului întîmplarea. Împăratul nu i-a crezut şi a 
poruncit să-i arunce în temniță pe toţi, pe vecie. În zadar s-au blestemat, 
s-au jurat bieţii oameni că împăratul nu 1-a crezut. 

Pescarul prinsese gust la galbeni și din nou aruncă năvodul și pescui de 
data asta doi pești de aur, unul albastru și altul galben. Iar se grăbi la împărat 
însă de data asta împăratul îl omeni cu două pungi de galbeni. Împăratul po- 
runci Să-i frigă peștii și să-i aşeze pe poliţă. Servitorii cu mare durere în suflet 
pîrporiră peştii și-i aşezară într-o cutie pe poliţă, precum i se poruncise. Din 
nou crăpă zidul, cobori vulturul și peștii zburară în vatra focului pierzindu-se 
în cenușă. Împăratul îi trimise la închisoare și pe bucătarii ăștia. Nu-i credea 
pe cuvint. Că așa sînt împărații și stăpînii. Cred că toţi oamenii din lume sînt 
hoţi şi nedrepți ca şi ei. Pescarul din nou aruncă năvodul și iar prinde doi 
peştişori de aur, unul verde și altul roșu. Îi vinde împăratului și primește pe 
ei trei pungi pline cu aur. 

Își pune în gînd împăratul să nu se mai lase păcălit și merse chiar el cu 
bucătarii să-i curețe, să-i pirporească și să-i frigă. Dar lucrurile se petrecură 
la fel. Cum începură să sfirîie pe jar peștii se despică un zid și intră un arap 
cu buza cît un ficat. Le porunci ceva și se făcu nevăzut. Atunci abia împăratul 
își dete seama că înfundase închisorile cu oameni nevinovaţi și porunci să 
deschidă ușile închisorilor să iese lumea la lumina lui Dumnezeu. Se supără 
însă foc pe acel pescar. Intră pe ginduri că este vreun vrăjitor care l-a păcălit. 
Trimise ostași să-l caute și să i-l aducă teafăr, nelegat, neferecat. 

Sosi pescarul și-l întrebă răstit împăratul: 

— De unde ai prins peștii? 

— Din baltă! 

— Care baltă? 

— O baltă! f 

— S-o vedem! 

— S-o vedeți, măria-ta ! Numai să aveți voia ! Porunci să se aducă oștirea 
călare şi porniră spre lac. Se așeză tabăra pe lîngă lac și se întinseră corturile. 
Se lăsă noaptea. Împăratul zări undeva departe o rază de lumină. Arde de nerăb- 
dare şi se duce să vadă ce este acolo de strălucește aşa? Cînd se apropie, ce 
credeți că era? Un palat de marmură albă, strălucitor ca soarele. Intră înăuntru. 
Sălile însă erau toate goale. Strigă o dată în sala tronului împăratului: 

— E cineva aici? și-i răspunse: 

— E cineva aici? Tot ce striga, cineva îi întorcea glasul îndărăt încît 
speriat plecă. La pivniță auzi un scincet. de om, apoi vaiete îngrozitoare. Se 
repezi într-acolo. Acolo ce să vezi? Un om pe un pat acoperit cuo pătură 
ţipă ca din gură de șarpe. 

Împăratul îl rugă să-i spuie ce are, de ce se vaită, ce-l doare? Însă 
omul de ce-l întreba, tot mai grozav ţipa și se zvircolea, ca peştele pe 
uscat. După ce a ostenit de-a-binelea i-a povestit împăratului cine este el, 
apoi i-a zis: Și 

— Ridică pătura să vezi minunea, minunilor. Împăratul ridică pătura 
și văzu un om, de la buric în jos de marmură și în sus din carne vie. 

— Împărăteasa mea a fost ruptă din soare de frumoasă. Zmeii i-au dat 
tîrcoale. Eu pe toți i-am omorît. Unul mi-a scăpat. De aceea s-a îndrăgostit 
păcătoasa și m-a fermecat făcîndu-mă jumătate cu sufict, jumătate din piatră. 
Iar în locul unde este lacul a fost marele oraș al împărăției mele. Din vrăjile 
și măghiile ei, tot s-a scufundat și tot s-a prefăcut acolo jos în stei de piatră, 
oameni şi vieţi. Aici acum este Țara fermecată, rămasă de la Solomon împă- 
ratul. Ascultati cum vorbesc între ei copacii și priviți stîncile pe munți cum se 
lovesc cap în cap, de parcă ar avea suflet și ar vrea să spuie ceva! Cine știe 
ce oameni or fi fost pietrele acelea și copacii aceia. De milă a zis ea, pe mine 
m-a lăsat să fiu jumătate de om. 

După ce a povestit necazurile sale a plecat să-l cate pe zmeu acolo unde-i 
spusese jumătatea de om. Întreaga oştire s-a înarmat gata de luptă şi s-a pus 
undeva departe. la pîndă să prindă zmeul. 

Au găsit urme adinci şi mari în piatră, copaci doboriți pe unde își croia 
drum pînă ce au dat de vizuina zmeului. Acolo l-au ciormănit și aruncat la 
cîni, iar pe împărăteasa trădătoare au dus-o la soţul ei. Cum l-au omorît pe 
zmeu, orașul lui Solomon a ieșit din baltă cu oameni cu tot și toate vietățile 
prefăcute în stei de piatră au înviat. 

Era un oraş din piatră și marmură strălucitor ca aurul. Oamenii. cînd 

s-au trezit după acel somn de mii de ani, au zis: ce somn dulce și lung a fost. 
Pe împărăteasă și slugile necredincioase le-au chemat la judecată direaptă şi 
pe toți i-au înecat în mare să li se piardă urma trădătorilor. 


Iar pescarul încălecă pe-o roată 
Și se-mbogăți deodată! 


ÎMPĂRATUL TRAIAN TRECE-N ȚARĂ 


De mult trăia un împărat letinesc, mare și viteaz, care se numea Traian. 
Lîngă Dunăre pe dealurile Prahovei avea palate-nalte din marmoră care stră- 
luceau în lumina soarelui şi un oraș numit Deci. Da-n ţară, dincolo de Dunăre, 
era alt împărat ţărean și acela viteaz silă mare. Împăratul Traian se gîndi ce 
să facă să treacă dincolo şi să pună stăpînire pe ţară şi pe bogățiile ei, că aflase 
că acolo este un munte de aur. Adună toţi ostașii și robii din împărăție și la 
Porţile de Fier făcu un ostrov, un pod de lemn ca să treacă Dunărea. "Țăranii 
îi lăsară să facă podul și într-o noapte îl unseră cu catran şi-i puseră foc. Ardea 

podul de se lumina pămîntul pînă sus în munţi, iar inima împăratului fierbea 
de mînie. S-a miîniat așa de rău, că s-a jurat pe calul său că nu va lăsa piatră 
din orașele împăratului ţărean și că prin tăișul săbiei va trece și mic şi mare. 
Oricît ar fi fost el de vestit și tare, peste Dunăre nu poţi trece cu oastea ușor ! 
Se gîndi atunci să facă pod de piatră și cărămidă. 

Mii şi mii de robi fură rînduiți de la Dunăre pînă-n munti și cărau pietre 
din mînă-n mînă, pînă ce ajungeau la Dunărea cea lată. Pe unii îi puse să facă 
cărămidă, iar pe alții să care lemne din munte. Mai la urmă făcu bălți întregi 
de var și munţi de grinzi. Într-o vară începură maistorii să-i pună picioarele 
podului. Podul avea în apă douăsprezece picioare din piatră şi cărămidă iară 
în sus din lemn. Ce zidea ziua, noaptea se surpa. Împăratul supărat i-a omorît 
pe acești maistori, socotindu-i de rea credință. A căutat atunci de-a lungul 
şi de-a latul lumii, alți maistori și mai pricepuți, departe spre soare răsare. Dar 
și la ăștia, ce se zidea ziua, noaptea se surpa. Căpetenia maistorilor chemă la 
el atunci un vrăjitor și-l întrebă ce să facă ca să-și scape capul. 


Vrăjitorul îi spuse că la noapte-n vis i se va spune ce să facă. Cind se 
face noapte adormi îngindurat de griji maistorul și visă că dacă nu va aduna 
din toată împărăţia ouă de găină și nu le va amesteca cu var podul nu va putea 
sta în fața valurilor Dunării. 


Dete atunci împăratul poruncă în toată împărăția să aducă tot natul 
cîte o tiîrnă de ouă şi lumea aduse. Cine era prins că mănîncă un ou și nu-l 
dă împăratului era osîndit la robie veșnică. Lumea de frică lucra și da tot ce 
avea, numai să facă voia împăratului. 


Așa se înălță podul cel mare și măreț care se mai vede bine și astăzi între 
satul Costol de lingă Cladova și orașul Drobeta-Turnu Severin din ţară. Ajunse 
vremea ca să treacă împăratul cu armia întreagă podul dincolo. Înainte de a 
trece au fost petreceri și jocuri de n-avea loc să stea om, lîngă om pe cimpia 
Cladovei. După ce s-au veselit, în capul armatei a trecut împăratul Traian 
iar după el rînduiți ca la paradă gheneralii, muzica cînta și Traian zimbea de 
fericire păşind voios în fruntea oștirii latine, călare. 

Da ţăranii, noaptea, s-au suit pe stilpii picioarelor podului cu uleiuri de 
albine și tîrne de curpini pline cu şerpi veninoşi. Cînd împăratul a ajuns la 
mijlocul podului, neștiind ce este frica de moarte s-au ridicat și-au aruncat 
între picioarele cailor uleiurile de albine și tirnele cu vipere. 

Caii au călcat pe uleiuri și pe tirne, le-au sfărimat și pe oșteni au început 
să-i muște albinele și șerpii. Mulţi ghenerali şi oșteni de-ai împăratului Traian 
şi-ar fi pierdut viața dacă împăratului nu i-ar fi pierit calul şi n-ar fi strigat să 
se oprească pe loc armata și să nu se miște pînă nu se liniștesc albinele, iar pe 
şerpi să-i omoare. Atunci el a ţipat atît de tare că din gură i-a podidit sîngele 
pe ţoalele împărăteşti. Calul i-a murit pînă la capul podului din mușcătura 
de şarpe, iar el s-a umflat ca nişte foale de capră de veninul albinelor. Împă- 
ratul Traian, după îndrăzneala ţărenilor, fu turbat de miînie. Și după cum 
e vorba: din inima rea, tot gîndul rău pornește, a dat poruncă să nu lase 
vietate omenească pe pămîntul țărenilor, să treacă prin foc şi sabie tot ce 
vor întâlni în sate și orașe, să nu rămînă picior de om şi oraşele să le are 
cu plugul. 

Apoi a început bătălia în care ţărenii se luptară ca nişte lei, însă puţin 
la număr au pierit cu împărat cu tot, iar țara le-a fost răpită de împăratul 
letinesc. 

PRINȚESA DE LA GAMZA 


Apoi a trăit pe aici pe valea Timocului pe vremuri niscai împărați mari 
letineşti din care se spune că ne tragem și noi rumânii, pe care bulgarii și 
sîrbii ne poreclesc ,,vlasii”, deși nouă nu ne place. Acum una e de știut; ne 
place or nu, sîntem vlahi” și de asta nu scăpăm, baş dacă ei nu ne mai 
spun rumâni. 

Moşul meu care avea 98 de ai, mergea încă cu oile sus pe la cetate la 
Gamzigrad, mă loa cu el şi-mi povestea că pe aici erau numai cetăţi şi ziduri 
înalte de cinci metre. Pe zidurile astea coborau miţelele împăratului în jos la 
Timoc şi de aici pînă la cetatea din Costol de pe Timocul al mare, unde se 
vede şi azi altă cetate. Împăratu vara cobora la scăldat acolo pe scări de mar- 
moră. Cetatea se vede din voz cînd mergi de la Zăiceri la Nigotin, se lasă 
pră stînga. 

Moşul meu a fost în patru bătăi, două cu turcu şi două cu bulgarii, zicea 


el că n-a văzut pe unde a colindat cetate mai mare şi mai mîndră ca asta de 
la Gamzigrad. 


El mi-a povăstuit că cică împăratul avea trii fete mari, trii prințese: pe 
Claudia, Vida și cea mai mică era Gamza. Asta era a mai mîndră și afurisită. 
Le-a venit lor vremea de măritat și fiecare a vrut aici la Gamzigrad, la care unii 
îi zic Aureliana, poate după numele împăratului letinesc. Eu am văzut mulţi 
călători cătînd aur și cioburi pe aici, da fiecare știa ceva, crimpeie din povestea 
cu printesele. Se zice că împăratul Aurelian s-a mîniat pe ele și le-a dat poruncă 
să se ducă fiecare la o depărtare de o sută de chilometre de cetate și la un semn 
să pornească să mine fiecare cîte un cîrd de giște mare de o sută giște la fiecare. 
Gamza pe care o știa mai arțăgoasă și mai isteață a plecat de la Cladova fiincă 
o chema pe ea Claudia. Vida a pornit de la Dii sau Vida — Vidin, iar a treia 
fată mai cuminte a plecat dinspre Niș, că o chema Naisa. Naisa și Vida au 
mâînat gîștele cum au putut şi ele prin glionțane, pin mărăcini, așa cum să mină 
de greu gîştele, că tot natu știe cît de ale dracului sînt giștele la mînat; fiecare 
aleargă care-ncotro. Numai Gamza a socotit că ia o să-l păcălească pe tată-su 
și cu un tînăr ghineral pe care-l voia, a tomnit niște ţigani, a prins gîștele, le-a 
înfundat în saci și ţiganii pe bani le-au dus în spinare. 

Da împăratul a trimis în calea lor iscoade, oameni prefăcuți că merg 
cu negustoria te miri unde şi dau pe la Grămada la izvoarele Timocului de 
prințesa de la Gamza. 

— Bună ziua, negustorilor, zic ei, oamenii împăratului, poliția. 

— Multam dumneavoastră! au răspuns ei, prințesa și tînărul ei băiat 
care o ogodise. 

— Da unde mergeţi cu negustoria? 

— La Dii, la Dii! 

— Da ce-aveţi în saci, ce marfă? 

— Mai nimic, niște grîu, nişte mei! 

Da giştele deodată: „ghi, ghi, ghi, ghi ° şi i-a dat de rușine! 

I-a legat pe amîndoi și i-a aruncat în fundul pămîntului să moară de 
foame amîndoi. Da pivniţa cetăţii era mare și lumea pe atunci nu era așa de 
afurisită că acuma, mai făcea și bine la om. Un soldat de pin părțile noastre 
care-i păzea le-a dat paie să doarmă pe ele, le-a abătut un piriu, o vînă de apă 

ca să nu moară de sete și în fiecare zi le-a dat din mîncarea soldaţilor un blid 
de linte plin. 

Tărășşenia asta a ţînut cam douăzăci de ai de zile. Fata a născut acolo 
în fundul pămîntului un fecior tare mîndru și numai soldații ştiau că fata împă- 
ratului trăieşte, da el credea că a murit de mult ! | 

Acum s-a întîmplat că fel de fel de naţii de venetici au trecut piste Țara 
Rumânească şi peste Dunăre la noi dincoace și sălbaticii ăştia călări, cu săbii 
și cuţite-n dinți au făcut praf şi pulbere peste tot; n-a rămas piatră pe piatră, 
tot au făcut una cu pămîntul. 

Atunci împăratul a căzut bolnav și a zis să-i ia locul unul care este mai 
voinc și cutezător decît iel, care să apere ţara de sălbăticime. Soldaţii i-au cricit 
împăratului că ei au un gheneral mare singurul care poate să-i oprească pe 
duşmani, ama e închis de douăzeci de ai. 

— Să-l sloboziţi, să-l aduceţi la mine să-i dau sabia de împărat și să-mi 
ia locul că eu nu mai pot de bătrîn. 

L-au scos pe general, pe prințesa de la Gamza şi pe nepotul său. Atunci 
împăratul i-a chemat la el pe soldaţii care l-au păcălit și n-au ascultat ca să-i 
omoare, le-a dat moșii şi pe toţi i-a făcut cu cinuri mari de ghinerali. S-a bucurat 
împăratul și cu toţii au pornit la Dunăre, unde s-a dat bătălia și i-a bătut pe 
năvălitorii aduși pe locurile noastre de vînturile sălbatice din Asia. „Aşa a scăpat 
țara de vinituri şi nemernicie, săraca fată, pe care a chemat-o prinţesa de la 
Gamza, care-i poartă numele cetăţii și azi. 


ÎMPĂRATUL CONSTANTIN CEL MARE 


A fost odată un împărat mare şi bun care a trăit și s-a născut la Baia 
Nișului, aproape de Timoc. Avea orașe mari și frumoase și împărăție mare. 
El s-a mutat cu oștirea și împărăteasa la Bosfor și a făcut acolo un oraș mîndru 
Și mare care-i poartă numele și azi. Turcii și aite nații au rivnit la împărăţia 
lui care cuprindea munţii cu cîmpiile pînă dincolo de Dunăre și au trecut de 
s-au luptat în cîmpia cu lilieci, într-o strîmtoare. Aci el și armata lui a pierit, 
iar oasele lor au fost duse de ape şi nimicite. Așa căzură creştinii în robia tur- 
cească cu orașul cel mare în care însuși împăratul zidise o biserică pe buricul 
pământului, numită Sfînta Sofia. Sultanul cum a descălecat de pe cal a tras drept 
la închisoare. A rupt zăvoarele, lăsînd oamenii să plece acasă slobozi. Bucu- 
ratu-s-au pușcăriașii şi sărutatu-i-au picioarele. Mai la urmă a ieșit din închi- 
soare şi un patriarh bătrîn cu o barbă albă ce mătura pămîntul, de lungă ce 
era. În mînă purta un baston de argint cu cap de șarpe. Împăratul s -a-nchinat 
și l-a-ntrebat: 

— Bătrine patriarh, spune-mi cu mîna la piept, ce vină ţi-a găsit împă- 
ratul Constantin de te-a aruncat de viu în groapă? 

— Mărite sultane, în fiecare an, împăratul Constantin venea la Sfînta 
Sofia cu mama sa Elena. Ea intra în biserică aşa cum intră toată lumea, iar el 
grăbit cum era, stătea călare pe un armăsar negru și asculta liturghia din ușă. 
La urmă trebuia să mergem să-i dăm de pe scări anafora, în loc să i-o dăm din 
altar. Atunci eu i-am spus cu gînd curat și fără răutate: „„Măria-ta, prea măreț 
te ţii de tainele Domnului și cu fudulia asta mă tem că ai să te pierzi și pe tine 

și împărăția. Trebuie să te rogi ca toată lumea, să te vadă norodul că eşti aproape 
de sufletul lui să nu-l priveşti nici peel și nici pe Dumnezeu din scări, călare 
și cu mina pe sabie. Numai așa are să-ți ajute Dumnezeu P’ Pentru asemenea 
îndrăzneală m-a aruncat în închisoare, în groapa cu șerpi, broaște și năpîrci. 
Dar proorocirea mea s-a adeverit: lată că eu ies să văd din nou soarele lui 
Dumnezeu, iar el cine ştie! | 

—E mort în bătălie împăratul vostru! Alah l-a pedepsit, precum ne- 
drept a fost şi cu un sfint ca dumneata.: Dar acum, îţi cer numai atît să te gîn- 
deşti două săptămîni și să-mi spui cît o să stăpînească steaua turcească lumea? 

— Să mă uit în cărțile bătrîne, în zodii şi în stele și am să spun. 

— Dacă nu-mi spui adevărul, în timpul ce ţi l-am rînduit, unde-ţi stau 
picioarele, acolo îţi va sta și capul! A plecat patriarhul cu inima închisă de 
supărare gîndindu-se ce prezicere ar putea face unui împărat fără ca să nu-și 
piardă zilele. Trecură cele două săptămîni şi merse la sultan mîhnit spunîndu-i 
adevărul, ca un om cinstit ce era: 

— Măria-ta, am răsfoit cărțile vechi și n-am găsit nimic despre turci. 
Mai dați-mi păsuire încă două săptămîni, că în stele n-am putut citi că timpul 
ăsta e întunecat, iar minţile și cerul atîrnă cu nori negri şi grei, pe fața 
pămîntului. B 

— Ai încă două săptămîni fără drept la o altă păsuire și cum am mai zis, 
capul va sta la picioarele tale, dacă nu vei spune adevărul ! Patriarhul îi mul- 
tămi şi plecă îngrijorat. 

Mergînd aşa prin Constantinopole cu capul plecat plin de gînduri şi 
necazuri, iată vede lume multă înghesuindu-se la judecătorie. Se făcea o judecată ! 

Ahaa ! își zise în sinea sa patriarhul ! Ja să văd eu o judecată turcească, 
este dreaptă, ori nedreaptă, căci aici este semnul puterii și înțelepciunii unei 
împărății. | 

Intră în înghesuială să vadă pe cadiu cum împarte dreptatea. Ce se întim - 
plase? Un om chemase în judecată pe un altul pentru că acesta cumpărase din 
tirg un vițel furat. Păgubașul veni cu martori și dovedi că viţelul este al său. 
Dovada era și semnul de la o ureche. . 

Pe de altă parte, cumpărătorul, tot cu martori, dovedi că a dat două lire 
de aur, avînd pe o parte capul lui Constantin cel Mare și pe alta jumătate, 
semiluna turcească, cu o stea. | 

Judecătorul i-a crezut pe amîndoi! Dar cum să facă dreptatea? Căci 
oricum ar fi făcut, unul ar fi fost nemulţumit ! Și o dată cu cel nemulțumit 
erau la fel și cei ce căscau gura și auzeau cum face turcul dreptate! Atunci 
judecătorul s-a sculat și a hotărît așa: 

— Dumneata, cel care ai crescut viţelul poftim ia-ţi viţelul, că este al 
dumitale ! 


Iar dumneata, cel care de bună credinţă ai cumpărat vițelul de la un hoţ, 
pe care străjile împovărate nu l-au văzut şi nici găsit, poftim acest bilet și mergi 
la visteria ţării, să ţi se dea îndărăt cele două lire cu care ai fost păgubit. Patri- 
arhul s-a mirat foarte, văzînd o astfel de judecată, i s-a înseninat fața de bucurie 
și s-a dus drept la sultan să-i spuie proorocirea sa: 

— Măria-ta, am aflat adevărul! 

— Cum? 

— Am fost la o judecată turcească și am credinţa că o să stăpîniți lumea, 
pînă n-o făta catirul. 

— De unde știi? 

— Din semne şi cititul stelelor ! Un împărat care are puţină giagorie-n 
cap nu-și bagă supușii care-i dau poveţe bune la închisoare? Nu se minie pe 
ei | Nu dă cu: barda-n cer, făcîndu-i pe supuși să trăiască în teamă de ziua de 
miine, călătorind pe ape tulburi. Voi turcii ştiţi să faceţi dreptate și n-o arun- 
caţi în sac cum se aruncă funia cea strimbă! A voastră va fi împărăția, atîta 
timp cît va fi dreptatea pentru toate noroadele supuse, de către oștirea 
măriei-tale. 

— Dar cînd o să fete cattrul? Întrebă nedumerit încă o dată, împăratul 
turcilor. 

— Catirul are să fete numai atunci cînd dreptatea va fi legată le ochi, 
jar pe adevăr îl vor mînca porcii. 


CRALEVICIU MARCU ȘI MIRCEA CEL MARE 


Se vorbește că turcul după bătaia de la Cosovo a robit pe sîrbi și pe voje- 
vozii lor şi i-ar fi îndatorat ca alături de ei să lupte, ca să mai robească și alte 
tări creștine. 

Peste armia sîrbească era căpătenie Craleviciu Marcu, vestit pentru 
vitejia lui. 

Și-a venit timpul ca împăratul turcesc Baiazid să-l cheme cu toată sîr- 
bimea lui să treacă în tară și să-l bată pe împăratul rumânesc Mircea cel Mare. 

A trecut Dunărea în țară cîtă frunză și iarbă de turci și de sîrbi și pe a 
cîmpie l-ar fi atacat hoţeşte pe Mircea, măcar că el le trimisese vorbă printr-un 
sol ca să se întoarcă în ţara lor că el vrea să trăiască în pace cu toţi vecinii. Turcul, 
incăpăţinat a venit să-l ia făr’ de veste, dar Dumnezeu nu i-a ajutat. Crale- 
viciu Marcu a mers și el de-a-mpreună cu armija turcească, însă n-a vroit să 
lupte împotriva rumânilor creştini ca şi ei, sau valahilor cum le ziceau sîrbii. 

Mircea însă era un mare viteaz. El și-a rînduit oastea așa de frumos și 
de bine că în bătaie turci și sârbi, abia au mai scăpat în parte cu viaţă și au fugit 
peste Dunăre, mulți înecîndu-se cu cai cu tot. 

Se spune că Craleviciu Marcu ar fi fugit și a trecut Dunărea aproape de 
gura Timocului, oprindu-și tabăra lîngă cîmpia Negotinului. Mircea cel viteaz 
a trecut după turci şi i-a lovit din nou pe o vale cam nămoloasă între satul 
Geanova și Coroglași, la locul ce se cheamă Rovine. Aci, Mircea mîniat pe 
Cralevici Mercu că trădează legea creștină, ajutindu-i pe turci, a tras sabia 
și l-a rănit de moarte pe viteazul Marcu, spunîndu-i: 

— Nu ţi-am trimis vorbă, mă Marcule, să te lepezi de păgini? De ce dai 
sabia în mîna vrăjmașului mă, na, acum să mă ţii minte ! 

— Taie-mă, vestite impărate, 
Că cine se vinde așa pate! 

Craleviciu Marcu mai fusese lovit o dată și în bătălia din țară; aici Mircea 
îl răni cu paloșul și-i tăie mîna dreaptă de la trup. Craleviciu Marcu a trebuit 
să închine steagul împăratului rumânesc și turcii cu sîrbii din cei ce au mai 
rămas au fugit trecînd peste « Podul Roman » Pimocul de s-au dus către Niș 
şi "Țarigrad. 

Bătrînii povestesc că Mircea ar fi lăsat doftori la căpătiiul lui Marcu ca 
să-l zviduiască și călugări care să-i citească. Oamenii de prin sate l-au dus cu 


350 


carul în biserica din Geanova unde popii i-au făcut slujbă și el s-a spovedit 
ŞI a cerut iertare pentru păcatele ce le făcuse. Apoi aci a și fost înmormîntat. 
Ai bătrîni mai vorbesc că după ce a fost așa de greu ciopîrţit de Mircea, ar fi 
cerut să-l ducă în munții Miroci ca să moară acolo și vulturii să-i mănînce 
carnea. Oamenii l-ar fi dus și ar fi murit cînd a ajuns la culă. Atunci s-au întors 
cu el mort și l-au înmormîntat în biserica Cin Geanova. Românovlahii l-au 
plins ca pe un om viteaz nevinovat. 

Despre biserica în care a fost Marcu înmormîntat se spune că a zburat 
aci într-o noapte din Țara Românească. 

Cînd au scoborît oamenii cu mortul în vale pe drumul de către Cara- 
gloşi, au văzut o biserică nouă, pe care bag seama împăratul Mircea a zidit-o 
pentru sufletele creștinilor rumâni și sîrbi morţi aci la Rovine. 

Unii zic că nu i-a fost lesne lui Mircea să facă biserica asta. Mai la-nceput 
el a pus temeliile pe dealul Gevzinului. Ama ce se zidea ziua, noaptea cădea. 
Atunci se povestește că asta a fost de mînia lui Dumnezeu că l-a ucis pe Crale- 
viciu Marcu cel viteaz. 

Atunci abia ar fi zidit-o pe locurile de azi unde se mai văd ziduriie de 
piatră pînă aproape de acoperiș şi cu morminte cu pietre șterse de vreme. Aci 
a adunat toți morții și i-a îngropat creștinește și după aia și-a luat armia şi 
a plecat în ţară. 

Mircea stăpinește-n pace, 

Că n-are turcu ce-i face. 
Povestire rumânească 

Pe veci să se pomenească 

La buni frați ca dumneavoastră. 


MARCU CRĂIȘOR 


Marcu Crăișoru a fost un copil sărac, ce trăia într-un Sat uitat de Dum- 
nezeu. Cum era orfan de părinţi, trăia din mila sătenilor. Fiecare îi da puţin 
de-ale gurii sau de-ale încălțări; ţoale şi altele. Casă n-avea și se mulțumea 
cu un bordei în pămînt în care nu pătrundea nici lumina soarelui. Vara pe 
timpul secerișului, fund încă copil crud, oamenii îl trimiteau la apă de izvor, 
avind grijă să-l bată mai întîi ca să nu spargă ulciorul. Și toată ziulica sărmanul 
copilaș le căra apă cu ulciorul secerătorilor, neștiind ce este odihna. După 
ce trecea secerișul, îl trimeteau să le păzească porcii, oile sau caprele. Toate 
aceste treburi Marcu le făcea, dar cu multă osteneală, așa a crescut el pînă 
ajunse la 12 ani, tot în bătăi și-n ceartă cu lumea din sat pe care oricît de mult 
i-a slugărit nu s-au arătat nicicind mulțumiți. Într-o vară a dat Dumnezeu 
un belşug mare, griul fiind înalt ca trestia cu spicul înalt și lung de se mirau 
oamenii ce noroc s-a abătut pe capul lor. Căldurile însă erau mari și Marcu 
avea și mai mult de alergat pentru a-i sluji pe secerători. 

Oamenii lucrau pînă la prînzul mare, prînzeau a doua oară și se duceau 
să se odihnească, iar copilul alerga fuga să le aducă apă. Cum ajunse el la 
izvor, S-a aşezat pe piatra fintînii și a început să-și plingă soarta crudă. Dar 
deodată dintr-un frunziș auzi un ciripit de pasăre, apoi mai mulți pui ciripind 
disperaţi. Lăsă ulciorul și alergă în grabă acolo. Cînd văzu se îngrozi. Un 

şarpe mare sta cu capul întins, gata să inghită niște puișori de vultur, îndată 
luă o piatră și-l nimeri pe balaur, doborîndu-l colac la pămînt, apoi cu niște 
bolovani îi zdrobi capul, scăpînd puișorii de la moarte. 

„„După această ispravă auzi un glas omenesc care-i grăi:. 

— Marcule, îţi mulţămesc că ne-ai scăpat de la moarte. Sîntem puii 
a trei Somodive, iar mamele noastre te vor răsplăti pentru acest bine, dacă 
vei ţine să le aștepți pînă ce se-ntorc de la vinătoare. Pentru că mamele noastre 
sînt zîne de felul lor, ascunde-te în tufișul de alături, că vom avea grijă să le 
domolim și să le chemăm. 

El se ascunse în tufiș, şi tăcu chitic. Se auzi filfîitul aripilor şi mamele 
veniră la cuib. 

— Aci se simte carne de om, spune una răstit. 

— O să povestim acuma cum ne-a scăpat din gura șarpelui un copil, 
ziseră într-un glas puii şi le povesti din fir în păr, întîmplarea. Somodivele, 
deși erau furioase, scoţind minerul de aur se liniștiră cînd își văzură toţi puișorii 
teferi și-l Sstrigară să iasă copilul din tufe. 

— leşi, băiete, că nu te mincăm, vrem să te dăruim, vezi dacă bine faci, 
bine găsești. 

— Mulţămesc Somodivelor, eu sint copil sărac, fără mamă și fără tată, 
nu simt nevoia să am aur, pietre scumpe, adică niscaiva bogății, mie îmi lip- 
sește puterea să mă apăr de cei ce mă batjocoresc- și mă umilesc. Daţi-mi 
dacă puteţi putere să mă apăr de cei tari. 

— Dacă vrei putere mare, suic-te la noi și sugi din pieptul Somodivei 
Și-ţi vor veni puteri nevăzute și neîntilnite. Marcu se sui acolo şi a supt de 
la prima Somodivă de cîteva ori. După aceea aceasta i-a spus. 

— Vezi acel pietroi mare cît un cal, încearcă să-l ridici. Merse acolo 
Marcu să-și încerce puterile și simte cum crește, se-nalță puteri ncvăzute-n 
vine. Încearcă pietroiul și abia îl ridică pînă la genunchi. Atunci Somodiva 
cea mijlocie îl chemă să sugă şi de la ea. Marcu supse și de la aceasta şi iar 
simte cum i se îndoiau puterile și creștea înalt și spătos. Cînd încercă piatra 
o ridică pînă la piept, însă oricît încerca, mai sus nu putea. 

L-a chemat și Somodiva cea mai mică să sugă, și Marcu a supt și de 
la ea cu poftă. Copilul crescu deodată mai mare ca un bărbat vînjos şi puternic. 
Cind încercă acum puterile ridică piatra deasupra capului, ca și cum ar fi 
ridicat o bănicioară de grîu, apoi o aruncă departe. 

— Marcule, de-acum ţi s-a-mplinit dorința, du-te sănătos în lume că 
nici un voinic nu ţi se va putea împotrivi. Apoi zînele își luară zborul spre 
cer, iar Marcu se-ntoarse la secerătorii obosiţi și morți de sete. Cum îl văzură 
veniră cu toţii pe el să-l lovească. Marcu nu se mai sperie de ei. Se umflă o 
dată în piept și cînd suflă îi trînti pe toți la pămînt. Secerătorii speriaţi de 
o așa putere, lăsară seceri și coase și fugiră de frică care-ncotro către sat. Marcu 
nevrind a-și petrece viaţa cu oamenii ce-l jigniseră și-l îmbriînciseră își luă 
desaga căutîndu-și norocul în lume. Pornind el în căutare de lucru, poposeşte 
într-un sat mare şi bate la poarta unui boier, întrebindu-l: 

— Bolerule, nu ai nevoie de un om să-ţi muncească? 

— Ba am, cît îmi ceri? 

— Mai nimica, boierule cît vei socoti dumneata ! Dar ia ce să-ți muncesc? 

— lacă am o curătură și vreau să-mi scoţi buturugile ca să pun vie. 
Locul e cam mare, de cinci ori pe zi îi dai ocol cu calul. În două săptămîni 
să-mi termini treaba și să vii să-ți dau simbria, zise stăpînul. 

Înțelegerea se făcu şi Marcu porni îndată la buturugi. El nu se mai 
folosi de tîrnăcop, ci cum punea mîinile, trăgea o dată și le scotea cu rădăcini 
cu tot ca pe sfeclă. La ora prînzului gătase treaba fără a simți pic de osteneală. 
La prînz veni stăpînul şi-i aduse merinde, jumătate de oaie friptă, două pîini 
cît roata carului și o oală de ciorbă cît un cazan. Miîncă Marcu pînă se sătură 
bine şi se dete de-a ranga, culcîndu-se sub un păr mare rotat lingă o pădure. 
Trece lumea pe lingă argatul boierului și se mira de cele ce vedea. Cind trăgea 
Marcu aerul în piept, vîrful părului se apleca pînă aproape de nasul lui, cînd 
da aerul afară, adică răsufla, părul se îndoia în cealaltă parte către pămînt 
ca și copacii din marginea pădurii. 

Călătorii nu înțelegeau taina asta, ci credeau că bate aci vreun vînt 
necurat cînd spre dreapta, cînd spre stînga și de teamă să îndepărtau în grabă 
de acest loc. Veni și stăpînul să vadă isprava slugii; adică a muncit ceva, sau 
i-a mincat ciorba și oaia degeaba? Cind îşi azvirli privirea peste moşie, toate 
buturugile erau scoase și făcute grămezi înalte cit niște pătuegi de tulei. Ce-o 
mai fi și asta? Îşi zise boierul în gînd, să scoată buturugi în jumătate de zi 
cît mi-ar fi scos tot satul într-o zi. Căzu pe gînduri boierul şi merse să-și 
vadă sluga. 

Strigă la el tare să se scoale, dar Marcu nu-l auzi. Îl zgîrie pe picioare 
cu un mărăcine, însă acesta nu simţi. Luă un pietroi cît capul și-l lovi în coastă 
şi abia atuncea se mișcă zicînd: 

— Ce s-a întîmplat, jupîne? Aaaaaaaa ! și cînd căscă o dată îl aruncă 
pe stăpîn la pămînt! 

— Văd că nu ești mulțămit, boierule, de munca mea! 

— Ba sînt, Marcule ! răspunse boierul, care abia se putea scula de jos, 
însă nu mai am ce să-ți dau să mai lucrezi, îți plătesc simbria ca pentru două 
săptămîni și du-te sănătos, găseşte-ţi și alți stăpîni cu averi mai mari decît 
ale mele. 

Marcu neavînd pentru ce să se supere, se sculă, își numără bănuții, 
ñi așeză la șerpar și luîndu-și rămas bun de la boier, dus a fost. 


POVESTE DESPRE BABA NOVAC DIN VREMEA TURCULUI 


Ar fi fost odată în vremea turcului, cînd muierile răsuceau mîna copi- 
iului, or piciorul, or îi scotea un oichi, ca să rămînă chior, or îl țineau pitulați 
pin păduri ca să nu fie trecuţi la tefter şi la răboj, ca să le pună dări de se îngro- 
paseră bieții rumâni în bordeie, în peșteri, fugeau prin munți, se pitulau acolo, 
trăiau ca vitele în colibe și sălașe, da orce greutate le venea nu se dezlipeau 
de pămintu lor. 

Unu dintre ăştia a fost și un haiduc Baba Novac dintr-un ostrov pe Dunăre 
la Poarta, or, Portiţa cum ziceau ungurii, da azi îi zic sîrbește Poreci. Baba 
Novac luptasă la Dunăre, Cladova, pe Timoc și la Dii cu turcu și cu taifa 
lui de haiduci. Odată l-au prins turcii și l-au dus la Dii, i-au smuls barba, 
dinţii şi măsălele, lăsîndu-l să putrezească de viu în cetate unde sta pașa de 
la Vidin. 

Aude odată pașa că el este mare vrăjitor, că-i poate ghici în palmă cîți 
ani mai are de văcuit și dacă iapa lui face miînz, or iapă! 

Să uită el în palma pașei și vede că are să moară în două luni de zile 
și așa să și întîmplă, moare pașa şi el dă de dracu! De unde să ştie el una ca 
asta. Îl iau și-l duc la Blocu Kapia la spînzurătoare să-l vădă toţi rumânii 
şi bulgarii cînd vin la tîrg. Așează ştreangul și călăul, gelatul potrivește curmeiul 
la gît. Da Baba Novac tot glumeţ, cînd sta pe un; butuc gata să-i ia sufletul, 
s-apleacă la ureichea gelatului și-i zice: 

— Am uitat să-i spun ceva lui efendi pașa şi-mi pare rău să rămînă 
comoara fără să ştie împăratul de la "Țaligrad de ea. Cheamă-l pe pașe, gelatule ? 

— Ce zice, bre, ce comoară bre? 

— Numai cheamă-l că eu știu. 

Se repede gelatul cu gura căscată tremurind să-i spună paşei și-i spune 
ce eria de spus. Cînd aude de comoară turcu, uită de ștreang și-l cheamă pe 
Baba Novac la el: 

— Pe ce juri tu că ai comoară ascunsă, hoţule, haiducule !? 

— Jur pe mînza din burta iepii ! 

— Dacă n-o fi mînză şi o fi minz? 

— Să-mi tăiați capu aici pe butuc! 

Porunci pașa şi deschisă cu cuţitu un colgiu burta iepii și cînd colo eria 
baş așa o miînză!... 

Să dusă ielcu pașa de la Casa Rea, între fagi, azi îi zice Zlocutea, intră 
jel în peșteră şi scoasă o parte din comoară și i-o dădu pașii. 

Pașa să lo cu mirare, ăsta trebuie să aibă și alte comori, trebuie să fie 
mare prooroc şi așa să dusă vestea la Stambul, la sultan şi la pașa de la Belgrad. 
Cînd auzi paşa de la Beligrad, îl chemă acolo în cetate la Kalemegdan și-l pusă 
pe mincare bună, pe trai bun, să vadă el dacă ăsta ieste un prooroc or este 
vrun hoţoman viclean. 

— Băiete, cu mine să vorbeşti slobod, să-mi spui tot ce dorești și tot 
ce poftește sultanu. Dacă o să fie mulțămit de tine, fac eu ceva și pe drum, 
pe-aci ţi-e tufa. Vreau să vorbim drept să te socoţi că și tu ești paşă la Dii, 
la Cladova, la Ada Kale, unde vreai tu. Uite tu, ce ziceţi la Focea al bătrîn, 
de profeţiile lui? Ai auzit de ele, nu? 

— Am auzit, pe moșu Foceanu l-am cunoscut, dar cred că așa va fi 
împărăţia turcească va pieri pentrucă nu este dreaptă, este numai pentru turci 
mumă, iar pentru creștini, pentru noi ghiaurii, ciumă? 

— De ce zici una ca asta, nu ţi-e frică de mine? 

— Aţi zis că sîntem bărăbari? 

— Bine, atunci spune ! 

— Aţi încălecat o parte din lume, tot Balcanu şi ați vrea să-i încălecați 
și stăpiniți și dincolo de Dunăre, pe unguri, nemți, rumâni. 

— Cum am încălecat-o? 

— Aşi făcut din neamul vostru un neam de războinici, vărsători de sînge, 
pustiitori de sate, orașe, ieniceri, soldaţi și bașbuzuci, hapsîni, lacomi după 
înavuțire, care ne batjocoresc fetele, nurorile şi muierile, care ne iau și cămașa 
de pe noi și ne lasă în fundul gol. 

A făcut sultanul kanun, ca să ne omorim cînii, să ne puteţi cotrobăi 
pin bordeie, să dați pin păduri gropile în care ne ascundem bucatele ; că ne-aţi 
cerut bucate cît nu facem și pe deasupra să ne omorîm bătrinii, că nu mai 
pot munci pentru împărăţia turcească. De aia cei mai mulți haiduci au peste 
60 de ani şi nu e sat, colibă, cătun să n-aibă taifa lui. Toată partea asta 

a Dunării, Timocului şi Diiului, toată Sirbia, pînă dincolo de Drina e plină 
de haiducime, toți vă urăsc, toţi vă vreau pieirea. 

— Da şi noi vă urîm pe voi şi ce ne puteți face? 

— Acum nimic, dar va veni vremea cînd veți merge în şalvari peteciți 
și o să ne cerșiți un codricel de mălai! 

Cel mai mare rău pentru turc nu este că vă urîm, lucru ce se știe de 
toată lumea. Nu poţi să-l iubeşti pe un stăpîn rău, prost, lacom, îngîmfat 
războinic, șiret, care nu munceşte nimic, taie frunză la cîni și numai dă po- 
runci la alții să muncească pentru ei că ne ţin în turmă, legaţi în lanțuri, 
pe urmă toată împărăţia sultanului este o închisoare a creștinității. Nenorocul 
vostru este că noi atît vă urim, încît la fiecare rugăciune pe care o spunem 
la trezire și la culcare către Dumnezeul nostru, îl rugăm să se aleagă praful 
și pulberea de turc și o să vedeți că așa este. Nu mă rog numai eu, toți creș- 
tinii ne rugăm, milioane de suflete, de oameni desculți și flămînzi, de pe 
care voi luaţi șapte piei. 

— Crezi că Alahul vostru ascultă de voi? 

— Ascultă, pentrucă sîntem săraci, mulți, curaţi, lucrători, nu mințim 
ca turcul și nici nu tăiem capete nevinovate, nu lom bucătura de mălai 
de la gura copiilor. Au mai fost împărații şirete, lacome de pămînt și avutul 
altuia, de munca altuia şi toate au pierit! Și turcul are să piară! 

— Vorbeşti aşa, măi Novace, că nu ne cunoşti puterea. 

— Ba vă cunosc puterea ! Tocmai aici este că o împărăție mare și tare 
nu se teme de suspușii ei, are milă de ei și nu-i batjocoreşte, îi socoate oameni, 
nu vite, nu gunoaie! Eu am căzut prizonier odată la Ada Kalc în cetate și 
m-aţi dus legat cu ghiulele la picioare și la mini de cîte cinzeci de chile și împre- 
ună cu cinsprece ortaci de-ai mei m-aţi pus să săpăm într-o stincă, un stei de 
piatră sec, plin de şerpi, să scoatem apă. Am săpat cinsprece ani și toţi ortacii 
mei au murit numai ieu și încă unu am ajuns să scoatem apă din piatră, că 
Ja nouă metăre am dat de apă și atunci am scris pe piatră „turcilor, păgînilor, 
apă aveți, suflet n-aveţi” ! 

— Bine, omule, tu ştii cum e legea noastră, aspră și dușmană a 
creștinilor ! 

— Tocmai asta vă duce la pierzanie, paşo, ura asta pe care v-o dă în 
bisericile voastre legea voastră. Voi nu visați decit să jefuiți, să puneţi mîna 
pe munca altuia, casa altuia, să-i dați foc ălui care spune o vorbă urîtă despre 
nația cu fes roșu, de aia n-aveţi noroc. Pînă și soarele, luna, pădurile, apele 
sint cu noi și împotriva voastră, pentrucă vreți mai mult decît vă este capul, 
mintea care vă lipseşte. 

— Dacă eu să zicem că te înţeleg și aș vrea să fiu de partea ta, știi că 
mă opreşte Alah, credinţa noastră! 

— Ştiu, pentru că voi trăiţi din ură, în loc să puneţi colo brinca la sapă 
şi lopată, să munciți barabar cu noi, fie vlahi cum ne ziceți, fie sîrbi, or bulgari. 
Unde s-a mai pomenit ca leneșii, putorile, trintorii să trăiască bine, ca în rai, 
numai pentrucă au săbii, soldați și fac războaie, ca să aducă pustiu și moarte 
pe pămint!? De aia zic eu că vi s-a scurtat veacul și puțin mai aveţi pînă vă 
dați sufletul ! 

— Și ce-ai crede că ne-ar putea pe noi ajuta? 

— Să nu mai încălecați lumea să-i mîncaţi bucătura de la gură, să nu-i 
luați copiii ieniceri, să ne lăsați slobozi să muncim, că toți sintem trecători 
pe pămîntul ăsta, nima, nici sultanul nu-l moşteneşte. Voi azi aţi pus o dare, 

mâne alta, Ne-aţi încărcat tot mai greu; aţi ajuns să ne vindeti cărămida de 
pe casă, trestia de pe bordeie, ați dat năvală în sate cu ceauşi, colgii, spahii, 
ne-aţi lăsat satele pustii de au crescut tufanii și bolbotinele pe drumuri, că 
nu să mai cunosc locurile unde au fost sate, cătune. 

Cind eriam copil a venit la moşu meu tefterdarul, birnicul şi i-a zis: 

— Moșule, îţi dau trii zile să găsăşti talerii, să-i scoţi din pămînt, ai 
pe un an douăzăci de taleri, dai câte trei-patru pe trei luni. 

Moșu-meu a făcut ce-a făcut și i-a dat trei taleri, a făcut semn în răboj; 
a trecut timpul şi n-a mai dat, că n-a avut de unde. Pe douăsprece luni dacă 
nu dădea talerii, îi trecea în răboj încă zece, pe an treizeci, de parcă ar fi făcuţi 
bani: ia moara dracilor. 


Birnicul eria tot unul dintr-ai noștri, om fără sufiet, nu avea leafă, leafa 
lui venea din sărăcia noastră. Atunci tata ce să facă, i-a zis lui moșu și cu pă- 
rintele Martin ne-am dus în tufă, de mic m-am făcut haiduc. Cine n-a avut 
bani de bir s-a făcut haiduc sau comiti. 

Turcii adunau banii, îi puneau în disagi, în zobelniţă de păr de capră, 
cu cite două tovaruri, or pe măgari și de la Beligrad și di la Cladova, pînă la 
Dii, pînă la Vidin pe jos, or cu caicul pe Dunăre. 

Noi ai din tufă, „tufarii”, cînd plecau cu haznaua la Șucri-pașa, or 
la Alia Ciocolia, le ieșeam înainte, îi legam și le loam tot. Dacă erau mulți 
turci, duceam adevărată bătaie cu ei, pe viaţă şi pe moarte, pe urmă ne duceam 
și dam banii îndărăt la oameni. 

Unii de-ai noștri au zis să nu-i omorîm pe turci că sînt și ei oameni 
și numai i-am scopit și le-am dat drumul, că dacă ar fi toţi cei răi scopiți, nu 
s-ar mai face lume cu oameni miînioși, ai dracului. Alții s-au pus și le-a scris 
pe piele cu fierul roșu. 

Sînt multe locuri unde am ascuns comori, am făcut planul pe piei de 
capră şi le-am păstrat la brîu, ori pitulate unde știm noi. 

— Ce să facem să nu fugă lumea în tufă, să nu fie haiduci? 

— Să-i daţi slobozenie la toată lumea, să nu mai puneţi biruri și să nu 
mai fiți mînioși. Atunci o să ne rugăm pentru sănătatea stăpînului. 

— Crezi că este cu putință să nu fim minioși, să nu mai fim răi? 

— Cred că nu este cu putință, nici o împărăție nedreaptă și necinstită 
nu să poate fără vărsare de sînge, prostie și visuri copilărești. 

— Sultanii noștri știu ce fac, așa e firea noastră și n-avem scăpare cum 
n-are vulpea de năravul ei. 

— De aia zice lumea că sînteţi pierduţi, că firea voastră, năravurile vă 
vor duce la îngropăciune. 

— Auzi, o să vă punem la cazne, o să vă lom cărămida de pe casă, n-o 
să vă lăsăm un bob de făsuli, de linte, de griu. 

— Eu spun că o să pierdeţi, toată lumea spune şi toată lumea de astăzi 
e făcută din prooroci. 

— Cu ce dovedești că sîntem pe ducă, că o să pierdem !? 

— Aduceţi d2 la împărat o tipsie albă de sticlă, puneţi tipsia în fundul 
puţului roman de la Kalemegdan, din Beligrad. 

— Am eu tipsia ! 

— Coboriţi jos în fundul fintinii, umpleți-o cu apă şi Suiţi-vă sus pe 
scări. Pe urmă o să priviți voi turcii în tipsie și o să privesc și eu și o să vedeţi 
că voi sînteți fără cap, iar eu cu cap. 

Cînd s-au uitat turcii pe rind în tipsie s-au văzut fără de cap, o umbră 
fără cap, nima nu vedea capul, decît umerii și s-au mirat ei de ce turcii se 
văd fără cap, iar cînd s-a uitat Baba Novac el s-a văzut cu cap! Ce minune 
o mai fi și asta? se gîndiră turcii. Să nu fie ăsta vrun vrăjitor. Aduseră cîțiva 
sîrbi și-i văzură şi pe ei cu cap, da turcii tot fără cap! Să gîndiră iei că poate 
așa sint oamenii în Balcani, fără cap? Alţii că numai oamenii răi să văd în 
oglindă fără cap și cîte alte păreri. 

Atunci cîțiva turci ziseră cătră pașă: 

— Să ştiţi că gheaurul știe ceva, o să pierdem noi, n-o să mai stăpînim 
lumea. 

— Hai să începem să facem dreptate, să dăm slobozenie peste tot, să-i 
chemăm pe chinejii vlahi, sîrbi, bulgari și cricare și să le spunem că vrea 
sultanul, că uite vrea sultanul să fie creștinii stăpiîni, să conducă ei cum vreau, 
să așeze ei birurile, să vină lumea din tufă, da să-i zicem „,cest” la ofițirii turci, 
să ne ploconim la ei. 

Aşa începu cu un nou zăcon şi cînd întilneau sîrbii mai ales cîte un turc 
îi dau o palmă! 

— Ia veniți încoace să-ți dau o palmă! 

— De ce dai, zice turcul. 

— De aia că noi sîntem mai iuți, mîncăm mult iute, nu sîntem făcuți din 
mămăligă. Du-te dă-mă-n judecată? 

Se pling ofiţerii turci la sultan, la paşă, cum de se poate să-i bată un neam 
ce le este ca și rob. Atunci îl cheamă sultanul pe unul Miloş al sîrbilor și-i 
spune, îi dă ordin, năregenie. 

— Ce, mă, ai bătut ofițirii mei? 

— l-am bătut! răspunsă. 

— Pentru ce i-ai bătut? 

— Nu m-au salutat, nu mă respectă; da nu-mi e de mine, da am aici 
în pozănari fotografulteul, portretul sultanului meu! Mine ăştia n-o să mai 
asculte de nima ! Soldatu e dracu gol, ba încă și mai al dracului cu un lat 
de palmă. 

— Atunci dă-le bătaie! 

De-atunci au prins turcii frică de Miloș, da şi de sîrbi; pe urmă s-a 
ridicat Haiduc Velcu, Stoian Abraș, din Bucopcea, voivoda Pavel Matei 
din Melniţa, rumâni sau vlahi de-ai noștri și cu Singelici, mare viteaz sîrb 
şi i-a tăiat pe turci pe podul de la Ciupria pe Morava și de pe Timoc de s-a 
dus pomina și s-a adeverit prorccirea vlahului nostru timocean Baba Novac, 
din Homole. 


ANEXE 


ANEXA A 


1. Poveşti, snoave, legende 


PĂCALĂ 


A fost vrun uom, Pacală l-a kemat —s-a dus la popă, a slujit la popă. 
Slujășce iel la popă, slujășce și, așa şiade cu uoiili toată dzîva — n-are iel śe- 
să-facă — dar a vazut la popă că are popa vrun kies mare dî tamine, plin. Iel 
atuns-ia kies-ăla dî tamîne dî la popă, Pacală. Ia kiesu dî tamîńe ș-s-duse cu 
uoiile — ș-aprinde iel, diă odată, fase focu, și toarnă tamin-aia toată-n-foc şi 
arde tămiîn-aia toată-n foc, că iel paziăşce uoiile. Dumnezău vine şi traze, traze, 
traZe miros —îl doare măsava pri Dumnedzău —traze, traze, miros — ola di 
tamine şi-i triese lu Dumnedzău la masavă — și si duse la iel: 

— Bre, copile, Scă, S-ai pus tu-n foc-osta? 

Scă: 

— Am pus tamine, luvai di la popă. 

F Multă? 

Scă: 

— Am pus un kies. 

— Si mierz tu cu mine, scă, si-ţ placesc-io ţiie la casa mie. 

— E, scă, a cum si mierg, a-se fac cu uoiil-eșca — mi să duc uoiile, iśe, 
mă omoare popa? 

— Nu ći Cieme că nu să măi mută iele d-ais uoiili dzac la umbră, vara. 

el ia și si duse, și-duse cu Dumnedzău şi Dumnedzău să-i placască, 
dabome. Ali iel, cînd sî duse cu Dumnedzău pră vrun cuneric viede niscar 
carăbi toace cacace di găiin. 

— E, scă, tu miie asta să-mi dai, si-m placeşc — samo carabil-eșca. 

— Măre să-ţ dau alce carăbi — dîcă nu sî mîn sluzili si-spiele aiășca 
carăbi. Pice tu aîășca si le iai, toace cacace dă gaiin și nu-s bune? îț dau carăbi 
noi io ţiie. 

— Ma nu-m triăbuie —aiășca — dică-m dai aîăşća, bine, dică nu — 
nu-m iau nimic, nu iau io altăse. E, bun: 

— Pă sî mîn sluzili sî le spicele că toace-s imaloasă, toace-s cacace di 
gaiin, batriîne. 

— Nu-m triăbe — miie atăşca-m triăbe așa cum îs iele —nu-li măi 
cat-lo măi bune. 

E, bun: 

— Ți le dau. Dabogda, cînd vi drumăti cu iele și cînd vi dzise-tu — care 
gude ce v-audi pră cine, să Zoase: şi uoi, și vas, și pors, şi gaiin, se gude jivo- 
tine viie pri pomînt va fi, tot sî Zoase: și sfiet, şi care gude ce v-audi, și uoi, 
şi vas şi tot. 


361 


Cind iel ia și-si duse. Cînd sî duse, uoiili dzac-colo. Iel porneșce s-dică-n 
carăbil-ela și dzise, și dzise, și dzise și uoiil-ela Zoacă, și Zoacă, și Zoacă păn sara. 
Cind cată Pacală sara-uoiili flamînde moarce, toată dziua-a-Zucat, n-a măi 
pascut iele niscum. Se să facă iel. Le mîn-acas flamînde, le cam mînă iel can- 
însarat pri iele — flamînde uoiili — popa nu viede. Iel atunsa-n-alalată dzi 
îș fase iel o ţavă dă soc, mare, și le dzise și iele Zoacă — cîti-i dziua Zoacă. Cînd 
sara iel la toace le suflă cu ţava-n cur și iele toace-s satule — le mîn-acas satule 
uoiili. Cind triese cîta vrieme —uoiili slabiăsc. Cată popa-n strungă: nu-s 
kikiriedză niscum. Să duse la popadiie: 

— Doamne, popadiio, dar se ie asta —uoiili noaștre cînd vin sara nu 
vin flamînde dar îs slabe. Du-ce-n strungă să vied dar-au iele o kikiriadză 
— Kikiriadză nu măi au iele, nu să măi cacă iele, scă, mora nu măi pasc — śe 
fase Pacală cu iele? ! 

Scă: 

— Du-ce dî vied. 

Cind iel ia și să duse, s-duse iel pră cîmp — Pacală dzise-n-carăbi. Il 
viede pri iel Pacală ali nu viede popa cî l-a vadzut Pacală şi ia să dzîcă-n-carăbi 
și dzise, și dzise, și dzise. Ali iel, cînd Pacală-l paziășce, iel taman s-a dus prîntu 
iel după vrun spine și iel să prinde a-Zuca-asiia —nis nu poace sî să ducă 
priîntu iel că Zoacă la spinil-ela cu pantaloanili dazlegace, tot să-nspină —și 
Zoacă, şi Zoacă, şi Zoacă, şi Zoacă: 

— O, Pacală, sică, stăi numă sî-m leg pantaloanili că tot ma-nspinai. 

Tase cîta Pacală a uoiili Zoacă. 

— Păi, se, dă-un-ţi-s cariăbil-eșca? 

— Pă, scă, l-am aflat. 

— Pă cum l-ai aflat tu si Zoase așa tot — pă se fac uoiil-eșca? 

— Păi-etă Zoacă. | 

—Pă di śe n-au iele kikiriedză? 

— Pă n-au kikiriedză că nu pasc —io mă viaslesc, cîta dzic în carîăbi, 
iele Zoacă și nu pasc, n-au cînd să pască. 

— Să tas, scă, numă pănă mă dăpărt di tine —ma duc acas! 

Scă: 

— Tac. 

S-dapartă popa di la iel încolo, s-duse — scapă popa acas și nu Zoase 
păn-acas. 

S-duse-acas, (dar are copil mic), s-duse-acas, scă: 

— Popadiio, cînd vi-audi pră Pacală că vins-astară dzicind în carăbi — 
tu Zos. 

— Ba io, scă, nu Zoc, io după Pacală să Zoc? Cind aud pri Pacală că 
dzise-n-carăbi: 

— Măre vi să Zos! 

— Măre nu Zoc io! 

— Măre vi să Zos! 

— Măre nu Zoc io! Numă tu ia sama dă copil: io mă sui în pod și-m 
leg d-un piśor piva, di-unu sî-m leg maiu —și io cu aîăla nu pot sî Zoc. 

— Măre las će că vi să Zos tu, vi să cad d-asiia ! 

— Ma nu Zoc 10. 

Ia şi lasă copilu prî popă și cînd potrivieșce cî vin uoiili, sara, s-duse-n 

pod: îș lagă maiu di-un pisor și piva d-alălalt, le lagă ia bine a nu pune îăla, 


calpacu, la pod numă ia-șa că nu-aZunze ia siia. Si duse ia încolo prin pod și 

șiăde ia-n pod. Îl-aude pri iel, vine sara: uoiili Zoacă, care gude l-aud pri iel 
că dzise-n carăbi — tot Zoacă. Uoiili vin Zucînd pră drum, mierg, Zoacă uoiili, 
toţ Zoacă — ia s-apucă prin pod, și ia. Acu îăla, popa, nu marieșce ci-i Zos, 
Zoacă Zos, ali ia Zoacă în pod a-ie legată cu îăla la pisoare: tupa-tupa, tupa- 
tupa, tupa-tupa, tupa-tupa —aZunZe la ocna podului, cade Zos, s-omoare 
toată, moare popadua. 

— Alălă, Pacală! ma zatriș. 

— Di se c-am zatrit io ? Do n-am minat-o io si Zoase, pice io-am minat-o 
si Zoase; 

Să duse popa pringă ia —a murit, popadiia-a-murit, caki — udeşce 
copil-ola mikicel. 

i fac iei s-o-ngroape. 

— Pacală ! 

— Se? 

— Traze(după se-o scot moartă), traze uș-asta, Sică, după cine șî nu-m- 
udască barim ușa dașkisă! 

Iel ia uşa-n șiăle și porneșce după popă. Iei merg —iel mierze şi iel. 
Popa mierze-naince: să plinze după popadiia lui, saracu. Cînd cată napoi 
— Pacală mierze după iei cu-ușa-n şiăle: 

— O, Pacală, se lucri tu?! 

— Pa tu ai dzis s-o trag după mine ma io n-o pos s-o trag după mine 
ma o luvai în șiăle. 

— Ma zatriș tu pră mine duce - du ușa cî io-am dzis numa s-o-nkidz tu. 

— A-dă-se n-ai dzis tu s-o-nkidz, m-ai dzîs s-o trag după mine —io 
cum s-o trag io, am luvat-o-n-șiăle. 

Să duc iei, dă-ngroapă popadiia. 

Vin iei acas. Cind vin iei acas —copil-ola, saracu, s-a cacat. 

— Du-ce, Pacală, si cistășs copil-osta, sîruie copil-osta. 

Iel sî duse și taie copilu și s-duse la bunari, și-l spală ca lumna, frumos, 
și-l alină-n gard. 

— Pacală, unde-copilu ? 

Scă: 

— Jă-l în-gard sî stoarse. 

— Alălă! tu, scă, l-ai taiat! 

Scă: 

— Pă tu ai dzis si-l sîrui —io l-am siruiit —îă-l în gard si stoarse. 

— Alălă-lălă ! m-ai zatrit dî copil — ee, Pacală-Pacală, baş ma do zatriș 


dî tot! 

Îngroapă copil-ola, fase cu iel, tot cistît — îl îngroapă. 

Miîne-dzi: 

— Si-ce-dus după lemne, siî-mi-adus lemne ci triăbe si dau stamina lu 
popadiie. 

— S-ma duc. 


A-vut doi boi — prinde boii la car și s-duse iel. Azunze-n padure — iel 
taie lemne, boii lingă iel. Vine-un lup: 

— Io si-ţ maninc un bou. 

— Tu maniîncă bouu și io-ce prind la car. 

— Măre si-ţ maninc bouu. 

— Ma io ce prind la car, a tu manincă-l. 


363 


Ia lupu și manîncă bouu. Iel prinde lupu și-l prinde cu-alalalt bou la 
car. Vine dracu: 

— lo sî-ț iau o sivile. 

— Tu iai siviia, ma tu ai si ţin cu deistu păn-acas, pănă unde duc-io 
lemńe la popă. 

— lo să-ț iau siviia. 

— Įa-o, brate, (a tot d-aia parce se-ie lupu şi dracu). 

— Măre 10 si-ţ iau-o sivile. 

— Ia-o, brate, ali tu ai sî ţin cu deiscili. 

Iel-îi scoaće siviia ș-Pacală-l prinde și-l pune cu deistu colo — nu cucadă 
s-sloboadă. Încarcă caru dî lemne, s-duse acas, azunze iel acas: 

— Tata-popa, tata-popa, dașkide capiia c-etă vin cu lemne. 

Cind viede popa: 

— Alălă ! S-ai facut — adus ais și dracu și mi-adus și lupu şi-ma-do- 
manise. 

— Nu ci ceme, cîn nu m-a mincat pri mine pri padure, nu ce manîncă 
iei pră cine als-in sat. 

AzunZe-n obor cu lemnil-ela, sloboade lupu, îi diă drumu, să duse lupu, 
dracu-ș scoace deistu di la siviie: 

— Du-ce şi tu, scă, acu du-ce c-acu nu-m trăbuiit voi miie. Udeşće 
Pacală. Do-diă iel poman-aia, se fase. 

Cînd mă triese cîta vrieme, s-obavieșce ratu, și vină-n rat. Riătuie top 
— îi vine lu popă s-ducă-n rat a Pacală udeșce. Atunsa popa cîtri Pacală: 

— A, Pacală, vrei tu s-ci dus în locu mieu în rat? 

— Vrieu, brate. Numă si-m dai cîta slanină, si-m da: fanină, si-m dai 
brîndză, si-m dai cigana, sî-m dai caldaria dî coleşă și sî-m dai pri Bielca s-o 
calariesc, că cum s-mă duc-:o-așa, io ma duc cu Bielca. 

Îi dîă popa pri Bielca şi-i dîă fanina, îi dîă slanina, îi dîă brîndza, îi dîă 
tot —îl tramiece, s-duse Pacală. Iei riătuie-n-colo — iel s-a pus la marzina 
lu rat, a facut focu, a pus în cigane, a pus caldaria di coleşă — Bielca lingă 
iel. Iei, dabome, bat cu plumbii: fiu, fiu ! 

— Măre, lasaţi-vă, bre, nu-m-implareţ caldaria dă kikiriedză, și cigana, 
bre, că v-omor, bre! 

Iei riătuie — pice iei la îăla să-să obrătuie, la un uom — iei rîuătuie-ncolo. 

— Măre, lasaţi-vă, bre, nu-m împlareț, bre, caldaria şi cigana, bre, di 
kikiriedză ! 

Iel a pus în cigane, taman a pus fanină-n- caldare, îi fierbe coleșa, cigana 
1-să frize —a Bielca lîngă iel. 

— Măre, lasaţi-vă, bre! 

Ma care-l aude pri iel se iel spune în-urma lu rat — îăia riătuie oamini, 
plumbii mierg. lei prinde pri Bielca di coadă: n-are altă se, n-are bît, n-are 
toică, n-are nimic cu se-s-s-bată iel — prinde pri Bielca s-apucă cu Bielca, 
c-o mină di cras, c-o mînă di coadă, și sî pune pri iei — îi omoare tot. S-întoarse 
colo ș-fase coleșă. Bielca, a omorît și pră Bielca, tot — ratu-a sfîrșit, pune pri 
Bielca moartă lingă iel ş-fase coleș-aia și maniîncă iel, manîncă iel și să duse, 
s-întoarse napoli. 

Cind, si duse iel, si pitulă dă popă ș-s duse-n ștală și pune iap-aia-n 
ștală, şi-i pune propte, şi-i pune fîn dînaince, o pune cu gura-n fin —a ia 
moartă, numă-se oasili — pune cu gura-n fîn şi-i fase cita loc cu mina și — 
şi-duse-n sobă: 

— Iata-pope, tata-pope. 

— Ai venit? ! 

— Am venit. 

— Gata ratu?! 

— Io gatai ratu și vinii. 

Cind: 

— A unde Bielca? 

— Îă-o-n ştală, du-ce ce ivieşce pri-la-ia. 

Ia, si duse popa: 

— Bielca, moia, Bielca, moia, — o pipileșce că, dabome, a fost-în rat: 

— Bielca, moia, gde si bila? — încoas-încolo și Bielca cade pri iel și 
omoare pră popă —s-udeșce Pacală dî gazdă. 


Danica Mihajlović (Dááița lu Iliia), 59 ani, Rakova Bara (Ricobara), 15.3.1970. 
Culegător: Ratomir Marcovic 


POVASTA CU GÎSCARIȚA 


A luvat un copil, dabome, s-a-nsurat, a luvat o fată cu doauă stiăle-n 
frunce — frumoasă fat-aţa. Și trajeșce ja cîta și fase o fată iar cu doauă stiăle-n 
frunce și moare — și udeșce uom-ola văduvon. Și ia cînd moare, ja-l proc- 
fetiăşce pri jel: proclet să fije dăcă nu va luva fată, fată-mujere, se v-afla 
— iar cu doauă stîăle-n frunce (numă fata je a fost cu doauă stiăle-n frunce). 
Atuns ja moare, iel udęşće. 

Ięl îmblă-îmblă, îmblă-îmblă, îmblă-îmblă — patru ań a-mblat lumja 
şi pomîntu: așa fată n-a măj-aflat, ńiś fată, ńiś mujęre, ńiśŚ fimic — nu-ņje 
așa. el si-ntoarse-acas — să ja fata: 

— Fata mie, scă, io nu aflu — s-ć-jau pră cine. 

— Fé, tato, nu măj mierg-io, scă, păn pomîntu. 

Si-duse la vro babă fata și spune lu babă: 

— Mamă, mamă, scă, jacă şi jacă se dise tat mieu, ścă, mi ruşine si-ț 
spun, iacă și jacă se dise iel: că jel a-mblat, a-mblat, a-mblat și fată n-a măj 
aflat. Şi, scă, mă-ia pri mine. 

— Fata mie, scă, nu-ce duse că-je pacat! Numă si-l min tu pri ţel să-ț 
facă ţoale dî îrce sî-nkjepe-ntr-o gijă di nucă — pă si-ce dus după el. 

S-duse acas fata: 

— Tato, Ścă, să-m fas tu mije țoaľe dî îrce siî-nkiepe-ntr-o gijă dă nucă 
pă sî vin după ćińe, ścă — aşa nu vreu. 

Sî-duśe ţel, îmblă, îi fase jel țoalil-ela — înkiapă într-o gijă di nucă, 
țoale di îrce. 
lar sì duse ścă: 

— Mamă, mamă, pice nu mi-a facut jel! 

— Siî-i spun, scă, să-ț facă ţoale di sfilă s-inkiepe-ntr-o gijă dă nucă 
si să-ț ja un inel d-arzint: cînd €i-vi duse la cunufije si-l primeneșc cu iel, 
si n-avjeţ pacace cî-ți parince. 

I-să-duse iel, îi fase — îmblă-îmblă, fase țoaľiľ-ęľa di sfilă, î4 cumpără 
inel-ola. Cînd sî duse jar la babă: 

— Mamă, mamă, Scă, pice nu mi-a facut įęl mije. 

— S-ce dus acas, ścă, și sî jaj ţoalili dă îrce, și si jaj țoalili dă matasă, 
di sxilă, se ţ-a facut tati-tu, și sî-ț jal inelu și si-le baz toace după briu. Si-mbras 
ţoalili dî îrce şi siî-ce dus unde vi audi dă numili lu ţar, sî-će dus la țar să slu- 
jășc a di tati-tu si fuz — sî nu-Ci dus după [el c-aţ pacace ciî-ţi tată. 

Ia ja şi sî duse. Ia acas sî duse merecuţ și-ș scoace ţoalil-ela ș-li bagă 
după briu —ale di îrce le-mbracă, ale dă matasă le bagă după briu, și inelu, 
și sî duse. Mjerze-mjerze, mierze-mierze, mierze mierze —azunze ja la țar. 
Taman copilu lu żar (a fost bekiar) şiăde pr-asiţa. 

— Bună diva copile ! 

— Bine bog s-azuce, fată, se caq tu? (A ja ș-a pitulat, nu j-să viăd 
stîălil-ela) — Se caţ tu? scă. 

— Cat să slujăsc la voi că pri mima pri pomint n-am — n-am śe si maninc, 
se si port, n-am parinț, parinți mţ-a murit,am udit singură, n-am pră nima, 
Aj puca la voi si slujăsc di si-mă rańesc, sî mă-nbrac ? 

— Pă, scă, nu șciu, nu pot că, 10, slugă la vas avem, la uoj avem, la pors 

avem, la cai avem — tu, scă, nu-jeş di cał. 

— Ma nu mi-s jo dă cai. Pă dar gișcil-eşca ! niscar gisc îmblă pr-asi, 
prîngă dvoru lu ţar! 

ca: 

— D-a-iăşca n-avem. 

— Du-ce-ntrabă pri tati-tu va puca si fiu la gişcil-eşca, numă si-ma 
ranesc cita — lasă-mă și di-nbracamînt ma sî-ma ranesc, n-am se sî maninc. 
S-duse la tati-su: 

— Tato, scă, jest-o fată etă a vinit: goală, saracă, n-are mumă, n-are 
tată, n-are pră nima —vrje să vină la noj slugă — n-are se sî manise, Scă, a 
întrăbat dî noj ș-a venit la noj —îa-o afară, s-o luvăm, Sică, la gîşć. 

— ]a-o, brate! Du-ce jă-o, scă! La-să vină-ncoas sî manise, s-ducă 
cu gișcili, s-pască gișcili. Si-duse jel afară: 

— Fată, scă, ajdi sî manîś şi, a diś tata, să fij la noj, sî păzășc gișcili. 

— Să fiu, brate ! 

S-duse ia manincă, îj dau iei dimincare, manîncă. Îi dîă gișcili, le pa- 
zZiăşce. Îi dîă cîta stan, asi unde sî doarmă ja. Ia tot cu ţoalil-eTa di îrce — 
îmblă tot cu țoalil-c[a dî îrce. 

Cînd, vine o zavjecină. Ali copilu. lu ţar tot cată, tot șiăde pringă la, 

s-invirceşce tot prîngă ja — je frumoasă į ja bine. Cată jel, i drag luj dă ja, şiade 

jel cu ja. Cînd vine zavjecina — ja cu gişcili, dabome, a prin dit ş-a slobo dit 
gișcili. Cînd, să-nskimbă jej să plese, placă jej la Zoc. Să duc jej, triec prîngă 
fată: 

— Aidi, Sică, gîscarițo, dise copilu lu țar ! Țaru cu ţariţa mierze naince 
a ja-n-urmă, copilu a udit: — Aide, gîscarițo, la źoc ! 

— Eé, nu mierg-io că n-am-jo toale și nu-m las-o mije gîșcili, să mţerg- 
jo la Zoc. Si-duc jej. 

Eé, triec jej cita și-ţa scoace ţoalil-ela, a jej, dî matasă și să-nskimbă 
frumos; şi si piepcină și s-ogodeșce, și spală stiălili-cla — nusie frumoasă 
cita, ma ca soarili. Și gișcili-nkide şi-si ja după iei. Şi-i azunze, și-l întrțese, 

s-duse la Zoc. Cum si duse, ia uodma si prinde-n-Zoc şi Zoacă. Zoacă-Zoacă, 
Zoacă-Zoacă,  Zoacă-Zoacă. 


Copilu-lu t tar (cînd azung Ică șî cînd cată pristi) Zoc — ţa ţe mă frumoasă-n. 
źoc odma sî duse lîngă ia, sî prinde-n Zoc şi Zoacă. Zoacă-Zoacă, Zoacă-Zoacă. 
Cînd potrivieșce-la cî jej vine vriemţa si plese, Ja-l-lasă șî să duse ja, și ţoalil- 

ela-ale frumoasă le bagă-n gij-aja dă nucă şi îăla le scoace, ale dă îrce, şi le- 
mbracă, și si-sperligia qă ja, îș traze piăru pri stiălil-ela dî nu să viăd — slo- 
boade gîșcili și pașce gişcili. Cind copilu ţarului triese prîingă ja: 

— Ajda, scă, giscariţo, mînă-le că s-a fi sturat și jele dă dăsnaţă. Scă: 

— Ajde. 

Îăja į iar mierg nainće, țaru cu țarița, 

— E, śică, śe vadui — io o fată frumoasă — baş ca cînd iş tu. 

— Fé, da-un-să fiu-jo, și sî prinde-a plînźe: cînd r-aș fi fost-jo ńiś n-aş 
fi aźuns ţo sî-ț pazăsc țîje gișcili ma m-aș fi dus-ło d-aiś. 

— Die că dică dîṣăj, nu će mîncaj. Ajdi. S-duse mină... gîşćili-nkid. 

Ali, copilu lu ţar sî gindeșce: dar măj afla-va jel fat-aja vr-undiva, va măi 
veda-o jel vr-undiva o n-o măį vjede ńiśunde — śe va faśe? 

Cînd, mîńe-dî jar așa. ej jar sî sprimăsc, sî duc —ja ţar cu gîşșéili, 
jar copilu lu țar o kjamă — ma un-sî-s-ducă ja, nu să duse ja. Iej sě duc, mjerg 
nainće, trięc jej cîta. Eé, sî duse ja şi-nkide gișcili — sî spală, să piępćină sî 
sî-nskimbă, jar în-ala cî n-are ja-alće țoaľe, tot în-aîĵîăľa. Să spală şi să-nskimbă, 
șî să piępćină, s-ogodęşće frumos, şi să duse, și i-aźunźe și-i întrįęśe, şî-să 
duse — cum sî duse, sî prinde-n źoc și Zoacă. Copilu lu ţar sî duse, cînd sî 
duse colo — cum cată prîstî Zoc, jar o viede. Uodma sî duse lîngă ja, să prinde-n 
Zoc şi Zoacă şi Zoacă, şi ja şi jel, Zoacă-Zoacă. Ia cată la soare. Cînd viede ja 
cî-j vriemia sî plese acas, cînd ja șcije, în aja vrieme — sî nu plese îi nainca 
iei —ia fuga, sî dasprinde dîn Zoc şi s-duse acas. Îș bagă jar îăla toale în 
gijă dă nucă, dar pră îăla le-nbracă, ale dă îrce, și le culupieșce, le bagă-n 
pungă și sloboade gișcili, pașce gîşcili. Cînd vine jar, triese copilu lu țar: 

— Ajde, gîscariţo, mînă-le că gişcil-eșca s-a fi sturat. 

— Păi s-a fi şi sturat, Sică, dî dîsńață (dar ja atuns ľe sloboade ma — 
aşa-je vorba). Cînd, cată jel: 

` — O, Doamńe, Doamfe, gîscariţo, se jestă o fată frumoasă. Ma śe jestă 
o fată frumoasă, baş ca Cine, baş ca cine. 

— Pă va fi sfiet, va sămana. A-dă-un să fiu jo cînd jo cu gișcil-eșca unde 
mă duc, se toale am dă să mă duc. 

— Pă o, die, dică dișăi — jo am diș dar nu baş şciu, ma aşa samănă 
fat-aja. Cînd si-duse, mînă gîșcif-ela-le-nkide — s- -duse copilu lu ţar. Ali-i 
grijă lui dî fat-aţa. Tot-ij gîndu luj dî fat-aja, tot-ij grijă lui di fat-aja. Cînd, 
mine-di, a trejla di, ja jar așa, iei si duc: 

— 'Aidă, gîscarițo, mjerZ la Zoc. 

— E, i Jo-să mierg? Se sî fac jo cu gîșcil-eşca, jo am ţoale ca voi? Îţ bat 
Zoc dă mine. 

— Că jo nu-m bat ma dic aşa. Iar triec jej şi să duc. E, lasă ţa cita, să 
măi dapartă-jej, s-ntoarse ja, și iei să dapartă bine, n-o viăd, și ţa-nkide gîş- 
Cili şi-s duse acas: şi-să-piepcină, şi-să-spală — şimăi frumoasă stiălil-ela 
unde I-a spalat toace tre dile — s-a-nskimbat, le spală, să spală pră uoki să- 
nskimbă şi ja inelu-n-dejst şi să duse. Să duse, ţar j-aZunze și-i întriese, triese 
prîngă iei și cum să duse si prinde-n Zoc. Şî-zoacă, şi-Zoacă. Atuns copilu 
țarului cum sî duse, o viede. Iar si duse lingă ja, să prinde-n Zoc: 

— Bine, fată, scă, da-unde-ș-tu, cum sî ce măi aflu ło pri cine? 

— Eé, scă, nu mă mă] afli tu pră mine ńiścînd că jo unde șăd nima nu 
mă măj află ma ăjtă inel-osta păi mă-vi-afla vrodată pră inel dacă-ţ va fi țiţe 
baş sî ma caţ-tu. Ș-aşa și sî duse, sî pierde. Lelé, cînd cată copilu, ţa s-a dus, 
s-a perdut —nu-ţe. Ali sî sikirieșce jel — n-o măj viede jel, scă. Are inelu 

iej ma unde, se șciţe să facă cu inel-ola — sî cade la ţel, dar se să facă cu jel 
altă-se — da unde șciţe jel s-ducă, unde șcije s-o afle. Ia si duse acas, si das- 
poaje, ș-bagă ţoalil-ela, jar le culupieșce acolo, ș-ale dă îrce le-mbracă, şi îş 
traze piaru pristi stialil-ela, ș-sloboade gișcili ș-șităde cu gîșcili. Iei vin, jar 
taru cu ţarița triec naince. 

— Ajide gîscarito, mînă gişcil-ela ! 

— Ajde. Miînă-ia giștil-ela acas, le-nkide. 

Ali copilu ţarului să-mbolnavieșce dî para riăuu lui fat-aţa: că n-o 
măj află, n-o mă] viede jel. S-îmbolnaviâșce, dase jel vro doavă dile, nu ma- 
nîncă nimic pri pomînt. Îl îmbije ţaru — á! nu manîncă jel —i grijă luj di 
fat-aia, îi para rîău di fat-aia. N-o află. S-ar mînca iel, sì manise cita lapce 
dî oaje. Naredeşce sluzili, s-ducă sluzili, sî-i mulgă lapce. Îi mulg sluzili lapce, 
îl striăcură 121, îl fierb — ali dise cîtrî sluz jel: | 

— Să nu lăsat giscarița sî s-aproapije di lapcil-ela si-i pise vrun piăr 
dă îrce asiţa-n lapcil-ela. Ia bagă sî sama că je] mulg uoţili — spun iei, să vor- 
băsc jei pr-asiţa. 

— Cind viț dimica, ścă, sî-m dat cîtă și mije, sî dimic cîta şi jo, să 
roagă ja dă i:l, să roagă. Iei îi dau — pune ja cîta pîne asiţa. la pune cita pine 
aSița, dar a măj avut ja și-măj un inel, doauă inele. Și ja nelu și-i pune asi 
în lapcil-ela. A primeńit ińęliľi cu copilu lu țar. Scă, pră inel-osta n-am afla 
vrodată. Ş-duc sluzil-ela colo lapcil-ela. Manîncă jel cita, măre că dia-ţel, 
aude că ţacăje-se-țacăje-n Cinerţ-ola. Măi dia-odată ş-scoace inelu. Atuns 
jel kiamă sluzili. Scă: | 

— Să-m spuńeț voi mije care a dimicat în lapcil-ela. Îăla că a dimicat 
ăla, îăla că îăla, să ćem. 

că: | | 

— Nu vă Gemijareţ ńiścum ma ma spuneţ-s-apropiiat gîscarița dî lapcil- 

esta ? 
că: | 

— Ia baş s-a rugat dă noj și noj j-am dat, și ja a dimicat, şi-a-picat vrun 
piăr ș-tu n-omori. | 

— Nu-vă Gemjareţ, duseți-vă voj, n-aveţ voj nimica — samo ţa să vină- 
-ncoasa dar voj, scă, nu-m trăbuţiţ mije nimica. Duseţi-vă voi la lucru vostru, 
unde trîăbuie să vă duseț, cu stoacă. Vine gîscariţa. că: 

— Bińe, a tîău ie inelu, iielu-osta tu l-aj pus? Scă: 

— lo. 

— Pă dar pice nu ce-ntrăb-io pri ćińe şi će kjem la Zoc ș-tu nu vrieţ să 
mjįerź. 

— E, ścă, nu cućed-ļo si mierg aşa. 

— Pă dar vrej tu, ścă, să mļerź după mine? 

—Pă, scă, dar vrjeu. 

— Ajde sî-ć-aćeļ cum ai fost în sara dinti. S-aceţe ţa, si spală, s-aceţe 
—tot în-aîala toale. 

— Aj să Ce-nskimbi cum aj fost în sara dă mijloc. S-aceje ţa, sî spală, 
s-înskimbă — cum a fost în sara dă mijlóc. 

— Ajide cum ai fost asară. S-inskimbă ja, sî spală, s-aceje cum a fost 
în sara dă-pră-urmă —și uodma udeșce la copilu lu ţar. A udit țariţă dîn 
gîscariță —ţa-a fost giscarițţă — fata. Etă-ț ! 


Danica Mihajlovic (Dânita lu Iliia), 59 ani, Rakova Bara (Ricobara), 9.2.1970. 
Culegător: Ratomir Marcovici, 

POVASTA CU SÎNTOADIRI 


A fost vrun uom şi s-a-nsurat și-i moare muieria — ș-udeșce jel vădu- 
voi. Ajde atuns și s-insoare și ja mujere cu-o fată — o fată jel a-vut,o fată a 
luvat, mujeria jar cu o fată. Cind, mujeria o mrziășce —mrziășce fat-aţa 
dar pr-a jej o voieșce, o urziăşce-mrziășce dar pr-a jejo vojeșce. Vin sîntoa- 
dirii. .. Vin sîntoadiri ș-aj s-o mine la moară, s-o mine noapća la moară — 
să jesă, s-omoară sîntoadirii. Atuns a-mblat sîntoadiri, vrodată a-mblat iej 
pră cal. 

Cind si duse ţa la moară, placă taman cînd zavirne soarili. Cocoșu: 

— Cucurigu ! mjerg şi jo. | 

— Ajde cu mine dă soţije. Miţu: 

— Miau! mţerg şi ţo. 

— Ajde cu mine dă soțiie că n-am pră fima a mă duc la moară. Să duse. 
Cînd să duse la moară, cocoșu-i spurie: 

— Tu, scă, acuma (cocoșu o-nvaţă, a vorbit cocoşu) se-gode jej ce va 
năradi, tu să nu măj gindeșc sî jeş afară, noj tot-îț spunem — îi spune cocoșu. 
Triese cîta vrieme (a nu-i noapca prea mare pră sîntoadiri) — vin sîntoadirii. 

— leș, fată, si Zucăm! 

— N-am rokiţe (aja n-are alină albă) — n-am alină d-ale albe dî sî 
jes sî Zucăm. Să duc. Nu-s-nu-s, nu-s-nu-s, nu-s-nu-s, nu-s-nu-s. Îmblă iei, 
vin —îţ aduc alină albă: 

— leş, fată, sî zucăm! 

— N-am taliri. Să duc jej. Nu-s-nu-ș, nu-s-nu-s, nu-s-nu-s — jacătă-[ 
vin, îi aduc taliri: 

— leș fată, şi źucăm ! 

— N-am ţapiel, c-aș jeși ma fri-di ţapiel jo nu pot sî Zoc. Si-duc. 
Nu-s-nu-s, nu-s-nu-s, îmblă-îmblă, îmblă-îmblă — jacătă-į vin, ț-aduc ţapiel: 

— leş, fată, sî Zucăm! 

— Nu pos si ţes că taman acuma mi-s fată mare: n-am, îm-triabe o sută 
di cirpe, cînd ma marit. Si-duc. Nu-s-nu-s, nu-s-nu-s, nu-s-nu-s, nu-s-nu-s 
— įacătă-į vin, ț-aduc, îi lapădă cîrpili: 

— leş, fată, să Zucăm! 

— Nu pos că-m triăbe o sută dă peșkire dî nuntă —îm triăbe mije 
dî nuntă —nu pos jo si jes. Să duc. Nu-s-nu-s, nu-s-nu-s, nu-s-nu-s — vin, 
îi aduc o sută di peşkire: 

— leș, fată, si Zucăm! 

— Nu pos sî jes că n-am brăsiri, triăbe să grăbăsc să lucru, n-am bră- 
Siei dă nuntă — în-trîăbe Sindăs dă frîmbij dă brăsiri, triăbe sî diăruj — n-am. 
Si duc. Nu-s-nu-s, nu-s-nu-s, nu-s-nu-s — jacătă-į vin, îi lapădă sindăs dă 
frimbii dă brăsiri: 

— Ieş, fată, si źucăm ! 

— Nu pos si jes cî n-am, îm triăbuje śindăs di jastuse % sî-m diăruj 
nunta că jo mi-s fată mare. Să duc. Nu-s-nu-s, nu-s-nu-s —jacătă-i vin, îj 
aduc, lapădă sindăs di ţastuse, vigu: 

— leş, fată, sî Zucăm! 

— Nu pos sî jes că-m trîăbe sindăs dă parieki di Sirţepi cusuț, toţ făr- 
bujiţ 21 şi cusut — îm triăbe că si-m diăruj nunta, si-m diăruj nașu. (o tot 
o-nvaţă cocoșu). 

Să duc. Nu-s-nu-s, nu-s-nu-s, nu-s-nu-s, nu-s-nu-s — jacătă-į vin, îj 
lapădă sindăs dî parjeki di sirţepi: 

— leş, fată, sî Zucăm ! 

— Nu pos sî jes că-m triăbe śinś strane, s-am strane — nu pos-io 
-aşa că-n triăbe să mă culc. 

lej si duc. Nu-s-nu-s, nu-s-nu-s, nu-s-nu-s —jacă-tă-l vin, îj aduc 
Sin$ strane, lapădă: 

— leş, fată, sî Zucăm! 

— Nu pos si jes că-n triăbe şasă cilimuri (cocoșu o-nvaţă), în-triăbe 
șasă Cilimuri — cînd m-ai marita-mă s-am s-încarc cosija dă dirză 

Să duc. Nu-s-nu-s, nu-s-nu-s — jacătă-j vin, îi aduc șasă Cilimuri împu- 
-jace dă nu-măj pot fi dî mîndre, le lapădă: 

— leş, fată, sî Zucăm! 

— Nu pos si-ies sî Zucăm că n-am, în-triăbe orman (nu-i dise şifoneri 
numă orman, atunsa-așa a fost), n-am orman să-m pun ţoalili —mi-le ma- 
nîncă îrți ais în moară c-aisi-s boabe, nu-s țoale. 

Si duc. Nu-s-nu-s, nu-s-nu-s, nu-s-nu-s, nu-s-nu-s, nu-s-nu-s — 
jacătă-j vin, aduc ormanu, îl lapădă: 

— leş, fată sî, Zucăm! 

— Nu pos sî jes că acuma taman mi-am pus slamiecili că-m triăbe 
mije slamiec că-să-mă marit. 

Să duc. Nu-s-nu-s, nu-s-nu-s, nu-s-nu-s. Cînd jej vin cu slamjecili, 
lapădă slamjecili, sins slamiec — și jej lapădă sins slamjec și cocoșu: 

— Cucurigu ! Cîntă dă-ncol6, și mițu: 

— Mjau, miau |! şi ja bace vatraju — şi jej să duc. Cita și să fase diva. 

Cînd, si fase diva, tramjiece-ja după tată-su, să vină tati-su cu lojtrili 
— să-i ducă ţoalili di-la moară. Iş fase racunu mașcoaici -s-aja — ma 
śe ţoale aîăla să ducă! 

— He ! —ja să ride, îș bace Zoc cătră uom: 

— Du-ce, ja-ţ ţoalili lu fată c-a lucrat fat-astănoapce la moară, sî-Cce dus 
si-i adus ţoalili cu lojtrili — să ride ja. 

Cînd, îăla ja prinde vasili la car, și pune lojtrili-n car şi-s-duse, s-duse 
jel la moară. Cînd — fata, îstînă, scoace, scoace, scoace, tot se-gode j-a 
trîbuiit jej dî dar. Încarcă caru, pure şifoneriu șî-s-duc acas — puńe masi- 
ńişu — și fanină a-facut. 

— Alălă-lălă ! fata mie, .alălă! — se nu-ce dușăș tu: s-ce-dus astară, 
fata mie, să-ţ fas şi tu. 

— Sî-mă duc, mumo, cum să nu-mă duc! 

Cînd sara prinde murgu — mînă fata jei și-măi însarat dicit pră-aja 
să-j aducă, să-ş facă măj mulce toale. 

Mişu: 

— Mįjau ! mierg șşi-io. 

— He, îș, rr, pișu-ce — tu să mierz cu mine că sigur no tu o-să-m 
fas țcaľe mije, tu să-m fas ţoale ! 

Cocoşu: 

— Cucurigu ! mierg și-to0. 

— He ! tu sî mierz cu mire, tu să-m fas ńiscar ţoale, dar cum, tu sî mierz, 
la se sî mierz tu! Udeșce şi cocoșu și mîţu. Ia nu le ja că, vied, je cu mumă — 
nu să ceme ja dî nima, s-ducă şi-s facă toale ja cum a facut aja într-o noapce. 

S-duse ja la moară, sloboade moara, masină —jej vin: 

— leş, fată, si Zucăm! 

Ia jesă. Iei o-mor Şi-i alină toace maţili Zos după fusu lu moară a pră 
ja o pun lingă miîșnic şi-o belesc din dint — îi cască gura, și-i belesc dinti, 
ş-o lasă şi-s-duc. 

Cînd si duse mumi-sa (ísto ja diminața caru cu lojtrili) —s-duse 
s-aducă daru lu fată di-la moară. 

— Alălă ! — ţucu-ce di fată, cum ce rid-tu ! Ho, țucu-ce ! cum Ce rid-tu, 
mora ț-a-mplut î îäja — şi-măj mulce aj facut dîcît aja, dîc al crśit măi mule. 

Cînd să duse coló —jej după fusu lu moară i-a-nşirat maţili și pri ţa a 
pus-o lingă mișnic și i-a cascat gura i-a belit dinți și stia lingă mișnic moartă. 

— Alălă ! să cîntă, s-omoare mașci-sa toată că [-a omorît fata sîntoadiri. 


Danica Mihajlović, (Darniţa lu Il'iia), 59 ani, Rakova Bara (Rîcobara), 9.2.1970. 
Culegător: Ratomir Marcovici. 


POVASTA CU BOBU 


A pus un uom mult bob, un moș, ș-a vińit jepuru și-i manîncă bob-ola 
— a răsărit bobu şi jepuru-l maniîncă. Și dise moșu: 

— Copile, dă-m bitu și dudij jepuru dîn bob! 

Copilu dise: 

— Noavă an di-cînd nu maninc-jo lapee. 

S-duse la vacă: 

— Vaco, dă-m cîta lapce! Lapcili s-dau la copil, copilu si-m de bitu 
— s-dudi] jepuru din bob. 

Vaca dise: 

— Noavă an di-cînd nu maninc-jo fin. 

S-duse la clanije: 

— Clańijo, dă-m cita fîn! Finu si dau la vacă, vaca să-m de lapce, lapcili 
s-dau la copil, copilu sî-m de bitu —s-dudij jepuru dîn bob. 

Clanija dise: 

— Noavă an di cînd ma maniîncă pră mine îrți. 

Si duse la mít: 

— Miţo,. du-te la clanij aja, prinde îţi ! Clanija sî-m de fin, finu s-dau 
la vacă, vaca sî-m de lapte, lagcili sî dau la copil, copilu sî-m de bitu—s-dudij 
jepuru dîn bob. 

Miţa dise: 

— Noavă an di-cînd nu maniînc-jo slanină. 

S-duse la scroafă: 

— Scroafo, dă-m cîta slănină ! Slanina sì dau la mîț, mîtu să prindă 
îréilľi, clanija sî-m de fîn, finu sî dau la vacă, vaca dià lapte, lapcili si-dau la 
copil, copilu si-m de bîtu —s-dudij jepuru dîn bob. 

Scroafa dise: 

— Noavă an di cînd nu maninc-jo ir. 105 

S-duse la fag: 

— Fagule, dă-m cita jîr ! Jiru si-dau la scroafă, scroafa sî-m de slanină, 
slanina-s-dau la mîț, mîtu să prindă îrcili, claniia si-m de fin, ficu sî dau la 
vacă, vaca-n diă lapce, lapcili-s-dau la copil, copilu-n dîă bîtu — s-dudij 
jepuru din bob. 

Fagu dise: 

— Noavă ań di-cînd-n-am-io ploaie. 

S-duse la Dumnedău: 

— Dumnedăule, dir cîta ploaje lu fagu-ola sî-m de cîta jir. 

Dumtedău diă ploaie la fag, fagu diă jîr, jîru diîă la scroafă, scroafa-i 
diă slanină, slatina diă la mît, miţu prinde îréili, clańija į 1 dîă fîn, finu diă la 


vacă, vaca-j diă lavée, lapâili dîă lu copil, copilu-i diă bîtu — dudiie 1epuru 
din bob. 


Danica Mihajlovic (Dáńița lu Iliia), 59 ani, Rakova Bara (Ricobara), 17.1.1970 
Culegător: Ratomir Marcovici, 


COLEŞIŢĂ Di DUPĂ FAG 


Scă, a plecat vrun uom și je flămînd-flămînd, mierze — nu-ie mîncare, 
godina ria, n-au se si manise sfietu (naince vrieme). Și ie micrze-mierZe; 
mierZe-mierze, $ ș-află un ţigan c-a facut, ţigan-ola, la vrun fag cîta coleșiță 
di miei. 

— E, se, furtace, se șiăd-tu aţis şi manis coleș-asta? ! 

— A, se se să fac? 

SDa -će, ja, după dung-aţa —o-colo după dungă băuj şi mincaj la-o 
nuntă — m-a sturai —a tu șiă d la coleşiț-asta dă mţej. 

Atuns ţiganu, fuga și să duse şî jel — lasă coleșiț-aja asija și să duse. 
Rumânu cată numa cita, pănă si duse țiganu, și s-iîntoarse la coleșiț-aţa și 
manincă coleșița dă miei. 

Țiganu să duse — îmblă-imblă, îmblă-îmblă, nu-je ńimic, caki nuntă 
— nu-je nimica. Cînd să-ntoarse: | 

— E, coleșiță dă miej —fiă bă! cîtrî mine si-ce maninc jo pră Cine! 
Coleșiţă, jeș dî-după fag —fiîă bă ! cîtrî mine sî-ce manînc-ţo pri cine cu drag. 
5 Ali coleşîta nu-je c-a mîncat-o uomu și s-a dus — a jel a udit, saracu, 

amînd. 


Dáńica Mihajlović (Daniţa lu JIPiia), 59 ani, Rakova Bara (Ricobara), 15:3.1970. 
Culegător: Ratomir. Marcovici. 


BABA MARTA CU COJOASILI 


Baba Marta a fost muţere rîă. Ia-vut noră: a minat pri nori-sa si spiele 
lîna, s-ducă la ogaș s-o limpedască —lina nagră s-o facă albă dar a albă s-o 
facă nagră. Ia-tunsa s-a gindit: bine că pr-a albă o fiărbuţe ş-o fase nagră ali 
cum pr-a nagră s-o facă albă. Spală la lînă și să plinze că nu șcije se să facă. 

Atunsa vite vrun pacurari cu uoţili. I-aduse o kită dă micsă și una 
dă cocoșăi, şi-i spune: 

— Nu-ce plinZe tu, scă, soro; numă, scă, na îășca și si-i daj lu soacri-ta 
— să-l spun c-a-nflurit micsa şi cocoșăţi. Dar aja a fost în luna lu februar. 

Ia ia floril-gla şi-s-duse la soacri-sa. Cind vigde soacri-sa că a-nflurit 
floril-ela, ia jut, s-a lasat dî lîn- -aţa, s-o sfadască se n-a facut [a lina albă ńagră 

şi-a nagră albă, numă sprimieșce badinili și pacurarii și cîni și să-nbracă-n 
doavăspriăse cojoase, şi ja capriľi și badinili cu ţa și pacurarii cu fluiere, cu 
topoară, s-ducă-n padure cu caprili sî darime mugur. 
Cum s-a dus în padure sî darime mugur dar odma s-a-nkis kjametu 
— ploaie cu navă. Ploaje şi ńinźe: ja pînă la prund udă un cojoc și-l labădă 
d-în-desară udă altu. Păcurarii cum a fost, sarasi, a darîmat mugur, așa a-nlem- 
úit în lemn — a-ngeţat, li s-a slobodit sloj dă la nas în Zos. A ja dise: 
— Darimaţ mugur la capre, se, se discț în flujere —îș bace Zoc di jej 
că dic în flujer dar lor li s-a slobodit giaţă di-la nas în Zos. 
Și tot aşa a ţinut doaspriăse dile pănă a do-primenit toace cojoasili și 
după se s-a do-sfrșit ale doaspriăse dile șî pri ţa a zatrit-o. 
Codirca lu Ridomie lu Radu Breşcan 
Kadivka Jankovic, 44 ani, Rakova Bara (Ricobara), imprimat la Turija (Turiia), 


9.2.1970 
'“Culegător: Ratomir Marcovici. 


2. Proverbe şi zicători 


— Tot ie minșiună. 

— Care aleze, culeze. 

— Nu ie bun cu rîău, dar șî măi rîău friî dî riău. 

— La puomu-al labdat nu ce duși cu trasta. 

— Cum fași aşa petreși. 

— Niş prea-prea, niş măi-măi. 

— Conacu ie di oame facut. 

— Măi bine un bribiece-n mînă decît dzăse pri gard. 
— Mai bine Soava decît nimic. 

— Tot natu cu zănatu. 

— Pră drumu-al dîn ocol măi iut azun?. 

— Miăsură dă trei ori și taie odată. 

— Dică c-ai prins în Zoc-or Zoacă, or nu ce niș prindje. 
— Din foc măi udjeșcie Soava, a dîn apă nu udjeşcie nimic. 
— Cu untură și frundza dî fag ie bună. 

— Diva nu mince. 

— Gisca s-apl'acă și cînd trieșe prin capiia mare. 

— Apa ie măi dul'se din urma dă vacă. 

— Purşielu-al rîpos manincă para coaptă. 

— Copilu sî bace cînd pl'acă cu cîrsagu după apă, dar nu după șie l-a spart. 
— Jepuru să-ntoarse la cîrtog. 

— Pasăria să-ntorșie la cuib. 

— La un car dă oale ie dastulă o toică bună. 

— Care nu să bace cu vorba, nu să bace niși cu toica. 
— Uomu cînd sî nacă și di pai sî prindje. 

— Uomu nu să mă! satură. 

— Mutu șciie toace limbili. 

— Porcu-l tai a iel gîndjeșcie că-l scarpin. 

— Din pomint, am 1€esit, în pomînt ne bagăm. 

— Tot va fi, dar noi n-o să mai fim. 

— Neviestă Cinere să cunosc pră port, fiecili pră briţişoare, copiii pri fluie- 
riel'e, a oamini pră bicisiele. 

— Uomu ie ca uouu. 

— Uomu ie ca frundza dîn lemn. 

— leşchiia nu siăre deparce dă tutuc. 

— Fieru să bace pănă ie cald. 

— Măi întin sări pă dzi op! 

— Nu să duse la Sires după se a trecut Sirieșili. 

— După-nviăţ şi dazviăţ. 

— Oaia aimană o mănîncă lupii. 

— Nu ie foc fri di fum. 

— Si ce păzășci dă uomu-al tăcut ca dă carbunili-al potolit. 

— S-a fost am vadzut-se va fi o să vedjem. 

— Se-s sins djedjice la mînă şi nu samănă unu la altu. 

— Nu ie cum vrem noi numă cum ie scris. Frace ie frace, dar brîndza pră bańi. 

— Se-s doi frat pă nu samănă unu la altu. 

— Ban la ban mierze. 

— Nima nu ście tot. 

— Nima n-a murit dî foame. 

— À trait traiu S-a mîncat malaiu. 

— e-ncuń-daścuń. 

— Dracu ńiś nu ară, ńiś nu grapă numă împreună d-ai nebun. 

— Sat dî lupovi nu ie. 

— Cu minśuna dîcă prindz, nu sin. 

— Sînataća ie măi scumpă pri pomînt. 

— Cu lumńa nu măi ieş la marźină. 

— Oaia care nu-ș duse lina, lupii o mănîncă. 

— Lîna bună udjeşcie pri spine. 

— Dziva si cunoșce pri dimiáță şî praznicu pri şíńişoară. 

— Care nu sî fase — nu moare. 

— Uomu numa odată moare. 

— Şi samința batrînă răsîare. 

— Nu ce-ncaldzăsci la focu-al dă putregan. 

— Triesnitu nu diă-n urdzis. 

— Porcu măi întîn rastoarnă valiăvu şi. după aia manincă dă Zos. 

— Toată aia la vriemea iei. 

— Nu ie cal fri dî narav. 

— Uomu dzîşie cî livada ie cosită, a muierea ci ie tunsă. 

— Limba di la mumă nu să zauită. 

— Mielu-al menit dîcă nu-l tai, îl mănîncă lupu. 

— Uomu si plindje di trei ori: după țiță, cînd vrunu îi fură fata și cînd ie 
batrin — după cineriață. 

— Lupu nu diă la lup. 

— Soară lu soară nu scoace uochii. 

— Muron pri muron nu manincă. 

— Nu manincă al mort pr-al viu. 

— Gura mice, gura manîncă. 

— Rîăuu nu vine cu caru numă cu Sasu. 

— Cum ie parincili, aşa ie şi copilu. 

— Tot ţiganu își falesce socanu. 

— Cum lezi, aşa dezlez. 

— Dacă nu-ie ploaie, ie bună şi piatra. 

— Îi dai un djedjit și-ț ia mîna-ntriagă. 

— Lacu nu-ie cu sacu. 

— Cum ţ-aşcern așa ce culs. 

— Acuma aidusi nu-s în padure numă în cinţalării. 

— Berbiecu-al șut în omoare pr-al cornut. 

— Tot natu traze carbun pri turta lui. 

— ArCiia trpieșce dă toace. 

— Boii măi iut să satură cînd pasc prinş în Zug. 

— Tot uomu cu belaia lui. 

— Cînili al flămind manîncă şi coricive. 

— Îrciti nu sî ceme dî miîţu-al frî-dî mustiaţă. 

— Moara nu-ie moară dacă nu raneșce doi-triei sobol. 

— Tună ca paiu, iesă ca maiu. 

— În vale şi baliga mierze. 

— Di se ce păzășc nu scăpi. 

— Brindza batrină fase striăpid. 

— Miîţu tot în piSoare pică. 

— Şîărpili nu-s arată pisoarili. 

— Cânili care latră nu muscă. 

— Banu daschidje toace ușili. 

— La morminț ie un uom măi puţin dăcît în sat. 

— le riău ca piru. 

— Grieu ca roata dă moară. 

— Negru ca dracu-al nepomenit. 

— Îşi fase coadă, coada colac. 

— 'Trieşe pră puna vasilor. 

— Îş toacă dîn crienze, ca dîn crienze, dîn azvrlicila. 

— le lovit cu crianga di Sireș. 

— Ie lovit cu Siriepu. 

— N-are un Sirep. 

— Pănă-i fu Oltu. 

— A durmit (mîncat) la Garduleșc. 

— A luvat-o la sănătoasa. 

— Ca-n disaga ţigănși. 

— Una spune, alta gindjeșcie. 

— Dunăre ńagră dă cucuruddz. 

— Cucurudz ca Dunăria. 

— Cînd moare gaina a măi dă pră urmă o iai şi ocoleșc odatu cunericu, să nu 
măi moară, o pun pră cuneric. 

— Cît Soara stîă-n par, atît coarda pră sul. 

— Cât di daparce dai cu coleşiăriu, atîca rîșcitoare țăş la dzi. 

— Al urit ńiś la moară nu prinde rînd. 

— Al frumos cum sî duse toarnă-n coş. 

— Mierze gura frî-di iel. 

— Măi lagă-ţ caţava ! 

— Vorbieşcie ca moara. 

— Gura-i mierźe ca Socitu. 

— Mince dă svîntă pomintu (sparge, rupe pomiîntu, stîă soarili-n loc). 

— Ci mince di ce vinde pri tariţă. 
— Sî rîndjesc ca la moară; ca cîni la catavă. 
— Acolo’iestă şi lapce dipasăre. 

— Tu cu Bogosav će prindz! 

— ÎI taie galeţ. 

— A luvat muiere cu lapce. 

— Siare ca pascariu. 

— Pîne dă uom. 

— Ca cînd ie uscat la Civig. 

— S-a frînt dalu-n viru carului. 
— Nişi în pivă nu-l zgodjeşci. 

— Și cu plugu, cu oralița c-am cătat și nu €-am aflat. 
— Ca mîța udată (prlită). 

— La marZina pomiîntului. 

— L-a luvat Rusalili. 

— Numa uos și piele. 

— I s-a prins burta di șiăle. 

— Nu-l ţine curava. 

— A dat un fier riăse prin iel. 

— 1 s-a pus negură la uochi. 

— L-a batut ca pri tobă caţavă. 
— Cit pun pr-o masavă. 

— Cit bat cu prașna. 

— Cit dai cu piatra, 

— Cit caţ cu uochii. 

— Cit scapiri cu amnariu. 

— Vine ca mormîntu. 

-— Je bun dj-adus moara. 

— A dat-o di pomană. 

— Din doavă fase una. 

— Să-nfoaie ca curcońu. 

— I-a dires djama. 

— Iancu cu Brancu ! 

— Îi scapără uochii-n cap. 

— Ie riă ca nopirca. 

— A pus-o di coleșă. 

— A învăţat S-a zuitat alți. 

— Uriîtă ca Muma Padurii. 

— Acolo undje să bat munți-n capice. 
— S-a înflat ca cariăbili. 

— Nu să ćeme di uom mort. 

— Să prindje ca scaiecili dî cîne. 
— Din ţinţari fase magari. 

— Mierze cu capu-n pomînt. 

— Mierze cu uochii pră sus. 

— N-o să-i măi cînce cucu. 

— A prins muta. 

— A-nmarnurit (încremetit). 

— O sută ş-o mie. 

— Fură dă zatrieşce. 

— A tunat în minca copilariască. 
— N-am pazît noi viţăii (caprili). 
— Niś piatră să nu-i dai dă pomană. 
— A picat în laţ. 

— Placeșce risu d-astă-vară. 

—- l-a dat drumu. 

— S-a dat pr-afară. 

— Șciie cîće linguri are vrunu-n casă (se pune vrunu-n oală). 
— 'Traieşce ca mîțu cu îrcili (ca mițu-n vatră, ca biza-n tobă). 
— "Traieşce ca îrcili-n tariţă. 

— Îmblă după dracu. 

— Frumos ca tras prin inel. 

— Noatăle ca borţonu. 

— Bun ca piînia caldă. 

— Duvaneşcie ca smucu. 

— Cu pumni după briu. 

— Stiă ca goviia bula. 

— Mierze ca fata mare. 

— O să-i aźuće sapa şi lopata. 

— Îl fură somnu. 

— Uşor ca gindu. 

— Taşe și fase. 

— Mierze ca oaia după lup. 

— Ș-a pierdut moșu lula. 

— Muscă cu furișu. 

— Urlă ca lupu-n padure. 

— Mierze ca cînili-al turbat. 

— Tot bagă-n sîn. 

— le luvat di dzile mari. 

— NiS n-o luvai, niś n-o pușăi. 

— Mierźe ca oaia capiată. 

— Ţaie turcu țița ! 

— Îl înţarcă pri vrunu. i 
— Nu ie cu toaće Zoiili. 

— Pune nus în pod cu furcońu. 

— Să suie-n pod să sară-n Soaresi. 
— L-a bagat în pomînt. 

— Aduse apă cu sita. 

— Si rîdje ca mutu la lapce. 

— Nu ie anis dă dracu. 

— Nu ie bun ńiś dă curiăle. 

— I-a-vrdzit 1ţăli. 

— A luvat di la uoi, di la stină. 

— Nu-l prindz nis dă cap nis dă coadă. 
— Riă ca muma mașce. 

— Vine vara cu sucala. 

— Cu scîndura la budză. 

— Dulse ca smochina. 

— Stiă ca cînili cu coada întriî cras. 
— Ploaie ca cu galata (pariece). 

— Undje si fase apa sfriediil. 

— Undje sacuria nu taie. 

— Unde a dus mutu iapa și narodu chita. 
— Cască din gură ca puiu dă cuc. 

— Alavisos ca puiu dă cuc. 

— Narodiie chioară. 

— Urîtă minsună. 

— A plecat cu trasta mare în a mică. 
— Nu minţi pomîntul ! 

— L-a batut ca la Sireş. 

— Negru ca corcanu. 

— Ba ío din Zos ba íel din sus. 

— La Cimpu-al roșu cînd va ova cocoşu. 
— Cînd tînjala frundză vierdje şi crăsele muguriele. 
— Macără dică ar cu pirsu. 

— Cînd a miers Dumnedzău pri pomint. 
— S-a-ngroşat gluma. 

— Cînd va fi baba fată mare. 

— I s-a facut nod în gușă. 

— Iel ie pri cal. 

— le c-un piśor în groapă. 

— Puće dă bun. 

— Ie plin dă dras. 

— Floare albă la urieche. 

— Țîpă ca şiărpili-n foc. 

— Fuze ca dracu dî tamîńe. 

— Nu sere malai (pîne). 

— l-a dat pristi tot. 

— jel n-are bot. 

— l-a pus mina-n cap. 

— Puce ca cuibu dă pupădză. 

— Îi faleşce vro doagă. 

— La sfintu așCaptă. 

— Şćiie nus în pod. 

— S-a dus să nu să măi întoarcă. 

— S-a dus să vină. 

— Ie batrin (grieu) ca magariu lu Mitru Polić. 
— l-a făcut dă fasera. 

— Mierze ca racu. 

— Îi stă minsuna-n vîru nasului. 

— Încă ni$padusi nu i-a murit. 

— L-a napraorat. 

— Are mieră-n sîn. 

— Djireaptă ca funa-n trastă. 

— Stau ca coarnili-n sac. 


Culegător: Ratomir Marcovici, 
com. Ricobara, între 1965—1970, Homole. 

3. Sumiels (ghicitori) din Homole 


— Am o mioriță cu mațili pistriță. (Pepenele verde). 

— Strigă Stanca dîn crac, nu să Ceme dă cîńi, numă să ceme dă gaiini. (Rima). 

— Se nu stiă-n cui (Uouu). 

— Stîă raia-n pariece (Șiru dă piparcă). 

— Un toldiău riăse, Dunărisa triese. (Șiărpili ). 

— Am o vacă mare mare, cu ţița-n spinare. | Casa). 

— Am o vacă mare-miscă maţili-n ia. (Casa cu gloaćili). 

— Am o coșarică plină dă cai-toţ îs cu codjili dinafară (Srrachina cu 
Pingurili ). 

— Sus bat tobili, Zos pică negură. (Sita cerne fanină ). 

— Îngîta, cotîngita, cotui cotorîngîta. (Cintariu ). 

— Am o găină cu minca-n coadă. (Cintariu). 

— Di la munce pîn’- la punce tot diăle manunce. (Furristi ). 

— Di la noi păn’ la voi, tot capéće dă uoi. (Împrumuturi'i ). 

— Nu ce culs, păn” nu-l ţus. (Ulciorul, crîsagu). 

— L'ipova pr-o lipova, frundză vierdje cristula. (Ginipa). 

— În pădure ma facui, în padure ma crescui, în sat m-adusără, calcatoaria 
satului mă pusără. (Punta) 

— În padure ma facui, în padure ma crescui, în sat m-adusără, și Sorsei-m 
pusără. (Cobiliţa cu crîsezil'i, cobilița cu ulcioarele ). 

— Se ie mai iut pri pomînt? (Gîndu). 

— Undje ruian ruieșce, iarba nu măi criesce. (Focu). 

— Tîcai, bîcai prî-sup strai. (Foarfisil"i ). 

— Dămiian cu palma-n cap. (Mălaiu). 

— Dămiian cu alba-n cap. (Tutucu cu nava, butucul cu neaua). 

— Un: ce dus tu drugă lungă?-Se ma-ntrăbi tu arsă-n cur? (Caldaria cu 
pușca). 

— Am o sită plină dă alui, samo o nucă-n mijloc. (Luna cu stiăP ili). 

— Patru fraţ într-o chimieșă-mbracaț. (Nuca). 

— Noavă frat într-o chimieșă-mbracaţ. (Capazina dă ai usturoi). 

— În casa costanului, cuibu Socridanului. (Nasu întrî uochi). 

— În casa lu Stoican stîă un pui dă Socrîdan. (Buricu). 

— ss il boboloașă, cît-godje le lapăd în sus, iel e tot atît să duc. ( Uochii-n 
cap ). 

— Am doi bumbiţ cît-godje le dau, atîta să duc, otar nu măi au. (Uochi). 

— Zoacă un iepuriel sup-un curpinel. (Fusu cu caieru la furcă). 

— Ce ia di falcă, și diă cu Cine di salcă. (CPeșcii șî masava ). 

— O iai di falcă şi dai cu ia di salcă. (Puricu). 

— Supt o riîdasină iestă-n codru dă slanină. (Broasca). 

— Patru protpiţ, doi beliț, doavă falastaniţ șî una aicaina (Porca-scroafa, 
pisoare, uochii, urechi şi coadă). 

— Am dzăse feciță, toace dziăşe-mbracace-n casuliță (Daiscil"i la mînă). 


Culese de prof. Ratomir Marcovici, din comuna Ricobara, Homole, între 196 6 — 1970, 

ANEXA B 


NUNTA LA ROMÂNII TIMOCENI (1921): 


Să povestim despre nunțile care le făceam noi în anii copilăriei — 1921. 
Aproape toţi băieţii nu puteau să ia în căsătorie o fată pe care ei ar fi vrut-o, 
fără vrerea părinților lor, numai aceia dacă îngăduia. La fel şi fetele nu putea 
să se mărite cu cine i-ar fi fost lor drag, pentrucă trebuia să îngăduie părinţii lor. 

Căsătoriile să făceau numai dacă li să potrivia staria lor materială, adică 
fata să aibă zestre bună, ca să ia băiat bun şi cu avere. Asta eria ştiută că bogatul 
lua fată bogată şi săracul lua fată săracă. Chiar dacă s-ar fi întîmplat ca cineva 
dintre flăcăii bogaţi să să fi iubit cu o fată mai săracă, părinții nu-i da voie 
s-o ia-n căsătorie și ieria foarte rău acest lucru, fiindcă pentru asta mulți dintre 
flăcăi și fete și-au pus cap zilelor. 

Dacă părinţii nu să ogodeau să ia fata, mai putea să fure fata, or, să 
fugă fata „om în casă” la fată şi atunci părinții nu mai aveau încotro. 

Da să vorbim de cei ce să potriveau într-un fel sau altul şi cum începeau 
ei conversa cu părinţii fetii pe care căzură de acord și cu băiatul s-o ia. Adică 
viitorul ginere cu părinţii lui, fie că eria fata din altu sat, fie că eria din satul 
natal, pentru punerea la cale a căsătoriei începea în felul următor: 

Întîi să trimitea în peţitori din partea băiatului la părinţii fetei, la care 
trebuiau să le ceară fata. Acești împețitori eriau rude ale flăcăului, fie bărbat 
sau femeie, da mai mult eriau femeile și să duceau două persoane, numite 
„împețitori”. Da ăştia înainte de a ajunge în casă la părinţii fetii să mai abăteau 
pe la alți cunoscuți și ispiteau cum sînt părinţii fetei, neamul lor, cum ie fata, 
adică dacă sînt oamini curaţi, cinstiţi, sănătoşi, dacă fata ie cuminte și harnică 
de lucru, vrenică şi abia după aia intrau în casă la părinţii fetii; cîteodată 
ei erau pregătiți pentru asemenea oaspeţi. Făcea dinainte curăţenie prin curte 
și prin casă, în tot puneau orînduire să fie frumos. Îi poftea pe împeţitori să 
stea pe scamne, după aia întrebau părinții fetii zicîndu-le: „Dumneavoastră 
întrebaţi-ne la ce ați venit?” „„Păi de spuneţi și dumneavoastră, de ce credeți 
că am venit?” Și atunci împeţitorii le spunea: „Noi am venit să vă cerem fata, 
dacă vreţi s-o daţi în căsătorie cu ficiorul lui nea Mărin ori al lui unchiu Remu”. 
Ei spuneau numili de la care venisă şi spuneau şi numele flăcăului, sau. dăna- 
cului, cum îi spune la Timoc. După asta răspundeau și părinții fetii, dacă 
fata eria gata pentru măritat și dacă le plăcusă familia, familia de la care venisă 
împeţitorii şi le spunea așa: „Păi fata are totul, îmbrăcăminte, zestre, tot ce-i 


1 (Povestită de Haralambie Anghelescu, comuna Gumătarţ-reg. Dii-Vidin în. 
Cusuiul din Vale-Durostor. 1936) 

trebuie fetii pentru măritiș. Da s-o întrebăm și pe ea, ca să vedem ce zice?” 
Trimeteau părinții ei pe cineva din familia ei, fie o soră mai mică, o cumnată, 
or leică, așa cum îi zice la noi, de întreba fata, care acum pricepusă de ce venisă 
străinii în Casa lor, că ia întrasă într-o altă cameră de alături a casei, or în casa 
bătrină de rușine. Se prefăcea că are ceva de lucru că la cazu cînd o chema-o 
să fie aci. Și asta să făcea ca să o vadă și împeţitorii, ori împeţitoarele pe fată. 
Aşa că o scoteau tirîș din casă, o chemau în faţa împețţitorilor, venia fata cam 
cu rușine, alteori plingînd și să opria în fața părinților ei, la care să uita între- 
bător, atunci părinții îi punea întrebarea, dacă ea cunoaște băiatu și să le dea 
fata răspuns dacă vrea să-l ia de bărbat, de om. Fata cînd auza să rușina, roșea 
din creştet pînă-n tălpi și da buzna afară pitulindu-se prin alte odăi de rușine. 
Răspunsul îl trimitea prin vro soră, leică, frate. Și dacă răspunsul eria bun, 
atunci s-apucau împeţitoarele să laude băiatul şi pe părinții lui, în așa fel, 
ca și cînd ar lăuda niște negustori marfa ce o aveau de vînzare. După ce cădeau 
cu toții la învoială, le puneau masă, se ospătau și stabileau ziua la care să vie 
părinţii dănacului, ca să facă tocmeala sau logodna. În acea zi a logodnei veneau 
părinții flăcăului şi cu alte neamuri, rudenii apropiate de-ale lor, cu purceii 
fripţi în virful prăjinilor, ca niște steaguri și cu lăutarii porneau de noapte în 
satul vecin la părinții fetii. 

Părinţii fetei şi ei la fel chemau cîteva rude de-ale lor și s-aşezau la masă. 
Deși erau cu toţii pregătiți cu tot felul de mîncăruri şi beuturi, nici nu beau, 
nici nu mîncau, pînă ce nu cădeau de acord, la tot ce cerusă unul altuia și 
ce pretinsăsă fiecare. După ce cădeau la împăciuire, stabileau data nunții și 
ce zestre dă la fată, cîte dulumuri, or hectare de pămînt, cîte vaci, câţi cai, Cîţi 
bani şi alte lucruri muierești. După asta dădeau mîna unul cu altul că logodna 
e ca şi făcută și de aci înainte porneau să-și zică unul altuia „„cuscre”. După 
ce dădeau mîna, să vesăleau, mai cereau o vie două de la tatăl fetii dacă uita- 
sără, apoi chemau lăutarii să cînte. În timpul ăsta mireasa și ginerile fusăsă 
în altă odaie, a fetii unde veneau și cîteva „„văruici” de ale ei, pe care le poftisă 
ea, da avia şi ginerele din partea lui unul sau doi ortaci, de sama lui. 

După ce auzeau ei de înțălegerea, sau împăcarea părinţilor, a bătrinilor, 
începeau să se învesălească, să bea cîteun pahar cu vin, pe urmă venea cineva 
din partea părinţilor, îi chema la ei acolo, pe ginere și pe mireasă, îi întrebau 
dacă să plac şi dacă au căzut de acord ca să se împreune pe viață. Dacă răs- 
pundeau că da, atuncea erau toţi bucuroși, tinerii treceau pe rînd de le săruta 
mîna la toţi, iar tatăl fetii îi punea în mînă un dar în bani, cît avea el putere 
și bunăvoință. După aia, tinerii plecau în odaia lor, unde-i așteptau ceilalți 
prieteni şi văruici. 

Mai ieșeau în maidan sau bătătură unde făceau hora și să veseleau pînă 
tirziu, pe urmă plecau acasă, însoțiți de lăutari. 

Pînă la ziua nunţii ginerile era dator să se ducă de trei ori la mireasă 
cu plocon, adică-i ducea o găină friptă, vin, miere, zahăr și alte dulceţuri și 
de-acolo nici el nu venea cu mîna goală. Da pe lîngă asta mireasa îi da una 
sau două trăști cu pături, chilimuri să le ducă la el acasă înainte de nuntă, 
ca un fel de garanţie că se ţin de cuvint. 

Venea timpul nunții, cam de joi-vineri începeau pregătirile, tomneau 
lăutarii, o taifă or două taife de lăutari, făceau cîteva cuptoare de pine, tăiau 
o vacă, doi porci, păsări, pregăteau un butoi două cu vin din cel mai bun și 
vechi, de cinci sute de chile, adunau cîteva stome, vro zece, oale mari de cîte 
doăzeci de chile, tipsii de friptură, iar purceii se frigeau la proțap. Sa făceau 

mari cheltueli şi nuntașii nu dau nici o para tinerilor. Veneau la nuntă o pariu 
din sat, cîteva sute. 

Siîmbăta sara să făcea horă la ginere în bătătură, jucau băieţii și fetele, 
cam vreo doaă ceasuri. Ceilanţi nuntaşi aveau grije să pregătească carăli să 
le împodobească, cam de pe la ora nouă sara. Dacă eria mireasa în alt sat, 
plecau cu carăle cu boi s-o ia. Boii, sau dacă erau căruțe, caii erau împodobiţi 
cu flori, toată lumea cu chita la ureiche. Dacă eria nunta iarna să duceau cu 
săniile. Cu săniile treceau și Dunărea dacă eria îngheţată de luau mireasa, 
fie din Calafat, Cetate, Girla, Maglavit, te miri de unde! S-a-ntîmplat că s-a 
spart gheața şi a pierit toţi. 

Stăroichea, sau stîrceala, era conducătorul nunții, el punea carăle, căru- 
ţăle, săniile pe rînd, întîi carul din față cu bătrînii, al doilea car cu muierile, 
alt car cu tinerișul, alt car cu fetele mari, văruicile nedespărţite cum își zic ele. 
Trebuiau cam şapte-opt cară. Da un car eria împodobit și pregătit pentru 
mireasă și calabalicu ei, băgaju cei. 

În carul miresii să suia nașa cu stăroichea sau stirceala, ajutor de naș, 
da soţii lor eriau în carăli la oamini. Așa că porneau spre satul în care eria 
mireasa la cinci-șasă chilometri, își luau cu ei vin mult, lăutarii, care și înce- 
peau să cînte din curtea ginerelui un marș, care să cîntă la noi cînd pleacă 
nunta să ia mireasa, cel mai bine îl cînta prietenul meu Nicola Vătiş din Virf, 
sat pe Timoc. Lăutarii cîntau pînă ajungeau în marginea satului. Dacă erau 
două orchestre, cîntau pe rînd, da la marginea satului tăceau și acolo urcau 
ŞI ei în car. 

Acasă la ginere rămîneau doar „„ajutătorii””, care pregăteau fripturile 
ŞI serveau la masă, muierile, bătrînii, copiii. Le lăsau și lor lăutari, tot dintre 
cei mai bătrîni să le cînte, le cîntau cîntece bătrînești de masă, și hori de jcc, 
jucau în casă la ogiac, în tindă şi pe mădan, cam pînă pi la ora două ncaptia, 
apoi să culcau, ca să fie odihniţi, pentru a doua zi, cînd vine mireasa. 

Acum, cei plecați la mireasă ajungeau, din marginea satului ei, lăutarii 
incepeau să cînte, pînă ajungeau în curtea miresii. Tinerișul din cară strigau 
cît îi ţinea gura: ura! ura! Ura, mai aveau și un steag alb într-o păleață pe 
care-l purta un dănac frumos. 

Uitasăm să spun că ginerile mai poftea din partea lui pe cei mai apropiaţi 
ortaci, prieteni, fîrtaţi. Ei nu veneau în car, ci călări pe cai, alegeau cei mai 
frumoși cai din grajdurile lor și lor li să spunea „scolăceri”. Colăcerii ăștia 
erau în număr de zece-doișpe și plecau și ei la mireasă, odată cu carăle, după 
ce ieșeau din sat, porneau cu caii în fuga mare, ajungeau înainte la mireasă, 
ei dădeau de știre că vin carăle, vine nunta; în fruntea lor călărea ginerile. 
Dacă întîlneau în cale pe cineva, îl îmbiau cu plosca cu vin. Pe atunci flăcăii 
toţi aveau pistoale și cai, dacă nu erau noi, erau vechi turcești cu capsă, or, 
cu cremene. Cum intrau în curtea miresii slobozeau focuri din pistol, așa vesteau 
că vine nunta. Erau sate care aveau ghiulele, un fel de tunuri făcute de e: pentruca 
să tragă la nunţi, și la Iordănit. 

Mireasa le ieșea înainte cu văruicile ei, îi invita în casă, în odaia ei unde 
o adăstau și alte fete și flăcăi. Se distrau acolo toţi pînă soseau carăle cu 
nuntașii. 

lată că soseau și carăle înşiruite, împodobite, cu boii mari, cu coarne 
mari, toţi împodobiţi. Lăutarii miresii ieșeau afară din curte și-i primeau pe 
nuntaşi cu cîntece vesele de se ducea pomina. După ce ocoleau curtea de cîteva 
ori cu un danț, două, caii îi duceau în grajduri, iar la boi le da fin or, coceni 

să măniînce, toți în coșeri sau grajduri. Aci rămiîneau toată ziua şi noaptea, 
jucau și să vesăliau la mireasă pînă dimineaţa. Cam pe la ora nouă-zece plecau 
la ginere cu mireasa. Acum înainte de plecare trei-patru flăcăi frumoși şi fruntași 
din satul miresii intrau în casă la masă unde eria nașul ginerelui și tatăl gine- 
relui şi le cereau ,, fetia fetti, adică vadra”, îi obligau să le plătească în bani 
fetia fetii după datină. "Tocmeala cu acel socru şi naş era anevoioasă, ei cereau 
mult, socru da puţin, cîteodată ajungeau la ceartă şi dacă nu se pogodeau, 
flăcăii ieșeau afară şi opreau mireasa să iese din bătătură, pănă ce ei nu-şi luau 
dreptul lor. Citeodată pentru asta ajungeau la încăierare şi taberele se băteau 
intre ele, asta se întimpla nu odată, ci de cele mai multe ori. 

n cele din urmă, după ce se ajungea la o înţelegere, ca să se respecte 
datina, şi se linişteau toţi, porniau să cînte lăutarii o horă bătrînească. O parte 
din lăutari cîntau cîntecul de ,fnvelire a miresii”, o premeneau, în timp ce 
ea plîngea că pleacă din casa ei părintească. În jurul ei erau numai femei și 
fete, văruicile ei şi ele cu lacrimi în oichi. Toți plingeau, plingeau și părinții 
fetii şi rudele, ca după mort. Altele făceau glume, rideau doar le-o face inima 
bună. Unele cărau bagajul, sau dota miresii în cară, perini, căpătiie, chilimuri, 
cergi. Chilimurile erau umplute cu paie de grîu, unele erau lungi de cîte 1,25 
metri la 1,50 metri, le puneau în car peste /acră, unde ţinea mireasa ţoalele 
ei de sus, adică de sărbătoare, costumele naționale. Erau atitea lucruri, atîtea 
pături că se legau loitrele cu o funie pe de-asupra să nu cadă. După ce toate 
erau la rînd, ginerile să ducea și o lua pe mireasă de mînă și o scotea afară 
din casă, ea mai mult plîngînd, alteori rîzind. Ei îi eria şi drag de omul ei, 
dar îi eria și milă de părinţii ei, frații, surori. Da lăutarii ca să nu mai plingă, 
ridicau lăutele la înălțimea capului, toboșeriu da și el cu maiul cît mai tare 
şi cîntau de uitai de toate. 

Ginerele aducea mireasa la carul pregătit pentru ea, cu lacra ei, și s-așeza 
pe un capăt al lacrii. Cîtiva flăcăi trăgeau cu pistoalele semn că nunta e pregătită 
ŞI poate pleca. 

Mireasa purta pe cap un fel de capelă, coroană, din bobcci de flori cum- 
părate di la Dii (Vidin) di la ovrei. Coroana miresii era înaltă de zece-cinșpe 
centimetri, cu un val alb pus pe cap, prins cu ace de păr, iar coroana peste val. 
Fetele se aşezau de o parte și de alta a loitrelor, iar mireasa la mijlcc sta înțo- 
țonată pe ladă. 

Ginerelui i să punea aupă grumaz o pinză albă țăsută de mireasă în răz- 
boiul ei, eria pînză, cam de două cămăși lungi și i să punea tot după git şi șter- 
pare frumoase de borangic, din mătasă țărănească, țăsută tot de mireasă în 
războiul ei şi cîte o batistă albă, de care era prins cu ac busuioc și cimișir telurit 
cu tel auriu. El să suia pe calul alb, și la plecare din curtea miresii venea muma 
miresii îl apleca de cap, îl săruta și-i rupea chetoarea de la guleru cămășii cu 
care eria îmbrăcat. Ginerele mergea în urma carului miresii, mergea încet 
în apropiere, în timp ce colăcerii încurau caii în toate părţile prin sat, pînă 
pleca nunta cu mireasa. Mergeau cu lăutarii pînă ieșezu din sat, cîntiînd și 
nuntașii jucîn | şi chiuind. 

Lăutarii sînt împodobiţi şi ei la lăute şi clănarete, cu ștergare puse aupă 
git şi cîte o batistă albă legată de vioară, or de clănăret. La marg;nea satului 
nu mai cîntă și să suie și ei în carul în care sînt oamenii. Cîteodată ginerele 
mai pornește și el să încure calul cu ceilalți colăceri, pe urmă iar vine după 
carul miresii s-o păzască. Cind ajungea nunta la jumătate de cale dintre cele 
două sate pornea să dea drumul la cai din toate puterile că se pierdeau în nori 

de praf, ca să vestească în sat că vine nunta şi care colăceri ajungea întîi în 
curtea nunții, 1 să dădea urciorul plin cu ţuică, eria o cinste pentru el să fie 
primul. La al doilea călăreț care ajungea în curte i să dădea plosca plină cu 
vin şi fiecare să fălea cu ce au primit ei, da la al treilea colăcer îi da o pîne, era 
cel mai mic grad. | 

Ginerele își lua locul iar în urma miresii după car și intra în sat în spa- 
tele miresii și așa intrau chiuind şi jucînd în sat. 

La fiecare car eria pus la jugul boilor o găină și un ștergar, era darul celui 
care mergea cu carul cu boi şi-i ţinea de căpestre. 

Colăcerii se mai întorceau spre carăle de nuntă și intrau și ei în sat odată 
cu nunta. Cînd intrau în sat cu nunta, dacă popa făcea slujba românește şi 
nu-i era frică de gendari, că nici copiii la școală n-aveau voie să înveţe şi să 
vorbească româneşte, că dracu-i lua! atunci mergeau drept la biserică. Se 
dădea jos mai întîi mireasa din car ajutată de nașă și de stăroiche, sau stîrceală. 
De acolo de jos o lua de mînă nașa și cu un fecior al stăroichii între 7—14 ani, 
care se chema „cumnat de mînă” naşul îl lua pe ginere de mînă. Acum să apropia 
de mireasă și ginerele o lua pe mireasă de mînă și cu toţii așa intrau la cununie 
in biserică. 

La ieșirea din biserică stîrceala aruncă dintr-un ciur făină de orz, mei, 
peste capul miresii, ginerelui, nașului, asta o făceau ca să aibă tinerii sămînță 
de copii. 

De-aci să suiau iar cu toții în cară și veneau cu lăutarii cîntînd în curtea 
nunţii. Aci să dau jos din cară; mireasa era primită de soacră cu o. masă 
rotundă de-ale scunde cu scamnuri împrejur şi ele mici ca pe vremuri. Măsuţa 
eria plină cu toate mîncărurile, dulciuri, cîte și mai cîte. O puneau jos așa 
cum eria încărcată şi o lua soacra pe mireasă şi ocolea măsuţa de trei ori și 
la fiecare ocolitură o opria cîte odată şi o săruta pe mireasă, de trei ori o 
săruta, Pe măsuţă ardea o lumînare înfiptă într-un somon de pine; acum 
soacra, mireasa, ginerele, cumnatul de mînă, nașa şi cu nașul, puneau: mîna 
pe măsuţă și o duceau în odaia ginerelui, o puneau jos şi-l punea pe ginere 
și mireasă să mănînce singuri. Pe vremuri se spune că-i puneau să mănince 
stînd pe un mărăcine, şi dacă le plăcea, însemna că se vor bucura de. viață 
fericită împreună. Ei nu aveau voie în ziua aceea de duminică să. măniînce 
nimic, decît după cununie. După ce mîncau ei amindoi, văruicile veneau de 
scoteau mireasa în horă. Atunci se cînta „hora miresii”, horă care dăinuie din 
moși-strămoşi acolo la noi în Timoc, ce i s-a zis cîndva Dacia Aureliană. 

Da am uitat să vă spun că atunci cînd pășeau pragul casei cei doi 
însuraţi, îi înjuga la un jug în locul boilor, băiatul la dreapta, mireasa la 
stînga și li sejpunea răsteul, așa îi trăgea muma ginerelui în casă, pe urmă 
îi dejuga. | 

Dar în alte sate timocene este altfel, soacra ia un frîu de cal, îl prinde 
pe ginere şi mireasă de peste grumaji și-i trage peste prag în casă. Ei trag 
afară din casă, da soacra în casă şi prin asta soacra vrea să le arate că friul 
este în mîna ei de aci înainte; de aci nici un drac nu le poate strica căsnicia, 
de aceea nici nu s-au văzut la noi divorțuri. 

Dacă soacra vrea să aibă nepoți o bagă pe mireasă în casă, pune pe 
vatra focului un fedeleș şi-i zice stai aici să-mi faci nepoți. lar dacă vrea 
fete o pune pe un vas de lemn, însă asta se întîmplă rar, toţi vreau băeți, 
fetele sînt socotote pacoste pe capul celor mai săraci. 

Tot așa învelirea miresii se face în curte pe grapă; nașa îi ia valul, 
sovonul și-i învelește capul cu o basma albă sau galbenă și-i face otuz, semn 
că nu mai este fată. La românii munteni, din Carpaţii timoceni, mireasa a 
doua zi se bagă în podrum lingă butoaiele cu vin și-i taie coada. Mai peste 
tot a doua zi miresele se îmbracă ca și văruicile ei în costum naţional, țărănesc 
care seamănă întruciîtva cu cel oltenesc, iar la munte cu cel bănăţenesc. 

După amiază se dau darurile, în anumite sate joacă hora cu cîte o 
făclie aprinsă în mînă, lărgesc hora să fie mare cît este curtea, hora asta se 
zice că le aduce noroc. 

Uite că uitai să vă spun că în noaptea nunții după mijlocul nopții, cînd 
ceilalți rămîn să asculte cîntece bătrinești și să chefuiască o muiere mai în 
vîrstă din familie, cu om, deci să nu fie văduvă, ia mireasa de mînă o duce 
în odaia ei, îl duce și pe ginere și le așează patul să se culce. Dimineaţa se 
duce la ei și cere cămașa miresii s-o arate nuntașilor să-i vadă fecioria și cinstea. 
Muierea coboară în curtea din casă cu un ciur în cap împodobit cu flori și 
în care se află cămașa miresii plină de sînge. Atunci de bucurie se aprinde în 
mijlocul măidanului un foc mare, se trage cu pușca, or cu ghiulele şi se joacă 
în jurul focului, băieții făcînd strigături: / Hai la horă să jucăm / Fata să ne-o 
mărităm; / Fata ni s-a măritat / Și-a luat un băiat / Am făcut nuntă cinstită / 
Ca să fie pomenită / Mireasa ieși curată / Cum mă-sa-a făcut-o fată / Ai la 
oră să jucăm / Şi rachiu roş să bem !. De aia noaptea asta ai bătrîni o numesc 
„noaptea raciului roşu”, după ce vestea cea bună s-a auzit se dă nuntașilor 
rachiul roşu să bea. 

Rachierii sînt ortacii sau fîrtaţii ginerelui, care agaţă cămașa într-un 
ciumag și merg cu hora și tinerii la casa miresei să vadă părinții ei ce fată 
cuminte a avut. După ce le cîntă şi aci lăutarii și mănîncă în curtea părintească 
a miresii, aceasta merge cu lăutarii la fîntîna din mijlocul satului și-i aduce 
părinților două găleți cu apă proaspătă. De acia pleacă cu lăutarii la casa 
nașilor și acolo altă masă, beutură, chiote de bucurie, de acie iar se întorc 
la casa miresii, ca să fie dăruiți rachierii cu cîte o găină vie, iar la gît cu cite 
un șir de ardei roșu, cu cîte o funie de usturoi, o funie cu linguri legate de 
o păleață. Unul dintre ei se îmbracă în costum muieresc, se maschează, pune 
găina în vîrful prăjinii şi joacă cu hora înainte făcînt zgoande, strigînd frîn- 
turele frumoase, ca să-i facă pe nuntași bucuroşi, în timp ce lumea se miră 
și caută să-l identifice, să-i afle numele. 

La românii de peste Timoc de la munte din Sirbie, nașul îi face miresei 
un sovon, un fel de ciapsă cusută cu bani de argint și usturoi. Sovonul ăsta 
se poartă pe cap de mireasă de sîmbătă seara pînă duminică, după ce s-a cununat 
fie la biserică, fie la unul dintre cei mai bătrîni, fără primărie, fără popă. În tot 
timpul acesta mireasa n-are voie să ridice capul din pămînt. Dacă dau de 
vrun popă care le face cununia pe furiș în limba noastră, atunci de la biserică 
pînă la casa mirelui nașa aruncă după ei cu sare, orz și struguri uscați. Cum 
intră-n casă mama ginerelui îi aşează pe vatra focului pe niște scamne păcură- 
reşti, le pune la fiecare cîte un copil în brață și le spune să se uite pe coșul 
casei ca să aibă copii frumoși și sănătoși. 

Cînd s-a încheiat nunta la vlahii sau rumânii munteni de peste Timoc, 
ies toţi nuntașii afară din sat, tinerii iau cu ei un așternut de asirucat, o traistă 
cu pîne și o ploscă cu vin. Se duc lîngă o pădure, nașul îndoaie o creangă 
dintr-un copac (stejar, gorun), leagă sovonul de creacă, atunci ginerele și 
mireasa îngenunche, nașul le dă aci în fața muntelui și a soarelui iertăciunea, 

se împacă cu ei și dă drumul la creanga îndoită care o desoveneşte pe mireasă 
şi o face femeie. Nașa ia acum sovonul de pe ramură și-l leagă de pălăria gine- 
relui sau de căciula, căreia ei îi zic clăbăţ. 

De aci se întorc acasă, așează mireasa pe un gros de tocat lemne, nașa 
mai pune pe gros o şca, așează mireasa acolo și-i face conciul, aici iar se 
face iertăciunea, sărută mîna nașilor. De aci, nașul ia o strămurare și împin- 
gîndu-i din spate spre uşa casei le poruncește: „hăis, ginere și cea, mireasă”, 
ajunşi pe prag, nașul pune strămurarea jos, ia traista și plosca cu vin și 
împreună cu o pușcă le dă mirelui, ca să fie haiduc ca în Homole să se 
apere de dușmani, de aci tinerii iau traistă, plosca și pușca și se duc sus la 
munte la sălaș, la colibă și de aci singuri se descurcă ei, uneori se mai 
întorc odată la nuntă după ce au văzut vitele. 

Și la noi în sat la Gumătarţ și alte sate de pe lingă Dii și Timoc, stăroi- 
chea merge încet în spatele miresei, și în timp ce joacă hora, ia dintr-o sită 
boabe de miei și de orz, pe care le aruncă în urmele tinerilor, și asta de trei 
ori, pînă hora dă ccol curții părintești a ginerelui. Pe urmă iar intră în casă să 
asculte cîntece de masă bătrinești şi să se veselească. 

Căsătoriile nu se făceau la primărie, că n-avea încredere în primari și 
slujbași, mai ales militari, care-i persecutau. Tinerii își jurau credință pe 
vecie, şi dacă omul pleca să zicem la lucru în vreo fabrică în America, or 
la vreun boier pe moșie în Rumania unde rămîneau, cei din făbrici cîte zece 
ani, muierea îi aştepta şi nu s-a pomenit să-și părăsească feciorii sau bărbatul. 
Mai toţi aveau de la șapte pînă la paișpe copii. 

Aşa eria lumea atunci proastă, nu știa carte și nu eria stricată, că n-avea 
mulţi stăpîni. Nunţile de aceea țineau pînă miercuri, la cei săraci pină marţi. 
Lumea trăia fericită de se pomeneşte și acuma. 


Text cules de Cristea Sandu Timoc. 


ANEXA C 


STĂNCUȚA SAU URSITORILE 


Lină verde trei măsline 
I-ascultați, lume, la mine, 
Lină verde de-o lalea, 

Să v-o cînt pe Stăncuţa, 
Da Stăncuţa ce-mi făcea? 
Fată mare că-mi era, 

Și la vară că-mi fetea 
Dară toamna cînd sosea, 
Stăncuţa ce îmi făcea? 
Un băiețel că-mi venea, 
Pe Stăncuţa logodea !... 
Nuntă mare îmi făcea, 
Cum face toată lumea. 
Aşa bine-mi petrecea, 

Dar Stăncuţa ce-mi făcea? 
Pîn” la anu grea pleca, 
Şi-un copil că îmi năștea. 
Da de-ndată ce-l năștea, 
Copilul se prăpădea. 

Cu altul grea rămînea, 
Pân’ la anul mi-l purta, 
Si la anul mi-l năștea; 
De la loc cum mi-l năștea 
Nici trei zile nu-mplinea, 
Iar copilul îi murea !... 
Dar Stăncuța, ce-mi făcea? 
Făcea unul, făcea doi; 
Făcea copii păn” la opt. 
Cu-al de nouă grea-mi pleca, 
Păn” la anu mi-l năștea. 
Cînd copilul mi-l năştea, 
ȘI trei zile se-mplinea, 
Stăncuţa pe strat şedea. 
Lină verde de-o lalea, 
lacă sara să-nsera, 

De pe strat mi să scula, 


Trei turte de pine făcea, 
Şi masa mi-o întindea; 
Cirpă albă peste masă, 
Trei steble de busuioc, — 
Iubeşte copii cu foc, — 
Și un troc cu apă rece, 
Așa lucru-și isprăveşte. 
lar pe strat mi s-așeza, 
Lîngă copil să culca, 
Mina sub cap îi punea, 
iţişoara-n gură-i da, 

Da pe ea somnu-o fura. 
Cu copil la piept uidea, 
Dar omu-su ce-mi făcea? 
El în gînduri că intra, 


Toată noaptea nu-mi dormea... 


Lină verde trei granate, 
Doamne, la mijloc de noapte; 
Baş cu sudor'li de moarte. 
Ursător”li îmi veniră, 

La soba mare intrară,; 

Ocol mesii că deteră; 

Dar ursoaica a mai mare, 
Busuiocu-n mină-l lua 

Şi-n trochiță mi-l muia, 

Cu apă rece stropea, 

Da Stăncuţa îmi durmea. 

lar ursoaica cea mai mare, 
La capul copilului să trăgea, 
Și ceva bolborosea. 

A mijlocașe la buric, 

De-a mai mică la picioare. 
lar ursoaica cea mai mare, 
Deștiu-n sticlă mi-l băga, 

Pe copil mi-l miruia 

Și din gură-așa-mi vorbea: 


> 

— Voi, surorile mele, 
Iubite cu dor și jele, 

Ai copilul să-l ursăm, 
Ș-acuși cu noi să-l luăm. 
Mijlocașa-așa-mi vorbea. 
— Ai copilul să-l ursăm, 
Copilaşu să trăiască, 

Vacul să și-o văcuiască, 
Cinșpe ai cînd s-o-mplinea, 
Tum-te-atunci s-o cununa. 
Atunci copilul să-l luăm, 
Toată nunta s-o stricăm, 
Inima să le-o rupem !... 
Dară ursoaica-a mai mică, 
Bat-o Maica Precista 

Și Sînta Duminica 

Și ziulica de mine 

Cu toate zilele bune. 


Că nu-mi vorbea nici un bine: 


— Surorilor, ursitorilor, 
Ziînilor, visătorilor, 

Las” copilul să trăiască, 
Vacul să și-l văcuiască; 
De la optşpe ai de zile, 
Să se-ntimple o minune: 
Cu mumă-sa s-o-nsura, 
Baș cu ea s-o cununa, 
Să se ducă pomina 

Piste toată lumea ! 
Numa-atita că-l ursară 
Și cocoșii îmi cîntară, 
Da ursoaicele-mi plecară. 
Da tată-su de-auza, 


Toată noaptea nu-mi dormea. 


Lină verde de-o lalea, 

Iacă zor”li se vărsa, 

Soarele că-mi răsărea; 

El din ţoale se scula. 

La nevastă-i povestea: 

— Bre babă, nevasta mea, 
Miînca-ţi-aş gurița ta, 

Tu as'noapte mi-ai dormit, 
Dară eu mi-am cucăit. 
Geaba noi că ne-am trudit, 
Copilașu l-am făcut 

Pe noi să ne îngrijească 

La vreme de bătrineaţă; 
La vreme de slăbiciune, 
La timpul de iertăciune... 
Da ştii, soață, da nu știi. 

As'noapte pe cînd durmii, 
Lină verde trei granate. 
Doamne, la mijloc de noapte 
Cu fiorili de moarte, 
Ursitoarele-mi veniră, 

Ușile că-mi scirțiiră, 

Zinile ce mai făcură? 
Cind în sobă se treziră, 
Ocol mesii îmi dădură; 
Dară sora cea mai mare, 
Busuiocu-n miînă-l luară, 
Şi-n trochiţă mi-l muia, 

Pe copilaș ea-l stropea, 
Dară stratu iar așa. 
Ursitorile ce-mi făcea > 

La copilaș să trăgea 

Și la cap 1 s-așeza, 

De-a mijlocea la buric, 
Fără să-i facă nimic, 

Dar ursoaica a mai mică, 
Dintre toate-mi mai voinică, 
Bat-o Maica Precista ! 

Ea nimica nu-mi vorbea. 
Dar ursoaica a mai mare, 
Din guriţă îmi grăiare: 

— Ai copilul să-l ursăm, 
Și acuși cu noi să-l luăm | 
Da a mijlocea vorbea, 

Din gură așa zicea. 

— Las” copilul să trăiască, 
Vacul să și-l văcuiască, 

Au în lume să-mi trăiască 
Părinții să bulguiască. 

Și copilul mi-o creștea, 

De cinșpe ani mi s-o făcea. 
Da cînd o fi la-nsurat, 

La biserică în sat 

Cînd cu nunta mi-o pleca 
ȘI ei mi s-or cununa, 
Doamne, și s-o-mpreuna, 
Baş atunci copil să-l luăm, 
Toată nunta s-o stricăm, 
Inima să le-o săcăm ! 

Dară ziîna cea mai mică; 
Degeaba e frumușică ! 

Din gură așa grăia, 
Surorile o-asculta: 

— Las”copilul să-mi trăiască; 
Vacul să şi-l văcuiască !... 
Da la optșpe anișori de zile, 


Să-l rindim ca să se-nsoare 
Și s-o ia pe mumă-sa. 

Cu mumă-sa-și facă casă, 
Baş cu ea să mi se cunune, 
Naș cu ea să-mpreune, 
Ducă-se pomina-n lume 
Să-mi ajungă c-un renume ! 
Numa-atita mi-l ursară ... 
Iar cocoșii îmi cîntară, 
Ursoaicele îmi plecară, 
Aripioarele-aridicară, 
Și-nspre slăvi să înălțară. 
Ai copilașul să-l luăm, 

n ciutură să-l aruncăm, 
Doamne, să nu-l mai vedem, 
Nici un păcat nu făceam!... 
Da nevasta-aşa-i zicea, 
Printre lacrămi îi vorbea. 

— Măi bărbate cununate, 
Facă-ţi Domnu multă parte 
De mertic, de sănătate, 

Că zo nu le ştii pe toate! 
Copilaşul noi să-l luăm, 

n ciutură nu-l lăpădăm; 
Vrun păcat vom dobindea, 
Că lumea ne-o blăstăma. 
Doi butari noi să tocmim, 
Pe copil să-l primenim; 

În butoiaş să-l închidem, 


Tumba-n Dunăre-l împingem. 


Domnul aibe-n paza sa 
Dacă nu este cu mă-sa! 
Da bărbatul de-mi vedea. 
Doi maistori că îmi tocmea, 
Un butoiaș ei făcea, 
Butoiașul isprăvea, 

Dară neagră maică-sa, 

Milă de copil mi-avea,; 
Cînd meşterii mi-i vedea, 
Copilașul mi-l punea, 
Ţiţişoară-n gură-i da, 
Copilașul sătura, 

Frumos mi-l înfășia,; 
Copilașul închidea, 
Cercur”li mi le bătea 
Butoiașul mi-l lua, 

Şi-n Dunăre-l lăpăda, 

Din gură aşa-mi vorbea: 

— Du-te, să nu te mai văd, 


Că în ursitori eu cred! 

Da mumă-sa zo-mi plingea, 
Din inimă greu ofta. 
Îndărăt iar să-ntorceau, 

De copilaș nu grijeau, 
C-are mumă valurile; 

Dară, tată stelele !.... 
Copilașul ce-mi făcea? 
Printre valuri îmi trecea 

Și mereu înainta, 

Apa lină se făcea. 

Copilul să deștepta, 
C-aştepta țîță să-i dea. 

Da el, sărac, făr'de mumă, 
Să-i dea lapte o păstrungă! 
Și-așa tare-mi chirăia, 
Năvodari să speria; 

Cu cîrligele-l prindea, 
Butoiașul fărimară, 
Copilaşul deșteptară; 

lar începe de plingea, 

Din mîni, din picioare da, 
Că flămînd tare era, — 
Multe zile-a drumuit, 

Spre mare-a călătorit. 

Dar lor milă le venea 
Cînd copilul chirăia, 

Că era tare frumos, 

Ca un soare luminos ! 
Năvodarii să vorbiră, 

Așa mi se sfătuiră: 

— Ai copilul noi să-l creştem; 
Că mult bine-o să petrecem, 
La vreme de slăbiciune, 

O s-avem copil pe lume, 
La vreme de bătrineață, 

O să ne-ndulcească viaţă ! 
Ei în sat să răpezea, 

O vacă cu lapte lua, 
Copilașul mi-l creștea, 

De cinșpe ani să făcea. 
Cind anii să împlinea, 
Năvodarii s-aduna, 

Măre, cuvintează-așa : 

— Vezi, copilul ne-a crescut, 
Ajunge de căsttorit, 

Da noi toţi sîntem săraci, 
N-avem oi, nu avem vaci. 
Da copilul nosť să-mi pleacă, 
n lume să argăţească. 


Frumoși bani să dobindească, 

Pe urmă să căsătorească, 

Bine-n lume să-mi trăiască |! 

Două pini lui îi făcea, 

Pe copil mi-l petrecea, 

Da din gură îi vorbea: 

— Măi băiete dumneata, 

Ascultă povestea ta: 

Într-o joi de dimineaţă 

Ne lăsași inima arsă; 

Într-un butoiaş tipai, 

Pe valuri zo-mi alunecai, 

Şi-mi ţipai, şi-mi chirăiai, 

Lapte de mumă cereai. 

Peştii Dunării-auza, 

De tine ei să milea, 

Și cu botu te-mpingea, 

La năvoade te trăgea. 

Atunci noi ne-am repezit. 

Pe tine mi te-am trezit. 

Butoiul l-am desfăcut, 

Și pe urmă te-am crescut, 

Cu lapte de capră starpă, 

N-au dușmanii ce să-ți facă! 

De-acuşi vremea ţi-a venit, 

Anii ţi s-au împlinit, 

Fiule, de căs'torit ! 

Că noi sintem năvodari, 

Să cătăm dup-ăi ţipari, 

De rămiînem toţi săraci, 

Făr” de boi și făr” de vaci. 
u-te-n lume, fii argat, 

Da poartă-te ca bărbat! 

Bine-n lume să-mi trăieşti, 

Iar pe noi, acuşi, ne ierți... 

Da copilul ce-mi făcea? 

Lăcrămi faţa-i podidea, 

Mina năvodarilor pupa 

Și pe cale că-mi pleca. 

Cale lungă să-i ajungă, 

Calea-i lungă făr’ de urmă. 

Şi-mi mergea, şi-mi drumuia, 

Numai pin pustiu trecea. 

Da cînd fu la scăpătat, 

Brodi-n margine de sat 

La o mindră ceșmea, 

Apă rece ca că-mi bea, 

Inima să-şi răcorească, 

De greu drum să hodinească. 

Da știi cum să potrivea? 

Tăman şi ta-su venea, 

Cu boii la apă rece, 

Da copilul sta să plece, 
Ta-su cu ulcioraş pe mină 
Îl privea de la fîntînă: 

— Măi băiete, cu taica 

Or dacă vrei, cu neica, 
De-unde vii şi unde? te duci 
Şi pe unde-ai s-o apuci? 

— Măi unchiule dumneata, 
Săruta-ţi-aș eu dreapta, 

Că stătuşi şi mă-ntrebași 
Bună vorbă spune-ţi-aş: 

În lumea albă am plecat, 
Vreau să mă bag argat, 
Puţini bani să-mi dobîndesc, 
Ţoalile mi le cîrpesc, 

Opinci noi ca să-mi croiesc. 
Sint, taică, copil sărac, 
Şi-mi colind din sat în sat, 
Și n-am mumă mă mîngiie, 
Da nici tată să mă ţie, 
Şi-mi colind flămind şi gol, 
Toate oasăle mă dor! 

Că patul mi-e iarba-n luncă, 
Da căpătii piatra-n ciucă. 

Și aşa cum el vorbea, 
Tatăl oichii lăcrăma, 

Da din gură-i cuvinta: 

— Măi băiete băiețele, 

Eşti bătut de drumuri grele; 
N-ai nici mumă, n-ai nici tată, 
Săracu, ce crudă soartă! 
Cu nevasta mă vorbesc 
De argat eu te primesc, 
Numai via să-mi păzești, 
Pe mine mă pomeneşti. 
Numai-atita că-mi vorbea, 
Tăman boii apă-mi bea, 
Merge ta-su înainte, 

Că e al său bun părinte. 
Cind acasă-mi ajungea, 
Da nevasta de-l vedea, 
Voie bună îmi avea, 

De copil mult îi plăcea. 
Da bărbatu-su de vedea, 
El din gură-așa vorbea: 
— Bre, muiere nevestea, 
Miînca-ţi-aş gurița ta, 
Copilu-i singur pe lume 


N-are tată... n-are nume... 
De la noi așa să crească, 
Poate să şi căs'torească, 

Și-o s-ajungă-un procopsit, 
Că buni părinți a găsit! 
De-aci taică-su mi-l lua, 
Dealur'le mi le suia, 

Unde bate soar'le tare 

Şi-i dealul cu vale mare, 
Piste vie să-mi păzască, 
Răzăchia să le crească, 
Da-n toamnă să veselească, 
Cu vin bun să se gostească! 
Pe dealul cu vii şi flori 
Argatu-și făcea foişori; 

Că viile le cuprindea 

Și mierlele le șuiera. 

Trei ai de zile se-mplinea, 
Da simbria nu-și primea, 
La optşpe ani ajungea, 
Da-ntr-o sfîntă duminica, 
Taică-su ce-mi făcea? 
Puşculița-n mînă-şṣi lua, 

Pe la vii mi se ducea, 

Cu argatu să vorbea: 

— Măi argate, dumneata, 
Pușculiţa-n mînă-oi lua; 

Via să mi-o păzăști, 

De cinci ori s-o ocolești. 
Că din scăpătat de soare, 
Orișicare va intrare 

Tu pe loc l-oi împușca, 
Şi sama la nima n-oi da!... 
Argăţelu-mi rămînea, 

Din foişor îmi păzea; 

Tot mai mult să stăruia, 
Cini și păsări dudăia, 
Ziua, noaptea, el păzea, 

Pin ce virsta se-mplinea. 
Baş la optş'pe ai de zile 
Ziua ursitorilor îmi vine... 
Da taică-su ce-mi făcea? 

El frumos mi se rădea, 
Mindru ca să-mprimenea, 
Pi la dugăi îmi pleca, 

Cu beutura să lua, 

Și-așa rău mi să-mbăta!... 
Pe drum lung că îmi pleca, 
Cind soarile după munte scăpăta. 
Cum la vie ajungea, 


Pingă bușteni jos şedea, 
Pornea struguri de mînca, 
După ce să sătura, 
Strugurei el ş-alegea, 
Cum îi cerea inima. 

Ţiţa oii culegea, 

Da viala iar așa! 

Lasă strugurașii albi, 


Si-mi alegea tot de-ai mari, 


Îmi aleasă şi-mi culeasă, 
Numa! mintea și-o uitasă ! 
Da argatu de-mi vedea 
Că via i-o culegea, 

Tot de stăpin să temea 
Și pușca o descărca, 

Pe ta-su mi-l prăpădea, 
Văi adinci bolborosa, 
Pămînt să cutremura ! 

Da argatu de-mi vedea, 


Din oichi negri-mi lăcrăma, 


Și din gură să văita: 

— Sărăcuţ de maica mea, 
Iaca, dedei de belea... 
Stăpinu mi-l împușcai, 

Da simbria n-o luai! 
Dacă-mi văzu ce văzu, 

La stăpină să răpezi. 

Mi-o găsa pe bătătură, 
Urezînd, cîntînd din gură, 
Și-așa, plîngînd, suspinînd, 
Da din gură-așa spunînd: 
— Bre, dadă, stăpina mea, 
Taci din gură nu riîdea, 
Pe stăpin l-am împușcat 
Pe cînd soar”le-a scăpătat ! 
Dară neagră maică-sa, 

Din oichi negri-mi lăcrăma. 
Pletele şi le rupea, 

Da ţoalele iar așa, 

Şi-mi pornea și să cînta, 
Cu flori mîndre-l acoperea, 
În apă caldă-l scălda, 

De singe mi-l curăța, 
Frumos, bine-l premenea, 
Și la drăgoi mi-l ducea; 
Da ea mi să jumulea, 

Cu pumnii-n cap se bătea! 
Cu pom mîndru-l îngropa, 
Toată lumea mi-l jelea, 

El răminea de putrezea, 

Apoi lumea mi-l uita, 

i nevasta iar așa... 

Că ce-i pasă de-ăl ce moare, 
La cela ce viață-mi are!... 
Da muierea lui uidea, 
Toată ziua mi-l plingea, 

În lăcrămi mi se scălda, 
Da bărbatu-i putreza.. . 
Mi-l cînta, mi să văita, 

Da din gură-mi cuvinta: 

— Doamne, ce mare păcat, 
Să-mi rămîn făr” de bărbat! 
Dacă n-am avut noroc, 
Bine-ar fi să ard în foc, 
Or că apa să mă-nghită, 
Deciît singură, părăsită. ... 
Dar copilu îmi sta trist, 
Și-l vedea pe ta-su-n vis — 
Zo-mi plingea și mi se căia 
Da ta-su din vis pierea; 
Toată noaptea-l ispitea, 
Păsări via îi minca, 
Da-ntr-o zi de sărbătoare, 
O porni cu sluga-n cale, 
Și-aşa frumos ce-i vorbea, 
Fiori de mi-l cuprindea: 

— Măi băiete, măi argat, 
M-ai lăsat făr” de bărbat, 
Da eu nu pot singurea, 
Miînca-ţi-aş guriţa ta!... 
Din argat, 

Să-mi fii bărbat, 

Tu-mi cunoşti conacele, 

Să le ţii soroacele ! 


Să sărute în guriță! 

Cînd soarele-mi scăpăta, 
Stau pe pat şi-mi povestea, 
Dară maică-sa-i zicea: 

Așa din gură-i vorbea: 

— Lină verde măndălac, 
Din argat îmi eşti bărbat, 
Eu te rog ca să-mi grăiești, 
De trii ani îmi argățești, 
Da nimica nu vorbeşti ! 
Poveşteşte de-unde-mi ești, 
Spune-mi, daică, orice vești, 
De ai mumă, de ai tată, 


Că n-oi fi născut din piatră?! 


Da argatu să gîndea 
Și din inimă ofta, 
Apoi așa-i cuvinta: 


— Nu ştiu, dadă, de-unde sint, 


De-unde sînt, unde-s născut, 
Dară ştiu că-ntr-un butoi, 
Mă aflară printr-o joi, 
Năvodarii, ceia pescarii, 
La coveiul Dunării, 
Unde-i o salcă culcată, 
Doarme cu burta pe apă! 
Și butoiul făriîmară, 

În butoi ei mă aflară, 

Şi săraci precum îmi sînt, 
Îmi făcură legămînt, 

De mine să se-ngrijească, 
Cinş'pe ai ei să mă crească. 
— Lele muică, copilaș, 
Inimioara mi-o săcaşi ! 
Bat-o Dumnezeu ursoaica, 


— Da eu sint un strin pe lume, Că este ca o moroaică, 

Sint songur şi n-am nici nume, Baş aşa cum te-a ursat, 
N-am nici mumă, n-am nici tată, Baş aşa s-a şi-ntimplat... 
Și-mi am inima de piatră. C-amindoi noi ne-am luat, 
Eu trei ai v-am argățit, Și-ncă ne-am şi cununat! 
Da simbria n-am primit. Pe pămînt păcate grele, 
Si-mi pornea să tinguia, Muică, nima nu le spele. 

Și iar cu vorba să lua. O să ducă pomina, 

Azi glumea, mine-mi ridea, Pîn” la Maica Precista !!!... 
Pînă mi să indrăgea. Muică, eu cînd te-am făcut, 
Argat pe stăpină-o lua, Numai trii zile mi-ai supt. 
Cu ea mi să cununa, Mumă-ta nu te-a scăldat, 
De să dusă pomina! Da nici nu te-am botezat, 
Lină verde peliniță, Ursoaica rău te-a ursat, 
Dragostea de muichiliță, Să faci, muică, tu păcat! 
Cu fiul e: de la ţiţă, Ș-aşa noaptea cum era, — 

Stele pe ceri s-aprindea, — Numai luna şi c-o stea, 


Și goală, și despletită, Le-nţelegea durerea. ... . 
Nebună, fugea grăbită, Soar'le merge şi apune, 
De pe-un dîmb mare sărea, Da Stăncuţa tot să spune, 
Dunărea mi-o înghiţea, Istorie bătrînească, 

Și copilu iar așa, Domnu ca să pomenească. 


Inf. Sima Prunaru, com. Zlocutea. 
Text cules in 1938 de Cristea Sandu Timoc. 


ANEXA D* 


TREI COPII SĂRACI 


Trăiau, la o margine de ţară, trei copii săraci, fără mumă și fără tată. 

Într-o zi, au plecat ei în lume așa goi, desculți și fliminzi, să caute un 
stăpin și să se pună toţi trei slugi la el, ca să se poată juca împreună. Merseră 
ei cît merseră şi ajunseră la marginea pădurii. Se opriră puţin să se odih- 
nească, apoi văzură o turturea și începură a se juca, spunînd unul altuia: 


Turturică, turturea 
Trece moşu pe colea, 
Cu doi pui de turturea. 
— Dă-mi-i mie, moşule ! 
— Nu ti-i dau, cocoșşule! 
— Da di ce, mă moșule, 
Moșule, cocoșule ! 

De tu mie nu mi-oi da, 
Eu pe tine te-oi tăia, 
Bucături mi te-oi făcea, 
Pe surcele te-oi frigea; 
Cu dulceaţă te-oi mînca 
Frate, de s-or pomenea. 


Și tot rostind ei versurile astea cu privirea către turturică, văzură că 
turturica zbură prin desișuri, iar din copacul acela se scobori o pocitanie de 
om negru buzat, cu un corn negru-n cap și o gidă în mină, da la coadă un 
alt cap ca de cîne ave. Se uită fioros la copii și-i întrebă răstit: 

— Cine v-a învăţat să călcați pe moșia mea, măi ticăloșilor? 

— Nu sîntem ticăloși, sîntem și noi trei frați săraci, fără părinți, și 
mergem pe sub soare să cătăm un stăpin ca să-i slujim cu credință, răspunse 
copilul cel mai mare. 

— Vreti să fiți slugi la necuratul, la căpcăunul? 

— Ne este totuna. Slugi la diavolul ori la boieri este același :ucru. De 
muncit este şi la unul şi la altul. 

— Bine, vă iau slugi la mine. 

— Să fim împreună, stăpine, că sîntem fraţi și eu sînt cel mai mic, 
şi-mi este frică fără frăţiorii mei. 

— Pe toţi trei vă iau. 


* Aceste două texte au apărut mai întîi în vol. Tinerețe fără bătrinețe şi viață fără 
de moarte, col. B.P.T., ESPLA, 1961. 

— Da ce să lucrăm? întrebară copii. 

— Nimica. Tot anul o să staţi și o să durmiţi, să vă jucaţi, faceţi ce 
vreți voi, numai la căpătiiul anului să-mi răspundeți la trii întrebări. Dacă nu 
veți răspunde, unde vă stau picioarele vă vor sta capetele. 

Copiii stătură puţin pe ginduri și, cum nici un bogătaș nu-i primisă 
să-i slujească, se-nvoiră. La anu, pe același loc, trebuiau să vie să-și primească 
simbria. 

Vremea trecea și copiii hoinăreau din sat în sat, agonisind cu greu o 
bucătură, cîte o bucătură de pîne. 

Căpătiiul anului se apropia. 

Fratele cel mic le spusă celorlalți doi: 

— Hai să fugim de aici, că vine necuratul și ne omoară, că noi nu 
știm ce ne-ntreabă. 

— Ba nu, noi doi răminem aici. Vorba e vorbă și ce-o fi o fi. Și aşa o 
să murim de foame. Mai bine să ne încercăm norocul cu căpcăunul, poate 
să-l păcălim. 

Cei doi frați rămaseră, iar cel mai mic plecă să-și piardă urma în lume. 
Și merse el, merse, cînd colo, după trii zile și trii nopţi de drumuire, căzu 
ostenit sub o salcie plingătoare și adurmi între ierburi și flori mirositoare. 

Pe cînd copilul durmea dus, în salcie se suiră niște căpcăuni; salcia se 
scutură și începu să plingă cu lăcrămi, ce cădeau ca niște stropi mari de 
ploaie pe faţa copilului. Copilul se trezi şi cînd își aruncă privirea în sus, 
fu gata să dea un țipăt de spaimă, însă salcia vizindu-l cam fricos și prostuţ, 
și mai tare plîngea ca să-l spele bine și să-și vină-n fire. Băiatul se linişti 
ŞI privi în salcie cum pe trei creci stă cîte un căpcăun și numai cu un picior 
se țin și nu cad jos. El stă nemișcat, cu sufletul la gură. 

Copiii necuratului s-apucară să vorbească fiecare lăudîndu-se care mai 
de care a făcut mai multă răutate și batjocură în lume. 

Mai întîi vorbi cel mare: 

— lată ce minune am făcut: am închis izvoarele de apă din cutare 
țară și toată lumea o să piară de sete cu-mpărat cu tot. 

— Da cum ai putea să dai drumul la o apă? întrebară ceilalți frați îm- 
pelițați. 
— La fîntîna din pădurea cu bujori este o salcă culcată cu burta pe apă. 
Lîngă ea, mai la deal, este un știubei, dacă se sapă, se dă de o lespedă mare 
de piatră. Dacă se scoate plocia apa iar izvorăște, se pornesc piraiele și riurile 
în toată țara însăcetată ! 

Copilul sta în iarbă pitulat şi numai băga-n cap tot ce auzea... 

Cel mijlociu începu și el să se laude cu isprăvile făcute: 

— Eu am dat fetii împăratului o boală grea să mă pomenească. Am um- 
plut-o de buboaie, că nu mai poate să șadă jos și nici să se vindece vreodată. 

— Păi bine, dar cum s-ar putea ea vindeca de boala asta? întrebară 
ailanţi căpcăuni. 

— Uşor de tot. Să se scalde cu apă din frunze de rugi și să se afume 
cu tămiie. 

Da copilul pitulat tot auzea și prindea vorbele necuratului. 

Atunci, mai la urmă, rămase să vorbească căpcăunul cel mic, care-i avea 
pe copii în argăţie. Și-ncepu să se laude și el cu minunile ce le-a făcut: 

— Eu m-am întîlnit cu trii copii săraci şi i-am luat argaţi. Dacă mi-or 
răspunde la trii întrebări bună plată le-oi da. De nu, capu le-oi tăia. 

— Bine, da ce întrebări sînt ălea așa de grele, de n-o să poată răspunde 
copilașii. ? 

— Întrebarea întâia: 

De unde m-am născut? 

Întrebarea a doua: 

De unde am mîncat și cu ce am mincat? 

Întrebarea a triia: 

De unde am beut apă? 

— Şi cum ar trebui să-ţi răspundă ca să fie bine? 

— La-ntiia întrebare: 

Din trupu lui mumă-ta. 

La a doua: 

Din capu lu mumă-ta și cu mina lu mumă-ta. 

La a triia: 

Din apa cea vie. 

Le veni ceasul și plecară bucuroşi de blestemele și grozăviile făcute, căci 
s-a auzit cîntatul cocoșului sălbatic în munte și ei s-au grăbit să se ducă 
la casa lor, unde îi aștepta să le dea porunci tartorele căpcăunilor. 

Copilul se sculă dis-de-dimineață, pe oichi negri se spălă şi cu roua 
dimineţii de pe iarbă și flori, apoi merse îndărăt la cei doi frățiori, să le spuie 
cele auzite. 

Frăţiorul cel mare și mijlociu stăteau trişti şi se gindeau că n-o să știe 
să răspundă, că o să-i înfigă în gidă şi o să-i frigă pe frigare la foc de 
cătran, şi nici n-o să se sature cu el. 

Mare însă le fu mirarea văzîndu-l pe fratele cel mic, venind vesel spre ei. 

— Frăţiorilor, nu vă temeţi, am aflat taina toată. Știu întrebările și răs- 
punsurile pe care necuratul vrea să le pună. Apoi, le povesti tot ce văzuse și 
auzise. Fraţii se bucurară şi băgară pe ureche cele spuse. Pe urmă, începură 
să se joace nepăsători. 

Mai trecură cîteva zile și s-apropie sorocul. 

Se-mplinea un an de slugărie la necuratul. 

Iată că venea căpcăunul cu sacul cu bani, dar și cu sabia și gida, gata 
pregătite să le ia capul. 

Întâi îi despărți unul de altul. Pe unul l-a suit într-un stejar, pe altul 
într-un cer, iar pe fratele cel mare l-a chemat mai departe la ispitit. 

— Ia spune, băiete, că altfel te mănînc fript. De unde m-am născut? 

— Din trupu lu mumă-ta. 

— Da de unde am mîncat și cu ce am mîncat? 

— Din capu mumii tale și cu mina mumii tale. 

— Și apă de unde am beut? 

— Din apa cea vie ai beut. 

— De unde știi să răspunzi așa de bine, mă pirlitule?> 

— Din capu meu ştiu, adăugă fratele cel mare. 

— Na-ţi o desagă plină de poli de aur şi du-te să nu te mai văd în 
oichi, iar căpcăunul rămase scîrțiind din dinţi de necaz. 

Copilul luă banii și plecă. După aceea, se dusă la fratele cel mijlocaș 
ŞI începu şi pe ăsta să-l întrebe, aceleași întrebări pe care le pusese fratelui 
mai mare. Mijlocaşul răspunsă foarte bine și căpcăunul rămase mirat, de unde 
este minunea asta, că nişte fețe pămintești să știe lucruri pe care numai el 

şi fraţii lui le ştiau. Îi dădu și lui o traistă de poli de aur și-i zise să plece 
mai repede, pînă nu-l loveşte. 

La urmă, merse copilul cel mai mic. Îi spusă să scoboare din copac şi, 
stînd cu mîna pe sabie, îi pusă şi lui întrebările. El răspunsă minunat de bine, 
încît necuratul fu gata să plesnească de ciudă. Văzînd că n-are ce face, îi 
dădu și lui o traistă plină cu poli de aur şi plecă iute după fraţii lui. 

Mai la vale, s-au întîlnit tustrii frați săraci şi tare s-au bucurat că au 
scăpat cu viață și cu atita bogăție. Da n-au stat mult de vorbă, că s-a auzit 
o ceartă mare la o casă din pădure, ridicată tocmai pe un stei de piatră. 


Frățiorul cel mic a dat desagii celorlalți doi și el s-a întors să vadă ce este 
cu cearta aceea, într-o pădure unde nu este picior de om. S-a apropiat de 
ușă și a auzit bătăi și înjurături pin casă, între doi copii. El deschisă ușa și 
cînd colo, în față erau doi pui de căpcăuni, care se băteau și se certau pe 
avuția lu tată-su. 

— Ce vă certați, băă, şi nu trăiţi ca frații? 

— Cum o să trăim ca frații? Nu vezi că sintem căpcăuni necuraţi, ne 
mîncăm frate pe frate și tată pe copii!? 

— Și pentru ce vă certaţi? 

— Tatăl nostru a murit acum, și-a tăiat beregata de minie, că n-a putut 
să-i înșele pe trii copii care au fost slugi la el. Ne certăm pe averea ce a 
rămas de la el. Pe nuiaua asta, pe fesul roșu și pe săcui ne certăm, că nu 
putem să le împărțim. 

— Da la ce este bună nuiaua, măi băieţi? 

— Te aperi în lume cu ea. De vrea cineva să sară la tine, doar o ridici 
în sus și dușmanul se preface în stei de piatră. 

Și copilul luă nuiaua să fie a lui. 

— Dar fesul la ce vă trebuie? 


— Fesul e și mai bun. Dacă vrei să te faci nevăzut, îl pui în cap și 
te faci o muscă, că nu te vede nimenea și poți totul să vezi şi să auzi. 

Copilul luă și fesul să fie al lui. 

— Da la ce este bun săcuiul? 

— Din săcui se bea și se mănîncă, iar bunătăţile nu se mai isprăvesc. 
Și copilul luă și săcuiul pe mină și le zisă cu glas poruncitor: 

— Ascultați, eu am să vă împart averea lăsată de răposatul vostru tată. 
Mergeţi la copacul ăla mare și de acolo să vă luaţi la întrecere, fugind către 
mine. Cine o ajungea mai întîi, ale ăluia vor fi toate cele trei lucruri. Puii 
de necurați se depărtară, apoi se luară la întrecere. Cind ajunseră lingă el, 
el ridică în sus nuiaua și căpcăunii se făcură două steiuri de piatră neagră ca 
noaptea. Vorba aia «cînd doi se ceartă, al treilea cîștigă). Ajunsă din urmă 
pe fraţii săi, duseră toate averile acasă la ei, o mai și împărțiră pe la ai săraci, 
apoi plecară în ţara împăratului, unde secasă apa și lumea să prăpădea de sete, 

Cum ajunsă acolo, se-nfățişă la-mpărat și-i spusă: 

— Eu pot să dezleg izvoarele, să pun în mișcare apele și să scap de la 
moarte lumea și țara ta. 

— Dacă ne dai apă, ne dai viaţă, iar eu îți dau împărăția mea și pe 
fiica mea să-ți fie mireasă. Copilul deşi era mic, dar era priceput, mersă la 
salcie unde necuratul legase pe vecie izvoarele. Săpă, scoasă plocia de piatră 
și dete peste o vînă de apă, care ţișni că era gata să-l aline de toartele cerului. 
Avu noroc că-şi pusese fesul pe cap și se făcuse nevăzut, că altfel o păţea. 


397 


Împăratul şi lumea din toată împărăţia s-adunară să cadă la picioarele 
acestui copil năzdrăvan, cu puteri nevăzute. Poporul îngenunche și-i săruta 
mîna, iar el, pe care-l vedea că e mai răutăcios, ridica nuiaua și-l prefăcea 
în stei de piatră. Împăratul îi dădu fiica să-i fie mireasă. Dar el îl înfruntă 
spunindu-i: 

— Cum, împărate, o să mă însor eu mai întîi, cînd am doi frăţiori mai 
mari? lată, să-ţi fie ginere şi să te moștenească fratele meu mai mare și 
nu eu; vreai să am necaz mai la urmă cu ei? Și împăratul făcu o nuntă 
împărătească, iar fratele lui mai mare, lăpădă ţoalele rupte, se-mbrăcă în 
cele de aur împărăteşti şi fu încoronat ca împărat, și trăi fericit pînă la adinci 
bătrîneţe. 

Nu stătu nici aci mult, își luă fratele mijlociu și plecă în ţara unde aflase că 
este o fată de împărat plină de bube, gata să moară. Urcă pe frate-său în 
spinare, iar el își pusă fesul pe cap şi ca gîndul zbură pînă la fata-mpăratului. 

În ţara asta venisără toți vrăjitorii din apus şi răsărit, fără ca să poată 
ajuta cu ceva pe fată. El cum ajunsă, spusă-mpăratului că o poate înzdrăveni. 
Împăratul văzîndu-i așa rupți și prăpădiţi, crezu la început că sînt niscaiva 
înșelători și hoți, dar din desnădejde primi şi încercarea acestor copii. 

Copilul ceru să i să aducă un sac plin cu frunze de rugi și tămiie. Fiarsă 
bine frunzele și se scăldă fata cu apă din frunze de rugi, iar mai apoi se afumă 
cu frunze de tămiie. După puţină vreme, fata să-nzdrăveni. Împăratul îndată 
îi făgădui fata de soţie şi toată împărăţia. Fiind cel mai mic, rugă pe împărat 
să-l ia ginere pe fratele mijlociu. Și iar altă nuntă, alte petreceri, alte încoronări 
de-mpăraţi, dar el nici o grijă n-avea. Umbla tot desculț și zdrenţuros, așa 
cum era învăţat și crescut, în sărăcie de cînd era mic. 

Nu rămasă nici la fratele mijlocaș și plecă în lume. Cînd vrea să meargă 
mai repede, punea pe cap fesul și ajungea o dată cu gîndul unde voia. Dacă-i 
era foame, băga mîna în săcui, lua de mînca şi bea și de nimeni nu se temea. 
Mergea aşa din sat în sat și din ţară-ţară şi da mîncare la cei săraci, că săcu- 
iul lui era fără fund și unde întîlrea pe stăpiîni cu slugi și oameni răi, ridica 
nuiaua și-i prefăcea în stei de piatră, ca să-l pomenească cei necăjiţi și robiți. 

Colindînd în lung şi-n lat pămîntul, văzu multe lucruri vrute și nevrute. 
Bu se sui și în cer, că doar nu era greu, dacă avea fesul cel roşu la îndemînă. 
N-avu de lucru și astupă toate găurelele de bolta cerului, pe unde curgea apa 
cînd ploua. Odată, cînd zbura spre zările albastre, ridică nuiaua și apa se 
prefăcu în pietricele de gheață, că fu gata-gata să omoare multe vietăţi 
pe pămint. Se plimbă el prin lună şi prin stele, se luptă acolo cu oameni: 
care aveau picioarele cît prăjinile, capul cît baniţa și mîinile cît riîșchitoarele. 
Cînd a vrut unul să surpe pe el un munte, copilul a ridicat nuiaua și omul se 
prefăcu într-un stei de piatră, căzîndu-i jos din mînă un glob de aur, pe care-l 
băgase-n săcui. 

Trecuseră mii de ani de cînd el zbura ca gîndul din stea în stea și cind 
simți că-i vine dor de frați și de pămînt, se lăsă ca gîndul în adîncurile 
văzduhului și porni în zdrenţele lui vechi spre palatul frățiorilor. 

Mergînd puţin cam îngindurat, că i-a venit vremea de-nsurat şi n-are 
nici un rost pe lume, băgă de seamă că pămîntul era copt și pirjolit de arşița 
soarelui, că nu mai are pe el nici iarbă şi nici viaţă. Toate pieriseră! Nu mai 
erau nici oameni și nici ierburi. Numai palatele de marmură ale fraților mai 
străluceau în bătaia fierbinte a scarelui. Nu-și putea da seama nici cînd au 
murit și nici unde sint îngropaţi. 

Soarele își aruncă razele dogoritoare din belșug, că era gata să-l topească, 
dacă nu-i trecea prin minte să-și pună fesul pe cap şi să fugă la coadele mărilor, 
la marginea pămîntului, unde ar putea găsi o înghiţitură de apă să se răcorească. 

Cind ajunsă acolo, găsi mările secate și în mijloc de mare mai rămăsese 
un pește mare, cu solzii de aur, şi cap de femeie, care spunea că este Muma- 
Pămîntului. 

Copilul beu din apa mării de-și potoli setea, iar Muma-Pămîntului 
îi spusă că dacă nu plouă într-o zi, două, are să sece și apa mării adunată 
într-o afundătură și cu asta viața pe pămînt se sfîrșește, iar pe pămînt nu vor 
fi decît vinturi sălbatice și nisipuri veşnice. 

— Lasă să piară tot, să pieri și tu, Muma-Pămintului, dacă n-am avut 
năroc să-mi găsăsc vii frăţiorii, zise copilul cel năzdrăvan. 

— Dar de unde ai venit tu, copile, de nu ţi-ai găsit fraţii? 

— M-am abătut prin stele şi am zăbovit prea mult căutîndu-mi pe 
acolo o mireasă pe plac. 

— Dacă dai apă să răsară ierburile și să fie din nou viaţă în ape și pe 
pămînt, eu îți dau mireasă pe Fiica-Pămîntului, care este mai frumoasă 
decît Zina-Zinelor. 

Băiatul își aminti greșeala ce o făcuse, dînd în băierile cerului cu nuiaua: 
prefăcînd picăturile de apă în gheață. 

Pusă fesul pe cap şi să sui în creștetul cerului. Se uită bine și văzu 
toate găurelele pe unde trebuie să plouă, înfundate cu gheaţă. Dădu odată: 
puternic cu nuiaua, gheața căzu și ploaia începu să cadă pe pămînt. 

Dacă nu i-ar fi dat în gînd să-și puie fesul, ploaia l-ar fi strivit, azvîrlindu-l 
pe pămînt. Ploua de parcă s-ar fi vărsat mările din cer. Din izbitura apei, 
i-a căzut însă din săcui globul de aur. Într-un tirziu, zburînd el în jos, spre 
pămîntul întunecat de apă, a văzut o flacără puternică care a luminat tot: 
pămintul. 

Cînd ajunsă jos, găsi pămîntul înverzit, plin de ierburi și de vietăți. 
Găsi orașe și sate cu lume veselă care-și vedea de munca cimpuiui sau păşu- 
natul vitelor. Giîndi el: « Globul meu de aur o fi făcut viaţa pe pămînt ! 
Poate l-o fi furat omul acela înalt cît casa din soare, că aşa minune n-ani 
mai văzut |! » 

Merse la palatele fraților săi și-i găsi cu împărătesele și pruncii, petrecînd 
și veselindu-se, căci, după un somn greu și lung s-au sculat și iarăși sînt 
fericiți împreună cu tot poporul. 

Cei doi fraţi împărați se întristară văzindu-l așa singur, gol și desculţ, 
numai cu o nuia, un săcui şi un fes. Încercară să-l însoare cu o fată bogată 
și să-l îmbrace în haine de mătase şi de purpură, însă zadarnic, cînd n-ai 
pe cine. El se simţea mai bine în zdrenţele lui. Își luă în curînd rămas bun 
și plecă la Muma-Pămiîntului, la marginea mărilor, călătorind pe aripile vîntului 
cu fesul roșu pe cap. 

Muma-Pămîntului cînd îl văzu, mare-i fu bucuria. Strigă o dată și toate 
vietăţile mărilor se adunară ca să meargă s-o cate pe Zina-Ziînelor, fiica ei, 
ce plecase să se scalde în mările cele albastre de la miazăzi. Plecară în căutare 
peștii zburători pe deasupra iar în apă toate lighioanele mării scormoniră. 
Iată că fiica Mumii-Pămîntului |fu înștiinţată şi, punindu-și aripi, zbură la 
palatul de cleștar unde era chemată. Toată curtea strălucea de bogăție și de 
frumuseţe, numai copilul cel sărac sta cu genunchii jerpeliți, cu picioarele 
sîngerînde și cu pieptul gol, acoperit de cîteva petice ce abia se mai ţineau. 

Zina-Pămintului, cînd îl văzu aşa de frumos și priceput se bucură. Ba, proasta 
de ea, se bucură și de felul cum era îmbrăcat, fiindcă nu văzuse voinici pină 
atunci și nu-i păsa că este rupt. I se părea ei că poate așa trebuie să fie hainele 
la oameni. 

Mumă-sa îi spusă că ar avea dorința să-i fie voinicul acesta ginere și ei 
să stăpinească aimîndoi pămîntul, stelele şi cerul. Zina zimbi de fericire și 
rușinoasă, dădu în semn de aprobare din cap. 

Atunci se făcu o nuntă mare, la care au fost chemați nuntași toți împă- 
rații pămîntului, printre care se aflau și cei doi frați ai săi. Imbrăcat în aine 
de aur și purpură alături de frumoasa lui mireasă, el fu ales de ceilalți împărați 
stăpinul lor, și o ţinură în veselie și petrecere, o lună și-o săptămînă, de cînd 
se punea luna de uidea ca secera. 

Poate că or fi trăind și-acuma în pace și fericire stăpinind popoarele 
lumii, de n-o fi murit mai de mult, după cum n-am auzit. 

Și mai daţi cîte-o para 
Că vă spusăi povestea-așa, 
De-ajunsărăm soarele, 

Cu picioarele, 

Iar luna, 

Cu mina. 


Informator Pătru al lu Călin al lu Sandu (Petar Sandulovici), comuna Zlocutea 
(Casa Rea), jud. Craina-Margina, Serbia, 


MOARTEA-NAȘE 


Trăia de mult, undeva departe, într-o ţară așezată la coadili mărilor spre 
soare-răsare, un copil sărac, rămas orfan de mumă și de tată. Fără nici un 
sprijin din partea rudelor, bietul copil, ca să se arănească, merse în argăţie 
pe la unul, pe la altul, de-și agonisi un codru amar de mălai și ăinuţe pentru 
iernile geroase. Stăpînii îl băteau, copiii îl batjocoreau văzindu-l gol, zdrenţuros 
şi desculț. | 

Alţii îl porecleau și-i născoceau vorbe grele de ocară, care-i spintecau 
inima, iar din ochi îi izvorau lacrimi fierbinţi, de-i ardeau obrajii. 

Cu cit creștea, cu atît stăpinul îl bătea mai mult și-i cerea să trudească 
cu sudori amare, din zori şi pînă în amurg. 

Copilul creștea, suferințele se înteţeau și greutățile sporeau. Cui să-i 
spună el durerile ce-i înăbușeau sufletul? Nimănui! Doar păsările cerului îi 
ascultau glasul său minunat, cînd prin codri, colindind cu vitele, își astimpăra 
dorul de mumă și de tată, povestind durerea sa în pustiu, codrilor și munților, 
cerului și apelor. 

Cuminte cum era și muncitor, îndemiînatic la toate, fetele cînd îl vedeau, 
își dau coate. Era acum băiat mare, voinic și frumos. Pentru că era slugă și 
sărac, fetele se fereau să se prindă-n horă lingă el, că de, le ride lumea! 
Lîngă el juca o singură fată și aceea săracă, dar pricepută și cuminte nevoie 
mare. | 

Nu trecu multă vreme și se căsători cu această fată. Sărmanul băiat era 
fericit alături de soția lui, cu care se înțelegea și la bine și la rău și vara 

și iarna. După cităva vreme, căpătară și un prunc cu plete de aur, frumos de 
parcă era rupt din soare. 

Plini de bucurie cum erau, începură să alerge prin sat, din om în om 
şi din casă-n casă, să caute un naș care să le boteze copilul, precum cerea 
obiceiul. Dar cum era sărac de curgeau petecele după el, toți îl batjocoreau, 
îl înfruntau și nimeni nu se indura să-i fie naș. 


Deznădăjduit, într-o bună zi, își luă rămas bun de la soţioara lui și cu 
lacrimi în ochi, plecă să colinde lumea în lung și-n lat, cu gindul de a- ȘI 
găsi norocul, adică naşul care să-i boteze copilul. Mergînd aşa prin lume, 
află o mulţime de oameni, care nu se-ndurară să-i asculte rugămintea, 
văzindu-l așa de zdrențuros. 


Dacă văzu ce văzu, își urmă calea la întîmplare, unde-o da sorocul și 
norocul. Nădăjduia că va da peste un om drept, care-i va fi naș. Colindînd 
în neștire, bătut de vînturi, de ploi și arșiță, lihnit de foame și ostănit ajunsă 
la un rîu mare, ce-și mîna valurile ca o vijelie la vale. Tăie un copac, îl trase 
în rîu şi trecu pe celălalt țărm. Merse în ţara aceasta zile-ntregi însă nu dădu 
peste picior de om. Vedea numai pustiu, ierburi, nisipuri, șerpi și fiare sălba- 
tice. Cu inima cît un purice, dar cu nădejdea în suflet, mergea tot înainte. 

lată că într-o zi, pe la chindia mare, se-ntilni cu un om. Era îmbrăcat 
în aine cam neobișnuite și cu o barbă albă, ce-i ajungea ia genunchi. Se 
dete-n vorbă cu moșu. 

Moşu începu să-l ispitească: 

— Ce vinturi te-a pus pe astfel de drumuri fără căpătii, pe unde picior 
de om încă n-a îndrăznit să calce? 

Omul nostru se uită cu băgare de seamă și nu văzu alte urme decît pe 
ale moșului. Lăsă capul în jos, apoi zise: 

— Moşule, sînt om sărac, vin de la marginile lumii și caut un om drept 
care să-mi fie naș, ca să-mi boteze copilul, de curînd născut într-un bordei 
sărac. 

— Cu voia ta, eu aş putea să-ți fiu naș, zise moșul: 

Fruntea săracului să lumină de bucurie, apoi zise: 

— Dacă-i aşa, atunci este drept să-ntreb pe cine am ales ca naș? 

— Da — răspunse moşul — eu sînt. Dumnezeu ! 

— Cum, dumneata eşti Dumnezeu? O, ce nenorocire, zise săracul. 

— De ce nenorocire, omule? Nu te bucuri că Dumnezeu ţi-a ieșit în cale 
ca să te ajute? 

— Nu mă bucur! Dacă ești Dumnezeu, atunci nu-mi ești naș, fiindcă 
dumneata nu ești om drept ! Dacă eşti Dumnezeu, pentru ce ai lăsat în lumea 
asta atîtea rele și pacoste? Pentru ce pe unii i-ai făcut bogați, da pe alții săraci 
lipiţi pământului ? Aaa... nu, nu, dumneata nu eşti un om drept. Și unui 
cîne i-ar fi milă de trupul meu, gol și plin de răni, de picioarele mele din 
care curge sînge, de inima mea plină de venin, da ție nu ţi-e milă, cum nici 
la cei avuţi nu le este milă de cei săraci. 

Fără să-şi fi luat nici bună ziua de la Dumnezeu plecă, cu sufletul îndu- 
rerat, mai departe. 

În ziua următoare, se întîlni cu un alt moș, căruia-i povesti ca ŞI lui 
Dumnezeu, rostul plecării sale-n lume. Bătrinul care-l ascultă cu luare aminte, 
îi răspunse: 

— Aş putea să-ți fiu naș!... 

— Toate sînt la locul lor, da eu n-aş vrea să fiu păcălit şi te-aș ruga 
să-mi spui cine ești dumneata, adăugă săracul. 

— Eu sînt Sfîntul Nicola, în toată lumea cunoscut. 

— Sîntul Nicola? Păi nici dumneata nu ești om drept. Oare așa sint 
oaminii cei drepți? Spui că peștele e de post, dar din peşte cură sînge? 
Apoi bună ziua, nici cu dumneata nu fac nici un tîrșag, pentrucă nu ești om 
drept, precum nu este nici Dumnezeu. 

Sfîntul Nicola rămasă cu privirea-ncremenită de îndrăzneala săracului, 
care-şi luă toiagul şi traista pe spinare și-și văzu de drum. 

A treia zi se-ntilni cu un alt om în cale, care auzind plingerea călătorului 
sărman, se învoi să-i fie naș. 

Omul acesta era deosebit față de alți oameni. Era un vlăjgan mare și 
urît, fața păroasă, oichii negri schinteietori, care te sfredeleau cu privirea crudă 
ca de fiară sălbatică. Vorba lui era scurtă și lovea ca o săgeată. Pe șoldul stîng 
atîrna o sabie mare îngrozitoare, pe care se prelingeau picături de sînge încă 
cald. Îl cuprinseră fiorii privindu-l încă o dată din creștet pînă-n călciie. Nu 
mai cuteza să spuie nici o vorbă. Stătu puțin ca să-i vină curaj. Ba să-l 
întrebe cine este? Își luă inima-n dinţi şi-i zise: 

— Bine, nașule, drept ar fi să ştiu şi eu pe cine am ales să-mi fie naș? 
De aceea te-aș ruga, spune-mi cine eşti dumneata? 

— Chipul meu și sabia ar putea să te facă să ghicești. Sînt moartea! 

— Dumneta moartea? zise tremurînd de frică săracul. 

— Da, chiar eu, întări ea. 

— Atunci să știi că este bine! Mă învoiesc să-mi fii nașe, pentrucă eşti 
un om drept. Dumneta nu sprijini nici pe cel bogat, nici pe cel sărac. 
Mergi la fiecare și fără îndurare curmi firul vieții şi celor bogaţi și fericiţi 
şi celor săraci şi oropsițţi. Apoi, mă bucur că am făcut o alegere bună, am avut 
mare noroc. Un lucru n-o să-ţi placă, fiindcă sînt sărac și n-am nimic în 
afară de petecele de pe mine şi acest toiag. 

— Tot una este pentru mine, avut ori neavut, tînăr ori bătrin, sabia mea 
nu alege, cînd vine sorocul. Lasă tu sărăcia la o parte, că te avoi ajuta să 
ajungi om bogat, zisă moartea. După o cale lungă și întoarsă, săracul ajunge 
cu nașul său la bordeiul unde muierea lui îl aștepta cu fiul său nebotezat. 

Boteză nașul pruncul și se făcu şi o mică veselie, la care ceilalți oameni 
din sat nu veniră, din mîndrie în casa săracului. 

Nașul îl îndemnă pe omul nostru să se facă vrăjitor dacă vrea să se 
îmbogăţească. El, care nu se pricepea în farmece şi descîntece, cu părere de 
rău, nu putu face pe plac nașului. 

Moartea însă nu se lăsă; începu să-l dăscălească, spunindu-i că va fi 
de ajuns să aibe în mînă un troc, ori o cănuţă cu o steblă de busuioc, fiincă 
va primi de la el puteri nevăzute. Va putea ști cine din ce: bolnavi mai poate 
lungi firul vieţii și cui i se curmă firul vieții, privind locul unde se așeza 
ea cu sabia. Dacă o vedea la picioare, îi poate proroci că mai are de trăit și 
că e scăpat, dar dacă o va vedea pe la capul bolnavului, atunci poate să spuie 
că totul este în zadar, că leacurile lui nu mai au nici o putere tămăduitoare. 

Finul nu stătu mult pe ginduri și s-apucă de colindat şi descîntat prin 
casele bolnavilor. Cu cît trecea timpul, cu atît devenea om de vază, mare 
filozof, vrăjitor şi cititor în stele. Îl căutau împărați şi regi, bogaţi și săraci. 
Pe toți îi vrăjea și le descînta fără deosebire. Ajunsă om bogat, că nu mai 
avea ce să facă cu banii. După ce-și adună comori însemnate de aur, către 

bătrineţe, se lăsă de vrăjitorie, ducînd o viață liniștită lingă soţia și fiul său, 
pe care-l însură cu o mireasă cuminte şi frumoasă. 

Trăi așa în liniște şi-n pace, pînă ajunsă la adinci bătriîneţe. Girbovit 
de ani și alb ca zăpada, se gîndi că de mulţi ani nu-l mai văzuse pe nașul 
său și că s-ar cădea să-i mulțumească pentru binele ce i l-a făcut. După ce sosi, 
nașul rămasă cam mirat că i-a luat-o înainte, fiincă el avea de gind de mult 
să treacă pe la finu-su. Se gostiră pină la un timp, cînd nașul, ca să-și arate 
bucuria faţă de fin, îl luă pe acesta de mină, cobori niște scări pe furca 
pămîntului în jos, trecură pe sub mai multe tunele și ajunseră în inima pămin- 
tului. În faţa lor, se deschisă o boltă mare, luminată ca ziua, ca cerul cu 
stelele. Un om uriaș ținea pămîntul într-o furcă mare cu trei dinţi şi nici 
nu simțea greutatea. Omul sta nemișcat ca o stană de piatră și nu băga-n 
seamă pe nimeni. Așa primise poruncă de la stăpînul pămîntului; el să ție 
pămîntul în mîna lui, că așa i-a fost rînduit. 

Pe bolta pămîntului erau aprinse nenumărate lumini, dintre care 
moșneagul luă seamă că unele s-aprind sub văzul lui, iar altele se sting. 

Rămase mirat cînd văzu pe nașu-su cum stinse niște luminiţe, iar pe 
altele, gata să se sfirşească, le aprinde din altele stinse. 

— Nașule, ce poate să însemne asta? În fundul pămîntului, unde-i 
noapte neagră ca moartea, ard lumini, din care tu pe unele le stingi, iar 
pe altele, gata să se stingă, le aprinzi. Nașul, grăbit nu răspundea ninic, necon- 
tenind să aprindă sau să stingă luminile. 

Finul plin de nerăbdare, întrebă pe naș din nou, și de data asta îi răs- 
punsă: 

— Vezi, fiecare vietate de pe pămînt are aici cîte o lumină. Lumina 
fiecăruia arde pînă omului nu-i iese sufletul. Luminile ce au ars și s-au stins 
arzind pînă la capăt, sînt oameni care au trăit pînă la adinci bătrîneţe. Lumi- 
nile care se sting, deși sînt abia începute sau pe jumătate arse, arată cîte zile 
a avut omul ori copilul ce i s-a curmat firul vieții mai devreme. 


Ascultiîndu-l pe naș, își dădu seama că este cu adevărat moartea și simţi 
cum de spaimă îl sacă la ficaţi. 

— Nașule, dar eu, bunăoară, am pe-aici vreo lumină? 

— Uite, chiar lumina asta din faţa ta, care-și potoleşte încetișor pilpăitul, 
este a dumitale, spuse nașul. 

Moșneagul rămase uluit cum i se stinge lumina vieţii și simți deodată 
cum se înăbușe și zise: 

— Nașule, simt că mă înăbuş, nu mai pot sufla nașule, nu mă părăsi, 
ajută-mă să-mi văd copilul și soţia ! 

Moşul se apropie de lumînarea sa şi din lumina ei aprinsă un muc de 
luminare, de cine știe cînd stins, și o înfipse în locul luminii ce se stingea. 
Atunci simţi cum îi reveni puterile și glasul. 

Nașul îl privi cu miînie și-i zise: 

— În lumea asta, în afară de tine, nimeni nu m-a înșelat, lungindu-și 
viaţa prin viclenie. Da să știi că peste zece ani, în aceeaşi zi, să fii acasă, că 
am Să vin să-ți curm viaţa. 

Și cu asta, nașul îl apucă de o mînă și ca o nălucă zbură cu moșneagul 
în sus, pe lingă furca pămîntului, şi ieși la lumină. Se despărțiră mulțumiți 
și unul şi altul; însă vremea trecea pe nesimţite. Într-o zi, iată-l pe naş, 
după cei zece ani, că-i deschide ușa casei. 

— E, finule, acum a sosit ziua cea din urmă. Ia-ți rămas bun de la 
toate cele păminteşti, fă-ți iertăciune cu cei ce rămîn în viaţă, că de data 
asta nu mă mai poti înșela. Eu îndeplinesc porunca stăpinului meu, care nu 
iartă de moarte nici pe cel bogat, nici pe cel sărac. Pregătește-te dar! 

Moşneagul, auzind cuvintele acestea, porni să plîngă ca un copil. În 
zadar îi curgeau lacrimile șiroaie peste obrajii zbirciţi, că moartea nu se-ndura. 

— Te rog ca pe un naş ce-mi ești, mai lasă-mă trii zile să trăiesc, şi-ţi 
voi fi recunoscător. 

— Apoi, deși cei mari s-ar putea mînia pe mine, îți mai dau îngăduință 
trii zile, însă atunci să fii pregătit aici, în casa ta de moarte. 

— Mulţumesc din suflet, nașule, zise moșul, și se despărțiră cu gîndul să 
găsească alt mijloc să-și mai prelungească zilele. 

Nu mai era de glumit cu moartea. Moșneagul în grabă își pregăti o pereche 
de desagi cu galbeni, îl alină pe cal și-i dădu drumul fără ţintă. Merse nopţi 
și zile și poposi lîngă poiana unor păduri fără căpătii. Îşi odihni calul și îşi 
făcu socotelile pe unde i-ar putea pierde moartea urmele, şi o luă din nou 
la drum lung, fără pulbere. 

Străbătu cîmpii, păduri, trecu ape și ajunse într-o pustietate. « Aici sînt 
scăpat zise el. Nu este picior de om şi moartea caută locuri unde este lume»; 
se bucură moșneagul. Merse el aşa o bucată de drum sub dogoarea unei 
călduri de cuptor. Era în amiaz de zi. Îl prididise setea, că ar fi băut apă 
şi din urma boului. Mergea în neștire, tot uitîndu-se-n urmă, să vadă dacă 
nu-l urmăreşte naşu-su. Se opri într-un tufiș unde era un izvor, și iute 
cobori să-și astimpere setea. 

Dar cum se aplecă să soarbă o înghiţitură, în luciul apei, zări chipul 
nașului său și apa se opri-n git. 

— Așa ne-a fost vorba finule, să ne-ntîlnim aici? 

— Iartă-mă, nașule, ce era să fac, care muritor din lumea asta n-ar 
fugi de moarte dacă-ar ști cînd îi vine? îngînă cu glasul aproape stins. 
Și deși era setos, îl ridică de la izvor moartea și se pomeni cum îl duce de 
mînă pe alt drum. 

— Naşule, noi mergem, da nu vezi că mi-am uitat calul, căciula și desagii 
cu aur? Lasă-mă să mă duc să-i iau cu mine. Și începu să se văicărească ca 
o muiere. 

— N-aş vrea ca în ceasul ăsta să te superi pe mine, du-te și caută deși 
n-ai să mai găseşti nimic. Du-te, dar! 

Moșneagul plecă, caută în zadar, însă, mirarea lui, nu văzu nimic. 
Numai o grămadă de coțofene se băteau între ele și se certau pe căciula 
lui, de făceau o larmă parcă li s-ar fi întîmplat un lucru cine știe ce mare. 
Se-ntoarse la nașu-su și-l întrebă: 

— Naşule, acum simt că sînt în mîinile tale, dacă vrei, spune-mi, de 
ce se bat şi se ceartă coţofenele aceiea pe căciula mea? Nu pot lua căciula din 
pricina lor; ce să fie oare asta? 

— E, finule, nu sînt acelea coţofene, ci sînt muierile și soţia ta, care se 
omoară plingindu-te că ai murit. 


Inf. Traian Preda, 22 ani, comuna Bogovina, jud. Timoc, 1944. 

20. 


INDICELE INFORMATORILOR ! 


. Alexici Bojidar **, 30 ani, 1945, com. Stamniţa, plasa Lescot (Leskovac) pe Mlava, jud. 


Pojarevaţ: Povestea lu Pipăruş Pătru (tip. 315). 


. Anghelescu Haralambie *, 65 ani, 1959, com. Gumătarţ, jud. Vidin, în prezent, Dudești- 


Bucureşti: Vulpea lu Rogojel (tip. 545 B), Cei trei popi, Alt şarlatan de popă. 


. Babici Liuba **, 43 ani, 1946, com. Coroglaşi (M loșevo), jud. Craina: Păcală și popa. 
. Babici Ruja **, 36 ani, 1955, con. Corozlaşi (M'loșevo), jud. Craina: Ursitorile şi lupul cu 


capul de fier (tip. 934 B+315 B), Omul însurat cu o piatră. 


. Balanescovici Ilie **, 45 ani, 1978, com. Uvcovița, jud. Craina: Muma Pădurii (tip. 300). 
. Barbu Dumitru *, 65 ani, 1951, con. Paținci-Malovăț, jud. Mehedinți: Boierul și slugile. 
. Bărbulescu (Bırbulescović) Panta ***, 1957, com. Coşova, jud. Vidin: Robinson (tip. 301 + 


300 +302 B). 


. Blaja Constantin Florică ***, 1970, com. Cutova, jud. Vidin: Lăcomia şi prostia. 
. Bobrece Pascu **, 27 ani, 1938, com. Ziozutea (Alexandrovaț — Casa Rea), jud. Craina: 


Două surde. 


. Breazu Niţa lu Sandu **, com. Zlocutea, jud. Craina: Femeia leneşă. 
. Breşchici Draghina **, 41 ani, 1946, com. Poiana (Poljana), jud. Pojarevaţ: Floarea grădi- 


narului (tip. 306). 


. Bucan Ion **, 70 ani, 1945, com. Zlot, jud. Timoc: Copilul născut cu cartea-n mînă (tip. 


401 B). 


+ Burtan Pătru **, 72 ani, 1945, o:așul Cladova, plasa Cheia (Kljuc): Stan Fluierătorul. 
. Chirin Peni ***, 60 ani, com. Coilova: Broasca-Roasca (tip. 402). 
. Cilibon Rusen **, 57 ani, 1978, com. Zlocutea (Alexandrovăţ — Casa Rea): Merele de aur 


(tip. 414%). 


. Ciupercă Ion **, 87 ani, 1945, com. Podvrișca, plasa Cladova, jud. Craina: Frați de cruce, 


Tiganul şi catirul. 


„ Ciurel Dumitru **, 58 ani, 1945, com. Virbiţța Mare, plasa Cladova, jud. Craina: Fata 


cea înţeleaptă (tip. 875). 


. Corcode] (Korkodelovic) Miloş **, 89 ani, com. Negotin, jud. Craina: Faza babii (tip. 480) 
„ Coti Pătru **, 45 ani, 1939, com. Geanova (Dușanovac), jud. Craina: Cei trei frați împărați. 


(tip. 567) 
Crăineanov Ficu ***, 1937, com. Ginzova, jud. Vidin (Dii): Fetele din moară (tip. 312). 


21. Dilibaltă Mitru Floarea **, 45 ani, 1938, com. Zlocutea (Alexandrovaţ-Casa Rea), jud. Craina: 


Dreptatea şi Strîmbătatea (tip. 613). 


1 Informatorii notaţi cu un asterix sint din R.S. România, cei cu două, din R.S.F.I., 


cei cu trei, din R.P.B., cei cu patru, din Grecia. 

22. Droaie **, Milorad a lu.... 80 ani, 1980, lăutar, com. Bordei: Poveste despre Baba Novac: 
din vremea turcului. 

23. Dumitru Ilie **, 45 ani, 1946, com. Virmniţa, jud. Morava: Copilul și fetita (tip. 720). 

24. Dumnezău Marin **, 45 ani, 1938, com. Zlocutea (Alexandrovaţ — Casa Rea), jud. Craina: 
Împăratul şi tîlharul (tip. 929). 

25. Florescu Floarea, 35 ani, 1945, com. Bregova, jud. Vidin: Cele trei roade de aur (tip. 408). 

26. Găină (Gainovic) Gogă **, 35 ani, 1937, com. Zlocutea (Alexendrovaţ — Casa Rca), jud. 
Craina: Tiganul şi coliva. 

27. Ganea Floarea ***, 18 ani, 1938, com. Deleina-Fundeni, jud. Vidin: Fara cea răsfăţată 
(tip. 901 B*), Marcu crăişor. 

28. Girzoi (Grzoivec) Slavko **, 40 ani, 1978, com. Isnovăţal Mare (Vacşina), jud. Craina: Onu: 
care ştie graiul animalelor (tip. 670). 

29. Iacova Severina ***, 22 ani, 1958, com. Pocraina (Cumbair), jud. Vidin: Dovletele (tip, 425). 


30. Iancovici Stoian **, 65 ani, 1946, com. Girliana, jud. Timoc: Un ochi rîde, altul plinge 
(tip. 414 *), Vaca neagră (tip. 510+511), Păcală şi hoti. 

31. Iancu Maria **, 75 ani, 1945, com. Pirlita, jud. Timoc: Copilul şi dracul (tip. 531 +554). 

32. Ilie Ion ** (Jovan Ilić), 75 ani, 1946, com. Brestovaţ, jud. Timoc: Împăratul fără copi; 
(tip. 314). 

33. Iovan Ion **, 89 ani, com. Osmicea, jud. Timoc: Cerbul de la baltă (tip. 531). 

34. Iovan Milan **, 60 ani, com. Mocrani: Povestea tiganului (tip. 400 +707 +425). 

35. Lăpădat Maria **, 25 ani, 1938, com. Valea cu anini (Valakonje): Dinu Făt-Frumos (tip. 425). 

36. Lăpădat Mlăden **, 67 ani, com. Zlocutea (Alexandrovaţ — Casa Rea), jud. Craina: Cafra 
şi lupul. 

37. Lăutaru Ilie **, 29 ani, 1945, com. Lazniţa-Homole: Moşul, baba și găina (tip. 2022 B). 

38. Lăutaru Ion ** (Lautarevic Iovan), 45 ani, 1948, com. Toromașţa, jud. Craina: Înţelepciunea 
ursului. l 

39. Lăutaru (Lautarevic) Stana **, 35 ani, 1938, com. Toromaşta, jud. Craina: Ursitorile (tip. 930). 

40. Liubomir Firu **, 39 ani, com. Groboviţa, jud. Craina: Prostu-mpărat, (tip. 851 A). 

41. Manca Dumitru ****, 65 ani, 1960, com. Lumnița, Meglenia-Salonic: Împăratul cu doi feciori 
(tip. 303 4+516), Trei flăcăi săraci (tip. 750), Împăratul îngrijorat (tip. 956 B), Gingărașul 
tip. 2014), Împăratul Constantin cel Mare. 

42. Marcu Ion **, 21 ani, 1945, com. Porodin, jud. Morava: Măgarul cu doi stăpîni. 

43. Marian Liuba **, 80 ani, 1945, com. Iabucovaţ, jud. Craina: Pasărea Zambilă (tip. 550 B *) 


44. Marinescu Toma ***, 52 ani, 1962, com. Coșava, jud. Vidin; Bai Giora și fluierul, Bai 
Giora şi cizma. 

45. Marinovici Sava **, 1937, com. Negotin, jud. Craina: Doctor bun (tip. 566+301+566) 

46. Marinţăst Rada Gheorghiţă *, 73 ani, 1968, com. Bregova, jud. Vidin, în prezent, în Peciul 
Nou, jud. Timiş: Cum a păcălit vulpea lupul. 

47. Martin Bojidar **, 1945, com. Plamna (Plevna): Împăratul hoț (tip. 950). 

48. Milutin Sandu **, 27 ani, 1945, com. Vrimbniţa, jud. Pojarevaţ: Moşul și baba (tip. 480), 

Moşu şi baba (tip. 480). 

49. Minoacă Găluţă **, 55 ani, 1938, com. Zlocutea (Alexandrovaţ — Casa Rea), jud. Craina: 
Păcală cu purcelu. 

50. Moraru Ion (Morarevic Iovan) **, 79 ani, com. Rădoivăţ, jud. Craina: Proszul cu păsărica 
(tip. 81 A). 

51. Nicolici Ion **, 57 ani, 1945, com. Gamzigrad: Printesa de la Gamza. 

52. Niţă (Niţici) Petcu **, 65 ani, 1978, com. Zlocutea, jud. Craina: Poveste de o muiere cu un 
om (tip. 332), Povestea lu Pătru oru (tip. 756 B-1+756 C), Poveste cu un om sărac 
și unu bogat. 

53. Păsui Petru **, 1945, com. Șeviţa, jud. Pojarevaţ: Mirtanul năzdrăvan (tip. 545 B). 

69, 

Peichi Petru **, 92 ani, 1945, con. Cimenița Mare, jud. Craina: Binele și Răul (tip. 910+ 
613), Popa şi haiducii. 

Peniu Vasilca ***, 1936, com. Cusuiul din Vale, jud.Durostor: Ivanciu cel sărac (tip. 910). 

Petri Vlastimir **, 37 ani, 1945, com. Rășanaţ (Rasanac), jud. Pojarevaţ: Ura omenească 
(tip. 735A). 


. Petrişor Marian **, 52 ani, 1953, com. Leca, Cladova, jud. Craina: Turcul şi munteanul,. 
. Pirvu Stan (Prvulov Stan) ***, 35 ani, 1937, com. Coşava, jud. Vidin: Ce doresc copiii 
59, 


Pop D.:oca (Popovici Djoka), com. Iabucovăţ, jud. Craina: Părania lu taica popa. 


Popescu Floranca ***, 72 ani, 1961, com. Coşava, jud. Vidin: Petrişor cel iubit (tip. 303+ 
468 +313 +314), Lupul (tip. 550), Ghiunea Ghiuzel sau Ghina cea frumoasă (tip. 566), 
Doi fraţi (tip. 567), Piaza rea (tip. 947 F *), Almeş-Balmeş, Solomon împăratul. 

Popovici Atanasie-Furnigă **, 60 ani, 1945, com. Geanova, jud. Craina: Craleviciu Marcu 
şi Mircea cel Mare. 

Prăgoi Dumitru **, 57 ani, 1945, com. Podvrişca, Cladova, jud. Craina: Prostia omenească 
Tiganul păcălit. 

Preda Petre (Predici) **, 45 ani, 1947, com. Bogzovina, jud. Timoc: Pătru Făt-Frumos (tip 
300 +301), Povestea cu poarca (tip. 425). 


„ Prunaru Dobrilă ** (fiul celebrului lăutar Sima Prunaru), 48 ani, 1975, com. Zlocutea 


(Alexandrovăț-Casa Rea), jud. Craina: Poveste de un moș cu o buturoagă (tip. 563), Poveste 
de băiatul milos (tip. 981). 

Raboveanu Florea (Rabovjanovic Flora) **, 76 ani, 1946, com. Zlocutea, jud. Craina: Ba 
e tunsă, ba e rasă! 

Raboveanu Ion ** (zis Dobindă, zis Barac), 75 ani, 1973, con. Zlosuiza, jud. Craina: Măgarul 
cu doi stăpini. 

Raboveanu Pavel (Raboveanov Pavle) ***, 1937, com. Rabova, jud. Vidin: Trei ciobani 
(tip. 539 --465). 

Rădiță Florică (Radicović Cvetko) **, 35 ani, 1956, com. Zlocutea, jud. Craina: Fiul vacii 
(tip. 301), Judecată dreaptă (tip. 920 A), Un om de pe lumea lantă, Ion şi peştele, Văcaru 
şi turcu, Înţelepciunea bătrîneții. 

Ristea Ion ***, 53 ani, 1953, con. Biiii, jad. Vidin: Of? (tip. 325), Ariciul şi vulpea. 

Sandu Dumitru (Sandulovic Dimitrie) **, 80 ani, 1937, com. Zlocutea, jud. Craina; Mucea 
Căcîcea (tip. 675), Un şoricel şi un prichindel (tip. 2024 A *). 

Sandu Gherghina, ** 33 ani, com. Zlocutea, jud. Craina: Trei fete mari în cînepă (tip. 107 C *). 

Sandu Ilie (Sandulovic Ilija) **, 33 ani, 1933, com. Zlocutea, jud. Craina: Iovan Iorgovan 
(tip. 300 +393), Snopul de nuiele (tip. 910 F). 


„ Sandu Ioana ***, 89 ani, 1938, com. Deleina-Fundeni, jud, Vidin: Peştişorul roşu (tip. 


303 --300). 
Sandu Ioniţă **, 42 ani, 1946, com. Zlocutea, jud. Craina: Nastratin Hogea. 
Sandu Pâtruţă **, 27 ani, 1937, con. Zlozutea, jud. Craina: Piprlcuza (tip. 510+511). 
Sandu Petre Călin **, 55 ani, 1933, con. Zlocutea, jud. Craina: Îinpăratul Traian cu urechi 
de zap (tip. 782). 
Sandu Ristea **, 55 ani, 1970, com. Zlocutea, jud. Craina: Peștele de aur (tip. 555). 
Sandu 'Țană **, 66 ani, 1978, com. Zlozutea, jud. Craina: Povestea lu Chelu cu a Iain. 
Stani Meilă **, 35 ani, 1944, cătunul Ciuloams=, plasa Cladova, jud. Craina: Fata din dafin 
(tip. 652 A). 
Sirbul Antoniu **, 1945, com. Maidan Pec, jud. Pojarevaţ, Pielea de măgar (tip. 510 B). 


„Stezaru M lo:adal lui Dzonie **, 75 aa, 193), con. Bocdeie, jud. Craina: Andrei (tip. 465 A), 


Galbinu năzdrăvan (tip. 539 *), Mustăciosul (tip. 650). 
Tabacu Păun, 53 ani, 1945, satul Dealul Gol, plasa Cladova, jud. Craina: Negel zenicerul, 
Tolcea Emilia *, 48 ani, 1967, jud. Timiş: Giscăriţa (tip. 510 B). 

84. Trailovici Nicola **, 58 ani, com. Isănoua, jud. Morava: Băiatul fără noroc (tip. 737 B*). 

85. Țăranu Dumitru **, 25 ani, 1945, com. Vîrbiţa Mare, plasa Cladova, jud. Craina: Doi fett 
logofeți (tip. 707 C*). 

86. Tăranu Florea ***, 92ani, 1963, com. Coșava, jud. Vidin: Szăpînul zgircit și măgarul, Cadu 
şi femeia. 

87. "Ţăranu Ioana **, 1945, ccm. Vibiţa Mare, plesa Clscova. jud. Craina: Taina miuierti. 

88. 'Țiru Sofia ***, 50 ani, 1962, com. Cosava, jud. Vidin: Catrina a leneșă, Ghicitoarea sau 
trei fraţi, Copilul prostuț, Femeia leneşă. 

89. Țuțu Ion **, 60 ani, 1945, com. Costol, plasa Cladova, jud. Craina: Împăratul Traian 
trece-n tară. 

90. Vasilescu Stan **, 23 ani, 1938, com. Torcmașţa, jud. Ciara: Tret frati înițărați (tip. 500 
A+518 A * +566). 

91. Văduva Dobrilă **, 39 ani, 1974, com. Zlocutea, jud. Craina: Omul fără năroc (tip. 947 — 
737 B*), 

92. Văduva Stancu **, 75 ani, 1945, com. Zocutea, jud. Craina: Fiica floriler (tip. 403). 

93. Văituş Nicola ***, lăutar, 62 ani, 1967, com. Virf, jud. Vidin: Picată din cer (tip. 470 C *- 
707 C*). 

94. Zloici Dionisie ****, 72 ani, 1960, com. Lumnita, Meglenia, Salonic, Grecia: Cerbul 
fermecat (tip. 315), Geanfichia și cei nouă frați (tip. 365 E)., Moara lu Seban, Păcală și 
taica popa. 

